
Pentru Haley si Patrick, 
primii la ascultat povesti. 
Fără ei nu ar fi existat Tabăra Semizeilor 


CAPITOLUL 1 


Jason 


Ziua lui Jason fusese groaznică chiar și până 
să fie electrocutat. 

S-a trezit pe bancheta din spate a unui 
autobuz școlar, fără să știe unde se afla, ţinând 
de mână o fată necunoscută. Asta nu era 
neapărat groaznic. Fata era drăguță, dar el nu- 
și dădea seama cine era sau ce căuta acolo. S- 
a ridicat și s-a frecat la ochi, încercând să se 
concentreze. 

Zeci de copii erau tolăniţi pe locurile din 
faţă, ascultau muzică la iPod-uri, discutau sau 
dormeau. Toți păreau de vârsta lui... 
Cincisprezece? Șaisprezece ani? Bine, asta era 
înfricoșător. Nu știa câţi ani are. 

Autocarul huruia pe un drum accidentat. 
Dincolo de geamul autocarului se întindea 
deșertul sub cerul de un albastru strălucitor. 
Jason era destul de sigur că nu locuia în 
deșert. A încercat din nou să se concentreze... 
ultimul lucru pe care și-l amintea... 

Fata l-a strâns de mână. 

— Jason, ești bine? 


Era îmbrăcată cu blugi decoloraţi, bocanci 
și o jacheta sport de lână. Avea părul 
ciocolatiu tuns inegal și șuvițe subţiri împletite 
pe laterale. Era nemachiată, de parcă încerca 
să nu atragă atenţia asupra ei, dar degeaba. 
Era foarte drăguță. Ochii ei păreau să-și 
schimbe culoarea ca un caleidoscop - căprui, 
albaștri și verzi. 

Jason și-a tras mâna. 

— Aăă, nu știu... 

De pe locurile din faţă ale autobuzului, un 
profesor a strigat: 

— Bine, frumușeilor, atenţie la mine! 

Tipul era antrenor, iară îndoială. Șapca de 
baseball trasă bine pe cap, abia lăsând să i se 
vadă ochii mici și ameninţători. Avea un 
barbișon discret și o mutră acră, de parcă ar fi 
mâncat ceva mucegăit. Braţele vânjoase și 
pieptul umflat forțau  cusăturile tricoului 
portocaliu deschis. Pantalonii de nailon și 
pantofii Nike erau de un alb imaculat. La gât îi 
atârna un fluier, iar la centură avea un 
megafon. Ar fi părut înfricoșător dacă n-ar fi 
avut un metru jumate în înălţime. Când s-a 
ridicat, unul dintre elevi a strigat: „Ridicaţi-vă, 
domnule antrenor Hedge!“ 

— Te-am auzit! 

Antrenorul l-a căutat cu privirea pe nesimtit. 
Apoi ochii i s-au fixat pe Jason și s-a încruntat 
și mai tare. 


Jason a simţit fiori pe șira spinării. Era sigur 
că antrenorul știa că n-are ce căuta acolo. 
Avea să-l ia la întrebări, să afle ce căuta în 
autocar, iar Jason habar n-avea cum să 
răspundă. 

Dar antrenorul Hedge a trecut cu privirea 
mai departe dregându-și vocea. 

— Ajungem în cinci minute! Nu vă despărțiți 
de partener. Să nu vă pierdeţi fișele de lucru. 
Și dacă vreunul dintre voi, frumușeilor, îmi 
face probleme în excursia asta, îl trimit eu 
însumi înapoi în campus. Și n-o să vă placă. 

A luat o bâtă de baseball și s-a făcut că 
lovește. 

Jason s-a uitat la fata de lângă el. 

— Are voie să ne vorbească așa? 

— Așa face mereu, a ridicat ea din umeri. E 
Școala din  Sălbăticie. Aici copiii sunt 
animalele. 

A spus-o ca pe o glumă pe care o mai 
făcuseră și altădată. 

— E o greșeală, a spus Jason. N-ar trebui să 
fiu aici. 

Băiatul din faţă s-a întors râzând. 

— Da, așa e, Jason. Tuturor ni s-a înscenat 
ceva! Eu n-am fugit de-acasă de șase ori. Piper 
n-a furat un BMW. 

Fata s-a înroșit. 

— N-am furat mașina aia, Leo! 

— O, am uitat, Piper. Care a fost varianta 
spusă de tine? L-ai convins pe vânzător să ţi-o 


împrumute? 

A ridicat din sprâncene spre Jason, 
întrebându-l parcă: „ţi vine să crezi?“ 

Leo arăta ca un elf latinoamerican de-al lui 
Moș Crăciun, cu păr negru creţ, urechi 
ascuţite, o faţă veselă, copilăroasă, și un 
zâmbet răutăcios care îţi dădea imediat de 
înţeles că nu trebuia să-i lași pe mână 
chibrituri sau obiecte ascuţite. Degetele lui 
lungi și sprintene se mișcau neobosite - bătea 
darabana în scaun, își dădea părul după 
ureche, se juca cu nasturii jachetei lui militare. 
Fie era hiper-activ de felul lui, fie îngurgitase 
atâta zahăr și cofeină cât să-i provoace un atac 
de cord unui bivol. 

— In orice caz, a spus Leo, sper că mai ai 
fișa de lucru, pentru că eu am folosit-o pe-a 
mea acum câteva zile ca să fac proiectile. De 
ce te uiţi așa la mine? lar m-a pictat cineva pe 
față? 

— Nu te cunosc, a spus Jason. 

Leo i-a rânjit cu toţi dinţii. 

— Sigur. Nu sunt cel mai bun prieten al 
tău. Sunt clona lui malefică. 

— Leo Valdez! a strigat din faţă antrenorul 
Hedge. Probleme? 

Leo i-a făcut cu ochiul lui Jason. 

— Fii atent! 

S-a întors către locurile din faţă. 

— îmi pare rău, domnule antrenor! N-am 
auzit ce-aţi spus. N-aţi putea vorbi la megafon? 


Antrenorul a gemut de parcă de-abia 
aștepta ocazia. Şi-a scos megafonul de la 
centură și a continuat să vorbească, dar cu o 
voce care părea mai degrabă a lui Darth 
Vader. Copiii se prăpădeau de râs. Antrenorul 
a încercat din nou, dar de data asta megafonul 
a urlat: 

— Vaca face mu! 

Copiii hohoteau, iar antrenorul a dat cu 
megafonul de pământ. 

— Valdez! 

Piper se stăpânea cu greu să râdă. 

— Dumnezeule mare, Leo! Cum ai făcut 
asta? 

Leo a scos din mânecă o mică șurubelniţă cu 
cap în cruce. 

— Sunt un tip special. 

— Oameni buni, serios, s-a rugat Jason. Ce 
caut eu aici? Unde mergem? 

Piper s-a încruntat. 

— Jason, tu nu glumești? 

— Nu! N-am nicio idee... 

— O, ba da, glumește, a spus Leo. încearcă 
să se răzbune pentru farsa cu crema de ras, 
nu-i așa? 

Jason s-a uitat la el cu ochii goi. 

— Nu, cred că vorbește serios. 

Piper a încercat să-l ia din nou de mână, dar 
el s-a retras. 

— îmi pare rău, a spus. Nu știu... Nu pot... 

— Gata! a ţipat din faţă antrenorul Hedge. 


Cei de pe bancheta din spate tocmai s-au oferit 
voluntari să strângă după masa de prânz! 

Ceilalţi copii au aplaudat. 

— Ce surpriză, a mormăit Leo. 

Dar Piper se uita în continuare la Jason de 
parcă nu se putea hotări dacă să se simtă 
jignită sau îngrijorată. 

— Nu cumva te-ai lovit la cap? Chiar nu știi 
cine suntem? 

Jason a ridicat din umeri neajutorat. 

— E mai rău de atât. Nu știu nici cine sunt 
eu. 


* 


Autocarul i-a lăsat în fața unui complex 
mare și roșu, ca un muzeu, în mijlocul 
pustietăţii. Poate că asta și era: Muzeul 
Naţional al Pustietăţii, s-a gândit Jason. Un 
vânt rece sufla prin deșert. Jason nu băgase de 
seamă cu ce era îmbrăcat, dar n-avea cum să-i 
fie cald cu hainele de pe el: blugi și adidași, un 
tricou violet și un hanorac negru subţire. 

— Deci, o introducere rapidă pentru 
amnezic, a spus Leo, pe un ton îndatoritor care 
l-a făcut pe Jason să-și dea seama că asta nu-i 
va fi de niciun folos. Suntem elevi la Școala din 
Sălbăticie - Leo a imitat semnele de ghilimele - 
ceea ce înseamnă că suntem „copii cu pro- 
bleme“. Familia ta sau instanţa de judecată 
sau mai știu eu cine a hotărât că faci prea 
multe probleme, așa că ai fost trimis la această 


minunată închisoare - scuze, „școală cu 
internat“ - din Armpit, Nevada, unde vei 
deprinde abilităţi nepreţuite în natură, cum ar 
fi să alergi cincisprezece kilometri pe zi 
printre cactuși și să împletești pălării din 
margarete! lar cireașa de pe tort sunt 
excursiile „educative“ cu antrenorul Hedge, 
care menţine disciplina cu o bâtă de baseball. 
Ţi-ai amintit acum? 

— Nu. 

Jason s-a uitat cu teamă la ceilalți copii: 
erau vreo douăzeci de băieţi și vreo zece fete. 
Nu păreau criminali înrăiţi, dar s-a întrebat ce 
făcuseră de fuseseră oare trimiși la o școală 
pentru delincvenţi și s-a întrebat ce căuta 
printre ei. 

Leo și-a dat ochii peste cap. 

— Chiar nu te lași, nu-i așa? OK, deci, noi 
trei am început semestrul aici. Suntem foarte 
apropiaţi. Tu faci tot ce-ţi spun și îmi dai 
desertul tău și faci toată treaba în locul meu... 

— Leo! a izbucnit Piper. 

— In regulă. Ignoră ultima parte. Dar 
suntem prieteni. Mă rog, Piper de câteva 
săptămâni e mai mult decât prietena ta... 

— Leo, oprește-te! 

Piper s-a înroșit. Jason și-a dat seama că și 
lui îi ardea faţa. Ar fi trebuit să-și amintească 
dacă ieșea cu o ţipă ca Piper. 

— Are amnezie sau așa ceva, a spus Piper. 


Trebuie să spunem cuiva. 

Leo a râs. 

— Cui, antrenorului Hedge? Va încerca să-l 
vindece pe Jason pocnindu-l cu ceva în cap. 

Antrenorul era în fața grupului, lătrând 
comenzi și fluierând pentru a păstra ordinea; 
dar din când în când se uita la Jason și se 
încrunta. 

— Leo, Jason are nevoie de ajutor, a insistat 
Piper. S-a lovit la cap sau... 

— Hei, Piper. 

Un băiat s-a apropiat de ei în timp ce grupul 
se îndrepta spre muzeu. S-a înfipt între Jason 
și Piper și l-a îmbrâncit pe Leo, punându-l la 
pământ. 

— Nu mai vorbi cu terminaţii ăștia. Eşti 
partenera mea, nu mai ţii minte? 

Tipul avea părul negru, tuns în stilul lui 
Superman, era bronzat și avea dinţii atât de 
albi, că ar fi trebuit însoţiţi de o etichetă de 
avertizare: NU PRIVITI DIRECT SPRE DINȚI. 


PERICOL DE ORBIRE DEFINITIVĂ. Purta 

o bluză cu Dallas Cowboys, blugi și cizme de 
cowboy, și zâmbea de parcă ar fi fost darul lui 
Dumnezeu pentru delincventele juvenile din 
întreaga lume. Jason l-a detestat instantaneu. 
— Dispari, Dylan, a bombănit Piper. N-am 
cerut eu să lucrez cu tine. 
— Hai, nu fi așa. Asta e ziua ta norocoasă! 
Dylan a prins-o de braţ și a târât-o în muzeu. 


Piper a aruncat o ultimă privire peste umăr, 
cerând ajutor. 

Leo s-a ridicat și s-a șters de praf. 

— Îl detest. 

I-a oferit lui Jason braţul, de parcă ar fi fost 
o pereche. „Sunt Dylan. Sunt atât de cool că- 
mi doresc să mă întâlnesc cu mine însumi, dar 
nu-mi dau seama cum ar fi posibil asta! Ce-ar 
fi să ieși tu cu mine? Ești atât de norocoasă!“ 

— Leo, a spus Jason, te comporti ciudat. 

— Da, îmi spui asta des. 

Leo a zâmbit. 

— Dar dacă nu-ţi amintești de mine, 
înseamnă că-ţi pot spune încă o dată toate 
glumele. Haide! 

Jason și-a dat seama că, dacă acesta era cel 
mai bun prieten al lui, avea o viaţă tare dată 
peste cap; dar l-a urmat pe Leo în muzeu. 


* 


S-au plimbat prin clădire, oprindu-se din 
când în când pentru comentariile pe care 
antrenorul Hedge le rostea la megafonul care 
de câteva ori l-a făcut să sune ca un lord Sith 
sau a scos vorbe fără nicio noimă, precum 
„Porcul face guiț“. 

Leo scotea întruna piulițe, şuruburi și 
beţișoare de curăţat pipa din buzunarele 
jachetei lui militare și le asambla de parcă ar fi 
trebuit să-și ţină mâinile ocupate tot timpul. 


Jason era prea distras ca să fie atent la 
exponate, dar se vorbea despre Marele Canion 
și tribul Hualapai, care deţinea muzeul. 

Câteva fete se tot uitau la Piper și la Dylan 
și chicoteau. Jason și-a dat seama că era 
grupul fetelor populare. Purtau blugi identici, 
bluze roz și erau machiate de parcă s-ar fi 
pregătit pentru petrecerea de Halloween. 


Una dintre ele a spus: 

— Auzi, Piper, tribul tău deţine muzeul? 
Intri gratuit dacă faci dansul ploii? 

Celelalte fete au izbucnit în râs. Chiar și 
așa-zisul partener al lui Piper, Dylan, și-a 
înăbușit un zâmbet. Mâinile lui Piper erau 
ascunse sub bluza de sport, dar lui Jason i s-a 
părut că își încleștase pumnii. 

— Tata e Cherokee, a spus ea. Nu Hualapai. 
Desigur, ai nevoie de ceva materie cenușie ca 
să poţi face diferenţa, Isabel. 

Isabel a căscat ochii  prefacându-se 
surprinsă și semăna cu o bufniţă dependentă 
de farduri. 

— O, scuze! Atunci poate că mama ta a 
făcut parte din acest trib? A, stai puţin. Tu nu 
ţi-ai cunoscut mama. 

Piper a atacat-o, dar înainte să înceapă 
bătaia, antrenorul Hedge a lătrat: 

— Terminati! Staţi cuminţi sau scot bâta de 
baseball! 

Grupul s-a îndreptat spre următorul 


exponat, dar fetele au continuat comentariile 
pe seama lui Piper. 

— E bine de când ai revenit în rezervaţie? a 
întrebat una dintre ele cu o voce nevinovată. 

— Probabil că tăticul e prea beat ca să 
muncească, a spus alta cu falsă empatie. De 
aia a devenit cleptomană. 

Piper le-a ignorat, dar lui Jason îi venea să 
le pocnească. Chiar dacă nu-și amintea cine 
era Piper sau el însuși, știa sigur că detesta 
copiii răutăcioși. 

Leo l-a prins de braţ. 

— Potolește-te. Lui Piper nu-i place să ne 
băgăm în disputele ei. în plus, dacă fetele alea 
ar ști adevărul despre tatăl ei, ar face 
plecăciuni şi ar striga „suntem nişte 
nevrednice!“ 

— De ce? Cine e tatăl ei? 

Leo a râs neîncrezător. 

— Vorbești serios? Chiar nu-ţi amintești că 
tatăl prietenei tale... 

— Uite, mi-ar plăcea să-mi amintesc, dar eu 
nu-mi amintesc nici de ea, d-apoi de tatăl ei. 

Leo a fluierat. 

— Mă rog. Trebuie să stăm de vorbă când 
ne întoarcem la cămin. 

Au ajuns la capătul sălii de expoziţie, unde 
niște uși mari de sticlă dădeau spre o terasă. 

— Bine, frumușeilor, a strigat antrenorul 
Hedge. Urmează să vedeţi Marele Canion. 
încercaţi să nu-l stricaţi. Pasarela susţine 


greutatea a șaptezeci de avioane mari, așa că 
ar trebui să fiți în siguranţă. încercaţi să nu vă 
împingeţi peste margine dacă e posibil, ca să 
mă scutiţi de o tonă de hârţoage. 

Antrenorul a deschis ușile și au ieșit cu toţii. 
Marele Canion se întindea înaintea lor, în 
toată splendoarea. Pe buza canionului se afla o 
pasarelă de sticlă în formă de potcoavă, prin 
care se vedea totul. 

— Prietene, a spus Leo, e super tare. 

Jason a trebuit să fie de acord. în ciuda 
amneziei și a sentimentului că n-avea ce căuta 
acolo, era imposibil să nu fie impresionat. 

Canionul era mai mare și mai lat decât se 
vedea în poze. Erau atât de sus, încât păsările 
zburau dedesubtul lor. La o sută cincizeci de 
metri mai jos, un râu șerpuia de-a lungul 
canionului. Cât timp stătuseră înăuntru, nori 
negri de furtună se adunaseră pe cer aruncând 
peste stânci umbre care semănau cu niște feţe 
furioase.  Șanţuri adânci roșiatice și gri 
brăzdau deșertul oriunde întorcea privirea, de 
parcă un zeu nebun se jucase acolo cu un 
cuţit. 

Jason a simţit un junghi ascuţit în cap. Zei 
nebuni... De unde îi venise ideea asta? Simţea 
că a intuit ceva important, ceva ce ar fi trebui 
să știe. în plus, avea sentimentul inconfundabil 
că se afla în pericol. 

— Ești bine? l-a întrebat Leo. Sper că n-ai 


de gând să vomiţi peste parapet. Pentru că în 
cazul ăsta ar fi trebuit să-mi aduc camera de 
filmat. 

Jason s-a prins de balustradă. Avea frisoane 
și transpira, dar asta n-avea nimic de-a face cu 
înălţimea. A strâns din ochi, iar durerea de cap 
s-a mai atenuat. 

— Sunt bine, a reușit să zică. Doar o durere 
de cap. 

S-a auzit bubuitul unui tunet și o pală rece 
de vânt a fost gata să-l doboare. 

— Nu cred că suntem în siguranţă. 

Leo s-a uitat cu ochii mijiți spre nori. 

— Furtuna e chiar deasupra noastră, dar în 
rest e senin peste tot. Ciudat, nu? 

Jason a ridicat ochii și și-a dat seama că Leo 
avea dreptate. Un cerc întunecat de nori se 
formase deasupra pasarelei, dar în rest, cerul 
era perfect senin. Lui Jason nu-i plăcea asta. 

— Haideţi, frumușeilor! a tipat antrenorul 
Hedge. 

S-a uitat încruntat la furtună, de parcă l-ar 
fi deranjat și pe el. 

— Cred că trebuie să scurtăm vizita, așa că 
la treabă! Ţineţi minte, propoziţii complete! 

Zgomotele furtunii s-au întețit, iar pe Jason 
a început să-l doară din nou capul. Fără să știe 
de ce, a băgat mâna în buzunarul de la blugi și 
a scos o monedă aurie de mărimea unei 
jumătăţi de dolar, dar mai groasă și ne- 


regulată. Pe o faţă era inscripţionat un topor 
de luptă. Pe cealaltă parte era chipul unui tip 
încadrat de lauri. Inscripţia era ceva de genul 
IVLIVS. 

— La naiba! E din aur? a întrebat Leo. Ai 
tinut-o ascunsă de mine! 

Jason a băgat moneda la loc, întrebându-se 
cum ajunsese la el și de ce simţea că în curând 
va avea nevoie de ea. 

— Nu-i mare lucru, a spus. Doar o monedă. 

Leo a ridicat din umeri. Poate că și mintea 
trebuia să-i fie mereu în mișcare, la fel ca 
mâinile. 

— Haide, a spus. Te provoc să scuipi peste 
margine. 


* 


Nu și-au bătut capul prea mult cu fișa de 
lucru. în primul rând, Jason era prea distras de 
furtună și de sentimentele contradictorii care 
puseseră stăpânire pe el. în al doilea rând, 
habar n-avea să „numească trei straturi 
sedimentare observate“ sau să „descrie două 
tipuri de eroziune“. 

Leo nu-i era de niciun ajutor. Era prea 
ocupat să construiască un elicopter din 
beţișoare de curăţat pipa. 

— Fii atent. 

A lansat elicopterul. Jason se aștepta să-l 
vadă  pră-  bușindu-se, dar paletele din 


beţișoare chiar se roteau. Micuţul elicopter a 
ajuns la jumătatea canionului, apoi și-a pierdut 
avântul și a căzut în gol. 

— Cum ai făcut asta? a întrebat Jason. 

Leo a ridicat din umeri. 


— Ar fi fost meii mișto dacă aș fi avut niște 
benzi de cauciuc. 

— Serios, a spus Jason, chiar suntem 
prieteni? 

— Ultima dată când am verificat, eram. 

— Eşti sigur? în ce zi ne-am întâlnit? 
Despre ce am vorbit? 

— Despre... 

Leo s-a încruntat. 

— Nu-mi amintesc exact. Am ADHD, omule. 
Nu te poţi aștepta să-mi amintesc detalii. 

— Dar eu nu-mi amintesc deloc de tine. Nu- 
mi amintesc de niciunul dintre cei de aici. Ce- 
ar fi dacă... 

— Dacă tu ai avea dreptate și toţi ceilalţi s- 
ar înșela? a întrebat Leo. Crezi că ai apărut 
aici de dimineaţă și noi toţi avem amintiri false 
cu tine? 

O voce timidă din capul lui Jason a șoptit: 
„Exact asta cred.“ 

Dar părea o nebunie. Toată lumea se 
comporta ca și cum l-ar cunoaște. Toată lumea 
se purta de parcă ar fi fost din clasa lor - cu 
excepţia antrenorului Hedge. 

— Ia fișa de lucru. 


Jason i-a întins lui Leo hârtia. 

— Mă întorc imediat. 

înainte ca Leo să poată protesta, Jason a 
traversat pasarela. 

Pasarela era ocupată în întregime de grupul 
lor. Poate că era prea devreme pentru turiști 
sau poate că vremea capricioasă îi speriase. 
Copiii de la Școala din Sălbăticie erau 
răspândiţi câte doi pe pasarelă. Cei mai mulţi 
se ţineau de glume sau stăteau de vorbă. 
Câţiva băieți aruncau monede peste 
balustradă. La vreo cincisprezece metri mai 
încolo, Piper încerca să-și completeze fișa de 
lucru, dar partenerul ei cel tâmpit, Dylan, îi 
facea avansuri, punând-i mâna pe umăr și 
orbind-o cu zâmbetul lui insuportabil de alb. 
Ea îl tot dădea la o parte și când l-a văzut pe 
Jason i-a aruncat o privire ceva în genul „Te 
rog strangulează-l pe tipul ăsta“. 

Jason i-a făcu semn să reziste. Apoi s-a 
îndreptat spre antrenorul Hedge, care stătea 
sprijinit în bâta lui de baseball, cercetând norii 
de furtună. 

— Tu ai făcut asta? l-a întrebat antrenorul. 

Jason a făcut un pas înapoi. 

— Ce să fac? 

Părea că antrenorul îl întreabă dacă el a 
provocat furtuna. 

Antrenorul Hedge i-a aruncat o privire 
încruntată, ochii lui mici scăpărând de sub 


cozorocul șepcii. 

— Nu te juca cu mine, copile. Ce faci aici și 
de ce mă încurci? 

— Adică... nu mă cunoașteţi? a întrebat 
Jason. Nu sunt unul dintre elevii 
dumneavoastră? 

Hedge a pufnit. 

— Nu te-am văzut în viața mea. 

Jason a fost atât de ușurat că aproape i-au 
dat lacrimile. Cel puţin nu era nebun. Chiar 
era în locul greșit. 

— Uitaţi cum stă treaba, domnule antrenor, 
nu știu cum am ajuns aici. M-am trezit pur și 
simplu în autocar. Tot ce știu e că n-ar trebui 
să mă aflu aici. 

— Că bine zici. 

Vocea aspră a lui Hedge s-a transformat 
într-un murmur, ca și cum i-ar fi împărtășit un 
secret. 

— Te pricepi de minune să foloseşti Ceaţa, 
puștiule, dacă îi poţi face pe toţi oamenii să 
creadă că te cunosc; dar pe mine nu mă 
păcălești. De zile întregi simt miros de 
monstru. Ştiam că e un intrus printre noi, dar 
tu nu miroși a monstru. Miroși a semizeu. 
Deci, cine ești și de unde vii? 

Cuvintele antrenorului n-aveau nicio noimă, 
dar Ja- son a hotărât să răspundă sincer. 

— Nu știu cine sunt. Nu-mi amintesc nimic. 
Trebuie să mă ajutaţi. 


Antrenorul Hedge i-a studiat fața, de parcă 
ar fi încercat să-i citească gândurile. 

— Splendid, a mormăit Hedge. Ești sincer. 

— Bineînţeles că sunt! Şi ce tot spuneţi 
despre monștri și semizei? E un limbaj codat? 

Hedge l-a privit printre gene. Jason se 
întreba dacă tipul nu era pur și simplu nebun. 
Dar în același timp o parte din el știa adevărul. 

— Uite, puștiule, a spus Hedge, nu știu cine 
ești. Știu doar ce ești, și nu-i a bună. Acum 
trebuie să  protejez trei, nu doi. Eşti 
transportul special? Asta e? 

— Despre ce vorbiţi? 

Hedge a ridicat ochii spre norii negri de 
furtună care se adunau chiar deasupra 
pasarelei. 

— Azi-dimineaţă, a spus Hedge, am primit 
un mesaj din tabără. Mi-au spus că au trimis o 
echipă de preluare și vine să ridice un 
transport special, dar nu mi-au dat detalii. Mi- 
am zis: Bine, fie ce-o fi. Cei doi de care am 
grijă sunt destul de puternici, mai mari decât 
restul. Știu că sunt urmăriţi. Miros un eventual 
monstru în grup. M-am gândit că de aia au 
devenit brusc cei din tabără atât de 
nerăbdători să-i recupereze. Apoi ai răsărit tu, 
de nicăieri. Deci, tu ești transportul special? 

Durerea de cap a lui Jason s-a înrăutățit. 
Semizei. Tabără. Monștri. încă nu știa despre 
ce vorbește Hedge, dar cuvintele îi blocau 
creierul - de parcă mintea lui încerca să 


acceseze informaţii pe care ar fi trebuit să le 
aibă, dar nu le avea. 

S-a împiedicat, iar antrenorul Hedge l-a 
prins. Pentru un tip scund, antrenorul avea 
mâini ca de oţel. 

— Ai grijă, frumușelule. Zici că nu-ți 
amintești nimic, ha? Bine. Trebuie doar să am 
grijă și de tine până când va ajunge echipa 
aici. O să-l lăsăm pe director să-și descurce 
ițele. 

— Ce director? a întrebat Jason. Ce tabără? 

— Stai liniștit. întăririle ar trebui să ajungă 
în curând. Să sperăm că nu se întâmplă nimic 
înainte ca... 

Un fulger a trosnit deasupra lor. Vântul a 
început să bată și mai tare. Fișele de lucru au 
zburat în Marele Canion și pasarela s-a 
cutremurat. Copiii au ţipat, abia ţinându-se pe 
picioare și s-au prins de balustrade. 

— De ce nu mi-am ţinut gura? a bombănit 
Hedge. 

A răcnit în megafon: 

— Toată lumea înăuntru! Vaca face mu! 
Părăsiţi pasarela! 

— Parcă spuneaţi că e sigură! a strigat 
Jason pentru a acoperi vântul. 

— în condiţii normale, a încuviinţat Hedge, 
dar acum nu e cazul. Haide! 

CAPITOLUL. 2 


Jason 


Furtuna s-a transformat într-un mic uragan. 
Nori în formă de pâlnie șerpuiau spre pasarelă 
ca tentaculele unei meduze monstruoase. 

Copiii au început să ţipe și au luat-o la fugă 
în clădire. Vântul le-a smuls caietele, hainele, 
pălăriile și rucsacurile. Jason s-a dezechilibrat 
pe podeaua alunecoasă. 

Leo s-a clătinat și mai-mai să cadă peste 
balustradă, dar Jason l-a apucat de haină și l-a 
tras înapoi. 

— Mersi, omule! a ţipat Leo. 

— Hai, hai, hai! a strigat antrenorul Hedge. 

Piper și Dylan ţineau ușile deschise, 
dirijându-i pe ceilalți copii înăuntru. Geaca de 
snowboarding a lui Piper flutura puternic, iar 
părul negru îi căzuse pe faţă. Jason s-a gândit 
că probabil era îngheţată de frig, dar ea părea 
calmă și încrezătoare - și le spunea celorlalţi 
că totul va fi bine, încurajându-i să nu stea 
locului. 

Jason, Leo și antrenorul Hedge alergau spre 
ei, dar parcă se deplasau prin nisipuri 
mișcătoare. Vântul părea să li se opună, 
împiedicându-i să înainteze. 

Dylan și Piper au mai băgat un copil 
înăuntru, apoi au scăpat ușile din mâini, iar 
acestea s-au trântit și s-au închis, izolând 
pasarela. 


Piper trăgea de mânere. înăuntru, copii 
băteau cu pumnii în ușile de sticlă, dar păreau 


blocate. 

— Dylan, ajutor! a strigat Piper. 

Dar Dylan doar stătea și rânjea ca un idiot, 
cu geaca cu Cowboys fluturând în vânt, de 
parcă brusc s-ar fi bucurat de furtună. 

— îmi pare rău, Piper, a spus. S-a terminat 
cu ajutorul. 

A făcut o mișcare din încheietură și Piper a 
zburat înapoi. S-a lovit de uși și a alunecat pe 
pasarelă. 

— Piper! 

Jason a încercat să înainteze, dar mergea 
contra vântului, iar antrenorul Hedge îl trăgea 
înapoi. 

— Domnule antrenor, a spus Jason, daţi-mi 
drumul! 

— Jason, Leo, staţi în spatele meu, le-a 
ordonat antrenorul. E lupta mea. Ar fi trebuit 
să știu că el era monstrul. 

— Poftim? a întrebat Leo. 

O fișă de lucru mototolită i s-a lipit de faţă, 
dar a dat-o la o parte. 

— Ce monstru? 

Șapca antrenorului a zburat în aer, iar din 
părul ondulat i se ițeau două umflături - ca 
niște cucuie ale personajelor din desene 
animate. Antrenorul Hedge a ridicat bâta de 
baseball - brusc nu mai era o bâtă de baseball 
obișnuită. Se transformase, nu se știe cum, 
într-o bâtă noduroasă făcută dintr-o ramură de 


copac, cu crenguţe și frunze. 

Dylan a afișat din nou un zâmbet de 
psihopat. 

— O, haideţi, domnule antrenor. Lăsaţi-l pe 
băiat să mă atace! în fond, sunteţi prea bătrân 
pentru asta. Nu de asta v-au pensionat la 
școala asta idioată? Am fost în echipă de la 
începutul sezonului și nici n-ai băgat de 
seamă. Ţi-ai pierdut flerul, tataie. 

Antrenorul a scos un sunet furios ca un 
behăit. 

— Gata, frumușelule. Te-ai ars! 

— Crezi că poţi proteja trei semizei deodată, 
bătrâne? a râs Dylan. Mult noroc! 

Dylan a întins mâna spre Leo, iar în jurul lui 
a apărut un nor în formă de pâlnie. Leo a 
zburat de pe pasarelă de parcă l-ar fi aruncat 
cineva. A reușit să se răsucească în aer și s-a 
izbit de peretele canionului. A alunecat, 
căutând disperat ceva de care să se agaţe. 
Până la urmă s-a prins de o muchie la vreo 
cincisprezece metri sub pasarelă și a rămas 
atârnat acolo de vârfurile degetelor. 

— Ajutor! a strigat el în sus. O frânghie, se 
poate? O coardă de sărituri? Orice! 

Antrenorul Hedge a înjurat aruncându-i lui 
Jason bâta lui. 

— Nu știu cine ești, puștiule, dar sper că 
ești dintre cei buni. Tine chestia aia ocupată - 
a arătat cu degetul înspre Dylan - până îl 
salvez pe Leo. 


— Cum să-l salvezi? a întrebat Jason. O să 
zbori? 

— Nu. O să mă caţăr. 

Hedge și-a scos pantofii și Jason a crezut că 
face un atac de cord. Antrenorul nu avea 
picioare obișnuite. Avea copite - copite de tap. 
Iar asta însemna că chestiile de pe cap nu erau 
cucuie, și-a dat Jason seama. Erau coarne. 

— Eşti un faun, a spus Jason. 

— Satir! a izbucnit Hedge. Faunii sunt 
romani. Dar vom vorbi despre asta mai târziu. 

Hedge a sărit peste balustradă. S-a 
îndreptat spre peretele canionului și a aterizat 
pe copite. A coborât pe stâncă dovedind o 
agilitate uimitoare, folosind puncte de sprijin 
minuscule, ferindu-se de rafalele care încercau 
să-l atace în timp ce se îndrepta spre Leo. 

— Ce drăguţ! a spus Dylan întorcându-se 
către Jason. 

— Acum e rândul tău, băiete. 

Jason a aruncat bâta. Părea inutilă cu vântul 
care bătea puternic, dar bâta a zburat direct 
spre Dylan, ba chiar s-a curbat când el a 
încercat să se ferească, și l-a lovit în cap atât 
de tare încât a căzut în genunchi. 

Piper nu era atât de ameţită pe cât părea. 
Degetele i s-au încleștat în jurul bâtei când a 
trecut pe lângă ea, dar până să apuce s-o 
folosească, Dylan s-a ridicat. Din frunte îi 
curgea sânge - sânge auriu. 

— N-a fost rău, băiete. 


S-a încruntat la Jason. 

— Dar va trebui să te străduiești mai mult. 

Pasarela s-a cutremurat. în sticlă au apărut 
crăpături. Copiii din muzeu nu mai trăgeau de 
uși. Se îndepărtaseră și priveau îngroziţi. 

Trupul lui Dylan s-a dizolvat în fum, de 
parcă moleculele i s-ar fi dezintegrat pur și 
simplu. Avea aceeași faţă, același zâmbet alb 
și strălucitor, dar tot corpul îi era acum 
compus din fuioare negre de fum, iar ochii lui 
semănau cu niște scântei într-un nor de 
furtună aflat în mișcare. Și-a desfășurat aripile 
negre de fum și s-a ridicat deasupra pasarelei. 
Dacă existau îngeri malefici, și-a spus Jason, 
așa arătau. 

— Eşti un ventus, a spus Jason, deși habar 
n-avea de unde știa cuvântul ăla. Un spirit al 
furtunii. 

Râsul lui Dylan a răsunat ca o tornadă care 
smulge un acoperiș. 

— Mă bucur că am așteptat, semizeule. De 
Leo și de Piper știam de câteva săptămâni. l-aș 
fi putut ucide oricând. Dar stăpâna mi-a spus 
că avea să apară și un al treilea - unul special. 
Mă va recompensa pe măsură pentru că te-am 
ucis! 

Alţi doi nori în formă de pâlnie au coborât 
de-o parte și de alta a lui Dylan și s-au 
transformat în venti - tineri înaripaţi cu aripi 
de fum și ochi care aruncau fulgere. 

Piper a rămas jos, prefacându-se ameţită, cu 


mână încă încleștată pe bâtă. Era palidă, dar i- 
a aruncat lui Jason o privire hotărâtă, iar el a 
înţeles mesajul: Tine-i ocupați. Ii lovesc din 
spate. 

Drăguţă, inteligentă și violentă. Lui Jason i- 
ar fi plăcut să-și amintească cum era să aibă o 
iubită ca ea. 

Şi-a încordat pumnii și s-a pregătit să atace, 
dar n-a mai apucat. 

Dylan a ridicat mâna cu arcuri electrice 
între degete, și l-a izbit pe Jason în piept. 

Bang! Jason s-a trezit întins pe spate. 
Simţea un gust de folie de aluminiu arsă. A 
ridicat capul și a văzut că îi ieșea fum din 
haine. Fulgerul îi trecuse prin trup și îi 
zburase din picior pantoful stâng. Degetele de 
la picioare erau negre de la funingine. 

Spiritele furtunii râdeau. Vântul urla. Piper 
tipa încercând să le atragă atenţia, dar vocea 
ei părea slabă și îndepărtată. 

Jason l-a văzut cu coada ochiului pe 
antrenorul Hedge care se căţăra pe stâncă 
cărându-l pe Leo în spate. Piper se ridicase și 
mânuia disperată bâta pentru a se feri de cele 
două noi spirite ale furtunii, dar acestea nu 
făceau decât să se joace cu ea. Bâta trecea 
prin ele de parcă nici n-ar fi fost acolo. Iar 
Dylan, o tornadă întunecată, cu aripi și ochi, se 
contura deasupra lui Jason. 

— Oprește-te, a murmurat Jason. 

Apoi s-a ridicat abia ţinându-se pe picioare, 


încercând să-și dea seama cine era mai 
surprins: el sau spiritele furtunii. 

— Cum de încă trăiești? 

Silueta lui Dylan a pâlpâit. 

— Fulgerul ăla ar fi putut ucide douăzeci de 
oameni! 

— E rândul meu, a spus Jason. 

A băgat mâna în buzunar și a scos moneda 
de aur. Și-a lăsat instinctele să preia controlul 
și a aruncat moneda în aer de parcă ar mai fi 
făcut asta de o mie de ori. A prins-o în palmă și 
s-a trezit ţinând în mână o sabie - o armă 
ascuţită cu două tăișuri. Mânerul i se potrivea 
perfect în mână, iar sabia era cu totul din aur - 
apărătoarea, mânerul și lama. 

Dylan a scos un mârâit și s-a dat înapoi. S-a 
uitat la cei doi tovarăși și a strigat: 

— Ce mai așteptați? Omorâţi-l! 

Celelalte spirite ale furtunii n-au părut 
încântate de ordin, dar au zburat spre Jason, 
cu degetele încărcate cu electricitate. 

Jason a lovit primul spirit. Lama a trecut 
prin el, iar silueta din fum a creaturii s-a 
dezintegrat. Al doilea spirit a folosit un fulger, 
dar lama lui Jason a absorbit încărcătura 
electrică. Jason a atacat - o lovitură rapidă, și 
cel de-al doilea spirit al furtunii s-a dizolvat 
într-o pulbere de aur. 

Dylan a gemut surprins. A privit în jos, ca și 
cum s-ar fi așteptat ca tovarășii lui să-și 
revină, dar praful auriu a fost împrăștiat de 


vânt. 

— Imposibil! Cine ești, semizeule? 

Piper a fost atât de uimită, că a scăpat bâta. 

— Jason, cum...? 

Atunci antrenorul Hedge a sărit pe pasarelă 
și l-a lăsat pe Leo să cadă ca pe un sac de 
faină. 

— Spirite,  temeţi-vă! a urlat Hedge, 
îndoindu-și braţele scurte. 

Apoi a dat ocol cu privirea și și-a dat seama 
că nu mai rămăsese decât Dylan. 

— Mii de blesteme, băiete! s-a răstit el la 
Jason. Mie nu mi-ai lăsat nimic? îmi plac 
provocările! 

Leo s-a ridicat în picioare, abia respirând. 
Părea cum nu se poate mai umilit, iar mâinile 
îi sângerau de la cât stătuse agăţat de stâncă. 

— Hei, domnule antrenor super-țap sau ce-i 
fi fiind - tocmai am tras o trântă în Marele 
Canion! Nu mai cere provocări! 

Dylan s-a stropșit la ei scuipând cuvintele 
printre dinţi, dar Jason îi vedea teama din 
privire. 

— N-ai idee câți dușmani ai trezit, 
semizeule. Stăpâna mea va distruge toți 
semizeii. Nu puteţi câștiga acest război. 

Deasupra lor, furtuna atinsese cote maxime. 
Crăpăturile din pasarelă s-au înmulţit. Turna 
cu găleata, iar Jason a trebuit să se 
ghemuiască pentru a-și păstra echilibrul. 


în nori s-a căscat o gaură - un vârtej de un 
negru-ar- gintiu. 

— Stăpâna mă cheamă înapoi! a strigat 
Dylan bucuros. lar tu, semizeule, vei veni cu 
mine! 

S-a repezit la Jason, dar Piper l-a placat pe 
monstru din spate. Chiar dacă era făcut din 
fum, Piper a reușit cumva să-l apuce și au 
căzut amândoi rostogolindu-se. Leo, Jason și 
antrenorul s-au grăbit să-i sară în ajutor, dar 
spiritul răcnea furios. A stârnit un torent care 
i-a zăpăcit pe toţi. Jason și antrenorul au 
aterizat în fund. Sabia lui Jason a zburat cât- 
colo. Leo s-a lovit la ceafa și gemând s-a făcut 
ghem, cuprins de ameţeală. Pentru Piper a fost 
cel mai rău. A fost aruncată din spinarea lui 
Dylan, s-a lovit de balustradă, s-a rostogolit de 
partea cealaltă și a rămas agăţată într-o 
singură mână deasupra prăpastiei. 

Jason s-a năpustit spre ea, dar Dylan a ţipat: 

— O să mă mulţumesc cu ăsta! 

L-a apucat de braţ pe Leo și s-a ridicat, 
trăgându-l după el pe băiatul aproape leșinat. 
Vârtejul s-a răsucit cu o viteză și mai mare, 
trăgându-i în sus ca un aspirator. 

— Ajutor! a strigat Piper. Să mă ajute 
cineva! 

Dar mâna i-a alunecat și-a căzut ţipând. 

— Jason, du-te! a strigat Hedge. Salveaz-o! 

Antrenorul s-a năpustit la spirit cu o mișcare 
de kung-fu stilul țap - lovind din copite și 


eliberându-l pe Leo din strânsoarea spiritului. 
Leo s-a prăbușit teafăr, dar chiar atunci Dylan 
l-a prins de braţe pe antrenor. Hedge a 
încercat să-i tragă un cap, apoi l-a lovit cu pi- 
cioarele și i-a zis „frumușelule“. S-au ridicat în 
aer, cu o viteză tot mai mare. 

Antrenorul a mai strigat o dată: 

— Salveaz-o! Mă descurc! 

Apoi satirul și spiritul furtunii s-au răsucit 
prin nori și au dispărut. 

„S-o salvez? și-a zis Jason. „A dispărut!“ 

Dar, încă o dată, și-a ascultat instinctul. A 
alergat spre balustradă, gândindu-se: „Sunt 
nebun“ și a sărit în gol. 


* 


Jason nu se temea de înălțimi. Se temea c-o 
să se zdrobească de fundul canionului aflat la 
o sută cincizeci de metri mai jos. Și-a dat 
seama că tot ce va reuși va fi să moară 
împreună cu Piper, dar și-a apropiat braţele de 
corp și a plonjat. Pereţii canionului treceau pe 
lângă el ca imaginile unui film pe repede 
înainte și simţea că i se jupoaie pielea de pe 
faţă. 

Intr-o clipă a prins-o pe Piper, care se 
zbătea ca o nebună. A apucat-o de mijloc și a 
închis ochii, așteptând să moară. Piper a ţipat. 
Vântul îi șuiera lui Jason pe la urechi. S-a 
întrebat cum e să mori. „Nu prea interesant“, 
și-a răspuns singur. Işi dorea să nu atingă 


vreodată fundul hăului. 

Dintr-odată vântul nu s-a mai auzit. Ţipătul 
lui Piper s-a transformat într-un geamăt 
strangulat. Jason și-a zis că probabil au murit, 
dar nu simţise impactul. 

— J-J-Jason, a îngăimat Piper. 

A deschis ochii. Nu cădeau, ci pluteau la 
treizeci de metri deasupra râului. 

A îmbrăţișat-o strâns și ea s-a răsucit cât să- 
| îmbrăţișeze la rândul ei. Erau nas în nas. 
Inima ei bătea atât de tare, încât Jason i-o 
simţea prin haine. 

Respirația îi mirosea a scorțișoară. 

— Cum ai făcut... l-a întrebat. 


— N-am făcut nimic, a spus el. Cred că aș 
ști dacă aș putea zbura... 

Dar apoi și-a spus: „Nu știu nici măcar cine 
sunt.“ 

Și-a imaginat că urcă. Piper a ţipat când s- 
au ridicat câţiva metri. Nu era tocmai un zbor, 
s-a gândit Jason. Simţea o presiune sub 
picioare, de parcă și-ar fi ţinut echilibrul 
deasupra unui gheizer. 

— Aerul ne susţine, a spus. 

— Ei bine, spune-i să ne susţină mai mult! 
Du-ne de aici! 

Jason s-a uitat în jos. Cel mai simplu ar fi 
fost să se lase încet pe fundul canionului. Apoi 
a privit în sus. Ploaia se oprise. Norii de 
furtună nu păreau la fel de ameninţători, dar 


încă bubuiau și scăpărau. Nu exista nicio 
garanţie că spiritele plecaseră. Habar nu avea 
ce se întâmplase cu antrenorul Hedge. Și-l 
lăsase pe Leo sus, aproape inconștient. 

— Trebuie să-i ajutăm, a spus Piper, de 
parcă i-ar fi citit gândurile. Poţi să... 

— Hai să vedem. 

Jason a gândit „sus“ și instantaneu au ţâșnit 
spre cer. 

în alte împrejurări, faptul că putea zbura ar 
fi fost ca lumea, dar acum era prea șocat. De 
îndată ce au aterizat pe pasarelă, au alergat 
spre Leo. 

Leo a gemut în timp ce Piper îl întorcea cu 
faţa în sus. Haina lui militară era leoarcă de 
ploaie. Părul ondulat căpătase o sclipire aurie 
pentru că se tăvălise în praf de monstru. Dar 
măcar nu era mort. 

— Tap... urât... cretin, a murmurat. 

— Unde a plecat? a întrebat Piper. 

Leo a arătat în sus. 


— N-a mai revenit. Te rog, spune-mi că nu 
mi-a salvat viaţa. 

— De două ori, a spus Jason. 

Leo a gemut și mai tare. 

— Ce s-a întâmplat? Tipul cu tornada, sabia 
de aur... m-am lovit la cap. Despre asta e 
vorba, nu-i așa? Am halucinaţii? 

Jason uitase de sabie. S-a îndreptat spre 
locul unde zăcea arma și a ridicat-o. Era bine 
echilibrată. Condus de intuiţie, a rotit-o în aer. 
La jumătatea rotirii, sabia s-a transformat la 
loc în monedă și i-a aterizat în palmă. 

— Da, a spus Leo. Clar am halucinaţii. 

Piper tremura în hainele ei îmbibate de 
ploaie. 

— Jason, chestiile alea... 

— Venti, a spus el. Spiritele furtunii. 

— Așa. Te-ai comportat de parcă... i-ai mai 
fi văzut. Cine ești? 

El a clătinat din cap. 

— Asta am tot încercat să vă spun. Nu știu. 

Furtuna s-a risipit. Ceilalţi copii de la Şcoala 
din Sălbăticie se holbau îngroziţi prin ușile din 
sticlă. Agenţii de pază meștereau la zăvor, dar 
fără succes, se pare. 

— Antrenorul Hedge a spus că trebuie să 
protejeze trei oameni, și-a amintit Jason. Cred 
că se referea la noi. 

— Şi chestia în care s-a transformat Dylan... 

Piper s-a cutremurat. 

— Doamne, nu pot să cred că mi-a făcut 
avansuri. Cum ne-a numit oare, semizei? 

Leo zăcea pe spate, cu ochii spre cer. Nu 


părea nerăbdător să se ridice. 

— Nu știu ce înseamnă semi, a spus el. Dar 
nu mă simt ca un zeu. Voi vă simţiţi ca niște 
zei? 

S-a auzit un sunet slab ca de crengi rupte și 
fisurile din pasarelă au început să se extindă. 

— Trebuie să plecăm de pe chestia asta, a 
spus Jason. Poate că dacă... 

— OK, l-a întrerupt Leo. Uitaţi-vă într-acolo 
și spu- neţi-mi dacă ăia sunt cai zburători... 

La început, Jason s-a gândit că Leo chiar se 
lovise prea tare la cap. Apoi a văzut o siluetă 
întunecată coborând dinspre est - prea lent ca 
să fie un avion, prea mare ca să fie o pasare. 
Când s-a mai apropiat, a văzut două animale 
înaripate - cenușii, patrupede, exact ca niște 
cai - doar că aveau o anvergură a aripilor de 
șase metri. Și trăgeau după ei o cutie vopsită 
în culori vii și cu două roţi: un car. 

— întăririle, a spus el. Hedge mi-a spus că o 
să vină după noi o echipă de recuperare. 

— Echipă de recuperare? 

Leo s-a ridicat în picioare. 

— Sună periculos. 

— Şi unde ne duc? a întrebat Piper. 

Jason a privit carul aterizând în cealaltă 
parte a pasarelei. Caii zburători și-au strâns 
aripile și au început să galopeze neliniștiţi pe 
sticlă, de parcă și-ar fi dat seama că era gata 
să se spargă. în car se aflau doi adolescenţi - o 
blondă înaltă, poate un pic mai în vârstă ca 
Jason, și un tip solid, ras în cap, cu o faţă ca un 
morman de cărămizi. Amândoi purtau blugi și 
tricouri portocalii și aveau scuturi prinse pe 
spate. Fata a sărit din car înainte ca acesta să 


oprească. A scos un cuţit și a alergat spre 
grupul lui Jason în timp ce tipul masiv ţinea 
caii în frâu. 

— Unde e? a întrebat fata. 

Ochii ei cenușii erau feroce și oarecum 
ameninţători. 

— Unde e cine? a întrebat Jason. 

Tipa s-a încruntat de parcă răspunsul lui ar 
fi fost inacceptabil. Apoi s-a întors spre Leo și 
Piper. 

— Şi Gleeson? Unde e protectorul vostru, 
Gleeson Hedge? 

Prenumele antrenorului era Gleeson? Jason 
ar fi izbucnit în râs dacă dimineaţa aceea n-ar 
fi fost oricum destul de ciudată și 
înfricoșătoare. Gleeson Hedge: antrenor de 
fotbal, om-ţap, protector al semizeilor. Sigur. 
De ce nu? 

Leo și-a dres vocea. 

— A fost luat de niște... chestii ca o 
tornadă. 

— Venti, a spus Jason. Spirite ale furtunii. 

Fata blondă a ridicat din sprânceană. 

— Vrei să spui anemoi thuellai! Asta e 
termenul grecesc. Cine ești și ce s-a 
întâmplat? 

Jason a încercat cât a putut să explice, deși 
îi era greu să privească în ochii aceia de un 
cenușiu intens. Când a ajuns pe la jumătatea 
poveștii, s-a apropiat de ei și celălalt tip din 


car. A rămas acolo privindu-i, cu braţele 
încrucișate. Pe biceps avea tatuat un 
curcubeu, lucru care părea puţin neobișnuit. 

La finalul poveștii lui Jason, blonda nu părea 
mulțumită. 

— Nu, nu și nu! Ea mi-a spus că-l voi găsi 
aici. Mi-a spus că dacă vin aici, voi găsi 
răspunsul. 

— Annabeth. Ia uite! a mârâit tipul chel 
arătând spre picioarele lui Jason. 

Jason uitase de asta, dar încă îi lipsea 
pantoful stâng, care fusese smuls de fulger. 
Piciorul părea în regulă, dar arăta ca o bucată 
de cărbune. 

— Tipul cu un singur pantof, a spus tipul 
chel. El e răspunsul. 

— Nu, Butch, a insistat fata. Nu se poate să 
fie el. Am fost păcălită. 

A privit încruntată spre cer, de parcă îi 
făcuse ceva greșit. 

— Ce vrei de la mine? a tipat. Ce-ai făcut 
cu el? 

Pasarela s-a cutremurat, iar caii au 
nechezat neliniștiţi. 

— Annabeth, a spus Butch, tipul chel, 
trebuie să plecăm. Hai să-i luăm pe cei trei în 
tabără și să ne lămurim acolo. Spiritele 
furtunii s-ar putea întoarce. 

A căzut pe gânduri un moment. 

— Bine. 


L-a țintuit pe Jason cu o privire plină de 
resentimente. 

—  Rezolvăm asta mai târziu. 

S-a răsucit pe călcâie și s-a îndreptat spre 
car. 

Piper a clătinat din cap. 

— Care-i problema ei? Ce se întâmplă? 

— Serios? a insistat și Leo. 

— Trebuie să vă luăm de aici, a spus Butch. 
Vă explic pe drum. 

— Nu merg nicăieri cu ea, a arătat Jason 
spre blondă. 

— Pare c-ar vrea să mă omoare. 

Butch a ezitat. 

— Annabeth e de treabă. Fii mai 
înțelegător. A avut o viziune care i-a spus să 
vină aici ca să găsească un tip cu un singur 
pantof. El ar fi trebuit să fie răspunsul la 
problema ei. 

— Ce problemă? a întrebat Piper. 

— Caută pe cineva din tabără, care a 
dispărut de trei zile, a spus Butch. E 
înnebunită de îngrijorare. Spera că-l va găsi 
aici. 

— Pe cine? a întrebat Jason. 

— Pe prietenul ei, a spus Butch. Un tip pe 
nume Percy Jackson. 


CAPITOLUL 3 


Piper 


După o dimineaţă plină de spirite ale 
furtunii, de oameni-ţap și de iubiţi zburători, 
Piper ar fi trebuit să-și piardă minţile. In 
schimb, nu simţea decât teamă. 

„începe“, s-a gândit. „Așa cum mi-a apărut 
în vis.“ 

Stătea pe bancheta din spate a carului 
împreună cu Leo și Jason, în timp ce tipul chel, 
Butch, ţinea frâiele carului, iar blonda, 
Annabeth, meșterea la un dispozitiv de 
navigare din bronz. S-au ridicat deasupra 
Marelui Canion și s-au îndreptat spre est, iar 
vântul rece ca gheaţa trecea prin geaca lui 
Piper. în urma lor, se adunau alţi nori de 
furtună. 

Carul se clătina și se poticnea. Nu era 
prevăzut cu centuri de siguranţă, iar partea 
din spate era deschisă, așa că Piper se întreba 
dacă în caz că ar fi căzut Jason ar fi prins-o din 
nou. Aceea fusese cea mai tulburătoare parte a 
dimineţii - nu că Jason putea zbura, ci că o 
ţinuse în braţe fără s-o cunoască. 


Tot semestrul se chinuise cu relaţia asta, 
încercând să-l facă pe Jason s-o privească mai 
mult decât ca pe o prietenă. în cele din urmă îl 
făcuse pe tăntălău s-o sărute. Ultimele câteva 
săptămâni fuseseră cele mai bune din viaţa ei. 
Și apoi, în urmă cu trei nopţi, visul stricase 
totul - o voce oribilă care-i dădea o veste 
oribilă. Nu spusese nimănui niciun cuvânt 
despre asta, nici măcar lui Jason. 

Acum nu-l mai avea nici măcar pe el. Parcă 
cineva îi ștersese memoria, iar ea trecea prin 
niște situaţii groaznice. îi venea să urle. Jason 
stătea chiar lângă ea: Cu ochii lui albaștri ca 
cerul, părul blond scurt și o mică cicatrice 
simpatică deasupra buzei de sus. Avea o față 
prietenoasă și blândă, dar mereu umbrită de 
tristeţe. Și iată-l privind în zare, fără s-o bage 
în seamă. 

între timp, Leo era la fel de enervant ca de 
obicei. 

— Ce ca lumea! 

A scuipat un fulg desprins dintr-o aripă de 
pegas. 

— Unde mergem? 

— într-un loc sigur, a spus Annabeth. 
Unicul loc sigur pentru cei ca noi. Tabăra 
Semizeilor. 

— Tabăra Semizeilor!? 


1 în engleză, half-blood înseamnă și semizeu, și 
metis. 


Piper a devenit precaută. Detesta cuvântul. 
Fusese numită așa de prea multe ori - era pe 
jumătate Cherokee, pe jumătate albă - și nu 
venise niciodată ca un compliment. 

— E o glumă proastă? 

— Vrea să spună că suntem semizei, a spus 
Jason. Jumătate zei, jumătate muritori. 

Annabeth a privit în spate. 

— Pari să știi multe, Jason. Dar, da, ai 
dreptate. Semizei. Mama mea e Atena, zeița 
înţelepciunii. Butch e fiul lui Iris, zeița 
curcubeului. 

Leo s-a înecat. 

— Mama ta e zeiţa curcubeului? 

— Ai o problemă cu asta? a spus Butch. 

— Nu, nu, a spus Leo. Curcubeiele sunt 
foarte macho. 

— Butch e cel mai bun călăreț al nostru, a 
spus An- nabeth. Se înţelege perfect cu 
pegașii. 

— Curcubeie, ponei, a mormăit Leo. 

— Te arunc din car, l-a avertizat Butch. 

— Semizei, a spus Piper. Adică crezi că 
ești... crezi că noi suntem... 

A fulgerat și în acel moment carul s-a 
cutremurat. 

— Roata stângă a luat foc! a strigat Jason. 

Piper s-a tras înapoi. Era clar, roata ardea, 
iar flăcările albe se ridicau până sus. 

Vântul urla. Piper s-a uitat în urma lor și a 
văzut că din nori se ițeau niște siluete 


întunecate - spirite ale furtunii care se 
apropiau de car, doar că semănau mai degrabă 
cu niște cai decât cu niște îngeri. 

— De ce sunt... a început ea să spună. 

—Anemoi au diverse forme, a spus 
Annabeth. Uneori seamănă cu oamenii, alteori 
cu armăsarii, în funcţie de cât de haotici sunt. 
Țineţi-vă bine! Nu va fi deloc plăcut. 

Butch a scuturat frâiele. Pegașii au prins 
viteză și forma carului a devenit neclară. Lui 
Piper i s-a ridicat stomacul în gât. A văzut 
negru în fața ochilor, iar când și-a revenit, se 
aflau într-un cu totul alt loc. 

Un ocean cenușiu se întindea în stânga. în 
dreapta zăpada acoperise câmpurile, 
drumurile și pădurile. Exact sub ei se afla o 
vale verde, ca o oază primăvăratecă, mărginită 
pe trei laturi de dealuri înzăpezite și de apă, 
spre nord. Piper a văzut un grup de clădiri, ca 
niște temple antice grecești, un conac mare 
albastru, terenuri de sport, un lac și un perete 
de alpinism care părea cuprins de flăcări. Dar 
înainte să înțeleagă cu adevărat tot ce vedea, 
roţile s-au desprins, iar carul a intrat în picaj. 

Annabeth și Butch se străduiau să ţină carul 
sub control. Pegașii încercau să-l menţină în 
aer, dar păreau epuizați de viteza cu care 
zburaseră, iar greutatea carului și a celor cinci 
oameni era pur și simplu prea mult pentru ei. 

— Lacul! a ţipat Annabeth. Spre lac! 


Piper și-a amintit ce-i spusese tatăl ei 
cândva, că dacă aterizezi de la înălţime pe 
suprafața apei e ca și cum ai cădea pe ciment. 

Şi chiar atunci - BUMI 

Cel mai mare șoc a fost frigul. Se afla sub 
apă, atât de dezorientată, că nu știa încotro e 
suprafaţa. 

A mai avut timp să se gândească: „Ce 
moarte stupidă.“ Apoi din bezna verzuie s-au 
ivit niște fete cu părul negru, lung și ochi 
galbeni strălucitori. I-au zâmbit, au apucat-o 
de umeri și au tras-o în sus. 

Au aruncat-o pe țărm și au lăsat-o gâfâind și 
cuprinsă de frisoane. Nu departe era Butch, 
care tăia hamurile distruse ale pegașilor. Din 
fericire, caii păreau în regulă, dar băteau din 
aripi și împroșcau peste tot cu apă. Jason, Leo 
și Annabeth erau deja pe mal, înconjurați de 
copii care le ofereau pături și îi asaltau cu 
întrebări. Cineva a prins-o pe Piper de braţe și 
a ajutat-o să se ridice. Probabil cădeau des în 
lac, pentru că o echipă de puști s-au apropiat 
în fugă cu niște aparate mari de bronz care 
arătau ca niște suflante pentru frunze uscate și 
au suflat aer cald spre Piper; în câteva 
secunde, hainele ei erau uscate. 

Erau cel puţin douăzeci de puști care 
mișunau pe acolo - cel mai mic avea probabil 
nouă ani, cel mai mare optsprezece sau 
nouăsprezece ani - și toţi erau îmbră- caţi cu 


tricouri portocalii ca al lui Annabeth. Piper și-a 
întors privirea spre apă și le-a văzut pe fetele 
acelea ciudate chiar la suprafaţă, cu părul 
scăldat de curent. l-au făcut cu mâna și au 
dispărut în adâncuri. Imediat, epava carului a 
fost aruncată din lac, aterizând cu zgomot în 
apropiere. 

— Annabeth! 

Un tip cu arc și tolbă și-a făcut loc prin 
mulțime. 

— Ti-am spus că poţi să împrumuți carul, nu 
să-l distrugi! 

— Will, îmi pare rău, a oftat Annabeth. O să- 
l repar, promit. 

Will a privit încruntat carul stricat. Apoi a 
dat cu ochii de Piper, Leo și Jason. 

— Ei sunt? Par să aibă mult peste 
treisprezece ani. De ce n-au fost revendicați 
deja? 

— Revendicaţi? a întrebat Leo. 

înainte ca Annabeth să-i explice, Will a 
întrebat: 

— Vreo urmă de Percy? 

— Nu, a recunoscut Annabeth. 

Puștii au început să murmure. Piper habar 
n-avea cine era Percy, dar dispariţia lui părea 
să fie o mare problemă. 

O altă fată s-a apropiat - înaltă, cu trăsături 
asiatice, cu păr negru și ondulat, cu o mulțime 
de bijuterii și un machiaj perfect. Cumva, pe 
ea blugii și tricoul portocaliu 


supradimensionat păreau foarte elegante. S-a 
uitat la Leo, l-a fixat cu privirea pe Jason de 
parcă ar fi fost demn de atenţia ei, apoi s-a 
strâmbat la vederea lui Piper, de parcă vedea 
un burrito vechi de o săptămâna tocmai extras 
dintr-un coș de gunoi. Piper cunoștea genul. 
Avusese de-a face cu o mulţime de fete ca ea la 
Școala din Sălbăticie și la toate școlile tâmpite 
la care o trimisese tatăl ei. Piper și-a dat 
seama imediat că vor fi dușmance. 

— Ei bine, a spus fata, sper că a meritat 

efortul. Leo a pufnit. 

— Vai, mulţumesc! Ce suntem, noile voastre 
animale de companie? 

— Serios, a spus și Jason. Ce-ai zice să ne 
dai niște explicaţii înainte să începi să ne 
judeci - cum ar fi ce-i cu locul ăsta, de ce 
suntem aici, cât timp trebuie să stăm? 

Piper avea aceleași întrebări, dar a simţit un 
val de anxietate punând stăpânire pe ea. „Sper 
că a meritat efortul.“ Dacă ar fi știut de visul 
ei... Habar n-aveau. 

— Jason, a spus Annabeth, îţi promit c-o să- 
ţi răspundem la întrebări. Şi Drew - s-a 
încruntat spre tipa fermecătoare - toţi semizeii 
merită salvaţi. Dar, trebuie să recunosc, n-am 
obţinut ce-aș fi vrut din misiunea asta. 

— Hei, a spus Piper, n-am cerut noi să fim 

aduși aici. Drew a pufnit. 

— Nimeni nu te vrea, draga mea. Părul tău 
arata întotdeauna ca un bursuc mort? 


Piper a făcut un pas, gata s-o pocnească, dar 
Annabeth a spus: 

— Piper, oprește-te! 

Piper s-a conformat. Nu se temea deloc de 
Drew, dar Annabeth nu părea genul de 
persoană pe care să ţi-o dorești ca dușman. 

— Trebuie să-i facem să se simtă bineveniţi, 
a spus Annabeth, aruncându-i o nouă privire 
nemiloasă lui Drew. Le vom da câte un ghid 
care să le facă turul taberei. Să sperăm că 
până diseară, la focul de tabără, vor fi 
revendicați. 

— Ar putea să-mi spună și mie cineva ce 
înseamnă revendicarea asta? a întrebat Piper. 

Dintr-odată a răsunat un icnet colectiv. 
Puștii au făcut un pas în spate. Piper a crezut 
că a greșit ceva, dar apoi și-a dat seama că 
aveau feţele scăldate într-o lumină roșie 
ciudată, de parcă cineva ar fi aprins o torță în 
spatele ei. S-a întors și i s-a tăiat răsuflarea. 

Deasupra capului lui Leo plutea o imagine 
holografică în flăcări - un ciocan de foc. 

— Asta, a spus Annabeth, e revendicarea. 

— Ce-am făcut? 

Leo s-a dat un pas înapoi, spre lac. Apoi a 
ridicat privirea și a scheunat. 

— Mi-a luat foc părul? 

S-a aplecat, dar simbolul l-a urmat, 
legănându-se și mișcându-se în toate părţile de 
parcă ar fi încercat să scrie ceva cu ajutorul 


flăcărilor. 

— Asta nu-i prea bine, a mormăit Butch. 
Blestemul... 

— Butch, ţine-ţi gura, a spus Annabeth. Leo, 
tocmai ai fost revendicat... 

— De un zeu, a întrerupt-o Jason. E 
simbolul lui Vulcan, nu-i așa? 

Toate privirile s-au întors spre el. 

— Jason, a spus Annabeth precaută, de 
unde știi asta? 

— Nu sunt sigur. 

— Vulcan? a întrebat Leo. Nici măcar nu-mi 
place Star Trek?. Despre ce vorbești? 

— Vulcan e numele roman al lui Hefaistos, a 
spus Annabeth, zeul fierarilor și al focului. 

Ciocanul de foc a pălit, dar Leo a continuat 
să dea din mâini de parcă s-ar fi temut că îl 
urmărește. 

— Zeul cui? Cine? 

Annabeth s-a întors spre tipul cu arcul. 

— Will, îl iei tu pe Leo să-i faci un tur? Să-l 
prezinţi colegilor din Cabana Nouă. 

— Sigur, Annabeth. 

— Ce e Cabana Nouă? a întrebat Leo. Iar eu 
nu sunt un vulcan! 

— Hai, Mr. Spock, o să-ţi explic eu totul. 


2 Personajul confundă numele zeului roman cu 
planeta Vulcan din universul filmului Star Trek. 

3 Personaj Acţionai din serialul Star Trek, cu 
originile pe planeta Vulcan. 


Will i-a pus mâna pe umăr și au luat-o spre 
cabane. 

Annabeth și-a îndreptat atenţia spre Jason. 
De obicei, lui Piper nu-i plăcea când alte fete 
se uitau la prietenul ei, dar lui Annabeth nu 
părea să-i pese că era un tip bine. Ea îl studia 
mai degrabă ca pe un specimen interesant. 

— întinde braţul, a spus în cele din urmă. 

Piper a văzut la ce se uita și a făcut ochii 
mari. 

Jason își scosese hanoracul după plonjonul 
în lac și avea braţele goale, iar pe interiorul 
antebraţului drept avea un tatuaj. Cum de nu-l 
observase Piper? Se uitase la braţele lui Jason 
de un milion de ori. Tatuajul n-ar fi avut cum 
să apară pur și simplu, dar era imprimat cu 
negru, imposibil de ratat: o mulțime de linii 
drepte, ca un cod de bare, și deasupra un 
vultur și literele SPQR. 

— N-am mai văzut așa ceva, a spus 
Annabeth. Unde l-ai făcut? 

Jason a clătinat din cap. 

— Am obosit să tot repet, dar nu știu. 

Ceilalţi puști s-au apropiat să arunce o 
privire la tatuajul lui Jason. Semnul părea să-i 
tulbure tare de tot - aproape ca o declaraţie de 
război. 

— însemnele par arse pe piele, a observat 
Annabeth. 

— Așa a și fost, a spus Jason. 


Apoi s-a crispat de parcă l-ar fi apucat 
durerea de cap. 

— Vreau să spun... așa cred. Nu mai ţin 
minte. 

Nimeni n-a spus nimic. Era clar că restul 
puștilor o considerau pe Annabeth liderul lor 
așa că așteptau verdictul ei. 

— Trebuie să meargă la Chiron, a decis 
Annabeth. Drew, dacă vrei să... 

— Absolut. 

Drew l-a luat pe Jason de braţ. 

— Pe aici, iubire. O să ţi-l prezint pe 
directorul nostru. E... un tip interesant. 

I-a aruncat o privire obraznică lui Piper și l- 
a condus pe Jason spre casa mare și albastră 
de pe deal. 

Mulțimea a început să se împrăștie, până 
când au rămas numai Annabeth și Piper. 

— Cine-i Chiron? a întrebat Piper. Jason are 
probleme? 

Annabeth a ezitat. 

— Bună întrebare, Piper. Hai să-ţi fac un 
tur. Trebuie să vorbim. 

CAPITOLUL. 4 


Piper 


în curând Piper și-a dat seama că lui 
Annabeth nu-i stătea gândul la tur. 

I-a vorbit despre toate lucrurile uimitoare pe 
care tabăra le oferea - trasul cu arcul magic, 
călăritul de pegași, peretele cu lavă, lupta cu 
monștrii - dar părea lipsită de entuziasm, de 
parcă ar fi fost cu gândul în altă parte. I-a 
arătat pavilionul de luat masa în aer liber care 
dădea spre estuarul Long Island. (Da, Long 
Island, New York, atât de mult călătoriseră.) 
Annabeth i-a explicat că Tabăra Semizeilor era 
mai mult o tabără de vară, dar că unii copii 
rămâneau aici tot anul și că veniseră atâţia 
puști, încât acum era mereu aglomerat, chiar 
și iarna. 

Piper se întreba cine conducea tabăra și de 
unde știau că locul lui Piper și al prietenilor ei 
era aici. Se întreba dacă va trebui să rămână 
permanent sau dacă se va descurca la toate 
activităţile. Oare puteai chiuli de la lupta cu un 
monstru? Un milion de întrebări i se învârteau 
prin minte, dar având în vedere starea de 
spirit a lui Annabeth, a hotărât să-și ţină gura. 

în timp ce urcau un deal de la marginea 
taberei, Piper s-a întors și a avut parte de o 
perspectivă uimitoare asupra văii - o fâșie 
întinsă cu păduri spre nord-vest, o plajă 
frumoasă, pârâul, lacul de canotaj, câmpii 
verzi luxuriante și dispunerea cabanelor - un 
grup bizar de clădiri aranjate în forma literei 


grecești omega, Q, cabanele fiind așezate în 
arc de cerc în jurul zonei verzi din mijloc, cu 
două aripi în partea de jos, de fiecare parte. 
Piper a numărat douăzeci de cabane. Una era 
aurie, alta argintie. Una avea iarbă pe 
acoperiș. Alta era roșie și avea șanțuri cu 
sârmă ghimpată. O cabană era neagră și avea 
niște torţe verzi în faţă. 

Părea o cu totul altă lume faţă de dealurile 
cu zăpadă și câmpiile din jur. 

— Valea e protejată de ochii muritorilor, a 
spus Annabeth. După cum poţi vedea, și 
vremea œe controlată. Fiecare cabană 
reprezintă un zeu grecesc - un loc în care 
trăiesc copiii acelui zeu. 

Şi-a întors privirea spre Piper, de parcă ar fi 
vrut să vadă cum primește Piper veștile. 

— Spui că mama mea a fost o zeiţă. 

Annabeth a dat din cap. 

— Eşti îngrozitor de calmă. 

Piper nu știa ce să zică. Nu putea 
recunoaște că asta îi confirma niște sentimente 
ciudate care o încercau de ani de zile - 
certurile cu tatăl ei pentru că nu existau 
fotografii cu mama ei în casă și pentru că el 
nu-i spusese exact cum sau de ce ea plecase. 
Dar mai ales visul o avertizase că așa se va 
întâmpla. „în curând te vor găsi, semizeițo“, a 
bubuit vocea. „Când se va întâmpla asta, 
urmează instrucțiunile noastre. Cooperează, și 
s-ar putea ca tatăl tău să rămână în viaţă.“ 


Piper a oftat. 

— Cred că după întâmplările de dimineaţă, 
e un pic mai ușor de crezut. Deci, cine e mama 
mea? 

— Ar trebui să aflăm în curând, a spus 
Annabeth. Câţi ai, cincisprezece? Zeii ar trebui 
să ne revendice când împlinim treisprezece 
ani. Așa a fost înţelegerea. 

— înţelegerea? 

— Ne-au promis vara trecuta... mă rog, eo 
poveste lungă... dar au promis să nu-și mai 
ignore copiii semizei și să-i revendice când 
împlinesc treisprezece ani. Uneori durează 
puţin mai mult, dar ai văzut ce repede a fost 
revendicat Leo odată ce a ajuns aici. Asta ar 
trebui să se întâmple și cu tine în curând. 
Diseară, la focul de tabără, pun pariu că vom 
primi un semn. 

Piper s-a întrebat dacă va avea parte și ea 
de un imens ciocan în flăcări care-i va pluti 
deasupra capului sau, la cât era de băftoasă, 
de ceva și mai jenant. Un wombat în flăcări, 
poate. Oricine ar fi fost mama ei, Piper n-avea 
niciun motiv să creadă că ar fi mândră să 
revendice o fiică cleptomană cu mari 
probleme. 

— De ce treisprezece ani? 

— Cu cât înaintezi în vârstă, a spus 
Annabeth, cu atât vor fi mai mulţi monștri cu 
ochii pe tine și vor încearcă să te omoare. De 
obicei, cam pe la treisprezece ani începe totul. 


De asta trimitem protectori în școli - să vă 
găsească și să vă aducă în tabără înainte să fie 
prea târziu. 

— Ca antrenorul Hedge? 

Annabeth a dat din cap. 

— El este... a fost satir: jumătate om, 
jumătate ţap. Satirii lucrează pentru tabără, 
găsesc semizei, îi protejează și-i aduc aici la 
momentul potrivit. 

Lui Piper nu i-a fost greu să creadă că 
antrenorul Hedge era pe jumătate tap. îl 
văzuse mâncând. Nu-i prea plăcuse de el, dar 
nu-i venea să creadă că se sacrificase ca să-i 
salveze. 

— Ce s-a întâmplat cu el? a întrebat. Când 
ne-am ridicat noi în nori, el... Chiar a dispărut 
pentru totdeauna? 

— E greu de spus. 

Pe chipul lui Annabeth se citea durerea. 

— Cu spiritele furtunii... e greu să lupti. 
Chiar și cele mai bune arme ale noastre, 
făcute din bronz celest, trec prin ei dacă nu-i 
iei prin surprindere. 

— Sabia lui Jason i-a făcut pulbere, și-a 
amintit Piper. 

— Atunci a avut noroc. Dacă lovești un 
monstru ca la carte, poţi să-l dizolvi, să-i 
trimiţi esenţa înapoi în Tartar. 

— Tartar? 

— Un abis imens din Lumea 
Subpământeană, de unde vin cei mai răi 


monștri. E un fel groapă fără fund a răului. 
Oricum, odată ce monștrii se dizolvă, de obicei 
trec luni sau chiar ani până să se poată reface. 
Dar din moment ce acest spirit al furtunii, 
Dylan, a scăpat - nu știu de ce l-ar ţine în viaţă 
pe Hedge. Dar Hedge a fost un protector. 
Cunoștea riscurile. Satirii nu au suflete 
muritoare. Se va reîncarna într-un copac sau o 
floare sau așa ceva. 

Piper a încercat să și-l imagineze pe 
antrenorul Hedge ca pe un mănunchi de 
panseluţe foarte supărate. Asta a facut-o să se 
simtă și mai rău. 

în timp ce privea cabanele din vale un 
sentiment neplăcut a pus stăpânire pe ea. 
Hedge murise pentru ca ea să ajungă aici 
teafară. Cabana mamei ei era acolo jos, 
undeva, ceea ce însemna că avea fraţi și 
surori, și mai mulţi oameni pe care trebuia să-i 
trădeze. „Fă ce îţi spunem“, răsunase vocea. 
„Altfel, consecinţele vor fi dureroase.“ Şi-a 
ascuns mâinile la subţioară, încercând să le 
oprească din tremurat. 

— Va fi bine, a asigurat-o Annabeth. Ai 
prieteni aici. Cu toţii am trecut printr-o 
mulțime de chestii ciudate. Știm prin ce treci. 

„Mă îndoiesc“, și-a zis Piper. 

— Am fost dată afară din cinci școli diferite 
în ultimii cinci ani, a spus ea. Tata nu mai are 
unde să mă trimită. 

— Doar cinci? 


Annabeth nu părea să-și bată joc de ea. 

— Piper, cu toţii am fost etichetaţi drept 
scandalagii. Eu am fugit de acasă când aveam 
șapte ani. 

— Serios? 

— O, da. Cei mai mulţi suntem diagnosticaţi 
cu tulburare de deficit de atenţie sau dislexie 
sau amândouă... 

— Leo are ADHD, a spus Piper. 

— Păi vezi? Asta pentru că suntem creaţi 
pentru luptă. Neliniștiţi, impulsivi - locul 
nostru nu e printre copiii obișnuiți. Ar trebui 
să auzi ce necazuri a avut Percy... 

Faţa i s-a întunecat. 

— Oricum, semizeii au o reputaţie proastă. 
Tu cum ai intrat în belele? 

De obicei, când cineva îi punea întrebarea 
asta, Piper sărea la bătaie sau schimba 
subiectul sau provoca o diversiune. Dar, dintr- 
un motiv sau altul, a ales să spună adevărul. 

— Fur lucruri, a spus ea. Mă rog, nu le fur 
cu adevărat... 

— Familia ta e săracă? 

Piper a râs amar. 

— Nici măcar. Am făcut asta... nici eu nu 
știu de ce. Pentru atenţie, cred. Tata nu-și 
facea timp pentru mine decât când aveam 
probleme. 

Annabeth a dat din cap. 

— Te înţeleg perfect. Dar ai spus că n-ai 
furat cu adevărat? Ce vrei să spui? 

— Ei bine... nu mă crede nimeni niciodată. 


Poliţia, profesorii, chiar și oamenii de la care 
am luat lucruri: sunt atât de jenaţi, încât neagă 
ce s-a întâmplat. Adevărul e că nu fur nimic. 
Doar le cer oamenilor lucruri. Și ei îmi dau 
chestii. Până și un BMW decapotabil. Pur și 
simplu am întrebat. lar vânzătorul mi-a spus: 
„Sigur. la-1.“ Abia pe urmă și-a dat seama ce-a 
făcut, cred, și a venit poliția după mine. 

Piper s-a oprit. Era obișnuită ca oamenii s-o 
facă mincinoasă, dar când a ridicat privirea a 
văzut că Annabeth a încuviințat din cap. 

— Interesant. Dacă tatăl tău ar fi fost zeul, 
aș fi spus că ești un copil de-al lui Hermes, 
zeul hoților. Poate fi foarte convingător. Dar 
tatăl tău e muritor... 

— Foarte muritor, a încuviinţat Piper. 

Annabeth a clătinat din cap, aparent 
intrigată. 

— Nu știu, atunci. Cu puţin noroc, diseară 
te va revendica mama ta. 

Piper aproape trăgea nădejde că asta nu se 
va întâmpla. Dacă mama ei era zeiţă, știa de 
visul ei? Ştia ce i se ceruse lui Piper să facă? S- 
a întrebat dacă zeii olimpieni își altoiau 
vreodată copiii cu fulgere când nu erau 
cuminţi sau dacă îi pedepseau trimițându-i în 
Lumea Subpământeană. 

Annabeth o studia. Piper a hotărât să fie mai 
atentă la ce spunea. Annabeth era, evident, 
foarte inteligentă. Dacă era cineva care să-i 
afle secretul... 


— Hai, a spus Annabeth în cele din urmă. 
Vreau să mai verific ceva. 

Au mai mers puţin, până când au ajuns la o 
peșteră aproape de coama dealului. Pe jos era 
plin de oase și săbii vechi. Intrarea era 
flancată de torţe și era acoperită de o perdea 
de catifea brodată cu șerpi. Arăta ca o scenă 
pentru un spectacol dubios de păpuși. 

— Ce e acolo? a întrebat Piper. 

Annabeth și-a strecurat capul înăuntru, apoi 
a oftat și a tras perdelele. 

— Nimic, acum. E locuinţa unei prietene. O 
aștept de câteva zile, dar până acum, nimic. 

— Prietena ta trăiește într-o peșteră? 

Annabeth a schiţat un zâmbet. 

— De fapt, familia ei are un apartament de 
lux în Queens și ea merge la o școală de fete 
din Connecticut. Dar când e aici, în tabără, 
locuiește în peșteră. Ea e oracol nostru, 
prezice viitorul. Speram că mă poate ajuta... 

— Să-l găsești pe Percy, a continuat Piper. 

Annabeth s-a înmuiat cu totul, de parcă 
până atunci s-ar fi ţinut tare. S-a așezat pe o 
stâncă, cu o expresie atât de îndurerată, încât 
Piper s-a simţit ca o intrusă. 

Și-a întors privirea. S-a uitat înspre creasta 
dealului, unde un singur pin domina orizontul. 
Pe ramura cea mai de jos sclipea ceva - părea 
un covor de baie auriu și pufos. 


Nu... nu era un covor de baie. Era lână de 
oaie. 

„OK“, și-a zis Piper. „E o tabără grecească. 
Au o copie a lânii de aur.“ 

Apoi a observat baza copacului. La început a 
crezut că era înfășurat într-o grămadă de 
cabluri groase și violet. Dar cablurile aveau 
solzi de reptilă, picioare cu gheare și un cap cu 
ochi galbeni ca de șarpe și nări din care ieșea 
fum. 

— Este... este un dragon, s-a bâlbâit ea. Aia 
Chiar e lâna de aur? 

Annabeth a dat din cap, dar era clar că nu 
era atentă. Umerii i s-au lăsat. S-a frecat pe 
faţă și a oftat. 

— îmi pare rău. Sunt cam obosită. 

— Pari gata să te prăbușești, a spus Piper. 
De cât timp îl cauţi pe prietenul tău? 

— De trei zile, șase ore și aproximativ 
douăsprezece minute. 

— Şi n-ai niciun indiciu de ce s-ar fi putut 
întâmpla cu el? 

Annabeth a clătinat nefericită din cap. 

— Eram atât de entuziasmați pentru că 
amândoi am intrat în vacanţa de iarnă mai 
repede. Ne-am întâlnit în tabără marți 
gândindu-ne că aveam la dispoziţie trei 
săptămâni împreună. Avea să fie minunat. 
Apoi, după focul de tabără, el... el m-a sărutat 
de noapte bună, s-a întors în cabana lui și 
dimineața nu mai era. L-am căutat în toată 


tabăra. Am luat legătura cu mama lui. Am 
încercat să ajungem la el pe toate căile. Nimic. 
Pur și simplu a dispărut. 

„Cu trei zile în urmă“, s-a gândit Piper. 
„Noaptea în care avusese visul acela.“ 

— De când sunteţi împreună? 

— Din august, a spus Annabeth. 18 august. 

— Aproape de când l-am întâlnit pe Jason, a 
spus Piper. Dar noi suntem împreună de doar 
câteva săptămâni. 

Annabeth a tresărit. 

— Piper... în legătură asta. Poate ar trebui 
să stai jos. Piper știa ce urma. Panica a început 
să pună stăpânire pe ea, ca atunci când 
plămânii ţi se umplu cu apă. 

— Uite, știu că Jason credea... crede că de- 
abia azi a apărut la școală. Dar nu e adevărat. 
îl știu de patru luni. 

— Piper, a spus cu tristeţe Annabeth. Ceaţa 
e de vină. 

— Ce... ce anume? 

— Ceaţa. E ca un văl care separă lumea 
muritorilor de lumea magică. Mintea 
muritorilor nu poate procesa lucruri ciudate ca 
zeii și monștrii, așa că Ceaţa modifică 
realitatea. Asta îi face pe muritori să vadă 
lucrurile într-un fel pe care îl pot înţelege - de 
pildă, ei nu văd deloc valea asta sau se pot uita 
la dragon și în locul lui văd o grămadă de 
cabluri. 

Piper a înghiţit în sec. 


— Nu. Ai spus chiar tu că nu sunt o 
muritoare obișnuită. Sunt un semizeu. 

— Chiar și semizeii pot fi afectaţi. Am văzut 
asta de o mulţime de ori. Un monstru se 
infiltrează într-o școală, trece drept om și toată 
lumea crede că-și amintește de el. Ei cred că a 
fost acolo dintotdeauna. Ceaţa poate modifica 
amintiri, poate chiar să creeze amintiri cu 
lucruri care nu s-au întâmplat... 

— Dar Jason nu e un monstru! a insistat 
Piper. E om sau semizeu sau cum vrei să-i 
spui. Amintirile mele nu sunt false. Sunt foarte 
reale. Ca atunci când i-am dat foc la pantaloni 
antrenorului Hedge sau când Jason și cu mine 
am privit ploaia de meteoriți de pe de 
acoperișul dormitorului și până la urmă l-am 
convins pe nătărău să mă sărute... 

S-a pus pe turuit, spunându-i lui Annabeth 
despre semestrul petrecut la Scoala din 
Sălbăticie. îi plăcuse de Jason încă din prima 
săptămână în care îl cunoscuse. Era foarte 
atent cu ea și atât de răbdător încât îi putea 
face față chiar și lui Leo cel hiperactiv și 
glumelor lui stupide. O acceptase așa cum era 
și n-o judecase pentru lucrurile prostești pe 
care le făcuse. Petrecuseră ore întregi 
discutând, privind stelele și până la urmă - în 
sfârșit! - ţinându-se de mână. Toate astea n- 
aveau cum să fie false. 

Annabeth și-a mușcat buzele. 

— Piper, amintirile tale sunt mult mai clare 


decât ale multora dintre noi. Recunosc asta și 
nu știu cum de este posibil așa ceva. Dar dacă- 
1 cunoști atât de bine... 

— îl cunosc! 

— Atunci de unde e? 

Piper s-a simţit de parcă ar fi primit o 
lovitură în moalele capului. 

— Sigur mi-a spus, doar că... 

— I-ai observat tatuajul până azi? Ti-a 
povestit ceva despre părinţii lui sau despre 
prieteni sau despre ultima școală la care a 
fost? 

— Nu... nu știu, dar... 

— Piper, care e numele lui de familie? 

Mintea i s-a golit. Nu știa numele de familie 
al lui Jason. Cum era posibil? 

A izbucnit în plâns. S-a simţit ca o idioată. 
Dar s-a așezat totuși pe o piatră, lângă 
Annabeth, și s-a prăbușit. Era prea mult. Chiar 
trebuia ca tot ce era bun în viaţa ei stupidă, 
mizerabilă, să-i fie luat? 

„Da“, îi spusese vocea din vis. „Da, dacă nu 
faci exact ce-ţi spunem.“ 

— Hei, s-a auzit vocea lui Annabeth. O 
scoatem cumva la capăt. Jason e aici acum. 
Cine știe? Poate până la urmă se va întâmpla 
ceva pe bune între voi. 

„Puțin probabil“, și-a zis Piper. Mai ales 
dacă vocea din vis îi spusese adevărul. Dar nu 
putea spune asta. 

Și-a șters o lacrimă de pe obraz. 


— M-ai adus aici ca să nu mă vadă nimeni 
smiorcăin- du-mă, nu-i așa? 

Annabeth a ridicat din umeri. 

— M-am gândit că-ţi va fi greu. Ştiu cum e 
să-ţi pierzi prietenul. 

— Dar tot nu-mi vine să cred... Știu că a fost 
ceva între noi. Şi acum s-a dus totul, parcă nici 
nu mă recunoaște. Dacă într-adevăr a apărut 
abia azi, de ce? Cum a ajuns acolo? De ce nu-și 
amintește nimic? 

— Foarte bune întrebări, a spus Annabeth. 
Să sperăm că Chiron își va da seama. Dar 
deocamdată trebuie să te cazăm. Ești pregătită 
să ne întoarcem jos? 

Piper s-a uitat la grupul pestrit de cabane 
din vale - noua ei casă, o familie care, cică, o 
înţelegea - dar în curând avea să fie doar un 
alt grup de oameni pe care-i va dezamăgi, doar 
un alt loc din care va fi dată afară. „O să-i 
trădezi pentru noi“, o avertizase vocea. „Sau 
vei pierde totul.“ 

Nu avea de ales. 


— Da, a minţit ea. Sunt pregătită. 
x 


Un grup de puşti jucau baschet în zona 
verde din mijloc. Erau incredibil de buni. 
Mingea nu sărea niciodată din coș. Aruncările 
de trei puncte le reușeau fără greș. 

— Cabana lui Apollo, a explicat Annabeth. O 
gașcă de lăudăroși cu arme cu rază lungă de 
acţiune - săgeți, mingi de baschet. 


Au trecut pe lângă o vatră unde doi băieţi se 
băteau cu săbiile. 

— Sunt săbii adevărate! s-a minunat Piper. 
Nu e periculos? 

— Da, sunt durere, a spus Annabeth. Aăă, 
scuze. Un joc de cuvinte nepotrivit. Aia e 
cabana mea. Numărul Şase. 

A făcut un semn spre o clădire cenușie, cu o 
bufniță sculptată deasupra ușii. Prin ușa 
deschisă, Piper a văzut rafturi de cărţi, vitrine 
cu arme și o tablă electronică asemănătoare 
celor din sălile de clasă. Două fete desenau o 
hartă care arăta ca un plan de luptă. 

— Apropo de arme, a spus Annabeth, vino 
aici. 

A dus-o pe Piper în dosul cabanei, la o 
magazie metalică spațioasă care părea 
destinată uneltelor de grădinărit. Annabeth a 
deschis ușa, dar înăuntru nu erau unelte de 
grădinărit - asta dacă nu aveai de gând să te 
războiești cu roșiile. Magazia era ticsită cu tot 
felul de arme, de la săbii până la sulițe și bâte 
ca a antrenorului Hedge. 

— Orice semizeu are nevoie de o armă, a 
spus Annabeth. Hefaistos le face pe cele mai 
bune, dar și noi avem câteva reușite. Pentru 
Atena totul ţine de strategie - să găsești arma 
potrivită pentru persoana potrivită. Hai să 
vedem... 


Piper n-avea dispoziţia potrivită pentru 
achiziționarea de obiecte letale, dar și-a dat 
seama că Annabeth încerca s-o ajute. 

Annabeth i-a întins o ditamai sabia, pe care 
Piper abia a ridicat-o. 

— Nu, au spus amândouă la unison. 

Annabeth a mai scotocit prin magazie și a 
scos altceva. 

— O pușcă? a întrebat Piper. 

— Mossberg 500. 

Annabeth a verificat dacă merge, de parcă 
ar fi fost o nimica toată. 

— Nu-ti face griji. Nu poate răni oameni. E 
modificată să tragă cu bronz celest, aşa că 
ucide doar monștri. 

— Aăă, nu cred că e stilul meu, a spus 
Piper. 

— Mda, a  încuviinţat Annabeth. Prea 
bătătoare la ochi. 

A pus pușca la loc și a început să 
scotocească printr-un suport de arbalete când 
lui Piper i-a sărit ceva în ochi. 

— Ce-i ăsta? a întrebat. Un pumnal? 

Annabeth l-a scos afară și a suflat praful de 
pe teacă. Părea să nu fi văzut lumina zilei de 
secole. 

— Nu știu, Piper. 

Annabeth părea încurcată. 

— Nu cred că-l vrei pe ăsta. De obicei 
săbiile sunt mai bune. 

— Tu folosești un cuţit. 

Piper a arătat spre cuțitul prins la centura 
lui Annabeth. 


— Da, dar... Annabeth a ridicat din umeri. 
Mă rog, uită-te la el dacă vrei. 

Teaca era din piele neagră tocită, legată în 
bronz. Nimic elegant, nimic sclipitor. Mânerul 
lucios de lemn 

se potrivea perfect în mâna lui Piper. Când l-a 
tras din teacă, a ieșit la iveală o lamă 
triunghiulară din bronz, de patruzeci și cinci 
de centimetri, care strălucea de ziceai că a 
fost lustruită cu o zi înainte. Marginile erau 
ucigător de ascuţite. Reflecţia chipului ei în 
lamă a luat-o prin surprindere. Părea mai în 
vârstă, mai serioasă și mai puţin speriată 
decât se simţea. 

— Ti se potrivește, a recunoscut Annabeth. 
Acest tip de pumnal se numește parazonium. 
în general, era folosit la ceremonii, fiind purtat 
de ofiţerii de rang înalt din armata greacă. Era 
dovada că stăpânul armei e o persoană 
puternică și bogată, dar putea fi de mare folos 
și în luptă. 

— îmi place, a spus Piper. De ce te-ai gândit 
că n-ar fi potrivit? 

— Pumnalul ăsta are o poveste lungă, a 
oftat Annabeth. Cei mai mulţi s-ar feri să-l 
folosească. Primul lui proprietar... Ei bine, 
lucrurile n-au ieșit prea grozav. O chema 
Elena. 

Lui Piper i-a luat ceva să proceseze 
informaţia. 

— Stai așa, acea Elena? Elena din Troia? 

Annabeth a dat din cap. 

Brusc, Piper a simţit că trebuie să 
mânuiască pumnalul cu mănuși chirurgicale. 

— Şi stă pur și simplu în magazia voastră? 

— Suntem înconjurați de lucruri din Grecia 


antică, a spus Annabeth. Ăsta nu e muzeu. 
Arme ca asta sunt făcute pentru a fi folosite. 
Ele sunt moștenirea noastră, a semizeilor. A 
fost un cadou de nuntă de la Menelau, primul 
soţ al Elenei. Ea și-a numit pumnal Katoptris. 

— Şi ce înseamnă? 

— Oglindă, a spus Annabeth. Probabil 
pentru că a fost singurul scop în care Elena l-a 
folosit. Nu cred că a văzut vreo luptă. 

Piper s-a uitat din nou la pumnal. Pentru o 
clipă, și-a văzut propria imagine, dar apoi 
reflexia s-a schimbat. A văzut flăcări și o faţă 
grotescă, parcă sculptată în stâncă. I-a răsunat 
în urechi același râs ca în vis. Și-a văzut tatăl 
în lanţuri, legat de un stâlp în faţa unui foc de 
tabără. 

A scăpat pumnalul. 

— Piper? 

Annabeth a strigat către copiii lui Apollo din 
curte: 

— Medic! Am nevoie de ajutor aici! 

— Nu, e... e în regulă, a îngăimat Piper. 

— Eşti sigură? 

— Da. Doar că... 

Trebuia să se controleze. A ridicat pumnalul 
cu degetele tremurându-i. 

— Doar că sunt copleșită. S-au întâmplat 
atâtea astăzi. Aș vrea totuși să păstrez 
pumnalul, dacă se poate. 

Annabeth a ezitat. Apoi le-a făcut semn 
copiilor lui Apollo să plece. 


— Bine, dacă ești sigură. Ti-ai pierdut 
culoarea din- tr-odată. Am crezut că poate ai 
vreo criză. 

— Sunt bine, a promis Piper, chiar dacă 
inima îi bă- tea încă nebunește. Este... ăăă, 
vreun telefon în tabără? Pot să-l sun pe tata? 

Ochii cenușii ai lui Annabeth erau aproape 
la fel de reci ca lama pumnalului. Părea să 
calculeze milioane de posibilităţi, încercând să 
citească gândurile lui Piper. 

— N-avem voie cu telefoane, a spus. Pentru 
majoritatea  semizeilor, dacă folosesc un 
telefon mobil e ca și cum 


ar trimite semnale monștrilor și le-ar spune 
unde se află. Dar... eu am un telefon. 

A băgat mâna din buzunar. 

— E cam împotriva regulilor, dar dacă nu 
mai spui nimănui... 

Piper l-a luat cu recunoștință, încercând să- 
și controleze tremurul mâinilor. S-a îndepărtat 
de Annabeth și s-a întors cu faţa spre curte. 

L-a sunat pe tatăl ei pe linia privată, chiar 
dacă știa ce se va întâmpla. Mesageria vocală. 
încerca să dea de el de trei zile, de când cu 
visul. La Şcoala din Sălbăticie li se permitea să 
sune doar o dată pe zi, iar ea sunase în fiecare 
seară și nimic. 

Fără tragere de inimă, a sunat la celălalt 
număr. Asistenta personală a tatălui ei a 
răspuns imediat. 

— Biroul domnului McLean. 

— Jane, a spus Piper, scrâșnind din dinţi. 
Unde e tata? 

Jane a tăcut pentru o clipă, probabil 
întrebându-se ce s-ar fi întâmplat dacă i-ar fi 
închis în nas. 

— Piper, parcă n-aveai voie să suni de la 
școală. 

— Poate că nu sunt la școală, a spus Piper. 
Poate că am fugit ca să locuiesc printre 
creaturile pădurii. 

— Mmm. 

Jane nu părea îngrijorată. 

— Bine, o să-i spun că ai sunat. 

— Unde e? 

— E plecat. 


— Nu știi, nu-i așa? 

Piper și-a coborât vocea, gândindu-se că 
Annabeth nu putea fi chiar atât de drăguță 
încât să nu tragă cu urechea. 

— Când ai de gând să anunti poliția, Jane? 
Poate are probleme. 

— Piper, n-o să transformăm povestea asta 
într-un circ mediatic. Sunt sigură că e bine. 
Aşa mai pleacă el din când în când. Dar se 
întoarce de fiecare dată. 

— Deci e adevărat. Chiar nu ştii. 

— Trebuie să închid, Piper, a repezit-o Jane. 
Distracţie plăcută la școală. 

Legătura s-a întrerupt. Piper a înjurat. S-a 
întors la Annabeth și i-a întins telefonul. 

— Nimic? a întrebat Annabeth. 

Piper nu i-a răspuns. Nu era sigură că-și 
poate înfrâna plânsul. 

Annabeth s-a uitat la ecranul telefonului și a 
ezitat. 

— Te cheamă McLean? Scuze, nu e treaba 
mea. Dar îmi sună foarte cunoscut. 

— E un nume comun. 

— Da, așa e. Cu ce se ocupă tatăl tău? 

— E licenţiat în arte, a spus Piper automat. 
Este artist Cherokee. 

Răspunsul ei standard. Nu era o minciună, 
doar că nu era întru totul adevărat. Cei mai 
mulţi, când auzeau asta, își închipuiau că tatăl 


ei vindea suveniruri indiene la marginea 
drumului în vreo rezervaţie. Figurine cu 
Sitting Bull, coliere din wampum, caiete cu 
indieni pe copertă - lucruri de genul ăsta. 

— Aha. 

Annabeth nu părea convinsă, dar a băgat 
telefonul în buzunar. 

— Te simţi bine? Mergem mai departe? 

Piper și-a prins noul pumnal la centură 
promiţân- du-și că mai târziu, când avea să fie 
singură, va încerca să-și dea seama cum se 
folosește. 

— Sigur, a spus. Vreau să văd tot. 


Æ 


Toate cabanele erau în regulă, dar Piper n-a 
simtit-o pe niciuna ca fiind a ei. Niciun simbol 
în flăcări - vreun wombat sau altceva - nu i-a 
apărut deasupra capului. 

Cabana Opt era complet argintie și 
strălucea ca lumina lunii. 

— Artemis? a ghicit Piper. 

— Cunoşti mitologia greacă, a spus 
Annabeth. 

— Am citit câte ceva când a lucrat tata la 
un proiect anul trecut. 

— Credeam că se ocupă cu arta Cherokee. 

Piper s-a abținut să tragă o înjurătură. 

— A, da. Dar mai face și alte lucruri. 

Piper și-a zis c-a dat-o în bară: McLean, 
mitologie grecească. Din fericire, Annabeth n-a 
părut să facă legătura. 

— Oricum, a continuat Annabeth, Artemis e 


zeița lunii, zeița vânătorii. Dar nu are semizei. 
Artemis a fost fecioara eternă, așa că n-are 
copii. 

— Aha. 

Asta a cam întristat-o pe Piper. îi plăcuseră 
mereu poveștile cu Artemis, s-a gândit că ar fi 
o mamă grozavă. 

— Bun, mai sunt și  Vânătoresele lui 
Artemis, a adăugat Annabeth. Ne mai vizitează 
uneori. Nu sunt fiicele lui Artemis, dar sunt 
slujitoarele ei - o gașcă de adolescente 
nemuritoare care locuiesc împreună și vânează 
monștri și alte chestii. 


Piper s-a înviorat. 

— Sună foarte tare. Și sunt nemuritoare? 

— Dacă nu mor în luptă sau își încalcă 
jurămintele. Ti-am spus că trebuie să renunţe 
la băieţi? N-au voie să se vadă cu nimeni - 
niciodată. Pe vecie. 

— Aha, a spus Piper. Las-o așa. 

Annabeth a râs. Pentru o clipă, a părut 
aproape fericită și Piper și-a zis că ar fi o 
prietenă bună în vremuri mai plăcute. 

„Las-o baltă“, și-a spus Piper. „Nu ești aici 
ca să-ţi faci prieteni. Mai ales după ce vor afla 
adevărul.“ 

Au trecut la următoarea cabană, Numărul 
Zece, decorată ca o casă Bărbie, cu perdele de 
dantelă, ușă roz și ghivece cu garoafe în 
ferestre. A trecut pe lângă ușă, iar mirosul de 
parfum aproape că a facut-o pe Piper să se 
înece. 


— Aaaa, aici ajung super-modelele când 
mor? 

Annabeth a rânjit. 

— Cabana Afroditei. Zeița dragostei. Drew 
e consi- liera-șefa. 

— Nu mă mir, a bombănit Piper. 

— Nu sunt toate rele, a spus Annabeth. 
Ultima lor consilieră-șefa era super. 

— Ce s-a întâmplat cu ea? 

Annabeth s-a întunecat la faţă. 

— Să mergem mai departe. 

S-au uitat și la celelalte cabane, dar Piper 
devenea tot mai tristă. Dacă era fiica lui 
Demeter, zeița agriculturii? Pe de altă parte, 
orice plantă care ajungea în mâinile lui Piper 
murea. Atena era în regulă. Sau poate Hecate, 
zeița magiei. Dar până la urmă nu prea conta. 
Chiar și aici, unde fiecare își găsea părintele 
pierdut, ea știa că va ajunge copilul nedorit. 
Așa că nu aștepta deloc cu nerăbdare focul de 
tabără din acea seară. 

— Am început cu cei doisprezece zei 
olimpieni, a explicat Annabeth. Zeii masculini 
la stânga, cei feminini la dreapta. Apoi, anul 
trecut, am adăugat noi cabane pentru ceilalți 
zei care nu aveau tronuri în Olimp - He- cate, 
Hades, Iris... 

— Cine sunt cei doi mari, din frunte? a 

întrebat Piper. Annabeth s-a încruntat. 

— Zeus și Hera. Regele și regina zeilor. 

Piper s-a îndreptat într-acolo, iar Annabeth a 
urmat-o, deși nu era foarte entuziasmată. 
Cabana lui Zeus o trimitea pe Piper cu gândul 


la o bancă. Era din marmură albă, avea 
coloane uriașe în faţă și uși de bronz lucioase, 
inscripţionate cu fulgere. 

Cabana Herei era mai mică, dar în același 
stil, cu excepţia ușilor, care erau inscripţionate 
cu pene de păun și sclipeau în toate culorile. 

Spre deosebire de celelalte cabane, care 
erau deschise, zgomotoase și pline de oameni, 
cabanele lui Zeus și a Herei păreau închise și 
cufundate în liniște. 

— Sunt goale? a întrebat Piper. 

Annabeth a încuviințat din cap. 

— Mult timp, Zeus n-a avut copii. Mă rog, în 
general vorbind. Zeus, Poseidon și Hades, cei 
mai bătrâni dintre zei - sunt numiţi Cei trei 
barosani. Copiii lor sunt foarte puternici, 
foarte periculoși. în ultimii șaptezeci de ani au 
încercat să nu aibă copii semizei. 

— Au încercat? 

— Uneori, ei... ăăă, mai trișează. Am o 
prietenă, Thalia Grace, care e fiica lui Zeus. 
Dar a renunţat la viaţa de tabără și a devenit 
vânătoreasă de-a lui Arte- mis. Prietenul meu, 
Percy, e fiul lui Poseidon. Și mai e un puști 
care mai apare uneori, Nico - fiul lui Hades. Cu 
excepția lor, Cei trei barosani nu mai au alți 
copii semizei. Cel puţin noi nu știm să mai 
existe. 

— Şi Hera? 

Piper s-a uitat spre ușile decorate cu păuni. 
Acea cabană o deranja, deși nu știa de ce. 

— Zeița căsătoriei. 

Tonul lui Annabeth era foarte controlat, de 


parcă ar fi încercat să nu-i scape vreo 
înjurătură. 

— N-are copii decât cu Zeus. Deci nu există 
semizei din partea ei. Cabana e doar onorifică. 

— Nu-ţi place de ea, a observat Piper. 

— E o poveste lungă, a recunoscut 
Annabeth. Credeam că am făcut pace, dar 
când a dispărut Percy... Am avut un vis ciudat, 
cu o viziune trimisă de ea. 

— în care îţi spunea să vii să ne iei, a spus 
Piper. Dar tu ai crezut că Percy va fi acolo. 

— Probabil e mai bine să nu vorbesc despre 
asta, a spus Annabeth. N-am nimic bun de 
spus despre Hera acum. 

Piper s-a uitat la uși. 

— Şi cine intră pe aici? 

— Nimeni. Cum spuneam, cabana e 
onorifică. Nu intră nimeni. 

— Ba intră cineva. 

Piper a arătat o amprentă de pe pragul 
prăfuit. Din- tr-un impuls, a împins ușile, care 
s-au deschis cu ușurință. 

Annabeth a făcut un pas înapoi. 

— Aăă, Piper, nu cred că ar trebui să... 

— Păi nu era vorba că facem chestii 
periculoase? a zis Piper și a intrat. 

x 


Cabana Herei nu era genul de loc în care lui 
Piper i-ar fi plăcut să locuiască. Era frig ca 
într-un congelator, iar în mijloc, înconjurată de 
coloane albe, era o statuie a zeiței, înaltă de 
trei metri, aşezată pe un tron, în haine aurii 


fluide. Piper își imaginase întotdeauna că 
statuile grecești erau albe și cu ochi goi, dar 
asta era pictată în culori aprinse și părea 
aproape vie, doar că era imensă. Ochii 
pătrunzători ai Herei păreau să o urmărească 
pe Piper. 

La picioarele zeiţei ardea un foc. Piper s-a 
întrebat cine îl întreținea, de vreme ce locul 
era întotdeauna gol. Un șoim de piatră era 
așezat pe umărul Herei, iar în mână avea un 
toiag cu o floare de lotus în vârf. Părul negru 
al zeiţei era împletit. Faţa ei zâmbea, dar pri- 
virea ei rece și calculată parcă spunea: Mama 
știe cel mai bine. Nu mă supăra, altfel va 
trebui să te calc în picioare. 

Nu mai era nimic altceva în cabană - nici 
paturi, nici mobilă, nici baie, nici ferestre, 
nimic din lucrurile de care ai nevoie ca să 
trăieşti. Pentru o zeiță a casei și a căsătoriei, 
cabana Herei o ducea pe Piper mai degrabă cu 
gândul la un mormânt. 

Nu, n-avea cum să fie mama ei. Cel puţin de 
asta Piper era sigură. Nu intrase în cabană 
pentru că ar fi avut o intuiţie benefică, ci 
pentru că aici teama ei era mai puternică. 
Visul ei - ultimatumul acela sinistru - era legat 
de cabană. 


A înlemnit. Nu erau singuri. în dosul statuii, 
în fața unui mic altar din spate, se afla cineva 
învăluit într-un șal negru. Doar mâinile îi erau 
la vedere și avea palmele îndreptate în sus. 


Părea să murmure o vrajă sau o rugăciune. 

Annabeth a tipat. 

— Rachel? 

Cealaltă fată s-a întors. Şalul i-a căzut, 
lăsând să se vadă o coamă de păr roşu ondulat 
și o față pistruiată care nu se potrivea cu aerul 
sobru al cabanei sau cu șalul negru sau cu 
orice altceva. Părea să aibă înjur de 
șaptesprezece ani, o adolescentă absolut 
normală într-o bluză verde și blugi zdrenţuiţi 
acoperiți de desene făcute cu markerul. Deși 
podeaua era rece, era în picioarele goale. 

— Hei! a alergat la Annabeth și a 
îmbrăţișat-o. Scuze! Am venit cât de repede 
am putut. 

Au vorbit câteva minute despre prietenul lui 
Annabeth și despre faptul că nu aveau nicio 
veste, până când într-un final Annabeth și-a 
amintit de Piper, care stătea acolo stânjenită. 

— Ce  nepoliticoasă sunt, s-a  scuzat 
Annabeth. Rachel, ea e Piper, unul dintre 
semizeii pe care i-am salvat astăzi. Piper, ea e 
Rachel Elizabeth Dare, oracolul nostru. 

— Prietena care trăiește în peșteră, a ghicit 
Piper. 

Rachel a zâmbit. 

— Chiar ea. 

— Deci ești oracol? a întrebat Piper. Poţi 
prezice viitorul? 

— Mai degrabă, viitorul mi se arată uneori, 
a răspuns Rachel. Eu rostesc profeţiile. 
Spiritul oracolului pune stăpânire pe mine 


câteodată și spune lucruri importante, care n- 
au sens pentru nimeni. Dar da, profeţiile spun 
viitorul. 

— Aha. 

Piper și-a mutat greutatea de pe un picior 
pe altul. 

— Foarte tare. 

Rachel a râs. 

— Nu-ţi face griji. Toată lumea crede că e un 
pic sinistru. Chiar și eu. Dar de obicei sunt 
inofensivă. 

— Şi tu ești semizeu? 

— Nu, a spus Rachel. Sunt o simplă 
muritoare. 

— Atunci ce cauti... 

Piper a arătat în jur. 

Zâmbetul lui Rachel s-a stins. S-a uitat la 
Annabeth, apoi iar la Piper. 

— Aveam o bănuială. Ceva legat de cabana 
asta și dispariţia lui Percy. Sunt legate cumva. 
Am învăţat să-mi urmez bănuielile, mai ales în 
ultima lună, de când au amuţit zeii. 

— Au amuţit? a întrebat Piper. 

Rachel s-a încruntat la Annabeth. 

— Nu i-ai spus încă? 

— Ajungeam şi-acolo, a spus Annabeth. 
Piper, în ultima lună... Ei bine, e normal ca zeii 
să vorbească rar cu copiii lor, dar, de obicei, 
primim câte un mesaj din când în când. Unii 
dintre noi chiar putem vizita Olimpul. Eu mi- 
am petrecut practic tot semestrul la Empire 
State Building. 


— Poftim? 

— Acolo e acum intrarea în Muntele Olimp. 

— A, a spus Piper. în fond, de ce nu? 

— Annabeth a reproiectat Olimpul după ce a 
fost distrus în Războiul Titanilor, a explicat 
Rachel. E o arhitectă uimitoare. Ar trebui să 
vezi barul de salate... 

— în fine, a întrerupt-o Annabeth, de vreo 
lună n-am mai auzit o vorbă din Olimp. 
Intrarea s-a închis și nimeni n-a mai putut 
intra. Nu se știe de ce. E ca și cum zeii s-ar fi 
blocat acolo. Nici măcar mama nu-mi răspunde 
la rugăciuni, iar directorul taberei, Dionysos, a 
fost rechemat. 

— Directorul taberei era zeul... vinului? 

— Da, e... 

— E o poveste lungă, a ghicit Piper. Corect. 
Continuă. 

— Cam asta ar fi, a spus Annabeth. Semizeii 
sunt în continuare revendicaţi, dar atât. Fără 
mesaje. Fără vizite. Niciun semn că zeii ne-ar 
asculta. E ca și cum s-a întâmplat ceva foarte 
rău. Apoi Percy a dispărut. 

— Şi Jason a apărut în timpul excursiei, a 
intervenit Piper. Amnezic. 

— Cine e Jason? a întrebat Rachel. 

— E... 

Piper s-a oprit înainte să apuce să spună 
„iubit“, dar efortul i-a provocat o durere în 
piept. 

— Amicul meu. Dar, Annabeth, spuneai că 


Hera ţi-a trimis o viziune în vis. 

— Așa e, a spus Annabeth. E primul semn 
de la un zeu din ultima lună și vine tocmai de 
la Hera, cea mai puţin folositoare zeiţă, care ia 
legătura cu mine, semizeul pe care-l place cel 
mai puţin. îmi spune că voi afla ce s-a 
întâmplat cu Percy dacă mă duc pe pasarela de 
la Marele Canion și caut un tip cu un singur 
pantof. Și când colo, dau peste voi, iar tipul cu 
un singur pantof e Jason. N-are niciun sens. 

— Se întâmplă ceva rău, a încuviinţat 
Rachel. 

S-a uitat la Piper, care a simţit o 
copleșitoare dorință să le spună despre visul 
ei, să mărturisească faptul că știa ce se 
întâmplă, cel puţin o parte din poveste. lar 
lucrurile rele de-abia începeau. 

— Fetelor, a spus ea. Trebuie să... 

înainte să poată continua, corpul lui Rachel 
a înţepenit. în ochi a început să-i strălucească 
o lumină verzuie și a prins-o pe Piper de 
umeri. 

Piper a încercat să scape, dar mâinile lui 
Rachel erau ca niște cleme de oţel. 

„Eliberează-mă“, a spus ea. Dar nu era 
vocea lui Rachel. Părea vocea unei femei mai 
în vârstă, care parcă vorbea printr-o ţeavă și 
ecoul răsuna de undeva de departe. 
„Eliberează-mă, Piper McLean, altfel pământul 
ne va înghiţi. Trebuie s-o faci până la solstițiu.“ 

Camera a început să se învârtă. Annabeth a 
încercat s-o desprindă pe Piper de Rachel, dar 


în zadar. Un fum verde le-a învăluit, iar Piper 
nu mai știa dacă e trează sau visează. 
Gigantica statuie a zeiței a părut să se ridice 
de pe tron. S-a aplecat peste Piper, 
străpungând-o cu privirea. Gura statuii s-a 
deschis, iar respiraţia ei sinistră era ca un 
parfum greu. A vorbit cu aceeași voce cu ecou: 
„Dușmanii noștri se agită. Cel de foc e doar 
primul. Plecaţi-vă voinţei lui, iar regele lor se 
va ridica din pământ, pecetluindu-ne soarta 
tuturor. ELIBEREAZA-MĂ!“ 

Lui Piper i s-au înmuiat genunchii și totul în 
jur s-a cufundat în întuneric. 

CAPITOLUL 5 


Leo 


Turul lui Leo a mers perfect până a aflat de 
dragon. 

Arcașul, Will Solace, părea un tip de treabă. 
Toate lucrurile pe care i le-a arătat lui Leo 
erau atât de tari, c-ar fi trebuit să fie ilegale. 
Nave de război grecești adevărate ancorate pe 
plajă și care uneori participau la antrenamente 
cu săgeți în flăcări și explozibili? Splendid! 
Ateliere de arte și meșteșuguri la care puteai 
sculpta cu drujbe și lămpi de sudură? Inscrieţi- 
mă acum! Pădurile erau ticsite cu monștri 


periculoși și nimeni nu trebuia să meargă 
vreodată acolo singur? Frumos! Și tabăra era 
plină de fete frumoase. Leo nu înţelegea prea 
bine legăturile de rudenie între zei, dar spera 
că asta nu însemna că era văr cu toate fetele 
alea. Ar fi fost nașpa. Măcar fetelor din lac ar 
fi vrut să le mai facă o vizită. Cu siguranţă 
merita să te îneci pentru ele. 

Will i-a arătat cabanele, pavilionul de mese 
și arena de luptă. 

— Primesc și sabie? a întrebat Leo. 

Will l-a privit lung, de parcă n-ar fi fost o 
idee bună. 

— Probabil că ţi-o vei face chiar tu, având în 
vedere că ești în Cabana Nouă. 

— Chiar, asta a cui e? A lui Vulcan? 

— De obicei, nu le spunem zeilor pe numele 
roman, a spus Will. Numele lor originale sunt 
grecești. Tatăl tău e Hefaistos. 

— Festus? 

Leo mai auzise pe cineva rostind acest 
nume, dar încă nu-i venea să creadă. 

— Sună ca zeul cowboy-lor. 

— He-fa-is-tos. L-a corectat Will. Zeul 
fierarilor și al focului. 

Leo mai auzise și asta, dar încercase să nu- 
și bată capul. Zeul focului... Serios? Având în 
vedere cum sfârșise mama lui, părea o glumă 
proastă. 

— Deci ciocanul în flăcări de deasupra 
capului meu, a întrebat Leo, e de bine sau de 
rău? 


Will s-a gândit puţin înainte să răspundă. 

— Ai fost revendicat aproape imediat. De 
obicei, asta e de bine. 

— Dar tipul cu poneii și curcubeul, Butch - 
spunea ceva de un blestem. 

— A... ei, n-are importanţă. De când ultimul 
consi- lier-șef al Cabanei Nouă a murit... 

— A murit? In chinuri, cum ar veni? 

— Cred c-ar trebui să-i las pe colegii tăi să- 
ți povestească. 

— Chiar așa, unde-s colegii mei? N-ar 
trebui ca turul de VIP să mi-l facă consilierul 
lor? 

— Păi... ăăă... nu poate. O să vezi de ce. 

Will a luat-o în faţă înainte ca Leo să-l mai 
întrebe ceva. 

— Blesteme și moarte, și-a zis Leo. E din ce 


în ce mai bine. 
* 


Ajunsese pe la jumătatea zonei verzi când a 
zărit-o pe fosta lui bonă. Și nu era genul de 
persoană pe care s-ar fi așteptat s-o vadă într-o 
tabără de semizei. 

Leo a înlemnit. 

— Ce s-a întâmplat? a întrebat Will. 

Tia Callida - sau Mătușa Callida. Așa își 
spunea, dar Leo n-o mai văzuse de la grădiniță. 
Stătea pur și simplu acolo, în umbra unei 
cabane mari și albe, la capătul zonei verzi, 
privindu-l. Purta o rochie neagră de văduvă, 
cu un șal negru care-i acoperea părul. Faţa îi 


era neschimbată - piele aspră, ochi negri 
pătrunzători. Mâinile zbârcite semănau cu 
niște gheare. Părea bătrână, dar neschimbată, 
așa cum și-o amintea Leo. 

— Bătrâna aia... a spus Leo. Ce caută aici? 

Will a încercat să vadă la ce se uita. 

— Ce bătrână? 

— Frate, bătrâna aia. Cea în negru. Câte 
bătrâne sunt acolo? 

Will s-a încruntat. 

— Cred că ai avut o zi lungă, Leo. E posibil 
ca Ceaţa să-ţi joace încă feste. Ce-ai zice să 
mergem direct la cabană? 

Leo a dat să protesteze, dar când a privit 
înapoi spre cabană, Tia Callida dispăruse. 
Sigur ea fusese acolo; ca și cum gândul la 
mama lui o chemase pe Callida înapoi din 
trecut. 

lar asta nu era bine deloc, pentru că Tia 
Callida încercase să-l omoare. 

— Glumesc, amice. 

Leo a scos din buzunare niște piese de 
jucărie și a început să-și facă de lucru cu ele 
pentru a se calma. Nu-i putea lăsa pe cei din 
tabără să-l creadă nebun. Cel puţin, nu mai 
nebun decât era în realitate. 

— Hai să mergem la Cabana Nouă, a spus. 
Mi-e poftă de un blestem ca lumea. 


Æx 


De afară, cabana lui Hefaistos semăna cu o 


furgonetă supradimensionată, cu pereţi din 
metal lucios și grilaje metalice la ferestre. 
Intrarea semăna cu ușa unui seif de bancă, 
circulară și groasă de câteva zeci de centime- 
tri. Când se deschidea, se puneau în mișcare o 
mulțime de mecanisme de alamă și pistoane 
hidraulice care scoteau fum. 

Leo a fluierat. 

— Carevasăzică au  decorat-o în stilul 
steampunk? 

în interior cabana părea părăsită. Paturile 
din oţel erau ridicate pe lângă pereţi, ca niște 
paturi high-tech. Toate aveau panouri de 
control digitale, luminiţe care clipeau întruna, 
pietre strălucitoare și mecanisme de închidere. 
Leo și-a dat seama că fiecare puști avea pro- 
pria combinaţie de deblocare a patului, iar în 
spate erau probabil niște nișe de depozitare, 
poate și capcane pentru a-i ţine la distanţă pe 
oaspeţii nedoriți. Cel puţin, Leo așa ar fi făcut. 
O bară de staţie de pompieri cobora de la etaj, 
chiar dacă de afară cabana nu părea să aibă 
etaj. O scară circulară cobora într-un fel de 
subsol. Pereţii erau ticsiţi cu toate sculele 
electrice pe care și le-ar fi putut imagina Leo, 
plus o gamă largă de cuțite, săbii și arme de 
distrugere. Un banc de lucru masiv era plin cu 
resturi metalice - şuruburi, bolţuri, şaibe, cuie, 
nituri și un milion de alte piese de mașină. Pe 
Leo l-a năpădit o dorință puternică de-a le 
băga pe toate în buzunarele hainei. Era 
înnebunit după lucrurile de genul ăsta. Dar i-ar 


mai fi trebuit încă o sută de haine ca să le 
poată lua pe toate. 

Privind înjur, aproape că se simţea ca în 
atelierul mamei lui. Fără arme, poate, dar cu 
uneltele, grămezile de fier vechi, mirosul de 
vaselină și metal și motoare încinse. l-ar fi 
plăcut la nebunie locul ăsta. 

Și-a alungat gândul. Nu-i plăceau amintirile 
dureroase. Mergi mai departe - era mottoul lui. 
Nu-ţi bate prea mult capul. Nu sta prea mult 
timp într-un singur loc. Doar așa putea face 
față tristeții. 

A luat un instrument lung de pe perete. 

— O motocoasă? Ce are a face zeul focului 
cu o mo- tocoasă? 

S-a auzit o voce: 

— Ai fi uimit să afli. 

Unul dintre paturile din fundul camerei era 
ocupat. O draperie din material de camuflaj s-a 
dat la o parte și Leo l-a văzut pe tipul care cu 
doar o secundă mai înainte fusese invizibil. Era 
greu să spui ceva despre el pentru că era în 
ghips de la gât în jos. Avea capul înfășurat în 
tifon, cu excepţia feţei, care era tumefiată și 
zdrobită. Arăta ca mascota Pillsburyt după ce a 
încasat o mamă de bătaie. 

— Sunt Jake Mason, a spus tipul. Ţi-aș da 
mâna, dar... 

— E în regulă, a spus Leo. Nu te ridica. 

Tipul a schițat un zâmbet, apoi s-a strâmbat 
de parcă chiar și asta l-ar fi durut. Leo s-a 


4 Pillsbury Doughboy este mascota companiei 
americane de produse alimentare Pillsbury. 


întrebat ce-o fi păţit, dar s-a temut să întrebe. 

— Bine ai venit în Cabana Nouă, a spus 
Jake. De aproape un an n-am mai avut 
prospături. Eu sunt con- silierul-șef acum. 

— Acum? a întrebat pe Leo. 

Will Solace și-a dres glasul. 

— Şi restul unde sunt, Jake? 

— Jos, la fierării, a spus Jake melancolic. 
Lucrează la... știi tu, la problemă. 

— Aha. 

Will a schimbat subiectul. 

— Deci, ai un pat liber pentru Leo? 

Jake l-a studiat pe Leo, măsurându-l. 

— Crezi în blesteme, Leo? Sau în fantome? 

„Tocmai am văzut-o pe Tia Callida, bona 
mea malefică“, și-a zis Leo. „Trebuia să fie 
moartă după atâţia ani. Şi nu trece o zi fără să 
mi-o amintesc pe mama în incendiul din 
atelier. Nu-mi vorbi mie despre fantome, 
băiețaș.“ 

Dar cu voce tare, a spus: 

— Fantome? Pfff. Nu. N-am probleme. Un 
spirit al furtunii m-a aruncat în Marele Canion 
azi-dimineaţă, dar ce să-i faci, riscurile 
meseriei, nu-i așa? 

Jake a dat din cap. 

— Asta e bine. Pentru că-ţi voi da cel mai 
bun pat din cabana - pe al lui Beckendorf. 

— Stai așa, Jake, a spus Will. Eşti sigur? 

Jake a strigat: 

— Patul 1-A, te rog. 

întreaga cabană a început să huruie. O 


secţiune circulară a podelei s-a deschis în 
spirală ca lentila unei camere foto și a apărut 
un pat. Cadrul de bronz avea o staţie de jocuri 
încastrată în tăblia de la picioare, un sistem 
stereo în tăblia de la cap, un frigider cu ușă de 
sticlă montat pe cadru și o grămadă de 
panouri de control pe laterale. 

Leo a sărit direct în pat și s-a întins pe 
spate, cu braţele sub cap. 

— E în regulă. 

— Patul coboară într-o cameră privată de 
dedesubt, a spus Jake. 

— O, da, a spus Leo. Ne mai vedem. Voi fi 
jos în Peștera lui Leo. Pe ce buton apăs? 

— Stai așa, a protestat Will Solace. Voi aveţi 
camere subterane private? 

Probabil că Jake ar fi zâmbit dacă nu l-ar fi 
durut prea tare. 

— Avem o mulțime de secrete, Will. N-ar fi 
corect ca voi, copiii lui Apollo, să aveţi parte 
de toată distracţia. Colegii noștri sapă sistemul 
de tunele de sub Cabana Nouă de aproape un 
secol. încă nu i-am dat de cap. Oricum, Leo, 
dacă nu te deranjează să dormi în patul unui 
mort, este al tău. 

Dintr-odată, Leo nu s-a mai simţit la fel de 
relaxat. S-a ridicat cu grijă să nu atingă vreun 
buton. 

— Consilierul care a murit - era patul lui? 

— Da, a spus Jake. Charles Beckendort. 

Leo și-a imaginat ieșind din saltea pânze de 
ferăstrău sau poate în pernă se ascunde o 


grenadă. 

— N-a murit în patul ăsta, nu-i așa? 

— Nu, a spus Jake. In Războiul Titanilor, 
vara trecută. 

— Războiul Titanilor... a repetat Leo. Şi n- 
are nimic de-a face cu patul ăsta frumos? 

— Vorbim de titani, a spus Will, de parcă 
Leo ar fi fost idiot. Tipii ăia mari și puternici 
care au condus lumea înaintea zeilor. Au 
încercat să revină vara trecută. Conducătorul 
lor, Cronos, a construit un nou palat în vârful 
muntelui Tam din California. Armatele lor au 
venit în New York și aproape au distrus 
Muntele Olimp. Mulţi semizei au murit 
încercând să-i oprească. 

— Bănuiesc că asta n-a apărut la știri? a 
spus Leo. 

Părea o întrebare normală, dar Will a 
clătinat din cap a neîncredere. 

— N-ai auzit despre erupția Muntelui St. 
Helens sau despre furtunile ciudate care au 
avut loc în toată ţara sau despre clădirea care 
s-a prăbușit în St. Louis? 

Leo a ridicat din umeri. Cu o vară în urmă 
fugise de la o familie adoptivă. Apoi un 
inspector l-a prins în New Mexico, iar instanța 
l-a condamnat să meargă la cel mai apropiat 
centru corecţional - Școala din Sălbăticie. 

— Cred că am fost prea ocupat. 

— Nu contează, a spus Jake. Ai fost norocos 
că n-ai fost implicat. Chestia e că Beckendorf a 
fost una dintre primele victime, iar de atunci... 


— Cabana voastră a fost blestemată, a 
ghicit Leo. 

Jake n-a spus nimic. Pe de altă parte, tipul 
era în ghips. Era și ăsta un răspuns. Lui Leo au 
început să-i sară în ochi tot felul de 
mărunțţișuri pe care nu le văzuse mai înainte - 
o urmă de explozie pe perete, o pată pe podea, 
care ar fi putut fi ulei... sau sânge. Săbii rupte 
și mașinării distruse aruncate prin colțurile 
camerei, poate din frustrare. Locul chiar părea 
blestemat. 

Jake a oftat iară tragere de inimă. 

— Ei bine, cred c-ar trebui să mă culc. Sper 
să-ți placă aici, Leo. Cândva... era foarte 
plăcut. 

A închis ochii, iar perdeaua de camuflaj s-a 
tras peste pat. 

— Haide, Leo, a spus Will. O să te duc la 
foije. 

în timp ce ieșeau, Leo și-a mai privit o dată 
noul pat și și-a imaginat un consilier mort 
stând acolo - încă o fantomă care n-avea să-i 
dea pace. 


CAPITOLUL 6 


Leo 


— Cum a murit Beckendorf? a întrebat Leo. 

Will Solace de-abia se ţâra. 

— Intr-o explozie. Beckendorf și Percy 
Jackson au aruncat în aer o corabie plină de 
monștri. Beckendorf n-a supravieţuit. 

Iarăşi Percy Jackson, prietenul dispărut al 
lui Anna- beth. „Tipul ăsta e implicat probabil 
în tot ce mișca pe aici“, și-a zis Leo. 

— Deci Beckendorf era un tip apreciat? a 
întrebat Leo. înainte să sară în aer? 

— Era extraordinar, a  încuviinţat Will. 
Moartea lui a fost o lovitură grea pentru toată 
tabăra. Jake a devenit consilier-șef în mijlocul 
războiului. La fel ca mine, de fapt. Jake s-a 
străduit cât a putut, dar nu și-a dorit niciodată 
să fie lider. Lui îi place doar să construiască 
chestii. Apoi, după război, lucrurile au început 
să meargă prost. Carele Cabanei Nouă au fost 
aruncate în aer. Automatele au luat-o razna. 
Invențiile lor au început să funcţioneze greșit. 
Era ca un blestem și până la urmă și ceilalţi au 
început să vorbească despre Blestemul Ca- 
banei Nouă. Apoi Jake a avut accidentul... 


— Care a avut ceva de-a face cu problema 
de care pomenea, a ghicit Leo. 


— Se străduiesc s-o rezolve, a spus Will iară 
entuziasm. Și am ajuns. 

Fierăria arăta de parcă o locomotivă cu 
aburi ar fi intrat în Partenonul grecesc și s-ar fi 
contopit cu acesta. De-a lungul pereţilor pătaţi 
de funingine se înșirau coloane de marmură 
albă. Pe hornuri ieșea fum deasupra unui 
fronton sculptat cu imagini ale zeilor și 
monștrilor. Clădirea se afla la marginea unui 
râu, cu mai multe mori de apă ce puneau în 
funcţiune mecanisme de bronz. Leo auzea 
polizoarele, focuri trosnind și ciocane lovind în 
nicovale. 

Au intrat și vreo cincisprezece băieţi și fete 
care lucrau la diverse proiecte s-au oprit. 
Zgomotul a încetat, cu excepţia vâjâitului 
forjelor și a clicurilor roţilor dinţate și al 
pârghiilor. 

— Salut, băieţi, a spus Will. El e noul vostru 
frate, Leo... și mai cum? 

— Valdez. 

Leo a privit în jur la ceilalţi puști. Chiar era 
înrudit cu toţi? Verii lui proveneau din familii 
numeroase, dar el n-o avusese decât pe mama 
lui, asta până când murise. 

Copiii s-au apropiat și au început să-i dea 
mâna și să se prezinte. Numele lor i se 
amestecau în cap: Shane, Christopher, Nyssa, 


Harley (da, ca pe motocicletă). Leo știa că nu-i 
va ţine minte. Erau prea mulţi. Se simţea 
compleșit cu totul. 

Nu semănau deloc între ei - aveau diferite 
fețe, pielea în diferite nuanţe, la fel și părul 
sau înălțimea. N-ai fi putut spune: Hei, uite 
gasca lui Hefaistos! Dar aveau mâini 
puternice, pline de bătături și pătate de ulei de 
motor. Până și micul Harley, care nu părea să 
aibă mai mult de opt ani, arăta de parcă s-ar fi 
putut lua la trântă cu Chuck Norris fără 
probleme. 

Şi toţi copiii păreau cuprinși de o seriozitate 
tristă. Aveau umerii lăsaţi, de parcă viaţa i-ar fi 
supus la cele mai grele încercări. Câţiva 
arătau de parcă ar fi fost bătuţi. Leo a numărat 
două eșarfe pentru antebraţe, o pereche de 
câije, un plasture de ochi, șase bandaje elas- 
tice și aproximativ șapte mii de plasturi. 

— Hei, salut! a spus Leo. Am auzit că asta e 
cabana petrecăreţilor! 

N-a râs nimeni. S-au mulțumit cu toţii să-l 
privească. 

Will Solace l-a bătut pe Leo pe umăr. 

— O să vă las să vă cunoașteţi. Cineva să-l 
conducă pe Leo la cină când va fi timpul. 

— Am eu grijă, a spus una dintre fete. 

Era Nyssa, și-a amintit Leo. Purta pantaloni 
de camuflaj, un maiou care-i lăsa braţele 
musculoase dezgolite și o bandană roșie care-i 


strângea părul castaniu. Cu excepția 
plasturelui cu fețe zâmbitoare, arăta ca un 
personaj din filmele cu supereroi, gata oricând 
să înhaţe o mitralieră și să înceapă să 
ciuruiască extratereștri agresivi. 

— Super, a spus Leo. întotdeauna mi-am 
dorit o soră care să mă bată. 

Nyssa nici n-a zâmbit. 

— Hai, glumeţule. O să-ţi fac un tur. 


* 


Leo era familiarizat cu atelierele. Crescuse 
printre mecanici și scule electrice. Mama lui 
glumea că prima lui suzetă a fost o cheie 
tubulară. Dar nu mai văzuse niciodată un loc 
ca fierăria din tabără. 

Un tip lucra la o secure de luptă. Testa lama 
pe o placă de beton. De fiecare dată când 
lovea, securea trecea prin beton ca prin 
brânză, dar tipul părea nemulţumit și se apuca 
iar de ascuţit. 

— Ce vrea să taie cu chestia aia? a întrebat- 
o Leo pe Nyssa. O corabie de război? 

— Nu se știe niciodată. Chiar dacă e din 
bronz celest... 

— Din asta e făcut? 

Nyssa a dat din cap. 

— Extras chiar de pe Muntele Olimp. E 
extrem de rar. Oricum, de obicei, 
dezintegrează monștrii la o simplă atingere, 


dar cei mai puternici au pielea extrem de 
groasă. Drakonii, de exemplu. 

— Vrei să spui dragonii? 

— Sunt specii asemănătoare. Vei învăţa 
diferenţa la ora de luptă cu monștri. 

— Ora de luptă cu monștri. Da, deja am 
centura neagră la asta. 

Niciun zâmbet. Leo spera că nu era tot 
timpul atât de serioasă. Trebuia să aibă puţin 
simţ al umorului moștenit de la tată, nu? 

Au trecut pe lângă câţiva ţipi care lucrau o 
jucărie din bronz cu cheiță. Cel puţin așa 
arăta. Era un centaur de cincisprezece 
centimetri - pe jumătate om, pe jumătate cal - 
înarmat cu un arc în miniatură. Unul dintre 
puști l-a pornit apăsând pe coadă, iar 
centaurul a prins viaţă. A început să galopeze 
pe masă, strigând: „Mori, ţânţarule! Mori, 
ţânţarule!“ și trăgea spre tot ce-i ieșea în cale. 

Se pare că nu era prima oară când se 
întâmpla asta, căci toată lumea s-a aruncat la 
podea, cu excepţia lui Leo. Șase săgeți de 
mărimea unui ac i s-au înfipt în tricou înainte 
ca un puști să ia ciocanul și să facă bucăţi cen- 
taurul. 

— Porcărie de blestem! a spus puștiul 
amenințând cu ciocanul spre cer. Vreau doar 
un ucigaș de insecte magic! Cer prea mult? 

— Au, a făcut Leo. 

Nyssa i-a extras acele din tricou. 

— N-ai nimic. Să mergem înainte s-apuce 


să-l repor- nească. 

Leo și-a masat pieptul. 

— Se întâmplă des? 

— De ceva vreme, a spus Nyssa, tot ce 
construim ajunge la gunoi. 

— Blestemul? 

Nyssa s-a încruntat. 

— Nu cred în blesteme. Dar ceva este în 
neregulă. Și dacă nu-i dăm de cap problemei 
cu dragonul, va fi și mai rău. 

— Problema cu dragonul? 

Leo spera că era vorba de un dragon în 
miniatură, poate unul care ucidea gândaci de 
bucătărie, dar avea impresia că nu era atât de 
simplu. 

Nyssa l-a condus în faţa unei hărţi atârnate 
pe un perete pe care o mai studiau două fete. 
Harta înfățișa o tabără - un semicerc cu 
estuarul Long Island pe malul nordic, cu 
păduri spre vest, cabane spre est și un șir de 
dealuri spre sud. 

— Trebuie să fie pe dealuri, a spus prima 
fată. 

— Dar am căutat pe dealuri, a spus a doua. 
Pădurile sunt o ascunzătoare mai bună. 

— Dar am pus deja capcane... 

— Stai, a spus Leo. Aţi pierdut un dragon? 
Un dragon adevărat, în mărime naturală? 

— Este un dragon de bronz, a spus Nyssa. 
Dar e un automat în mărime naturală. Cei din 


cabana lui Hefais- tos l-au construit cu ani în 
urmă. Apoi s-a pierdut în pădure până acum 
câteva veri când Beckendorf l-a găsit făcut 
bucăţi și l-a reconstruit. A ajutat la protejarea 
taberei, dar e... puţin imprevizibil. 

—  Imprevizibil, a spus Leo. 

— O mai ia razna și distruge cabane, dă foc 
la oameni, încearcă să mănânce satiri. 

— E destul de imprevizibil. 

Nyssa a aprobat din cap. 

— Beckendorf era singurul care îl putea 
controla. Apoi el a murit, iar dragonul a mers 
din rău în mai rău. în cele din urmă a 
înnebunit și a fugit. Din când în când apare, 
demolează ceva și fuge din nou. Toată lumea 
se așteaptă ca noi să-l găsim și să-l distrugem. 

— Să-l distrugeti? 

Leo era îngrozit. 

— Aveţi un dragon de bronz în mărime 
naturală și vreţi să-l distrugeti? 

— Scuipă foc, a explicat Nyssa. E letal și a 
scăpat de sub control. 

— Dar e un dragon! Frate, e minunat! Nu 
puteţi încerca să vorbiţi cu el, să-l stăpâniţi? 

— Am încercat. Jake Mason a încercat. Ai 
văzut cât de bine a mers. 

Leo s-a gândit la Jake, înfășurat în ghips, 
zăcând singur în pat. 

— Totuși... 

— N-avem de ales. 

Insoţitoarea lui s-a întors spre fete. 


— Să mai punem și alte capcane în pădure, 
a spus ea -, aici, aici și aici. Ca momeală, să 
punem ulei de motor. 

— Asta bea dragonul? a întrebat Leo. 

— Da. 

Nyssa a oftat cu părere de rău. 

— li plăcea să-l bea cu puţin sos Tabasco, 
chiar înainte de culcare. Daca declanșează o 
capcană, putem interveni cu spray-uri acide - 
care ar trebui să-i pătrundă prin piele. Apoi 
folosim foarfece pentru metal... și gata treaba. 

Toţi păreau triști. Leo și-a dat seama că n-ar 
fi vrut nici ei să omoare dragonul. 

— Prieteni, a spus, trebuie să mai existe 
altă soluţie. 

Nyssa n-a părut convinsă, dar alți câţiva 
puști s-au oprit din ce făceau și s-au apropiat 
ca să audă conversaţia. 

— Cum ar fi? a întrebat unul. Chestia aia 
scuipă foc. Nici nu ne putem apropia. 

„Foc“, s-a gândit Leo. O, Doamne, câte 
lucruri le-ar fi putut spune despre foc... Dar 
trebuia să fie atent, chiar dacă erau fraţii și 
surorile lui. Mai ales dacă trebuia să trăiască 
alături de ei. 

— Ei bine... A ezitat. Hefaistos e zeul 
focului, nu? Nu e niciunul dintre voi rezistent 
la foc sau așa ceva? 

Nimeni n-a reacționat, de parcă ar fi pus o 
întrebare nebunească, ceea ce a venit într-un 
fel ca o ușurare, dar Nyssa a clătinat din cap 


cu seriozitate. 

— Asta e o abilitate a ciclopilor, Leo. Noi, 
copii semizei ai lui Hefaistos... suntem doar 
îndemânatici. Suntem constructori, meseriași, 
creatori de arme - chestii de genul ăsta. 

— Of, a făcut Leo copleșit. 

Un tip mai din spate a spus: 

— Ei bine, acum mult timp... 

— Da, bine, a recunoscut Nyssa. Acum mult 
timp, unii dintre copiii lui Hefaistos se nășteau 
cu puterea de-a stăpâni focul. Dar e o abilitate 
foarte, foarte rară. Și întotdeauna periculoasă. 
Nu s-a mai născut un asemenea semizeu de 
secole. Ultimul... 

S-a uitat la una dintre fete ca s-o ajute. 

— în 1666, a spus fata. Un tip pe nume 
Thomas Faynor. A declanșat Marele Incendiu 
din Londra, a distrus mare parte din oraș. 

— Corect, a spus Nyssa. Când apare un 
asemenea copil de-al lui Hefaistos, înseamnă 
de obicei că ceva catastrofal e pe cale să se 
întâmple. Și nu avem nevoie de și mai multe 
catastrofe. 

Leo a încercat să-și ascundă emoţiile, dar 
ăsta nu era punctul lui forte. 

— Cred că înţeleg ce zici. Păcat, totuși. Dacă 
am rezista la foc, ne-am putea apropia de 
dragon. 

— Atunci ne-ar omori cu ghearele și colții, a 
spus Nyssa. Sau pur și simplu ne-ar călca în 
picioare. Nu, trebuie să-l distrugem. Crede- 


mă, dacă cineva ar fi putut găsi o altă soluţie... 

Nu și-a terminat propoziţia, dar Leo a 
înţeles. Acesta era marele test pentru cei din 
cabană. Dacă reușeau să facă ceva ce numai 
Beckendorf putea face, dacă ar fi putut supune 
dragonul iară să-l ucidă, poate că blestemul lor 
s-ar fi terminat. Dar rămăseseră fără idei. Ori- 
cine și-ar fi dat seama ce trebuie făcut ar fi 
devenit un erou. 

Din depărtare a răsunat un corn. Puștii au 
început să-și strângă uneltele și proiectele. 
Leo nu-și dăduse seama că era atât de târziu, 
dar a privit pe fereastră și a văzut că soarele 
apunea. ADHD-ul lui îi mai făcea figura asta 
uneori. La școală, dacă era plictisit, un curs 
care dura cincizeci de minute îi părea de șase 
ore. Dacă era interesat de ceva, cum ar fi turul 
unei tabere de semizei, orele treceau și pac - 
ziua se termina. 

— Cina, a spus Nyssa. Hai, Leo! 

— Sus, la pavilion, nu-i așa? a întrebat el. 

Ea a aprobat din cap. 

— Mergeţi înainte, a spus Leo. Puteţi să mă 
lăsaţi o clipă singur? 

Nyssa a ezitat. Apoi expresia feţei i s-a 
înmuiat. 

— Sigur. Sunt foarte multe de procesat. îmi 
amintesc de prima mea zi. Urcă atunci când 
ești gata. Doar să nu atingi nimic. Aproape 
toate proiectele de aici te pot ucide dacă nu 
ești atent. 


— N-o să ating nimic, a promis Leo. 

Colegii lui au părăsit fierăria. în scurt timp, 
Leo a rămas singur, doar cu sunetele 
burdufului, al roţilor hidraulice și al 
mașinăriilor care zbârnâiau. 

S-a uitat la harta taberei - locurile unde noii 
lui fraţi aveau de gând să pună capcane pentru 
a prinde un dragon. Planul era greșit. Era pur 
și simplu greșit. 

„Foarte rară“, și-a zis. „Şi întotdeauna 
periculoasă.“ 

Și-a întins mâna și și-a studiat degetele. 

Erau lungi și subţiri, nu bătătorite ca ale 
celorlalţi copii ai lui Hefaistos. Leo nu fusese 
niciodată genul de copil mare sau puternic. 
Supravieţuise în cartiere rău famate, în școli 
dure, la asistenți maternali dificili folo- sindu- 
se mereu de inteligenţă. Era clovnul clasei, 
măscăriciul pentru că învățase din timp că 
dacă făceai glume și te prefaceai că nu ţi-e 
teamă, de obicei nu mâneai bătaie. Chiar și cei 
mai mari bătăuși te tolerau, te ţineau pe 
aproape ca să se distreze. In plus, cu umorul 
era ușor să ascunzi durerea. Şi dacă asta nu 
funcţiona, exista planul B. Să fugi și să tot 
fugi. 

Și mai era, desigur, planul C, dar își 
promisese să nu-l mai folosească niciodată. 

A simţit nevoia să-l încerce acum - ceea ce 
nu mai făcuse de la accident, de la moartea 
mamei. 


A întins mâna și a simţit furnicături, de 
parcă degetele i s-ar fi trezit din somn, cu 
înţepături și furnicături. Apoi flăcările au prins 
viaţă, dansându-i, roșii, în palmă. 


CAPITOLUL 7 


Jason 


Imediat ce a văzut casa, Jason și-a dat 
seama că era un om mort. 

— Am ajuns! a spus Drew veselă. Casa cea 
Mare, sediul central al taberei. 

Nu părea amenințătoare. Era o casă cu 
patru etaje vopsită în bleu deschis cu 
ancadramente. Pe veranda care se întindea de 
jur-împrejur erau șezlonguri, o masă dejucat 
cărţi și un scaun cu rotile albe. Clopoţeii de 
vânt în formă de nimfe se roteau și se 
transformau în copaci. Jason își putea imagina 
niște bătrânei care își petreceau aici vacanţa 
de vară, stând pe pridvor și savurând sirop de 
prune în timp ce priveau apusul. Cu toate as- 
tea, ferestrele păreau să se încrunte spre el ca 
niște ochi furioși. Ușa larg deschisă părea gata 
să-l înghită. Pe cel mai înalt fronton, un vultur- 
giruetă de bronz se rotea în vânt și arăta spre 
el, ca și cum i-ar fi spus să se întoarcă de unde 
a venit. 

Fiecare moleculă din corpul lui Jason îi 
spunea că se află pe teritoriu inamic. 

— N-ar trebui să fiu aici, a spus. 


Drew l-a prins de braţ. 

— O, te rog. Te încadrezi perfect aici, 
scumpule. Cre- de-mă, am văzut o mulțime de 
eroi. 


Drew mirosea a Crăciun - un amestec ciudat 
de pin și nucșoară. Jason s-a întrebat dacă așa 
mirosea întotdeauna sau dacă era un parfum 
special de sărbători. Dermatograful ei roz îi 
distrăgea atenţia. De fiecare dată când ea 
clipea, se simţea obligat s-o privească. Poate 
că asta era ideea, să-i pună în valoare ochii 
calzi și căprui. Era drăguță. Asta era clar. Dar 
îl facea pe Jason să se simtă stânjenit în 
preajma ei. 

Și-a tras brațul din strânsoarea ei cât a 
putut de discret. 

— Uite, apreciez... 

— E vorba de fata aia? 

Drew s-a bosumflat. 

— O, te rog, spune-mi că nu te vezi cu 
Regina tombe- roanelor. 

— Adică cu Piper? Aăă... 

Jason nu știa ce să răspundă. Nu credea c-o 
mai văzuse vreodată pe Piper înainte, dar se 
simţea ciudat de vinovat. Ştia că n-ar trebui să 
fie în acest loc. N-ar fi rebuit să se 
împrietenească cu oamenii ăștia și cu 
siguranţă n-ar fi trebuit să se vadă cu vreunul 
dintre ei. Dar... în autocar Piper îl ţinuse de 
mână, convinsă că era prietena lui. Fusese 


curajoasă pe pasarelă, când luptase cu venti, 
iar când Jason o prinsese în aer și stătuseră 
faţă în faţă, fusese tentat s-o sărute. Dar nu 
era în regulă. Habar n-avea ce-i cu el. Nu se 
putea juca așa cu sentimentele ei. 

Drew și-a dat ochii peste cap. 

— Dă-mi voie să te ajut să hotărăști, 
scumpule. Poţi mai mult de-atât. Un tip care 
arată ca tine și cu talentul tău? 

Şi-a dat seama că ea nu se uita la el, ci 
undeva deasupra capului său. 

— Aștepţi un semn, a ghicit. Ca acela care i- 
a apărut lui Leo deasupra capului. 

— Poftim? Nu! Ei bine... da. Adică, din ce- 
am auzit, ești destul de puternic, nu-i așa? Vei 
fi important în tabără, așa că probabil că 
părintele tău te va revendica imediat. Și mi-ar 
plăcea să văd asta. Vreau să-ţi fiu alături tot 
timpul! Cine e zeu, mama sau tatăl tău? Te 
rog, spune-mi că nu e mama ta. Ar fi groaznic 
să fii un copil de-al Afroditei. 

— De ce? 

— Atunci am fi fraţi vitregi, prostuţule. Nu 
te poţi vedea cu cineva din propria cabană. 
Bleah! 

— Dar nu sunt toţi zeii înrudiţi? a întrebat 
Jason. Adică nu sunt toţi cei de aici verii tăi 
sau așa ceva? 

— Da’ simpatic mai ești! Scumpete, numai 
părintele contează, celelalte rude zei nu. Așa 
că cei din alte cabane sunt numai buni de 


agăţat. Așadar, cine e zeul - mama sau tata? 

Ca de obicei, Jason n-avea niciun răspuns. S- 
a uitat în sus, dar niciun semn luminos nu i-a 
apărut deasupra capului. în vârful casei, 
girueta era îndreptată tot în direcţia lui, iar 
vulturul de bronz se holba la el, parcă 
spunându-i: Intoarce-te de unde ai venit, 
copile, cât încă mai poți. 

Apoi a auzit pașii pe veranda din faţă. Nu, 
nu pași - un tropăit. 

— Chiron! a strigat Drew. El e Jason. E 
super tare! 

Jason s-a tras înapoi atât de repede, încât 
era gata-gata să se împiedice. Un tip călare 
tocmai dăduse colţul verandei. Doar că nu era 
călare, ci era una cu calul. De la brâu în sus 
era om, avea părul șaten ondulat și o barbă 
tunsă cu grijă. Purta un tricou pe care scria 
Cel mai bun centaur din lume, și pe spate avea 
o tolbă și un arc. Era atât de înalt încât a 
trebuit să se aplece ca să evite lămpile de pe 
verandă, pentru că de la brâu în jos era un 
armăsar alb. 

Chiron a dat să-i zâmbească lui Jason. Apoi 
i-a pierit culoarea din obraji. 

— Tu... 

Ochii Centaurului au clipit ca ai unui animal 
încolţit. 

— Ar fi trebuit să fii mort. 


* 


Chiron i-a ordonat lui Jason - mă rog, l-a 
invitat, dar a sunat ca un ordin - să intre în 
casă. l-a spus lui Drew să se întoarcă în 
cabana ei, lucru care ei nu i-a prea convenit. 

Centaurul s-a dus la scaunul cu rotile gol de 
pe verandă. Şi-a scos tolba și arcul și s-a 
îndreptat cu spatele spre scaunul care s-a 
deschis precum cutia unui magician. Chiron a 
intrat cu grijă în el cu picioarele din spate și s- 
a ghemuit într-un spaţiu ce părea minuscul. 
Jason și-a imaginat zgomotele pe care le scotea 
un camion care dădea cu spatele - bip, bip, bip 
- în timp ce jumătatea inferioară a centaurului 
dispărea și scaunul s-a pliat, lăsând să se vadă 
niște picioare false acoperite cu o pătură, 
facându-l pe Chiron să arate ca un muritor 
normal într-un scaun cu rotile. 

— Urmează-mă, i-a ordonat. Avem 
limonadă. 

Camera de zi părea să fi fost înghițită de 
junglă. Viţa de vie îmbrăca pereţii și tavanul, 
ceea ce lui Jason i s-a părut cam ciudat. Nu 
știa că plantele creșteau așa în interior, mai 
ales în timpul iernii, dar astea aveau frunze 
verzi și erau încărcate cu ciorchini de struguri 
roşii. 

In fața șemineului din piatră în care ardea 
focul erau canapele din piele. înțepenit într-un 
colț, un vechi joc Pac-Man piuia și pâlpâia. Pe 
pereți erau diferite măşti - zâmbitoare / 


încruntate, ca cele de la teatru, măști cu pene 
de Mardi Gras, măști venețiene de carnaval cu 
cioc, măști africane sculptate în lemn. Viţa de 
vie li se strecurase prin gură încât păreau să 
aibă limbi cu frunze. Struguri roșii le ieșeau 
unora prin orbite. 

Dar cel mai ciudat era capul de leopard 
împăiat de deasupra șemineului. Părea atât de 
real, încât parcă îl urmărea cu privirea pe 
Jason. Apoi l-a mârâit, iar Jason a fost cât pe ce 
să leșine. 

— Cuminte, Seymour, l-a dojenit Chiron. 
Jason e prietenul nostru. Comportă-te frumos. 

— E viu! a spus Jason. 

Chiron a scotocit prin buzunarul lateral al 
scaunului cu rotile și a scos un pachet de 
biscuiţi de câine. I-a aruncat unul leopardului, 
care l-a prins din zbor și s-a lins pe buze. 

— Te rog să scuzi decorul, a spus Chiron. A 
fost un cadou de despărţire de la fostul nostru 
director înainte să fie rechemat pe Muntele 
Olimp. S-a gândit că asta ne va reaminti de el. 
Domnul D are un simţ al umorului mai ciudat. 

— Domnul D, a spus Jason. Dionysos? 

— Aha. 

Chiron a turnat limonada, deși îi cam 
tremurau mâinile. 

— Cât despre Seymour, domnul D l-a salvat 
dintr-un târg de vechituri din Long Island. 
Leopardul e animalul sacru al domnului D, iar 
domnul D a fost îngrozit de ideea că cineva ar 


putea împăia o creatură atât de nobilă. A 
hotărât să-l readucă la viaţă, bazându-se pe 
presupunerea că e mai bine să trăiești prins pe 
un perete decât să nu trăiești deloc. în treacăt 
fie spus, animalul are parte de o soartă mai 
blândă decât fostul lui proprietar. 

Seymour și-a dezgolit colții și a adulmecat 
aerul, cerând parcă biscuiţi. 

— Dacă e doar un cap, a spus Jason, unde 
ajunge mâncarea pe care o mănâncă? 

— Mai bine nu întreba, a spus Chiron. Te 
rog, aşa- ză-te. 

Jason a gustat din limonadă, deşi i se 
strânsese stomacul. Chiron s-a lăsat pe spate 
în scaunul cu rotile și a încercat să zâmbească, 
dar Jason și-a dat seama că era un zâmbet 
chinuit. Ochii bătrânului erau adânci și 
întunecaţi ca niște fântâni. 

— Deci, Jason, a spus el, ai putea să-mi spui 
de unde ești? 

— Asta aș vrea și eu să știu. 

Jason i-a spus întreaga poveste, din 
momentul în care se trezise în autocar până 
aterizase în Tabăra Semizeilor. N-a ascuns 
niciun detaliu, iar Chiron era un bun 
ascultător. N-a reacţionat deloc la poveste, 
doar a dat aprobator din cap pentru a-l 
încuraja să continue. 

Când Jason a terminat, bătrânul își sorbea 
limonada. 

— Am înţeles, a spus Chiron. Și bănuiesc că 


ai întrebări pentru mine. 

— Doar una singură, a recunoscut Jason. 
Ce-ai vrut să spui când ai zis că ar trebui să fiu 
mort? 

Chiron l-a studiat cu îngrijorare, de parcă se 
aștepta ca Jason să ia foc. 

— Băiete, nu știi ce înseamnă semnele de 
pe braţul tău? Culoarea bluzei tale? Nu-ţi 
amintești nimic? 

Jason și-a privit tatuajul de pe antebraţ: 
SPQR, vulturul, cele douăsprezece linii. 

— Nu, a spus. Nimic. 

— Ştii unde ești? a întrebat Chiron. înţelegi 
ce e aici și cine sunt eu? 

— Tu ești centaurul Chiron, a spus Jason. 
Bănuiesc că ești acel centaur din vechime, 
care îi antrena pe eroii greci ca Hercule. Asta 
e o tabără pentru semizei, copiii zeilor din 
Olimp. 

— Deci crezi că zeii aceia încă există? 

— Da, a spus Jason imediat. Adică nu cred 
că ar trebui să ne închinăm la ei sau să le 
sacrificăm găini sau chestii de genul ăsta, dar 
ei încă trăiesc, fiind o parte puternică a 
civilizaţiei. Se mută dintr-o ţară în alta când 
centrul de putere al lumii se schimbă, așa cum 
s-au mutat din Grecia antică la Roma. 

— Nici eu n-aș fi putut spune asta mai bine. 

Ceva în vocea lui Chiron s-a schimbat. 

— Deci știi deja că zeii sunt reali. Ai fost 


deja revendicat, nu-i așa? 

— Poate, a răspuns Jason. Nu sunt foarte 
Sigur. 

Leopardul Seymour a mârâit. 

Chiron s-a oprit, iar Jason și-a dat seama ce 
se întâmplase. Centaurul vorbise în altă limbă 
și Jason îl înţelesese, răspunzându-i automat în 
aceeași limbă. 

— Quis eram... Jason a șovăit, apoi a făcut o 
efort conștient de-a vorbi în engleză. 

— Ce-a fost asta? 

— Vorbești latina, a observat Chiron. 
Majoritatea semizeilor recunosc câteva fraze, 
desigur. O au în sânge, dar nu la fel de mult ca 
greaca veche. Niciunul nu poate vorbi fluent 
latina fără să exerseze. 

Jason a încercat să-și dea seama ce însemna 
asta, dar îi lipseau prea multe date din 
memorie. încă mai avea sentimentul că n-ar fi 
trebuit să fie acolo. Era greșit - și periculos. 
Dar cel puţin Chiron nu reprezenta un pericol. 
Mai mult, centaurul părea îngrijorat pentru el, 
se temea pentru siguranţa lui. 

Focul s-a reflectat în ochii lui Chiron, 
facându-i să danseze. 

— Am fost profesorul tizului tău, să știi, 
adevăratul Iason. A avut o viaţă grea. Mi-au 
trecut mulţi eroi prin mână. Din când în când, 
povestea lor se termină cu bine. Cei mai mulţi 
dintre ei însă sfârșesc prost. Mi se rupe inima, 


e ca și cum aș pierde un copil de fiecare dată 
când unul dintre elevii mei moare. Dar tu - tu 
nu semeni cu niciunul dintre elevii pe care i- 
am avut. Prezenţa ta aici ar putea fi un 
dezastru. 

— Mulţumesc, a spus Jason. Probabil că ești 
un profesor de milioane. 

— îmi pare rău, băiete. Dar e adevărat. Am 
sperat că după succesul lui Percy... 

— Percy Jackson, la el te referi? Iubitul lui 
Annabeth, cel care lipsește. 

Chiron a încuviinţat. 

— Am sperat că după ce a câștigat Războiul 
Titanilor și a salvat Muntele Olimp vom avea 
parte de pace. M-aș putea bucura de un ultim 
triumf, de un final fericit, și apoi m-aș retrage 
în liniște. Ar fi trebuit să-mi dau seama. Se 
apropie capitolul final, cum s-a mai întâmplat. 
Partea cea mai rea abia de-acum urmează. 

în colţ, jocul a scos un piu-piu-piu trist, de 
parcă Pac-Man tocmai ar fi murit. 

— OK, a spus Jason. Capitolul final, s-a mai 
întâmplat, partea cea mai rea abia de-acum 
urmează. Sună distractiv, dar ne putem 
întoarce la partea în care ar trebui să fiu mort? 
Nu-mi place partea aia. 

— Mi-e teamă că nu-ţi pot explica, băiete. 
Am jurat pe Râul Styx și pe toate lucrurile 
sfinte că niciodată nu voi... 


Chiron s-a încruntat. 

— Dar _ iată-te aici, încălcând același 
jurământ. Nici asta n-ar trebui să fie posibil. 
Nu înţeleg. Cine putea să facă așa ceva? 
Cine... 

Leopardul Seymour a urlat. Gura i-a 
îngheţat, pe jumătate deschisă. Jocul s-a oprit 
din piuit. Focul n-a mai trosnit, iar flăcările au 
îngheţat, de parcă ar fi fost de sticlă. Măștile îl 
priveau în tăcere pe Jason cu ochii lor grotești 
din struguri și cu limbi din frunze. 

— Chiron? a întrebat Jason. Ce se 
întâmplă... 

Bătrânul centaur îngheţase și el. Jason a 
sărit de pe canapea, dar Chiron continua să 
privească fix, cu gura deschisă în mijlocul 
frazei. Nu clipea și pieptul nu i se mișca. 

Jason, s-a auzit o voce. 

Pentru un moment sinistru, a crezut că 
vorbise leopardul. Apoi pe gura lui Seymour a 
început să iasă un abur întunecat și Jason s-a 
gândit la ceva și mai rău: spiritele furtunii. 

A scos moneda de aur din buzunar. Când a 
aruncat-o în aer s-a transformat rapid într-o 
sabie. 

Ceaţa a luat forma unei femei într-o robă 
neagră. Avea faţa acoperită de glugă, dar ochii 
îi străluceau în întuneric. Pe umeri purta o 
mantie din piele de capră. Jason nu era sigur 


cum de știa că era piele de capră, dar a 
recunoscut-o și știa că e important. 

— îți ataci stăpâna? l-a certat femeia. 

Vocea ei a răsunat în capul lui Jason. 

— Pune sabia Jos. 

— Cine ești? a întrebat. Cum ai... 

— Timpul nostru este limitat, Jason. 
închisoarea mea devine tot mai puternică la 
fiecare oră. Mi-a luat o lună întreagă să 
acumulez suficientă energie pentru a face 
Chiar și cea mai neînsemnată magie ca să scap 
din ea. Am reușit să te aduc aici, dar acum mi- 
a rămas puțin timp, și Chiar mai puțină putere. 
Posibil să fie ultima dată când îţi pot vorbi. 

— Eşti la închisoare? Jason s-a hotărât că 
poate n-ar trebui să lase sabia jos. Uite, nu te 
cunosc și nu ești stăpâna mea. 

— Mă cunosti, a insistat ea. Te știu de când 
te-ai născut. 

— Nu-mi amintesc. Nu-mi amintesc nimic. 

— Așa e, a încuviinţat ea. Și acest lucru a 
fost necesar. Cu mult timp în urmă, tatăl tău 
mi-a oferit cadou viața ta pentru a mă îmbuna. 
Te-a numit Jason, după numele muritorului 
meu preferat. îmi aparții. 

— Stai puţin, a spus Jason. Eu nu aparţin 
nimănui. 

— Acum e timpul să-ți plătești datoria, a 
spus ea. Găsește-mi închisoarea. Eliberează- 
mă, altfel regele lor se va ridica, iar eu voi fi 


distrusă. Nu-ţi vei mai recupera memoria 
niciodată. 

— E o ameninţare? Mi-ai confiscat 
amintirile? 

— Ai timp până la apusul soarelui de 
solstițiu, Jason. Patru zile scurte. Nu mă 
dezamăgi! 

Femeia cea întunecată a dispărut, iar ceața 
s-a întors în gura leopardului. 

Timpul și-a revenit la normal. Urletul lui 
Seymour s-a transformat într-o tuse, de parcă 
tocmai ar fi înghiţit un ghem de blană. Focul a 
reînceput să trosnească, jocul să piuie, iar 
Chiron a spus: 

— Cine ar îndrăzni să te aducă aici? 

— Probabil că doamna din ceaţă, a încercat 
să răspundă Jason. 

Chiron a părut surprins. 

— Tu nu stăteai... de ce ai o sabie în mână? 

— Nu-mi place că trebuie să-ţi spun asta, a 
răspuns Jason, dar cred că leopardul tău 
tocmai a mâncat o zeiţă. 

Apoi i-a povestit lui Chiron despre vizită și 
despre timpul care se oprise, despre silueta 
ceţoasă și întunecată care dispăruse în gura 
lui Seymour. 

— O, la naiba, a murmurat Chiron. Asta 
explică multe. 

— Atunci de ce nu-mi explici și mie mai 
multe? a spus Jason. Te rog! 

Până s-apuce Chiron să spună ceva, pe 


verandă s-au auzit pași. Ușa din față s-a 
deschis, iar Annabeth și o altă fată, o roșcată, 
au intrat, trăgând-o pe Piper între ele. Capul 
lui Piper se legăna de parcă ar fi fost leșinată. 

— Ce s-a întâmplat? 

Jason s-a apropiat în grabă. 

— Ce-i cu ea? 

— Cabana Herei, a icnit Annabeth, de parcă 
ar fi alergat tot drumul până acolo. Viziune. E 
de rău. 

Roșcata și-a ridicat privirea, iar Jason a 
văzut că plânsese. 

— Cred... Roșcata și-a înghiţit lacrimile. 
Cred că am omorât-o. 


CAPITOLUL 8 


Jason 


Jason și roșcata, care a spus că se numește 
Rachel, au așezat-o pe Piper pe canapea în 
timp ce Annabeth s-a năpustit pe hol să caute 
o trusă de prim-ajutor. Piper încă respira, dar 
nu se trezea. Părea să fie în comă. 

— Trebuie s-o vindecăm, a insistat Jason. Se 
poate, nu-i așa? 

Văzând-o atât de palidă și abia respirând, 
Jason a simţit că trebuie s-o protejeze. Poate 
că n-o cunoștea cu adevărat. Poate că nu era 
prietena lui. Dar împreună supravieţuiseră 
aventurii din Marele Canion. Ajunseseră până 
aici. Plecase de lângă ea doar puţin și uite ce 
se întâmplase. 

Chiron i-a pus mâna pe frunte și s-a 
încruntat. 

— Mintea ei este într-o stare fragilă. Rachel, 
ce s-a întâmplat? 

— Asta aș vrea și eu să știu, a spus ea. 
Imediat ce-am ajuns în tabără am avut o 
premoniţie despre cabana Herei. Am intrat. 
Annabeth și Piper au venit în timp ce eu eram 


acolo. Discutam și apoi mi-am pierdut con- 
știența. Annabeth a spus că am vorbit cu o 
voce diferită. 

— O profeție? a întrebat Chiron. 

— Nu. Spiritul lui Delfi vine dinăuntrul meu. 
Știu cum e. Acum venea de la mare depărtare, 
de parcă cineva încerca să vorbească prin 
mine. 

Annabeth a revenit cu o trusă din piele. A 
îngenuncheat lângă Piper. 

— Chiron, s-a întâmplat ceva acolo... N-am 
mai văzut așa ceva. Am mai auzit vocea lui 
Rachel când rostește profeţii. Acum era 
diferită. Părea o femeie mai în vârstă. A 
apucat-o pe Piper de umeri și i-a spus... 

— S-o elibereze din închisoare? a ghicit 
Jason. 

Annabeth s-a uitat la el. 

— De unde știi? 

Chiron a făcut un gest cu trei degete 
deasupra inimii, ca pentru a se feri de rău. 

— Jason, spune-le! Annabeth, trusa 
medicală, te rog. 

Chiron a turnat dintr-un flacon câteva 
picături în gura lui Piper, timp în care Jason le- 
a explicat ce se întâmplase când timpul 
îngheţase - despre femeia învăluită în ceaţă 
care susţinea că e stăpâna lui Jason. 

Când a terminat, nimeni n-a spus nimic, 
ceea ce l-a îngrijorat și mai tare. 

— Se întâmplă des? a întrebat el. Apelurile 


supranaturale de la condamnaţi care cer să-i 
scoţi din închisoare? 

— Stăpâna ta, a spus Annabeth. Nu cumva 
mama ta cerească? 

— Nu, a spus stăpână. Mi-a mai spus că tata 
îi oferise viaţa mea. 

Annabeth s-a încruntat. 

— N-am mai auzit de ceva așa. Ai zis că 
spiritul furtunii de pe pasarelă a spus că 
lucrează pentru o stăpână care îi dă ordine, 
nu-i așa? Ar putea fi vorba de femeia pe care ai 
văzut-o, care se joacă cu mintea ta? 

— Nu cred, a spus Jason. Dacă ar fi fost 
dușmanul meu, de ce mi-ar fi cerut ajutorul? E 
prizonieră. E îngrijorată că un dușman devine 
mai puternic. Un rege care se ridică din 
pământ la solstiţiu... 

Annabeth s-a întors spre Chiron. 

— Nu, Cronos. Te implor spune-mi că nu e 
vorba despre el. 

Centaurul părea complet nefericit. Ii 
prinsese între degete încheietura lui Piper și-i 
verifica pulsul. 

în cele din urmă a spus: 

— Nu e Cronos. El nu mai reprezintă o 
amenințare. Dar... 

— Dar ce? a întrebat Annabeth. 

Chiron a închis trusa medicală. 

— Piper are nevoie de odihnă. O să vorbim 
mai târziu. 

— Sau acum, a spus Jason. Domnule Chiron, 


mi-aţi spus că cea mai mare ameninţare de- 
abia urmează. Capitolul final. Doar nu poate fi 
vorba de ceva mai rău decât armata titanilor, 
nu? 

— O, a spus Rachel încetișor. O, Zei! Era 
Hera. Desigur. Cabana ei, vocea ei. I s-a arătat 
lui Jason în același timp. 

— Hera? 

Mârâitul lui Annabeth era mai 
înspăimântător decât al lui Seymour. Ea a 
vorbit prin tine? Ea i-a făcut asta lui Piper? 

— Cred că Rachel are dreptate, a spus 
Jason. Femeia semăna cu o zeiţă. Și purta o 
mantie din piele de capră. E un simbol al 
lunonei, nu-i așa? 

— Serios? s-a încruntat Annabeth. N-am mai 
auzit de asta. 

Chiron a dat din cap fără tragere de inimă. 

— Iunona, varianta romană a Herei, în 
ipostaza ei cea mai războinică. Mantia din 
piele de capră era un simbol al soldatului 
roman. 

— Deci Hera e ţinută prizonieră? a întrebat 
Rachel. Cine i-ar putea face asta reginei 
zeilor? 

Annabeth și-a încrucișat braţele. 

— Oricine ar fi, poate că ar trebui să le 
mulțumim. Dacă-i pot închide Herei gura... 

— Annabeth! a avertizat-o Chiron. încă e 
una dintre zeii olimpieni. în multe privinţe, e 
liantul care ţine laolaltă familia zeilor. Dacă e 


într-adevăr închisă și e în mare pericol, asta ar 
putea zdruncina lumea din temelii, afectând 
stabilitatea Olimpului care nu e grozavă nici în 
vremurile bune. lar dacă Hera i-a cerut 
ajutorul lui Jason... 

— Bine, a bombănit Annabeth. Păi știm că 
titanii pot captura un zeu, nu? Atlas a 
capturat-o pe Artemis în urmă cu câţiva ani. 
Iar în poveștile vechi, zeii își puneau capcane 
unul altuia tot timpul. Dar ce-ar putea fi mai 
rău decât un titan...? 

Jason s-a uitat la capul de leopard. Seymour 
pleos- căia de parcă zeița avusese un gust mult 
mai bun decât biscuiţii pentru câini. 

— Hera a spus că încearcă de o lună să 
scape din închisoare. 

— Adică de când s-a închis Olimpul, a spus 
Annabeth. Deci zeii probabil știu că se 
întâmplă ceva rău. 

— Dar de ce și-a folosit energia pentru a mă 
trimite aici? a întrebat Jason. Mi-a șters 
memoria, m-a trimis în excursia organizată de 
Școala din Sălbăticie și ţi-a transmis în vis să 
vii să mă iei. De ce sunt atât de important? De 
ce nu le trimite un semnal de urgenţă celorlalţi 
zei, să le zică unde e și s-o elibereze? 

— Zeii au nevoie de eroi ca să le împlinească 
voia aici, pe pământ, nu-i așa? a întrebat 
Rachel. Destinul lor se  întrepătrunde 
întotdeauna cu cel al semizeilor. 

— E adevărat, a spus Annabeth, dar Jason 


are dreptate. De ce el? De ce să-i șteargă 
memoria? 

— Şi Piper e implicată cumva, a spus 
Rachel. Hera i-a trimis același mesaj: 
Eliberează-mă. Annabeth, asta trebuie să aibă 
de-a face cu dispariţia lui Percy. 

Annabeth l-a pironit cu privirea pe Chiron. 

— De ce ești atât de tăcut, Chiron? Ce avem 
de înfruntat? 

Bătrânul centaur arăta de parcă ar fi 
îmbătrânit cu zece ani în câteva minute. 
Ridurile din jurul ochilor i se accentuaseră. 

— Draga mea, în privința asta nu te pot 
ajuta. îmi pare foarte rău. 

Annabeth l-a privit printre gene. 

— Niciodată... niciodată nu mi-ai ascuns 
informații. Chiar și ultima mare profeție... 

— Mă găsiţi la mine în birou. 

Vocea îi era gravă. 

— Trebuie să mă gândesc la ceva înainte de 
cină. Rachel, ai tu grijă de fată? Caută-l pe 
Argus s-o ducă la infirmerie, te rog. Annabeth, 
tu trebuie să vorbești cu Jason. Spune-i cum 
stă treaba cu zeii greci și romani. 

— Dar... 

Centaurul și-a răsucit scaunul cu rotile și s-a 
îndepărtat pe hol. Ochii lui Annabeth scâteiau 
de furie. 

A mormăit ceva în greacă, iar Jason era sigur 
că nu erau complimente la adresa centaurilor. 

— îmi pare rău, a spus Jason. Cred că 


prezența mea aici... Nu știu ce să zic. într-un 
fel mai tare am încurcat lucrurile venind în 
tabără. Chiron a spus că a depus un jurământ 
și că nu poate vorbi despre asta. 

— Ce jurământ? a întrebat Annabeth. Nu l- 
am mai văzut purtându-se așa. Şi de ce mi-a 
cerut să-ţi vorbesc despre zei... 

Vocea i s-a stins. Abia atunci observase 
sabia lui Jason pe măsuţa de cafea. A atins 
lama cu mare grijă, de parcă s-ar fi temut să 
nu frigă. 

— E din aur? a întrebat. îţi amintești de 
unde o ai? 

— Nu, a spus Jason. Așa cum am spus, nu- 
mi amintesc nimic. 

Annabeth a dat din cap, de parcă tocmai i-ar 
fi venit în minte un plan disperat. 

— Dacă Chiron nu ne ajută, va trebui să ne 
descurcăm singuri. Ceea ce înseamnă... 
Cabana Cincisprezece. Rachel, stai tu cu ochii 
pe Piper? 

— Sigur, a asigurat-o Rachel. Mult noroc! 

— Stai, a spus Jason. Ce-i în Cabana 

Cincisprezece? Annabeth s-a ridicat. 

— O posibilă cale de a-ţi recăpăta memoria. 


* 
S-au îndreptat spre o parte mai nouă cu 


cabane din sud-vestul zonei verzi. Unele 
cabane erau elegante, cu pereţi strălucitori 


sau torţe aprinse, dar Cabana Cincisprezece 
nu era foarte spectaculoasă. Arăta ca o veche 
casă din prerie, cu pereţi de pământ și 
acoperiș din papură. Pe ușă atârna o coroană 
de flori - maci roșii, și-a dat seama Jason, deși 
nu era sigur de unde știa. 

— Crezi că asta e cabana părinţilor mei? a 
întrebat. 

— Nu, a spus Annabeth. Asta e cabana lui 
Hipnos, zeul somnului. 

— Atunci de ce... 

— Ai uitat totul, a spus. Dacă e vreun zeu 
care ne poate ajuta să rezolvăm pierderea de 
memorie, acela e Hipnos. 

înăuntru, chiar dacă era aproape ora cinei, 
trei copii dormeau tun sub maldăre de 
cuverturi. în vatră ardea focul. Deasupra 
focului atârna o ramură de copac și din fiecare 
crenguţă se scurgea un lichid alb în boluri me- 
talice. Jason a fost tentat să ia o picătură pe 
deget doar ca să vadă ce era, dar s-a abținut. 

Se auzea o muzică odihnitoare cântată la 
vioară. Aerul mirosea a rufe proaspăt spălate. 
Cabana era atât de primitoare și liniștită încât 
Jason a început să-și simtă pleoapele grele. Ar 
fi fost grozav să tragă un pui de somn. Era așa 
de obosit! Erau o mulţime de paturi goale, 
toate cu perne moi, așternuturi proaspete și 
cuverturi pufoase și... Annabeth i-a dat un cot. 

— Revino-ţi! 

Jason a tresărit și atunci și-a dat seama că 


genunchii începuseră să i se înmoaie. 

— Așa e când intri în Cabana Cincisprezece, 
l-a avertizat Annabeth. Dacă mă întrebi pe 
mine, locul ăsta e chiar mai periculos decât 
cabana lui Ares. Cel puţin acolo poţi afla unde 
sunt ascunse minele de teren. 

— Minele de teren? 

Annabeth s-a îndreptat spre cel mai apropiat 
copil care sforăia și l-a scuturat de umăr. 

— Clovis! Trezește-te! 

Puștiul semăna cu un vițel. Avea un smoc 
blond de păr pe un cap triunghiular, cu 
trăsături grosolane și gâtul gros. Era îndesat, 
dar braţele fusiforme erau mici de parcă n-ar fi 
ridicat niciodată ceva mai greu decât o pernă. 

— Clovis! 

Annabeth l-a scuturat mai zdravăn, și, în 
cele din urmă i-a bătut cu degetul în frunte de 
vreo șase ori. 

— Ce-ce-ce? s-a smiorcăit Clovis, ridicându- 
se cu privirea confuză. 

A căscat cât a putut de tare, iar Annabeth și 
Jason au căscat și ei. 

— Oprește-te! a spus Annabeth. Avem 
nevoie de ajutorul tău. 

—  Dormeam. 

— Tu mereu dormi. 

— Noapte bună. 

înainte să adoarmă la loc, Annabeth i-a 
smuls perna de pe pat. 

— Nu e corect, s-a smiorcăit Clovis fără 


convingere. Dă-mi-o înapoi. 

— Mai întâi mă ajuţi, a spus Annabeth. Apoi 
dormi. 

Clovis a oftat. Respirația îi mirosea a lapte 
cald. 

— Bine. Ce e? 

Annabeth i-a explicat problema lui Jason. 
Din când în când, pocnea din degete sub nasul 
lui Clovis ca să-l ţină treaz. 

Clovis trebuie să fi fost foarte entuziasmat, 
pentru că la final n-a adormit la loc. Mai mult, 
s-a ridicat, s-a întins, apoi s-a uitat chiorâș la 
Jason. 

— Deci nu-ți amintești nimic? 

— Doar impresii, a spus Jason. Senzaţii, cum 
ar fi... 

— Da? a spus Clovis. 

— Cum ar fi că n-ar trebui să mă aflu aici. în 
tabără. Sunt în pericol. 

— Hm. închide ochii. 

Jason s-a uitat la Annabeth, care l-a 
încurajat cu o mișcare a capului. 

Jason s-a temut că va ajunge într-unul dintre 
paturi unde va sforăi pentru totdeauna, dar a 
închis ochii. Mintea i-a devenit tulbure, de 
parcă s-ar fi scufundat într-un lac întunecat. 

în clipa următoare a deschis ochii. Stătea 
într-un fotoliu lângă foc. Clovis și Annabeth 
erau îngenuncheaţi lângă el. 

— „serios, clar, a spus Clovis. 

— Ce s-a întâmplat? a spus Jason. Cât 


timp... 

— Doar câteva minute, a spus Annabeth. 
Dar a fost intens. Aproape te-ai dizolvat. 

Jason spera că nu vorbea serios, dar mina ei 
era gravă. 

— De obicei, a spus Clovis, îţi pierzi 
amintirile din- tr-un motiv întemeiat. Ele se 
scufundă în inconștient ca niște vise și, cu un 
somn bun, le pot aduce înapoi. Dar acum... 

— Lethe? a întrebat Annabeth. 

— Nu, a spus Clovis. Nici măcar Lethe. 

— Lethe? a întrebat Jason. 

Clovis a arătat spre copacul de deasupra 
șemineului din care curgeau picături lăptoase. 

— Râul Lethe din Lumea Subpământeană. 
Dizolvă amintirile, îţi golește mintea pentru 
totdeauna. Asta e ramura unui plop din Lumea 
Subpământeană, care e cufundat în Lethe. E 
simbolul tatălui meu, Hipnos. Lethe nu e o apă 
în care să-ţi dorești să mergi să înoți. 

Annabeth a încuviințat din cap. 

— Percy a fost acolo odată. Mi-a spus că e 
suficient de puternic încât să golească mintea 
unui titan. 

Jason s-a bucurat deodată că n-a atins 
ramura. 

— Şi... nu asta e problema mea? 

— Nu, a încuviinţat Clovis. Mintea ta n-a 
fost ștearsă, iar amintirile n-au fost îngropate. 
Au fost furate. 

Focul a trosnit. Picăturile de apă din Lethe 


picurau în cupele metalice de pe șemineu. Alt 
fiu de-al lui Hipnos a mormăit în somn ceva 
despre o rață. 

—  Furate, a spus Jason. Cum? 

— De către un zeu, a spus Clovis. Numai un 
zeu are o asemenea putere. 

— Stim asta, a spus Jason. A fost Iunona. 
Dar cum a facut-o și de ce? 

Clovis s-a scărpinat pe gât. 

— Iunona? 

— Se referă la Hera, a spus Annabeth. Nu 
știu din ce motiv, lui Jason îi plac numele 
romane. 

— Hm. 

— Ce e? a întrebat Jason. Asta înseamnă 
ceva? 

— Hm, a făcut Clovis din nou, și de data 
asta Jason și-a dat seama că sforăia. 

— Clovis! a țipat el. 

— Ce? Ce? 

A deschis ochii. 

— Vorbeam despre perne, nu? Ba nu, 
despre zei. Mi-am amintit. Greci și romani. 
Sigur, ar putea fi important. 

— Dar sunt aceiași zei, a spus Annabeth. 
Doar că au nume diferite. 

— Nu chiar, a spus Clovis. 

Jason s-a aplecat în faţă, mult mai treaz. 

— Cum adică, nu chiar? 

— Ei bine... Clovis a căscat. Unii zei sunt 
doar romani. Cum ar fi lanus sau Pomona. Dar 


chiar și în cazul zeilor greci mai importanţi - 
nu doar numele li s-a schimbat când s-au 
mutat la Roma, ci și înfățișarea. Li s-au 
schimbat însușirile. Și-au schimbat ușor și 
personalitatea. 

— Dar... 

Annabeth a șovăit. 

— Bine, poate că oamenii i-au văzut diferit 
de-a lungul secolelor. Asta nu schimbă cine 
sunt. 

— Cum să nu! 

Clovis a început să moţăie, iar Jason i-a 
pocnit din degete sub nas. 

— Vin acum, mamă! a scâncit el. Vreau să 
spun... Da, sunt treaz. Mda, deci 
personalitățile. Zeii se schimbă pentru a 
reflecta culturile-gazdă. Ştii asta, Annabeth. 
Adică acum lui Zeus îi plac costumele croite la 
comandă, emisiunile gen reality show și localul 
cu mâncare chinezească de pe East Twenty- 
eighth, nu? Așa era și pe vremea romanilor, iar 
zeii au fost romani aproape la fel de mult timp 
cât au fost greci. A fost un imperiu mare, care 
a rezistat secole la rând. Deci cu siguranţă că 
aspectele lor romane încă fac parte din 
caracterul lor. 

— Pare logic, a spus Jason. 

Annabeth a clătinat din cap, năucită. 

— Dar cum de știi toate astea, Clovis? 

— O, îmi petrec mult timp visând. Mereu 
văd zeii în vis și întotdeauna își schimbă 


forma. Visele sunt fluide. Poţi fi în locuri 
diferite în același timp, schimbându-ţi mereu 
în identitatea. E ca și cum ai fi zeu, de fapt. Nu 
demult, am visat că mă uitam la un concert de- 
al lui Michael Jackson și imediat m-am trezit 
pe scenă cu Michael Jackson, cântând în duet, 
și nu-mi aminteam versurile de la „The Girl Is 
Mine“. O, Doamne, a fost atât jenant, încât... 

— Clovis, l-a întrerupt Annabeth. Hai să ne 
întoarcem la Roma. 

— Corect, la Roma, a spus Clovis. Așadar, le 
spunem zeilor pe numele lor grecești pentru 
că asta e varianta originală. Dar să spui că 
trăsăturile lor romane sunt exact același, nu e 
adevărat. în Roma au devenit mult mai 
războinici. Nu s-au mai amestecat la fel de 
mult în treburile muritorilor. Au fost mai aspri, 
mai puternici - zeii unui imperiu. 

— Un fel de parte întunecată a zeilor? a 
întrebat Annabeth. 

— Nu tocmai, a spus Clovis. Apărau 
disciplina, onoarea, forţa... 

— Lucruri bune, atunci, a spus Jason. 

Din cine știe ce motiv, simțea nevoia să le ia 
apărarea zeilor romani, deși nu era sigur ce 
importanţă avea pentru el. 

— Adică disciplina e importantă, nu-i așa? 
Asta a făcut ca Roma să reziste atât de mult. 

Clovis i-a aruncat o privire întrebătoare. 

— E adevărat. Dar zeii romani nu erau prea 
prietenoși. De exemplu, tatăl meu, Hipnos... în 


perioada grecească, n-a făcut altceva decât să 
doarmă. în epoca romană, l-au numit Somnus. 
li plăcea să-i omoare pe cei care nu erau 
vigilenţi la locul de muncă. Dacă aţipeau la 
momentul nepotrivit - hat - nu se mai trezeau. 
El l-a ucis pe timonierul lui Enea, când plecau 
din Troia. 

— Simpatic, a spus Annabeth. Dar tot nu 
înţeleg ce legătură are cu Jason. 

— Nici eu, a spus Clovis. Dar dacă Hera ţi-a 
luat memoria, numai ea ţi-o poate înapoia. Și 
dacă ar trebui să dau nas în nas cu regina 
zeilor, m-aș ruga să aibă starea de spirit a 
Herei, nu pe cea a lunonei. Acum pot să mă 
culc? 

Annabeth s-a uitat la ramura de deasupra 
focului, la apa din Lethe care curgea în cupe. 
Părea atât de îngrijorată, încât Jason s-a 
întrebat dacă nu se gândea cumva să bea din 
ea ca să mai uite de necazuri. 

Dar în schimb s-a ridicat și i-a aruncat lui 
Clovis perna. 

— Mulţumesc, Clovis. Ne vedem la cină. 

— Pot să chem room service-ul? 

Clovis a căscat și s-a îndreptat împleticindu- 
se spre pat. 

— Mă simt cam... sfor... 

S-a prăbușit cu fundul în sus și cu faţa 
îngropată în pernă. 

— N-o să se sufoce? a întrebat Jason. 

— El nu o să aibă nimic, a spus Annabeth. 


Dar încep să cred că tu ai necazuri serioase. 
CAPITOLUL. 9 


Piper 


Piper a visat despre ultima zi petrecută cu 
tatăl ei. 

Erau pe plaja de lângă Big Sur, făcând o 
pauză de la surfing. Dimineaţa fusese perfectă, 
așa că Piper a fost sigură că în curând ceva 
trebuia să meargă prost - o hoardă turbată de 
paparazzi sau poate atacul vreunui mare 
rechin alb. Norocul ei n-avea cum să dureze. 

Dar până una, alta, aveau parte de valuri 
excelente, un cer acoperit de nori și avea la 
dispoziţie oceanul pe o rază de un kilometru și 
jumătate. Tatăl ei găsise locul acela retras, 
închiriase o vilă pe malul mării și proprietăţile 
de pe ambele părţi și reușise să păstreze 
secretul. Daca ar fi rămas acolo prea mult 
timp, Piper știa că fotografii ar fi dat de el. 
întotdeauna dădeau de el. 

— Te descurci minunat, Pipes. 

l-a oferit faimosul lui zâmbet: cu dantura 
perfectă, gropiţa din bărbie, sclipirea din ochii 
lui negri care făcea femei în toată firea să tipe 
și să-i ceară autografe pe trupuri cu markerul 


permanent. („Serios“, își zicea Piper, „vedeţi- 
vă de viaţă“.) Părul negru, tuns scurt, sclipea 
de la apa sărată. 

— Devii tot mai bună. 

Piper s-a îmbujorat de mândrie, deși bănuia 
că tatăl ei încerca pur și simplu să fie drăguţ. 
încă își petrecea o bună parte din timp căzând. 
îţi trebuie un talent special să-ţi dai singur cu 
placa în cap. Tatăl ei era un surfer înnăscut - 
lucru care nu se explica nicicum, având în 
vedere că fusese un copil sărac, născut în 
Oklahoma, la sute de kilometri de ocean - dar 
era nemaipomenit pe valuri. Piper ar fi 
renunţat de mult, doar că asta îi dădea șansa 
să petreacă timpul cu el. Era una dintre rarele 
ocazii. 

— Un sandviș? 

Tata a băgat mâna în coșul de picnic pe care 
i-l pregătise cAe/'-ul lui personal, Arno. 

— Hai să vedem: pesto de curcan, crochete 
de crab cu wasabi - a, și ceva special pentru 
Piper. Unt de ara- hide și jeleu. 

A luat și ea un sandviș, deși stomacul ei nu 
prea era în formă. întotdeauna cerea unt de 
arahide cu jeleu. în primul rând, Piper era 
vegetariană de când trecuse pe lângă abatorul 
din Chino și mirosul o făcuse să-și verse 
măruntaiele. Dar nu era vorba numai despre 
asta. Untul de arahide cu jeleu erau feluri 
simple, pe care le-ar fi putut mânca orice copil 
normal la masa de prânz. Uneori îi plăcea să-și 


închipuie că erau făcute de tatăl ei, nu de un 
chef personal adus din Franţa, căruia îi plăcea 
să învelească sandvișul în hârtie aurită și să-l 
înțepe cu o steluță aprinsă în loc de 
scobitoare. 

Chiar nimic nu putea fi simplu? De aceea 
refuzase hainele elegante pe care tatăl ei i le 
oferea întotdeauna, pantofii de designer, 
vizitele la salonul de înfrumusețare. Ea se 
tundea singură cu foarfece din plastic, 
lăsându-și intenţionat șuvițe inegale. Prefera 
adidașii uzațţi, blugii, un tricou purtat și vechea 
ei jachetă din polar de pe vremea când 
mergeau la snowboarding. 

Şi detesta școlile private de snobi pe care 
tatăl ei le credea potrivite pentru ea. Așa că 
făcea ce făcea și era exmatriculată. lar el 
continua să-i găsească alte școli. 

Ieri dăduse cea mai mare lovitură - plecase 
cu un BMW „împrumutat“ de la dealerul de 
mașini. Trebuia să facă trăsnăi tot mai mari de 
fiecare dată, pentru că era tot mai greu să-i 
atragă atenţia tatei. 

Acum îi păreau rău. Tatăl nu aflase încă. 

Intenţionase să-i spună dimineaţă. Apoi o 
surprinsese cu această călătorie și nu-i venise 
s-o strice. Era prima dată când petreceau o zi 
împreună în ultimele trei luni. 

— Ce s-a întâmplat? 

I-a întins un suc. 

— Tată, vreau să-ţi spun ceva... 


— Stai așa, Pipes. Asta-i o faţă serioasă. Ești 
pregătită să jucăm Trei întrebări? 

Jucau asta de ani de zile - felul în care tatăl 
ei se punea la punct cu noutăţile în cel mai 
scurt timp. își puneau unul altuia trei 
întrebări. Nimic nu era tabu și trebuia să fii 
sincer. în restul timpului, tata îi promisese să 
nu se amestece în viaţa ei - ceea ce era ușor, 
având în vedere că era mereu plecat. 

Piper știa că pentru majoritatea copiilor, o 
sesiune de întrebări și răspunsuri de genul 
ăsta ar fi fost de-a dreptul înspăimântătoare. 
Dar ea de-abia aștepta. Era ca surfingul - nu 
era ușor, dar era o modalitate de-a simţi că 
avea un tată. 

— Prima întrebare, a spus ea. Mama. 

Nu era nicio surpriză. Era întotdeauna unul 
dintre subiectele ei. 

Tatăl ei a ridicat din umeri cu resemnare. 

— Ce vrei să știi, Piper? Ti-am spus deja că 
a dispărut. Nu știu de ce sau unde a plecat. 
După ce te-ai născut, pur și simplu a plecat. N- 
a mai dat niciun semn. 

— Crezi că e încă în viaţă? 

Nu era o întrebare corectă. Tatăl ei putea 
spune că nu știa. Dar voia să audă ce 
răspunde. 

— Bunicul tău, Tom, a spus în cele din 
urmă, cu ochii la valuri, obișnuia să-mi spună 
că, dacă mergi suficient de mult în direcţia 
apusului, ajungi în Ţara Fantomelor, unde poţi 


vorbi cu morții. Mai spunea că acum mult 
timp, puteai învia morţii; dar mai târziu 
oamenii au stricat totul. E o poveste lungă. 

— Un fel de Tărâm al morților grecesc, și-a 
amintit Piper. Și acela era în vest. Orfeu a 
încercat să-și aducă soţia înapoi. 

Tata a dat aprobator din cap. Cu un an 
înainte, fusese distribuit în cel mai mare rol al 
lui de până atunci: cel al unui rege grec din 
Antichitate. Piper îl ajutase să aprofundeze 
miturile: poveștile din vechime despre oameni 
care erau transformați în pietre și fierti în 
râuri de lavă. Se  distraseră  citindu-le 
împreună, iar viaţa lui Piper nu mai păruse 
chiar atât de mizerabilă. O vreme, se simţise 
mai apropiată de tatăl ei, dar, la fel ca toate 
celelalte, nu durase prea mult. 

— Sunt multe asemănări între greci și 
Cherokee, a încuviințat tatăl. Mă întreb ce-ar 
crede bunicul tău dacă ne-ar vedea acum, 
stând aici, în vest. Probabil ar crede că suntem 
fantome. 

— Deci crezi în poveștile alea? Crezi că 
mama e moartă? 

I-au dat lacrimile și Piper a văzut tristețea 
din dosul privirii lui. Și-a dat seama că de asta 
erau femeile atât de atrase de el. La suprafaţă 
părea încrezător și robust, dar în ochi 
ascundea multă tristeţe. Femeile voiau să afle 
de ce. Voiau să-l aline și nu puteau. El îi 
spusese lui Piper că era ceva specific 


indienilor Cherokee - că toţi aveau acel 
întuneric înăuntru, din cauza suferințelor 
îndurate de-a lungul generaţiilor. Dar Piper 
credea că era mai mult de-atât. 

— Nu cred în povești, a spus el. Sunt 
distractive, dar dacă chiar aș crede în Țara 
Fantomelor sau în spiritele animalelor sau în 
zei greci... Nu cred că aș putea dormi noaptea. 
Aș căuta mereu pe cineva pe care să dau vina. 

„Pe cineva pe care să dea vina pentru că 
bunicul Tom murise de cancer pulmonar“, și-a 
zis Piper, „înainte ca tata să devină celebru și 
să aibă bani ca să-l ajute.“ Pentru mama ei - 
singura femeie pe care el o iubise - care îl 
abandonase fără să-și ia măcar la revedere, 
lăsându-l cu o nou-născută de care el nu era 
pregătit să aibă grijă. Pentru că avea atâta 
succes și totuși nu era fericit. 

— Nu știu dacă mai trăiește, a spus. Dar la 
fel de bine aș putea crede că e în Țara 
Fantomelor, Piper. Și că n-o s-o mai vedem 
niciodată. Dacă aș fi crezut altceva... Nu cred 
că aș fi putut suporta. 

în spatele lor, s-a auzit o ușă de mașină 
deschizân- du-se. Piper a simţit că-i stă inima 
în loc. Jane se îndrepta spre ei în costumul ei 
elegant, chinuindu-se prin nisip cu tocurile ei 
înalte, cu un PDA” în mână. Expresia ei era 
parţial iritată, parţial triumfătoare, iar Piper 


5 Mici computere folosite ca agende personale 
electronice. 


știa că poliţia o contactase. 

„Te rog să cazi jos“, s-a rugat Piper. „Dacă 
există vreun spirit de animal sau zeu grec care 
mă poate ajuta, fă să cadă Jane în cap. Nu-ţi 
cer vătămări permanente, pur și simplu 
scoate-o din joc restul zilei, dacă se poate.“ 

Dar Jane continua să înainteze. 

— Tată, a spus Piper repede. S-a întâmplat 
ceva ieri... 

Dar și el o văzuse pe Jane. Işi luase deja faţa 
de om de afaceri. Jane n-ar fi venit aici dacă nu 
s-ar fi întâmplat ceva important. Fie sunase 
vreun director de studio - că eșuase vreun 
proiect -, fie Piper o dăduse în bară din nou. 

— Continuăm discuţia imediat, Pipes, i-a 
promis el. O să văd ce vrea Jane. Știi cum e. 

Da. Piper știa. Tatăl ei s-a târât prin nisip ca 
să ajungă la ea. Piper nu auzea ce discutau, 
dar nici nu era nevoie. Se pricepea să citească 
feţele oamenilor. Jane îi spunea despre mașina 
furată, arătând din când în când spre Piper de 
parcă ar fi fost o pisică dezgustătoare care își 
făcuse nevoile pe covor. 

Energia și entuziasmul tatălui ei s-au 
evaporat. l-a făcut semn lui Jane să aștepte. 
Apoi s-a întors la Piper. Nici nu-l putea privi în 
ochi - de parcă i-ar fi trădat încrederea. 

— Mi-ai spus că vei încerca, Piper, i-a zis el. 

— Tată, urăsc școala aia. Nu pot Voiam să-ţi 
spun despre BMW, dar... 

— Te-au exmatriculat, a spus el. O mașină, 


Piper? La anul faci șaisprezece ani. i-aș 
cumpăra orice mașină. Cum ai putut... 

— Vrei să spui că Jane mi-ar cumpăra o 
mașină? a 
întrebat Piper. ) 

Nu se putuse abtine. Toată mânia pe care o 
strânsese în ea se revărsa acum. 

— Tată, ascultă-mă măcar o dată. Nu mă 
face să aștept întrebările tale tâmpite. Vreau 
să merg la o școală normală. Vreau ca tu să mă 
duci la întâlnirea cu părinţii, nu Jane. Sau să 
învăţ acasă! Am învăţat atâtea când am citit 
împreună despre Grecia. Am putea face asta 
tot timpul! Am putea... 

— Nu schimba subiectul. Nu e vorba despre 
mine, a spus tatăl ei. Fac tot ce pot, Piper. Am 
mai avut discuţia asta. 

„Nu“, și-a zis ea. „Ai blocat discuţia asta. Cu 
ani în urmă.“ 

Tatăl ei a oftat. 

— Jane a vorbit cu poliţia, au căzut la o 
înţelegere. Dealerul va renunţa la acuzaţii, dar 
trebuie să fii de acord să mergi la o școală cu 
internat din Nevada. Ei sunt specializaţi în 
probleme... în copii cu nevoi speciale. 

— Asta sunt eu. 

Ii tremura vocea. 

— O problemă. 

— Piper... ai spus c-o să încerci. M-ai 
dezamăgit. Nu știu ce să mai fac. 

— Fă orice, a spus. Dar fa-o tu! N-o mai 


pune pe Jane să facă lucruri în locul tău. Nu 
mă poţi trimite pur și simplu de acasă. 

Tata și-a plecat privirea, uitându-se la coșul 
de picnic. Sandvișul lui era neînceput pe o 
bucată de hârtie aurie. Plănuiseră să petreacă 
o după-amiază întreagă la sur- fing. Planul 
eșuase. 

Lui Piper nu-i venea să creadă că tatăl ei 
cedase în faţa dorințelor lui Jane. Și tocmai 
acum, când era vorba de un subiect atât de 
important ca școala cu internat. 

— Du-te la ea, i-a spus tata. Are toate 
informaţiile. 

— Tată... 

El privea în depărtare la ocean, de parcă ar 
fi văzut drumul ce ducea spre Tara 
Fantomelor. Piper și-a promis că nu va plânge. 
S-a îndreptat spre Jane, care i-a zâmbit cu 
răceală și i-a întins un bilet de avion. Ca de 
obicei, se ocupase deja de tot. Piper era doar o 
problemă pe care Jane o putea șterge de pe 
lista cu lucruri de făcut. 


Æx 


Imaginea din visul lui Piper s-a schimbat. 

Era în vârful unui munte, era noapte, iar 
luminile oraşului străluceau undeva jos. Stătea 
în fața unui foc de tabără. Flăcările violacee 
dădeau mai multă umbră decât lumină, dar 
căldura era atât de puternică, încât din haine îi 
ieșea fum. 


— Asta e al doilea avertisment, a mârâit o 
voce, atât de răsunătoare, încât s-a zguduit 
pământul. 

Piper mai auzise vocea în visele ei. A 
încercat să se convingă că nu era atât de 
înfricoșător pe cât își amintea, dar era chiar 
mai rău. 

Dincolo de foc, în întuneric, a apărut o faţă 
uriașă. Părea să plutească deasupra flăcărilor, 
dar Piper știa că era legată de un corp enorm. 
Trăsăturile brute păreau săpate în piatră. Faţa 
părea vie, cu excepţia ochilor albi, 
pătrunzători, ca niște diamante brute, și a 
sinistrelor șuvițe împletite cu oase de om. A 
zâmbit, iar Piper s-a înfiorat. 

— Vei face ce ţi s-a cerut, a spus gigantica 
creatură. Vei pleca în misiune. Respectă 
înţelegerea și poate vei supravieţui. Altfel... 


A făcut un semn spre foc. Tatăl lui Piper 
atârna inconștient, legat de un ţăruș. 

Piper a încercat să strige. Voia să-și strige 
tatăl și să-i ceară creaturii să-i dea drumul, dar 
vocea nu i se auzea. 

— Voi fi cu ochii pe tine, a spus uriașa. 
Slujește-mă și amândoi veţi supravieţui. Ai 
cuvântul lui Enceladus. Dezamăgește-mă și... 
Ce să zic, am dormit câteva milenii, tânără 
semizeiță. Sunt foarte flămândă. Dezamă- 
gește-mă, și voi avea o masă copioasă. 

Uriașa a hohotit. Pământul s-a cutremurat. 


La picioarele lui Piper s-a deschis o prăpastie 
și ea s-a prăbușit în întuneric. 
x 


S-a trezit simțindu-se de parcă ar fi fost 
călcată în picioare de o trupă de dans 
irlandeză. O durea pieptul şi de-abia putea 
respira. A întins mâna și și-a încleștat degetele 
pe mânerul pumnalului pe care i-l dăduse 
Annabeth - Katoptris, arma Elenei din Troia. 

Așadar, Tabăra Semizeilor nu era un vis. 

— Cum te simţi? a întrebat cineva. 

Piper a încercat să se concentreze. Ședea pe 
un pat adăpostit de o draperie albă, ca în 
biroul unei asistente medicale. Lângă ea era 
așezată roșcata, Rachel Dare. Pe perete era un 
poster cu un desen animat - un satir care 
semăna supărător de mult cu antrenorul 
Hedge cu un termometru în gură. Dedesubt 
scria: „Nu lăsaţi capra să vi se 
îmbolnăvească!“ 

— Unde... 

Vocea lui Piper a pierit când l-a văzut pe 
tipul din ușă. 

Arăta ca un surfer tipic din California - 
musculos și bronzat, cu părul blond, îmbrăcat 
în pantaloni scurţi și tricou. Dar avea sute de 
ochi albaștri pe tot corpul - pe braţe, pe 
picioare și pe faţă. Până și picioarele lui aveau 
ochi, care o priveau dintre curelele 
încălțărilor. 

— Ele Argus, a spus Rachel, șeful 


serviciului de pază. E tipul cu ochii în patru... 
ca să zic așa. 

Argus a dat din cap și i-a făcut cu ochiul. Cu 
ochiul din bărbie. 

— Unde...? 

Piper a încercat din nou să spună ceva, dar 
parcă vorbea cu gura plină. 

— Eşti în Casa cea Mare, a spus Rachel. 
Unde sunt birourile taberei. Te-am adus aici 
când te-ai prăbușit. 

— M-ai prins, și-a amintit Piper. Vocea 
Herei... 

— îmi pare foarte rău, a spus Rachel. 
Crede-mă, nu a fost ideea mea să fiu posedată. 
Chiron te-a vindecat cu nectar... 

— Nectar? 

— Băutura zeilor. în cantităţi mici îi vindecă 
pe semizei, asta când nu-i... transformă în 
cenușă. 

— O, tare! 

Rachel s-a aplecat spre ea. 

— îți amintești viziunea? 

Piper a avut un moment de groază, crezând 
că era vorba de visul cu uriașa. Apoi și-a dat 
seama că Rachel vorbea despre ce se 
întâmplase în cabana Herei. 

— Se întâmplă ceva cu zeița, a spus Piper. 
Mi-a spus s-o eliberez, ca și cum ar fi 
prizonieră. A pomenit ceva despre cum vom fi 
înghiţiţi de pământ, apoi a spus ceva despre 


„cel de foc“ și ceva despre solstiţiu. 

în colț, Argus a scos un huruit. Toţi ochii i s- 
au zbătut deodată. 

— Hera l-a creat pe Argus, a explicat 
Rachel. E foarte sensibil când vine vorba de 
siguranţa ei. încercăm să-l facem să nu plângă, 
pentru că ultima dată când a plâns... ei bine, a 
provocat un potop. 

Argus a început să se smiorcăie. A luat un 
pumn de batiste de pe masa de lângă pat și a 
început să-și tamponeze ochii de pe tot corpul. 

— Deci... 

Piper încerca să nu se holbeze la Argus 
care-și ștergea lacrimile din coate. 

— Ce s-a întâmplat cu Hera? 

— Nu suntem siguri, a spus Rachel. 
Annabeth și Jason au fost și ei aici, apropo. 
Jason n-ar fi vrut să plece, dar lui Annabeth i-a 
venit o idea - legată de ceva care i-ar putea 
readuce memoria. 

— Asta e... asta e grozav. 

Jason fusese aici pentru ea? I-ar fi plăcut să 
fie conștientă. Dar dacă-și recupera amintirile, 
asta era bine? Ea încă spera că chiar se 
cunoșteau. Nu voia ca relaţia lor să fie doar o 
iluzie creată de Ceaţă. 

„Termină odată“, și-a zis. Dacă voia să-și 
salveze tatăl, nu mai conta dacă Jason o plăcea 
sau nu. Oricum o va uri în cele din urmă. Toată 
lumea de aici o va uri. 

A privit pumnalul ceremonial de la brâu. 


Annabeth spusese că simboliza puterea și 
statutul, dar că nu era folosit în mod normal în 
luptă. Doar o faţadă lipsită de substanţă. Un 
fals, la fel ca Piper. Și purta și numele de 
Katoptris - oglinda. Nu mai îndrăznea să-l 
scoată din teacă, pentru că nu suporta să-și 
vadă propria reflecţie. 

— Nu-ţi face griji. 

Rachel a strâns-o de braţ. 

— Jason pare de treabă. A avut și el o 
viziune, foarte asemănătoare cu a ta. Orice s- 
ar întâmpla cu Hera - eu cred că voi doi sunteţi 
meniţi să lucraţi împreună. 

Rachel i-a zâmbit ca și cum i-ar fi dat vești 
bune, dar cuvintele au amărât-o și mai tare pe 
Piper. Crezuse că misiunea ei - indiferent 
despre ce era vorba - urma să implice oameni 
necunoscuţi. Acum Rachel îi spunea: Vești 
hune! Nu numai că tatăl tău a fost luat 
prizonier de către o canibală uriașă, ci va 
trebui să-l și trădezi pe tipul de care iți place! 
Nu-i mișto? 

— Hei, a spus Rachel. Nu plânge. O s-o scoţi 
tu la capăt. 

Piper s-a șters la ochi, încercând să se 
controleze. Ea nu era așa. Trebuia să fie 
puternică - o hoaţă de mașini călită de rele, 
spaima școlilor particulare din L.A. lar acum 
plângea ca un copil. 

— De unde știi cu ce mă confrunt? 

Rachel a ridicat din umeri. 


— Știu că e o situaţie grea și că ai alegeri 
grele de făcut. După cum ziceam, uneori am 
presimțţiri. Dar vei fi revendicată la focul de 
tabără. Sunt aproape sigură. Când vei afla cine 
e părintele tău zeiesc, lucrurile s-ar putea să 
se clarifice. 

„Mai clare“, și-a zis Piper. „Dar nu neapărat 
mai bune.“ 

S-a așezat pe pat. O durea fruntea de parcă 
cineva i-ar fi înfipt un ac între ochi. „N-o s-o 
mai vedem niciodată“, îi spusese tatăl ei. Dar 
se pare că în acea seară mama ei urma s-o 
revendice. Pentru prima dată, Piper nu era 
sigură că mai vrea asta. 

— Sper că e Atena. 

A ridicat privirea, temându-se că Rachel va 
râde de ea, dar oracolul s-a mulțumit să 
zâmbească. 

— Piper, nu te condamn. Sincer? Cred că și 
Annabeth speră același lucru. Semănaţi foarte 
mult. 

Comparaţia a făcut-o pe Piper să se simtă și 
mai vinovată. 

— E o altă bănuială? Nu știi nimic despre 
mine. 

— Nu fi atât de sigură. 

— Spui asta pentru că ești oracol, nu-i așa? 
Trebuie să pari misterioasă. 

Rachel a izbucnit în râs. 

— Să nu mai spui nimănui, e secret, Piper. 
Şi nu-ţi face griji. Lucrurile se vor rezolva, 


chiar dacă nu cum vrei tu. 
— Asta nu mă face să mă simt mai bine. 
Undeva, în depărtare, s-a auzit un corn. 
Argus a bombănit deschizând ușa. 
— Cina? a ghicit Piper. 
— Ai dormit la cină, a spus Rachel. E timpul 
pentru focul de tabără. Hai să mergem să 
aflăm cine ești. 


CAPITOLUL 10 


Piper 


Focul de tabără o speria pe Piper. O ducea 
cu gândul la focul roșiatic uriaș care-i apăruse 
în vise și la tatăl ei legat de un stâlp. 

S-a ales în schimb cu ceva la fel de 
înfricoșător: cân- tatul în cor. Treptele 
amfiteatrului erau săpate într-un deal, 
orientate spre o vatră căptușită cu pietre. 
Cincizeci sau șaizeci de copii își ocupaseră 
locurile, grupați sub diverse steaguri. 

Piper l-a zărit pe Jason în față, lângă 
Annabeth. Leo era și el prin preajmă, lângă o 
gaşcă de rezidenți voinici cu un steag gri- 
metalic cu un ciocan drept emblemă. In fața 
focului, vreo doisprezece rezidenți cu chitare 
și, în mod ciudat, harpe de modă veche - să fi 
fost lire? - ţopăiau pe-acolo, interpretând un 
cântec despre un echipament de luptă, despre 
cum se gătea bunica de război. Toată lumea 
cânta, descriind prin gesturi armura și 
măscărindu-se. Probabil era cel mai ciudat 
lucru de care avusese Piper parte vreodată - 
un cântec de tabără care ar fi părut penibil la 
lumina zilei; dar, pe întuneric, când toată 


lumea cânta, era ceva banal și oarecum dis- 
tractiv. Pe măsură ce nivelul de energie 
creștea, se intensificau și flăcările, 
schimbându-și culoarea din roșu în portocaliu 
și apoi auriu. 

în cele din urmă cântecul s-a încheiat în 
aplauze puternice. A apărut un tip călare. Cel 
puţin așa i s-a părut lui Piper în lumina 
pâlpâitoare. Apoi și-a dat seama că era un 
centaur - în partea de jos era un armăsar alb, 
iar în partea de sus era un tip de vârstă 
mijlocie cu părul ondulat și barba tunsă 
îngrijit. învârtea o suliță în care erau înfipte 
bezele coapte. 

— Foarte frumos! Bun venit noilor sosiți! Eu 
sunt Chiron, responsabil cu activităţile din 
tabără și mă bucur că aţi ajuns cu toţii în viaţă 
și cu aproape toate membrele nevătămate. 
Promit că trecem îndată la bezele, dar mai 
întâi... 

— Ce-aţi zice de capturarea steagului? a 
strigat cineva. 

Câţiva puști în armuri, cu un steag roșu care 
avea ca emblemă un cap de mistreţ, au început 
să bombăne. 

— Da, a spus centaurul. Știu că cei din 
cabana Ares sunt nerăbdători să se întoarcă în 
pădure pentru jocurile noastre obișnuite. 

— Şi pentru a ucide oameni! a strigat unul 
dintre ei. 

— însă, a continuat Chiron, acest lucru nu e 


posibil până nu reușim să stăpânim dragonul. 
Cabana Nouă, aveţi ceva de raportat în 
legătură cu asta? 

S-a întors spre grupul lui Leo. Leo i-a făcut 
cu ochiul lui Piper și s-a prefăcut că o împușcă 
cu degetul. Fata de lângă el părea stânjenită. 
Purta o jahcetă militară care semăna cu cea a 
lui Leo și avea părul prins cu o bandană roșie. 

— Ne ocupăm de asta. 

Bombănelile au sporit. 

— Cum, Nyssa? a întrebat un copil de-al lui 
Ares. 

— Din greu, a spus fata. 

Nyssa şi-a ocupat locul pe scaun 
acompaniată de strigăte și proteste care au 
făcut ca focul să arunce haotic cu scântei. 
Chiron a lovit cu copita în pietrele vetrei - poc, 
poc, poc - și rezidenții au tăcut. 

— Trebuie să avem răbdare, a zis Chiron. 
Până una alta avem chestiuni mai urgente de 
discutat. 

— Percy? a întrebat cineva. 

Focul s-a domolit și mai tare, dar Piper n- 
avea nevoie ca flăcările să-i spună că erau cu 
toții neliniștiţi. 

Chiron i-a făcut semn lui Annabeth. Ea a 
tras aer în piept și s-a ridicat. 

— Nu l-am găsit pe Percy, a anunţat. 

Vocea i s-a gâtuit puţin când i-a pronunţat 
numele. 

— Nu era în Marele Camion, așa cum am 


crezut. Dar nu ne dăm bătuţi. Avem echipe 
peste tot. Grover, Tyson, Nico, Vânătoresele 
lui Artemis - toţi îl caută. II vom găsi negresit. 
Chiron se referă la altceva. Vorbește despre o 
nouă misiune. 

— E vorba de Marea Profeţie, nu-i așa? a 
strigat o fată. 

Toată lumea s-a întors. Vocea se auzise 
dintr-un grup din spate, cu un steag 
trandafiriu care avea ca emblemă un 
porumbel. Pălăvrăgiseră între ei și nu fuseseră 
atenţi până când liderul lor, Drew, s-a ridicat 
în picioare. 

Toţi păreau surprinși. Se pare că Drew nu 
se adresase mulţimii de prea multe ori. 

— Drew? Ce vrei să spui? a întrebat 
Annabeth. 

— Să fim serioși! 

Drew și-a întins braţele ca și cum adevărul 
ar fi fost evident. 

— Olimpul e închis. Percy a dispărut. Hera 
îți trimite o viziune și tu te întorci cu trei 
semizei noi într-o singură zi. Vreau să spun că 
se întâmplă ceva ciudat. Marea Profeţie se 
împlinește, nu? 

Piper i-a șoptit lui Rachel: 

— Ce vrea să spună cu Marea Profeţie? 

Apoi și-a dat seama că toată lumea se uita la 
Rachel. 

— Deci? a strigat Drew. Tu ești Oracolul. Se 
împlinește sau nu? 


în lumina focului, privirea lui Rachel părea 
înfricoșătoare. Piper se temea că i se va 
încorda corpul din nou și va rosti iar vorbele 
zeiţei-păun, dar Rachel a înaintat calm și a 
început să le vorbească rezidenţilor. 

— Da, a spus ea. Marea Profeţie se 
împlinește. 

S-a dezlănţuit iadul. 

Piper s-a uitat la Jason. El a întrebat-o din 
priviri: „Eşti bine?“ Ea a încuviinţat din cap și 
a zâmbit, apoi și-a întors privirea. Era prea 
dureros să-l vadă și să nu fie cu el. 

Când, în cele din urmă, au încetat să mai 
vorbească, Rachel a mai făcut un pas spre 
mulţime și cei peste cincizeci de semizei s-au 
retras de parcă o muritoare slă- bănoagă și 
roșcată era mai intimidantă decât ei toţi la un 
loc. 

— Pentru aceia dintre voi care n-au auzit-o, 
a zis Rachel, Marea Profeţie a fost prima mea 
predicţie. S-a întâmplat în luna august. Zice- 
așa: 

„Șapte semizei vor răspunde la chemare. 
în vifor sau foc, lumea va pieri-n uitare.“ 
Jason a ţâșnit în picioare cu o privire 

sălbatică, de parcă tocmai ar fi fost 
electrocutat. 

Până și Rachel a părut surprinsă. 

— J-Jason? a spus ea. Care-i... 

— Per a denique spiritus ut servo an 
sacramentum, a rostit el. Quod foes ut ianua 


nex addo ornamentum. 

Peste rezidenți s-a lăsat o tăcere 
stânjenitoare. Piper și-a dat seama uitându-se 
la chipurile lor că încercau să traducă 
versurile. Ştia că erau în latină, dar nu era si- 
gură de ce viitorul ei iubit se-apucase deodată 
să cânte ca un preot catolic. 

— Tocmai ai... rostit finalul profeţiei, s-a 
bâlbâit Rachel. 

— „Un jurământ e ţinut c-o ultimă suflare, 

Spre Porţile Morţii dușmanii merg cu arme.“ 

— Ştiu versurile astea. 

Jason s-a încruntat și și-a dus mâinile la 
tâmple. 

— Nu știu cum se face, dar știu profeția 
asta. 

— Şi încă în latină, a strigat Drew. Și 
frumos și deștept. 

Rezidenţii cabanei Afrodita au chicotit. 
„Dumnezeule, ce gașcă de rataţi“, și-a spus 
Piper. Dar asta n-a redus cu nimic tensiunea. 
Focul de tabără ardea haotic, într-o nuanţă 
verzuie care exprima agitaţie. 

Jason s-a așezat, aparent jenat, dar 
Annabeth i-a pus o mână pe umăr și i-a 
murmurat ceva să-l liniștească. Piper a simţit 
un fior de gelozie. Ea ar fi trebuit să-i fie 
alături și să-l consoleze. 

Rachel Dare avea încă un aer tulburat. S-a 
uitat la Chiron căutând s-o îndrume, dar 
centaurul era sumbru și tăcut, de parcă ar fi 


asistat la o piesă pe care nu putea s-o 
întrerupă - o tragedie care se încheia cu o 
grămadă de morți pe scenă. 

— în fine, a spus Rachel, încercând să-și 
recupereze calmul. Deci, da, asta e Marea 
Profeţie. Am sperat să nu se împlinească ani 
buni de-acum înainte, dar mă tem că i-a venit 
clipa. Nu vă pot oferi dovezi. E doar o senzaţie. 
Așa cum spunea Drew, se întâmplă lucruri ciu- 
date. Cei șapte semizei, oricine ar fi ei, nu s-au 
adunat încă. Am senzaţia că unii dintre ei sunt 
aici în seara asta, iar alţii nu. 

Rezidenţii au început să se agite și să 
murmure, ui- tându-se agitaţi unii la alţii, până 
când s-a auzit o voce adormită din mulțime. 

— Prezent! O... se strigă catalogul? 

— Culcă-te la loc, Clovis, a strigat cineva, și 
mulţi s-au pus pe râs. 

— Oricum, a continuat Rachel, nu 
cunoaștem semnificația Marii Profeţii. Nu știm 
cu ce provocări se vor confrunta semizeii, dar 
de vreme ce prima Mare Profeţie a prezis 
Războiul Titanilor, putem să ne dăm cu 
presupusul că a doua Mare Profeţie va prezice 
ceva cel puţin la fel de rău. 

— Sau mai rău, a murmurat Chiron. 

Poate că n-a vrut să-l audă toţi, dar l-au 
auzit. Focul de tabără a căpătat pe loc o 
culoarea purpurie, ca în visul lui Piper. 

— Ce știm, însă, a zis Rachel, e că prima 
etapă a început. S-a ivit o mare problemă și e 


nevoie de o misiune pentru a o rezolva. Hera, 
regina zeilor, a fost luată prizonieră. 

S-a lăsat o tăcere grea. Apoi cincizeci de 
semizei au început să vorbească deodată. 

Chiron a lovit din nou cu copita, dar Rachel 
tot a avut ceva de așteptat până să le capteze 
din nou atenţia. 

Le-a povestit despre incidentul de pe 
pasarela din Marele Canion - cum Gleeson 
Hedge s-a sacrificat când au atacat spiritele 
furtunii și cum spiritele au avertizat că acela 
era doar începutul. Se pare că erau în slujba 
unei stăpâne care avea să-i distrugă pe 
semizei. 

Apoi Rachel le-a povestit cum Piper leșinase 
în Cabana Herei. Piper a încercat să pară 
calmă chiar și atunci când a surprins-o pe 
Drew pe ultimul rând pre- facându-se că leșină 
în chicotelile prietenelor ei. în cele din urmă, 
Rachel le-a vorbit despre viziunea avută de 
Jason în camera de zi din Casa cea Mare. 
Mesajul transmis de Hera acolo era așa de 
asemănător că pe Piper au trecut-o fiorii. 
Singura diferenţă era că Hera o avertizase pe 
Piper să nu o trădeze: „Plecaţi-vă voinţei lui, 
iar regele lor se va ridica din pământ, 
pecetluindu-ne soarta tuturor.“ Hera știa de 
ameninţarea uriașului. Dar, dacă acest lucru 
era adevărat, de ce nu îl avertizase ea pe 
Jason, dezvăluind-o pe Piper ca agent inamic? 

— Jason, a spus Rachel. Aă... îți aduci 


aminte care ţi-e numele de familie? 

Părea rușinat, dar a scuturat din cap. 

— Atunci o să-ţi spunem doar Jason, a spus 
Rachel. E clar că însăși Hera ţi-a trasat o 
misiune. 

Rachel s-a oprit, vrând parcă să-i dea ocazia 
lui Jason să se revolte împotriva destinului. 
Toată lumea era cu ochii pe el; plutea atâta 
tensiune în aer încât Piper s-a gândit că ar fi 
cedat nervos dacă ar fi fost în locul lui. El însă 
părea curajos și hotărât. A strâns din dinţi și a 
dat din cap. 

— Sunt de acord. 

— Trebuie s-o salvezi pe Hera, pentru a 
preîntâmpina un mare rău, a continuat Rachel 
- ridicarea unui rege. Din motive pe care încă 
nu le înțelegem, asta are să se întâmple la 
solstițiul de iarnă, peste doar patru zile. 

— E ziua consiliului zeilor, a zis Annabeth. 
Dacă zeii nu știu deja că Hera a dispărut, cu 
siguranţă atunci îi vor simți lipsa. Probabil se 
vor lua la ceartă și se vor acuza reciproc că au 
răpit-o. De obicei așa fac. 

— Solstițiul de iarnă, a spus Chiron, e și 
momentul când domnește întunericul. Zeii se 
adună în acea zi, cum au făcut-o dintotdeauna 
și muritorii, pentru că unde-s doi puterea 
crește. Solstițiul este o zi în care magia neagră 
e puternică. Magie străveche, de dinaintea 
zeilor. E o zi când lucrurile... încep să fiarbă. 

Așa cum l-a pronunţat, cuvântul „fiarbă“ a 


sunat sinistru - de parcă ar fi fost o infracţiune 
gravă, nu ceva ușor ca frământatul unui aluat 
de prăjitură. 

— Bine, a spus Annabeth, uitându-se la 
centaur. Mulţumim, domnule Optimism. 
Indiferent ce se întâmplă, eu îi dau dreptate lui 
Rachel. Jason a fost ales să conducă această 
misiune, așa că... 

— De ce n-a fost revendicat? a strigat 
cineva din cabana Ares. Dacă tot e așa de 
important... 

— A fost revendicat, a anunţat Chiron. Cu 
mult timp în urmă. Jason, fă-le o demonstraţie. 

La început, Jason părea că n-a înţeles. A 
înaintat neliniștit, în timp ce Piper nu s-a putut 
abţine să se gândească cât de bine arăta cu 
părul lui blond care strălucea în lumina focului 
și cu trăsăturile lui regale ca ale unei statui 
romane. El s-a uitat la Piper și ea a încuviinţat 
din cap încurajatoare. A făcut un gest ca și 
cum ar fi dat cu banul. 

Jason a băgat mâna în buzunar. Moneda a 
zburat prin aer și când a prins-o s-a 
transformat într-o lance - o tijă de aur de circa 
doi metri, cu vârf ascuţit. 

Ceilalţi semizei au icnit. Rachel și Annabeth 
s-au tras înapoi ca să se ferească de vârful 
care părea ascuţit ca un spărgător de gheaţă. 

— Nu era 0... Annabeth ezitat. Am crezut că 
ai o sabie. 

— Ăă, cred că a ieșit pajură, a spus Jason. 


Aceeași monedă, dar altă armă. 

— Frate, vreau și eu așa ceva! a strigat 
cineva din cabana Ares. 

— E mai bună decât sulița electrică a 
Clarissei, Mă- căitoarea! a fost de acord unul 
dintre fraţii lui. 

— Electrică, a murmurat Jason, de parcă ar 
fi fost o idee bună. înapoi! 

Annabeth și Rachel au prins ideea. Jason a 
ridicat sulița și un tunet a sfâșiat cerul. Lui 
Piper i s-a zbârlit părul pe mâini. Din vârful 
lăncii a pornit un fulger și a lovit focul de 
tabără cu forţa unui proiectil de artilerie. 

După ce fumul s-a risipit și urechile nu i-au 
mai ţiuit așa de tare, Piper i-a văzut pe toţi cei 
din tabără în stare de șoc, încremeniţi și 
holbându-se la vatra focului. Ploua cu cenușă. 
La câţiva centimetri de Clovis, care dormea, s- 
a înfipt în pământ un buștean în flăcări, dar el 
n-a avut nici măcar o tresărire. 

Jason a lăsat lancea în jos. 

— Ăă... îmi pare rău. 

Chiron și-a scuturat câţiva cărbuni încinși 
din barbă. S-a încruntat de parcă i s-ar fi 
confirmat cele mai negre temeri. 

— Poate că ai exagerat un pic, dar ai 
demonstrat ce spuneam. Cred că știm cu toţii 
cine e tatăl tău. 

— Jupiter, a spus Jason. Adică Zeus. 
Stăpânul Cerului. 

Piper nu și-a putut reţine un zâmbet. Avea 


sens. Cel mai puternic zeu, tatăl celor mai 
mari eroi din miturile antice - cine altcineva ar 
fi putut fi tatăl lui Jason? 

Ceilalţi rezidenţi nu erau însă chiar așa de 
siguri. S-a stârnit haosul, au început să pună 
toți întrebări până când Annabeth a ridicat 
braţele. 

— Așteptaţi! a spus ea. Cum să fie fiul lui 
Zeus? Cei Trei Barosani... și pactul lor de-a nu 
avea copii muritori... cum de n-am aflat de 
Jason mai devreme? 

Chiron n-a răspuns, dar Piper a avut 
senzaţia că știa. lar adevărul nu era cu nimic 
bun. 

— Ce contează, a spus Rachel, este că Jason 
se află aici acum. Are o misiune de îndeplinit, 
iar asta înseamnă că are nevoie de o profeție a 
lui. 

Ea a închis ochii și a leșinat. Doi rezidenţi s- 
au repezit și au prins-o. Al treilea a fugit într-o 
parte a amfiteatrului și a apucat un scăunel cu 
trei picioare, de parcă pentru asta s-ar fi 
antrenat toată viaţa. Au așezat-o pe Rachel cu 
grijă pe scaun, în faţa vetrei distruse. Fără foc, 
noaptea era întunecată, dar în jurul picioarelor 
lui Rachel au apărut vălătuci de ceaţă verde. 
Când și-a revenit, ochii îi străluceau. Din gură 
i-a ieșit abur de culoarea smaraldului. Vocea 
care a răsunat era răgușită și străveche - 


semăna cu sunetul pe care l-ar scoate un șarpe 
dacă ar putea vorbi: 


Copile al fulgerului, vezi de pământ a te 
feri, Răzbunarea uriașilor cei șapte o vor 
stârni, Fierarul și porumbița cusca o vor 
nimici, Și furia Herei moarte va dezlănțui. 

După ce a rostit ultimul cuvânt, Rachel s-a 
prăbușit, dar ajutoarele ei erau la datorie, gata 
s-o prindă. Au luat-o pe braţe și au dus-o de 
lângă vatră, așezând-o într-un colţ să se 
odihnească. 

— E normal așa? a întrebat Piper. 

Apoi și-a dat seama că vorbele ei spărseseră 
liniștea din jur și toată lumea se uita la ea. 

— Vreau să spun... obișnuiește să scuipe 
mult fum verde? 

— Pe toţi zeii, tare mai ești de cap! a rânjit 
batjocoritor Drew. Tocmai a rostit o profeție - 
profeția lui Jason pentru a o salva pe Hera! Ce- 
ar fi să... 

— Drew, a întrerupt-o Annabeth. Piper a 
pus o întrebare firească. Ceva e clar în 
neregulă cu profeția asta. Dacă distrugerea 
închisorii în care se află Hera îi dezlănțuie 
acesteia furia și provoacă moarte - de ce am 
elibera-o? Ar putea fi o capcană sau... sau 
poate Hera se va întoarce împotriva 
salvatorilor ei. N-a fost niciodată blândă cu 
eroii. 

Jason s-a ridicat. 


— N-am de ales. Hera mi-a furat memoria. 
O vreau înapoi. In plus, nu putem să n-o 
ajutăm pe regina cerurilor dacă are necazuri. 

O fată din cabana Hefaistos s-a ridicat în 
picioare - Nyssa, cea cu bandană roșie. 

— Poate. Dar ar trebui s-o asculţi pe 
Annabeth. Hera poate fi răzbunătoare. Și-a 
aruncat propriul fiu - pe tatăl nostru - de pe 
munte, doar pentru că era urât. 

— Foarte urât, a chicotit cineva din cabana 
Afroditei. 

— Taci din gură! a mârâit Nyssa. Oricum, 
trebuie să ne gândim de ce-ar trebui să ne 
ferim de pământ? Şi care e răzbunarea 
uriașilor? Ce avem de înfruntat atât de 
puternic capabil s-o răpească pe regina 
cerurilor? 

Nimeni n-a răspuns nimic, dar Piper i-a 
surprins pe Annabeth și Chiron privindu-se în 
tăcere. Piper și-a imaginat că schimbul de 
replici ar fi fost ceva de genul: 

Annabeth: „Răzbunarea uriașilor... nu, nu se 
poate.“ Chiron: „Nu pomeni de asta aici. Nu-i 
speria.“ Annabeth: „Glumești! Nu se poate să 
fim atât de ghinioniști.“ 

Chiron: „Mai târziu, copilă. Dacă le-ai spune 
totul ar fi prea speriaţi ca să meargă mai 
departe.“ 

Piper știa că era o nebunie să-și închipuie că 
le putea citi expresiile atât de bine. Erau doi 
oameni pe care abia îi cunoștea. Dar era 


convinsă că îi înţelegea și asta o speria grozav. 

Annabeth a tras adânc aer în piept. 

— E misiunea lui Jason, a zis ea, aşa că e 
alegerea lui Jason. Evident, el e copilul 
fulgerului. Conform tradiţiei, își poate alege 
doi tovarăși. 

Cineva din cabana Hermes a strigat: 

— Evident că pe tine, Annabeth. Ai cea mai 
multă experienţă. 

— Nu, Travis, a spus Annabeth. în primul 
rând, eu nu o ajut pe Hera. De câte ori am 
încercat, m-a păcălit sau a încercat mai apoi să 
mă atace. Uită de asta. Nici gând. în al doilea 
rând, mâine la prima oră plec să-l caut pe 
Percy. 

— Există o legătură între una și alta, a 
izbucnit Piper, fără să știe cum de-a avut 
curajul. Ştii că așa e, nu-i așa? Toată povestea 
asta, dispariţia iubitului tău, toate se leagă. 

— Cum? a întrebat Drew. Dacă tot ești așa 
deșteaptă, cum? 

Piper a încercat să formuleze un răspuns, 
dar n-a putut. 

Annabeth i-a sărit în ajutor. 

— Poate că ai dreptate, Piper. Dacă există o 
legătură, voi afla singură - căutându-l pe 
Percy. Cum spuneam, n-am de gând să mă 
reped să-i sar în ajutor Herei, chiar dacă 
dispariţia ei va băga zâzanie între zeii 
olimpieni. Dar mai există un motiv pentru care 
nu pot merge. Profeţia spune altceva. 


— Pomenește pe cine voi alege, a fost Jason 
de acord. „Fierarul și porumbiţa cușca o vor 
nimici.“ Fierăria e simbolul lui Vul... Hefaistos. 

Sub steagul Cabanei Nouă, Nyssei i s-au 
lăsat umerii, de parcă tocmai i s-ar fi dat de 
cărat o nicovală grea. 

— Dacă trebuie să te ferești de pământ, a 
spus ea, ar trebui să eviţi călătoriile pe uscat. 
Vei avea nevoie de transport aerian. 

Piper era gata să strige că Jason putea 
zbura. Dar apoi s-a gândit mai bine. Jason era 
cel care trebuia să le spună, iar el nu se 
grăbea s-o facă. Poate se gândise că-i speriase 
destul pentru o seară. 

— Carul zburător e stricat, a continuat 
Nyssa, iar pegașii îi folosim pentru a-l căuta 
pe Percy. Dar poate că cei din cabana 
Hefaistos găsesc altceva care să fie de ajutor. 
Cum Jake e imobilizat, eu am cea meii mare 
vechime. Mă ofer voluntară pentru misiune. 

Nu părea prea entuziasmată. 

Apoi Leo s-a ridicat în picioare. Tăcuse 
chitic, încât Piper aproape uitase de prezenţa 
lui, ceea ce nu-i stătea deloc în fire lui Leo. 

— De mine e vorba, a spus el. 

Colegii de cabană au început să se agite. 
Câţiva au încercat să-l tragă la locul lui, dar 
Leo s-a opus. 

— Nu, de mine e vorba. Sunt sigur. Am o 
idee pentru transport. Lăsaţi-mă să încerc. 
Rezolv eu problema! 


Jason l-a studiat o clipă. Piper era sigură că 
avea să-l refuze pe Leo. Apoi a zâmbit. 

— Am pornit la drum împreună, Leo. Mi se 
pare normal să vii și tu. Dacă ne găsești un 
mijloc de transport, faci parte din echipă. 

— Ura! Leo și-a strâns pumnul. 

— Va fi periculos, l-a avertizat Nyssa. 
Greutăţi, monștri, multă durere. Se poate ca 
niciunul dintre voi să nu se întoarcă în viaţă. 

— Ah! 

Deodată Leo nu mai părea la fel de 
entuziasmat. Apoi și-a amintit că toată lumea 
era cu ochii pe el. 

— Vreau să spun... Super! Suferinţă? îmi 
place suferinţa! Să-i dăm drumul. 

Annabeth a încuviinţat din cap. 

— Deci, Jason, nu mai trebuie decât să alegi 
cel de-al treilea membru al misiunii. 
Porumbelul... 

— O, absolut! 

Drew a ţâșnit în picioare și i-a zâmbit lui 
Jason. 

— Porumbelul e Afrodita. Toată lumea știe 
asta. îţi aparțin în totalitate. 

Piper și-a încleștat pumnii. A făcut un pas 
înainte. 

— Nu. 

Drew și-a dat ochii peste cap. 

— O, te rog, regină a tomberoanelor. Vezi-ţi 
de treabă! 

— Eu am avut viziunea cu Hera; nu tu. 
Trebuie să fac asta. 


— Oricine poate avea o viziune, a spus 
Drew. Pur și simplu te-ai aflat în locul potrivit 
în momentul potrivit. 

S-a întors către Jason. 

— Uite ce e, partea cu lupta o înţeleg. Şi 
partea cu oamenii care construiesc chestii... 

S-a uitat la Leo cu dispreţ. 

— Mă rog, cineva trebuie să pună osul la 
muncă. Dar ai nevoie de șarm. Eu pot fi foarte 
convingătoare. Iţi pot fi de mare ajutor. 

Rezidenţii au început să murmure că Drew 
era destul de convingătoare. Piper și-a dat 
seama că Drew reușea să-i atragă de partea ei. 
Până și Chiron se scărpina în barbă, de parcă 
implicarea lui Drew începea să capete sens. 

— Ei bine... a spus Annabeth, ţinând cont de 
ce spune profeția... 

— Nu! 

Lui Piper i-a sunat ciudat propria voce, mai 
hotărâtă, mai plină. 

— Eu trebuie să merg. 

Apoi s-a întâmplat ceva extrem de bizar. Au 
început toţi să încuviinţeze din cap, să 
mormăie că da, Piper avea și ea dreptate. 
Drew s-a uitat în jur, neîncrezătoare. Chiar și 
unele dintre colegele ei de cabană dădeau din 
cap. 

— Terminaţi odată! s-a răstit Drew la 
mulțime. Ce poate face Piper? 

Piper a încercat să răspundă, dar încrederea 
începea să-i dispară. Ce putea ea să ofere? Nu 
era o luptătoare, nu se pricepea să facă 


planuri sau să rezolve probleme. Nu avea 
abilităţi, știa doar să se bage în bucluc și să 
convingă din când în când oamenii să facă 
lucruri stupide. 

în plus, era o mincinoasă. Trebuia să plece 
în misiunea asta din motive care nu aveau 
legătură cu Jason - și dacă avea să meargă, 
avea să-i trădeze pe toţi în cele din urmă. A 
auzit vocea din vis: „Cooperează, și s-ar putea 
ca tatăl tău să rămână în viaţă.“ Ce să aleagă - 
să-și ajute tatăl sau pe Jason? 

— Ei bine, a zis Drew plină de îngâmfare. 
Atunci așa rămâne. 

Deodată au gemut cu toţii. Se uitau la Piper 
de parcă tocmai ar fi explodat. S-a întrebat ce 
făcuse greșit. Apoi și-a dat seama că era 
înconjurată de o aură roșiatică. 

— Ce-i? a întrebat. 

S-a uitat în sus, dar acolo nu sclipea niciun 
simbol, așa cum se întâmplase în cazul lui Leo. 
Apoi și-a coborât privirea și a ţipat scurt. 

Hainele ei... Cu ce era îmbrăcata? Detesta 
rochiile. Nu avea nicio rochie. Dar acum era 
gătită cu o rochie albă frumoasă, fără mâneci, 
care-i ajungea până la glezne, cu un decolteu 
atât de adânc că era jenant. Brăţări delicate de 
aur îi împodobeau braţele. Un colier complicat 
de chihlimbar, corali, aur și flori îi sclipea pe 
piept, iar părul... 

— O, Doamne, a spus ea. Ce s-a întâmplat? 

Annabeth, șocată, a arătat spre pumnalul lui 


Piper, care acum era uns și strălucea, 
atârnându-i la brâu prins cu un cordon de aur. 
Piper nu voia să-l scoată. îi era teamă de ce 
avea să vadă. Dar curiozitatea a învins. A scos 
pumnalul din teacă și s-a uitat la propria ima- 
gine reflectată în lama metalică lustruită. 
Părul ei era perfect: bogat și lung, de culoarea 
ciocolatei, împletit cu panglici de aur într-o 
parte așa încât îi curgea pe umeri. Ba era și 
machiată, mai bine decât ar fi reușit Piper 
vreodată să se machieze - tonuri subtile care-i 
făceau buzele roșii ca cireșele și-i scoteau în 
evidenţă toate culorile ochilor. 

Era... era... 

— Frumoasă, a exclamat Jason. Piper, ești... 
ești frumoasă foc. 

In alte împrejurări ar fi fost cel mai fericit 
moment din viața ei. Dar acum toată lumea se 
uita la ea ca la un monstru. 

Pe faţa lui Drew se citea groază și repulsie. 

— Nu, a strigat ea. Nu se poate! 

— Asta nu sunt eu, a protestat Piper. Eu... 
nu înţeleg. 

Centaurul Chiron și-a îndoit picioarele din 
faţă și s-a înclinat în faţa ei și toţi rezidenții i- 
au urmat exemplul. 

— Te salut, Piper McLean, a zis Chiron pe 
un ton grav, de parcă ar fi vorbit la 
înmormântarea ei. Fiică a Afroditei, doamna 
porumbeilor, zeița iubirii. 


CAPITOLUL 11 


Leo 


Leo n-a mai rămas prin preajmă după ce 
Piper s-a făcut frumoasă. Da, sigur, era 
nemaipomenit - E machiată! Ce miracoll - dar 
Leo avea probleme mai mari. A părăsit 
amfiteatrul și s-a refugiat în întuneric, între- 
bându-se în ce s-a băgat. 

Se ridicase în fața unui grup de semizei 
puternici și curajoși și se oferise voluntar - 
voluntar! - într-o misiune în care, probabil, 
urma să fie ucis. 

Nu pomenise nimic despre faptul c-o văzuse 
pe Tia Callida, fosta lui bonă, dar imediat ce a 
auzit despre viziunea lui Jason cu doamna în 
rochie neagră și șal - Leo și-a dat seama că era 
vorba de aceeași femeie. Tia Callida era Hera. 
Bona lui malefică era regina zeilor. O chestie 
din asta îţi facea creierul terci. 

A luat-o spre pădure târându-și picioarele și 
încercând să nu se mai gândească la copilărie - 
la toate lucrurile anapoda care culminaseră cu 
moartea mamei lui. Dar nu se putea abţine. 


Æx 


Prima dată când Tía Callida încercase să-l 
omoare, avea în jur de doi ani. Bătrâna avea 
grijă de el în timp ce mama lui era la atelierul 
mecanic. Nu era mătușa lui, desigur, ci una 
dintre cele mai bătrâne femei din comunitate, 
care avea grijă de copii. Mirosea ca o friptură 
cu crustă de miere și purta întotdeauna o 
rochie de doliu și un șal negru. 

— E timpul pentru un pui de somn, i-a spus 
ea. Cine e eroul meu mic și curajos? 

Lui Leo îi era somn. Mătușa l-a învelit cu 
pături într-o grămadă călduţă de chestii roșii și 
galbene, perne, probabil. Patul era o nișă în 
perete, făcută din cărămizi înnegrite, cu o 
fantă de metal deasupra capului și o fereastră 
pătrată mult mai sus, pe unde vedea stelele. Işi 
amintea că se odihnea confortabil, întinzându- 
se după scântei ca după niște licurici. Aţipise 
și visa ceva cu o corabie de foc care naviga 
prin cenușă. Și-a imaginat că e și el la bord, 
navigând pe cer. Lângă el, Tia Callida stătea în 
balansoarul care scârţâia și cânta un cântec de 
leagăn. Chiar și la vârsta de doi ani, Leo știa 
diferența dintre engleză și spaniolă și și-a 
amintit că fusese nedumerit că mătușa cânta 
într-o altă limbă decât cele două. 

Totul a fost bine până când mama lui s-a 
întors acasă. A ţipat și a alergat să-l apuce, 
strigându-i mătușii Callida: „Cum ai putut?“ 


Dar bătrâna dispăruse. 

Leo și-a amintit cum privea peste umărul 
mamei lui flăcările care se ridicau din pături. 
Doar după ani și ani și-a dat seama că dormise 
într-un șemineu în care ardea focul. 

Cel mai ciudat lucru e că Tia Callida n-a fost 
arestată sau alungată din casa lor, ba a mai 
apărut de câteva ori pe parcursul următorilor 
ani. O dată, când Leo avea trei ani, l-a lăsat să 
se joace cu cuţitele. „Trebuie să înveţi să 
mânuiești lamele cât mai devreme, a insistat 
ea, dacă vrei ca într-o bună zi să fii eroul 
meu.“ Leo a reușit să nu se rănească, dar a 
avut senzaţia că mătușii Callida nu i-ar fi păsat 
prea mult. 

Când Leo avea patru ani, mătușa a găsit un 
șarpe cu clopoței într-o pășune din apropiere. 
l-a dat un băț și l-a încurajat să împungă 
animalul. „Unde ţi-e curajul, micuţule erou? 
Arată-mi că ursitoarele au avut dreptate să te 
aleagă.“ Leo a privit-o în ochii chihlimbarii, 
ascultând zornăitul clopoţeilor șarpelui. N-a 
putut să lovească șarpele. Nu i s-a părut 
corect. Se pare că șarpele a gândit același 
lucru în privința mușcării unui copilaș. Leo ar 
fi putut să jure că animalul s-a uitat la Tia 
Callida de parcă i-ar fi spus: „Ai înnebunit, 
cucoană?“ Apoi a dispărut în iarba înaltă. 

Ultima dată când i-a fost bonă, Leo avea 
cinci ani. l-a adus o cutie de creioane și un 
teanc de foi. S-au așezat împreună la masa de 


picnic din spatele complexului de 
apartamente, sub nucul bătrân. în timp ce Tia 
Callida își cânta cântecele ei ciudate, Leo a 
desenat corabia în flăcări pe care o văzuse în 
vis, cu vele colorate și vâsle pe mai multe 
rânduri, cu pupa curbată și un vârf de catarg 
minunat. Când era aproape gata și voia să se 
semneze așa cum învățase la grădiniță, vântul 
i-a smuls desenul, care s-a ridicat în aer și a 
dispărut. 

Lui Leo i-a venit să plângă. Petrecuse atât 
de mult timp desenând, dar bătrâna i-a spus 
dezamăgită. 

— încă n-a venit timpul, micule erou. într-o 
zi, vei avea parte de o misiune. îţi vei găsi 
calea, și călătoria ta zbuciumată va avea, în 
cele din urmă, sens. Dar întâi trebuie să treci 
printr-o mulţime de suferinţe. îmi pare rău, dar 
eroii nu se pot forma altfel. Acum, fa un foc, te 
rog. Să-mi încălzesc oasele astea bătrâne. 

Câteva minute mai târziu, mama lui Leo a 
ieșit ţipând îngrozită. Mătușa Callida plecase, 
dar Leo era înconjurat de foc. Foile de hârtie 
se transformaseră în cenușă. Creioanele se 
topiseră într-o baltă multicoloră, iar mâinile lui 
Leo erau în flăcări, pătrunzând încet prin masa 
de picnic. Ani la rând după incident oamenii 
din complexul de apartamente s-au întrebat 
cum reușise cineva să graveze forma mâinilor 
unui copil de cinci ani în lemnul masiv. 

x 


Acum, Leo era sigur că Tia Callida, bona lui 
nebună, fusese Hera. Şi asta ce însemna? Că 
era bunica lui ze- iască? Familia lui era chiar 
mai dubioasă decât își închipuise. 

S-a întrebat dacă mama lui știuse adevărul. 
Leo și-a amintit că, după ultima vizită, mama 
lui l-a băgat în casă și au avut o discuţie lungă, 
din care a înţeles doar o parte. 

— Nu se mai poate întoarce. 

Mama lui era frumoasă, cu ochi blânzi și păr 
negru ondulat, dar din pricina muncilor grele 
arăta mai în vârstă decât în realitate. Avea 
cearcăne adânci. Palmele cu bătături. Era 
prima persoană din familia lor care absolvise o 
facultate. Avea o diplomă în inginerie meca- 
nică și putea proiecta, repara sau construi 
orice. 

Nimeni n-o angaja. Nicio companie nu o lua 
în serios, așa că ajunsese în atelierul mecanic, 
încercând să facă suficienţi bani cât să 
supraviețuiască. Mirosea întotdeauna a ulei de 
mașină, iar când vorbea cu Leo trecea în mod 
constant de la spaniolă la engleză în mod 
constant - folosind cele două limbi ca pe niște 
unelte complementare. Lui Leo îi trebuiseră 
ani întregi ca să-și dea seama că nu toată 
lumea vorbea așa. îl învățase până și alfabetul 
Morse, ca pe un joc, așa că-și puteau trimite 
mesaje când erau în încăperi diferite: „Te 
iubesc. Ești bine?“ Lucruri simple de genul 
ăsta. 


— Nu-mi pasă ce spune Callida, i-a spus 
mama lui. Nu-mi pasă de destin și de ursitoare. 
Ești prea mic pentru asta. încă ești copilul 
meu. 

L-a apucat de mâini, căutând urme de 
arsură, dar, desigur, n-a găsit nimic. 

— Leo, ascultă-mă. Focul e un instrument 
ca oricare altul, dar e mai periculos decât 
majoritatea. Nu-ţi cunoști limitele. Te rog, 
promite-mi să nu te mai joci cu focul până nu-ți 
cunoşti tatăl. într-o zi, mijo, îl vei întâlni. El îţi 
va explica totul. 

Leo auzise povestea asta de când se știa. 
într-o bună zi își va întâlni tatăl. Mama lui nu-i 
putea răspunde la nicio întrebare legată de el. 
Leo nu-l întâlnise niciodată, nu-l văzuse nici 
măcar în poze, dar ea vorbea despre el de 
parcă tocmai ar fi ieșit la magazin după lapte 
și urma să se întoarcă în orice clipă. Leo 
încerca s-o creadă, într-o zi, totul urma să 
capete sens. 

în următorii doi ani, au fost fericiţi. Leo 
aproape uitase de Tia Callida. încă visa corabia 
în flăcări, dar și celelalte evenimente ciudate 
păreau tot un vis. 

S-a ales praful de tot când avea opt ani. 
Până atunci își petrecea fiecare oră liberă la 
atelier, cu mama lui. Ştia să folosească 
mașinăriile. Putea lua măsurători și face 
calcule mai bine decât majoritatea adulţilor. 
învățase să gândească tridimensional, 


rezolvând probleme mecanice în minte, 
întocmai ca mama lui. 

într-o noapte, au stat până târziu ca mama 
lui să termine proiectul unui burghiu pe care 
spera să-l breveteze. Dacă ar fi reușit să vândă 
prototipul, vieţile lor s-ar fi schimbat și în 
sfârșit s-ar fi liniștit și ea. 

în timp ce ea lucra, Leo îi dădea uneltele și-i 
tot spunea glumiţe, încercând să-i susţină 
moralul. îi plăcea când o făcea să râdă. Ea îi 
spunea zâmbind: 

— Tatăl tău ar fi mândru de tine, mijo. O să-l 
întâlnești în curând, sunt sigură. 

Locul în care lucra mama lui se afla chiar în 
spatele atelierului. Noaptea devenea cam 
înfricoșător pentru că rămâneau acolo singuri. 
Orice sunet stârnea ecou în depozitul 
întunecos, dar lui Leo nu-i păsa atâta timp cât 
era cu mama lui. Dacă se plimba prin atelier, 
puteau rămâne mereu în contact prin alfabetul 
Morse. Când venea momentul de plecare, 
trebuiau să treacă prin atelier, vestiar și 
parcare, ca să închidă toate ușile. 

în acea noapte, după ce au terminat, tocmai 
ajunseseră în vestiar când mama lui și-a dat 
seama că n-are cheile. 

— Ce ciudat. 

S-a încruntat. 

— Sunt sigură că le-am avut la mine. 


Așteaptă aici, mijo. Lipsesc doar un minut. 

I-a zâmbit - era ultima oară când îi zâmbea - 
și a intrat la loc în depozit. 

După doar câteva clipe ușa din interior s-a 
trântit. Apoi s-a închis și ușa care dădea în 
afară. 

— Mamă? 

Inima lui Leo batea nebunește. în depozit s- 
a auzit prăbușindu-se ceva. A alergat la ușă, 
dar indiferent cât de tare a tras de ea, nu s-a 
deschis. 

— Mamă! 

înnebunit, a trimis un mesaj prin perete: „Te 
simţi bine?“ 

— Nu te aude, s-a auzit o voce. 

Leo s-a întors și s-a trezit în fața unei femei 
ciudate. La început a crezut că era Tia Callida. 
Era îmbrăcată în negru, cu chipul acoperit de 
un văl. 

— Mătușă? a spus el. 

Femeia a chicotit, scoțând un sunet leneș, 
de parcă ar fi fost pe jumătate adormită. 

— Nu sunt protectoarea ta. E doar o 
asemănare de familie. 

— Ce... ce vrei? Unde e mama? 

— Ah... ești loial mamei tale. Ce drăguţ! Dar 
să știi că și eu am copii... și am înţeles că vei 
lupta cu ei într-o zi. Când vor încerca să mă 
trezească, tu îi vei împiedica. Nu pot permite 
una ca asta. 


— Nu te cunosc. Nu vreau să lupt cu nimeni. 

Ea a mormăit ca un somnambul în transă: 

— O alegere înţeleaptă. 

Pe Leo l-a străbătut un fior când și-a dat 
seama că femeia chiar dormea. în spatele 
vălului, avea ochii închiși. Lucru și mai ciudat, 
hainele ei nu era din pânză. Erau din pământ - 
dintr-un praf negru, care se rotea în jurul ei. 
Faţa ei palidă, adormită, era aproape invizibilă 
în dosul perdelei de pământ și Leo a avut 
senzaţia sinistră că tocmai se ridicase din 
mormânt. Dacă femeia era adormită, Leo ar fi 
preferat să rămână așa. Ştia că dacă s-ar fi 
trezit, ar fi fost și mai îngrozitoare. 

— Nu te pot distruge încă, a murmurat 
femeia. Ursitoarele nu-mi vor permite. Dar ele 
nu o protejează pe mama ta și nu mă pot 
împiedica să-ţi distrug spiritul. Să-ţi amintești 
de seara asta, micule erou, atunci când îţi vor 
cere să mă înfrunți. 

— Las-o pe mama în pace! 

S-a simţit sufocat de frică văzând-o că se 
apropie. Se deplasa mai degrabă ca o avalanșă 
decât ca un om, un perete întunecat de 
pământ care se apropia de el. 

— Cum mă vei opri? a șoptit ea. 

A trecut printr-o masă, iar particulele 
corpului ei s-au reunit de cealaltă parte. 

S-a ridicat deasupra lui Leo, iar acesta și-a 
dat seama că va trece și prin el, singurul care 
se afla între ea și mama lui. 


Mâinile lui Leo au luat foc. 

Un zâmbet somnoros s-a lăţit pe chipul 
femeii, de parcă ar fi câștigat deja lupta. Leo a 
tipat disperat. A văzut roșu în faţa ochilor, iar 
femeia de pământ, pereţii, ușile încuiate au 
fost cuprinse de flăcări. Leo și-a pierdut 
conștienţa. 

Când s-a trezit, era într-o ambulanţă. 

Asistenta încerca să fie drăguță. I-a spus că 
arsese depozitul. Mama lui nu supravieţuise. 
Asistenta i-a mai spus că-i părea rău, dar Leo 
s-a simţit pustiit. Pierduse controlul, așa cum îl 
avertizase mama lui. Murise din vina lui. 

Curând, au venit polițiștii să-l ia, dar ei nu 
mai erau atât de drăguţi. Focul izbucnise în 
vestiar, au spus aceștia, acolo unde îl găsiseră 
pe Leo. El supravieţuise ca printr-o minune, 
dar ce copil blochează ușile atelierului mamei 
lui, știind că ea era înăuntru, și dă foc? 

Mai târziu, vecinii din complexul de 
apartamente le-au spus polițiștilor ce băiat 
ciudat era, și le-au vorbit despre amprentele 
arse de pe masa de picnic.  Știuseră 
dintotdeauna că ceva era în neregulă cu fiul 
Esperanzei Valdez. 

Rudele n-au vrut să-l ia. Mătușa lui, Rosa, l- 
a numit diablo și le-a strigat asistenţilor sociali 
să-l ia de acolo. Așa că Leo a ajuns la primii 
asistenţi maternali. Câteva zile mai târziu, a 
fugit. La unii asistenţi maternali rezista mai 
mult decât la alţii. Glumea, își făcea câţiva 


prieteni,  prefăcându-se că nimic nu-l 
deranjează, dar mai devreme sau mai târziu 
fugea. Era singurul lucru care-i alina durerea - 
senzaţia că e în mișcare, că ajunge tot mai 
departe de cenușa atelierului. 

Atunci și-a promis că nu se va mai juca din 
nou cu focul și mult timp nu s-a mai gândit la 
Tia Callida sau la femeia adormită înfășurată 
în haine de pământ. 


* 


Aproape ajunsese în pădure când și-a 
imaginat că aude vocea mătușii Callida: „N-a 
fost vina ta, mic erou. Dușmanul nostru se 
trezește. E timpul să nu mai fugi.“ 

— Hera, a mormăit Leo, nici măcar nu ești 
aici, nu-i așa? Ești undeva într-o închisoare. 

Nu s-a auzit nimic. 

Dar cel puţin Leo înţelesese în sfârșit ceva. 
Hera îl supraveghease toată viaţa. Cumva 
știuse că într-o zi va avea nevoie de el. Poate 
că ursitoarele de care vorbea îi ghiciseră 
viitorul. Leo nu era sigur. Dar știa că îi era 
menit să meargă în această misiune. Profeţia 
lui Jason îi avertizase să aibă grijă la pământ, 
iar Leo și-a dat seama că asta are legătură cu 
femeia adormită din atelier înveșmântată în 
haine de pământ mișcător. 

„Îţi vei găsi calea“, îi promisese Tia Callida, 
„Şi călătoria ta zbuciumată va căpăta, în cele 
din urmă, sens.“ 


Leo ar fi aflat ce însemna corabia 
zburătoare din vis. Şi-ar fi putut întâlni tatăl 
sau chiar răzbuna moartea mamei. 

Dar, înainte de toate, îi promisese lui Jason 
un vehicul zburător. 

Nu corabia din visele lui - încă nu era 
momentul. Nu avea timp să construiască ceva 
atât de complicat. Avea nevoie de o soluţie mai 
rapidă. Avea nevoie de un dragon. 

La marginea pădurii a ezitat, scrutând cu 
privirea bezna adâncă. S-au auzit ţipete de 
bufnițe, iar în depărtare a răsunat un șuierat 
care îl ducea cu gândul la un cor de șerpi. 

Leo și-a amintit ce-i spusese Solace: nimeni 
nu avea voie să meargă în pădure de unul 
singur, și în niciun caz nu neînarmat. Leo nu 
avea nimic asupra lui - nicio sabie, nicio 
lanternă, niciun ajutor. 

A mai aruncat o privire în urmă spre 
luminile cabanelor. Se putea întoarce acum și 
să le spună că glumise. La naiba! Nyssa putea 
merge în misiune în locul lui. El putea rămâne 
în tabără pentru a învăţa ce înseamnă să faci 
parte din cabana lui Hefaistos, dar s-a întrebat 
cât ar fi durat până să arate precum colegii lui 
- trist, demoralizat, convins că e lovit de 
ghinion. 

„Ele nu mă pot împiedica să-ţi distrug 
spiritul“, îi spusese femeia adormită. „Să-ţi 
amintești de seara asta, micule erou, atunci 
când îţi vor cere să mă înfrunţi.“ 


— Crede-mă, cucoană, a murmurat Leo, n- 
am uitat. Și, oricine ai fi, o să dau cu tine de 
pământ de n-o să te vezi, așa cum numai eu 
știu. 

A inspirat adânc și a intrat în pădure. 


CAPITOLUL 12 


Leo 


Pădurea nu semăna cu niciun loc în care 
mai fusese. Leo crescuse într-un cartier de 
blocuri din nordul orașului Houston. Tot ce 
văzuse mai sălbatic fuseseră șarpele cu 
clopoței de pe pășunea pe care pășteau vacile 
și mătușa Roșa în cămașă de noapte, asta până 
să fie trimis la Școala din Sălbăticie. 

Chiar și acolo, școala se afla în deșert. Nu 
era niciun copac cu rădăcini noduroase de 
care să se împiedice. Niciun pârâu în care să 
cadă. Nicio creangă care să arunce umbre 
întunecate și nicio bufniță care să-l privească 
cu ochi mari, reflectorizanţi. Asta era ca Zona 
Crepusculară. 

A înaintat împleticindu-se până a fost sigur 
că nu-l putea vedea nimeni de la cabane. Apoi 
a invocat focul. Flăcările îi dansau în vârfurile 
degetelor, luminând suficient cât să vadă. Nu 
mai încercase să menţină focul constant din 
ziua picnicului, când avea cinci ani. De la 
moartea mamei, îi fusese prea frică să mai 
încerce. Până și focul acesta plăpând îl facea 
să se simtă vinovat. 


A mers mai departe, uitându-se după semne 
lăsate de dragon - urme uriașe, copaci 
doborâţi, zone în care pădurea era pârjolită. O 
ființă atât de mare n-avea cum să se strecoare 
fără să lase urme, nu? Dar nu vedea nimic. O 
dată a întrezărit silueta mare și blănoasă a 
unui lup sau a unui urs, dar care s-a ţinut 
departe de foc, iar lui Leo asta i-a convenit de 
minune. 

Apoi, la marginea unui luminiș, a văzut 
prima capcană - o groapă de treizeci de metri 
în diametru, cu bolovani pe margine. 

Trebuia să recunoască: era ingenios 
concepută. în mijlocul ei se afla un cazan 
metalic cât un jacuzzi, plin cu un lichid închis 
la culoare care bolborosea - sos Tabasco și ulei 
de motor. Pe un piedestal aflat deasupra 
cazanului se învârtea un ventilator electric, 
împrăștiind aburii în toată pădurea. Oare 
dragonii de metal aveau miros? 

Cazanul nu părea păzit. Dar Leo s-a uitat 
mai atent și la lumina slabă a stelelor și a 
focului, a văzut o sclipire metalică acoperită de 
pământ și frunze - o plasă de bronz care se 
întindea pe toată suprafaţa craterului. Sau 
poate că a văzut nu e cuvântul potrivit - a 
simţit că era acolo, de parcă mecanismul ar fi 
emanat căldură, devenind detectabil. Șase 
bare mari de bronz porneau din cuvă, precum 
spițele unei roţi. Probabil că erau sensibile la 
atingere, s-a gândit Leo. Dacă dragonul călca 


pe ele, plasa se strângea în jurul lui și gata, 
aveai un dragon frumos împachetat. 

Leo s-a apropiat. Și-a pus un picior pe cea 
mai apropiată bară. După cum a bănuit, nu s-a 
întâmplat nimic. Probabil că reglaseră plasa 
pentru ceva mai greu. Altfel ar fi putut prinde 
un animal, un om sau un monstru mai mic. 
Avea mari îndoieli că exista prin pădure ceva 
mai greu decât un dragon de metal. Cel puţin 
așa spera. 

A coborât în groapă și s-a apropiat de cazan. 
Și-a amintit când Tia Callida (în fine, Hera) îl 
pusese să toace ardei iuți în bucătărie și îi 
intrase zeamă în ochi. îl usturase ca naiba. Dar 
bineînțeles că ea n-a spus decât: „Suportă, 
micul meu erou. Aztecii din ţara natală a ma- 
mei tale obișnuiau să-i pedepsească pe copiii 
obraznici ţinându-i deasupra unui foc în care 
ardeau ardei iuți. Au crescut mulţi eroi așa.“ 

Era o psihopată doamna aia. Leo nu mai 
putea de fericire că pornise într-o misiune s-o 
salveze. 

Mătușii Callida i-ar fi plăcut cazanul, pentru 
că era mult mai rău decât zeama de ardei iuti. 
Leo s-a uitat după un declanșator - ceva care 
să activeze plasa. N-a găsit nimic. 

A avut un moment de panică. Nyssa îi 
spusese că mai erau câteva capcane ca asta în 
pădure și intenționau să mai pună și altele. 
Dacă dragonul se prinsese deja în alta? Cum 
avea Leo să le găsească pe toate? 


A continuat să caute, dar n-a văzut niciun 
mecanism de declanșare. Niciun buton mare 
pe care să scrie OPRIT. S-a gândit că poate 
nici nu era vreunul. L-a cuprins disperarea, 
dar tocmai atunci a auzit sunetul. 

Semăna mai mult cu o vibraţie - un chiorăit 
pe care de obicei îl auzi în stomac, nu în 
urechi. L-a apucat tremuratul, dar nu s-a uitat 
în jur să vadă de unde vine. A continuat să 
examineze capcana, gândindu-se: „Probabil că 
e încă departe. își croiește drum prin pădure. 
Trebuie să mă grăbesc.“ 

Apoi a auzit un scrâșnet, ca atunci când 
printr-o ţeavă de metal iese abur cu presiune. 

A simţit furnicături pe ceafa. S-a întors cu 
grijă. De pe marginea gropii, la cincisprezece 
metri distanţă, îl priveau doi ochi roșii 
strălucitori. Creatura sclipea în 
lumina lunii și lui Leo nu-i venea să creadă că 
o ființă atât de mare se furișase pe lângă el 
atât de rapid. Și-a dat seama prea târziu că 
privirea creaturii era fixată pe focul din mâna 
lui și a stins flăcările. 

Chiar și așa îl vedea clar pe dragon. Avea 
aproape treizeci de metri lungime de la bot 
până în vârful cozii, iar trupul îi era alcătuit 
din plăci de bronz suprapuse. Avea ghearele 
cât cuţitele de măcelar, iar în gură avea sute 
de dinţi metalici ascuţiţi ca niște pumnale. Din 
nări îi ieșeau aburi. Mârâitul îi semăna cu 
sunetul scos de o drujbă când taie un copac. L- 


ar fi putut rupe pe Leo în două fără nici cel 
mai mic efort sau l-ar fi putut călca în picioare. 
Era cel mai frumos lucru pe care-l văzuse 
vreodată, cu o singură excepţie, care îi dădea 
lui Leo planul peste cap. 

— Nu ai aripi, a spus Leo. 

Dragonul a încetat să mai mârâie. Și-a 
înclinat capul de parcă ar fi vrut să spună: 
„Cum de n-o iei la fugă îngrozit?“ 

— Auzi, fără supărare, a zis Leo. Eşti 
minunat! Dumnezeule, cine te-a făcut? Ești 
hidraulic sau funcţionezi cu energie nucleară? 
Dar dacă te-aș fi făcut eu, ţi-aș fi pus și niște 
aripi. Ce dragon e ăla fără aripi? Poate ești 
prea greu ca să zbori? Trebuia să mă gândesc 
la asta. 

Dragonul a pufnit și mai confuz. Ar fi trebuit 
să-l calce pe Leo în picioare. Discuţia asta nu 
făcea parte din plan. A înaintat un pas și Leo a 
strigat: 

— Nu! 

Dragonul a mârâit din nou. 

— E o capcană, creier de bronz, a spus Leo. 
încearcă să te prindă. 

Dragonul a deschis gura și a scuipat foc. O 
coloană de foc alb, fierbinte s-a repezit spre 
Leo, mai puternică decât orice flacără căreia a 
încercat să-i facă față până atunci. A avut 
senzaţia că era doborât de un șuvoi de foc 
puternic, foarte fierbinte. L-a usturat un pic, 
dar nu s-a lăsat. Când flăcările s-au stins, el 


era nevătămat. Nici hainele nu păţiseră nimic, 
lucru pe care Leo nu l-a înţeles, dar pentru 
care era recunoscător. îi plăcea jacheta lui 
militară și ar fi fost jenant să-i ardă pantalonii. 

Dragonul s-a uitat la Leo. Expresia de pe 
chip nu i s-a schimbat, fiindcă era făcută din 
metal, dar lui Leo i s-a părut că se poate citi pe 
chipul lui: „Cum de nu te-ai prăjit?“ Din gât i-a 
ieșit o scânteie de parcă ar fi făcut un scurt- 
circuit. 

— Nu mă poţi arde, a spus Leo, încercând 
să pară ferm și calm. 

Nu mai avusese câine, dar a vorbit cu 
dragonul așa cum ar fi vorbit cu un câine. 

— Șezi, băiete! Nu te apropia mai mult. Nu 
vreau să fii prins. Vezi tu, ei cred că ești stricat 
și trebuie să fii distrus. Dar eu nu cred asta. Te 
pot repara dacă mă lași... 

Dragonul a scârţâit, a mugit și a atacat. 
Capcana s-a declanșat. Fundul gropii a 
explodat cu un zgomot puternic, de parcă o 
mie de capace de tomberon s-ar fi izbit unul de 
altul. Peste tot era numai pământ și frunze și 
plasa de bronz a sclipit. Leo a fost doborât de 
pe picioare și ridicat atârnând cu capul în jos, 
plin de sos Tabasco și ulei. S-a trezit prins ca 
într-o menghină între cazan și dragon, în timp 
ce fiara se zbătea să se elibereze din plasa 
care se strânsese în jurul amândurora. 

Dragonul scuipa flăcări în toate părțile, 
iluminând cerul și dând foc copacilor. Uleiul și 


sosul îi aprindeau. Pe Leo nu l-a durut, dar i-a 
lăsat un gust rău în gură. 

— Oprește-te! a ţipatel. 

Dragonul a continuat să se zvârcolească. 
Leo și-a dat seama că avea să fie zdrobit dacă 
nu pleca de-acolo. N-a fost ușor, dar a reușit 
să iasă dintre cazan și dragon. S-a strecurat 
prin plasă. Din fericire, ochiurile erau suficient 
de mari ca prin ele să încapă un băiat 
slăbănog. 

A fugit spre capul dragonului. Creatura a 
încercat să-l muște, dar dinţii îi rămăseseră 
prinși în plasă. A scuipat foc din nou, dar 
parcă nu mai avea energie. De data asta 
flăcările erau doar portocalii. S-au stins înainte 
să ajungă la faţa lui Leo. 

— Frate, ascultă-mă, a zis Leo, așa n-o să 
reușești decât să le atragi atenţia. Și-or să 
apară aici cu acid și cu foarfece de metal. Asta 
vrei? 

Maxilarului dragonului a scârţâit de parcă 
ar fi încercat să vorbească. 

— în regulă, atunci, a spus Leo. Va trebui să 
ai încredere în mine. 

Şi Leo s-a pus pe treabă. 


x 


I-a trebuit aproape o oră să găsească panoul 
de control. Era chiar la ceafa dragonului, 
fireşte. A hotărât să lase dragonul în plasă, 
pentru că Îi era mai uşor să lucreze cu 


dragonul prins, dar acestuia nu-i plăcea. 

— Stai locului! l-a certat Leo. 

Dragonul a mai scos un scârțâit care ar fi 
putut fi un scâncet. 


Leo s-a uitat la firele din capul dragonului. 
Un sunet venit din pădure i-a atras atenţia, dar 
când a ridicat privirea era doar un spirit al 
pădurii - o driadă, parcă așa li se spunea, și-a 
amintit Leo - ce stingea focul care îi 
cuprinsese crengile. Din fericire, dragonul nu 
declanșase un incendiu în toată pădurea, dar, 
chiar și-așa, driada nu era prea încântată. 
Rochiţa fetei fumega. A înăbușit flăcările cu o 
pătură de mătase și când l-a văzut pe Leo 
uitându-se la ea, a făcut un gest care era 
probabil foarte nepoliticos în limbajul 
driadelor. Apoi a dispărut într-un nor verde de 
ceață. 

Leo s-a reîntors la firele lui. Era un sistem 
ingenios, asta-i clar, și care pentru el avea 
sens. Acesta era sistemul de transmisie. 
Procesa semnalele recepționate de ochi. Discul 
acesta... 

— Ha, azis el. Nici nu-i de mirare. 

Scârt? a făcut dragonul din maxilar. 

— Ai un disc de control corodat. Probabil că 
reglează circuitele ce ţin de raționamente 
complexe, nu-i aşa? Ti-a ruginit creierul, 
omule. Nu e de mirare că ești un pic... confuz. 

Era să zică nebun, dar s-a abținut. 

— Mi-ar plăcea să am un disc de rezervă, 


dar... e vorba de un circuit complex. Trebuie 
să-l scot și să-l curăţ. Nu durează mult. 

A scos discul și dragonul a încremenit. 
Strălucirea din privire i-a pierit. Leo s-a 
strecurat în spatele lui și a început să 
lustruiască discul. Și-a înmuiat mâneca în ulei 
și sos Tabasco și asta l-a ajutat să înlăture 
depunerile, dar cu cât le curăța mai bine cu 
atât se îngrijora mai tare. O parte din circuite 
nu mai puteau fi reparate. Le putea îmbunătăţi 
un pic, dar nu perfect. Ar fi avut nevoie de un 
disc nou, dar nu știa cum să facă unul. 

A încercat să lucreze repede. Nu era sigur 
cât timp putea rămâne discul de control al 
dragonului oprit fără să se deterioreze - poate 
pentru totdeauna -, dar nu voia să riște. După 
ce-a făcut tot ce-a putut, s-a căţărat din nou pe 
capul dragonului și a început să curețe firele și 
cutiile de viteze, murdărindu-se din cap până-n 
picioare. 

— Mâini curate, echipament murdar, a 
murmurat el. 

Era o vorbă de-a mamei lui. Când a 
terminat, avea mâinile negre de grăsime și 
hainele arătau de parcă ar fi pierdut o 
competiție de lupte în noroi, dar mecanismele 
arătau mult mai bine. A băgat discul la loc, a 
conectat și ultimul fir și au sărit scântei. 
Dragonul s-a cutremurat. Ochii au început să-i 
strălucească. 

— E mai bine? l-a întrebat Leo. 


Dragonul a scos un sunet ca de burghiu. A 
deschis gura și toţi dinţii au început să i se 
rotească. 

— Cred că ăsta a fost un da. Stai așa să te 
eliberez. 

l-au mai trebuit treizeci de minute să 
găsească sistemul de eliberare a plasei și să 
descâlcească dragonul, dar în cele din urmă 
acesta s-a ridicat în picioare și s-a scuturat de 
ultimele bucăţi de plasă. A mugit triumfător și 
a scuipat o flacără spre cer. 

— Pe bune, a spus Leo. Ai putea să nu te dai 
în spectacol? 

Scârt? a întrebat dragonul. 

— Ai nevoie de un nume, a decis Leo. O să-ţi 
zic Festus. 

Dragonul a scrâșnit din dinţi și a zâmbit. Cel 
puţin Leo a sperat că a fost un zâmbet. 

— Bun, a spus Leo. Dar tot avem o 
problemă, pentru că n-ai aripi. 

Festus și-a înclinat capul și suflat aburi pe 
nas. Apoi a îngenuncheat într-un gest 
inconfundabil. Voia ca Leo să se urce în 
spinarea lui. 

— Unde mergem? a întrebat pe Leo. 

Dar era prea entuziasmat să mai aștepte 
răspunsul. S-a suit în spatele dragonului și 
Festus a pornit-o prin pădure. 

* 


Leo a pierdut noțiunea timpului și habar n- 


avea unde se afla. Părea imposibil ca pădurea 
să fie atât de mare și de sălbatică, dar 
dragonul a mers până au ajuns la niște copaci 
înalţi cât niște zgârie-nori, iar frunzișul bloca 
în totalitate lumina stelelor. Nici măcar focul 
din mâna lui Leo nu le-ar fi putut lumina calea, 
dar ochii strălucitori ai dragonului acționau ca 
niște faruri. 

în cele din urmă au traversat un pârâu și au 
dat de o fundătură, o stâncă de calcar de 
treizeci de metri - o formaţiune compactă, 
verticală pe care dragonul nu avea cum să se 
cațere. 

Festus s-a oprit la baza stâncii și a ridicat un 
picior ca un câine care a detectat vânatul. 

— Ce este? l-a întrebat Leo lăsându-se să 
alunece pe pământ. 

S-a apropiat de stâncă - era doar piatră. 
Dragonul arăta în continuare spre ea. 

— Nu o să se dea deoparte din calea ta, a 
spus Leo. 

Firul desprins din gâtul dragonului a scos o 
scânteie, dar altfel dragonul a rămas nemișcat. 
Leo a pus mâna pe stâncă. Deodată, degetele 
au început să-i fumege. Din vârful degetelor i- 
au răsărit dâre de foc, ca praful de pușcă 
aprins, și care au început să sfârâie de-a lun- 
gul stâncii de calcar. Dârele de foc s-au 
împrăștiat pe stâncă până au trasat conturul 
unei uși de un roșu strălucitor, de două ori mai 
înaltă decât Leo. El s-a tras înapoi și ușa s-a 


deschis în liniște - grozav de neobișnuit pentru 
o piatră atât de mare. 

— E perfect echilibrată, a murmurat el. 
Inginerie de primă clasă. 

Dragonul s-a pus în mișcare și a intrat ca la 
el acasă. 

Leo a intrat și el, iar ușa a început să se 
închidă în urma lor. A început să-l cuprindă 
panica, amintindu-și de noaptea de demult, din 
atelier, când a rămas închis. Dacă rămânea 
blocat în stâncă? Apoi s-au aprins niște lumini 
- o combinaţie de becuri fluorescente și torţe 
prinse pe perete. Când Leo a văzut peștera, a 
uitat de plecare. 

— Festus, a murmurat el. Ce e locul ăsta? 

Dragonul a înaintat până în mijlocul 
încăperii, lăsând urme în praful gros, și s-a 
cuibărit pe o platformă circulară uriașă. 

Peștera era de mărimea unui hangar de 
avion, cu nenumărate mese de lucru și cutii de 
depozitare, cu șiruri de uși ca de garaj pe 
ambii pereţi și scări care duceau la o reţea de 
pasarele suspendate. Peste tot erau scule - 
cricuri hidraulice, aparate de sudură, costume 
de protecţie, suflante, motostivuitoare și încă 
ceva ce semăna suspect de mult cu o cameră 
pentru experimente nucleare. Avizierele erau 
pline de schiţe ferfeniţite și cu scrisul șters. Şi 
era plin de arme, armuri, scuturi - 
echipamente de război peste tot, în mare parte 
neterminate. 


Deasupra platformei dragonului, atârnat de 
lanţuri, era un steag vechi zdrenţuit, prea uzat 
pentru ca scrisul de pe el să se mai poată 
distinge. Literele erau grecești, dar Leo a 
înţeles ce scria: Buncărul 9. 

Nouă ca în Cabana Nouă a lui Hefaistos sau 
nouă pentru că mai existau alte opt? Leo s-a 
uitat la Festus, care încă stătea ghemuit pe 
platformă, și și-a dat seama că dragonul era 
atât de mulţumit pentru că ajunsese acasă. 
Probabil că fusese construit pe acea platformă. 

— Ceilalţi din tabără știu...? 

Leo nu și-a terminat ideea. Era clar că locul 
fusese abandonat cu zeci de ani în urmă. Totul 
era plin de praf și pânze de păianjen. Pe jos nu 
erau alte urme în afară de ale sale și urmele 
uriașe ale labelor dragonului. El era primul 
care intrase în buncăr de... de multă vreme. 
Buncărul 9 fusese abandonat și multe proiecte 
zăceau neterminate pe mese. Fusese închis și 
uitat, dar de ce? 

Leo s-a uitat la o hartă de pe un perete -o 
hartă de război a taberei, dar hârtia era 
crăpată și galbenă ca o foiţă de ceapă. In 
partea de jos apărea o dată: 1864. 

— Nu se poate, a murmurat el. 

Apoi a zărit o schiță pe un avizier din 
apropiere și mai-mai să-i sară inima din piept. 
A alergat la masa de lucru și s-a uitat la un 
desen care se ștersese aproape în întregime: o 
corabie grecească văzută din mai multe 


unghiuri. Dedesubt erau  mâzgălite niște 
cuvintele abia vizibile: PROFEȚIE? NU E 
CLAR. ZBOR? 


» 

Era corabia pe care o văzuse în vise - 
corabia zburătoare. Cineva încercase s-o 
construiască aici sau cel puţin îi făcuse schiţa. 
Apoi fusese abandonată, uitată... o profeție 
care avea să se împlinească. Ce era mai ciudat 
era că vârful de catarg al navei era exact ca în 
desenul lui Leo de la cinci ani - capul unui 
dragon. 

— Seamănă cu tine, Festus, a murmurat el. 
Ce ciudat! 

Vârful de catarg i-a stârnit o senzaţie 
neplăcută, dar lui Leo i se învârteau prin minte 
multe alte întrebări ca să stăruiască asupra 
lui. A atins schița, sperând s-o poată da jos ca 
s-o studieze, dar când a atins-o hârtia a trosnit 
așa că a lăsat-o la locul ei. S-a uitat înjur după 
alte indicii. Nu era nicio corabie. Nicio bucată 
care să fie parte a proiectului, dar erau multe 
uși și camere de depozitare de explorat. 

Festus a pufnit de parcă ar fi încercat să-i 
atragă atenţia lui Leo, amintindu-i că n-aveau 
toată noaptea la dispoziţie. Așa era. Leo s-a 
gândit că în câteva ore avea să se facă 
dimineaţă, iar el se lăsa distras. Salvase 
dragonul, dar nu-i era de folos în misiune. 
Avea nevoie de ceva care să zboare. 

Festus a împins ceva înspre el - o centură de 


piele pentru scule care fusese abandonată 
lângă platforma pe care fusese construit. Apoi 
dragonul și-a aprins ochii roșii ca niște faruri 
și a îndreptat fascicolul de lumină spre tavan. 
Leo s-a uitat în sus de unde bătea lumina și a 
tipat scurt când a recunoscut formele care 
atârnau în întuneric deasupra lor. 
— Festus, a spus el încet. Avem treabă. 
CAPITOLUL 13 


Jason 


Jason a avut un vis cu lupi. 

Stătea într-o poieniţă în mijlocul unei păduri 
de sequoia. In faţa lui se ridicau ruinele unui 
conac din piatră. Norii cenușii și joși se 
amestecau cu ceața și ploaia rece. O haită de 
fiare cenușii îi dădea târcoale, frecându-se de 
picioarele lui, mârâind și dezgolindu-și colții. 
L-au împins încetișor înspre ruine. 

Jason n-avea de gând să devină cel mai 
mare biscuite pentru câini din lume, așa că a 
hotărât să le facă pe plac. 

Pământul îi scârțâia sub bocanci. Coșuri de 
fum din piatră, care nu mai erau atașate de 
nimic, se ridicau ca niște totemuri. Casa 


trebuie să fi fost enormă cândva, cu multe 
etaje, pereţi masivi din bușteni și un acoperiș 
cu fronton, dar acum nu mai rămăsese decât 
scheletul din piatră. Jason a trecut prin cadrul 
unei uși care stătea să cadă și a intrat într-un 
fel de curte. 

Acolo a dat peste o piscină lungă și 
dreptunghiulară, care era goală. Jason nu-și 
dădea seama cât era de adâncă, pentru că 
fundul îi era învăluit în ceaţă. O cărare de 
pământ trecea pe lângă ea, și de fiecare parte 
se ridicau pereţii neuniformi ai casei. Lupii au 
trecut pe sub bolțile de piatră vulcanică roșie. 

La celălalt capăt al piscinei se afla o 
lupoaică uriașă, cu câteva zeci de centimetri 
mai înaltă decât Jason. Ochii ei argintii 
străluceau în ceaţă, iar blana avea aceeași 
culoare ca piatra - un roșu cald, ciocolatiu. 

— Știu locul ăsta, a spus Jason. 

Lupoaica îl privea. Nu scotea niciun cuvânt, 
dar Jason o înţelegea. Mișcările urechilor și ale 
mustăţilor, sclipirea din ochi, felul în care își 
încreţea buzele - toate astea făceau parte 
dintr-un limbaj. 

„Desigur“, a spus lupoaica. „Ţi-ai început 
călătoria aici, pe când erai doar un pui. Acum 
trebuie să găsești drumul înapoi. O nouă 
misiune, un nou început.“ 

— Nu e corect, a spus Jason. 

Dar de cum a deschis gura, și-a dat seama 


că n-are rost să i se plângă lupoaicei. 

Lupii nu cunoșteau empatia. Ei nu se 
așteptau la corectitudine. Lupoaica a spus: 
„Cucerește sau mori. Asta e singura noastră 
cale.“ 

Jason a dat să protesteze cum că nu poate 
cuceri nimic dacă nu știe cine este sau unde 
trebuia să meargă. Dar o cunoștea pe lupoaică. 
Numele ei era Lupa, mama lupilor, cea mai 
măreaţă reprezentată a speciei. Cu mult timp 
în urmă ea îl găsise în acest loc, îl protejase, îl 
hrănise, îl alesese, dar dacă Jason ar fi arătat 
slăbiciune, l-ar fi rupt în bucăţi și în loc să 
devină puiul ei, ar fi devenit cina. Slăbiciunea 
nu era o opţiune într-o haită de lupi. 

— Poţi să mă ghidezi? a întrebat Jason. 

Lupa a scos un mârâit, iar ceața din piscină 
s-a risipit. 

La început, Jason nu-și dădea seama prea 
bine ce vede. La capetele piscinei, două 
turnuri întunecate ieșiseră din podeaua de 
ciment ca burghiele unei mașinării uriașe de 
săpat tuneluri. Jason nu înţelegea dacă turnu- 
rile erau din stâncă sau din viță de vie 
pietrificată, dar erau formate din lujeri groși 
care se întâlneau în vârf. Fiecare turn avea 
cam un metru și jumătate înălţime, dar nu 
erau identice. Cel aflat mai aproape de Jason 
era întunecat și părea mai solid, cu lujerii lipiţi 
unul de celălalt. Sub ochii lui, turnul s-a ridicat 
mai puţin din pământ și s-a făcut mai lat. 


Celălalt turn avea lujerii mai mari, ca barele 
unei cuști. înăuntru, Jason distingea vag în 
ceaţă o siluetă care se zbătea în spaţiul închis. 

— Hera, a spus Jason. 

Lupoaica a aprobat printr-un mârâit. Ceilalţi 
lupi au încercuit piscina, iar blana de pe 
spinare li s-a ridicat mârâind spre turnuri. 

„Inamica a ales acest loc pentru a-l trezi pe 
fiul ei cel mai puternic, pe regele uriaș“, a 
spus Lupa. „Locul nostru sacru, unde sunt 
revendicaţi semizeii - locul morţii sau al vieții. 
Casa arsă. Casa Lupilor. Este o ticăloșie. 
Trebuie s-o oprești.“ 

— Pe ea? Jason era confuz. Adică pe Hera? 

Lupoaica a scrâșnit agitată. 

„Folosește-ţi simţurile, lupușorule. Nu-mi 
pasă de Iunona, dar dacă ea cade, dușmanca 
noastră se trezește. Iar asta înseamnă sfârșitul 
nostru, al tuturor. Cunoști locul. îl poţi găsi din 
nou. Curăţă-ne casa! Fă ceva până nu e prea 
târziu.“ 

Turnul cel întunecat s-a mai înălţat puţin, ca 
bulbul unei flori sinistre. Jason a simţit că dacă 
s-ar fi deschis vreodată, ar fi eliberat ceva ce 
n-ar fi vrut cu niciun chip să întâlnească. 

— Cine sunt eu? a întrebat-o Jason pe 
lupoaică. Măcar spune-mi asta. 

Lupii nu prea au simţul umorului, dar Jason 
și-a dat seama că întrebarea o amuzase pe 
Lupa, de parcă Jason n-ar fi fost decât un pui 
care își încerca ghearele, pregă- tindu-se să 


devină masculul alfa. 

„Eşti grația care ne salvează, ca 
întotdeauna.“ Lupoaica și-a încrețit buza de 
sus, de parcă tocmai ar fi făcut o glumă 
isteaţă. „Să nu dai greș, fiu al lui Jupiter.“ 


CAPITOLUL 14 


Jason 


Pe Jason l-a trezit un tunet. Apoi și-a amintit 
unde se afla. în Cabană Unu tuna mereu. 

Deasupra patului, tavanul curbat era 
decorat cu un mozaic alb-albastru ca cerul 
înnorat. Piesele mozaicului se deplasau pe 
tavan, devenind din albe, negre. Tunetul 
bubuia prin cameră, iar piesele aurii 
străluceau ca niște fulgere. 

Cu excepţia patului pe care ceilalţi puști i-l 
aduseseră, în cabană nu exista mobilier 
propriu-zis - nu tu scaune, mese sau dulapuri. 
Din ce vedea, nici măcar baie nu avea. în 
ziduri erau sculptate firide în care se găseau 
ba vase de bronz, ba statui de vulturi din aur 
pe socluri de marmură. în mijlocul camerei 
înalte de șase metri se afla o statuie a lui Zeus 
îmbrăcat într-o robă grecească în culori vii. 
Avea alături un scut și un fulger ridicat, gata 
să lovească pe cineva. 

Jason a studiat statuia, încercând să-și dea 
seama ce avea el în comun cu Stăpânul 
cerului. Părul negru? Nu. Expresia 
morocănoasă? Poate. Barba? Nu, nici vorbă, în 


hainele și sandalele alea, Zeus arăta ca un 
hipiot musculos și foarte furios. 

Da, Cabana Unu. O mare onoare, îi 
spuseseră ceilalţi. Sigur, mai ales dacă îţi 
plăcea să dormi singur, într-un templu răcoros, 
cu un Zeus hipiot care se încruntă la tine toată 
noaptea. 

Jason s-a ridicat masându-și gâtul. Avea tot 
corpul înţepenit pentru că dormise prost și 
invocase fulgere. $mecheria din seara trecută 
nu fusese atât de simplă pe cât lăsase să se 
înţeleagă. Aproape că leșinase. 

Lângă pat a găsit haine noi: blugi, adidași și 
un tricou portocaliu cu Tabăra Semizeilor. 
Sigur că trebuia să-și schimbe hainele, dar 
când se uita la tricoul lui mov zdrenţuit, nu-i 
venea s-o facă. Nu știa de ce, dar nu i se părea 
OK să îmbrace tricoul taberei. încă nu-i venea 
să creadă că locul lui era acolo, în ciuda a tot 
ce i se spusese. 

S-a gândit la visul lui, sperând că-și va mai 
aminti și alte lucruri despre Lupa sau despre 
casa în ruine din pădurea de sequoia. Ştia că 
mai fusese acolo. L.upoaica exista cu adevărat. 
Dar când încerca să-și amintească, îl lua 
durerea de cap, iar semnele de pe antebraţ 
începeau să usture. 

Dacă ar fi găsit ruinele, și-ar fi găsit 
trecutul. Indiferent ce era chestia care creștea 
în interiorul turnului de piatră, Jason trebuia s- 
o oprească. 


S-a uitat la Zeus hipiotul. 

— Ajutorul tău ar fi binevenit. 

Statuia n-a spus nimic. 

— Mulţumesc, tată, a mormăit Jason. 

Și-a schimbat hainele și și-a verificat reflexia 
în scutul lui Zeus. Faţa lui arăta deformată și 
ciudată în scutul metalic, ca și cum ar fi fost 
dizolvată într-un bazin de aur. Cu siguranţă nu 
arăta la fel de bine cum arătase Piper după 
transformarea din seara trecută. 

Jason nu știa încă ce-ar trebui să simtă în 
legătură cu asta. Se comportase ca un idiot, 
spunând în faţa tuturor că era minunată. Nu 
că ar fi fost ceva în neregulă cu ea înainte. 
Sigur, arăta super după intervenţia Afroditei, 
dar, în același timp, parcă nu mai era ea în- 
săși, atenţia facând-o să nu se simtă în largul 
ei. 

Lui Jason îi părea rău pentru ea. Poate că 
era o nebunie, având în vedere că tocmai 
fusese revendicată de o zeiță și se 
transformase în cea mai frumoasă ţipă din 
tabără. Toată lumea începuse s-o lingușească, 
spu- nându-i cât era de uimitoare și că, 
evident, ea ar fi trebuit să plece în misiune, 
dar atenţia aceea nu avea nimic de-a face cu 
cine era ea de fapt. O rochie nouă, un nou 
machiaj, o aură roz strălucitoare și pac: dintr- 
odată oamenii o plăceau. Jason înţelegea ce se 
întâmplă. 

Cu o seară în urmă, când invocase fulgerul, 


reacţia celorlalţi puști i se păruse familiară. 
Era convins că mai avusese de-a face cu așa 
ceva - cu oameni care îl priveau cu venerație 
doar pentru că era fiul lui Zeus, îl tratau altfel, 
dar asta nu avea nimic de-a face cu el. Nu-i 
păsa nimănui de e/ ci doar de tatăl lui cel 
înfricoșător care-i ţinea spatele cu fulgerul 
judecății de apoi în mână, de parcă ar fi vrut 
să spună: „Respectaţi-l pe puştiul ăsta, că 
altfel vă ard!“ 

După focul de tabără, când oamenii 
începuseră să se întoarcă la cabanele lor, 
Jason mersese la Piper și-i ceruse în mod 
oficial să-l însoţească în misiune. 

Deși era încă în stare de șoc, ea aprobase 
din cap, frecându-se pe braţe. Probabil că-i era 
rece în rochia iară mâneci. 

— Afrodita mi-a luat geaca de 
snowboarding, a mormăit ea. Am fost jefuită 
de propria-mi mamă. 

Jason a găsit o pătură pe primul rând al 
amfiteatrului și i-a pus-o pe umeri. 

— O să facem rost de o geacă nouă, i-a 
promis. 

Ea a reușit să zâmbească. Lui Jason i-a venit 
s-o îmbrăţișeze, dar s-a abținut. Nu voia ca ea 
să creadă că era la fel de superficial ca toți 
ceilalţi și că doar încerca să-i intre în graţii. 

Era bucuros că Piper îl va însoţi în misiune. 
Jason încercase să pară curajos la focul de 
tabără, dar se prefăcuse. Ideea de-a porni 
împotriva unei forţe malefice suficient de 


puternice cât s-o răpească pe Hera îl speria de 
moarte, mai ales că nici măcar nu-și cunoștea 
trecutul. Avea nevoie de ajutor și i se păruse 
potrivit ca Piper să-l însoţească. Dar lucrurile 
erau deja complicate și iară să-și dea seama 
cât de mult îi plăcea de ea și de ce. O zăpăcise 
destul. 

Şi-a pus noii pantofi, gata să iasă din cabana 
rece și goală. Apoi a zărit ceva ce nu 
observase în seara precedentă: un vas pentru 
foc fusese mutat dintr-o nișă pentru a crea un 
spaţiu de dormit. Erau acolo o saltea, un 
rucsac, chiar și niște poze lipite pe un perete. 

Jason s-a dus să se uite mai de-aproape. 
Dacă cineva dormise acolo, asta se întâmplase 
cu mult timp în urmă. Salteaua mirosea a 
mucegai. Rucsacul era acoperit cu un strat 
subţire de praf. Câteva dintre fotografiile lipite 
pe perete se dezlipiseră și căzuseră pe jos. 

Intr-o poză apărea Annabeth - mult mai 
tânără, având poate opt ani, dar Jason a 
recunoscut-o: același păr blond și ochi cenușii, 
aceeași atitudine distrasă de parcă s-ar fi 
gândit la un milion de lucruri în același timp. 
Apăreau lângă un tip blond care avea în jur de 
paisprezece sau cincisprezece ani, cu un 
zâmbet răutăcios și o armură zdrenţuită din 
piele pusă peste tricou. Acesta arăta spre o 
alee din spatele ei, vrând parcă să-i spună 
fotografului: Hai să mergem să găsim chestii 
pe o alee întunecată și să le omorâm! Intr-o 
altă fotografie Annabeth și același tip stăteau 


la un foc de tabără și râdeau isteric. 

în cele din urmă, Jason a luat una dintre 
fotografiile de pe jos. Erau mai multe poze 
înșirate, ca cele pe care le faci într-un automat 
foto: Annabeth și tipul blond, dar cu o altă fată 
între ei. Aceasta avea poate cincisprezece ani, 
părul negru - creţ ca al lui Piper - o geacă din 
piele neagră și bijuterii de argint, cu un aspect 
maigoiA; dar fusese surprinsă râzând și era 
clar că se afla în compania celor mai buni 
prieteni. 

— E Thalia, a spus cineva. 

Jason s-a întors. 

Annabeth privea peste umărul lui. Avea o 
expresie tristă, de parcă fotografia i-ar fi 
evocat amintiri dureroase. 

— Ea e celălalt copil al lui Zeus care a locuit 
aici - dar nu pentru mult timp. îmi pare rău, ar 
fi trebuit să bat la ușă. 

— E în regulă, a spus Jason. Nu mă gândesc 
la locul ăsta ca la o casă. 

Annabeth era echipată de călătorie, cu o 
haină de iarnă peste hainele de tabără, un 
cuţit la brâu și rucsacul pe umăr. 

Jason a spus: 

— Bănuiesc că nu ţi-ai schimbat părerea și 
tot nu vrei să ne însoţești. 

Annabeth a clătinat din cap. 

— Ai o echipă bună deja. Plec să-l caut pe 
Percy. 


Jason era cam dezamăgit. l-ar fi plăcut ca 
măcar un membru al misiunii să știe ce face, 
ca să scape de sentimentul că-i duce pe Piper 
și Leo la o moarte sigură. 

— Hei, o să te descurci, a promis Annabeth. 
Ceva îmi spune că nu e prima ta misiune. 

Jason avea o bănuială că Annabeth avea 
dreptate, dar asta nu l-a făcut să se simtă mai 
bine. Toată lumea părea să creadă că era 
foarte curajos și încrezător, dar nu vedeau ce 
pierdut se simţea de fapt. Cum de aveau 
încredere în el, când el nici măcar nu știa cine 
este? 

S-a uitat la fotografiile care o înfățișau pe 
Annabeth zâmbind și s-a întrebat cât timp 
trecuse de când nu mai zâmbise. Probabil că îl 
plăcea cu adevărat pe acest Percy dacă îl 
căuta atât de disperată, iar asta îl făcea pe 
Jason să fie puţin invidios. Oare pe el îl căuta 
cineva acum? Dacă exista cineva care îl 
îndrăgea și pe el atât de mult și nu mai putea 
de griji, iar el nu-și amintea nici măcar propria 
lui viață? 

— Tu știi cine sunt, a ghicit el. Nu-i așa? 

Annabeth și-a dus mâna la pumnal. A căutat 
un scaun pe care să se așeze, dar, desigur, nu 
exista așa ceva. 

— Sincer, Jason... nu sunt sigură. Cred că 
ești un singuratic. Se mai întâmplă. Dintr-un 
motiv sau altul, cei din tabără nu te-au găsit, 
dar ai supravieţuit oricum, mutându-te dintr- 
un loc în altul. Ai învăţat să lupti. Ai înfruntat 


monștrii de unul singur. Ai fost singur îm- 
potriva tuturor. 

— Primul lucru pe care Chiron mi l-a spus, 
și-a amintit Jason, a fost „ar fi trebui să fii 
mort“. 

— Poate tocmai de aceea, a spus Annabeth. 
Majoritatea semizeilor nu reușesc pe cont 
propriu. lar un fiu al lui Zeus... Nimic nu e mai 
periculos de-atât. Şansele de-a ajunge la 
vârsta de cincisprezece ani fără să găsești 
Tabăra Semizeilor și totuși să rămâi în viață 
sunt minuscule. Dar, așa cum spuneam, se mai 
întâmplă. Thalia a fugit când era mică. A 
supravieţuit pe cont propriu ani de zile. Ba 
chiar a avut și grijă de mine o vreme. Așa că 
poate și tu ai fost un singuratic. 

Jason și-a ridicat braţul. 

— Şi însemnele astea? 

Annabeth s-a uitat la tatuaje. In mod clar, o 
puneau pe gânduri. 

— Păi vulturul e simbolul lui Zeus, ceea ce 
se justifică. Cele douăsprezece linii pot 
însemna ani, dacă le ai de la vârsta de trei ani. 
SPQR - acesta e motto-ul vechiului Imperiu 
Roman: Senatur Populusque Romanus, Senatul 
și poporul Romei. Deși habar n-am de ce ţi-ai 
tatua asta pe braț. Doar dacă ai avut un 
profesor foarte dur de latină... 

Jason era convins că nu era ăsta motivul. în 
același timp, părea puţin probabil să fi fost pe 
cont propriu toată viaţa. Dar ce avea sens în 
povestea asta? Annabeth fusese foarte clară - 


Tabăra Semizeilor era singurul loc sigur din 
lume pentru semizei. 

— Eu, ăăă... am avut un vis ciudat azi- 
noapte, a spus el. 

Părea o prostie să i se destăinuie, dar 
Annabeth n-a părut surprinsă. 

— Li se întâmplă tot timpul semizeilor, a 
spus ea. Ce-ai văzut? 

I-a spus despre lupi și despre casa în ruine 
și despre cele două turnuri din piatră. în timp 
ce vorbea, Annabeth a început să umble prin 
încăpere, parcă din ce în ce mai agitată. 

— Nu-ţi amintești unde e casa asta? l-a 
întrebat. 

Jason a clătinat din cap. 

— Dar sunt sigur că am mai fost acolo. 

— Pădure de sequoia, a căzut ea pe 
gânduri. Ar putea fi în nordul Californiei. Iar 
lupoaica... Am studiat zeițe, spirite și monștri 
toată viaţa. N-am auzit nimic de Lupa. 

— A spus că inamicul e o femeie. M-am 
gândit că poate era Hera, dar... 

— N-am încredere în Hera, dar nu cred că 
ea e inamicul. lar chestia aia care crește din 
pământ... 

Annabeth s-a întunecat. 

— Trebuie s-o oprești. 

— Ştii despre ce-i vorba, nu-i așa? a 
întrebat-o. Sau cel puţin presupui. Ti-am văzut 
faţa seara trecută, la focul de tabără. Te-ai 
uitat la Chiron de parcă tocmai ţi-ai fi dat 
seama, dar n-ai vrut să ne sperii. 


Annabeth a ezitat. 

— Jason, chestia cu profeţiile e că... cu cât 
știi mai multe, cu atât încerci mai tare să le 
schimbi, iar asta poate avea rezultate 
dezastruoase. Chiron consideră că e mai bine 
să-ţi găsești propria cale, să descoperi cum 
stau lucrurile în ritmul tău. Dacă mi-ar fi spus 
tot ce știa înainte de prima mea misiune cu 
Percy... Trebuie să recunosc, nu sunt sigură că 
m-aș fi descurcat. în cazul misiunii tale, e și 
mai important. 

— E chiar atât de rău? 

— Nu și dacă reușești. Cel puţin... sper că 
nu e. 

— Dar nu știu nici măcar de unde să încep. 
Unde ar trebui să merg? 

— Ia-te după monștri, i-a sugerat Annabeth. 

Jason a căzut pe gânduri. Spiritul furtunii 
care îl atacase în Marele Canion spusese că 
era rechemat la șeful lui. Dacă Jason urmărea 
spiritele furtunii, era posibil să găsească 
zeitatea care le controla. Iar asta l-ar fi condus 
poate la închisoarea Herei. 

— Bine, a spus. Cum pot găsi vânturile de 
furtună? 

— Eu aș întreba un zeu al vântului, a spus 
Annabeth. Eol e stăpânul tuturor vânturilor, 
dar e puţin... imprevizibil. Nu-l găsește nimeni 
dacă nu vrea să fie găsit. Aș încerca să vorbesc 
cu unul dintre cei patru zei ai vânturilor de 
sezon care sunt în slujba lui Eol. Cel mai 
apropiat, cel care are cele mai multe legături 


cu eroii, e Boreas, Vântul de nord. 

— Deci dacă îl caut pe Google maps... 

— O, nu e greu de găsit, a spus Annabeth. 
S-a stabilit în America de Nord, la fel ca toţi 
ceilalți zei. Așa că, desigur, a ales cea mai 
veche așezare din nord, cea mai nordică dintre 
toate. 

— Statul Mâine? a încercat Jason să 
ghicească. 

— Mai departe. 

Jason a încercat să-și imagineze o hartă. Ce 
era chiar mai la nord de Mâine? Cea mai veche 
așezare din nord... 

— Canada, a decis. Quebec. 

Annabeth a zâmbit. 

— Sper că vorbești franceza. 

Pe Jason l-a cuprins entuziasmul. Quebec - 
cel puţin acum avea un scop. Trebuia să 
găsească Vântul de nord, să urmărească 
spiritele furtunii, să afle pentru cine lucrau și 
unde se afla casa în ruine. S-o elibereze pe 
Hera. Toate astea în patru zile. Floare la 
ureche. 

— Mulţumesc, Annabeth. 

S-a uitat la fotografia pe care încă o ţinea în 
mână. 

— Deci, ăăă... spuneai că e periculos să fii 
un copil de-al lui Zeus. Ce s-a întâmplat cu 
Thalia? 

— O, e în regulă, a spus Annabeth. A 
devenit o vână- torească de-a lui Artemis - una 
dintre slujnicele zeiţei. Călătoresc prin ţară și 


ucid monștri. Nu le prea vedem prin tabără. 

Jason s-a uitat spre imensa statuie a lui Zeus 
și a înţeles de ce Thalia dormise tocmai în 
firida aceea. Era singurul loc din cabană în 
care nu ajungea privirea lui Zeus hipiotul. Dar 
nu fusese suficient. Alesese s-o urmeze pe 
Artemis și să facă parte dintr-un grup ca să nu 
rămână singură cu statuia de șase metri a 
tatălui ei - tatăl lui Jason - care se holba la ea 
în templul prin care bătea un vânt rece. Vă 
ard! Jason înţelegea perfect sentimentele 
Thaliei și s-a întrebat dacă nu exista și un grup 
de vânători. 

— Cine e celălalt tip din fotografie? a 
întrebat el. Blondul. 

Faţa lui Annabeth s-a încordat. Era un 
subiect sensibil. 

— E Luke, a spus ea. A murit. 

Jason și-a zis că era mai bine să nu mai pună 
întrebări, dar după felul în care Annabeth 
pronunţase numele lui Luke, și-a zis că poate 
Percy Jackson nu fusese singurul băiat de care 
îi plăcuse lui Annabeth. 

S-a concentrat din nou pe faţa Thaliei. Se 
tot gândea că fotografia era importantă. îi 
scăpa ceva. 

Jason a simţit o apropiere ciudată de 
această progenitură a lui Zeus - i-ar fi putut 
înţelege confuzia, poate i-ar fi putut răspunde 
la câteva întrebări. Dar o altă voce în cap - o 
șoaptă insistentă, îi spunea: E periculoasă. 


Stai departe de ea. 

— Câţi ani are acum? a întrebat. 

— Greu de spus. A fost copac o vreme. 
Acum e nemuritoare. 

— Ce? 

Probabil că avea o expresie confuză, căci 
Annabeth a izbucnit în râs. 

— Nu-ţi face griji. Nu toţi copiii lui Zeus 
trec prin asta. E o poveste lungă, dar... mă 
rog, a stat pe tușă o lungă perioadă de timp. 
Dacă ar fi îmbătrânit ca noi toţi, ar fi avut 
douăzeci și ceva de ani, dar ea încă arată ca în 
fotografie, ca și cum ar avea... ei bine, vârsta 
ta. Cincisprezece sau șaisprezece ani. 

Jason și-a amintit ce-i spusese lupoaica în 
vis. 

— Care e numele ei de familie? a întrebat. 

Annabeth a părut stânjenită. 

— Nu-și folosea numele de familie. Dacă 
chiar trebuia, îl folosea pe-al mamei ei, dar nu 
se înţelegea bine cu ea. Thalia a fugit pe când 
era destul de mică. 

Jason aștepta. 

— Grace, a spus Annabeth. Thalia Grace. 

Lui Jason i-au amortit degetele. Fotografia a 
căzut pe jos. 

— Te simţi bine? a întrebat Annabeth. 

I s-a aprins un beculeţ - poate o fărâmă de 
memorie pe care Hera uitase s-o fure. Sau 
poate că o lăsase acolo intenţionat - ca să-l 
ajute să-și amintească numele acela și să știe 


că dezgroparea trecutului era ceva foarte, 
foarte periculos. 

Ar fi trebuit să fii mort, spusese Chiron. Nu 
avea legătură cu faptul că Jason acţiona ca un 
singuratic. Chiron știa ceva - ceva despre 
familia lui Jason. 

Cuvintele lupoaicei din vis - gluma pe care o 
făcuse - aveau sens. Şi-o imagina pe Lupa 
râzând lupește. 

— Ce e? l-a întrebat Annabeth. 

Jason nu putea ţine informaţia pentru el. 
Asta l-ar fi ucis și trebuia să obţină ajutorul lui 
Annabeth. Dacă o cunoștea pe Thalia, poate că 
l-ar fi putut sfătui. 

— Trebuie să juri că nu vei mai spune 
nimănui, a spus. 

— Jason... 

— Jură! i-a cerut. Până când îmi dau seama 
ce se întâmplă, ce înseamnă toate astea... 

Şi-a frecat tatuajele de pe antebraţ. 

— Trebuie să păstrezi secretul. 

Annabeth a ezitat, dar curiozitatea a învins. 

— în regulă. Până nu vei fi tu de acord, nu 
voi împărtăși altcuiva ce-mi spui. Jur pe râul 
Styx! 

S-a auzit un tunet mai puternic decât cele 
auzite de obicei în cabană. 

„Eşti graţia care ne salvează“, mârâise 
lupoaica. Jason a ridicat fotografia de pe 
podea. 

— Numele meu de familie este Grace, a 
spus el. Ea e sora mea. 


Annabeth s-a îngălbenit. Jason vedea cum se 
luptă cu spaima, neîncrederea, furia. Credea 
că minte. Era imposibil. O parte din el simţea 
același lucru, dar imediat ce a rostit cuvintele, 
a știut că erau adevărate. 

Apoi ușile cabanei s-au deschis violent și au 
intrat șase puști, în frunte cu tipul chel din 
cabana lui Iris, Butch. 

— Grăbește-te! a spus acesta, iar Jason nu 
și-a dat seama dacă era agitat sau speriat. 
Dragonul s-a întors. 

CAPITOLUL 15 


Piper 


Piper s-a trezit și a înhățat imediat o 
oglindă. Cabana Afroditei era plină de așa 
ceva. A rămas în pat, s-a uitat la reflexia ei și a 
gemut. 

Era tot superbă. 

Seara trecută, după focul de tabără, 
încercase de toate. Işi ciufulise părul, se 
spălase pe faţă ca să îndepărteze machiajul, 
plânsese ca să i se înroșească ochii. Nimic n-a 
funcţionat. Părul i s-a aranjat la loc. Machiajul 
magic s-a refăcut singur. Ochii au refuzat să i 
se umfle sau să se înroșească. 


Și-ar fi schimbat hainele, dar nu mai avea 
altele. Rezidentele din cabana Afroditei i-au 
oferit niște haine (râzând pe din dos, era 
convinsă de asta) dar fiecare ţinută era chiar 
mai elegantă și mai ridicolă decât cea cu care 
era îmbrăcată. 

Acum, după un somn îngrozitor, nu se 
schimbase nimic. De obicei, Piper arăta ca un 
zombi dimineaţa, dar părul îi era aranjat ca al 
unui supermodel, iar tenul îi era perfect. Până 
și coșul oribil de la baza nasului, pe care-l 
avea de atâtea zile încât îl botezase Bob, 
dispăruse. 

A mârâit frustrată și și-a trecut degetele 
prin păr. Degeaba. Coafura a revenit la forma 
inițială. Arăta ca Cherokee Bărbie. 

Din celălalt colţ al cabanei, Drew a strigat: 

— O, scumpo, n-o să dispară. 

In voce i se citea compasiunea prefăcută. 

— Binecuvântarea mamei o să mai reziste 
cel puțin o zi. Poate o săptămână dacă ai 
noroc. 

Piper a scrâșnit din dinţi. 

— O săptămânal 

Ceilalți copii ai Afroditei - cam vreo 
douăsprezece fete și cinci băieți - au chicotit 
văzându-i stinghereala. Piper știa că trebuia să 
se țină tare, să nu-i bage în seamă. Avusese de 
multe ori de-a face cu adolescenți superficiali 
și populari. Dar acum era altceva. Erau frații și 
surorile ei, chiar dacă n-avea nimic în comun 


cu ei; iar cum reușise Afrodita să aibă atâţia 
copii cu vârste apropiate... Nu mai conta. Nici 
nu voia să știe. 

— Nu-ţi face griji, scumpo. 

Drew și-a șters rujul fluorescent. 

— Te gândești că locul tău nu e aici? 
Suntem de acord cu tine. Nu-i așa, Mitchell? 

Unul dintre băieţi a tresărit. 

— Aã, da. Sigur. 

— Ahaaa! 

Drew a scos rimelul și și-a verificat genele. 
Ceilalţi se uitau la ea, fără să îndrăznească să 
zică ceva. 

— în orice caz, oameni buni, mai sunt 
cincisprezece minute până la micul dejun. 
Cabana asta nu se curăţă singură! Mitchell, 
cred că ţi-ai învăţat lecţia. Nu-i așa, dragule? 
Azi te ocupi de strânsul gunoiului, bine? Ara- 
tă-i și lui Piper cum stă treaba pentru că am 
impresia că în curând asta va fi treaba ei - 
dacă supraviețuiește misiunii. La muncă toată 
lumea! E rândul meu să merg la baie! 

Au început toţi să mișune, să facă paturile și 
să împacheteze haine, în timp ce Drew și-a 
scos trusa de machiaj, uscătorul de păr și 
peria și a intrat la baie. 

Din baie s-a auzit un țipăt și o fată de vreo 
unsprezece ani a fost dată afară, înfășurată în 
grabă în prosoape și cu șamponul în păr. 

Ușa s-a trântit și fata a început să plângă. 
Vreo două rezidente mai mari au consolat-o și 


i-au șters spuma din păr. 

— Serios? a zis Piper iară să se adreseze 
cuiva anume. O lăsaţi pe Drew să se poarte 
așa cu voi? 

Câţiva copii i-au aruncat priviri speriate lui 
Piper, ca și cum ar fi fost de acord cu ea, dar 
n-au scos o vorbă. 

Rezidenţii munceau în continuare, deși lui 
Piper nu i se părea că era nevoie de multă 
curăţenie. Era o casă de păpuși în mărime 
naturală, cu pereţi roz și chenare albe la 
ferestre. Perdelele de dantelă erau în nuanţe 
pastelate de albastru și verde care, 
bineînțeles, se asortau cu cearșafurile și 
cuverturile din pene de pe toate paturile. 

Băieţii aveau un singur rând de paturi 
supraetajate separate de o draperie, dar 
partea lor de cabană era la fel de curată și de 
ordonată ca a fetelor. Asta cu siguranță era un 
lucru nefiresc. Fiecare rezident avea un cufăr 
de lemn la capul patului, pe care avea pictat 
numele și, din câte își dădea seama Piper, 
hainele din fiecare cufăr erau împăturite cu 
grijă și aranjate pe culori. Singura notă 
personală era modul în care își aranjaseră 
rezidenții spaţiul în care se afla patul. Fiecare 
avea poze oarecum diferite cu vedete pe care 
le considerau sexy. Câţiva aveau și poze cu ei 
înșiși, dar majoritatea erau cu actori, cântăreţi 
și așa mai departe. 

Piper a sperat să nu dea cu ochii de acel 


afiș. Trecuse mai bine de un an de la lansarea 
filmului, și se gândea că deja toată lumea 
dăduse jos vechile reclame și le înlocuise cu 
altele mai noi. Dar n-avea ea norocul ăsta. A 
depistat unul pe peretele de lângă dulap, în 
mijlocul unui colaj de indivizi celebri 
fermecători. 

Titlul era scris cu roșu aprins: Regele 
Spartei. Dedesubt apărea personajul principal 
- o imagine cu un bărbat pe trei sferturi 
bronzat, la bustul gol, cu pectoralii umflaţi și 
pătrăţele pe abdomen. Avea pe el doar un kilt 
grecesc de luptă și o pelerină purpurie, iar în 
mână ţinea o sabie. Arăta de parcă ar fi fost 
uns cu ulei, cu părul negru scurt strălucitor și 
cu picuri de sudoare șiroindu-i pe chipul 
aspru, cu ochii negri uitându-se la cameră de 
parcă ar fi vrut să zică: „O să vă ucid bărbaţii 
și o să mă însor cu femeile voastre! Ha, ha!“ 

Era cel mai ridicol afiș din toate timpurile. 
Piper și tatăl ei se distraseră bine pe seama lui 
prima oară când îl văzuseră. Apoi filmul a avut 
încasări de catralione. Afișul apărea peste tot. 
Piper nu mai putea scăpa de el, nici la școală, 
nici pe stradă, nici pe internet. Devenise afișul, 
cel mai jenant lucru din viaţa ei. Şi da, era o 
poză cu tatăl ei. 

Și-a întors privirea ca să nu creadă cineva 
că se holba la el. Poate reușea să-l rupă când 
plecau cu toţii la micul dejun și n-aveau să 
observe. 


S-a străduit să pară ocupată, dar n-avea 
haine în plus pe care să le împăturească. Și-a 
aranjat patul, apoi și-a dat seama că pătura 
era cea cu care o învelise Jason seara trecută. 
A ridicat-o și și-a lipit-o de obraz. Mirosea a 
fum, dar, din păcate, nu și a Jason. Fusese 
singura persoană care se purtase frumos cu ea 
după ce fusese revendicată, lăsase impresia 
că-i păsa de sentimentele ei, nu doar de 
porcăriile de haine pe care le purta. Doamne, 
ar fi vrut să-l sărute, dar el avusese un aer 
stânjenit, ca și cum s-ar fi temut de ea. Nu-i 
purta pică. Fusese îmbrăcată toată într-un roz 
strălucitor. 

— Scuză-mă, a spus o voce de la picioarele 
ei. 

Responsabilul cu gunoiul, Mitchell, umbla în 
patru labe și aduna ambalaje de ciocolată și 
biletele mototolite de sub paturi. Se pare că, 
până la urmă, copiii Afroditei nu erau chiar așa 
obsedati de ordine. 

S-a dat la o parte din calea lui. 

— Ce-ai făcut de-ai enervat-o pe Drew? 

A aruncat o privire spre ușa de la baie ca să 
se convingă că era încă închisă. 

— Aseară, după ce ai fost revendicată, am 
spus că nu ești de lepădat. 

Nu era cine știe ce compliment, dar Piper a 
fost uimită. Un copil al Afroditei îi luase 
apărarea? 

— Mulţumesc, i-a spus. 


Mitchell a ridicat din umeri. 

— Da, mă rog. Vezi și tu ce-am păţit. Dar, 
oricum, bun venit în Cabana Zece. 

O fată blondă cu codițe și aparat dentar s-a 
apropiat în viteză cu un teanc de haine în 
braţe. S-a uitat precaută în jur de parcă ar fi 
livrat materiale nucleare. 

— Ti-am adus astea, a șopti ea. 

— Piper, ea e Lacy, a zis Mitchell care încă 
umbla în patru labe pe podea. 

— Bună, a spus Lacy cu răsuflarea tăiată. 
Poţi să-ţi schimbi hainele. Binecuvântarea nu 
te va împiedica s-o faci. Ai aici un rucsac, niște 
provizii, ambrozie și nectar pentru situaţii de 
urgenţă, niște blugi, câteva tricouri și o geacă 
mai călduroasă. Cizmele s-ar putea să fie un 
pic strâmte. Dar - în fine - ne-am descurcat 
cum am putut. Mult noroc în misiune! 

Lacy a aruncat lucrurile pe pat și s-a 
îndepărtat în grabă, dar Piper a prins-o de 
braţ. 

— Stai puţin. Dă-mi voie să-ți mulţumesc! 
De ce te grăbești? 

Lacy arăta de parcă urma să se 
dezintegreze de frică. 

— Păi... 

— Ca să nu afle Drew, i-a explicat Mitchell. 

— Ca să nu trebuiască să port pantofii 
rușinii! a suspinat Lacy. 

— Ce să porţi? a întrebat Piper. 

Lacy și Mitchell au arătat spre un raft negru 


montat în colțul camerei, ca un altar. Pe el se 
afla o pereche oribilă de pantofi ortopedici de 
asistentă medicală, de un alb strălucitor și cu 
tălpi groase. 

— Odată a trebuit să-i port o săptămână, a 
scâncit Lacy. Nu se asortează cu nimici 

— Sunt și pedepse mai rele, a avertizat 
Mitchell. Vezi tu, Drew poate să facă farmece. 
Nu mulţi copii de-ai Afroditei au această 
putere; dar dacă se străduiește, te poate 
obliga să faci niște lucruri destul de jenante. 
Piper, de mult nu i s-a mai opus nimeni cum ai 
făcut tu. 

— Farmece... 

Piper și-a amintit de noaptea trecută, de 
felul în care mulţimea de la focul de tabără 
oscilase între a o susţine pe Drew și pe ea. 

— Adică poate convinge pe cineva să facă 
diverse lucruri? Sau... să-i dea lucruri. O 
mașină, de exemplu? 

— O, nu-i da idei lui Drew! a icnit Lacy. 

— Dar da, a spus Mitchell. Ar putea face 
asta. 

— Deci de-asta e ea consilier-șef, a spus 
Piper. V-a fermecat pe toţi? 

Mitchell a luat o gumă scârboasă de sub 
patul lui Piper. 

— Nu, a moștenit postul când Silena 
Beauregard a murit în război. Drew era a doua 
ca vârstă. Cel mai în vârstă rezident primește 
postul în mod automat, asta dacă nu mai 


candidează și cineva care e în cabană de mai 
mulţi ani sau care a participat la mai multe 
misiuni, caz în care are loc un duel, dar asta se 
întâmplă rar. In orice caz, din august ne-am 
pricopsit cu Drew ca șefa. A decis să facă 
niște, ah, schimbări în privința modului în care 
e condusă cabana. 

— Da, așa am făcut! 

Drew apăruse brusc acolo, sprijinindu-se de 
pat. Lacy a chițăit ca un porcușor de Guineea 
și a încercat să fugă, dar Drew și-a întins mâna 
ca s-o oprească. Şi-a coborât privirea spre 
Mitchell. 

— Cred că ţi-a scăpat niște gunoi, scumpule. 
Mai fa o tură. 

Piper a aruncat o privire spre baie și a văzut 
că Drew aruncase conţinutul coșului de gunoi - 
niște chestii de-a dreptul scârboase - pe jos. 

Mitchell s-a sprijinit bine în picioare. I-a 
aruncat lui Drew o privire urâtă, de parcă 
stătea s-o atace (chestie pentru care Piper ar fi 
fost dispusă să plătească), dar în cele din urmă 
i-a răspuns răstit: 

— Foarte bine. 

Drew a zâmbit. 

— Vezi, Piper, dragă, suntem o cabană 
bună. O familie de treabă! Silena Beauregard, 
însă... Ai putea învăţa ceva de aici. I-a furnizat 
în secret informaţii lui Cronos în Războiul 
Titanilor, dând o mână de ajutor inamicului. 

Drew a zâmbit, toată numai lapte și miere, 


cu machiajul ei roz sclipicios și cu părul ei 
bogat uscat cu uscătorul și mirosind a 
nucșoară. Arăta ca orice adolescentă populară 
din oricare liceu. Dar avea o privire rece ca 
gheaţa. Piper a avut senzaţia că Drew i se uita 
direct în suflet, smulgându-i secretele. 

„Dând o mână de ajutor inamicului.“ 

— O, niciuna dintre celelalte cabane nu 
vorbește despre asta, a mărturisit Drew. Se 
poartă de parcă Silena Beauregard a fost o 
eroină. 

— Şi-a sacrificat viața pentru a îndrepta 
lucrurile, a mormăit Mitchell. A fost o eroină. 

— Îhî, a spus Drew. încă o zi în care ești 
responsabil cu strânsul gunoiului, Mitchell. 
Dar, oricum, Silena a uitat cu ce se ocupă 
cabana asta. Cuplăm rezidenții drăguţi din 
tabără! Apoi îi facem să se despartă și o luăm 
de la capăt! E o distracţie pe cinste. Nu e 
treaba noastră să ne amestecăm în alte 
probleme, precum războaie și misiuni. Eu una 
n-am fost în nicio misiune. Sunt o pierdere de 
timp! 

Lacy a ridicat mâna speriată. 

— Dar noaptea trecută ai spus că vrei să 
mergi într-o... 

Drew s-a uitat urât la ea și Lacy a amuţit. 

— Dar, în primul rând, n-avem nevoie de 
spioni care să ne păteze imaginea, nu-i așa, 
Piperi 

Piper a încercat să răspundă, dar n-a putut. 


Drew n-avea cum să știe despre visele ei sau 
de răpirea tatălui ei, nu-i așa? 

— Păcat că nu rămâi pe-aici, a oftat Drew. 
Dar, dacă te întorci în viaţă din misiunea asta 
a ta, nu-ţi face griji, găsesc eu pe cineva care 
să se cupleze cu tine. Poate pe unul dintre 
băieţii aceia trupeși ai lui Hefaistos. Sau poate 
pe Clovis? E destul de respingător. 

Drew a măsurat-o din priviri cu un amestec 
de milă și dezgust. 

— Sincer, n-am crezut că e posibil ca 
Afrodita să aibă un copil urât, dar... cine a fost 
tatăl? Vreun mutant sau... 

— Tristan McLean, a izbucnit Piper. 

I-a fost ciudă pe ea de îndată ce i-au ieșit 
vorbele pe gură. Niciodată, dar absolut 
niciodată nu se folosea de faptul că tatăl ei era 
celebru. Dar Drew o scosese din minți. 

— Tatăl meu e Tristan McLean. 

Pentru câteva secunde, liniștea care s-a 
lăsat a fost plăcută, dar lui Piper îi era rușine. 
Toată lumea s-a întors și s-a uitat la Afis - tatăl 
ei își încorda mușchii în văzul tuturor. 

— O, Doamne! au tipat deodată jumătate 
dintre fete. 

— Ca lumea! a spus un tip. Tipul cu sabia 
care l-a ucis pe tipul celălalt în filmul ăla? 

— E atât de sexy pentru un tip de vârsta lui, 
a zis o fată și apoi a roșit. Adică, îmi pare rău. 
Știu că e tatăl tău. Ce ciudat! 

— E cam ciudat, a încuviinţat Piper. 

— Crezi că ai putea să-mi faci rost de un 


autograf? a întrebat o altă fată. 

Piper s-a străduit să schițeze un zâmbet. Nu 
putea spune: „Dacă tata supraviețuiește...“ 

— Da, nicio problemă, a răspuns. 

Fata a ţipat de emoție și alţi copii s-au 
apropiat de ea, asaltând-o cu întrebări. 

— Ai fost vreodată pe platourile de filmare? 

—  Locuiești într-un conac? 

— Iei prânzul cu vedete de cinema? 

— Ai avut ritul de trecere? 

întrebarea a luat-o prin surprindere pe 
Piper. 

— Ce rit? a întrebat ea. 

Fetele și băieţii au chicotit și s-au împins 
unii în alţii de parcă ar fi fost un subiect 
jenant. 

— Ritul de trecere pentru copiii Afroditei, a 
explicat unul dintre ei. Faci pe cineva să se 
îndrăgostească de tine. Apoi îi frângi inima. îl 
părăsești. Dacă faci asta, te dovedești demnă 
de Afrodita. 

Piper s-a uitat la ei să vadă dacă nu cumva 
glumesc. 

— Să frângi inima dinadins? E îngrozitor! 

Ceilalţi păreau confuzi. 

— De ce? a întrebat un tip. 

— O, Doamne! a zis o fată. Pun pariu că 
Afrodita i-a frânt inima tatălui tău! Pun pariu 
că n-a mai iubit pe nimeni niciodată, nu-i așa? 
Ce romantic! După ce treci de ritul de trecere, 
poţi fi ca mama! 


— Lăsaţi-o baltă! a tipat Piper, mai tare 
decât și-ar fi dorit. 

Ceilalţi copii s-au retras. 

— Nu frâng inima nimănui pentru o prostie 
de rit de trecere! 

Asta i-a dat lui Drew ocazia să preia din nou 
controlul. 

— Ca să vezi! a intervenit ea. Silena a spus 
același lucru. N-a respectat tradiţia, s-a 
îndrăgostit de băiatul ăla, Beckendorf, și 
îndrăgostită a rămas. Dacă mă întrebi pe mine, 
de asta a avut un sfârșit atât de tragic. 

— Nu-i adevărat! a tipat Lacy, dar Drew s-a 
uitat urât la ea și asta a facut-o să se retragă 
imediat înapoi în mulţime. 

— Nici nu contează, a continuat Drew, 
pentru că, Piper, dragă, oricum n-ai putea să 
frângi inima cuiva. lar prostia asta cum că 
tatăl tău e Tristan McLean - miroase de la o 
poștă a încercare de-a atrage atenţia. 

Câţiva copii au clipit nedumeriţi. 

— Vrei să spui că e nu tatăl ei? a întrebat 
unul dintre ei. 

Drew și-a dat ochii peste cap. 

— Te rog. Acum, e timpul pentru micul 
dejun, oameni buni, iar Piper trebuie să 
pornească în misiune. Așa că hai s-o pregătim 
de plecare și s-o expediem de-aici! 

Drew a spart grupul și i-a pus pe toţi în 
mișcare. Le spunea „scumpete“ și „dragă“, dar 
era evident din vocea ei că aștepta supunere 


din partea tuturor. Mitchell și Lacy au ajutat-o 
pe Piper să-și facă bagajul. Apoi au stat de 
pază la ușa de la baie cât Piper s-a schimbat 
într-o ţinută mai potrivită pentru călătorie. 
Slavă zeilor că lucrurile de căpătat nu erau 
elegante - doar o pereche de blugi, un tricou, o 
haină confortabilă de iarnă și bocanci care îi 
veneau perfect. Şi-a prins pumnalul Katop- tris 
la curea. 

Când a ieșit, Piper se simțea aproape 
normală din nou. Ceilalţi rezidenţi stăteau 
lângă paturi și Drew făcea inspecția. Piper s-a 
întors spre Mitchell și Lacy și le-a murmurat 
„Mulţumesc“. Mitchell a dat din cap încruntat. 
Lacy i-a zâmbit cu toată gura. Piper se îndoia 
că Drew le mulțumise vreodată pentru ceva. A 
mai observat și că afișul cu Regele Spartei 
fusese dat jos de pe perete și aruncat la gunoi. 
Din ordinul lui Drew, fără îndoială. Deși Piper 
voise să dea jos afișul cu mâna ei, acum era 
foarte furioasă. 

Când a văzut-o, Drew a început să aplaude 
în batjocură. 

— Foarte frumos! Micuța noastră care 
pleacă în misiune e din nou îmbrăcată în haine 
de căpătat. Acum du-te! Nu e nevoie să iei 
micul dejun cu noi. Mult noroc la... ce-o fi. Pa! 

Piper și-a pus rucsacul pe umăr. în drum 
spre ușă a simţit privirile tuturor urmărind-o. 
Putea să plece pur și simplu și s-o lase baltă. 
Așa ar fi fost cel mai simplu. Ce-i păsa ei de 


cabana asta și de copiii superficiali din ea? 
Doar că unii dintre ei încercaseră s-o ajute. 
Unii chiar o înfruntaseră pe Drew pentru ea. 

Când a ajuns la ușă s-a întors. 

— Ştiţi ceva, nu trebuie să urmaţi ordinele 

lui Drew. Ceilalţi copii s-au foit stânjeniţi. 

Câţiva s-au uitat la 
Drew, dar ea părea prea uluită ca să poată 
răspunde. 

— Aă, a reușit unul să îngaime, e consilierul 
nostru șef. 

— E un tiran, l-a corectat Piper. Gândiţi de 
unii singuri. Cu siguranţă Afrodita reprezintă 
mai mult de-atât. 

— Mai mult de-atât, a repetat un copil. 

— Să gândim de unii singuri, a murmurat 
un altul. 

— Oameni buni! a ţipat Drew. Nu fiţi proști! 
încearcă să vă facă farmece. 

— Nu, a zis Piper. Spun doar adevărul. 

Cel puţin, Piper așa credea. Nu înţelegea 
prea bine cum funcţionează chestia cu 
farmecele, dar nu avea senzaţia că se folosea 
de vreo putere specială pentru a rosti vorbele 
respective. Nu voia să iasă învingătoare dintr- 
o discuţie în contradictoriu păcălindu-i pe 
ceilalţi. Asta ar fi însemnat că nu era cu nimic 
mai brează decât Drew. Piper pur și simplu 
credea în ce spusese. în plus, chiar dacă ar fi 
încercat să se folosească de farmece, avea 
bănuiala că nu i-ar fi mers cu cineva care știa, 


la rândul lui, să facă farmece, în speţă Drew. 

Drew a rânjit. 

— S-ar putea să ai ceva putere, Domnișoară 
Vedetă de cinema. Dar nu știi nimic despre 
Afrodita. Ai idei măreţe? Tu ce crezi că ar 
trebui să reprezinte această cabană? Spune-le! 
După aia poate le spun și eu câteva lucruri 
despre tine, ce zici? 

Piper ar fi vrut să-i dea o replică 
nimicitoare, dar furia ei s-a transformat în 
panică. Spioană pentru inamic, ca Silena 
Beauregard. O trăda pe Afrodita. Oare Drew 
știa asta sau doar încerca s-o intimideze? 
încrederea a început să i se zdruncine sub 
privirea lui Drew. 

— Cu siguranţă nu asta, a zis Piper. Afrodita 
n-are legătură cu asta. 

Apoi s-a întors și a ieșit pe ușă în grabă ca 
să n-o vadă ceilalți roșind. 

în urma ei, Drew a început să râdă. 

— Nu asta? Aţi auzit, oameni buni? Habar 
n-are! 

Piper și-a promis să nu se mai întoarcă nici 
în ruptul capului în Cabana Afroditei. A clipit 
ca să-și oprească lacrimile și a traversat în 
goană zona înverzită, fără să știe încotro se 
îndrepta - până când a zărit dragonul care 
cobora în picaj din cer. 

CAPITOLUL. 16 


Piper 


— Leo? a strigat ea. 

El era, fără îndoială, cocoţat pe o mașinărie 
de război uriașă din bronz și rânjind ca un 
lunatic. Chiar înainte să aterizeze, în tabără s- 
a dat alarma. S-a auzit un corn sunând. Toţi 
satirii au început să tipe: „Nu mă omori!“ 
Jumătate dintre cei din tabără au ieșit afară 
îmbrăcaţi în grabă în pijamale și armuri. 
Dragonul a aterizat chiar în mijlocul zonei 
verzi, iar Leo a strigat: 

— E în regulă! Nu trageţi! 

Arcașii și-au coborât arcurile șovăitori. 
Războinicii au făcut câţiva pași în spate, cu 
lăncile și săbiile pregătite. Au făcut un cerc în 
jurul monstrului de metal. Alţi semizeii se 
ascundeau în spatele ușilor cabanelor sau 
priveau pe furiș pe ferestre. Nimeni nu părea 
nerăbdător să se apropie. 

Piper nu-i învinuia. Dragonul era imens. 
Strălucea în lumina dimineţii ca o statuie vie - 
cu nuanţe diferite de arămiu și bronz -, un 
șarpe lung de aproape douăzeci de metri, cu 
gheare de oţel și colţi ascuţiţi și ochi rubinii 
strălucitori. Avea aripi de liliac, de două ori 
mai mari ca el, care se desfăceau ca niște vele 
metalice, și care la fiecare mișcare scoteau un 
sunet ca cel al monedelor în cădere când 
câștigi la păcănele. 

— E splendid, a mormăit Piper. 

Ceilalţi semizeii s-au uitat la ea ca la o 
nebună. 


Dragonul a ridicat capul și a lansat o 
coloană de foc spre cer. Copiii din tabără s-au 
împrăștiat în toate direcţiile și și-au ridicat 
armele, dar Leo a alunecat încet de pe 
spinarea dragonului. Și-a ridicat mâinile ca și 
cum s-ar fi predat, doar că încă avea rânjetul 
acela nebunesc pe faţă. 

— Pământeni, am venit cu gânduri pașnice! 
a strigat el. 

Arăta de parcă s-ar fi rostogolit prin focul de 
tabără. Jacheta lui militară și faţa îi erau pline 
de funingine. Avea mâinile pătate cu ulei și la 
brâu purta o centură pentru scule. Avea ochii 
congestionaţi. Părul lui creț era atât de 
unsuros că arăta ca ţepii unui porc spinos și 
mirosea, ciudat lucru, a sos Tabasco. Dar 
părea absolut încântat. 

— Festus v-a salutat, atâta tot! 

— Monstrul ăsta e periculos! a strigat o fată 
din cabana Ares, ridicând sulița. Omoară-l 
imediat! 

— Coboară! i-a ordonat altcineva. 

Spre surprinderea lui Piper, era Jason. 
Acesta și-a făcut loc prin mulţime, flancat de 
Annabeth și de fata din cabana Hefaistos, 
Nyssa. 

Jason a ridicat privirea spre dragon și a 
clătinat uluit din cap. 

— Leo, ce-ai făcut? 

— Am găsit un vehicul! a rânjit Leo. Ai spus 


că pot pleca în misiune dacă găsesc un 
vehicul. Ei bine, am găsit un mijloc de 
transport metalic zburător de lux! Festus ne 
poate duce oriunde! 

— Are... are aripi, s-a bâlbâit Nyssa. 

Părea că stă să-i pice faţa. 

— Da! a spus Leo. Le-am găsit și le-am pus 
la loc. 

— Dar n-a avut niciodată aripi. Unde le-ai 
găsit? 

Leo a ezitat, iar Piper și-a dat seama că 
ascunde ceva. 

— în pădure... a spus el. l-am reparat și 
circuitele, majoritate, așa că n-o va mai lua 
razna. 

— Majoritate? a întrebat Nyssa. 

Capul dragonului a tresărit, s-a înclinat și 
un jet de lichid negru - poate ulei, să sperăm 
că ulei - i s-a scurs din ureche în capul lui Leo. 

— Mai sunt câteva reglaje de făcut, a spus 
Leo. 

— Dar cum ai supravieţuit...? Nyssa încă se 
uita șocată la creatură. Adică, scuipă foc... 

— Sunt rapid, a spus Leo. Și norocos. Deci 
acum pot pleca în misiune sau nu? 

Jason s-a scărpinat în cap. 

— L-ai numit Festus? Ştii că în latină 
„festus“ înseamnă „fericit“? Vrei să mergem să 
salvăm lumea călare pe Dragonul fericit? 

Dragonul s-a zvârcolit, s-a scuturat și a 
bătut din aripi. 


— Deci ești de acord! a spus Leo. Sugerez 
să plecăm acum, oameni buni. Am luat deja 
provizii din... pădure. Şi toţi oamenii ăștia 
înarmaţi îl agită pe Festus. 

Jason s-a încruntat. 

— Dar n-am planificat nimic. Nu putem pur 
și simplu... 

— Du-te, i-a spus Annabeth. 

Era singura care nu părea deloc neliniștită. 
Părea tristă și melancolică, de parcă asta i-ar fi 
amintit de vremuri mai bune. 

— Jason, meii ai doar trei zile până la 
solstițiu și nu trebuie să lași niciodată un 
dragon nervos să aștepte. Cu siguranţă e un 
semn bun. Pleacă! 

Jason a aprobat din cap. Apoi i-a zâmbit lui 
Piper. 

— Eşti gata, partenero? 

Piper s-a uitat la aripile din bronz strălucitor 
ale dragonului care se profilau pe cer și la 
ghearele care ar fi putut-o face bucățele. 

— Normal, a spus ea. 


* 


„Să zbori pe un dragon e cea mai uimitoare 
experiență posibilă“, și-a zis Piper. 

La înălțime, aerul era extrem de rece; dar 
carcasa metalică a dragonului genera atâta 
căldură, încât ei erau perfect protejaţi. Parc-ar 
fi stat pe scaune încălzite! Iar nișele de pe 
spatele dragonului erau proiectate ca niște șei 


high-tech, așa că nu erau deloc inconforta- 
bile. Leo le-a arătat cum să-și prindă picioarele 
în crăpăturile armurii, ca în scările unei șei, și 
cum să-și folosească hamurile de siguranţă 
bine ascunse în carcasa exterioară. S-au 
așezat unul în spatele celuilalt: Leo în faţă, 
apoi Piper, apoi Jason. lar Piper era foarte 
conștientă de prezenţa lui Jason în spatele ei. 
Și-ar fi dorit să se ţină de ea, poate s-o ţină în 
braţe; dar, din păcate, asta nu s-a întâmplat. 

Leo folosea frâiele pentru a controla 
dragonul ca și cum ar fi făcut asta toată viața. 
Aripile metalice funcționau perfect și, în scurt 
timp, ţărmul Long Island de-abia se mai vedea 
în spate. Au trecut pe deasupra statului 
Connecticut și au urcat în norii cenușii de 
iarnă. 

Leo le-a zâmbit. 

— Ca lumea, nu? 

— Şi dacă suntem văzuţi? a întrebat Piper. 

— Ceaţa, a spus Jason. li împiedică pe 
muritori să vadă lucrurile magice. Dacă ne 
văd, probabil ne confundă cu un mic avion sau 
așa ceva. 

Piper s-a uitat în jos. 

— Eşti sigur? 

— Nu, a recunoscut el. 

Apoi Piper a văzut că Jason strângea în 
mână fotografia unei fete cu păr negru. 

L-a privit întrebătoare, dar acesta a roșit și 
a băgat fotografia în buzunar. 


— Suntem în grafic. Probabil că diseară 
vom fi acolo. 

Piper era curioasă cine era fata din 
fotografie, dar nu voia să întrebe; și nu era 
semn bun că Jason nu-i spusese chiar el. Işi 
amintise ceva despre viaţa lui? Era o fotografie 
cu adevărata lui iubită? 

„Oprește-te“, și-a zis. „Nu faci decât să te 
chinui.“ 

I-a pus o întrebare mai simplă. 

— încotro mergem? 

— Să-l găsim pe zeul Vântului de nord, a 
spus Jason. Şi să vânăm spirite ale furtunii. 

CAPITOLUL 17 


Leo 


Leo nu-și mai încăpea în piele. 

Expresia de pe feţele tuturor când zburase 
cu dragonul prin tabără fusese nepreţuită! A 
crezut că chiar și cei din cabana lui o vor lua 
razna. 

Festus se comportase și el minunat. Nu 
incendiase nicio cabană și nu mâncase niciun 
satir, chiar dacă i se scursese puţin ulei din 
ureche. OK, puţin mai mult ulei. Leo se putea 


ocupa de asta mai târziu. 

Leo nu profitase de ocazie pentru a le spune 
tuturor despre Buncărul 9 sau despre proiectul 
corăbiei zburătoare. Avea nevoie de puţin timp 
să se gândească la toate astea. Le putea spune 
la întoarcere. 

„Dacă mă mai întorc“, s-a gândit el. 

Ba nu, cu siguranţă avea să se întoarcă. 
Făcuse rost din buncăr de o super centură 
pentru scule magice, plus o mulţime de 
provizii care se aflau în siguranţă în rucsacul 
lui. în afara de asta, avea de partea lui un 
dragon care scuipa foc și avea doar scurgeri 
minore. Ce putea merge prost? 

„Păi discul de control ar putea exploda“, i-a 
sugerat jumătatea prăpăstioasă a creierului 
său. „lar Festus te-ar putea mânca.“ 

Bine, poate că dragonul nu era complet 
reparat așa cum lăsase Leo să se înţeleagă. 
Lucrase toată noaptea ca să-i atașeze aripile, 
dar nu mai găsise în buncăr alt creier de 
dragon. Erau presaţi de timp! Trei zile până la 
solstițiu. Trebuiau să plece. în plus, Leo 
curățase discul destul de bine. Majoritatea 
circuitelor erau încă bune. Trebuiau doar să 
nu se dezasambleze. 

Jumătatea prăpăstioasă a început să spună: 
„Da, dar dacă...“ 

— Taci din gură, a spus Leo cu voce tare. 

— Poftim? a întrebat Piper. 

— Nimic, a spus el. A fost o noapte lungă. 


Cred că am halucinaţii. E în regulă. 

Din faţă, Leo nu le vedea feţele, dar din 
tăcerea lor putea presupune că prietenilor lui 
nu le convenea să aibă un conducător de 
dragon nedormit, care avea halucinaţii. 

— Glumeam. 

Leo și-a spus până la urmă că era mai bine 
să schimbe subiectul. 

— Deci, care e planul, frate? Spuneai ceva 
despre prinderea vântului sau despre datul de 
vânturi sau așa ceva? 

în timp ce zburau peste New England, Jason 
le-a prezentat planul: în primul rând, trebuiau 
să găsească un tip pe nume Boreas și să-l 
stoarcă de informaţii. 

— îl cheamă Boreasl nu s-a abținut Leo. Cine 
e, zeul bormașinilor? 

în al doilea rând, a continuat Jason, trebuiau 
să găsească acele venti care îi atacaseră în 
Marele Canion... 

— Nu putem să le zicem spirite ale furtunii? 
a întrebat pe Leo. Venti pare numele unui 
espresso malefic. 

în al treilea rând, a încheiat Jason, trebuiau 
să afle pentru cine lucrau spiritele furtunii, ca 
s-o găsească pe Hera și s-o elibereze. 

— Deci vrei să-l cauţi pe Dylan, tipul ăla 
nașpa cu furtuna, a spus Leo. Tipul care m-a 
aruncat de pe pasarelă și l-a târât pe 
antrenorul Hedge în nori. 

— Cam așa ceva, a spus Jason. Bine... s-ar 


putea să fie implicată și o lupoaică. Dar cred 
că e prietenoasă. Probabil că nu ne va mânca 
dacă nu ne vom arăta slabi. 

Jason le-a povestit visul lui despre lupoaica- 
mamă amenințătoare și rea și despre casa arsă 
cu turnuri de piatră care creșteau în piscină. 

— Aha, a spus Leo. Dar nu știi unde e acest 
loc. 

— Nu, a recunoscut Jason. 

— Mai sunt și uriași, a adăugat Piper. în 
profeție se vorbea despre „răzbunarea 
uriașului“. 

— Stai așa, a spus Leo. Uriași? Adică mai 
mulţi? De ce nu poate fi un singur uriaș care 
să vrea răzbunare? 

— Nu cred, a spus Piper. îmi amintesc că în 
vechile povești grecești era vorba despre o 
armată de uriași. 

— Super, a mormăit Leo. Desigur, la ce 
noroc avem noi, va fi o armată. Mai știi și 
altceva despre acești uriași? N-ai cercetat 
miturile pentru filmul tatălui tău? 

— Tatăl tău e actor? a întrebat Jason. 

Leo a izbucnit în râs. 

— Tot uit de amnezia ta. Ha, ha! Uit de 
amnezie. Asta e amuzant. Da, tatăl ei e Tristan 
McLean. 

— Aăă... Scuze, în ce film a jucat? 

— Nu contează, a spus Piper repede. 
Existau o mulțime de uriași în mitologia 
greacă. Dar dacă sunt cei la care mă gândesc, 


nu-i a bună. Erau imenși, aproape imposibil de 
ucis. Puteau mișca munţii din loc și chestii din 
astea. Cred că erau înrudiţi cu titanii. S-au 
ridicat din pământ după ce Cronos a pierdut 
războiul - mă refer la primul război al titanilor, 
purtat acum mii de ani - și au încercat să 
distrugă Olimpul. Dacă vorbim despre aceiași 
uriași... 

— Chiron a spus că se întâmplă din nou, și-a 
amintit Jason. Ultimul capitol. La asta s-a 
referit. Nu-i de mirare că n-a vrut să știm toate 
detaliile. 

Leo a fluierat. 

— Deci... uriași care pot muta munţii din 
loc. Lupoaice prietenoase care ne vor mânca 
dacă ne vom arăta slăbi. Espresso-uri malefice. 
Am înţeles. Poate că nu e momentul să vă 
povestesc despre bona mea psihopată. 

— E o glumă? a întrebat Piper. 

Leo le-a spus despre Tia Callida, care era de 
fapt Hera, și despre cum i se arătase în tabără. 
Nu le-a spus despre abilităţile lui legate de foc. 
Era un subiect delicat, mai ales după ce Nyssa 
îi spusese că semizeii care aveau legătură cu 
focul aveau tendinţa să distrugă orașe și alte 
chestii. în afara de asta, Leo ar fi trebuit să le 
explice că fusese implicat în moartea mamei 
lui și... Nu. Nu era pregătit să facă asta. A 
reușit să le vorbească despre noaptea în care 
ea murise, iară să pomenească de foc, 
spunându-le doar că atelierul se prăbușise. Era 


mai ușor să facă asta dacă nu se uita în ochii 
prietenilor lui, privind doar înainte în timp ce 
zburau. 

Le-a mai spus și despre femeia ciudată în 
veșminte de pământ care părea adormită și 
părea să cunoască viitorul. 

Leo a estimat că tot statul Massachusetts a 
trecut pe sub ei înainte ca prietenii lui să 
spună ceva. 

— Asta e... tulburător, a spus Piper. 

— Cam așa, a fost Leo de acord. Chestia e 
că toată lumea spune că n-are încredere în 
Hera. Ea urăște semizeii. Iar în profeție se zice 
că se va dezlănţui moartea dacă o înfuriem. 
Așa că mă întreb... de ce facem asta? 

— Ea ne-a ales, a spus Jason. Pe toţi trei. 
Suntem primii dintre cei șapte care trebuie să 
se întâlnească pentru marea profeție. Această 
misiune e începutul a ceva mult mai important. 

Asta nu l-a făcut pe Leo să se simtă mai 
bine, dar nu îl putea contrazice pe Jason. Intr- 
adevăr, părea începutul unei acţiuni de 
amploare. Doar că i-ar fi plăcut ca, dacă mai 
erau patru semizei care îi puteau ajuta, aceștia 
să apară rapid. Leo nu voia să aibă doar el 
parte de toate aventurile îngrozitoare care îi 
puneau viața în pericol. 

— In plus, a continuat Jason, doar ajutând-o 
pe Hera îmi voi recăpăta memoria. lar turnul 
întunecat din visul meu părea să se hrănească 
din energia Herei. Dacă chestia aia dezlănțuie 


un rege al uriașilor distrugând-o pe Hera... 

— Nu-i o afacere bună, a fost de acord 
Piper. Cel puţin Hera e de partea noastră - în 
cea mai mare parte a timpului. Pierderea ei ar 
stârni haosul printre zei. Ea e cea care 
păstrează pacea în familie. lar un război cu 
uriașii ar putea fi chiar mai distructiv decât 
Războiul Titanilor. 

Jason a aprobat din cap. 

— De asemenea, Chiron a mai spus ceva 
despre niște forțe și mai mari care se agită de 
solstițiu, când e un moment bun pentru magia 
neagră și așa mai departe - care s-ar putea 
trezi dacă Hera ar fi sacrificată în acea zi. Și 
tipa care controlează spiritele furtunii, cea 
care vrea să omoare toţi semizeii... 

— Ar putea fi doamna aceea ciudată 
adormită, a terminat Leo propoziția. N-aș vrea 
să văd cum e femeia de pământ trează. 

— Dar cine e? a întrebat Jason. Şi ce 
legătură are ea cu uriașii? 

Erau întrebări bune, dar pentru niciuna 
dintre ele nu exista un răspuns. Au zburat în 
tăcere în timp ce Leo se întreba dacă făcuse ce 
trebuie spunându-le atâtea. Nu mai povestise 
nimănui despre noaptea de la atelier. Chiar 
dacă nu le spusese întreaga poveste, încă se 
simțea ciudat, de parcă și-ar fi deschis pieptul 
și ar fi scos de acolo toate organele care îl ţin 
pe un om în viaţă. Tremura tot - și nu de frig. 
Spera doar că Piper, care stătea în spatele lui, 


nu-și dădea seama. 

„Fierarul și porumbiţa cușca o vor nimici.“ 
Nu așa spunea profeția? Asta însemna că el și 
Piper trebuiau să-și dea seama cum să 
pătrundă în închisoarea magică din piatră, 
presupunând c-o vor găsi. Apoi să declanșeze 
furia Herei, provocând moartea multor 
oameni. Părea distractiv! Leo o văzuse pe Tía 
Callida în acțiune; îi plăceau cuţitele, șerpii și 
să arunce copiii în foc. Da, clar că trebuiau să-i 
dezlănțuie furia. Era o idee excelentă. 

Festus zbura tot mai departe. Vântul era din 
ce în ce mai rece, iar dedesubtul lor pădurile 
înzăpezite păreau să nu se mai termine. Leo 
nu știa exact unde e Quebecul. El îi spusese lui 
Festus să-i ducă la palatul lui Bóreas, iar 
Festus o apucase spre nord. Spera că dragonul 
știa drumul și n-aveau să ajungă la Polul Nord. 

— De ce nu te culci? i-a șoptit Piper. Ai stat 
treaz toată noaptea. 

Leo a vrut să protesteze, dar cuvântul somn 
suna foarte bine. 

— N-o să mă lași să cad? 

Piper l-a bătut pe umăr. 

— Trebuie să ai încredere în mine, Valdez. 
Oamenii frumoși nu mint niciodată. 

— Corect, a murmurat el. 

S-a aplecat în față, pe gâtul cald al 
balaurului și a închis ochii. 


CAPITOLUL 18 


Leo 


I s-a părut că a dormit doar câteva clipe, dar 
când Piper l-a scuturat ca să-l trezească, 
începea să se întunece. 

— Am ajuns, a spus ea. 

Leo s-a frecat la ochi. Dedesubt era un oraș 
așezat pe o stâncă și cu vedere spre râu. 
Câmpurile din jur erau acoperite de zăpadă, 
dar orașul avea o strălucire caldă în lumina 
apusului iernatic. Clădirile erau înghesuite în 
spatele unor ziduri înalte ca într-un oraș 
medieval, mult mai vechi decât orice loc în 
care Leo mai fusese vreodată. în centru se afla 
un castel - cel puţin așa presupunea Leo, că 
era castel - cu ziduri impunătoare din 
cărămidă roșie și un turn pătrat cu un vârf 
înalt, cu acoperiș verde. 

— Spune-mi că e Quebecul și nu atelierul lui 
Moș Crăciun, a spus Leo. 

— Da, e Quebecul, a confirmat Piper. Unul 
dintre cele mai vechi orașe din America de 
Nord. întemeiat în jurul anului 1600 sau așa 


ceva. 

Leo a ridicat o sprânceană. 

— Tatăl tău a jucat și într-un film despre 
asta? 

Ea s-a încruntat, iar Leo era obișnuit cu 
asta, dar efectul nu a mai fost la fel de 
spectaculos ca altădată din cauza noului și 
minunatului ei machiaj. 

— Mai și citesc uneori, bine? Doar pentru 
că m-a revendicat Afrodita nu înseamnă că 
trebuie să fiu o proastă. 

— Joci tare! a spus Leo. Deci, dacă tot știi 
atâtea, ce-i cu castelul ăla? 

— E un hotel, cred. 

Leo a izbucnit în râs. 

— E imposibil. 

Dar când s-au apropiat mai mult, Leo a 
văzut că Piper avusese dreptate. Intrarea 
principală mișuna de portari, valeţi și hamali 
care cărau bagaje. Mașini negre sofisticate 
așteptau pe alee. Oameni în costume elegante 
și mantii de iarnă se grăbeau să intre la 
căldură. 

— Vântul de nord locuiește într-un hotel? a 
spus L.eo. Nu se poate să... 

— Atenţie, băieți, l-a întrerupt Jason. 
Suntem așteptați! 

Leo a privit în jos și a văzut despre ce 
vorbea Jason. în vârful turnului erau două 
siluete înaripate - doi îngeri furioși, cu niște 


săbii amenințătoare. 


* 


Nici lui Festus nu i-au plăcut îngerii. S-a 
oprit brusc, dând din aripi și cu ghearele 
pregătite, și a scos un huruit pe care Leo l-a 
recunoscut. Se pregătea să scuipe foc. 

— Ușurel, băiete, a mormăit Leo. 

Ceva îi spunea că îngerilor nu le-ar fi plăcut 
să fie incendiaţi. 


— Nu-mi place, a spus Jason. Seamănă cu 
spiritele furtunii. 

La început Leo a crezut că Jason avusese 
dreptate, dar când îngerii s-au apropiat, a 
văzut că erau mult mai solizi decât venti. 
Păreau niște adolescenţi obișnuiți, cu excepţia 
părului complet alb și a aripilor cu pene violet. 
Săbiile lor de bronz erau zimţate ca niște 
turturi. Semănau suficient cât să fie fraţi, dar 
cu siguranţă nu erau gemeni. 

Unul era cât un bivol de mare și purta o 
bluză de ho- cheist de un roșu strălucitor, 
pantaloni de trening largi și adidași negri din 
piele. Tipul fusese în mod clar implicat în 
multe bătăi, pentru că avea amândoi ochii învi- 
neţiţi, iar când a rânjit avea câţiva dinţi lipsă. 

Celălalt tip arăta de parcă tocmai coborâse 
de pe coperta unui disc cu muzică rock din anii 
1980 de-al mamei lui Leo - Journey, poate, sau 


Hali & Oates, sau ceva și mai penibil. Părul alb 
era scurt în faţă și lung la spate. Purta pantofi 
ascuţiţi din piele, niște pantaloni strâmţi și o 
cămașă de mătase oribilă, descheiată la primii 
trei nasturi. Poate își închipuia că arată ca un 
superb zeu al iubirii, dar tipul nu părea să 
cântărească mai mult de patruzeci de 
kilograme și era plin de coșuri. 

îngerii au ajuns în faţa dragonului și au 
rămas acolo, cu săbiile pregătite. 

Tipul cât un bivol a mârâit. 

— N-aveţi voie. 

— Pardon? a spus Leo. 

— Nu sunteţi trecuţi pe lista de zboruri, i-a 
explicat zeul iubirii. 

Pe lângă problemele de mai sus, mai avea și 
un accent franțuzesc atât de prost încât Leo a 
fost sigur că e fals. 

— Acest spaţiu aerian e restricţionat. 

— îi distrugem? 

Bivolul a  rânjit  arătându-și dantura 
incompletă. 

Dragonul a început să scoată aburi, gata să-i 
apere. Jason și-a scos sabia de aur, dar Leo a 
strigat: 

— Staţi așa! Hai să fim manierati, băieți. 
Pot cel puţin să aflu cine are onoarea de-a mă 
distruge? 

— Eu sunt Cal! a mârâit boul. 

Părea foarte mândru de el însuși, de parcă i- 


ar fi luat mult timp să memoreze propoziția 
aceea. 

— E prescurtarea de la Calais, a spus zeul 
iubirii. Din păcate, fratele meu nu poate rosti 
asta sau alte cuvinte care au mai mult de două 
silabe... 

— Pizza! Hochei! Distrug! a spus Cal. 

— .. „printre care se numără și numele lui, a 
încheiat zeul iubirii. 

— Eu sunt Cal, a repetat Cal. lar el e 
Zethes! Fra- te-meu! 

— Uau, frate, a spus Leo. Au fost aproape 
trei propoziţii! Bravo. 

Cal a mârâit, mulțumit de sine. 

— Bufon prost, a bombănit fratele lui. Râd 
de tine. Dar nu contează. Sunt Zethes, care e 
prescurtarea pentru Zethes. Şi doamna... 

I-a făcut cu ochiul lui Piper, dar rezultatul a 
semănat mai degrabă cu un rictus. 

— Ea îmi poate spune cum vrea. Poate că 
ar dori să ia cina cu un semizeu celebru 
înainte să vă distrugem? 

Piper a scos un icnet de parcă s-ar fi înecat 
cu o bomboană de tuse. 

— Asta... e o ofertă cu adevărat înfiorătoare. 

— Pentru puţin. 

Zethes a ridicat din sprâncene. 

— Suntem foarte romantici, noi, boreașii. 

— Boreași? a intervenit Jason. Sunteţi fiii lui 
Boreas? 

— A, deci ai auzit de noi! 


Zethes părea mulţumit. 

— Suntem agenţii de pază ai tatălui nostru. 
Deci înţelegi că nu putem permite persoanelor 
neautorizate să zboare prin spaţiul lui aerian 
pe dragoni care scârţâie și îi sperie pe bieţii 
muritori. 

A arătat în jos, iar Leo a văzut că muritorii 
începuseră să-i observe. Câţiva arătau în sus - 
deși nu păreau spe- riaţi încă - mai degrabă 
confuzi și supăraţi, de parcă dragonul ar fi fost 
un elicopter de trafic care zbura prea jos. 

— Acesta e din păcate și motivul pentru 
care, dacă nu e vorba de o aterizare de 
urgenţă, a spus Zethes, dân- du-și părul de pe 
faţa plină de coșuri, va trebui să vă distrugem. 

— Distrug! a aprobat Cal, cu un entuziasm 
mai mare decât i se părea necesar lui Leo. 

— Așteaptă! a spus Piper. Chiar este o 
aterizare de urgenţă. 

— Ooo! 

Cal a părut atât de dezamăgit, că lui Leo 
aproape i-a părut rău pentru el. 

Zethes şi-a îndreptat atenția asupra lui 
Piper, continuând de fapt ceea ce oricum 
făcuse până atunci. 

— Şi cum decide fata cea drăguță că 
aceasta e o situație de urgență? 

— Trebuie să-l vedem pe Boreas. E foarte 
urgent! Te rog? 

S-a chinuit să zâmbească, lucru care, și-a 
dat seama Leo, o storcea de energie; dar avea 


încă binecuvântarea Afroditei și arăta super. 
Era ceva și cu vocea ei - Leo și-a dat seama că 
nu punea la îndoială niciun cuvânt spus de ea. 
Jason dădea și el din cap, pe deplin convins. 

Zethes și-a făcut de lucru cu cămașa de 
mătase, probabil pentru a se asigura că era 
descheiată suficient. 

— Ei bine... Nu-mi place să dezamăgesc o 
doamnă frumoasă, dar vezi tu, sora mea ar 
stârni o tornadă dacă v-am permite... 

— Şi ni s-a stricat dragonul! a adăugat 
Piper. S-ar putea prăbuși în orice clipă! 

Festus s-a cutremurat la ţanc, apoi a întors 
capul și a mai vărsat niște zoaie din ureche, 
împroșcând un Mercedes negru din parcarea 
de dedesubt. 

— Nu distrug? a scâncit Cal. 

Zethes a căzut pe gânduri. Apoi i-a mai făcut 
o dată un semn spasmodic cu ochiul lui Piper. 

— Ei bine, ești drăguță. Adică ai dreptate. 
Un dragon stricat ar putea fi o situaţie de 
urgenţă. 

— Distrug mai târziu? a întrebat Cal, 
probabil pe tonul cel mai prietenos de care era 
capabil. 

— Vom avea ceva explicaţii de dat, și-a zis 
Zethes. Tata n-a fost o gazdă prea primitoare 
în ultima vreme. Veniţi, oameni cu dragonul 
stricat. Urmaţi-ne! 

Cei doi fraţi și-au băgat săbiile în teacă și au 
scos de la brâu niște arme mai mici - cel puţin 


asta a crezut Leo, că erau arme. Apoi, cei doi 
fraţi le-au pornit, iar Leo și-a dat seama că 
erau lanterne cu niște conuri portocalii, ca 
acelea folosite de controlorii de trafic pe piste. 
Cal și Zethes s-au întors și s-au îndreptat spre 
turnul hotelului. 

Leo s-a răsucit spre prietenii lui. 

— Sunt adorabili. Mergem cu ei? 

Jason și Piper nu păreau prea dornici. 

— Mda, a hotărât Jason. Dacă tot suntem 
aici. Dar mă întreb de ce Boreas n-a mai fost o 
gazdă primitoare. 

— Pfff, pentru că pur și simplu nu ne-a 

întâlnit pe noi. Leo a fluierat. 

— Festus, ia-te după lanterne! 


Æ 


Când s-au mai apropiat, Leo s-a temut să nu 
se izbească de turn. Cei doi frați au făcut 
dreapta, spre turnul cu acoperiş verde, fără să 
încetinească. Apoi o parte din acoperişul 
înclinat s-a deschis, dând la iveală o intrare 
suficient de largă încât să încapă și Festus. în 
partea de sus și de jos era plin de ţurţuri ca 
niște dinţi zimţaţi. 

— Asta nu-mi place, a mormăit Jason, dar 
Leo a mânat dragonul în jos și s-au năpustit pe 
urmele celor doi frati. 

Aceștia au aterizat în ceea ce trebuie să fi 
fost apartamentul penthouse; dar locul era 
îngheţat. Holul de la intrare avea tavane 


boltite, înalte de doisprezece metri, ferestre 
uriașe cu draperii și covoare orientale luxu- 
riante. O scară aflată în fundul încăperii ducea 
spre o altă sală la fel de mare, și mai multe 
coridoare se deschideau spre stânga și 
dreapta. Dar gheaţa făcea ca frumuseţea 
încăperii să fie un pic înfricoșătoare. Când Leo 
a coborât de pe dragon, covorul i-a scârţâit 
sub picioare. Mobilierul era acoperit de o 
peliculă subţire de gheaţă. Perdelele au rămas 
neclintite pentru că erau îngheţate, iar 
ferestrele cu flori de gheaţă lăsau să pătrundă 
lumina apoasă, palidă, ciudată a apusului. 
Până și tavanul era înțesat de ţurţuri. Cât 
despre scări, Leo era convins că ar fi alunecat 
și și-ar fi frânt gâtul dacă ar fi încercat să urce. 

— Băieți, a spus Leo, dacă reparaţi 
termostatul, eu mă mut aici oricând. 

— Eunu. 

Jason a privit neliniștit spre scară. 

— Am un sentiment ciudat. E ceva acolo 
sus... 

Festus s-a cutremurat și a scuipat flăcări. Pe 
solzi începuse să i se formeze gheaţă. 

— Nu, nu, nu. 

Zethes s-a îndreptat spre ei, deși Leo nu-și 
dădea seama cum se putea deplasa în pantofii 
lui ascuţiţi. 

— Dragonul trebuie dezactivat. Focul e 
interzis aici. Căldura îmi distruge părul. 

Festus a mârâit și dinţii i s-au rotit ca niște 


burghie. 

— E în regulă, băiete. 

Leo s-a întors spre Zethes. 

— Dragonul e cam sensibil la povestea cu 
dezactivarea. Dar am o soluţie mai bună. 

— Distrug? a sugerat Cal. 

— Nu, prietene. încetează cu distrusul ăla. 
la stai așa. 

— Leo, a spus Piper neliniștită, ce vrei să... 

— Priveşte și învaţă, regină a frumuseţii. 
Când l-am reparat pe Festus azi-noapte, am 
găsit tot felul de butoane. Nu vrei să știi ce fac 
unele dintre ele. Dar altele... Ia priviţi! 

Leo și-a băgat degetele în spatele piciorului 
stâng din faţă al dragonului. A apăsat pe un 
întrerupător și dragonul s-a cutremurat din 
cap până-n picioare. Toată lumea s-a tras mai 
în spate privind cum Festus se pliază ca un 
origami. Plăcile de bronz s-au stivuit singure. 
Gâtul și coada i-au intrat în corp. Aripile s-au 
strâns, iar corpul s-a micit până a ajuns o 
bucată dreptunghiulară de metal de mărimea 
unei valize. 

Leo a dat să-l ridice, dar cântărea în jur de 
șase miliarde de kilograme. 

— Ăăă... da. Staţi puţin. Cred că... aha. 

A mai apăsat un buton. în partea de susa 
apărut un mâner, iar în partea de jos, rotiţe. 

— Ta-da! a anunţat el. Cel mai greu bagaj 
de mână din lume! 

— E imposibil, a spus Jason. Ceva atât de 


mare n-ar fi putut... 

— Stop! a ordonat Zethes. 

El și Cal și-au scos săbiile și s-au încruntat 
la Leo. 

Leo a ridicat mâinile. 

— Bine... Ce-am făcut? Staţi calmi, băieţi. 
Dacă vă deranjează atât de tare, nu trebuie să 
iau dragonul cu mine... 

— Cine ești? 

Zethes i-a pus vârful săbiei în piept lui Leo. 

— Un copil de-al Vântului din sud, care 
spionezi? 

— Poftim? Nu! a spus Leo. Sunt fiul lui 
Hefaistos. Un fierar prietenos, care nu face 
nimănui niciun rău! 

Cal a mârâit. Și-a apropiat capul de al lui 
Leo și cu siguranţă nu era mai frumos de 
aproape, cu ochii lui învineţiţi și gura știrbă. 

— Simt miros de foc, a spus. Focul e rău. 

— O! 

Inima lui Leo bătea nebunește. 

— Da, păi... hainele mele sunt cam pârlite și 
am lucrat cu ulei și... 

— Nu! 

Zethes s-a îndepărtat de Leo, fără să-și 
retragă sabia. 

— Putem  mirosi focul, semizeule. Am 
presupus că era de la dragonul acela 
scârţâitor, dar acum dragonul e o valiză. Și 
încă miros foc... pe tine. 

Dacă în penthouse n-ar fi fost atâtea grade 


sub zero, Leo ar fi început să transpire. 

— Hei... uite... Habar n-am... 

S-a uitat disperat la prietenii lui. 

— Fraților, îmi daţi o mână de ajutor? 

Jason avea deja moneda de aur în mână. A 
înaintat un pas, cu ochii la Zethes. 

— Uite ce e, a fost o greșeală. Leo n-are 
treabă cu focul. Spune-le, Leo. Spune-le că n-ai 
treabă cu focul. 

— Ăăă... 

— Zethes? 

Piper a încercat din nou să zâmbească 
fermecător, deși părea cam neliniștită și 
îngheţată ca să reușească. 

— Suntem prieteni. Puneţi jos săbiile și 
haideţi să vorbim. 

— Fata e drăguță, a recunoscut Zethes, și, 
desigur, n-are cum să nu fie atrasă de calităţile 
mele uimitoare; dar, din păcate, nu mă pot 
lăsa pradă iubirii în acest moment. 

Şi-a înfipt vârful săbiei mai adânc în pieptul 
lui Leo, iar acesta a simţit cum gheaţa i se 
răspândește prin haine, amorţindu-l. 

I-ar fi plăcut să-l poată reactiva pe Festus. 
Avea nevoie de întăriri. Dar i-ar fi luat câteva 
minute, chiar dacă ar fi putut ajunge la buton, 
iar cei doi nebuni cu aripi violet îi stăteau în 
cale. 

— Distrug acum? l-a întrebat Cal pe fratele 
lui. 

Zethes a dat din cap că nu. 


— Din păcate, cred că... 

— Nu, a insistat și Jason. 

Părea destul de calm, dar Leo și-a dat 
seama că era gata să arunce moneda în aer și 
să se transforme într-un adevărat gladiator. 

— Leo e doar unul dintre fiii lui Hefaistos. 
Nu reprezintă nicio ameninţare. Piper e fiica 
Afroditei. Eu sunt fiul lui Zeus. Suntem 
pașnici... 

Jason a șovăit, pentru că fraţii s-au întors 
deodată spre el. 

— Ce-ai spus? a întrebat Zethes. Ești fiul lui 
Zeus? 

— Hm... da, a spus Jason. Asta e de bine, 
nu? Numele meu e Jason. 

Cal a părut atât de surprins, că aproape și-a 
scăpat sabia. 

— Nu poate fi Jason, a spus el. Nu arată la 
fel. 

Zethes a făcut un pas înainte și s-a chiorât 
la faţa lui Jason. 

— Nu, nu e Jason al nostru. Jason al nostru 
era mai stilat. Nu ca mine, dar era stilat. In 
plus, Jason al nostru a murit acum câteva 
milenii. 

— Stai așa, a spus Jason. Jason al vostru... 
vrei să spui Iason? Tipul cu Lâna de Aur? 

— Desigur, a spus Zethes. Am făcut parte 
din echipajul de pe corabia lui, Argo, în 
vremurile de demult, pe când eram semizei 
muritori. Apoi am acceptat nemurirea pentru 


a-l sluji pe tatăl nostru, așa că voi arăta atât 
de bine pe vecie, iar prostul de frate-meu se 
poate bucura de pizza și hochei. 

— Hochei! a încuviinţat Cal. 

— Dar Jason - lason al nostru - a murit, a 
spus Zethes. Nu poţi fi el. 

— Nici nu sunt, a încuviinţat Jason. 

— Deci, distrug? a întrebat Cal. 

Era clar că toată vorbăria le dădea mari 
bătăi de cap celor doi neuroni din creierul lui. 

— Nu, a spus Zethes cu părere de rău. Dacă 
e fiul lui Zeus, e posibil să fie cel pe care îl 
așteptam. 

— îl așteptați? a întrebat Leo. în sensul 
bun? O să-l copleșiți cu lucruri fabuloase? Sau 
în sensul rău - a dat de belea? 

S-a auzit o voce de fată: 

— Asta depinde de tatăl meu. 

Leo și-a îndreptat privirea spre scară. I-a 
stat inima în loc. în capul scărilor era o fată 
într-o rochie de mătase albă. Pielea ei era 
nefiresc de albă, de culoarea zăpezii, dar avea 
o coamă de păr negru și ochi cafenii. S-a uitat 
inexpresivă la Leo, fără să zâmbească, fără 
prietenie. Dar nu conta. Leo se îndrăgostise. 
Era cea mai uimitoare fată pe care o văzuse 
vreodată. 

Apoi ea a privit la Jason și Piper și a părut să 
înţeleagă imediat situaţia. 

— Tata vrea să-l vadă pe cel numit Jason, a 


spus fata. 

— Atunci el este? a întrebat Zethes 
emoționat. 

— Vom vedea. Zethes, condu-i pe vizitatori. 

Leo a apucat mânerul valizei-dragon. Nu era 
sigur cum o va urca pe scări, dar trebuia să 
ajungă lângă fata aceea și să-i pună niște 
întrebări importante, cum ar fi ce adresă de e- 
mail are și ce număr de telefon. 

înainte să mai facă vreun pas, ea i-a aruncat 
o privire care l-a făcut să îngheţe. Nu să 
îngheţe efectiv, deși ar fi putut l-a fel de bine 
s-o facă. 

— Tu nu, Leo Valdez, a spus ea. 

Leo s-a întrebat cum de îi cunoaște numele; 
dar mai ales se concentra asupra iubirii care-l 
lovise. 

— De ce nu? 

Probabil că părea un băieţel plângăcios, dar 
n-avea ce face. 

— Nu poţi ajunge în prezenţa tatălui meu, a 
spus fata. Focul și gheaţa nu se înţeleg. 

— Mergem împreună, a insistat Jason, 
punând mâna pe umărul lui Leo, sau deloc. 

Fata și-a înclinat capul, ca cineva care nu 
era obișnuit să nu-i fie ascultate ordinele. 

— N-o să păţească nimic, Jason Grace, dacă 
nu ne faci probleme. Calais, rămâi aici cu Leo 
Valdez. Păzeș- te-1, dar nu-l ucide. 

Cal s-a bosumflat. 

— Nici măcar puţin? 


— Nu, a insistat fata. Şi ai grijă de valiza aia 
interesantă până hotărăște tata ce și cum. 

Jason și Piper s-au uitat la Leo, întrebându-1 
pe muţește: „Cum vrei să acţionăm?“ 

Leo a simţit un val de recunoștință. Erau 
gata să lupte pentru el. Nu voiau să-l lase 
singur cu bivolul jucător de hochei. O parte din 
el voia să se opună, să folosească noua centură 
pentru scule și să vadă de ce e în stare, poate 
chiar să invoce o minge, două de foc și să 
prăjească locul ăla. Dar cei doi fraţi îl speriau. 
Iar fata aia superbă îl speria și mai tare, chiar 
dacă tot ar fi vrut să facă rost de numărul ei de 
telefon. 

— E în regulă, prieteni, a spus el. N-are 
niciun sens să facem scandal dacă nu trebuie. 
Mergeţi doar voi. 

— Ascultaţi-l pe prietenul vostru, a spus 
fata. Leo Valdez va fi în siguranţă. Aș vrea să 
pot spune același lucru despre tine, fiu al lui 
Zeus. Acum haideţi, regele Boreas vă așteaptă. 


CAPITOLUL 19 


Jason 


Jason n-ar fi vrut să-l părăsească pe Leo, dar 
începea să creadă că a te afla în prezenţa 
hocheistului Cal era cea mai puțin periculoasă 
chestie care ţi se putea întâmpla acolo. 

Pe măsură ce urcau pe scara îngheţată, 
Zethes era tot timpul în spatele lor, cu sabia 
pregătită. Chiar dacă arăta ca o relicvă din 
epoca disco, arma lui era foarte 
amenințătoare. Jason și-a dat seama că o 
lovitură l-ar fi transformat, probabil, într-o 
îngheţată pe băț. 

Apoi mai era și prinţesa de gheaţă. Din când 
în când se întorcea și-i zâmbea lui Jason, dar 
iară niciun pic de căldură. îl privea pe Jason de 
parcă ar fi fost un specimen deosebit de 
interesant pe care de-abia aștepta să-l disece. 

Dacă așa erau copiii lui Boreas, Jason nu era 
deloc convins că vrea să le cunoască tatăl. 
Annabeth îi spusese că Boreas era cel mai 
prietenos dintre zeii vânturilor. Asta părea să 
însemne doar că nu-i ucidea pe eroi la fel de 


repede ca ceilalţi. 

Jason se temea că și-a condus prietenii într- 
o capcană. Dacă lucrurile mergeau prost, nu 
era sigur că-i putea scoate de acolo în viaţă. 
Fără să stea pe gânduri, a apucat-o pe Piper 
de mână ca să se liniștească. 

Ea a ridicat din sprâncene, dar nu i-a dat 
drumul. 

— Va fi bine, i-a promis. E doar o discuţie, 
nu? 

Din capul scărilor, prinţesa de gheaţă a 
privit în urma ei și a observat că se ţin de 
mână. Zâmbetul i s-a stins. Dintr-odată mâna 
lui Jason care o ţinea pe a lui Piper a îngheţat 
și a simţit o arsură. l-a dat drumul, iar din 
degete îi ieșea un abur îngheţat, la fel ca lui 
Piper. 

— Căldura nu e binevenită aici, i-a sfătuit 
prințesa, mai ales când singura voastră șansă 
de-a rămâne în viaţă sunt eu. Vă rog, pe aici. 

Piper l-a întrebat neliniștită din priviri: „Ce- 
a fost asta?“ 

Jason n-a știut ce să-i răspundă. Zethes l-a 
împins din spate cu sabia lui ca un ţurțure și 
au urmat-o pe prinţesă pe un hol uriaș 
împodobit în tapiserii îngheţate. 

Vânturi reci suflau în toate direcţiile, iar 
gândurile lui Jason se derulau aproape la fel 
de rapid. Avusese mult timp să se gândească 
în timp ce călătoriseră cu dragonul spre nord, 


dar se simțea mai confuz ca niciodată. 

Fotografia 'Thaliei era tot în buzunar, deși 
nu mai trebuia s-o privească. Imaginea i se 
întipărise în memorie. Ca și cum n-ar fi fost 
suficient că nu-și amintea trecutul, gândul că 
avea o soră care poate avea niște răspunsuri și 
imposibilitatea de-a o găsi îl înnebuneau. 

în poză, Thalia nu semăna deloc cu el. 
Amândoi aveau ochi albaștri, dar cam atât. Ea 
avea părul negru și tenul măsliniu. Trăsăturile 
ei erau mai bine definite, ca ale unui șoim. 

Cu toate astea, Thalia îi părea foarte 
cunoscută. Hera îi lăsase suficientă memorie 
cât să fie sigur că era sora lui. Dar Annabeth 
păruse foarte surprinsă când el îi spusese 
asta, de parcă n-ar fi știut că Thalia are un 
frate. Oare sora lui știa despre el? Despre cum 
fuseseră despărțiți? 

Hera îi luase amintirile. Ii furase lui Jason 
tot trecutul, îi dăduse o nouă viaţă, iar acum 
aștepta s-o salveze dintr-o închisoare doar ca 
el să poată recupera ceea ce îi luase. Jason era 
atât de supărat, că-i venea să plece, s-o lase pe 
Hera să putrezească în cușcă, dar nu putea. 
Era prea implicat. Trebuia să afle și alte 
lucruri, iar asta îi stârnea și mai multe 
resentimente. 

— Hei. 

Piper l-a prins de braţ. 

— Mai ești aici, cu mine? 

— Da... da, scuze. 


îi era recunoscător lui Piper. Avea nevoie de 
un prieten și se bucura că binecuvântarea 
Afroditei începea să-şi piardă puterea. 
Machiajul se estompa. Părul revenea încet la 
stilul dinainte, ondulat și în codițe împletite. 
Asta o facea să arate mai reală și, din 
perspectiva lui Jason, mai frumoasă. 

între timp era sigur că nu se cunoscuseră 
înainte de episodul de la Marele Canion. 
Relaţia lor fusese doar un efect al Ceţii asupra 
minţii lui Piper. Dar cu cât își petrecea mai 
mult timp cu ea, cu atât mai mult își dorea ca 
totul să se fi întâmplat și în realitate. 

„Termină“, și-a spus. Nu era corect faţă de 
Piper să gândească așa. Jason n-avea habar ce 
îl aștepta în vechea lui viață - sau cine îl 
aștepta. Dar era ferm convins că trecutul nu s- 
ar fi potrivit cu Tabăra Semizeilor. Cine știe ce 
se putea întâmpla după misiune, presupunând 
că ar fi supravieţuit? 

La capătul coridorului au ajuns în fata unei 
uși duble din lemn de stejar pe care era 
sculptată o hartă a lumii, în fiecare colț era 
câte un bărbos care sufla vânt. Jason era sigur 
că mai văzuse asemenea hărți. Dar în versiu- 
nea asta, cu toţii reprezentau iarna, suflând 
gheaţă și zăpadă din toate colţurile lumii. 

Prinţesa s-a întors. Ochii ei căprui luceau, 
iar Jason s-a simţit ca un cadou de Crăciun pe 
care ea spera să-l primească. 


— Asta e camera tronului, a spus ea. 
Poartă-te cum se cuvine, Jason Grace. Tata 
poate fi... rece. Voi traduce pentru tine și voi 
încerca să-l conving să te asculte. Sper să te 
cruţe. Ar putea fi foarte distractiv. 

Jason s-a gândit că fata vedea distracţia 
într-o formă cu totul diferită faţă de el. 

— Hm, bine, a bombănit el. Dar, serios, 
suntem aici doar pentru o mică discuţie. Vom 
pleca imediat după. 

Fata a zâmbit. 

— îmi plac eroii. Ignoranţa poate fi o 
virtute. 

Piper și-a dus mâna la pumnal. 

— Ei bine, ce-ar fi să ne luminezi? Spui că 
vei traduce pentru noi și nici măcar nu știm 
cine ești. Cum te cheamă? 

Fata a pufnit dezgustată. 

— Cred că n-ar trebui să fiu surprinsă că nu 
mă  recunoașteţi. Nici măcar grecii din 
antichitate nu mă cunoșteau bine. Pe insulele 
lor era prea cald și erau prea îndepărtate de 
moșia mea. Sunt Chione, fiica lui Boreas, zeița 
zăpezii. 

A făcut un semn cu degetul și a fost 
înconjurată de un mic viscol cu fulgi mari și 
pufoși ca bumbacul. 

— Acum, veniţi, a spus Chione. 

Ușile de stejar s-au deschis și o lumină 
albastră și rece s-a revărsat din cameră. 


— Să sperăm că veţi supravieţui discuţiei. 


CAPITOLUL 20 


Jason 


Dacă pe holul de la intrare fusese frig, în 
sala tronului era ca în congelator. 

Ceaţa plutea în jur. Jason a început să 
dârdâie și să scoată aburi pe gură. Pe pereţi 
erau tapiserii violet care înfățișau scene cu 
păduri înzăpezite, munţi sterpi și ghețari. 
Deasupra, la mare înălțime, panglici luminoase 
colorate - aurora boreală - se unduiau pe 
tavan. Podeaua era acoperită de un strat de 
zăpadă, așa că Jason pășea cu grijă. Peste tot 
în încăpere se aflau sculpturi cu războinici din 
gheaţă în mărime naturală - unii în armuri 
grecești, alţii medievale, unii în haine moderne 
de camuflaj - cu toţii îngheţaţi în diverse 
poziţii de atac, cu săbiile ridicate și pistoalele 
încărcate. 

Cel puţin, asta a crezut Jason - că erau 
sculpturi. Apoi a dat să treacă printre doi 
lăncieri greci, iar aceștia s-au deplasat cu o 
viteză surprinzătoare și încheieturile le-au 
trosnit pulverizând cristale de gheaţă când și- 
au încrucișat sulițele pentru a-i bloca accesul. 

Din celălalt capăt al sălii s-a auzit vocea 


unui bărbat care vorbea într-o limbă ce 
semăna cu franceza. Camera era atât de lungă 
și de ceţoasă încât Jason nu-i vedea capătul; 
dar, indiferent ce-a zis vocea, paznicii de 
gheaţă au coborât sulițele. 

— E în regulă, a spus Chione. Tata le-a 
ordonat să nu vă omoare încă. 

— Super, a spus Jason. 

Zethes l-a împuns în spate cu sabia. 

— Nu te opri, Jason Junior. 

— Te rog, nu-mi spune așa. 

— Tata nu e un om răbdător, l-a avertizat 
Zethes, iar frumoasei Piper, din păcate, îi 
piere coafura magică foarte repede. Poate că 
mai târziu îi voi împrumuta câte ceva din 
bogata mea colecţie de produse pentru îngriji- 
rea părului. 

— Mulţumesc, a bombănit Piper. 

Au mers mai departe și ceața s-a dat la o 
parte lăsând să se vadă un bărbat care ședea 
pe un tron de gheaţă. Era impunător, îmbrăcat 
într-un costum alb, elegant, parcă ţesut din 
zăpadă, cu aripi mov închis întinse. Părul lung 
și barba zburlită erau pline de ţurțuri, așa că 
Jason nu și-a dat seama dacă avea părul cărunt 
sau doar alb de la gheaţă. Sprâncenele arcuite 
îl făceau să pară supărat, dar ochii îi sclipeau 
cu mai multă căldură decât cei ai fiicei sale - 
de parcă ar fi avut simţul umorului îngropat 
undeva sub pojghița îngheţată. Cel puţin Jason 
așa spera. 


— Bienvenu, a spus regele. Je suis Boreas le 
Roi. Et vous? 

Chione, zeița zăpezii, a dat să vorbească, 
dar Piper a făcut un pas în faţă și s-a înclinat. 

— Votre majesté, a spus ea, je suis Piper 
McLean. Et c'est Jason, fils de Zeus. 

împăratul a zâmbit plăcut surprins. 

— Vous parlez francais ? Très bien! 

— Piper, vorbeşti franceza? a întrebat 
Jason. 

Piper s-a încruntat. 

— Nu. De ce? 

— Tocmai ai vorbit în franceză. 

Piper s-a uitat la el neîncrezătoare. 

— Serios? 

Regele a mai spus ceva, iar Piper a dat din 
cap. 

— Oui, Votre Majesté. 

împăratul a izbucnit în râs și a bătut din 
palme, în mod evident încântat. A mai adăugat 
câteva propoziţii, apoi i-a făcut un semn cu 
mâna fiicei lui, cerându-i parcă să dispară. 

Chione a părut ofensată. 

— Regele spune... 

— Spune că sunt o fiică a Afroditei, a 
întrerupt-o Piper, așa că și normal că vorbesc 
franceza, care e limba iubirii. N-am avut nici 
cea mai vagă idee. Majestatea Sa spune că nu 
mai e nevoie ca Chione să traducă. 

în spatele lor, Zethes a pufnit, iar Chione i-a 
aruncat o privire ucigătoare. S-a înclinat 


ţeapănă în faţa tatălui ei și a făcut un pas 
înapoi. 

Regele și-a îndreptat atenţia asupra lui 
Jason, care a hotărât că era o idee bună să 
facă o plecăciune. 

— Majestate, sunt Jason Grâce. Vă 
mulțumesc pentru. .. ăăă... că nu ne-aţi ucis. 
Pot întreba... de ce un zeu grec vorbește 
franceza? 

Piper a avut un nou schimb de replici cu 
regele. 

— Vorbește limba ţării-gazdă, a tradus 
Piper. Spune că toţi zeii fac asta. Cei mai mulţi 
zei greci vorbesc limba engleză pentru că 
acum locuiesc în Statele Unite ale Americii, 
dar Boreas n-a fost niciodată binevenit pe 
tărâmul lor. Domeniul lui a fost întotdeauna 
nordul îndepărtat. în această perioadă îi place 
Quebecul, așa că vorbește franceza. 

Regele a mai spus ceva, iar Piper s-a albit la 
faţă. 

— Regele spune... 

A șovăit. 

— Spune... 

— O, dă-mi voie mie, a spus Chione. Tata 
spune că are ordin să te omoare. Nu v-am spus 
asta mai devreme? 

Jason s-a încordat. Regele încă zâmbea 
prietenos, de parcă pur și simplu i-ar fi dat o 
veste grozavă. 


— Să ne omoare? a spus Jason. De ce? 

— Pentru că, a spus regele, într-o engleză 
cu accent puternic, așa mi-a poruncit stăpânul 
meu Eol. 

Boreas s-a ridicat. A coborât de pe tron și și- 
a dat aripile pe spate. Când s-a apropiat, 
Chione și Zethes s-au plecat în faţa lui. Jason 
și Piper le-au urmat exemplul. 

— Vă voi face hatârul de-a vorbi pe limba 
voastră, a spus Boreas, așa cum și Piper 
McLean m-a onorat vorbind pe limba mea. Am 
avut toujours o predilecție pentru copiii 
Afroditei. Cât despre tine, Jason Grace, nu 
cred că stăpânul meu, Eol, se așteaptă să ucid 
un fiu al stăpânului Zeus... fără ca mai întâi să 
aud ce are de spus. 

Moneda de aur a lui Jason părea să crească 
în buzunar. Dacă ar fi fost siliți să lupte, ar fi 
avut șanse foarte slabe. Cel puţin două 
secunde ca să-și invoce sabia. Apoi trebuia să 
înfrunte un zeu, doi dintre copiii lui și o ar- 
mată de războinici îngheţaţi. 

— Eol e stăpânul vânturilor, nu-i așa? a 
întrebat Jason. De ce ne-ar vrea morți? 

— Sunteţi semizei, a spus Boreas, de parcă 
asta ar fi explicat totul. Sarcina lui Eol e să 
controleze vânturile, iar semizeii i-au dat 
mereu multe bătăi de cap. îi cer favoruri. 
Dezlănţuie vânturi și provoacă haos. Dar 
insulta finală a fost lupta cu Tifon de vara 
trecută... 


Boreas a făcut un semn și o placă de gheaţă 
ca un IV cu ecran plat s-a materializat de 
nicăieri. Pe suprafața ei au apărut imagini 
dintr-o bătălie - un uriaș înconjurat de nori de 
furtună trecând peste un râu și îndreptân- du- 
se spre Manhattan. Mici siluete strălucitoare - 
zeii, a presupus Jason - mișunau în jurul lui ca 
niște viespi furioase, lovind monstrul cu 
fulgere și foc. în cele din urmă râul a erupt 
într-un vârtej uriaș de apă și silueta învăluită 
în fum s-a scufundat sub valuri făcându-se 
nevăzut. 

— Uriașul furtunii, Tifon, a explicat Boreas. 
Prima oară când zeii l-au învins, cu mii de ani 
în urmă, el n-a murit în liniște. Moartea lui a 
eliberat o mulțime de spirite ide furtunii - niște 
vânturi sălbatice care nu ascultau de nimeni. 
Sarcina lui Eol a fost să le urmărească pe 
toate și să le închidă în cetatea lui. Ceilalţi zei 
nu l-au ajutat. Nici măcar nu și-au cerut scuze 
pentru acest inconvenient. l-au trebuit secole 
lui Eol să urmărească toată spiritele furtunii 
și, bineînţeles, asta l-a scos din minţi. Apoi, 
vara trecută, Tifon a fost învins nou... 

— Şi moartea lui a eliberat un alt val de 
venti, a presupus Jason. Ceea ce l-a înfuriat și 
mai tare pe Eol. 

— C'est urai, l-a aprobat Boreas. 

— Dar, Majestate, a spus Piper, zeii nu 
aveau de ales decât să lupte cu Tifon. Voia să 
distrugă Olimpul! în plus, de ce să pedepsești 


semizeii pentru asta? 

Regele a ridicat din umeri. 

— Eol nu se poate răzbuna pe zei. Ei sunt 
șefii lui și sunt foarte puternici. Deci se 
răzbună pe semizeii care i-au ajutat în război. 
Ordinul lui e clar: Semizeii care vin să ne 
ceară ajutor nu mai trebuie toleraţi. Trebuie să 
vă zdrobesc capetele alea micuţe de muritori. 

S-a lăsat o tăcere stânjenitoare. 

— Sună foarte... extrem, a îndrăznit Jason. 
Dar n-o să ne zdrobești chiar acum capetele, 
nu-i așa? O să ne asculți mai întâi, pentru că, 
odată ce vei auzi de misiunea noastră... 

— Da, da, a încuviințat regele. Vezi tu, Eol 
mi-a mai spus și că s-ar putea ca un fiu de-al 
lui Zeus să-mi ceară ajutorul și, dacă se 
întâmplă așa, trebuie să te ascult înainte să te 
omor, pentru că - oare cum s-a exprimat? - o 
să ne faci vieţile foarte interesante. Oricum, 
sunt obligat doar să ascult. După aceea, sunt 
liber să hotărăsc și să fac ce cred de cuviinţă. 
Dar te voi asculta. Și Chione vrea asta. E 
foarte posibil să nu te omorâm. 

Jason a simţit că poate respira din nou. 

— Grozav. Mulţumesc. 

— Nu-mi mulțumi. 

Boreas a zâmbit. 

— Sunt mai multe feluri în care ne-ai putea 
face viața interesantă. Uneori păstrăm 
semizeii ca să ne amuzăm, după cum vezi. 

A arătat de jur-împrejur spre diferitele 


statui de gheaţă din încăpere. 

Piper a scos un sunet ca și cum ar fi fost 
strangulată. 

— Vrei să spui că toţi aceștia sunt semizei? 
Semizei congelaţi? Sunt în viaţă? 

— O întrebare interesantă, a recunoscut 
Boreas, de parcă nu s-ar mai fi gândit la asta. 
Nu se mișcă decât pentru a-mi executa 
ordinele. în restul timpul sunt pur și simplu 
congelaţi. Cu excepţia cazului în care se to- 
pesc, lucru care, presupun, ar face o mizerie 
groaznică. 

Chione s-a dus în spatele lui Jason și i-a pus 
degetele reci pe gât. 

— Tata îmi face niște cadouri minunate, i-a 
murmurat ea la ureche. Alătură-te Curţii 
noastre. Poate că-i voi lăsa pe prietenii tăi să 
plece. 

— Poftim? a intervenit Zethes. Dacă Chione 
îl ia pe el, atunci eu merit fata. Chione 
primește întotdeauna mai multe cadouri! 

— Fiţi cuminţi, copii, a spus Boreas cu 
asprime. Musafirii noștri vor crede că sunteţi 
niște răsfațaţi! în plus, te cam grăbești. Nici 
măcar n-am auzit încă povestea semizeului. 
De-abia apoi vom decide ce facem cu ei. Te 
rog, Jason Grace, distrează-ne! 

Jason a simţit cum i se blochează creierul. 
Nici nu s-a uitat la Piper de teamă că-și va 
pierde complet controlul. El îi băgase în 
povestea asta, iar acum aveau să moară - sau, 


și mai rău, vor deveni o sursă de amuzament 
pentru copiii lui Boreas și vor sfârși prin a ră- 
mâne veșnic îngheţaţi în această sală a 
tronului, degradându-se încet. 

Chione a tors și l-a mângâiat pe gât. Fără ca 
Jason s-o plănuiască, un curent electric i-a 
străbătut suprafaţa pielii. S-a auzit un pocnet 
și Chione a zburat în spate, alunecând pe 
podea. 

Zethes a izbucnit în râs. 

— A fost super! Mă bucur că ai făcut asta, 
chiar dacă acum trebuie să te omor. 

în primul moment, Chione a fost prea uluită 
să reacționeze. Apoi aerul din jurul ei a 
început să vibreze ca un mic viscol. 

— îndrăznești... 

— Ajunge, a ordonat Jason, cu toată 
convingerea de care era în stare. N-o să ne 
ucideţi. Şi nici n-o să ne ţineţi prizonieri. 
Suntem în căutarea reginei zeilor, așa că, dacă 
nu vreţi ca Hera să dea năvală peste voi, o să 
ne lăsaţi să plecăm. 

Părea mult mai încrezător decât se simţea, 
dar le-a atras atenţia. Viscolul lui Chione s-a 
oprit. Zethes și-a coborât sabia. S-au uitat 
nedumeriţi la tatăl lor. 

— Hmm, a spus Boreas. 

Ochii îi sclipeau, dar Jason nu și-a dat 
seama dacă era furios sau amuzat. 

— Un fiu al lui Zeus, protejat de Hera? Asta 
e cu siguranţă o premieră. Spune-ne povestea 


ta. 

Jason a fost cât pe ce s-o dea în bară. Nu se 
așteptase să primească șansa de-a vorbi și a 
rămas fără glas. 

Piper a fost cea care l-a salvat. 

— Majestate! 

A mai făcut o reverență, cu o eleganţă 
incredibilă, având în vedere că viaţa ei era în 
joc. I-a spus lui Boreas întreaga poveste, de la 
Marele Canion la profeție, mult mai bine și 
mai repede decât ar fi facut-o Jason. 

— Tot ce vă cerem e să ne ajutaţi puţin, a 
încheiat Piper. Spiritele furtunii care ne-au 
atacat lucrează pentru o stăpână rea. Dacă le 
găsim, poate o vom găsi și pe Hera. 

Regele își mângâia ţurțurii din barbă. Se 
lăsase noaptea și singura lumină venea de la 
aurora boreală care scălda totul în roșu și 
albastru. 

— Ştiu despre aceste spirite ale furtunii, a 
spus Boreas. Ştiu unde sunt ţinute și știu de 
prizonierul pe care l-au luat. 

— Domnul antrenorul Hedge e în viaţă? a 
întrebat Jason. 

Boreas a făcut un semn plictisit. 

— Deocamdată. Dar cea care controlează 
aceste vânturi de furtună... Ar fi o nebunie să 
vă luptaţi cu ea. Aţi fi mai în siguranţă aici, ca 
statui îngheţate. 

— Hera are probleme, a spus Jason. Peste 
trei zile ea va fi - nici nu știu cum să zic - 


consumată, distrusă, ceva de genul ăsta. Și un 
uriaș se va ridica. 

— Da, a încuviinţat Boreas. 

Fusese imaginaţia lui Jason sau regele îi 
aruncase o privire furioasă lui Chione? 

— Multe lucruri oribile se trezesc la viaţă. 
Nici chiar propriii mei copii nu-mi spun toate 
veștile pe care ar trebui să le știu. Marea 
agitaţie a monștrilor, care a început cu Cronos 
- tatăl tău, Zeus, a fost un naiv în- chipuindu-și 
că se va sfârși totul odată cu înfrângerea 
titanilor. Dar povestea se repetă. Urmează 
bătălia finală, iar cel care se va trezi e mai 
sinistru decât orice titan. Spiritele furtunii 
sunt doar începutul. Pământul mai are multe 
grozăvii de oferit. Când monștrii nu mai 
sălășluiesc în Tartar, iar sufletele nu mai sunt 
prizoniere în Hades... Olimpul are motive să se 
teamă. 

Jason nu știa sigur ce înseamnă toate astea, 
dar nu-i plăcea zâmbetul lui Chione - de parcă 
asta ar fi fost distracţia ei preferată. 

— Deci ne veţi ajuta? l-a întrebat Jason pe 
rege. 

Boreas s-a încruntat. 

— Nu am spus asta. 

— Vă rugăm, Majestate, a spus Piper. 

Privirile tuturor s-au întors spre ea. Probabil 
că era moartă de frică, dar părea frumoasă și 
încrezătoare - și asta n-avea legătură cu 
binecuvântarea Afroditei. Părea ea însăși din 
nou, în haine purtate, cu părul ondulat și 


nemachiată. Dar căldura cu care strălucea în 
sale rece a tronului era aproape vizibilă. 

— Dacă ne spuneţi unde sunt spiritele 
furtunii, le putem prinde și i le aducem lui Eol. 
O să daţi bine în faţa șefului. Eol ne-ar putea 
ierta pe noi și pe ceilalți semizei. L-am putea 
salva chiar și pe Gleeson Hedge. Toată lumea 
ar avea de câștigat. 

— E drăguță, a murmurat Zethes. Vreau să 
spun, are dreptate. 

— Tată, n-o asculta, a spus Chione. E o 
copilă a Afroditei. Cum îndrăznește să te 
farmece prin vorbe? Con- geleaz-o acum! 

Boreas a căzut pe gânduri. Jason și-a 
strecurat mâna în buzunar, pregătit să scoată 
moneda de aur. Dacă lucrurile mergeau prost, 
trebuia să se miște repede. 

Mișcarea i-a atras atenţia lui Boreas. 

— Ce ai pe antebraţ, semizeule? 

Jason nu-și dăduse seama că i se ridicase 
mâneca, dezvăluind marginea tatuajului. 

Fără tragere de inimă, i-a arătat lui Boreas 
însemnele. 

Zeul a făcut ochii cât cepele. Chione a scos 
un șuierat și s-a îndepărtat. 

Apoi Boreas a făcut ceva neașteptat. A 
izbucnit în râs atât de tare că un ţurțure a 
căzut din tavan și s-a prăbușit lângă tron. 
Silueta zeului a început să pâlpâie. Barba i-a 
dispărut. A devenit mai înalt și mai subţire, iar 
hainele i s-au preschimbat într-o togă romană, 


căptușită cu violet. Pe cap avea o cunună de 
lauri acoperită de gheaţă, iar la brâu avea o 
gladius - o sabie romană ca a lui Jason. 

— Aguilon, a spus Jason, deși habar n-avea 
de unde știe numele roman al zeului. 

Zeul a dat aprobator din cap. 

— Mă recunoști mai bine în această formă, 
nu-i așa? Și totuși spui că vii din Tabăra 
Semizeilor? 

Jason s-a foit. 

— Aăă... da, Majestate. 

— lar Hera te-a trimis acolo... 

In ochii zeului iernii se putea citi voioșia. 

— înţeleg acum. O, joacă periculos! 
îndrăzneţ, dar periculos! Nici nu-i de mirare că 
Olimpul e închis. Probabil că toţi tremură din 
cauza riscului pe care și l-a asumat. 

— Jason, a spus Piper neliniștită, de ce și-a 
schimbat Boreas forma? Toga, cununa? Ce se 
întâmplă? 

— E forma lui romană, a spus Jason. Dar ce 
se întâmplă - nu știu. 

Zeul a izbucnit în râs. 

— Nu, sunt convins că nu știi. Va fi 
interesant de urmărit. 

— Asta înseamnă că ne lăsaţi să plecăm? a 
întrebat Piper. 

— Draga mea, a spus Boreas, n-am niciun 
motiv să vă omor. Dacă planul Herei eșuează, 
cum de altfel cred că se va întâmpla, vă veţi 
sfâșia între voi. Eol nu va mai trebui să-și facă 


vreodată griji în privinţa semizeilor. 

Jason a avut senzaţia că degetele reci ale lui 
Chione i s-au așezat din nou pe gât, dar nu era 
ea - era doar sentimentul că Boreas avea 
dreptate. Sentiment neplăcut care nu-i dăduse 
pace lui Jason de când ajunsese în Tabăra 
Semizeilor, remarca lui Chiron despre sosirea 
lui era dezastruoasă - iar Boreas știa ce 
înseamnă toate astea. 

— Bănuiesc că n-o să ne explici? a întrebat 
Jason. 

— O, pușchea pe limbă! Nu pot să intervin 
în planul Herei. Nu-i de mirare că ţi-a luat 
memoria. 

Boreas a chicotit, distrându-se parcă la 
gândul că semizeii se vor sfâșia reciproc. 

— Uite ce e, am reputaţia unui zeu al 
vântului util. Spre deosebire de fraţii mei, mi 
s-a mai întâmplat să mă îndrăgostesc de 
muritoare. Până și fiii mei, Zethes și Calais, au 
fost semizei la început... 

— Așa se explică faptul că sunt niște idioţi, a 
mormăit Chione. 

— Termină! a izbucnit Zethes. Doar pentru 
că te-ai născut zeiţă... 

— îngheţaţi amândoi, le-a ordonat Boreas. 

Se pare că acel cuvânt avea mare greutate 
în familia lor, pentru că cei doi fraţi au rămas 
complet imobili. 

— Deci, după cum spuneam, am o reputaţie 
bună, dar foarte rar Boreas joacă un rol 


important în afacerile zeilor. Stau aici, în 
palatul meu, la marginea civilizaţiei, și nu prea 
am parte de distracţie. Până și prostul ăla de 
Notus, vântul de sud, își petrece vacanţa de 
primăvară la Cancun. Eu cu ce mă aleg? Cu un 
festival de iarnă în care locuitorii din Quebec 
se tăvălesc goi prin zăpadă! 

— îmi place festivalul de iarnă, a mormăit 
Zethes. 

— Ce vreau să spun, a izbucnit Boreas, este 
că acum am șansa să fiu în mijlocul acţiunii. O, 
da, vă voi da voie să plecaţi în misiune. Veţi 
găsi spiritele furtunii în măreţul oraș al 
vânturilor, desigur. în Chicago... 

— Tată! a protestat Chione. 

Boreas și-a ignorat fiica. 

— Dacă puteţi prinde vânturile, aţi putea 
ajunge teferi la curtea lui Eol. Dacă printr-un 
miracol reușiți asta, nu uitaţi să-i spuneţi că 
aţi prins vânturile din ordinul meu. 

— Bine, sigur, a spus Jason. Deci, la 
Chicago o vom găsi pe doamna care 
controlează vânturile? Cea care a luat-o 
prizonieră pe Hera? 

— Ah! 

Boreas a zâmbit. 

— Sunt două întrebări diferite, fiu al lui 
Jupiter. 

„Jupiter“, a observat Jason. „înainte îmi 
spunea fiu al lui Zeus.“ 

— Pe cea care controlează vânturile, a 


continuat Boreas, o veţi găsi la Chicago. Dar 
ea este doar o slujitoare - o slujitoare care 
foarte probabil vă va distruge. Dacă reușiţi s-o 
învingeţi și capturați vânturile, puteţi merge la 
Eol. Numai el știe toate vânturile de pe pă- 
mânt. Toate secretele ajung în cele din urmă la 
cetatea lui. Dacă vă poate spune cineva unde e 
închisă Hera, acela e Eol. Cât despre cine veţi 
întâlni când în sfârșit veţi găsi cușca Herei - 
sincer, dacă v-aș spune asta, m-aţi implora să 
vă îngheţ. 

— Tată, a protestat Chione, nu-i poţi lăsa 
pur și simplu... 

— Pot să fac ce vreau, a spus el cu glas 
puternic. Sunt încă rege aici, nu-i așa? 

După felul în care Boreas s-a încruntat la 
fiică-sa, clar erau certaţi. Prin ochii lui Chione 
a trecut un fulger mânios, dar a strâns din 
dinți. 

— După cum poruncești, tată. 

— Acum plecaţi, semizei, a spus Boreas, 
înainte să mă răzgândesc. Zethes, condu-i pe 
oaspeţii noștri. 

S-au înclinat cu toţii, iar zeul vântului nordic 
a dispărut în ceaţă. 

k 


Cal și Leo îi așteptau în hol. Leo părea 
înfrigurat, dar nevătămat. Ba chiar se și 
curăţase, iar hainele lui păreau proaspăt 
spălate, de parcă s-ar fi ocupat angajaţii 


hotelului de ele. Festus, dragonul, revenise la 
forma normală, scuipând foc peste propriii lui 
solzi ca să nu îngheţe. 

In timp ce Chione îi conducea pe scări, 
Jason l-a observat pe Leo sorbind-o din priviri 
și aranjându-și părul. Of, s-a gândit Jason. Nu 
trebuia să uite să-l avertizeze pe Leo în 
privința zeiţei zăpezii. Nu era tocmai persoana 
potrivită de care să te îndrăgostești. 

Pe ultima treaptă, Chione s-a întors spre 
Piper. 

— Pe tata l-ai păcălit, fetiţo. Dar pe mine nu 
mă duci de nas așa ușor. Noi două nu ne-am 
încheiat socotelile. Iar tu, Jason Grace, vei 
deveni cât de curând o statuie din sala 
tronului. 

— Boreas are dreptate, a spus Jason. Eşti 
un copil răsfăţat. Ne mai vedem, prinţesă de 
gheaţă. 

Lui Chione i-au scăpărat ochii de furie. Era 
prima dată când rămânea fără cuvinte. A luat- 
o înapoi pe scări cu un mers furtunos. La 
jumătatea drumului s-a transformat în viscol și 
a dispărut. 

— Ai grijă, l-a avertizat Zethes. Nu uită 
niciodată o insultă. 

Cal a gemut, semn că era de acord. 


— Soră rea. 

— E zeița zăpezii, a spus Jason. Ce-o să 
facă? O să arunce în noi cu bulgări de zăpadă? 

Dar chiar în timp ce spunea asta, Jason și-a 


dat seama că Chione putea face lucruri mult 
mai rele. 

Leo părea răvășit. 

— Ce s-a întâmplat acolo? Aţi supărat-o? S-a 
supărat și pe mine? Oameni buni, e fata 
visurilor mele! 

— O să-ţi explicăm mai târziu, i-a promis 
Piper, apoi s-a uitat la Jason și acesta a înţeles 
că el va fi cel care va trebui să dea explicaţii. 

Chiar așa, ce se întâmplase acolo? Nici 
Jason nu era sigur. Boreas se transformase în 
Aquilon, varianta lui romană, ca și cum 
prezenţa lui Jason l-ar fi făcut schizofrenic. 

Ideea că Jason fusese trimis în Tabăra 
Semizeilor păruse să-l amuze pe zeu, dar 
Boreas / Aquilon nu-i lăsase să plece din 
bunătate. Surprinsese cruzimea din ochii lui, 
de parcă pur și simplu ar fi pus un pariu la o 
luptă de câini. 

„Vă veţi sfâșia între voi“, spusese el cu 
încântare. „Eol nu va mai trebui să-și facă griji 
vreodată în privința semizeilor.“ 

Jason și-a mutat privirea de la Piper, 
încercând să nu lase să se vadă cât de 
neliniștit era. 

— Da, a încuviinţat el, îţi vom explica mai 
târziu. 

— Fii atentă, frumușico, a spus Zethes. 
Vânturile pe care le veţi întâlni până la 
Chicago sunt capricioase. Sunt multe lucruri 
rele care se agită. îmi pare rău că nu mai 


rămâneți. Ai fi o statuie de gheaţă frumoasă în 
care să-mi privesc reflexia. 

— Mulţumesc, a spus Piper. Dar mai 
degrabă aș juca hochei cu Cal. 

— Hochei? 

Lui Cal i s-au aprins ochii. 

— Glumesc, a spus Piper. lar vânturile de 
furtună nu sunt cea mai mare problemă a 
noastră, nu-i așa? 

— O, nu, a încuviinţat Zethes. Sunt altele. 
Mai rele. 

— Mai rele, a repetat Cal. 

— Puteţi să-mi spuneţi despre ce e vorba? 

Piper le-a zâmbit. 

De data asta, farmecul n-a funcţionat. Cei 
doi fraţi cu aripi purpurii au clătinat din cap la 
unison. Ușile hangarului s-au deschis spre 
noaptea înstelată și rece, iar dragonul Festus a 
început să tropăie, nerăbdător să-și ia zborul. 

— Intrebaţi-l pe Eol ce e mai rău, a spus 
Zethes misterios. El știe. Mult noroc! 

Intr-un fel, părea că-i păsa ce se întâmplă cu 
ei, chiar dacă cu câteva minute în urmă avea 
de gând s-o transforme pe Piper într-o 
sculptură de gheaţă. 

Cal l-a bătut pe Leo pe umăr. 

— Să nu fii distrus, i-a spus, asta fiind 
probabil cea mai lungă propoziţie pe care o 
rostise vreodată. Data viitoare - hochei. Pizza. 

— Haideţi, prieteni. 

Jason a scrutat întunericul. Era nerăbdător 


să plece din penthouse-ul acela rece, dar avea 
sentimentul că, pentru o vreme, era locul cel 
mai ospitalier în care aveau să ajungă. 
— Să mergem la Chicago și să avem grijă 
să nu fim distruși. 
CAPITOLUL 21 


Piper 


Piper nu s-a relaxat până când strălucirea 
Quebec-ului n-a apus în urma lor. 

— Ai fost uimitoare, i-a spus Jason. 

Complimentul ar fi trebuit s-o bucure, dar 
ea nu se putea gândi decât la problemele care 
urmau. „Sunt multe lucruri rele care se agită“, 
îi avertizase Zethes. Ea știa asta mai bine 
decât toţi. Cu cât se apropia solstițiul, cu atât 
avea mai puţin timp să ia o decizie. 

I-a spus lui Jason în franceză: 

— Dacă ai ști adevărul despre mine, n-ai 
mai crede că sunt uimitoare. 

— Ce-ai spus? a întrebat el. 

— Am spus că n-am făcut decât să vorbesc 
cu Boreas. N-a fost nimic uimitor. 

Nu s-a întors să se uite, dar și l-a imaginat 
zâmbind. 


— Hei, a spus el, m-ai ajutat să nu ajung o 
piesă în colecţia îngheţată a Chionei. îţi rămân 
dator. 

„Asta sigur a fost cea mai ușoară parte“, și-a 
zis ea. Piper n-ar fi lăsat-o în ruptul capului pe 
vrăjitoarea aia îngheţată să-l păstreze pe 
Jason. Ce o deranjase pe Piper era mai 
degrabă motivul pentru care Boreas își 
schimbase forma și-i lăsase să plece. Avea 
legătură cu trecutul lui Jason, cu tatuajul de pe 
braţ. Boreas a presupus că Jason e roman, iar 
romanii nu se amestecau cu grecii. A tot 
așteptat ca Jason să-i ofere o explicaţie, dar în 
mod clar el nu voia să vorbească despre asta. 

Până atunci, Piper reușise să ignore 
sentimentul lui Jason că locul lui nu era în 
Tabăra Semizeilor. Era, evident, semizeu. 
Normal că locul lui era acolo. Dar acum... 
Dacă el era altcineva? Şi dacă chiar era un 
dușman? Detesta ideea la fel de mult cum o 
detesta pe Chione. 

Leo le-a împărţit câteva sandvișuri pe care 
le avea în rucsac. Nu mai scosese niciun 
cuvânt după ce-i povestiseră ce se întâmplase 
în sala tronului. 

— Nu-mi vine să cred ce mi-aţi spus despre 
Chione. Era atât de frumoasă! 

— Crede-mă, prietene, a spus Jason. Zăpada 
poate fi simpatică, dar când te apropii e rece și 
periculoasă. O să-ţi găsim o altă fată de vis. 


Piper a zâmbit, dar Leo n-a părut mulțumit. 
Nu spusese prea multe despre ce se 
întâmplase în palat sau despre motivul pentru 
care cei doi fraţi îi spuseseră că miroase a foc. 
Piper avea impresia că ascunde ceva. In- 
diferent despre ce era vorba, starea lui părea 
să-l afecteze pe Festus, care mormăia scoțând 
aburi în timp ce încerca să se menţină cald în 
aerul rece al Canadei. Dragonul Fericit nu era 
tocmai fericit. 

Și-au mâncat sandvișurile în timp ce zburau. 
Piper nu știa cum făcuse Leo rost de provizii, 
dar își amintise să-i aducă chiar și porţia de 
legume. Sandvișul cu brânză și avocado era 
minunat. 

Nimeni nu spunea nimic. Indiferent ce 
găseau la Chicago, știau că Boreas îi lăsase să 
plece doar pentru că își dăduse seama că erau 
deja într-o misiune sinucigașă. 

Au răsărit luna și stelele. Piper își simţea 
pleoapele grele. întâlnirea cu Boreas și cu 
copiii lui o speriase mai mult decât voia să 
recunoască. Acum, că avea stomacul plin, 
nivelul adrenalinei scădea. 

„Revino-ţi, frumușico!“, ar fi tipat la ea 
antrenorul Hedge. „Nu fi mămăligă!“ 

Piper se tot gândise la antrenor după ce 
Boreas le spusese că era încă în viaţă. Nu-i 
plăcuse niciodată de Hedge, dar sărise de pe o 
stâncă pentru a-l salva pe Leo și se sacrificase 
pentru a-i proteja. Şi-a dat seama că de fiecare 


dată când antrenorul o pusese la muncă, 
țţipând la ea să alerge mai repede sau să facă 
mai multe flotări sau chiar și când îi întorcea 
spatele și o lăsa să lupte singură cu fetele mai 
rele, bătrânul ţap încercase prin metoda lui 
enervantă s-o ajute - s-o pregătească pentru 
viața de semizeu. 

Pe pasarelă, Dylan, spiritul furtunii, spusese 
și ceva despre antrenor, cum că fusese trimis 
la Şcoala din Sălbăticie pentru că era prea 
bătrân, ca un fel de pedeapsă. Piper s-a 
întrebat despre ce era vorba și dacă asta 
explica motivul pentru care antrenorul era 
întotdeauna atât de morocănos. Oricare ar fi 
fost adevărul, acum că Piper știa că Hedge era 
în viaţă, se simţea obligată să-l salveze. 

„Să nu anticipăm“, s-a mustrat ea. „Ai 
probleme mai mari. Călătoria asta nu se va 
termina cu bine.“ 

Ea era o trădătoare, la fel ca Silena 
Beauregard. Era doar o chestiune de timp 
până să afle și prietenii ei. 

S-a uitat la stele și și-a amintit de o noapte 
în care, cu mult timp în urmă, ea și tatăl ei 
campaseră în faţa casei bunicului Tom. 
Bătrânul murise de mulţi ani, dar tatăl ei 
păstrase casa din Oklahoma pentru că acolo 
crescuse. 

Merseseră acolo pentru câteva zile, în ideea 
că va pune casa la punct și o va vinde, deși 
Piper nu știa cine ar vrea să cumpere o cabană 


dărăpănată, cu obloane în loc de ferestre și 
două cămăruţe îmbâcsite cu miros de trabuc. 
Prima noapte fusese atât de sufocantă, fără 
aer condiționat în mijlocul lunii august, încât 
tatăl ei sugerase să doarmă afară. 

Și-au întins pe jos sacii de dormit și au 
ascultat bâzâi- tul cicadelor în copaci. Piper a 
reperat  constelaţiile despre care citise - 
Hercule, Lyra, centaurul Săgetător. 

Tatăl ei stătea cu braţele încrucișate sub 
cap. Cu un tricou uzat și blugi, arăta ca orice 
tip din Tahlequah, Oklahoma, un Cherokee 
care ar fi putut să nu părăsească niciodată 
pământurile tribale. 

— Bunicul tău mi-a spus că miturile grecești 
sunt o păcăleală. Tot el mi-a mai spus că 
stelele au fost niște creaturi cu blană 
strălucitoare, ca aricii magici. O dată, cu mult 
timp în urmă, niște vânători chiar au capturat 
câţiva în pădure. Nu și-au dat seama ce au 
făcut decât noaptea, când creaturile alea 
stelare au început să strălucească. Din blana 
lor s-au înălţat scântei de aur, așa că le-au 
eliberat din nou pe cer. 

— Tu crezi în arici magici? a întrebat Piper. 

Tatăl ei a râs. 

— Cred că bunicul Tom era un păcălici, la 
fel ca grecii. Dar cerul e mare. Cred că există 
suficient loc și pentru Hercule și pentru arici. 

Au rămas așa o vreme, până când Piper și-a 
făcut curaj să pună o întrebare care nu-i dădea 


pace. 

— Tată, de ce nu joci niciodată roluri de 
amerindian? 

Cu o săptămână înainte refuzase câteva 
milioane de dolari ce i se oferiseră ca să joace 
rolul lui Tonto într-o reecranizare după 
Călărețul singuratic. Piper încă încerca să-și 
dea seama de ce. Interpretase tot felul de 
roluri - profesor hispanic într-o școală cu 
probleme din L.A., spion israelian neînfricat 
într-un blockbuster de acţiune, chiar și terorist 
sirian într-un film cu James Bond. Și, desigur, 
urma să fie cunoscut întotdeauna ca rege al 
Spartei. Dar dacă era vorba de un rol de 
amerindian - nu conta ce fel de rol - tatăl ei 
refuza. 

I-a făcut cu ochiul. 

— E ceva prea personal, cred. E mai ușor să 
mă prefac că sunt ceva ce nu sunt. 

— Nu te-ai plictisit? N-ai fi deloc tentat 
dacă, de exemplu, ai găsi rolul perfect care ar 
schimba părerea oamenilor? 

— Eu n-am întâlnit asemenea rol, Pipes, a 
spus el cu tristeţe. 

Ea s-a uitat mai departe la stele, încercând 
să și le imagineze ca pe niște arici strălucitori. 
Tot ce a văzut au fost formele compuse din 
beţigașe pe care le cunoștea - Hercule care 
alerga pe cer pentru a ucide monștri. Tatăl ei 
avea, probabil, dreptate. Grecii și indienii 
Cherokee erau la fel de nebuni. Stelele erau 


doar mingi de foc. 

— Tată, a spus ea, dacă nu-ţi plac chestiile 
personale, de ce dormim în curtea bunicului 
Tom? 

Râsul lui a răsunat în noaptea liniștită din 
Okla- homa. 

— Cred că mă cunoști foarte bine, Pipes. 

— N-ai de gând să vinzi casa, nu-i așa? 

— Nu, a oftat. Probabil că nu. 

Piper a tresărit și a alungat amintirea. Şi-a 
dat seama că  adormise pe spinarea 
dragonului. Cum putea tatăl ei să se prefacă 
atât de mult a fi altcineva decât era în 
realitate? Ea încerca să facă asta acum și era 
terminată. 

I-ar fi plăcut să se mai poată preface puţin. 
Poate visa o cale de a-și salva tatăl iară să-și 
trădeze prietenii - chiar dacă un final fericit 
părea în acel moment la fel de nerealist ca 
niște arici magici. 

S-a lăsat pe spate, pe pieptul cald al lui 
Jason. El nu s-a plâns. De îndată ce a închis 
ochii, a adormit. 


* 


în vis, era din nou pe munte. Focul 
fantomatic de tabără arunca umbre mov 
înspre copaci. Pe Piper o usturau ochii de la 
fum, iar pământul era atât de fierbinte încât își 
simţea tălpile bocancilor lipicioase. 

O voce din întuneric a murmurat: 


„Ţi-ai uitat datoria.“ 

Piper nu vedea cine vorbea, dar era uriașul 
pe care nu-l putea suporta - cel care își 
spunea Enceladus. S-a uitat înjur după tatăl ei, 
dar stâlpul de care fusese legat nu mai era 
acolo. 

— Unde e? a întrebat. Ce-ai făcut cu el? 

Râsul gigantului semăna cu lava care 
curgea dintr-un vulcan. 

— Corpul lui e în siguranţă, deși mă tem că 
mintea bietului om nu mai rezistă mult în 
compania mea. Din nu știu ce motiv mă 
găsește deranjant. Trebuie să te grăbești, 
fetițo, altfel mă tem că nu vei mai avea ce 
salva. 

— Dă-i drumul! a ţipat ea. la-mă pe mine în 
schimb. E doar un muritor! 


— Dar, draga mea, a murmurat uriașul, 
trebuie să ne dovedim dragostea faţă de 
părinţi. Eu asta fac. Ara- tă-mi că preţuiești 
viața tatălui tău și fă ce-ţi cer. Cine e mai 
important - tatăl tău sau o zeiţă înșelătoare 
care te-a folosit, care s-a jucat cu emoţiile tale, 
care îți manipulează amintirile? Ce înseamnă 
Hera pentru tine? 

Piper a început să tremure. Strânsese în ea 
atâta furie și frică încât nici nu putea să 
vorbească. 

— îmi ceri să-mi trădez prietenii. 

— Din păcate, draga mea, soarta prietenilor 
tăi e să moară. Misiunea lor e imposibilă. 


Chiar dacă reușiţi, ai auzit profeția: să 
declanșezi furia Herei înseamnă să fii distrus. 
Singura întrebare e dacă vrei să mori alături 
de prietenii tăi sau să trăiești alături de tatăl 
tău? 

Focul de tabără trosnea. Piper a încercat să 
facă un pas înapoi, dar își simţea picioarele 
grele. Și-a dat seama că pământul o trage în 
jos, lipindu-i-se de cizme ca nisipul ud. Când a 
ridicat privirea, o dâră de scântei violet 
traversau cerul, iar soarele răsărea la est. Mai 
multe orașe străluceau în vale și, departe, spre 
vest, peste niște dealuri, i-a sărit în ochi un 
reper familiar care se ridica dintr-o mare de 
ceaţă. 

— De ce-mi arăţi asta? a întrebat Piper. îmi 
dezvălui unde ești. 

— Da, cunoști acest loc, a spus uriașul. 
îndrumă-ţi prietenii încoace, nu spre adevărata 
destinaţie, și o să am eu grijă de ei. Sau, și mai 
bine, fa în așa fel încât să moară până ajungi 
aici. Nu-mi pasă ce alegi. Să fii pe vârf la 
prânz, de solstiţiu, și tu împreună cu tatăl tău 
veţi putea pleca liniștiți. 

— Nu pot, a spus Piper. Nu îmi poţi cere... 

— Ce, să-l trădezi pe prostuţul ăla de 
Valdez, care te enervează întruna și mai are și 
secrete faţă de tine? Să renunti la un iubit pe 
care de fapt nu l-ai avut niciodată? Sunt mai 
importante toate astea decât propriul tău tată? 

— Voi găsi o cale să te înving, a spus Piper. 


îl voi salva pe tata și pe prietenii mei. 

Gigantul a mârâit în umbră. 

— Şi eu am fost mândru cândva. Am crezut 
că sunt invincibil în faţa zeilor. Apoi au 
aruncat un munte asupra mea și m-au pus la 
pământ, unde m-am luptat mii de ani, aproape 
leșinat de durere. Asta m-a învăţat ce 
înseamnă răbdarea, fetiţo. Asta m-a învăţat să 
nu acționez în pripă. Acum mi-am revenit cu 
ajutorul pământului care se trezește. Şi sunt 
abia primul. Urmează fraţii mei. Nimeni nu ne 
va mai împiedica să ne răzbunăm. lar tu, Piper 
McLean, ai nevoie de o lecţie de umilinţă. O 
să-ţi arăt ce ușor poate fi pus la pământ 
spiritul tău rebel. 

Visul s-a încheiat. Iar Piper s-a trezit ţipând, 
în cădere liberă. 


CAPITOLUL 22 


Piper 


Piper s-a rostogolit în aer. A văzut jos orașul 
sclipind în lumina zorilor și, la câteva sute de 
metri, corpul dragonului de bronz care cădea 
învârtindu-se fără niciun control, cu aripile moi 
și cu flăcări pâlpâindu-i în gură ca un bec 
înșurubat greșit. 

Pe lângă ea a trecut în viteză un trup - era 
Leo, care ţipa și încerca să se agate de nori. 

— Nu e miștoooooo deloc! 

A încercat să-l strige, dar deja era mult mai 
jos decât ea. 

Undeva deasupra ei, Jason a ţipat: 

— Piper,  îndreaptă-ţi corpul!  Intinde-ţi 
braţele și picioarele! 

îi era greu să-și controleze frica, dar a făcut 
ce i s-a spus, redobândindu-și echilibrul. A 
căzut ca un para- șutist, cu braţele întinse 
simțind vântul de sub ea ca pe o bucată dură 
de gheaţă. Apoi a apărut Jason care a prins-o 
de mijloc. 

„Slavă Domnului“, s-a gândit Piper. Dar în 
același timp s-a gândit: „Super! E a doua oară 
săptămâna asta când mă îmbrățișează și de 


fiecare dată fiindcă mă prăbușesc în gol.“ 

— Trebuie să-l prindem pe Leo! a strigat ea. 

Căderea le-a fost încetinită de Jason care 
controla vânturile, dar tot se clătinau în sus și 
în jos ca și cum curenţii nu-l ascultau. 

— O să fie și mai rău, a avertizat-o Jason. 
Ţine-te bine! 

Piper s-a prins strâns cu braţele de el, și 
Jason a coborât în viteză spre pământ. Probabil 
că Piper a tipat, dar nu s-a auzit nimic. I s-a 
întunecat privirea. 

Şi apoi, poc! S-au ciocnit de un alt trup cald 
- Leo, care încă se zvârcolea blestemând. 

— Nu te mai opune! i-a zis Jason. Eu sunt! 

— Dragonul meu! a tipat Leo. Trebuie să-l 
salvaţi pe Festus! 

Jason reușea cu greu să-i ţină pe amândoi în 
aer, și Piper știa că nu avea cum să ajute un 
dragon de metal de cincizeci de tone. Dar, 
până să apuce să-i explice asta lui Leo, a auzit 
o explozie dedesubt. Un nor de foc s-a ridicat 
spre cer din spatele unui depozit și Leo a 
suspinat: 

— Festus! 

Fața lui Jason s-a congestionat încercând să 
mențină o pernă de aer sub ei, dar tot ce putea 
face era să încetinească din când în când 
căderea. In loc să cadă liber, parcă ar fi căzut 
pe o scară uriașă, câte treizeci de metri odată, 
chestie care nu-i pica bine la stomac lui Piper. 

în timp ce se învârteau prin aer, Piper a 
început să distingă bucăţi din fabrica de 


dedesubt - depozite, coșuri de fum, garduri de 
sârmă ghimpată și parcări pline de mașini 
acoperite cu zăpadă. încă se aflau la o înălţime 
suficientă încât să se facă praf la impact, când 
l-a auzit pe Jason gemând: 

— Nu pot... 

Și s-au dus în jos ca niște pietroaie. 

S-au izbit de acoperișul celui mai mare 
depozit și s-au prăbușit în beznă. 

Din păcate, Piper a încercat să aterizeze în 
picioare. Picioarelor nu le-a convenit acest 
lucru. A simţit o durere ascuţită în glezna 
stângă și s-a ghemuit pe o suprafaţă rece de 
metal. 

Câteva secunde n-a simţit decât durere, atât 
de puternică de-i ţiuiau urechile și vedea roșu 
în fața ochilor. 

Apoi a auzit vocea lui Jason undeva mai jos, 
răsunând în clădire. 

— Piper! Unde-i Piper? 

— Au, frate! a gemut Leo. Ești pe spatele 
meu! Vezi că nu sunt canapea! Piper, unde-ai 
dispărut? 

— Aici, a reușit ea să articuleze cu un 
suspin. 

A auzit un sunet de picioare târșâite și 
mormăieli, apoi bocănit pe niște scări metalice. 

Privirea i s-a limpezit. Era pe o pasarelă 
metalică ce înconjura depozitul. Leo și Jason 
aterizaseră la nivelul solului, iar acum urcau 
scările spre ea. S-a uitat la picior și a cuprins-o 


greaţa.  Degetele n-ar fi trebuit să fie 
îndreptate așa, nu? 

O, Doamne! S-a forțat să-și mute privirea, ca 
să nu vomite. Să se concentreze pe ceva. Orice 
altceva. 

La șase metri înălțime, se vedea gaura pe 
care o făcuseră în acoperiș. Habar n-avea cum 
de supravieţuiseră căderii. Câteva becuri care 
atârnau din tavan pâlpâiau slab, dar nu 
reușeau să lumineze spaţiul uriaș. Lângă 
Piper, pe peretele din plăci metalice ondulate 
era inscripţionat logo-ul companiei, dar era 
aproape în întregime acoperit de graffiti. Mai 
jos, în depozitul întunecat, se vedeau mașini 
uriașe, braţe robotice, camioane neterminate 
pe linia de asamblare. 

Locul părea abandonat de ani buni. 

Jason și Leo au ajuns lângă ea. 

— Eşti bine...? a întrebat-o Leo. 

Apoi i-a văzut piciorul. 

— O, nu, nu ești. 

— Mulţumesc de încurajări, a gemut Piper. 

— O să fie bine, i-a zis Jason, deși Piper i-a 
simţit îngrijorarea din voce. 

— Leo, ai ceva la tine să-i acordăm primul 
ajutor? 

— Da, da, sigur. 

A scotocit prin centura pentru scule și a 
scos tifon și bandă adezivă - ambele prea mari 
pentru a încăpea în buzunarele centurii. Piper 
observase centura pentru scule încă de ieri 


dimineaţa, dar nu-i dăduse prin cap să-l 
întrebe pe Leo ce-i cu ea. Asta pentru că nu 
părea să fie cine știe ce de capul ei - era o 
centură obișnuită din piele, cu multe buzunare, 
ca acelea pe care le poartă fierarii sau 
tâmplarii. Şi părea goală. 

— Cum ai... 

Piper a încercat să se ridice, dar s-a încordat 
cu totul. 

— Cum de le-ai scos pe toate dintr-o 
centură goală? 

— Prin magie, a spus Leo. Nu mi-am dat 
încă seama cum funcţionează treaba, dar pot 
invoca aproape orice sculă obișnuită din 
buzunare, plus o grămadă de alte chestii 
folositoare. 

Și-a băgat mâna în alt buzunar și a scos o 
cutiuță metalică. 

— Bomboane mentolate? 

Jason i-a smuls bomboanele mentolate. 

— E grozav, Leo. Acum, îi poţi vindeca 
piciorul? 

— Sunt mecanic, omule. Poate dacă ar fi 
fost o mașină... 

A pocnit din degete. 

— Stai așa, ce era chestia aia zeiască pe 
care ne-o dădeau s-o mâncăm în tabără - 
mâncare pentru Rambo? 

— Ambrozie, prostule, a zis Piper printre 
dinţi. Ar trebui să am ceva în geantă, dacă nu 
s-a zdrobit. 


Jason i-a dat jos cu grijă rucsacul din spate. 
A scotocit printre lucrurile pe care i le 
puseseră în bagaj copiii Afroditei, și a dat 
peste o pungă sigilată plină cu pătrăţele 
zdrobite de prăjiturele, ca niște bucăţi de tartă 
cu lămâie. A rupt o bucată și i-a dat s-o 
mănânce. 

Gustul era surprinzător. îi amintea de supa 
de fasole neagră pe care i-o făcea tatăl ei în 
copilărie. Asta îi dădea de mâncare când era 
bolnavă. Amintirea a făcut-o să se mai 
liniștească, deși a întristat-o. Durerea din 
gleznă a cedat. 

— Mai dă-mi, a zis. 

Jason s-a încruntat. 

— Piper, e riscant. Se zice că dacă mănânci 
prea multă iei foc. Cred că ar trebui să încerc 
să-ţi fixez laba piciorului. 

Lui Piper i s-a strâns stomacul. 

— Ai mai făcut asta vreodată? 

— Da... cred. 

Leo a găsit o bucată veche de lemn și a rupt- 
o în două ca să facă o atelă. Apoi a pregătit 
tifonul și banda adezivă. 

— 'Ţine-i piciorul nemișcat, i-a spus Jason. 
Piper, o să te doară. 

Când Jason i-a pus piciorul la loc, Piper a 
tresărit atât de tare încât l-a lovit pe Leo în 
braţ și el a ţipat aproape la fel de tare ca ea. 
Când i s-a mai limpezit privirea și i s-a liniștit 


respirația, a constatat că laba piciorului era 
orientată corespunzător, iar glezna îi era fixată 
cu atela, tifon și bandă adezivă. 

— Au, azis ea. 

— Dumnezeule, regină a frumuseţii! 

Leo și-a frecat braţul. 

— Mă bucur că nu m-ai pocnit în faţă. 

— îmi pare rău, a spus ea. Și nu-mi mai 
spune „regina frumuseţii“ că te pocnesc din 
nou. 

— Amândoi v-aţi descurcat minunat. 

Jason a găsit o gamelă în rucsacul lui Piper 
și i-a dat niște apă. După câteva minute, 
stomacul a început să i se liniștească. 

Odată ce n-a mai ţipat de durere, a auzit 
vântul urlând afară. Prin spărtura din acoperiș 
cădeau fulgi de zăpadă, dar, după întâlnirea cu 
Chione, numai de fulgi de zăpadă nu-i ardea lui 
Piper. 

— Ce s-a întâmplat cu dragonul? a întrebat 
ea. Unde suntem? 

Leo a devenit posac. 

— Nu știu nimic de Festus. A zburat într-o 
parte de parcă s-ar fi izbit de un perete 
invizibil și a început să cadă. 

Piper și-a amintit de avertismentul lui 
Enceladus: „O să-ţi arăt ce ușor poate fi pus la 
pământ spiritul tău rebel.“ Oare reușise să-i 
doboare de la o depărtare așa mare? Părea 
imposibil. Dacă era așa puternic, de ce voia ca 
ea să-și trădeze prietenii când ar fi putut pur și 


simplu să-i ucidă chiar el? Și cum de putea 
uriașul să stea cu ochii pe ea într-o furtună de 
zăpadă, la mii de kilometri depărtare? 

Leo a arătat spre logo-ul de pe perete. 

— în privinţa locului în care ne aflăm... 

Era greu să deslușească ceva sub graffiti, 
dar Piper a distins un ochi mare roșu și 
cuvintele: MONOCLE MOTORS, UZINA DE 
ASAMBLARE I. 

— O fabrică de mașini închisă, a spus Leo. 
Presupun că ne-am prăbușit în Detroit. 

Piper auzise de fabricile de mașini închise 
din Detroit, așa că avea sens. Dar părea un loc 
deprimant în care să aterizezi. 

— Cât de departe e de Chicago? 

Jason i-a întins gamela. 

— Cam trei sferturi din distanţa până în 
Quebec? Chestia e că, fără dragon, suntem 
obligaţi să călătorim pe uscat. 

— Nici poveste, a spus Leo. E periculos. 

Piper și-a amintit de visul în care pământul 
o trăgea de picioare și ce spusese regele 
Boreas despre faptul că pământul producea și 
mai multe orori. 

— Are dreptate. în plus, nu știu dacă pot să 
merg pe jos. Și n-ai cum să cari trei oameni în 
zbor de-a latul ţării, Jason. 

— Nici vorbă, a spus Jason. Leo, ești sigur 
că dragonul nu s-a defectat? Ce vreau să spun 
e că Festus e bătrân și... 

— Şi se poate să nu-l fi reparat eu cum 


trebuie? 

— N-am spus asta, a protestat Jason. Doar 
că - poate reușești să-l repari. 

— Nu știu. 

Leo era abătut. A scos câteva șuruburi din 
buzunare și a început să se joace cu ele. 

— Ar trebui să văd unde a aterizat, dacă mai 
e întreg. 

— A fost vina mea. 

Piper a început să vorbească iară să 
gândească. Pur și simplu nu mai suporta. 
Secretul despre tatăl ei îi ardea măruntaiele, 
ca ambrozia mâncată în exces. Dacă își mai 
mințea prietenii, avea senzaţia că avea să ia 
foc. 

— Piper, a zis Jason cu blândeţe, tu dormeai 
când Festus s-a stricat. N-are cum să fie vina 
ta. 

— Da, ești tulburată, a încuviinţat Leo. 

Nici măcar n-a încercat să facă o glumă pe 
socoteala ei. 

— Ai dureri. Mai bine te odihnești. 

A vrut să le spună totul, dar i s-au blocat 
cuvintele în gât. Amândoi erau atât de buni cu 
ea. Dar dacă Encela- dus o urmărea, o vorbă 
nepotrivită și tatăl ei era mort. 

Leo s-a ridicat în picioare. 

— Uite ce e, Jason, ce zici să rămâi tu cu ea? 
Eu mă duc să-l caut pe Festus. Cred că a căzut 
pe undeva pe lângă depozit. Dacă dau de el 
poate găsesc o cale să-l repar. 


— E prea periculos, a spus Jason. N-ar 
trebui să pleci singur. 

— A, am bandă adezivă și bomboane 
mentolate. N-o să păţesc nimic, a zis Leo un 
pic prea repede, și Piper și-a dat seama că era 
mult mai tulburat decât lăsa să se vadă. Doar 
să nu plecaţi fără mine. 

Leo a băgat mâna în centura lui magică 
plină cu scule și a scos o lanternă, apoi a 
coborât scările, lăsându-i în urmă pe Piper și 
Jason. 

Jason i-a zâmbit, deși părea cam agitat. Era 
aceeași expresie pe care o avusese după ce o 
sărutase pentru prima oară pe acoperișul 
dormitorului Şcolii din  Sălbăticie - cu 
cicatricea lui drăguță de pe buză în formă de 
semilună. Amintirea i-a dat o stare plăcută. 
Apoi și-a amintit că sărutul nu fusese real. 

— Arăţi mai bine, i-a spus Jason. 

Piper nu știa sigur dacă se referea la picior 
sau la faptul că nu mai era înfrumuseţată prin 
magie. Avea blugii rupti de la căderea prin 
acoperiș. Bocancii plini de mocirla făcută de 
zăpada topită. Nu știa cum îi arăta faţa, dar 
probabil că arăta oribil. 

Ce conta? înainte nu-i păsase de genul ăsta 
de lucruri. S-a întrebat dacă de vină era toanta 
de maică-sa, zeița iubirii, care se juca cu 
gândurile ei. Dacă o lovea brusc pofta de citit 
reviste de modă, Piper se vedea nevoită s-o 
caute pe Afrodita și s-o plesnească. 


A hotărât să se concentreze pe gleznă. Când 
nu se mișca, n-o durea așa tare. 

— Te-ai descurcat bine, i-a spus lui Jason. 
Unde ai învăţat să acorzi primul ajutor? 

El a ridicat din umeri. 

— N-am alt răspuns decât că nu știu. 

— Dar ai început să-ți mai amintești câte 
ceva, nu-i așa? Profeţia în latină când eram în 
tabără sau visul despre lupoaică. 

— E în ceaţă totul, a spus el. Ca un déjà vu. 
Ai uitat vreodată un cuvânt sau un nume, și îţi 
stă pe limbă, dar nu-l poţi spune? Aia e 
senzaţia - doar că e vorba de toată viața mea. 

Piper înţelegea oarecum ce voia să spună. în 
ultimele trei luni - viaţa pe care crezuse reală, 
relaţia cu Jason - se dovediseră a fi doar Ceaţă. 

„Un iubit pe care nu l-ai avut niciodată de 
fapt?“ îi spusese Enceladus. „Sunt toate astea 
mai importante decât propriul tău tată? 

Ar fi trebuit să-și ţină gura, dar a rostit 
întrebarea care o preocupa încă de ieri. 

— în fotografia pe care o ai în buzunar, a 
spus ea, e cineva din trecutul tău? 

Jason s-a tras înapoi. 

— îmi pare rău, a zis ea. Nu e treaba mea. 
Las-o baltă. 

— Nu, e în regulă. 

Chipul i s-a relaxat. 

— Doar că încerc să pun lucrurile cap la 
cap. O cheamă Thalia. E sora mea. Nu-mi 
amintesc detalii. Nici măcar nu sunt sigur cum 


de știu asta, dar... ăă, de ce zâmbești? 

— Fără motiv. 

Piper a încercat să-și alunge zâmbetul. Nu e 
o fostă iubită. S-a simţit ridicol de fericită. 

— Ăă, doar că... e minunat că ţi-ai amintit. 
Anna- beth mi-a spus că Thalia a devenit una 
dintre vânăto- resele lui Artemis, nu? 

Jason a dat din cap în semn că da. 

— Am senzaţia că ar trebui s-o găsesc. Hera 
mi-a lăsat amintirea cu pricina dintr-un motiv. 
Are legătură cu misiunea. Dar... în același timp 
am și senzaţia că s-ar putea să fie periculos. 
Nu sunt sigur că vreau să aflu adevărul. Sună 
aiurea ce spun? 

— Nu, a spus Piper. Deloc. 

Se uita la logo-ul de pe perete: MONOCLE 
MOTORS, ochiul roșu. Nu știa de ce, dar logo- 
ul acela îi tot atrăgea atenţia. 

Poate era vorba de gândul că Enceladus o 
urmărea, șantajând-o cu tatăl ei. Trebuia să-l 
salveze, dar cum ar fi putut să-și trădeze 
prietenii? 

— Jason, a spus ea. Apropo de adevăr, 
trebuie să-ți spun ceva - ceva despre tata. 

N-a avut ocazia să-i spună. Undeva mai jos, 
s-a auzit un zgomot metalic, ca și cum s-ar fi 
închis o ușă. Sunetul s-a răspândit în depozit. 

Jason s-a ridicat. Și-a scos moneda și a 
aruncat-o în aer, prinzând sabia de aur din 
zbor. S-a uitat peste balustradă. 

— Leo? a strigat. 


Niciun răspuns. 

S-a ghemuit lângă Piper. 

— Nu-mi place chestia asta. 

— Poate că are probleme, a spus Piper. Du- 
te și vezi. 

— Nu te pot lăsa singură. 

— N-o să păţesc nimic. 

Era îngrozită, dar n-avea de gând să 
recunoască. A scos pumnalul Katoptris și a 
încercat să pară încrezătoare. 

— Dacă se apropie cineva de mine, îl înţep. 

Jason a ezitat. 

— ţi las ţie rucsacul. Dacă nu mă întorc în 
cinci minute... 

— Să intru în panică? a sugerat ea. 

El a schiţat un zâmbet. 

— Mă bucur că ţi-ai revenit. Machiajul și 
rochia erau mult mai intimidante decât 
pumnalul. 

— Pleacă, Sparky, până nu te înțep pe tine. 

— Sparky? 

Chiar şi când se simțea jignit, Jason era 
sexy. Nu era corect. Apoi, a luat-o spre scări și 
a dispărut în întuneric. 

Piper îşi număra fiecare respiratie, 
încercând să-și dea seama cât timp a trecut. Pe 
la patruzeci şi trei a pierdut şirul. Apoi, s-a 
auzit un bang în depozit! 

Ecoul s-a stins. Lui Piper îi batea inima tare, 
dar n-a strigat. Instinctul îi spunea că nu era o 


idee bună. 

S-a uitat la glezna cu atelă. „Nu că aș putea- 
o lua la fugă.“ Apoi s-a uitat din nou la sigla 
Monocle Motors. O sâcâia un gând care o 
avertiza în privinţa unui pericol. Era ceva din 
mitologia greacă... 

Și-a băgat mâna în rucsac. A scos 
pătrăţelele de ambrozie. Prea multă și ar fi ars, 
dar oare încă puţină i-ar fi vindecat glezna? 

Bum. Sunetul s-a auzit mai aproape, chiar 
sub ea. A scos un pătrăţel de ambrozie și l-a 
îndesat în gură. Inima a început să-i bată mai 
repede. Işi simţea pielea fierbinte. 

Și-a flexat temătoare glezna cu atelă. Nicio 
durere, niciun pic de rigiditate. A tăiat banda 
adezivă cu pumnalul și a auzit pași grei pe 
scări - ca și cum ar fi fost cizme de metal. 

Trecuseră cinci minute? Mai mult? Nu 
păreau pașii lui Jason, dar poate că-l căra în 
spinare pe Leo. A apucat strâns pumnal și a 
strigat: 

— Jason? 

— Da, a răspuns el din întuneric. Acum urc. 

Cu siguranţă era vocea lui Jason. Atunci de 
ce instinctul îi spunea s-o ia la fugă? 

Cu greu, s-a ridicat în picioare. 

Pașii s-au apropiat. 

— E în regulă, a asigurat-o vocea lui Jason. 

In capul scărilor s-a ivit o faţă din întuneric - 
cu un rânjet negru hidos, cu nasul spart și un 
singur ochi înroșit în mijlocul frunţii. 


— E în regulă, a spus ciclopul, imitând 
perfect vocea lui Jason. Ai nimerit la timp 
pentru cină. 

CAPITOLUL 23 


Leo 


Lui Leo i-ar fi plăcut ca dragonul să nu 
aterizeze la toaletă. 

Dintre toate posibilele locuri de aterizare, n- 
ar fi ales șirul de toalete ecologice dacă ar fi 
fost după el. O duzină de cabine albastre de 
plastic fuseseră amplasate în curtea fabricii și 
Festus le aplatizase. Din fericire nu mai 
fuseseră folosite de mult și focul declanșat la 
impact incinerase mare parte din conţinut; 
totuși, tot s-au mai scurs din ele niște 
substanţe chimice greţoase. Leo a trebuit să-și 
croiască drum printre ele și să încerce să nu 
respire prea mult pe nas. Ningea abundent, 
dar pielea dragonului încă era foarte fierbinte. 
Bineînţeles, asta nu l-a deranjat pe Leo. 

După ce s-a căţărat câteva minute pe corpul 
neînsufleţit al lui Festus, Leo a început să se 
enerveze. Dragonul părea într-o stare perfectă. 
E adevărat, se prăbușise din cer și aterizase cu 


un pocnet asurzitor, dar nu era nici măcar 
ciobit. Mingea de foc fusese generată, se pare, 
de gazele acumulate în toaletele ecologice, nu 
de dragon. Aripile lui Festus erau intacte. Nu 
părea să aibă nimic stricat. Nu exista niciun 
motiv pentru care să se fi oprit. 

— Nu e vina mea, a murmurat el. Festus, 
mă pui într-o lumină proastă. 

Apoi a deschis panoul de control din capul 
dragonului și s-a întristat pe loc. 

— O, Festus, ce naiba? 

Instalaţia electrică îngheţase. Leo știa că 
fusese în regulă cu o zi în urmă. Se străduise 
atâta să repare firele corodate, dar ceva făcuse 
ca interiorul craniului dragonului să îngheţe, 
deși ar fi trebuit să fie prea cald acolo ca să se 
formeze gheaţă. Din cauza gheții, firele se 
supraîncărcaseră și discul de control se 
carbonizase. Leo nu înţelegea de ce se 
întâmplase una ca asta. E drept că dragonul 
era vechi, totuși, nu avea sens. 

Putea să înlocuiască firele. Asta n-ar fi fost o 
problemă. Dar discul de control carbonizat nu 
era a bună. Literele grecești și imaginile 
inscripţionate pe margine, care probabil erau 
magice, erau șterse și înnegrite. 

Era singura piesă pe care Leo nu putea s-o 
înlocuiască și uite că era distrusă. Din nou. 

l-a răsunat în minte vocea mamei lui: 
„Majoritatea problemelor par mai grave decât 
sunt, mijo. Orice poate fi reparat.“ 


Mama lui putea repara orice, dar Leo era 
sigur că nu reparase niciodată un dragon 
metalic vechi de cincizeci de ani. 

A strâns din dinţi și a hotărât că trebuia să 
încerce. N-avea de gând să meargă pe jos din 
Detroit la Chicago, prin viscol, și nu voia ca 
prietenii lui să dea greș din vina lui. 

— Bun, a murmurat, îndepărtându-și zăpada 
de pe umeri. îmi trebuie o perie cu păr sintetic, 
niște mănuși din nitril și poate o cutie de 
solvent de curăţare. 

Centura pentru scule i-a făcut pe plac. Leo 
nu se putea abţine să zâmbească scoțând din 
ea tot ce avea nevoie. Dar aveau și buzunarele 
limita lor. Nu-i puneau la dispoziţie nimic 
magic, cum ar fi sabia lui Jason sau ceva mai 
mare, de exemplu o drujbă. încercase să ceară 
și una și alta. Și dacă cerea prea multe lucruri 
deodată, centura făcea o pauză înainte să 
funcţioneze din nou. Cu cât solicitarea era mai 
complexă, cu atât pauza era mai mare. Dar 
pentru lucruri mărunte și simple pe care le 
poţi găsi într-un atelier - tot ce trebuia să facă 
era să ceară. 

A început să curețe discul de control. în 
timp ce lucra, zăpada se depunea pe dragonul 
care începea să se răcească. Leo trebuia să se 
oprească din când în când și să invoce focul ca 
să topească zăpada, dar, în general, acţiona pe 
pilot automat iar mâinile i se mișcau singure în 
timp ce mintea îi umbla aiurea. 


Lui Leo nu-i venea să creadă ce prostește se 
comportase în palatul lui Boreas. Ar fi trebuit 
să-și dea seama că o familie de zei de iarnă 
aveau să-l urască din prima. Prezenţa fiul 
zeului focului care călătorește pe un dragon 
care scuipă foc într-un penthouse acoperit de 
gheaţă nu era o idee bună. Totuși, nu-i plăcea 
să fie dat la o parte. Jason și Piper vizitaseră 
camera tronului. Leo a trebuit să aștepte în hol 
cu Cal, semizeul hocheiului și al leziunilor 
cerebrale grave. 

„Focul e rău“, îi spusese Cal. 

Asta spunea totul. Leo știa că nu mai putea 
păstra secretul pentru multă vreme. încă din 
Tabăra Semizeilor îi tot venea în minte un vers 
din profeție: „în vifor sau foc, lumea va pieri-n 
uitare.“ 

lar Leo era tipul cu focul, primul din 1666 
încoace când Londra fusese mistuită de flăcări. 
Dacă le spunea prietenilor ce putea să facă - 
„Hei, știți ceva? S-ar putea ca eu să fiu cel care 
va distruge lumea!“ - de ce l-ar fi așteptat 
cineva cu braţele deschise în tabără? Ar fi fost 
nevoit să fugă din nou. Deși era obișnuit cu 
asta, gândul l-a întristat. 

Apoi Chione. Fata aia arăta al naibii de bine. 
Leo știa că se comportase ca un dobitoc, dar 
de-atât a fost în stare. Işi dăduse hainele la 
curățat, un gest drăguţ din partea lui. Işi 
pieptănase părul - sarcină deloc ușoară - și 
descoperise că centura pentru scule îi putea 


da bomboane de mentă pentru o respiraţie 
proaspătă - făcuse toate astea sperând că va 
reuși să se apropie de ea. N-a avut succes, 
normal. 

I se întâmpla mereu să fie ţinut la distanţă 
de rude, asistenţi matemali, practic de oricine. 
Chiar și la Școala din Sălbăticie, Leo își 
petrecuse ultimele câteva săptămâni simţindu- 
se ca a treia roată la căruţă când Jason și 
Piper, singurii lui prieteni, deveniseră un 
cuplu. Se bucura pentru ei, dar tot avea 
senzaţia că nu mai aveau nevoie de el. 

Când aflase că timpul petrecut de Jason la 
școală a fost o iluzie - un fel de anomalie a 
memoriei - Leo se bucurase în adâncul 
sufletului. Era o bună ocazie s-o ia de la 
început. Acum Jason și Piper erau pe cale să 
devină din nou un cuplu și asta se vedea clar 
din felul în care se comportaseră în depozit, de 
parcă ar fi vrut să stea de vorbă între patru 
ochi, fără Leo prin preajmă. La ce se 
așteptase? Iarăşi urma să fie în plus. Chione 
doar îl tratase cu răceală un pic mai repede 
decât majoritatea. 

— Destul, Valdez, s-a apostrofat singur. N-o 
să-ți plângă nimeni de milă pentru că nu ești 
important. Repară naibii dragonul! 

S-a concentrat atât de tare pe muncă încât 
nici nu și-a dat seama cât timp a trecut, până 
când a auzit o voce. 

Te înșeli, Leo, s-a auzit. 


A scăpat peria în capul dragonului. S-a 
ridicat, dar n-a văzut pe nimeni. Apoi s-a uitat 
în jos. Zăpada și mâzga din toalete, până și 
asfaltul se mișcau de parcă s-ar fi lichefiat. în 
interiorul unei zone de trei metri s-au ivit niște 
ochi, un nas și o gură - chipul uriaș al unei 
femei adormite. 

Nu vorbea propriu-zis. Nu i se mișcau 
buzele. Dar Leo îi auzea vocea în cap, ca niște 
vibrații care veneau din pământ, îi urcau prin 
picioare și rezonau cu întreaga lui osatură. 

Au mare nevoie de tine, a spus ea. In 
anumite privinţe ești cel mai important dintre 
cei șapte - ca discul de control din creierul 
dragonului. Fără tine, puterea celorlalți nu 
face doi bani. Nu vor ajunge niciodată la mine, 
nu mă vor putea opri niciodată. Și mă voi trezi 
pe deplin. 

— Tu. 

Leo tremura atât de tare încât nu era sigur 
dacă vorbise cu voce tare. Nu mai auzise vocea 
aia de când avea opt ani, dar ea era, femeia de 
pământ din atelierul mecanic. 

— Mi-ai ucis mama. 

Chipul a vibrat. Gura s-a lăţit într-un zâmbet 
somnoros, de parcă ar fi avut un vis frumos. 

O, Leo! Dar și eu sunt tot mama ta - Mama 
Primordială. Nu mi te opune. Pleacă acum. 
Lasă-l pe fiul meu, Porfirion, să se ridice și să 
devină rege, iar eu iţi voi ușura durerea. iți va 
merge mult mai bine pe pământ. 


Leo a luat primul lucru care i-a căzut în 
mână - un capac de toaletă - și i l-a aruncat în 
faţă. 

— Lasă-mă în pace! 

Scaunul de toaletă s-a scufundat în 
pământul lichefiat. Zăpada și mâzga s-au 
învolburat ușor și chipul a dispărut. 

Leo s-a uitat la pământ, așteptând să apară 
din nou chipul. Dar n-a apărut. Leo ar fi vrut să 
creadă că totul se petrecuse doar în 
închipuirea lui. 

Apoi, dinspre fabrică, a auzit o bubuitură - 
ca și cum s-ar fi ciocnit două basculante. 
Metalul s-a contorsionat cu un geamăt și 
sunetul a răsunat în toată curtea. Leo a știu 
imediat că Jason și Piper aveau probleme. 

Pleacă acum, îi ceruse vocea. 

— N-ai să vezi, a mârâit Leo. Dă-mi cel mai 
mare ciocan pe care-l ai. 

A băgat mâna în centură și a scos un ciocan 
de peste un kilogram, cu capăt dublu, mare cât 
un cartof copt. Apoi a sărit de pe spinarea 
dragonului și a luat-o la fugă spre depozit. 


CAPITOLUL 24 


Leo 


Leo s-a oprit în faţa ușilor încercând să-și 
controleze respiraţia. Vocea femeii de pământ 
încă îi răsuna în urechi, amintindu-i de 
moartea mamei lui. Ultimul lucru pe care voia 
să-l facă era să intre într-un alt depozit 
întunecat. Dintr-odată s-a simţit iarăși ca la 
opt ani, singur și neajutorat pentru că o 
persoană de care îi păsa era prizonieră și avea 
necazuri. 

„Oprește-te“, și-a spus. „Este exact ce-și 
dorește ea să simţi.“ 

Dar asta nu l-a ajutat să fie mai puţin 
speriat. A respirat adânc și a privit înăuntru. 
Totul arăta la fel. Lumina cenușie a dimineţii 
se strecura prin gaura din acoperiș. Câteva 
becuri au pâlpâit, dar cea mai mare parte a po- 
delei fabricii era încă în umbră. întrezărea 
podiumul de sus, formele utilajelor de pe linia 
de asamblare, dar nicio mișcare. Nici urmă de 
prietenii lui. 

Era gata să renunţe, dar ceva l-a oprit - ceva 
ce n-a putut identifica. Apoi și-a dat seama că 
era un miros. Un miros nefiresc - ceva între 


ulei de motor ars și respiraţie acră. 

în fabrică se afla o prezenţă care nu avea 
nimic uman. Leo era sigur. Corpul i s-a 
încordat, cu nervii întinși la maximum. 

Undeva, pe podeaua fabricii, a auzit vocea 
lui Piper: 

— Leo, ajutor! 

Dar Leo n-a scos niciun cuvânt. Cum 
coborâse Piper de pe podium cu glezna ei 
ruptă? 

S-a strecurat înăuntru și s-a ghemuit în 
spatele unui container de marfa. încetișor, cu 
ciocanul strâns bine în mână, a înaintat spre 
centrul camerei, ascunzându-se în dosul 
cutiilor și a șasiurilor de camion. în cele din 
urmă a ajuns la linia de asamblare. S-a 
ghemuit în spatele celei mai apropiate 
mașinării - o macara cu braţ robotizat. 

Vocea lui Piper s-a auzit din nou: 

— Leo? 

Era mai slabă de data asta, dar mult mai 
aproape. 

Leo a aruncat o privire dincolo de utilaj. 
Agăţat chiar deasupra liniei de asamblare, 
prins cu un lanţ de o macara în partea opusă, 
un motor de camion masiv atârna la nouă 
metri înălţime, de parcă ar fi fost lăsat acolo 
când fusese fabrica abandonată. Sub el, pe 
banda transportoare, era un șasiu de camion 
în jurul căruia stăteau trei siluete întunecate 
de mărimea unor stivuitoare. în apropiere, 


atârnând în lanţuri de alte două braţe robo- 
tice, se vedeau două umbre mai mici - poate 
alte motoare, dar una dintre ele se zbătea de 
parcă ar fi fost vie. 

Apoi una dintre umbrele care aduceau cu un 
stivui- tor s-a ridicat, iar Leo și-a dat seama că 
era un umanoid masiv. 

— Ti-am spus că nu e nimeni, a mârâit 
creatura. 

Vocea era prea sălbatică și gravă ca să 
aparţină unui om. 

Umbra de alături s-a mișcat și a strigat cu 
vocea lui Piper: 

— Leo, ajută-mă! Ajutor... 

Apoi vocea s-a schimbat, devenind un 
mârâit masculin. 

— Mda, nu e nimeni. Niciun semizeu n-ar 
putea fi atât de silențios, nu-i așa? 

Primul monstru a chicotit. 

— Probabil că a fugit, dacă își cunoaște 
interesul. Sau poate că fata a minţit și nu 
există un al treilea semizeu. Să ne apucăm de 
gătit. 

Pac. S-a aprins o lumină de un portocaliu 
strălucitor - o rachetă de semnalizare - și, 
pentru o clipă, Leo a fost orbit. S-a strecurat în 
spatele macaralei, până când i-a revenit 
vederea. Apoi s-a uitat din nou și a văzut o 
scenă de coșmar pe care nici chiar Tia Callida 
nu și-ar fi putut-o imagina. 

Chestiile mai mici care atârnau de braţele 


macaralei nu erau motoare. Erau Jason și 
Piper. Amândoi atârnau cu capul în jos, legaţi 
de glezne și înfășuraţi cu lanţuri până la gât. 
Piper se zbătea, încercând să se elibereze. 
Avea căluș în gură, dar cel puţin era în viaţă. 
Jason nu arăta la fel de bine. Atârna iară vlagă, 
cu ochii daţi peste cap. Deasupra sprâncenei 
stângi avea o tăietură umflată de mărimea 
unui măr. 

Pe banda transportoare, cadrul camionetei 
era folosit pe post de cuptor. Racheta de 
semnalizare a aprins o grămadă de pneuri și 
lemne care, după miros, fuseseră stropite cu 
kerosen. Un stâlp de metal era suspendat 
deasupra flăcărilor - o frigăruie, și-a dat seama 
Leo, iar asta nu putea însemna decât că focul 
era destinat gătitului. 

Dar bucătarii erau cei mai înfricoșători. 

Monocle Motors: logo-ul roșu cu un ochi. 
Cum de-i scăpase asta? 

Trei umanoizi masivi erau adunaţi în jurul 
focului. Doi stăteau în picioare, aţâţând 
flăcările. Cel mai mare era ghemuit cu spatele 
la Leo. Cei aflaţi cu faţa la el aveau trei metri 
fiecare, corpuri musculoase și păroase, iar 
pielea le strălucea în lumina focului. Unul 
dintre monștri avea o armură de zale în jurul 
brâului, care părea foarte incomodă. Celălalt 
purta o togă zdrenţuită făcută din fibră de 
sticlă, o altă piesă de îmbrăcăminte care nu 
intra în top zece idei de garderobă pentru Leo. 


In rest, cei doi monștri puteau trece drept 
gemeni. Amândoi avea feţe de tâmpiţi, cu un 
singur ochi în mijlocul frunţii. Bucătarii erau 
ciclopi. 

Lui Leo au început să-i tremure picioarele. 
Văzuse lucruri ciudate - spirite ale furtunii și 
zei cu aripi și un dragon de metal căruia îi 
plăcea sosul Tabasco. Dar acum era altceva. 
Aceștia erau monștri adevăraţi, în carne și 
oase, înalți de trei metri, care voiau să-i 
mănânce prietenii la cină. 

Era atât de îngrozit că abia mai putea gândi. 
Dacă l-ar fi avut pe Festus! l-ar fi fost de mare 
ajutor un tanc de optsprezece metri care 
scuipă foc. Dar nu avea decât centura pentru 
scule și un rucsac. Ciocanul lui de un kilogram 
și ceva părea minuscul în comparaţie cu 
ciclopii. 

La asta se referise doamna de pământ 
adormită. Voia ca Leo să plece și să-și lase 
prietenii să moară. 

Asta punea capac la toate. Leo n-avea de 
gând să-i mai permită doamnei de pământ să-l 
mai facă să se simtă neputincios. Leo și-a scos 
rucsacul și a început să-l desfacă în liniște. 

Ciclopul cu armură de zale s-a îndreptat 
spre Piper, care s-a zbătut, încercând să-l 
lovească în ochi. 

— Pot să-i scot călușul acum? îmi place 
când ţipă. 

întrebarea îi era adresată celui de-al treilea 


ciclop, conducătorul lor după câte se părea. 
Dinspre silueta chircită s-a auzit un mârâit, iar 
tipul cu armură de zale i-a scos lui Piper 
călușul din gură. 

Ea nu a ţipat. Dara oftat cu mare greutate, 
de parcă ar fi încercat să-și păstreze calmul. 

între timp, Leo găsise în rucsac ceea ce 
căuta: câteva mici telecomenzi pe care le luase 
din Buncărul 9. Sau cel puţin asta spera el că 
erau. Panoul de control al macaralei robotizate 
a fost ușor de găsit. A scos o șurubelniţă din 
centura pentru scule și a început să 
meșterească, dar trebuia să fie silențios. 
Conducătorul ciclopilor era la numai șase 
metri în faţa lui. Monștrii aveau, în mod 
evident, simțurile foarte ascuțite. Părea 
imposibil să-și pună planul în aplicare fără să 
facă zgomot, dar nu avea de ales. 

Ciclopul în togă răscolea focul care dogorea, 
trimițând un fum negru și înecăcios spre 
tavan. Amicul lui cu armura de zale se 
încrunta la Piper, așteptând ca fata să facă 
ceva distractiv. 

— 'Ţipă, fată! îmi plac tipetele amuzante! 

Când în sfârșit a vorbit, Piper avea un ton 
calm și rezonabil, de parcă ar fi apostrofat un 
căţeluș obraznic. 

— O, domnule ciclop, nu vrei să ne omori. 
Ar fi mult mai bine dacă ne-ai da voie să 
plecăm. 

Tipul cu armura de zale și-a scărpinat 


scăfârlia lui urâtă. S-a întors spre prietenul lui 
îmbrăcat în toga din fibră de sticlă. 

— E destul de drăguță, Cuplu. Poate c-ar 
trebui s-o las să plece. 

Cuplu, tipul în togă, a mârâit. 

— Eu am văzut-o primul, Sifon. Fu o să-i 
dau drumul! 

Sifon și Cuplu au început să se certe, dar al 
treilea ciclop s-a ridicat și a strigat: 

— Proștilor! 

Leo a fost cât pe ce să scape șurubelnița. Al 
treilea ciclop era o femeie. Era mai înaltă 
decât Cuplu și Sifon și mai masivă. Purta o 
plasă de zale croită ca rochiile de sac pe care 
le purta urâcioasa mătușă Roșa a lui Leo. Cum 
se numeau? Parcă muumuu'? Da, doamna 
ciclop avea o muumuu din zale. Părul negru și 
unsuros îi era împletit în codițe, în care erau 
prinse fire de cupru și șaibe metalice. Nasul și 
gura îi erau mari și apropiate, de parcă și-ar fi 
petrecut timpul liber izbindu-se cu capul de 
pereţi; dar în unicul ei ochi roșu sclipea o 
inteligență malefică. 

Femeia ciclop s-a târât până la Sifon și l-a 
împins la o parte, aruncându-l peste banda 
transportoare. Cuplu a făcut repede câţiva 
pași în spate. 

— Fata e din stirpea lui Venus, a mârâit 
doamna ciclop. încearcă să vă vrăjească prin 
cuvinte. 

Piper a început să spună: 


— Vă rog, doamnă... 

— ATIT! 

Doamna ciclop a înhăţat-o pe Piper de talie. 

— Nu încerca să mă faci pe mine din vorbe, 
fetițo! Sunt Mama Garnitură! Am mâncat eroi 
mai duri ca tine la masa de prânz! 

Leo s-a temut că Piper ar putea fi zdrobită, 
dar Mama Garnitură i-a dat drumul, lăsând-o 
să atârne în lanţ. Apoi a început să tipe la 
Sifon că era un mare prost. 


1 Rochie largă, croită din umeri, de origine 
hawaiiană. (N. red.) 
Mâinile lui Leo lucrau cu viteză. Răsucea 


fire și apăsa pe comutatoare, concentrându-se 
la ce făcea. A terminat atașarea telecomenzii, 
apoi s-a strecurat la cel mai apropiat braţ 
robotizat în timp ce creaturile stăteau de 
vorbă. 

— O mâncăm ultima, mamă? a întrebat 
Sifon. 

— Idiotule! a ţipat Mama Garnitură, iar Leo 
și-a dat seama că Sifon și Cuplu trebuie să fi 
fost fiii ei. 

Dacă era așa, urâţenia se moștenea clar în 
familia lor. 

— Ar fi trebuit să vă las pe drumuri când 
eraţi mici, cum se procedează cu toţi copiii în 
familiile de ciclopi. Poate că așa aţi fi învăţat 
ceva folositor. Blestemată să fie inima mea 
bună pentru că v-am păstrat! 

— Inimă bună? a mormăit Cuplu. 


— Ce-ai zis, ingratule? 

— Nimic, mamă. Am spus că ai o inimă 
bună. Avem voie să muncim pentru tine, să te 
hrănim, să-ţi tăiem unghiile de la picioare... 

— Și ar trebui să fiți recunoscători! a 
zbierat Mama Garnitură. Acum, aţâţă focul, 
Cuplu! Şi Sifon, idiotule, vasul cu sos e în 
celălalt depozit. Sper că nu te aștepți să 
mănânc semizeii fără sos! 

— Da, mamă, a spus Sifon. Adică nu, mamă. 
Adică... 

— Du-te și adu-l! 

Mama Garnitură a luat un șasiu de camion 
din apropiere și i l-a trântit lui Sifon în cap. 
Ciclopul a căzut în genunchi. Leo era convins 
că pe el o asemenea lovitură l-ar fi omorât, dar 
se pare că Sifon era lovit adesea de camioane. 
A reușit să-și ridice șasiul de pe cap, apoi a dat 
fuga împleticindu-se să aducă sosul. 

Acum e momentul, și-a zis Leo, cât sunt 
despărțiți. 

A terminat de conectat a doua mașinărie și 
a trecut la a treia. Ciclopii nu l-au văzut 
trecând spre braţul robotizat, dar Piper l-a 
observat. Expresia ei a trecut de la teroare la 
neîncredere și a scos un icnet. 

Mama Garnitură s-a întors spre ea. 

— Ce e, fetițo? Eşti atât de fragilă că ţi-am 
rupt ceva? 

Din fericire, Piper gândea rapid. Şi-a întors 
privirea de la Leo și a spus: 


— Cred că sunt coastele mele, doamnă. 
Dacă sunt distrusă pe dinăuntru, o să am un 
gust groaznic. 

Mama Garnitură s-a prăpădit de râs. 

— E bună asta. Ultimul erou pe care l-am 
mâncat - îți amintești, Cuplu? Era fiul lui 
Mercur, nu-i așa? 

— Da, Mama, a spus Cuplu. Gustos. Cam 
aţos. 

— A încercat și el o șmecherie de genul 
ăsta. A spus că ia medicamente. Dar a avut un 
gust perfect! 

— A avut gust de oaie, și-a amintit Cuplu. 
Tricou violet. Vorbea în latină. Da, cam aţos, 
dar bun. 

Degetele lui Leo au îngheţat pe panoul de 
control. 

Piper s-a gândit probabil la același lucru, 
pentru că a întrebat: 

— Tricou violet? Latină? 

— A fost bun, a spus tandru Mama 
Garnitură. Ideea este, fetițo, că nu suntem atât 
de proști precum ne cred oamenii! Noi, ciclopii 
nordici, nu punem botul la trucurile și 
ghicitorile alea stupide. 

Leo și-a reluat cu greu lucrul, dar mintea lui 
funcţiona intens. Un puști care vorbea latina 
fusese prins acolo - și purta un tricou mov ca 
al lui Jason? Nu știa ce înseamnă asta, dar 
trebuia să lase întrebările pe seama lui Piper. 
Dacă voia să aibă vreo șansă și să-i înfrângă pe 


monștri, trebuia să se miște rapid înainte ca 
Sifon să revină cu sosul. 

A ridicat ochii de la motorul suspendat chiar 
deasupra locului unde stăteau ciclopii. l-ar fi 
plăcut să-l poată folosi - ar fi fost o armă 
excelentă. Dar macaraua care îl ţinea se afla 
pe cealaltă parte a benzii rulante. Leo n-ar fi 
putut ajunge acolo fără să fie văzut și, în plus, 
nu mai avea timp. 

Ultima parte a planului său era cea mai 
complicată. A scos din centura pentru scule 
niște fire, un adaptor radio și o șurubelniţă 
mică și s-a pus să construiască o telecomandă 
universală. Era prima dată când i-a mulțumit 
în gând tatălui său - Hefaistos - pentru centura 
pentru unelte magice. „Dacă mă scoţi de aici“, 
s-a rugat el, „poate nu ești un ticălos atât de 
mare“. 

Piper a continuat să trăncănească, trecând 
la laude. 

— O, am auzit despre voi, ciclopii din nord! 

Leo și-a dat seama că probabil minţea, dar 
părea convingătoare. 

— N-am știut că sunteţi atât de mari și 
inteligenţi! 

— Nici lingușeala n-o să te ajute, a spus 
Mama Garnitură, deși părea mulțumită. Dar e 
adevărat, vei fi micul dejun al celor mai buni 
ciclopi de pe aici. 

— Dar ciclopii n-ar trebui să fie buni? a 


întrebat Piper. Credeam că faceţi arme pentru 
zei. 

— Ha! Sunt foarte bună. Bună la mâncat 
oameni. Bună la zdrobit lucruri. Şi bună la 
construit lucruri, da, dar nu pentru zei. Verii 
noștri, ciclopii mai bătrâni, fac asta - se cred 
tare importanţi și puternici pentru că au 
câteva mii de ani. Apoi mai sunt verii noștri 
din sud, care trăiesc pe insule și cresc oi. 
Niște tâmpiţi! Dar noi, ciclopii hiperboreeni, 
clanul nordic, suntem cei mai tari! Am înfiinţat 
Monocle Motors în fabrica asta veche - cele 
mai bune arme, armuri, care, SUV-uri eficiente 
din punct de vedere al consumului! Și apoi, 
gata! Am fost siliți să închidem. Am concediat 
majoritatea tribului nostru. Războiul a fost 
prea scurt. Titanii au pierdut. Nu e bine! Nu 
mai e nevoie de armele ciclopilor. 

— O, nu, i-a luat Piper partea. Sunt 
convinsă că ați făcut arme uimitoare. 

Cuplu a zâmbit. 

— Ciocanul de război scârţâitor! 

A apucat o ţeavă care avea în capăt o 
chestie asemănătoare unui acordeon. L-a izbit 
de podea și betonul a crăpat, dar în același 
timp s-a auzit și un sunet de parcă cineva ar fi 
călcat pe cea mai mare rățușcă din lume. 

— 'Terifiant, a spus Piper. 

Cuplu a părut mulțumit. 

— Nu e la fel de bun ca toporul care 


explodează, măcar ăsta poate fi folosit de mai 
multe ori. 

— Pot să-l văd? a întrebat Piper. Dacă îmi 
eliberezi mâinile... 

Cuplu s-a apropiat în grabă, dar Mama 
Garnitură a spus: 

— Prostule! lar te-a păcălit. Gata cu 
vorbăria! Injun- ghie-l pe băiat înainte să 
moară singur. îmi place carnea proaspătă. 

„Nu!“ Degetele lui Leo s-au mișcat repede și 
au prins firele la telecomandă. „Câteva minute 
și gata!“ 

— Hei, stai, a spus Piper, încercând să 
atragă atenţia ciclopului. Hei, pot să te 
întreb... 

Firele au făcut contact în mâinile lui Leo. 
Ciclopii au îngheţat și s-au întors înspre el. 
Apoi Cuplu a luat un camion și l-a aruncat 
înspre el. 


* 


Leo s-a dat la o parte înainte să ajungă 
camionul la utilaj. Dacă ar fi întârziat o 
jumătate de secundă, ar fi fost vai de el. 

S-a ridicat în picioare, iar Mama Garnitură l- 
a reperat. 

— Cuplu, ciclop de doi bani ce ești, prinde- 
1! 

Cuplu s-a năpustit spre el. Leo apăsa 
înnebunit pe butonul telecomenzii lui 
improvizate. 


Cuplu era la cincisprezece metri distanţă. 
Apoi la șase metri. 

Apoi primul braţ robotizat a prins viaţă. O 
gheară de metal galben de trei tone l-a lovit pe 
ciclop în spate atât de tare că a aterizat cu 
faţa în jos. înainte ca fiara să-și revină, braţul 
robotic l-a apucat de un picior și l-a aruncat în 
sus. 

— Ahhhhh! 

Cuplu s-a îndreptat spre tavanul învăluit în 
beznă. Era prea întunecat și prea sus ca să 
vadă exact ce s-a întâmplat, dar judecând după 
zgomotul metalic ascuţit, Leo a bănuit că 
ciclopul lovise una dintre grinzi. 

Cuplu n-a mai coborât. în schimb, un praf 
galben s-a împrăștiat pe podea. Cuplu se 
dezintegrase. 

Mama Garmnitură l-a privit pe Leo în stare de 
ŞOC. 

— Fiul meu...Tu... tu... 

De parcă ar fi fost înţeleși, chiar atunci a 
intrat Sifon cu vasul de sos: 


— Mama, am adus sosul extra-iute... 

N-a apucat să-şi ducă propoziția până la 
capăt. Leo a acționat telecomanda și al doilea 
braţ robotizat l-a izbit pe Sifon în piept. Vasul 
cu sos a explodat ca o pinata, iar Sifon a 
zburat în spate, exact la picioarele celei de-a 
treia mașinării a lui Leo. O fi fost ciclopul imun 
la loviturile cu șasiul de camion, dar nu era 
imun la braţele robotice care puteau da 


lovituri cu forța a cinci tone. Al treilea braţ de 
macara l-a izbit de podea atât de tare că a 
explodat și s-a transformat în praf ca un sac 
rupt de faină. 

Doi ciclopi erau la pământ. Leo tocmai 
începea să se simtă precum Marele Războinic 
cu Centura de Scule când Mama Garnitură l-a 
luat în vizor. A luat cel mai apropiat braţ de 
macara și l-a smuls de pe suport cu un urlet 
sălbatic. 

— Mi-ai bătut băieţii! Numai eu am voie să- 
mi bat băieţii! 

Leo a apăsat un buton, iar cele două braţe 
rămase s-au pus în mișcare. Mama Garnitură l- 
a apucat pe primul și l-a rupt în jumătate. Al 
doilea braţ a lovit-o în cap, dar asta n-a părut 
decât s-o înfurie. L-a apucat de cleme, l-a rupt 
și l-a învârtit ca pe o bâtă de baseball. Acesta a 
trecut la milimetru pe lângă Piper și Jason. 
Apoi Mama Garnitură i-a dat drumul înspre 
Leo, care a ţipat și s-a rostogolit într-o parte 
chiar când braţul a distrus utilajul de lângă el. 

Leo a început să înțeleagă că nu era de dorit 
să lupţi cu o mamă de ciclop furioasă folosind 
o telecomandă universală și o șurubelniţă. 
Pentru Marele Războinic cu Centura de Scule, 
viitorul nu arăta prea grozav. 

Ajunsese la vreo șase metri de el, lângă 
focul de gătit. Avea pumnii încleștaţi și dinţii 
dezgoliți. Părea ridicolă în rochia ei muumuu 
și cu părul unsuros împletit în codițe - dar din 


cauza căutăturii ucigașe din imensul ochi roșu 
și a faptului că avea trei metri și jumătate înăl- 
time, lui Leo nu-i venea să râdă. 

— Mai ai trucuri de-astea, semizeule? l-a 
întrebat Mama Garnitură. 

Leo s-a uitat în sus. Dacă ar fi avut timp să 
meșterească și la motorul suspendat de lanţ... 
Dacă o putea face pe Mama Garnitură să nu 
mai înainteze niciun pas... Lanţul avea o zală... 
Leo nu putea să vadă asta, mai ales de aici, de 
jos, dar instinctul îi spunea că zala era uzată. 

— La naiba, da, mai am trucuri! 

Leo a luat telecomanda. 

— Mai fa un pas și te voi trece prin foc! 

Mama Garnitură a urlat. 

— Serios?  Ciclopii sunt imuni la foc, 
idiotule. Dar dacă vrei să te joci cu flăcările, 
dă-mi voie să te ajut! 

A scos cu mâinile goale niște cărbuni 
înroșiţi și i-a aruncat spre Leo. Aceștia au 
aterizat la picioarele lui. 

— Ai ratat, a spus el iară să-i vină să 
creadă. 

Mama Garnitură a rânjit și a luat un butoi 
de lângă camion. Leo de-abia a apucat să 
citească inscripţia de pe el - kerosen - înainte 
ca Mama Garnitură să-l arunce. Butoiul s-a 
spart pe podea în faţa lui, împrăștiind com- 
bustibilul peste tot. 

Cărbunii au scos scântei. Leo a închis ochii, 
iar Piper a ţipat: 


— Nu! 

O perdea de foc s-a ridicat în jurul lui. Când 
Leo a deschis ochii, era scăldat în flăcări înalte 
de șase metri. 

Mama Garnitură a tipat de bucurie, dar Leo 
nu era un combustibil prea bun. Kerosenul a 
ars, iar în urma lui au rămas pe podea doar 
mici zone în flăcări. 

Piper a icnit. 

— Leo? 

Mama Garnitură era uimită. 

— Trăiești? 

Apoi a mai făcut un pas înainte, ajungând 
exact acolo unde îi convenea lui Leo. 

— Cine ești? 

— Fiul lui Hefaistos, a spus Leo. Şi te-am 
avertizat c-o să te nimicesc prin foc. 

A ridicat un deget și s-a concentrat cât a 
putut de tare. Nu mai încercase niciodată să 
facă ceva atât de intens, dar a trimis o săgeată 
de flăcări albe spre lanțul care susţinea 
motorul deasupra capului ciclopului - ţintind 
zaua care părea mai slabă decât restul. 

Flăcările s-au stins. Nu s-a întâmplat nimic. 
Mama Garnitură a râs. 

— Un efort impresionant, fiu al lui 
Hefaistos. Sunt multe secole de când n-am mai 
văzut pe cineva care folosește focul. Vei fi un 
aperitiv picant! 


Lanţul s-a rupt - zaua se înfierbântase 
dincolo de punctul de rupere - iar motorul a 
căzut, ucigător și tăcut. 

— Nu prea cred, a spus Leo. 

Mama Garnitură nici n-a avut timp să se 
uite în sus. 

Buf! Ciclopul s-a evaporat, lăsând doar un 
morman de praf sub un motor de cinci tone. 

— Nu e imună la motoare, nu-i așa? a spus 
Leo. Haaaa! 

Apoi a căzut în genunchi, răpus de o durere 
de cap. După câteva minute și-a dat seama că 
Piper îl strigă pe nume. 

— Leo! Eşti în regulă? Te poţi mișca? 

S-a ridicat cu greutate. Nu mai invocase 
niciodată un foc atât de puternic și rămăsese 
iară pic de vlagă. 

I-a luat mult timp s-o scoată pe Piper din 
lanţuri. Apoi, l-au coborât împreună pe Jason, 
care era încă inconștient. Piper a reușit să-i 
strecoare puţin nectar în gură, iar el a gemut. 
Tăietura de la cap a început să se micșoreze și 
culoarea a început să-i revină la normal. 

— Da, are un craniu zdravăn, a spus Leo. 
Cred că va fi bine. 

— Slavă Domnului, a oftat Piper. 

Apoi s-a uită la Leo parcă temătoare. 

— Cum ai... incendiul... întotdeauna ai...? 

Leo a plecat privirea. 

— întotdeauna, a spus el. Sunt o 
ameninţare teribilă, îmi pare rău, ar fi trebui 


să vă spun mai devreme, dar... 

— Îți pare rău? 

Piper i-a tras una în braţ. Când a ridicat 
privirea, a văzut-o rânjind. 

— A fost uimitor, Valdez! Ne-ai salvat 
viețile. De ce să-ți pară rău? 

Leo a clipit emoţionat. A încercat să 
zâmbească, dar relaxarea i-a dispărut când a 
observat ceva lângă piciorul lui Piper. 

Era un praf galben - rămășițele unuia dintre 
ciclopi, poate Cuplu - se deplasa pe jos de 
parcă un curent invizibil l-ar fi adus înapoi, 
împreună. 

— Se formează din nou, a spus Leo. Uite! 

Piper s-a îndepărtat de praf. 

— Nu e posibil. Annabeth mi-a spus că 
monștrii se disipează când sunt uciși. Ei merg 
înapoi în Tartar și nu se mai întorc o lungă 
perioadă. 

— Ei bine, nimeni nu i-a spus asta prafului. 

Leo a văzut praful transformându-se într-o 
moviliţă, care s-a întins foarte încet, dând 
naștere unei forme cu braţe și picioare. 

— O, Doamne! 

Piper s-a îngălbenit. 

— Boreas a spus ceva despre pământul 
care dă naștere unor lucruri îngrozitoare. 
„Când monștrii nu mai sălășluiesc în Tartar, 
iar sufletele nu mai sunt prizoniere în 
Hades...“ Cât timp crezi că mai avem? 

Leo s-a gândit la fața care apăruse în 


pământ - femeia adormită, care era cu 
siguranţă o grozăvie din pământ. 

— Nu știu, a spus el. Dar trebuie să plecăm 
de-aici. 


CAPITOLUL 25 


Jason 


Jason a visat că era înlănţuit și atârna cu 
capul în jos ca o bucată de carne. îl dureau 
toate - mâinile, picioarele, pieptul, capul. Mai 
ales capul. Se simţea ca un balon umplut cu 
prea multă apă. 

— Dacă sunt mort, a murmurat el, de ce mă 
doare așa de tare? 

— Nu ești mort, eroul meu, s-a auzit o voce 
de femeie. Nu ţi-a sunat ceasul. Hai, vorbește 
cu mine. 

Mintea lui Jason s-a îndepărtat de corp. A 
auzit monștri urlând, pe prietenii lui care 
ţipau, explozii, dar parcă totul se întâmpla 
într-un alt plan existenţial de care se îndepărta 
tot mai mult. 

S-a trezit într-o cușcă de pământ. Rădăcini 
de copac și lujeri de piatră se înlănţuiau, 
ținându-l captiv. De cealaltă parte a gratiilor 
vedea fundul unei piscine, încă un turn de 
pământ care se înălța în celălalt capăt și, 
deasupra lor, ruinele din piatră roșie ale unei 
case arse. 


în cușcă, lângă el, stătea o femeie cu 
picioarele încrucișate, îmbrăcată în negru, cu 
capul acoperit de un văl. Și-a dat vălul la o 
parte, dezvăluind o față mândră și frumoasă, 
dar și călită de suferinţă. 

— Hera, a zis Jason. 


— Fii bine venit în închisoarea mea, a spus 
zeița. Nu vei muri astăzi, Jason. Prietenii tăi 
vor avea grijă de asta - deocamdată. 

— Deocamdată? a întrebat el. 

Hera a arătat spre lujerii cuștii. 

— Urmează încercări mai grele. Pământul 
însuși ne vrea răul. 

— Eşti zeiţă, a spus Jason. De ce nu poţi pur 
și simplu să evadezi? 

Hera a zâmbit cu tristeţe. Forma ei a 
început să strălucească, până când strălucirea 
a învăluit cușca într-o lumină dureroasă. Aerul 
vibra de energie, iar moleculele de divizau ca 
într-o explozie nucleară. Jason a simţit că dacă 
s-ar fi aflat într-adevăr acolo, în carne și oase, 
s-ar fi evaporat. 

Cușca ar fi trebuit să se facă ţăndări. 
Pământul ar fi trebuit să se crape și ruinele 
casei ar fi trebuit să se facă una cu pământul. 
Dar când strălucirea a pierit, cușca a rămas 
intactă. Nimic nu se schimbase de cealaltă 
parte a gratiilor. Doar Hera arăta altfel - un 
pic mai adusă de spate și obosită. 

— Unele forţe sunt mai tari decât zeii, a 


spus ea. Nu e ușor să fiu ţinută într-un loc. Pot 
fi în mai multe locuri în același timp. Dar când 
până și esenţa mea e captivă - e ca și cum ţi-ai 
prinde un picior într-o capcană pentru urși. Nu 
pot să evadez și sunt ascunsă privirii celorlalţi 
zei. Numai tu mă poţi găsi, dar puterile-mi 
slăbesc cu fiecare zi care trece. 

— De ce-ai venit aici? a întrebat Jason. Cum 
ai fost prinsă? 

Zeița a oftat. 

— Nu puteam sta cu mâinile în sân. Tatăl 
tău, Jupi- ter, crede că se poate retrage din 
lume și, ca urmare, dușmanii noștri vor adormi 
din nou. Crede că noi olim- pienii am devenit 
prea implicaţi în treburile muritorilor, în 
destinele copiilor noștri semizei, mai ales că 
după război am hotărât să-i revendicăm pe 
toţi. Crede că ăsta e motivul pentru care 
dușmanii noștri au început să se agite. De 
aceea a închis Olimpul. 

— Dar tu nu ești de aceeași părere. 

— Nu, a spus ea. De multe ori nu înţeleg 
toanele sau deciziile soţului meu, dar 
atitudinea asta pare paranoică chiar și pentru 
Zeus. Nu-mi dau seama de ce a fost atât de 
insistent și atât de convins. Nu-i stă în fire. 
Dacă aș fi fost doar Hera, m-aș fi mulţumit să 
respect dorinţele soţului meu. Dar în același 
timp eu sunt și lunona. 

Imaginea ei a pâlpâit și Jason a văzut că pe 
sub roba simplă, neagră avea o mantie din 


piele de capră - simbolul războinicului roman - 
trasă peste armura de bronz. 

— Mi se spunea Iunona Moneta - Iunona, 
Cea care avertizează. Eram apărătoarea 
statului, protectoarea Romei Eterne. Nu 
puteam sta degeaba când descenden- ţii 
poporului meu erau atacați. Am simţit pericol 
în acest loc sacru. O voce... 

A ezitat. 

— O voce mi-a spus că ar trebui să vin aici. 
Zeii nu au ceea ce s-ar putea numi conștiință, 
noi nu visăm; dar vocea era ca un vis - dulce și 
stăruitoare, și mă avertiza să vin aici. Așa că în 
ziua în care Zeus a închis Olimpul, m-am 
furișat iară să-i împărtășesc planurile mele, și 
nu m-a putut opri. Am venit aici să văd despre 
ce-i vorba. 

— A fost o capcană, a zis Jason. 

Zeița a încuviinţat din cap. 

— Mi-am dat seama prea târziu cât de rapid 
se frământa pământul. Am fost și mai naivă 
decât Jupiter - sclava propriilor mele porniri. 
Așa s-a întâmplat și prima oară. Am fost luată 
prizonieră de uriași și asta a declanșat 
începutul războiului. Acum dușmanii noștri se 
ridică din nou. Zeii nu-i pot învinge decât cu 
ajutorul celor mai mari eroi în viaţă. Iar cea pe 
care o slujesc uriașii... Fa nu poate fi învinsă 
nicicum - doar lăsată să doarmă. 

— Nu înţeleg. 

— Vei înţelege în curând, a spus Hera. 


Cușca a început să se micșoreze, lujerii să 
se îmbine și mai strâns. Forma Herei a pâlpâit, 
ca flacăra unei lumânări în bătaia vântului. De 
cealaltă parte a gratiilor, Jason a văzut niște 
forme care se adunau la marginea piscinei - 
humanoizi greoi, cocoșaţi și cu capete pleșuve. 
Dacă nu-l înșela privirea, aveau mai multe pe- 
rechi de braţe. A auzit și niște lupi, dar nu 
erau lupii pe care-i văzuse alături de Lupa. 
După cum urlau își dădea seama că era vorba 
de o altă haită - mai flămândă, mai sălbatică, 
însetaţi de sânge. 

— Grăbește-te, Jason, a spus Hera. Paznicii 
mei se apropie și tu începi să te trezești. Nu 
voi mai avea puterea să-ţi apar nici măcar în 
vise. 

— Stai! a zis el. Boreas ne-a spus că ai făcut 
ceva periculos. Ce-a vrut să spună? 

Hera avea o privire sălbatică și Jason s-a 
întrebat dacă nu cumva chiar făcuse o 
nebunie. 

— Un schimb, a spus ea. Era singura cale 
de-a aduce pacea. Inamicul se bazează pe 
faptul că suntem divizați, iar asta ne va aduce 
pieirea. Tu ești oferta mea de pace, Jason, care 
să vindece milenii de ură. 

— Ce? Nu... 

— Nu-ţi pot spune mai multe, a zis Hera. Ai 
trăit atât de mult doar pentru că ţi-am luat 
memoria. Găsește locul acesta. Intoarce-te la 
origini. Te va ajuta sora ta. 


— Thalia? 

Imaginea a început să dispară. 

— La revedere, Jason. Ai grijă în Chicago. 
Cel mai mare dușman al tău muritor te 
așteaptă acolo. Dacă e să mori, ea va fi cea 
care te va ucide. 

— Cine? a întrebat el. 

Dar imaginea Herei a pălit și Jason s-a 
trezit. 


A deschis ochii. 

— Ciclopi! 

— Hei, somnorosule! 

Piper stătea în spatele lui pe dragonul de 
bronz, ţinându-l de mijloc ca să nu se 
dezechilibreze. Leo stătea în față, dirijând 
dragonul. Aveau un zbor liniştit pe cerul 
iernatic, ca și cum nimic nu s-ar fi întâmplat. 

— D-Detroit, s-a bâlbâit Jason. Nu ne-am 
prăbușit? Am crezut... 

— E în regulă, a spus Leo. Am scăpat, dar 
te-ai ales cu o lovitură urâtă. Cum te simţi? 

Lui Jason îi zvâcnea capul. Şi-a amintit de 
fabrică și cum a mers pe pasarelă și de 
creatura care stătea aplecată deasupra lui - un 
chip cu un singur ochi, un pumn imens - și 
apoi totul s-a întunecat. 

— Cum ai... ciclopii... 


— Leo i-a făcut praf, a spus Piper. A fost 


uimitor. Poate invoca focul... 

— N-a fost mare lucru, a spus Leo repede. 

Piper a râs. 

— Taci din gură, Valdez. O să-i povestesc. 
N-ai decât să te obișnuiești cu ideea. 

Și i-a povestit - cum Leo a învins de unul 
singur familia de ciclopi; cum l-au eliberat pe 
el și apoi au observat că ciclopii începeau să 
capete din nou formă; cum Leo a înlocuit 
cablurile dragonului și s-au ridicat în aer 
înainte să audă cum răgeau ciclopii în fabrică, 
dornici de răzbunare. 

Jason era impresionat. Doborâse ciclopii cu 
o simplă trusă de scule? Nu era deloc rău. Nu 
s-a speriat când a auzit cât de aproape de 
moarte s-a aflat, dar toată povestea l-a făcut să 
se simtă groaznic. Se lăsase atras într-o 
ambuscadă și toată lupta zăcuse răpus, în timp 
ce prietenii lui erau nevoiți să se apere 
singuri. Ce lider era el? 

Când Piper i-a spus despre celălalt băiat pe 
care ciclopii susțineau că l-au mâncat, cel în 
tricou violet care vorbea latina, Jason a simţit 
ca o să-i explodeze capul. Un fiu al lui 
Mercur... Jason avea senzaţia că-l știa pe 
puști, dar nu-și amintea numele lui. 

— înseamnă că nu sunt singurul, a zis el. 
Mai sunt și alţii ca mine. 

— Jason, a zis Piper, n-ai fost niciodată 
singur. Ne ai pe noi. 

— Eu... știu asta, dar Hera mi-a zis ceva. 


Am visat... Le-a spus ce văzuse și ce-i 

spusese zeița captivă în cușcă. 

— Un schimb? a întrebat Piper. Ce 
înseamnă asta? 

Jason a scuturat din cap. 

— Doar că Hera a mizat pe mine. Cred că a 
încălcat o regulă sau ceva când m-a trimis în 
Tabăra Semizeilor și s-ar putea ca situaţia să 
scape de sub control... 

— Sau să ne aducă salvarea, a spus Piper 
plină de speranţă. Partea cu dușmanul 
adormit... pare să fie vorba de doamna de care 
ne-a pomenit Leo. 

Leo și-a dres vocea. 

— Că tot a venit vorba de asta... Mi-a 
apărut din nou în Detroit - într-o băltoacă de 
scursuri din toalete ecologice. 

Jason nu înţelegea dacă a auzit bine. 

— Ai spus... toalete ecologice? 

Leo le-a povestit despre chipul uriaș din 
curtea fabricii. 

— Nu știu dacă chiar e imposibil de ucis, a 
zis el, dar nu poate fi învinsă cu capace de 
toaletă. Pot să garantez asta. îmi cerea să vă 
trădez și eu am zis ceva de genul: „Pff, ce să 
zic, de parcă o s-ascult de un chip apărut într- 
o toaletă.“ 

— încearcă să ne dezbine. 

Piper și-a tras mâinile din jurul lui Jason. El 
a sim- ţit-o tensionată fără ca măcar să se uite 
la ea. 


— Ce s-a întâmplat? a întrebat-o. 

— Eu... De ce se joacă așa cu noi? Cine e 
femeia asta și care e relaţia ei cu Enceladus? 

— Enceladus? 

Jason nu-și amintea să mai fi auzit numele 
ăsta. 

— Adică... în vocea lui Piper se simţea un 
tremur. E unul dintre uriași. Am reţinut 
numele. 

Jason avea senzaţia că o preocupa și 
altceva, dar a hotărât să nu insiste. Avusese o 
dimineaţă dificilă. 

Leo s-a scărpinat în cap. 

— Păi, nu știu ce să spun despre 
Enchiladas... 

— Enceladus, l-a corectat Piper. 

— Mă rog. Dar chipul din baltă a pomenit 
alt nume. Porc Firion sau așa ceva? 

— Porfirion? a întrebat Piper. Cred că a fost 
regele uriașilor. 

Jason și-a imaginat turnul întunecat din 
vechea piscină, care se facea tot mai mare pe 
măsură ce Hera își pierdea puterile. 

— Nu-mi spune, a zis el. în vechile povești, 
Porfirion a răpit-o pe Hera. Așa a început 
războiul dintre uriași și zei. 

— Cred că așa a fost, a zis Piper. Dar 
miturile sunt trunchiate și contradictorii. Ca și 
cum nu s-ar fi dorit ca povestea să reziste în 
timp. îmi amintesc doar că a fost un război și 
că uriașii au fost aproape imposibil de ucis. 


— Eroii și zeii au fost nevoiţi să lupte 
împreună, a spus Jason. Asta mi-a spus Hera. 

— Asta-i cam greu, a mormăit Leo, dacă zeii 
nici măcar cu noi nu vorbesc. 

Au zburat spre vest și Jason s-a lăsat pradă 
gândurilor - toate negre. Nu știa cât a trecut 
până ce dragonul a traversat o zonă tară nori, 
și jos, strălucind în lumina soarelui, a apărut 
un oraș pe malul unui lac imens. Zgă- rie-nori 
erau înșiraţi pe mal, în formă de semilună. în 
spatele lor, o reţea întinsă de cartiere și 
drumuri acoperite de zăpadă se întindea spre 
orizontul vestic. 

— Chicago, a zis Jason. 

S-a gândit la ce-i spusese Hera în vis. Cel 
mai mare dușman al lui muritor îl aștepta aici. 
Dacă avea să moară, ea va fi cea care-l va 
ucide. 

— Am rezolvat o problemă, a spus Leo. Am 
ajuns aici în viaţă. Cum găsim noi acum 
spiritele furtunii? 

Jason a surprins o mișcare sub ei. La 
început a crezut că era un avion, dar era prea 
mic, prea întunecat și prea rapid. Chestia s-a 
îndreptat spre zgârie-nori, un- duindu-se și 
schimbându-și forma - și, pentru o clipă, a luat 
forma cenușie a unui cal. 

— Ce zici să ne luăm după ăla, a sugerat 
Jason și să vedem ce se întâmplă? 


CAPITOLUL 26 


Jason 


Jason se temea să nu piardă urma prăzii. 
Ventus-ul se mișca... ei bine, ca vântul. 

— Accelerează! a cerut el. 

— Frate, dacă mă apropii mai mult ne 
observă, a spus Leo. Un dragon de bronz nu e 
tocmai un avion nedetectabil. 

— încetinește! a tipat Piper. 

Spiritul furtunii s-a lāsat chiar deasupra 
străzilor din centru. Festus a încercat să-l 
urmărească, dar anvergura aripilor lui era 
prea mare. Aripa lui stângă a atins o clădire și 
a doborât un gargui de piatră înainte ca Leo să 
se înalțe. 

— la-o pe deasupra clădirilor, i-a sugerat 
Jason. îl urmărim de-acolo. 

— Vrei să conduci tu chestia asta? a 
mormăit Leo, dar a făcut cum i-a spus Jason. 

După câteva minute, Jason a reperat din nou 
spiritul furtunii care trecea ca o săgeată peste 
străzi, aparent fără niciun scop - suflând 
asupra pietonilor, făcând steagurile să fluture 
și mașinile să derapeze. 

— O, minunat, a spus Piper. Sunt doi. 


Avea dreptate. Un alt ventus a apărut de 
după hotelul Renaissance și s-a unit cu primul. 
Se împleteau într-un dans haotic, se ridicau 
până în vârful unui zgâ- rie-nor, îndoind un 
turn radio pentru ca apoi să coboare în picaj 
pe străzi. 

— Ăstora e clar că nu le lipsește cofeina, a 
zis Leo. 

— Cred că Chicago e un loc bun în care să 
se plimbe, a zis Piper. Nimeni nu bagă de 
seamă două rafale de vânt în plus. 

— Mai mult de două, a spus Jason. Uite! 

Dragonul se rotea deasupra unui bulevard 
larg care se întindea pe lângă un parc aflat pe 
malul unui lac. Spiritele furtunii se adunau - 
cel puţin vreo douăsprezece - învârtejindu-se 
în jurul unei instalaţii artistice stradale de 
mari dimensiuni. 

— Care dintre ei credeţi că e Dylan? a 
întrebat Leo. Aș vrea să arunc cu ceva în el. 

Dar Jason se concentra pe instalaţia 
artistică. Cu cât se apropia mai mult de ea, cu 
atât inima îi bătea mai tare. Era doar o fântână 
publică, dar lui îi părea sâcâitor de familiară. 
Doi monoliţi înalţi cât cinci etaje se ridicau la 
capetele unei piscine lungi din granit. Mono- 
liţii păreau construiți din ecrane video, care 
înfățișau fragmente din imaginea unui uriaș ce 
scuipa apă în piscină. 

Poate că era doar o coincidenţă, dar semăna 


cu varianta high-tech, mult mai mare, a 
piscinei ce-i apăruse lui Jason în vise, cu cele 
două turnuri care se înălțau la ambele capete. 
Chiar în timp ce se uita la ecrane, imaginea s-a 
schimbat și a apărut chipul unei femei cu ochii 
închiși. 

— Leo... a zis el agitat. 

— O văd, a răspuns Leo. Nu-mi place de ea, 
dar o văd. 

Apoi ecranele s-au întunecat. Spiritele Venti 
s-au unificat într-o pâlnie și au alunecat pe 
suprafaţa fântânii făcând apa să ţâșnească la o 
înălțime aproape cât a monoliţilor de sus. Când 
au ajuns în mijlocul fântânii au smuls un capac 
și au dispărut sub pământ. 

— Tocmai au dispărut prin scurgere? a 
întrebat Piper. Și noi cum îi urmărim? 

— Poate că nu trebuie, a spus Leo. Am 
presimţiri negre cu fântâna asta. N-ar trebui 
să ne ferim de pământ? 

Jason era de aceeași părere, dar trebuiau să 
se ia după venti. N-aveau altă soluţie. Trebuiau 
s-o găsească pe Hera și mai erau doar două 
zile până la solstițiu. 

— Aterizează în parc, a sugerat el. Mergem 
pe jos să vedem care-i treaba. 

* 


Festus a aterizat într-o zonă deschisă între 
lac și orizont. Pe indicatoare scria Grant Park 
şi Jason s-a gândit că vara trebuie să fi fost un 


loc frumos; dar deocamdată era un câmp 
îngheţat, acoperit de zăpadă, cu alei pe care se 
presărase sare. Picioarele de metal încins ale 
dragonului au sfârâit în contact cu pământul. 
Festus și-a strâns nemulțumit aripile și a 
scuipat flăcări spre cer, dar nu era nimeni prin 
preajmă să vadă. Un vânt rece bătea dinspre 
lac. Oamenii cu minte se adăpostiseră la 
căldură. Pe Jason îl usturau ochii așa de tare 
că de-abia vedea. 

Au descălecat și Festus a tropăit. Unul 
dintre ochii rubinii a pâlpâit de parcă ar fi 
clipit. 

— E normal? a întrebă Jason. 

Leo a scos un ciocan de cauciuc din trusa cu 
scule. A lovit ochiul defect al dragonului și 
acesta și-a revenit. 


— Da, a spus Leo. Festus nu poate rămâne 
aici, în mijlocul parcului. O să-l aresteze 
pentru vagabondaj. Dacă aș fi avut un fluier 
pentru câini... 

A scotocit prin centura pentru scule, dar n-a 
găsit niciun fluier. 

— Prea specializat? a presupus el. Bine, dă- 
mi un fluier de siguranţă. De-astea sunt 
destule în atelierele mecanice. 

De data asta, Leo a scos un fluier mare și 
portocaliu de plastic. 

— Domnul antrenor Hedge ar fi gelos! Bun, 
Festus, ascultă. 

Leo a suflat în fluier. Sunetul ascuţit 


probabil că a răsunat până dincolo de Lacul 
Michigan. 

— Când auzi fluierul, să vii să mă cauti, 
bine? Până atunci, zboară unde vrei. Ai grijă să 
nu pârjolești vreun pieton. 

Dragonul a pufnit - ca și cum ar fi fost de 
acord. Apoi și-a întins aripile și s-a ridicat în 
aer. 

Piper a făcut un pas și s-a încruntat. 

— Ah! 

— Glezna? 

Jason s-a simțit vinovat că a uitat de 
accidentul ei în fabrica cu ciclopi. 

— S-ar putea ca efectul nectarului să 
treacă. 

— E în regulă. 

Ea s-a cutremurat străbătută de un fior și 
Jason și-a amintit că-i promisese o altă geacă 
de snowboarding. A sperat că va trăi suficient 
cât să-i facă rost de una. A mai făcut câţiva 
pași, șchiopătând ușor, dar Jason și-a dat 
seama că se abţinea să nu lase să se citească 
durerea pe faţa ei. 

— Hai să ne adăpostim de vânt, a sugerat 
el. 

— Prin scurgere? s-a înfiorat Piper. Sună 
tare confortabil. 

S-au înfășurat în haine cât au putut de bine 
și s-au îndreptat spre fântână. 


* 


După cum indica plăcuţa, fântâna se numea 
Crown Fountain. Toată apa fusese scoasă, dar 
se mai formaseră câteva băltuţe care începeau 
să îngheţe. Oricum, lui Jason nu i se părea 
normal să fie apă în fântână pe timp de iarnă. 
însă pe monitoare apăruse chipul misterioasei 
dușmance, Femeia de pământ. Ceva nu era în 
regulă cu locul ăsta. 

S-au îndreptat spre mijlocul piscinei. N-au 
fost împiedicaţi de niciun spirit. Pe scurgere 
încăpea lejer o persoană și o scară cobora în 
beznă. 

Jason a coborât primul. în timp ce cobora, s- 
a pregătit pentru mirosul oribil de canalizare, 
dar n-a fost așa de rău pe cât se aștepta. Scara 
se ducea până într-un tunel de cărămidă care 
se întindea de la nord la sud. Aerul era cald și 
uscat, iar pe jos curgea doar un firicel de apă. 

Piper și Leo au coborât după el. 

— Oare toate canalele de scurgere sunt așa 
frumoase? s-a întrebat Piper. 

— Nu, a spus Leo. Credeţi-mă. 

Jason s-a încruntat. 

— De unde știi... 

— Frate, am fugit de-acasă de șase ori. Am 
dormit într-o mulţime de locuri ciudate, bine? 
Acum, încotro o luăm? 


Jason a înclinat capul, a ascultat, apoi a 
arătat spre sud. 
— Pe-aici. 


— De unde știi? l-a întrebat Piper. 

— Se simte un curent spre sud, a spus 
Jason. Poate că venti s-au luat după el. 

Nu era un indiciu prea grozav, dar n-a avut 
nimeni o altă idee mai bună. 

Din păcate, de îndată ce au pornit, Piper s-a 
împiedicat. Jason a trebuit s-o prindă. 

—  Afurisita de gleznă, a blestemat ea. 

— Hai să ne odihnim, a hotărât Jason. Ne-ar 
prinde bine. Mergem încontinuu de mai bine 
de-o zi. Leo, poţi scoate altceva de mâncare 
din centura pentru scule în afară de bomboane 
mentolate? 

— Am crezut că nu mă mai întrebi. 
Bucătarul-șef Leo intră în acţiune! 

Piper și Jason s-au așezat pe un prag de 
cărămidă în timp ce Leo scotocea prin trusă. 

Jason era bucuros că se odihnea. încă era 
obosit și năuc și flămând. Dar, mai ales, nu 
ardea de nerăbdare să vadă ce-i aștepta mai 
încolo. A învârtit moneda de aur între 
degetele. 

„Dacă e să mori“, îl avertizase Hera, „ea va 
fi cea care te va ucide.“ 

Habar n-avea cine era „ea“. După Chione, 
mama ciclopilor și ciudata doamnă adormită, 
numai asta îi mai lipsea lui Jason, încă o 
ticăloasă psihopată. 

— N-a fost vina ta, a spus Piper. 

A privit-o absent. 


— Poftim? 

— Că am fost atacată de ciclopi, a spus ea. 
N-a fost vina ta. 

S-a uitat în jos la moneda din palmă. 

— Am fost prost. Te-am lăsat singură și m- 
am lăsat atras într-o capcană. Ar fi trebuit să 
știu... 

N-a terminat propoziţia. Ar fi trebuit să știe 
multe - cine era, cum să lupte cu monștri, cum 
își ademeneau ciclopii victimele imitând voci, 
stând la adăpostul întunericului, și încă o sută 
de alte șmecherii. Ar fi trebuit să aibă în minte 
toate informaţiile astea. însă în locul tuturor 
acestor lucruri noi, nu avea senzaţia decât că 
merge cu buzunarele goale. Dacă Hera voia ca 
el să reușească, de ce îi furase amintirile de 
care s-ar fi putut folosi? Ea susţinuse că doar 
amnezia îl ţinuse în viaţă, dar n-avea niciun 
sens. începea să înţeleagă de ce Annabeth 
voise s-o lase pe zeiţă în cușcă. 

— Hei! 

Piper i-a dat un ghiont. 

— Fii mai îngăduitor cu tine. Doar fiindcă 
ești fiul lui Zeus nu înseamnă că trebuie să le 
faci pe toate. 

La câţiva pași mai încolo, Leo aprinsese un 
foc mic la care să gătească. Fredona un cântec 
în timp ce scotea provizii din rucsac și din 
centura pentru scule. 

Ochii lui Piper păreau că dansează în lumina 
focului. Jason îi studia de zile bune dar tot nu- 


și dădea seama ce culoare erau. 

— Știu că pentru tine e nasol, a spus el. Nu 
doar misiunea. Ci și felul în care am apărut în 
autocar, faptul că Ceaţa ţi-a întunecat mintea 
și te-a făcut să crezi că eu sunt... știi tu. 

Ea și-a coborât privirea. 

— Da, mă rog. Niciunul dintre noi nu și-a 
dorit asta. Nu e vina ta. 

S-a tras de codițele împletite. Jason s-a 
gândit din nou la cât de mult se bucura că 
Piper scăpase de binecuvântarea Afroditei. 
Machiată, în rochiţă și cu părul aranjat perfect 
arăta de douăzeci și cinci de ani, plină de 
farmec, nu de nasul lui, în orice caz. Nu s-a 
gândit niciodată că frumuseţea ar putea 
însemna putere, dar Piper așa i se părea - 
puternică. 

îi plăcea mai mult Piper cea obișnuită - o 
persoană cu care-și putea petrece timpul. Dar, 
în mod ciudat, nu-și putea ¿dunga din minte și 
celălalt fel în care putea arăta. Nu fusese o 
iluzie. Piper putea fi și așa. Doar că se străduia 
să ascundă acest lucru. 

— Când eram în fabrică, a zis Jason, te 
pregăteai să zici ceva despre tatăl tău. 

Ea și-a trecut degetul peste cărămizi, de 
parcă ar fi vrut să scrie un țipăt căruia nu voia 
să-i dea glas. 

— Crezi? 

— Piper, a spus el, tatăl tău are probleme, 
nu-i așa? 


Leo amesteca într-o tigaie pusă pe foc niște 
ardei gras cu niște carne. 

— Așa! E aproape gata. 

Piper părea gata să izbucnească în plâns. 

— Jason... nu pot vorbi despre asta. 

— Suntem prietenii tăi. Lasă-ne să te 
ajutăm. 

Cuvintele lui au facut-o parcă să se simtă și 
mai rău. A suspinat. 

— Aș vrea să pot, dar... 

— Şi bingo! a anunţat Leo. 

A apărut cu trei farfurii suprapuse pe un 
braţ, ca un chelner. Jason habar n-avea de 
unde făcuse rost de mâncare sau cum de-o 
gătise așa de repede, dar arăta grozav: tacos 
cu ardei și came de vită cu chipsuri și salsa. 

— Leo! a exclamat Piper uimită. Cum ai...? 

— Bucătarul-șef Leo vă rezolvă! a spus el 
mândru. Și apropo, e tofu, nu carne de vită, 
regină a frumuseţii, așa că nu te speria. la și 
bagă! 


* 


Jason nu prea era convins de tofu, dar tacos 
aveau un gust bun și miroseau la fel de bine. în 
timp ce mâncau, Leo a încercat să învioreze 
atmosfera și s-a pus pe glume. Jason se bucura 
că Leo era cu ei. Prezenţa lui Piper era astfel 
mai puţin apăsătoare și stânjenitoare, în 
același timp, și-ar fi dorit să rămână singur cu 
ea, dar s-a dojenit că simţea asta. 


După ce a terminat de mâncat, Jason a 
încurajat-o pe Piper să se odihnească. Fără 
niciun cuvânt, s-a ghemuit și și-a pus capul în 
poala lui. După două secunde, sforăia. 

Jason s-a uitat la Leo, care facea eforturi să 
nu izbucnească în râs. 

Vreo două minute n-au spus niciunul nimic, 
doar au sorbit din limonada făcută de Leo din 
apă și concentrat de lămâie. 

— E bună, nu? a zâmbit Leo. 

— Ar trebui să-ţi faci o gheretă, a spus 
Jason. Ai face și tu niște bani. 

Dar, privind jarul, se vedea că ceva nu-i 
dădea pace. 

— Leo... chestia asta pe care o faci cu 
focul., e adevărat? 

Lui Leo i-a pălit zâmbetul. 

— Da, păi... 

A deschis palma. O mingiuţă de foc a 
început să-i danseze în palmă. 

— Ce tare! a spus Jason. De ce n-ai zis 
nimic? 

Leo a strâns pumnul și focul s-a stins. 

— N-am vrut să par un ciudat. 

— Eu pot controla fulgerele și vântul, i-a 
amintit Jason. Piper se poate face frumoasă și 
cu ajutorul farmecelor îi convinge pe oameni 
să-i dea BMW-uri. Nu ești mai ciudat decât noi. 
Și, hei, poate că poţi și zbura. Sari de pe-o 
clădire și strigi: Puterea flăcării! 

Leo a pufnit. 


— Dacă aș face asta ai vedea un puști în 
flăcări care se îndreaptă spre moarte și aș 
striga ceva mai dur decât „Puterea flăcării!“ 
Crede-mă, cei din cabana Hefaistos nu cred că 
e nimic tare în a controla focul. Nyssa mi-a 
spus că sunt foarte rari cei care o pot face. 
Când apare un semizeu ca mine, se întâmplă 
lucruri rele. Cele mai rele. 

— Poate că e invers, a sugerat Jason. Poate 
că oamenii cu talente speciale apar când se 
întâmplă lucruri rele pentru că atunci e cea 
mai mare nevoie de ei. 

Leo a strâns farfuriile. 

— Poate. Dar îţi spun sincer... nu e 
întotdeauna o binecuvântare. 

Jason a tăcut. 

— Te referi la mama ta, nu-i așa? La 
noaptea în care a murit. 

Leo n-a răspuns. Nici n-a fost nevoie. Faptul 
că tăcea și nu făcea glume spunea destule. 

— Leo, moartea ei n-a fost vina ta. 
Indiferent ce s-a întâmplat în noaptea aia - nu 
s-a întâmplat din pricină că poţi invoca focul. 
Femeia asta de pământ, oricine ar fi ea, 
încearcă de ani de zile să-ţi facă zile fripte, să- 
ţi pierzi încrederea în tine, să te lipsească de 
tot ce-ţi e drag, încearcă să te facă să te simţi 
ca un ratat. Ori tu nu ești. Ești important. 

— Asta a spus și ea. 

Leo și-a ridicat privirea în care se putea citi 
durerea. 


— A spus că trebuie să fac ceva important - 
ceva care va însemna împlinirea sau eșecul 
marii profeţii despre cei șapte semizei. Asta 
mă sperie. Nu știu dacă mă ridic la înălţimea 
așteptărilor. 

Jason ar fi vrut să-i spună că totul va fi bine, 
dar ar fi sunat fals pentru că nu știa ce se 
putea întâmpla. Erau semizei, iar asta însemna 
că, uneori, lucrurile sfârșeau prost. Uneori 
puteau fi mâncaţi de ciclopi. 

Dacă i-aţi întreba pe cei mai mulţi dintre 
copii: „Hei, vrei să invoci focul sau fulgerele 
sau machiajul magic?“ probabil li s-ar părea ca 
lumea oricare dintre astea. Dar puterile vin la 
pachet cu multe greutăţi, cum ar fi să stai într- 
o canalizare în mijlocul iernii, să fugi de 
monștri, să-ţi pierzi memoria, să te uiţi cum 
prietenii sunt pe cale să fie prăjiți sau să ai 
vise în care ești avertizat că vei muri. 

Leo scormonea în foc, răscolind tăciunii 
încinși cu mâinile goale. 

— Te-ai întrebat vreodată cine sunt ceilalţi 
patru semizei? Adică... dacă noi suntem trei 
dintre cei pomeniţi în Marea Profeţie, cine 
sunt ceilalţi? Unde sunt ei? 

Jason se gândise la asta, e drept, dar încerca 
să nu dea prea mult timp gândului. Avea 
cumplita bănuială că el ar fi fost cel care ar fi 
trebuit să-i conducă pe acești semizei și se 
temea să nu dea greș. 

„Vă veţi sfâșia între voi“, le spusese Boreas. 

Jason fusese educat să nu-și arate niciodată 


frica. Visul cu lupii îl convinsese de asta. 
Trebuia să pară încrezător, chiar dacă nu se 
simţea așa. Dar Leo și Piper contau pe el și era 
îngrozit că o să-i dezamăgească. Dacă ar fi 
trebuit să conducă un grup de șase oameni - 
care poate nici nu s-ar fi înţeles între ei - ar fi 
fost și mai rău. 

— Nu știu, a spus el în cele din urmă. 
Bănuiesc că ceilalți patru vor apărea la 
momentul potrivit. Cine știe? Poate că acum 
sunt într-o altă misiune. 

Leo a mormăit. 

— Pun pariu că stau într-o canalizare mai 
frumoasă decât a noastră. 

Vântul s-a întețit, bătând spre capătul sudic 
al tunelului. 

— Odihnește-te, Leo, a spus Jason. Stau eu 
primul de pază. 

* 


Era greu să estimeze cât timp trecuse, dar 
lui Jason i s-a părut că prietenii lui dormiseră 
vreo patru ore. Nu-1 deranja asta. Acum, că se 
odihnea, nu simțea nevoia să mai doarmă. 
Dormise destul pe dragon. în plus, avea nevoie 
de timp să se gândească la misiune, la sora lui 
Thalia și la avertismentele Herei. Nu-l deranja 
nici faptul că Piper îl folosea pe post de pernă. 
Respira foarte simpatic când dormea - inhala 
pe nas și apoi dădea aerul afară pe gură, 
pufnind ușor. Aproape că s-a întristat când s-a 


trezit. 
în cele din urmă au strâns tabăra și au 
pornit-o prin tunel. 


Drumul era întortocheat și părea să nu se 
mai sfârșească. Jason nu era sigur la ce să se 
aștepte la capătul lui - o temniţă, laboratorul 
unui om de știință nebun, sau poate un 
rezervor în care ajungeau scurgerile din toate 
toaletele ecologice și în care se putea contura 
un chip malefic suficient de mare încât să 
înghită lumea cu totul. 

în schimb, au dat peste ușile de oţel ale unui 
lift, pe fiecare dintre ele fiind gravată litera M. 
Lângă lift se afla un panou, ca în magazinele 
universale. 

— M de la Macy's? și-a dat Piper cu 
presupusul. Cred că este unul în centrul 
orașului Chicago. 

— Sau e tot Monocle Motors? a întrebat 
Leo. Citiţi ce scrie pe panou. E o aiureală. 


Parcare, cuști, intrare principală Nivel sistem canalizare 


Decoraţiuni interioare și Café M 1 
îmbrăcăminte pentru femei 2 
şi electrocasnice magice 

îmbrăcăminte pentru bărbați și arme 3 
Cosmetice, poţiuni, otrăvuri & 4 
diverse 


— Cuști pentru ce? a zis Piper. Şi ce 
magazin universal are intrarea prin 
canalizare? 

— Sau vinde otrăvuri, a adăugat Leo. Oare 


ce înseamnă diverse? Lenjerie intimă? 
Jason a inspirat adânc. 
— Când nu ești sigur, ia-o cu începutul. 


* 


Ușile s-au deschis la etajul patru și în lift a 
pătruns miros de parfum. Jason a ieșit primul, 
cu sabia pregătită. 

— Fiți atenţi, a spus el. Trebuie să vedeţi și 
voi. 

Piper i s-a alăturat și a simţit cum i se taie 
răsuflarea. 

— Asta clar nu-i Macy's. 

Magazinul universal arăta ca un 
caleidoscop. Tavanul erau un mozaic din sticlă 
cu semne zodiacale în jurul unui soare uriaș. 
Lumina care pătrundea prin el învăluia totul 
într-o mie de culori. Etajele superioare erau de 
fapt niște balcoane dispuse în jurul unui 
atrium central imens, așa că se vedea totul 
până jos la parter. Balustradele de aur 
străluceau atât de puternic că de-abia te 
puteai uita la ele. 

în afară de tavanul din vitralii și de lift, 
Jason n-a observat alte ferestre sau uși, dar 
etajele comunicau prin niște scări de sticlă. 
Covoarele erau o nebunie de modele orientale 
și culori, și rafturile cu produse erau la fel de 
ciudate. Foarte multă informaţie de procesat 
deodată, dar Jason a văzut că lucrurile 


normale, cum ar fi rafturi de cămăși și 
teancurile de cutii de pantofi erau puse la un 
loc cu manechine îmbrăcate cu armuri, paturi 
de cuie și haine de blană care păreau că se 
mișcă. 

Leo s-a apropiat de balustradă și s-a uitat în 
jos. 

— Ia uitaţi-vă! 

în mijlocul atriumului, o fântână arunca un 
jet de apă la doisprezece metri înălţime și era 
când roșie, când galbenă, când albastră. în 
fântână sclipeau monede de aur și de fiecare 
parte se afla câte o colivie aurită - ca niște 
colivii imense pentru canari. 

într-una dintre ele se rotea un uragan în 
miniatură și se vedeau fulgere. Cineva 
închisese spiritele furtunii și colivia se 
cutremura în încercarea acestora de-a se eli- 
bera. în cealaltă cușcă, ţeapăn ca o statuie, era 
un satir scund, dar îndesat, care ţinea în mână 
o creangă pe post de bâtă. 

— Antrenorul Hedge! a spus Piper. Trebuie 
să coborâm. 

S-a auzit o voce: 

— Vă pot ajuta să găsiţi ceva? 

Toţi trei s-au dat un pas în spate. 

O femeie tocmai apăruse în faţa lor. Purta o 
rochie neagră elegantă, bijuterii cu diamante 
și arăta ca un fost fotomodel. Avea probabil 
înjur de cincizeci de ani, dar lui Jason îi era 


greu să-i aprecieze vârsta. Părul lung închis la 
culoare îi cădea pe un umăr și avea un chip 
superb, genul suprarealist specific 
fotomodelelor - lunguieţ și trufaș și rece, 
aproape neomenesc. Unghiile lungi date cu ojă 
roșie făceau ca degetele să-i semene cu niște 
gheare. 

A zâmbit. 

— Sunt foarte fericită să văd clienţi noi. Cu 
ce vă pot fi de folos? 

Leo s-a uitat la Jason vrând parcă să-i spună: 
„Descurcă-te.“ 

— Ăă, a început Jason, e magazinul 
dumneavoastră? 

Femeia a dat din cap. 

— Ştiţi, l-am găsit abandonat. înţeleg că 
multe magazine sunt abandonate zilele astea. 
Am hotărât că e locul perfect. îmi place să 
colecționez obiecte de bun gust, să ajut 
oamenii și să ofer produse de calitate la un 
preţ rezonabil. Așa că mi s-a părut... cum să 
spun... o primă achiziţie înţeleaptă în ţara asta. 

Vorbea cu un accent plăcut, dar Jason nu-l 
putea identifica. Oricum, nu se putea spune că 
e neprietenoasă. 

Jason s-a mai relaxat. Vocea ei era plină și 
exotică. Ja- son voia s-o mai asculte vorbind. 

— Deci ești nou-venită în America? a 
întrebat el. 

— Sunt... nouă, a zis femeia. Eu sunt 
Prinţesa Col- chidei. Prietenii îmi spun 


înălţimea Ta. Deci, ce anume căutaţi? 

Jason auzise de străini bogaţi care cumpără 
magazine universale în America. Bineînţeles, 
de cele mai multe ori nu vindeau otrăvuri, 
haine vii de blană, spirite ale furtunii sau 
satiri, dar... cu o voce așa frumoasă, Prinţesa 
Colchidei nu putea fi rea. 

Piper i-a dat un ghiont în coaste. 

— Jason... 

— Aă, da. De fapt, înălţimea Ta... 

A arătat spre cușca aurită de la parter. 

— Acela e prietenul nostru, Gleeson Hedge. 
Satirul. Puteţi... să ni-l daţi înapoi, vă rugăm? 

— Desigur! a fost imediat de acord prinţesa. 
Mi-ar plăcea să vă arăt ce mai am. Dar, pentru 
început, îmi spuneţi cum vă numiţi? 

Jason a ezitat. Nu i se părea o idee bună să-i 
spună cum îi cheamă. O amintire i se contura 
vag în minte - ceva legat de o avertizare a 
Herei, dar totul era confuz. 

Pe de altă parte, înălțimea Sa părea dispusă 
să colaboreze. Ar fi fost bine dacă ar fi reușit 
să obţină ce-și doreau fără să fie nevoiţi să 
lupte. în orice caz, doamna din fața lor nu 
arăta ca un dușman. 

— Jason, eu nu aș... a început Piper să 
spună. 

— Ea e Piper, a spus el. El e Leo. Eu sunt 
Jason. 

Prințesa l-a țintuit cu privirea și pentru o 
clipă chipul i-a strălucit la propriu, învăpăiat 


de furie, încât Jason i-a văzut craniul sub piele. 
Lui Jason i s-a înceţoșat mintea, dar a știut că 
ceva nu era în regulă. Apoi momentul a trecut, 
iar înălțimea Sa a arătat din nou ca o femeie 
elegantă normală, cu un zâmbet cordial și voce 
plăcută. 

— Jason. Ce nume interesant, a spus ea, cuo 
privire îngheţată ca vântul din Chicago. Cred 
că va trebui să-ți facem o ofertă specială. 
Haideţi, copii! Să mergem la cumpărături. 


CAPITOLUL 27 


Piper 


Piper ar fi vrut să fugă la lift. 

Pe de altă parte, ar fi vrut să o atace pe 
ciudata prințesă pentru că era sigură că va 
urma o luptă. Felul în care fața doamnei se 
luminase când auzise numele lui Jason fusese 
un semn rău. înălțimea Sa zâmbea de parcă 
nimic nu se întâmplase, iar Jason și Leo nu 
păreau să-și dea seama că ceva nu era în 
regulă. 

Prinţesa a făcut un semn spre cosmeticele 
de pe tejghea. 

— Să începem cu poţiunile? 

— Super, a spus Jason. 

— Băieți, a intervenit Piper, suntem aici să 
găsim spiritele furtunii și pe antrenorul Hedge. 
Dacă această prințesă chiar e prietena 
noastră... 

— O, sunt mai mult decât o prietenă, draga 
mea, a întrerupt înălțimea Sa. Sunt o 
vânzătoare. 

Diamantele îi scânteiau, iar ochii îi sclipeau 
ca ai unui șarpe - reci și întunecați. 

— Nu vă faceţi griji. Să coborâm la parter, 


bine? 

Leo a dat din cap cu nerăbdare. 

— Sigur! Sună bine. Nu-i așa, Piper? 

Piper a făcut tot posibilul să-l săgeteze din 
priviri: „Nu, nu e în regulă!“ 


— Sigur că e în regulă. 

înălțimea Sa și-a pus mâinile pe umerii lui 
Jason și ai lui Leo și i-a condus spre cosmetice. 

— Haideţi, băieţi. 

Piper n-a avut ce face decât să-i urmeze. 

Detesta magazinele universale - mai ales 
pentru că fusese prinsă furând din ele. Mă rog, 
nu tocmai prinsă, și nu tocmai furând. îi 
convingea pe agenţii de vânzări să-i dea 
computere, cizme noi, un inel de aur, o dată 
chiar și o mașină de tuns iarba, deși habar n- 
avea ce-ar putea face cu ea. Niciodată nu 
păstra lucrurile. Făcea asta doar pentru a-i 
atrage tatălui ei atenţia. De obicei îl convingea 
pe curierul din cartier să ia lucrurile înapoi. 
Dar, desigur, agenţilor de vânzări păcăliţi le 
venea întotdeauna mintea la cap și chemau 
poliţia, care în cele din urmă o identificau pe 
Piper. 

în orice caz, ea nu era încântată să revină 
într-un magazin universal, mai ales unul 
condus de o prinţesă nebună care strălucea în 
întuneric. 

— Și aici, a spus prinţesa, avem cea mai 
bună selecție de amestecuri magice din lume. 

Tejgheaua era presărată cu pahare de 


laborator cu bule și flacoane fumegânde 
așezate pe trepiede. Pe rafturile de prezentare 
erau flacoane de cristal - unele erau dozatoare 
în formă de lebede sau urși. Lichidele aveau 
toate culorile posibile, de la alb strălucitor la 
unele cu picăţele. Şi mirosurile - bleah! Unele 
erau plăcute, ca de biscuiţi proaspeţi sau de 
trandafiri, dar printre ele erau amestecate 
altele cu arome de anvelope arse, miros de 
sconcs și dulapuri de vestiar. 

Prinţesa a arătat spre un flacon sângeriu - o 
epru- betă simplă, cu un dop de plută. 

— Acesta vindecă orice boală. 

— Chiar și cancerul? a întrebat Leo. Lepra? 
Pieliţele de la ughii? 

— Orice boală, scumpule. Iar acest flacon - 
a arătat spre un recipient în formă de lebădă 
plin cu un lichid albastru, te poate ucide într- 
un mod foarte dureros. 

— Splendid, a spus Jason. 

Părea moleșit și somnoros. 

— Jason, a spus Piper. Avem o treabă. [ţi 
amintești? 

A încercat să pună suflet în cuvinte, ca să-l 
scoată din transă cu ajutorul vorbelor, dar 
vocea îi suna nesigură chiar și ei. Prinţesa o 
speria prea tare, îi distrugea încrederea în 
sine, așa cum păţise și cu Drew în cabana 
Afroditei. 

— Treabă de făcut, a mormăit Jason. Sigur. 
Dar mai întâi cumpărături, bine? 


Prințesa radia. 

— Apoi avem poţiuni împotriva 
incendiilor... 

— Ne-am ocupat de asta, a spus Leo. 

— Serios? Prinţesa a studiat cu mai multă 
atenţie chipul lui Leo. Nu pari să te fi dat cu 
crema mea cu protecţie solară... dar nu 
contează. De asemenea, avem poţiuni care 
provoacă orbirea, nebunia, somnul sau... 

— Stai puţin. 

Piper se uita încă la flaconul roșu. 

— Asta ar putea vindeca pierderea 
memoriei? 

Prinţesa și-a îngustat ochii. 

— Posibil. Da. E foarte posibil. De ce, 
dragă? Ai uitat ceva important? 

Piper s-a străduit să nu se dea de gol, dar 
dacă fiola îi putea readuce memoria lui Jason... 

„Chiar îmi doresc asta?“ s-a întrebat ea. 

Dacă Jason afla cine era, poate n-avea să 
mai fie prietenul ei. Hera avusese un motiv să-i 
ia amintirile. Ea îi spusese că era singura cale 
de-a supravieţui în Tabăra Semizeilor. Ce se 
întâmpla dacă Jason afla că era dușmanul lor 
sau cine știe ce altceva? Poate își revenea din 
amnezie și hotăra c-o urăște. Poate avea o 
prietenă acolo de unde venea. 

„Nu contează“, s-a hotărât ea, lucru care a 
surprins-o. 

Jason părea întotdeauna foarte chinuit când 
încerca să-și amintească diverse lucruri. Piper 


detesta să-l vadă așa. Voia să-l ajute pentru că- 
i păsa de el, chiar dacă asta însemna să-l 
piardă. Şi poate că asta ar fi făcut să merite 
plimbatul prin magazinul înălțimii Sale 
Nebune. 

— Câte ?a întrebat Piper. 

Prinţesa a privit în zare. 

— Păi știu și eu... E dificil să pui un preţ. îmi 
place să ajut oamenii. Chiar îmi place. Și îmi 
respect mereu promisiunile, dar uneori 
oamenii încearcă să mă înșele. 

S-a uitat la Jason. 

— O dată, de exemplu, am cunoscut un 
tânăr chipeș care tânjea după o comoară din 
împărăţia tatei. Am făcut o înţelegere și am 
promis c-o să-l ajut s-o fure. 

— De la propriul tău tată? 

Jason părea să se afle încă pe jumătate în 
transă, dar ideea a părut să-l deranjeze. 

— O, nu vă faceţi griji, a spus prinţesa. Am 
cerut un preţ ridicat. Tânărul trebuia să mă ia 
cu el. Era drăguţ, elegant, puternic... 

S-a uitat la Piper. 

— Sunt sigură, draga mea, că înţelegi cum e 
să fii atrasă de un astfel de erou și să vrei să-l 
ajuţi. 

Piper a încercat să-și controleze emoţiile, 
dar probabil că a roșit. Avea senzaţia ciudată 
că prinţesa îi putea citi gândurile. 

In plus, povestea prințesei i se părea 
supărător de familiară. Bucăţi din vechile 


mituri pe care le citise cu tatăl ei începeau să 
se lege, dar femeia din faţa ei nu putea fi cea 
la care se gândea. 

— Cum spuneam, a continuat înălțimea Sa, 
eroul meu avea mai multe sarcini imposibile și 
nu mă laud când spun că nu le-ar fi putut duce 
la îndeplinire fără mine. Mi-am trădat propria 
familie pentru a-l ajuta să câștige. Și totuși m- 
a înșelat când a venit vorba de plată. 

— înşelat? 

Jason s-a încruntat, de parcă încerca să-și 
amintească ceva important. 

— Ce porcărie, a spus Leo. 

înălțimea Sa l-a mângâiat pe obraz cu drag. 

— Sunt sigură că nu trebuie să-ţi faci griji, 
Leo. Pari sincer. Tu ai plăti preţul corect, nu-i 
așa? 

Leo a dat din cap. 

— Ce voiam să cumpărăm? O să iau două. 

Piper a intervenit: 

— Deci, flaconul, înălţimea Voastră, cât 
costă? 

Prințesa a analizat hainele lui Piper, faţa, 
postura, de parcă trebuia să pună o etichetă cu 
preţ pe un semizeu second-hand. 

— Ai da oricât, draga mea? a întrebat 
prinţesa. Eu așa am senzaţia. 

Cuvintele au lovit-o pe Piper ca un val 
puternic la surfing. Puterea sugestiei aproape 
c-a luat-o pe sus. Voia să plătească orice preţ. 


Voia să spună da. 

Apoi, stomacul i s-a întors pe dos. Piper și-a 
dat seama că era fermecată. Se mai simţise 
așa când Drew vorbise la focul de tabără, dar 
de data asta senzaţia era de o mie de ori mai 
puternică. Nu era de mirare că prietenii ei 
erau ameţiți. Asta simțeau oamenii când îi fer- 
meca prin vorbe? A copleșit-o un sentiment de 
vinovăţie. 

Și-a folosit toată voinţa. 

— Nu, nu voi plăti orice preţ. Dar preţul 
corect, poate. După aceea, trebuie să plecăm. 
Nu-i așa, băieţi? 

Doar pentru o clipă, cuvintele ei au părut să 
aibă efect. Băieţii păreau confuzi. 

— Să plecăm? a spus Jason. 

— Adică... după ce facem cumpărături? a 
întrebat Leo. 

Lui Piper îi venea să ţipe, dar prinţesa și-a 
înclinat capul, examinând-o cu respect, de 
parcă tocmai și-ar fi dat seama de ceva. 

— Impresionant, a spus prințesa. Nu mulţi 
oameni rezistă sugestiilor mele. Ești o fiică de- 
a Afroditei, draga mea? A, da - ar fi trebuit să- 
mi dau seama. Nu contează. Poate că trebuie 
să ne mai plimbăm prin magazin înainte să 
hotărâți ce cumpăraţi, nu-i așa? 

— Dar flaconul... 

— Acum, băieţi. 

S-a întors către Jason și Leo. Vocea ei era 
atât de puternică faţă de cea a lui Piper, atât 


de plină de încredere, încât Piper n-a avut 
nicio șansă. 

— Ați vrea să vedeţi mai mult? 

— Sigur, a spus Jason. 

— Bine, a spus Leo. 

— Excelent, a spus prinţesa. Veţi avea 
nevoie de tot sprijinul din lume dacă vreţi să 
ajungeţi în Bay Area. 

Piper a dus mâna la pumnal. S-a gândit la 
visul de pe vârful muntelui - scena pe care 
Enceladus i-o arătase, un loc pe care ea îl 
cunoștea, unde ar fi trebuit să-și trădeze 
prietenii peste două zile. 

— Bay Area? a spus Piper. De ce Bay Area? 

Prinţesa a zâmbit. 

— Păi acolo vor muri, nu-i așa? 

Apoi i-a condus spre scările rulante, în timp 
ce Jason și Leo erau încă nerăbdători să 
meargă la cumpărături. 


CAPITOLUL 28 


Piper 


Piper a încolţit-o pe prinţesă când Jason și 
Leo au plecat să vadă hainele de blană vii. 

— Vrei să facă cumpărături pentru propria 
moarte? a întrebat Piper. 

— Înâ. 

Prinţesa a suflat praful de pe o vitrină cu 
săbii. 

— Sunt clarvăzătoare, draga mea. îţi știu 
micul secret. Dar nu e cazul să mai insistăm cu 
asta, bine? Băieţii se distrează atât de bine. 

Leo a râs în timp ce proba o pălărie care 
părea făcută din blană de raton fermecată. 
Coada inelată zvâcnea, iar picioarele mici se 
scuturau spasmodic din mers. Jason era 
interesat de îmbrăcămintea sport pentru 
bărbaţi. Băieţii interesaţi de haine? Era 
limpede că se aflau sub o vrajă malefică. 

Piper s-a încruntat la prinţesă. 

— Cine ești? 

— Ti-am spus, draga mea. Sunt prinţesa din 
Colchida. 

— Unde-i Colchida? 

Prinţesa s-a întristat puţin. 


— Unde era Colchida, adică. Tatăl meu 
conducea cele mai îndepărtate ţărmuri ale 
Mării Negre, spre est, tocmai până unde 
puteau ajunge navele grecești în acele 
vremuri. Dar Colchida nu mai există - a 
dispărut cu eoni în urmă. 

— Eoni? a întrebat Piper. 

Prinţesa nu părea să aibă mai mult de 
cincizeci de ani, dar pe Piper a încercat-o un 
sentiment neplăcut - ceva legat de ce le 
spusese Regele Boreas în Quebec. 

— Câţi ani ai? 

Prinţesa a râs. 

— O doamnă trebuie să evite să pună sau să 
răspundă la această întrebare. Hai să spunem 
doar că procesul de imigrare prin care am 
intrat în ţara voastră a durat ceva. Stăpâna 
mea a reușit, până la urmă, să mă aducă. Ei îi 
datorez tot ce vezi aici. 

Prinţesa a făcut un semn cu mâna de jur- 
împrejurul magazinului. 

Piper a simţit un gust metalic. 

— Stăpâna ta... 

— O, da! Nu aduce pe oricine, ţin să spun - 
doar pe cei înzestrați cu talente speciale, ca 
mine. Și are pretenții foarte mici - un magazin 
cu intrare subterană, ca să-mi poată 
monitoriza clientela; și o favoare din când în 
când. Asta în schimbul unei noi vieţi. Serios, a 
fost cea mai bună afacere pe care am facut-o 


de secole. 

„Să fugim“, și-a zis Piper. „Trebuie să 

plecăm de aici.“ Dar înainte să dea glas 

gândurilor, Jason a strigat: 

— Hei, fiţi atenţi! 

De pe un suport pe care scria Fabrica de 
Confecţii Nefericirea a luat un tricou violet ca 
cel pe care-l purtase în excursia cu clasa - 
doar că acesta părea sfâșiat de tigri. 

Jason s-a încruntat. 

— De ce-mi pare atât de cunoscut? 

— Jason, e ca al tău, a spus Piper. Acum 
chiar trebuie să plecăm. 

Dar din cauza farmecelor prinţesei nici nu 
era sigură că o putea auzi. 

— Prostii, a spus prințesa. Băieţii n-au 
terminat, nu-i așa? lar aceste tricouri sunt 
foarte populare - au fost returnate de alţi 
clienţi. Ti se potrivește. 

Leo a luat un tricou portocaliu cu Tabăra 
Semizeilor care avea o gaură în mijloc, de 
parcă ar fi fost străpuns de o suliță. Lângă el 
era o platoșă din bronz ciobită, roasă de 
coroziune - acid, oare? - și o togă romană sfâ- 
șiată în bucăţi și colorată cu ceva ce semăna 
tulburător cu sângele uscat. 

— înălţimea Ta, a spus Piper, încercând să- 
și controleze nervii. De ce nu le spui băieţilor 
cum ţi-ai trădat familia? Sunt sigură că le-ar 
plăcea să audă povestea asta. 

Cuvintele ei n-au avut niciun efect asupra 


prinţesei, dar băieții s-au întors, brusc 
interesați. 

— Alte povești? a întrebat pe Leo. 

— îmi plac poveștile! a încuviinţat Jason. 

Prinţesa i-a aruncat lui Piper o privire 
supărată. 

— O, oamenii fac lucruri ciudate din 
dragoste, Piper. Tu ar trebui să știi. De fapt, 
m-am îndrăgostit de acel tânăr erou pentru că 
mama ta, Afrodita, m-a vrăjit. Dacă n-ar fi fost 
ea... Dar nu-i pot purta pică unei zeițe, nu-i 
așa? 

Tonul prinţesei spunea clar: „Mă pot 
răzbuna pe tine.“ 

— Dar eroul te-a luat cu el când a părăsit 
Colchida, și-a amintit Piper. Nu-i așa, înălțimea 
Ta? S-a căsătorit cu tine, așa cum a promis. 

Expresia din privirea prinţesei a facut-o pe 
Piper să vrea să-și ceară scuze, dar nu s-a 
lăsat. 

— La început, a recunoscut înălțimea Sa, a 
părut să se ţină de cuvânt. Dar chiar și după ce 
l-am ajutat să fure comoara tatălui meu, tot a 
mai avut nevoie de ajutorul meu. în timp ce 
fugeam, flota fratelui meu s-a luat după noi. 
Navele lui de război ne-au ajuns din urmă. Ne- 
ar fi distrus, dar l-am convins pe fratele meu să 
urce la bordul navei noastre și mai întâi să 
discutăm sub protecţia steagului alb. El a avut 
încredere în mine. 

— Şi ţi-ai omorât propriul frate, a spus 


Piper, amin- tindu-și sinistra poveste și numele 
personajului - un nume de infam care începea 
cu litera M. 

— Poftim? a tresărit Jason. 

Pentru o clipă, a părut să fie din nou el 
însuși. 

— Ţi-ai omorât propriul... 

— Nu! a izbucnit prințesa. Poveștile mint. 
Noul meu soț și oamenii lui l-au ucis pe fratele 
meu, deși n-ar fi reușit iară ajutorul meu. I-au 
aruncat trupul în mare, iar flota urmăritoare a 
trebuit să se oprească să-l caute ca să-i poată 
oferi fratelui meu o înmormântare cores- 
punzătoare. Asta ne-a dat răgaz să ajungem 
departe. Am făcut toate astea pentru soţul 
meu. lar el a uitat de înțelegerea noastră și în 
cele din urmă m-a trădat. 

— Ce a făcut? a întrebat Jason care părea 
încă deranjat. 

Prinţesa a ridicat toga în dreptul lui Jason, 
de parcă l-ar fi analizat pentru a fi asasinat. 

— Nu știi povestea, băiete? Mai ales tu 
dintre toţi oamenii ar trebui s-o știi. Doar îi 
porţi numele. 

— Jason’, a spus Piper. Originalul Jason. 
Dar tu ești... Ar trebui să fii moartă! 

Prinţesa a zâmbit. 

— Cum spuneam, o viață nouă într-o ţară 
nouă. Sigur că am făcut greșeli. Am întors 


6 în engleză numele Iason al personajului mitologic 
apare sub forma Jason. (N. red.) 


spatele propriului meu popor. Am fost numită 
trădătoare, hoaţă, mincinoasă, ucigașă. Dar 
am făcut totul din dragoste. 

S-a întors spre băieţi și i-a privit cu milă, 
clipind des.- Piper a simţi vraja care îi 
cuprindea, preluând controlul mai puternic ca 
oricând. 

— Voi n-aţi face același lucru pentru iubirea 
voastră, dragii mei? 

— O, sigur, a spus Jason. 

— Sigur, a spus Leo. 

— Băieți! 

Piper scrâșnea din dinţi de frustrare. 

— Nu o recunoașteţi? Voi nu... 

— Să mergem mai departe, bine? a spus 
prințesa pe un ton vesel. Parcă voiaţi să 
vorbim despre un preţ pentru spiritele furtunii 
și despre satirul vostru. 


* 


La etajul întâi Leo a fost distras de raionul 
de aparatură. 

— Nu pot să cred, a spus el. Este o foijă 
blindată? 

înainte ca Piper să-l poată opri, a sărit de pe 
scara rulantă și a luat-o la goană către un 
imens cuptor oval care arăta ca un grătar 
umflat de steroizi. 


Când l-au ajuns din urmă, prinţesa a spus: 


— Ai gusturi bune. Acesta este H-2000, 
proiectat de Hefaistos însuși. E suficient de 
fierbinte ca să topească bronz celest sau aur 
imperial. 

Jason a tresărit de parcă ar fi recunoscut 
termenul. 

— Aur imperial? 

Prințesa a dat din cap. 

— Da, dragul meu. La fel ca arma pe care ai 
ascuns-o cu atâta ingeniozitate în buzunar. 
Pentru a fi prelucrat cum trebuie, aurul 
imperial trebuia sfinţit în Templul lui Jupiter 
de pe Dealul Capitoliului din Roma. Un metal 
puternic și rar dar, la fel ca împărații romani, 
destul de volatil. Ai grijă să nu rupi lama asta... 

A zâmbit nevinovat. 

— Roma a apărut după mine, desigur, dar 
am auzit tot felul de povești. Și acum fiţi atenţi 
aici - acest tron de aur e unul dintre cele mai 
bune articole de lux pe care le am. Hefaistos l- 
a făcut pentru a o pedepsi pe mama lui, Hera. 
Așază-te în el și vei fi imediat prins în capcană. 

Se pare că Leo interpretase asta ca pe un 
ordin. S-a îndreptat spre tron ca hipnotizat. 

— Leo, nu! l-a avertizat Piper. 

El a clipit. 

— Cât ceri pentru astea două? 

— O, ţi-l pot da pentru cinci fapte de 
vitejie. Foija, șapte ani de servitute. Şi puţin 
din puterea ta... 

Ea l-a condus pe Leo spre raionul de 


aparatură, spu- nându-i preţul diverselor 
obiecte. 

Piper n-ar fi vrut să-l lase singur cu ea, dar 
trebuia să încerce să se înţeleagă cu Jason. L-a 
tras deoparte și l-a plesnit peste faţă. 

— Au, a murmurat el leneș. Asta pentru ce 
a fost? 

—  Revino-ţi! a șuierat Piper. 

— Ce vrei să spui? 

— Te-a fermecat cu vorbele. Nu simţi? 

El s-a încruntat. 

— Tipa pare în regulă. 

— Nu e în regulă! Nici măcar n-ar trebui să 
fie în viaţă! A fost căsătorită cu Iason, celălalt 
Iason - acum trei mii de ani. Amintește-ţi ce 
spunea Boreas - că sufletele nu mai sunt în 
posesia lui Hades? Nu doar monștrii revin din 
morți. S-a întors din Lumea Subpământeană! 

Jason a clătinat din cap tulburat. 

— Nu eo fantomă. 

— Nu,emairăul E... 

— Copii! 

Prințesa revenise cu Leo la braţ. 

— Vă rog, să vedem acum pentru ce ați 
venit. Asta vreţi, nu? 

Piper și-a înăbușit un țipăt. Era tentată să 
scoată pumnalul și să se ocupe chiar ea de 
vrăjitoare, dar știa că n-are șanse - mai ales în 
mijlocul magazinului înălțimii Sale, în timp ce 
prietenii ei erau vrăjiţi. Piper nu se putea baza 
nici că cei doi i-ar fi ţinut partea în luptă. 


Trebuia să se gândească la un plan mai bun. 

Au coborât cu scara rulantă la baza fântânii. 
Pentru prima dată, Piper a observat două mari 
cadrane solare din bronz - ambele cam de 
mărimea unei trambuline - inserate în podeaua 
de marmură, la nord și la sud de fântână. 
Cuștile aurite supradimensionate erau la est și 
la vest, iar în cea mai îndepărtată erau prinse 
spiritele furtunii. Erau atât de înghesuite și se 
roteau ca o tornadă super-concentrată, încât 
Piper nu-și putea da seama câte erau - câteva 
zeci, cel puţin. 

— Hei, a spus Leo, antrenorul Hedge arată 
bine! 

Au alergat spre cea mai apropiată cușcă. 
Bătrânul satir părea să fi fost pietrificat atunci 
când dispăruse deasupra Marelui Canion. Era 
încremenit, cu gura deschisă, cu bâta ridicată 
deasupra capului, de parcă le-ar fi spus 
elevilor de la ora de sport să facă cincizeci de 
flotări. Părul creţ îi stătea vâlvoi într-o formă 
ciudată. Dacă se concentra doar pe anumite 
detalii - tricoul portocaliu deschis, barbișonul 
subţire, fluierul de la gât - Piper și-l putea 
aminti pe antrenorul Hedge așa enervant cum 
era el. Dar era greu să ignori coarnele 
butucănoase și faptul că avea picioare cu blană 
și copite în loc de pantaloni de trening și 
pantofi Nike. 

— Da, a spus prinţesa. întotdeauna păstrez 
marfa în condiţii bune. Ne putem târgui pentru 


spiritele furtunii și pentru satir. îi puteţi lua la 
pachet. Dacă ne înţelegem, vă dau ca bonus 
flaconul cu poţiune vindecătoare și puteţi 
merge în pace. 

I-a aruncat lui Piper o privire șireată. 

— Nu vrem să provocăm neplăceri, nu-i așa, 
draga mea? 

„Să n-ai încredere în ea“, a avertizat-o o 
voce din capul ei. Dacă Piper avea dreptate cu 
privire la identitatea ei, nimeni n-ar fi plecat în 
pace. Nu era posibil un schimb corect. Era o 
păcăleală. Dar prietenii ei o priveau, dădeau 
din cap frenetic și-i sugerau: „Spune da!“ Piper 
avea nevoie de mai mult timp de gândire. 

— Putem negocia, a spus ea. 

— Absolut! a încuviinţat Leo. Spune un preţ. 

— Leo! a izbucnit Piper. 

Prințesa a chicotit. 

— Să spun un preţ? Poate că nu e cea mai 
bună strategie, tinere, dar cel puţin afli 
valoarea unui lucru. Libertatea e foarte 
valoroasă. Mi-aţi cerut să-l eliberez pe acest 
satir care a atacat spiritele furtunii... 

— Care ne atacaseră pe noi, a intervenit 
Piper. 

înălţimea Sa a ridicat din umeri. 

— Cum spuneam, din când în când stăpâna 
mea îmi cere mici favoruri. Așa s-a întâmplat și 
când am trimis spiritele furtunii să vă 
răpească. Vă asigur că n-a fost nimic personal. 
Și nici nu s-a întâmplat nimic, de vreme ce în 


cele din urmă aţi ajuns aici din proprie voinţă! 
în orice caz, vreţi ca satirul să fie eliberat și 
vreţi spiritele furtunii - care sunt niște ajutoare 
foarte valoroase, apropo - ca să le predati 
tiranului Eol. Nu mi se pare prea corect, ce 
ziceţi? Preţul va fi mare. 

Piper și-a dat seama că prietenii ei erau gata 
să ofere orice, să promită orice. înainte ca ei 
să spună ceva, ea și-a jucat ultima carte. 

— Tu ești Medeea, a spus ea. Tu l-ai ajutat 
pe Iason să fure lâna de aur. Eşti unul dintre 
cei mai mari răufăcători din mitologia greacă. 
Jason, Leo - nu trebuie să aveţi încredere în ea. 

Piper și-a pus toată puterea de convingere 
în acele cuvinte. Era extrem de sinceră și asta 
a părut să aibă un anumit efect. Jason s-a 
îndepărtat de vrăjitoare. 

Leo s-a scărpinat în cap și a privit în jur 
parcă trezit dintr-un vis. 

— Mai zi-mi o dată, ce căutăm noi aici? 

— Băieți! 

Prinţesa și-a desfăcut braţele într-un gest 
prietenesc. Bijuteriile ei cu diamante 
străluceau, iar unghiile vopsite erau încovoiate 
ca niște gheare însângerate. 

— E adevărat, sunt Medeea. Dar sunt atât 
de greșit înțeleasă. O, Piper, draga mea, tu nu 
știi ce pătimeau femeile în zilele de demult. Nu 
aveam nicio putere, ni- cio influenţă. De multe 
ori nici măcar nu ne puteam alege propriii soţi. 
Dar eu eram altfel. Mi-am ales propriul destin 


devenind vrăjitoare. E așa o mare greșeală? 
Am făcut un pact cu Iason: îl ajut să ia lâna în 
schimbul iubirii lui. O afacere echitabilă. A 
devenit un erou celebru! Fără mine, ar fi murit 
necunoscut pe malul Colchidei. 

Jason s-a încruntat. 

— Așadar... chiar ai murit acum trei mii de 
ani? Ai venit înapoi din Lumea 
Subpământeană? 

— Moartea nu mai are puteri asupra mea, 
tinere erou, a spus Medeea. Datorită stăpânei 
mele, sunt iarăși în carne și oase. 

— Tu... te-ai re-format? a tresărit Leo. Ca un 
monstru? 

Medeea și-a depărtat degetele și din unghii 
i-a ieșit un abur, ca atunci când cade apă pe 
fierul încins. 

— Habar n-aveţi ce se întâmplă, nu-i așa, 
dragii mei? E ceva mult mai rău decât o simplă 
agitație a monștrilor din Tartar. Stăpâna mea 
știe că uriașii și monștrii nu sunt cei mai buni 
slujitori ai ei. Fu sunt muritoare. învăţ din 
greșelile mele. Iar acum, că am revenit printre 
cei vii, nu voi fi înșelată din nou. lată care e 
preţul pe care vi-l cer pentru ceea ce doriţi. 

— Băieți, a spus Piper. Iason a părăsit-o pe 
Medeea pentru că era nebună și însetată de 
sânge. 

— Minciuni! a spus Medeea. 

— Pe drumul de întoarcere din Colchida, 
corabia lui Iason a ajuns într-o altă împărăție, 


iar Iason a fost de acord s-o părăsească pe 
Medeea și să o ia de soţie pe fiica regelui. 

— După ce i-am născut doi copii! a spus 
Medeea. Iar el și-a încălcat promisiunea! Vă 
întreb, a fost corect? 

Jason și Leo au clătinat din cap cu 
înţelegere, dar Piper nu terminase. 

— Poate că n-a fost corect, a spus ea, dar 
nici răzbunarea Medeei n-a fost. Ea și-a ucis 
propriii copii ca să se răzbune pe lason. A 
otrăvit-o pe noua lui soţie și a părăsit 
împărăţia. 

Medeea a mârâit. 

— O invenţie scormită ca să-mi distrugă 
reputaţia! Oamenii din Corint - gloata aia 
nesupusă - mi-au ucis copiii și m-au alungat. 
Iason n-a făcut nimic pentru a mă proteja. El 
mi-a furat totul. Așa că m-am strecurat înapoi 
în palat și am otrăvit-o pe noua și minunata lui 
mireasă. A fost corect - un preţ adecvat. 

— Eşti nebună, a strigat Piper. 

— Sunt o victimă! s-a plâns Medeea. Am 
murit și visele mi-au fost spulberate, dar gata. 
Știu că nu pot avea încredere în eroi. Când vin 
și cer comori, să plătească un preţ mare. Mai 
ales când cel care cere se numește Iason! 

Fântâna a devenit de un roșu strălucitor. 
Piper și-a tras pumnalul, dar mâna îi tremura 
prea tare ca să-l poată ţine. 

— Jason, Leo - e timpul să plecăm. Acuml| 


— înainte să batem palma? a întrebat 
Medeea. Şi misiunea voastră, băieți? Iar preţul 
meu e foarte convenabil. Ştiaţi că această 
fântână e magică? Dacă un mort e aruncat în 
ea, chiar dacă a fost tăiat în bucăţi, iese din ea 
pe deplin format - întărit și mai puternic ca 
oricând. 

— Serios? a întrebat Leo. 

— Leo, minte, a spus Piper. A mai făcut 
șmecheria asta cu cineva - cu un rege, cred. 
Le-a convins pe fiicele lui să-l taie în bucăţi ca 
să poată ieși din apă tânăr și sănătos din nou, 
dar pur și simplu l-au ucis! 

— Prostii, a spus Medeea, iar Piper a auzit 
forța pe care o punea în fiecare silabă. Leo, 
Jason - preţul meu e foarte simplu. Ce-ar fi să 
luptaţi? Daca sunteţi răniţi sau chiar uciși, 
nicio problemă. Vă aruncăm pur și simplu în 
fântână și veţi fi mai în formă ca niciodată. 
Vreţi să luptaţi, nu-i așa? Nu vă suportaţi unul 
pe celălalt! 

— Băieți, nu! a spus Piper. 

Dar ei deja se priveau de parcă tocmai și-ar 
fi dat seama de adevăratele lor sentimente. 

Piper nu se  simţise niciodată mai 
neajutorată. Acum înţelegea cu adevărat ce 
era vrăjitoria. își închipuise mereu că magia 
însemna baghete și mingi de foc, dar era ceva 
mult mai rău. Medeea nu se baza doar pe 
otrăvuri și poțiuni. Arma ei cea mai puternică 
era propria voce. 


Leo s-a încruntat. 

— Jason e întotdeauna vedeta. El are mereu 
parte de atenţie și nu mă bagă în seamă. 

— Eşti enervant, Leo, a spus Jason. Nu iei 
niciodată lucrurile în serios. Nu poţi repara 
nici măcar un dragon. 

— Opriţi-vă! i-a implorat Piper, dar ei și-au 
scos armele - Jason sabia de aur, iar Leo un 
ciocan din centura pentru scule. 

— Lasă-i în pace, Piper, i-a spus Medeea. îţi 
fac o favoare. Dacă se întâmplă asta acum, 
alegerea ta va fi mult mai ușoară. Enceladus 
va fi mulțumit. Tatăl tău s-ar putea întoarce 
chiar azi înapoi! 

Farmecele Medeei nu aveau efect asupra lui 
Piper, dar vocea Vrăjitoarei tot era 
convingătoare. Tatăl ei se putea întoarce astăzi 
? în ciuda celor mai bune intenţii, Piper își 
dorea asta. își dorea atât de mult tatăl înapoi. 

— Lucrezi pentru Enceladus, a spus ea. 

Medeea a râs. 

— Eu să slujesc un uriaș? Nu. Dar noi toţi 
slujim aceeași cauză măreaţă - un stăpân cu 
care nu te poţi pune. Renunţă, copilă a 
Afroditei. Nu e nevoie să mori și tu. Retrage-te 
și tatăl tău va fi liber. 

Leo și Jason încă se înfruntau, gata de luptă, 
dar păreau nehotărâţi și confuzi - în așteptarea 
unui ordin. Piper spera că măcar o părticică 
din ei se va opune. Ce se întâmpla nu le stătea 
deloc în fire. 


— Ascultă-mă, fetiţo! 

Medeea și-a smuls un diamant de la brățară 
și l-a aruncat într-un jet de apă din fântână. 
Când acesta a trecut prin lumina multicoloră, 
Medeea a spus: 

— O, Iris, zeiță a curcubeului, arată-mi 
biroul lui Tristan McLean. 

Ceaţa a început să licărească, iar Piper a 
văzut biroul tatălui ei. în spatele biroului era 
asistenta tatălui ei, Jane, care vorbea la telefon 
în costumul ei elegant, cu părul prins într-un 
coc strâns. 

— Bună, Jane, a spus Medeea. 

Jane a închis calmă telefonul. 

— Cum vă pot ajuta, doamnă? Bună, Piper. 

— Tu... 

Piper era atât de supărată că abia mai putea 
vorbi. 

— Da, copilă, a spus Medeea. Asistenta 
tatălui tău. A fost ușor de manipulat. Are o 
minte foarte organizată pentru un muritor, dar 
e un om incredibil de slab. 

— Vă mulţumesc, doamnă, a spus Jane. 

— Pentru puţin, a spus Medeea. Am vrut să 
te felicit, Jane. L-ai făcut pe domnul McLean să 
părăsească orașul atât de brusc, să ia avionul 
spre Oakland fără să alerteze presa sau poliţia 
- excelent! Nimeni nu pare să știe unde a 
dispărut. Şi faptul că i-ai spus că viaţa fiicei lui 
e în joc - a fost o mișcare bună pentru a-l face 
să coopereze. 


— Da, a încuviinţat Jane cu o voce slabă, ca 
o somnambulă. A fost foarte cooperant când a 
auzit că Piper e în pericol. 

Piper și-a privit pumnalul. Lama îi tremura 
în mână. Nu știa să-l folosească mai bine ca 
Elena din Troia, dar era încă o oglindă și ce-a 
văzut în el era o fată speriată care n-avea nicio 
șansă să câștige. 

— S-ar putea să am noi ordine pentru tine, 
Jane, a spus Medeea. Dacă fata cooperează, s- 
ar putea să fie momentul ca domnul McLean 
să se întoarcă acasă. Găsești tu o poveste care 
să-i justifice absenţa, pentru orice 
eventualitate? Și îmi imaginez că bietul om va 
avea nevoie de ceva timp într-un spital de 
psihiatrie. 

— Da, doamnă. Voi fi la datorie. 

Imaginea a dispărut, iar Medeea s-a întors 
spre Piper. 

— Ai văzut? 

— L-ai atras pe tata într-o capcană, a spus 
Piper. L-ai ajutat pe uriaș... 

— O, te rog, dragă. Te ambalezi prea tare! 
Mă pregătesc pentru acest război de ani de 
zile, chiar dinainte să fiu readusă la viaţă. Sunt 
o clarvăzătoare, așa cum spuneam. Pot ghici 
viitorul la fel de bine ca Oracolul vostru. Cu 
ani în urmă, pe când încă sufeream pe 
Câmpiile pedepsei, am avut o viziune cu cei 
șapte din așa-numita Mare Profeţie. L-am 
văzut pe prietenul tău Leo și am văzut că urma 


să fie un inamic redutabil într-o bună zi. Am 
zgândărit conștiința stăpânei mele, i-am dat 
acest informaţii, și ea a reușit să se trezească 
puţin - destul cât să-i facă o vizită. 

— E vorba de mama lui Leo, a spus Piper. 
Leo, ascultă! Ea a contribuit la moartea mamei 
tale! 

— Aha, a murmurat Leo uluit. 

S-a uitat încruntat la ciocan. 

— Deci... pur și simplu îl atac pe Jason? E în 
regulă? 

— E perfect așa, i-a spus Medeea. Şi tu, 
Jason, loveș- te-l cu putere. Arată-mi că ești 
vrednic de cel al cărui nume îl porți. 

— Nu! a ordonat Piper. 

Ştia că era ultima ei șansă. 

— Jason, Leo - încearcă să vă păcălească. 
Puneţi armele jos. 

Vrăjitoarea și-a dat ochii peste cap. 

— Fii serioasă, fetițo. Nu te poţi compara cu 
mine. M-am antrenat cu mătușa mea, 
nemuritoarea Circe. Pot să  înnebunesc 
oamenii sau să-i vindec cu vocea mea. Ce 
șansă au acești bieţi eroi împotriva mea? 
Acum, băieţi, ucideţi-vă unul pe celălalt! 

— Jason, Leo, ascultaţi-mă! 

Piper și-a pus întreaga emoție în voce. De 
ani de zile încerca să se controleze și să nu dea 
dovadă de slăbiciune, dar acum punea totul în 
cuvinte - frica, disperarea, furia. Știa că asta 
putea însemna condamnarea la moarte a 


tatălui său, dar îi păsa prea mult de prietenii ei 
ca să-i lase să se rănească reciproc. 

— Medeea vă vrăjește. Tot ce se întâmplă e 
parte din magia ei. Voi sunteţi cei mai buni 
prieteni. Nu vă luptaţi unul cu celălalt. Luptaţi- 
vă cu ea! 

Cei doi au ezitat, iar Piper a simţit cum vraja 
se destramă. 

Jason a clipit. 

— Leo, oare am fost gata să te înjunghii? 

— Ziceai ceva de mama...? 

Leo s-a încruntat, apoi s-a întors spre 
Medeea. 

— Tu... lucrezi pentru femeia de pământ. Tu 
ai trimis-o la atelier. 

Și-a ridicat braţul. 

— Doamnă, am un ciocan foarte greu pe 
care scrie numele tău. 

— Ha! a rânjit Medeea. îmi voi primi pur și 
simplu plata altfel. 

A apăsat o dală de mozaic de pe podea, iar 
clădirea a început să huruie. Jason a lovit cu 
sabia spre Medeea, dar ea s-a evaporat în fum 
și a reapărut la baza scărilor rulante. 

— Eşti lent, eroule! a râs ea. Revarsăcţi 
frustrarea asupra animalelor mele de 
companie! 

înainte ca Jason s-o ia pe urmele «i, 
cadranele solare imense de la extremităţile 
fântânii s-au deschis. Două fiare furioase - doi 


dragoni înaripaţi în carne și oase - au ieșit de 
dedesubt. Amândoi erau de mărimea unei 
rulote, poate nu așa mari în comparaţie cu 
Festus, dar suficient de mari. 

— Deci, asta se află în cuști, a spus Leo cu 
sfială. 

Dragonii și-au întins aripile sâsâind. Piper 
simțea căldura care ieșea din pielea lor 
scânteietoare. Unul și-a întors ochii portocalii 
plini de furie spre ea. 

— Nu-i priviţi în ochi! i-a avertizat Jason. Vă 
vor paraliza. 

— Așae! 

Medeea urca liniștită pe scara rulantă, 
sprijinindu-se de balustradă în timp ce 
urmărea spectacolul. 

— Dragii de ei sunt alături de mine de mult 
timp - sunt dragoni ai soarelui, un cadou de la 
bunicul meu, Helios. Ei au tras carul când am 
plecat din Corint, iar acum ei vă vor distruge. 
Pa-pa! 

Dragonii au atacat. Leo și Jason au atacat și 
ei. Piper era uimită de curajul băieţilor care 
lucrau ca o echipă ce se antrenase ani de zile. 

Medeea aproape că ajunsese la primul etaj, 
unde o aștepta o gamă variată de mașinării 
mortale. 

— O, nu, n-o să te las, a mârâit Piper și s-a 
năpustit pe urmele ei. 

Când Medeea a văzut-o pe Piper, a început 
să urce în viteză. Era rapidă pentru o cucoană 


în vârstă de trei mii de ani. Piper urca în cea 
mai mare viteză, sărind și peste câte trei 
trepte deodată, și totuși nu reușea s-o prindă 
din urmă. Medeea nu s-a oprit la primul etaj. A 
sărit pe următoarea scară rulantă și a 
continuat să urce. 

„Poţiunile“, și-a zis Piper. Bineînţeles, acolo 
mergea. Era celebră pentru poţiuni. 

De jos răsunau zgomote furioase de luptă. 
Leo sufla în fluier, iar Jason ţipa pentru a 
atrage atenţia dra- gonilor. Piper nu îndrăznea 
să se uite într-acolo - mai ales când alerga cu 
un pumnal în mână. Se și vedea împiedicându- 
se și înfigându-și propria armă în nas. Asta da 
mare faptă de vitejie! 

A înhăţat un scut de la un manechin în 
armură pe care l-a găsit la etajul al doilea și a 
continuat să urce. Şi l-a imaginat pe antrenorul 
Hedge ţipând, ca la orele de sport de la Școala 
din Sălbăticie: „Mișcă-te, McLean! Așa se urcă 
pe scările rulante?“ 

A ajuns la ultimul etaj, abia respirând, dar 
era prea târziu. Medeea era deja la tejgheaua 
cu poţiuni. 

Vrăjitoarea a luat un flacon în formă de 
lebădă - cel albastru, care provoca moartea 
dureroasă - iar Piper a făcut singurul lucru la 
care s-a putut gândi. Și-a aruncat scutul. 

Medeea s-a întors triumfătoare la timp 
pentru a fi lovită în piept de un disc metalic 
greu de douăzeci de kilograme. S-a prăbușit pe 


spate, peste tejghea, spărgând flacoane și 
dărâmând niște rafturi. Când vrăjitoarea s-a 
ridicat dintre dărâmături, rochia ei era pătată 
cu zeci de culori diferite. Multe dintre pete 
mocneau și străluceau. 

— Nebuno! s-a plâns Medeea. Ai idee ce se 
întâmplă când atâtea poţiuni se amestecă? 

— Te omoară? a întrebat Piper plină de 
speranţă. 

Din covorul pe care stătea Medeea au 
început să iasă aburi. Ea a tușit și s-a strâmbat 
de durere - sau doar se prefăcea? 

— Jason, ajutor! s-a auzit Leo de jos. 

Piper a riscat și a aruncat repede o privire; 
îi venea să plângă de disperare. Unul dintre 
dragoni îl ţintuia pe Leo la podea. Işi dezvelise 
colții, gata să muște. Ja- son era tocmai în 
celălalt capăt al încăperii, luptându-se cu 
celălalt dragon, mult prea departe ca să-l 
poată ajuta. 

— Ne-ai sortit morţii! a ţipat Medeea. 

Fumul se răspândea pe covor în timp ce 
pata se facea tot mai mare, scoțând scântei și 
aprinzând rafturile cu îmbrăcăminte. 

— Mai aveţi doar câteva secunde la 
dispoziție până ce amestecul o să incendieze 
totul și o să distrugă clădirea. Nu mai e timp... 

TROSC! Plafonul de sticlă vitrată s-a spart 
într-o ploaie de cioburi multicolore și Festus, 
dragonul de bronz, a coborât în magazin. 

S-a aruncat în luptă, apucând câte un 


dragon cu fiecare braţ. De-abia atunci și-a dat 
seama Piper cât de mare și puternic era 
prietenul lor metalic. 

— Așa, băiete! a tipat Leo. 

Festus a urcat în zbor până la jumătatea 
înălțimii, apoi a aruncat dragonii în găurile din 
care ieșiseră. Leo s-a repezit la fântână și a 
apăsat bucata de marmură, închizând 
cadranele solare. Acestea s-au zguduit când 
dragonii s-au izbit de ele, încercând să iasă, 
dar fiarele n-au avut nicio șansă. 

Medeea a blestemat într-o limbă străveche. 
Tot etajul al treilea era în flăcări. Aerul era 
plin de gaze nocive. Chiar și fără acoperiș, 
Piper simţea căldura intensă. S-a îndreptat 
spre marginea balustradei, continuând să ţină 
pumnalul îndreptat spre Medeea. 

— Nu voi fi abandonată din nou! 

Vrăjitoarea a îngenuncheat și a luat 
poţiunea roșie de vindecare, care 
supravieţuise cumva căzăturii. 

— Vrei ca prietenul tău să-și recapete 
memoria? la-mă cu tine! 

Piper s-a uitat în spate. Leo și Jason erau în 
spinarea lui Festus. Dragonul de bronz și-a 
desfăcut aripile puternice, a smuls cu ghearele 
cele două cuști în care se aflau satirul și 
spiritele furtunii și a început să urce. 

Clădirea a huruit. Flăcările și fumul au 
cuprins pereţii, topind balustradele, 
transformând aerul în acid. 


— Nu veţi supravieţui fără mine! a mârâit 
Medeea. Eroul tău va rămâne fără amintiri 
pentru totdeauna, iar tatăl tău va muri. la-mă 
cu tine! 

Pentru o clipă, Piper a fost ispitită s-o facă. 
Apoi a văzut zâmbetul sumbru al Medeei. 
Vrăjitoarea era încrezătoare în puterile ei de 
convingere, încrezătoare că putea încheia 
întotdeauna o înţelegere, că putea scăpa și 
câștiga mereu. 

— Nu astăzi, vrăjitoareo! 

Piper a sărit într-o parte. 

A plutit doar o secundă înainte ca Leo și 
Jason s-o prindă și s-o tragă pe dragon. 

A auzit-o pe Medeea ţipând furioasă în timp 
ce se ridicau prin acoperișul spart și traversau 
centrul orașului Chicago. Apoi magazinul a 
explodat în urma lor. 

CAPITOLUL. 29 


Leo 


Leo se uita întruna în spate. Parcă se 
aștepta să-i vadă pe dragonii aceia siniștri 
trăgând după ei un car zburător cu o vrăjitoare 
care arunca poţiuni, dar nu era nimeni pe 


urmele lor. 

A dirijat dragonul spre sud-vest. în cele din 
urmă, fumul de la magazinul incendiat a 
dispărut în depărtare, dar Leo nu s-a relaxat 
decât atunci când suburbiile orașului Chicago 
au fost înlocuite de câmpii acoperite de zăpadă 
și soarele a început să apună. 

— Bravo, Festus! 

A mângâiat dragonul de metal pe spate. 

— Te-ai descurcat de minune. 

Dragonul s-a cutremurat. Angrenajele din 
zona gâtului au pocnit și au pușcat. 

Leo s-a încruntat. Nu-i plăceau zgomotele 
idea. Dacă discul de control avea probleme din 
nou... Spera să fie ceva minor. Ceva ce putea 
repara. 

— O să te verific la următoarea aterizare, a 
promis Leo. Ţi-ai câștigat dreptul la niște ulei 
de motor și sos Tabasco. 

Festus și-a pus în funcţiune dinţii, dar până 
și aceștia sunau slab. Zbura într-un ritm 
constant, încercând să prindă cu aripile lui 
mari cele mai bune curente de vânt, dar 
transporta o încărcătură grea. Două cuști în 
gheare, plus trei oameni în spinare - cu cât se 
gândea mai mult la asta, cu atât Leo era mai 
îngrijorat. Până și dragonii metalici aveau 
limitele lor. 

— Leo. 

Piper l-a bătut pe umăr. 


— Te simţi bine? 

— Da... destul de bine pentru un zombi 
spălat pe creier. 

Spera că nu arata atât de jenat pe cât se 
simţea. 

— îţi mulțumesc că ne-ai salvat, regină a 
frumuseţii. Daca nu m-ai fi scos de sub puterea 
vrăjii... 

— Nicio problemă, a spus Piper. 

Dar Leo își făcea multe probleme. I se părea 
groaznic că Medeea îl asmuţise atât de ușor 
împotriva celui mai bun prieten al lui. lar 
sentimentele alea nu erau o născocire - 
resentimentele lui față de Jason care ajungea 
întotdeauna în centrul atenţiei și care nu părea 
să aibă vreodată nevoie de el. Leo chiar simţea 
asta uneori, deși nu se mândea cu asta. 

Ce-l deranja cel mai mult era informaţia 
legată de mama lui. Medeea văzuse viitorul în 
Lumea  Subpământeană. De asta venise 
stăpâna ei, femeia în hainele negre de pământ, 
la atelier cu șapte ani în urmă. Ca să-l sperie, 
să-i distrugă viața. De asta murise mama lui - 
din cauza a ceva ce Leo ar fi putut face într-o 
bună zi. Deci, într-un mod ciudat, chiar dacă 
nu erau de vină puterile lui legate de foc, tot 
era vinovat de moartea mamei lui. 

Când o lăsaseră pe Medeea în magazinul 
care explodase, Leo se simţise puţin prea bine. 
Spera ca ea să nu fi supravieţuit și să fi ajuns 


înapoi pe Câmpiile pedepsei, unde-i era locul. 
Nici de sentimentele astea nu era mândru. 

lar dacă sufletele reveneau din Lumea 
Subpământeană. .. era posibil ca și mama lui 
să fie adusă înapoi? 

A încercat să nu se mai gândească la asta. 
Părea un experiment gen Frankenstein. Nu era 
firesc. Nu era corect. Poate că Medeea fusese 
readusă la viaţă, dar nu părea deloc om, cu 
unghiile ei care sâsâiau, cu capul care-i 
strălucea și toate celelalte. 

Nu, mama lui murise. Dacă ar fi crezut orice 
altceva, ar fi înnebunit. Chiar și așa, gândul 
nu-i dădea pace, ca un ecou al vocii Medeei. 

— Va trebui să coborâm în curând, și-a 
avertizat el prietenii. Peste câteva ore, poate, 
să fim siguri că nu ne urmărește Medeea. Nu 
cred că Festus poate zbura prea mult. 

— Bine, a încuviințat Piper. Probabil că și 
antrenorul Hedge vrea să iasă din cușcă. 
întrebarea e unde mergem? 

— în Bay Area, a ghicit Leo. 

Amintirile lui din magazin erau neclare, dar 
părea să-și amintească asta. 

— Nu a spus Medeea ceva despre Oakland? 

Piper a făcut o pauză atât de lungă încât Leo 
s-a întrebat dacă n-a spus cumva ceva 
nepotrivit. 

— Tatăl lui Piper, a intervenit Jason. Ceva s- 
a întâmplat cu tatăl tău, nu-i așa? A fost atras 
într-o cursă. 


Piper a oftat din toţi rărunchii. 

— Uitaţi care-i treaba, Medeea a spus că 
veţi muri amândoi în Bay Area. Și, în plus, 
chiar dacă am merge acolo, Bay Area e 
imensă! Mai întâi trebuie să-l găsim pe Eol și 
să-i lăsăm spiritele furtunii. Boreas a spus că 
Eol e singurul care ne poate spune exact unde 
să mergem. 

Leo a mârâit: 

— Deci, cum îl găsim pe Eol? 

Jason s-a aplecat în faţă. 

— Vrei să spui că nu-ţi dai seama? 

A arătat undeva în faţă, dar Leo n-a văzut 
nimic în afară de nori și luminile câtorva orașe 
care străluceau în amurg. 

— Ce e? a întrebat Leo. 

— Chestia asta... orice ar fi, a spus Jason. E 

în aer. Leo a privit în urma lor. Piper părea 

și ea confuză. 

— Mda, a spus Leo. Ai putea fi mai precis 
cu privire la partea cu „orice ar fi”? 

— E ca urma unui avion cu reacţie, a spus 
Jason. Doar că e strălucitoare. E cam slabă, 
dar e cu siguranţă acolo. Ne-am ţinut după ea 
încă din Chicago, așa că m-am gândit că aţi 
văzut-o și voi. 

Leo a clătinat din cap. 

— Poate că Festus o să simtă. Crezi că Eola 
facut-o? 

— Păi, e o dâră magică făcută cu ajutorul 
vântului, a spus Jason. Eol e zeul vântului. 


Cred că știe că avem niște prizonieri pentru el 
și ne spune încotro să zburăm. 

— Sau e o altă capcană, a spus Piper. 

Tonul ei l-a îngrijorat pe Leo. Nu părea doar 
agitată, părea disperată, de parcă soarta lor ar 
fi fost deja pecetluită și era din vina ei. 

— Pipes, ești bine? a întrebat-o el. 

— Nu-mi spune așa. 

— Bine, bine. Nu-ţi place niciunul dintre 
numele pe care ţi le găsesc. Dar dacă tatăl tău 
e în pericol și noi te putem ajuta... 

— Nu puteţi, a spus ea, cu vocea întretăiată. 
Uite ce-i, sunt obosită. Dacă nu aveţi nimic 
împotrivă... 

S-a lăsat pe spate, sprijinindu-se de Jason, și 
a închis ochi. 

„Bine“, și-a zis Leo, „e un semnal destul de 
clar că nu vrea să vorbească.“ 

O vreme au zburat în tăcere. Festus părea 
să știe unde merge. Dragonul menținea cursul, 
cotind ușor spre sud-vest și, dacă lucrurile 
mergeau bine, spre cetatea lui Eol. încă un zeu 
al vântului care trebuia vizitat, încă o poveste 
cu iz de nebunie - O, Doamne! Leo nu mai 
putea de nerăbdare. 

Era prea preocupat ca să poată dormi, dar 
acum, că nu mai era în pericol, corpul lui avea 
alte planuri. Nivelul lui de energie era la 
pământ.  Fâlfâitul monoton al aripilor 
dragonului îi îngreuna pleoapele. A început să 
moţăie. 


— Trage un pui de somn, a spus Jason. E în 
regulă. Dă-mi hăţurile. 

— Nu, sunt bine... 

— Leo, a zis Jason, nu ești robot. în plus, eu 
sunt singurul care poate vedea urmele. O să 
am grijă să nu ne abatem de la curs. 

Ochii lui Leo au început să se închidă. 

— în regulă. Poate doar... 

Nici nu și-a terminat propoziţia și a căzut pe 
gâtul cald al dragonului. 

* 


în vis a auzit o voce plină de interferenţe, ca 
un radio prost fixat pe frecvenţă: 

— Alo? Chestia asta funcţionează? 

Vederea lui Leo s-a limpezit - într-un fel. 
Totul era neclar și cenușiu, cu linii care 
interferau cu vederea lui. Nu mai visase 
niciodată cu o conexiune proastă. 

Părea să se afle într-un atelier. Cu coada 
ochiului a văzut ferăstraie, strunguri de metal 
și rafturi cu scule. O forjă pâlpâia veselă pe un 
perete. 

Nu era forja din tabără pentru că era prea 
mare. Nici cea din Buncărul 9 - pentru că 
funcționa, acolo era cald și confortabil, în mod 
clar nu era un loc abandonat. 

Apoi Leo și-a dat seama că ceva îi bloca 
vederea, ceva mare și neclar și atât de 
apropiat, încât Leo simţea că se uită cruciș ca 
să-l vadă cum trebuie. Era o faţă mare și urâtă. 

— Mamă! a scâncit el. 


Faţa s-a îndepărtat și a putut s-o vadă. Un 
bărbos într-o salopetă albastră murdară se 
holba la el. Avea faţa plină de umflături și 
crestături, de parcă ar fi fost mușcat de un 
milion de albine sau târât prin pietriș. Posibil 
ambele. 

— Hm, a spus el. Tată, băiete. Ar trebui să 
știi diferenţa. 

Leo a clipit. 

— Hefaistos? 

Aflându-se în prezența tatălui său pentru 
prima dată, probabil că Leo n-ar fi trebuit să 
rămână fără cuvinte, copleșit sau ceva. Dar 
după ce trecuse prin atâtea în ultimele două 
zile, cu ciclopi și o vrăjitoare și o față apărută 
în mizeria din toalete, Leo a simţit doar un val 
de nervozitate. 

— Acum apari? a întrebat. După 
cincisprezece ani? Eşti un părinte de milioane, 
părosule. De ce-ţi bagi nasul în visele mele 
urâte? 

Zeul a ridicat din sprânceană. O scânteie i-a 
ajuns în barbă. Apoi și-a dat capul pe spate șia 
râs atât de tare că au început să zdrăngăne 
instrumentele de pe rafturi. 

— Parcă ai fi maică-ta, a spus Hefaistos. Mi- 
e dor de Esperanza. 

— E moartă de șapte ani. 

Lui Leo îi tremura vocea. 

— Nu că ţi-ar păsa. 

— Dar îmi pasă, băiete. De amândoi. 


— Aha. De asta nu te-am văzut până astăzi. 

Zeul a scos un hârâit, dar părea mai 
degrabă încurcat decât furios. A scos un 
motoraș din buzunar și a început să se joace 
absent cu pistoanele - exact așa cum făcea și 
Leo când era nervos. 

— Nu mă pricep la copii, a mărturisit zeul. 
Sau la oameni. Mă rog, la orice formă de viață 
organică. Am vrut să-ți vorbesc la 
înmormântarea mamei tale. Apoi, din nou, 
când erai în clasa a cincea... Tii minte proiec- 
tul de la ora de practică, catapulta acționată 
cu aburi. Foarte impresionant. 

— Ai văzut-o? 

Hefaistos a arătat spre cea mai apropiată 
masa de lucru, unde într-o oglindă din bronz 
strălucitor se vedea o imagine neclară cu Leo 
care dormea pe spatele dragonului. 

— Acela sunt eu? a întrebat Leo. Adică sunt 
eu acum în timp ce visez, uitându-mă la mine 
cum visez? 

Hefaistos s-a scărpinat în barbă. 

— Acum m-ai derutat. Dar, da, ești tu. Sunt 
mereu cu ochii pe tine, Leo. Dar să-ţi vorbesc... 
asta-i altă poveste. 

— Ţi-e frică, a spus Leo. 

— Şaibe și roţi zimţate! a tipat zeul. 
Bineînţeles că nu! 

— Ba da, ţi-e frică. 

Dar mânia lui Leo a dispărut rapid. 
Petrecuse ani întregi gândindu-se la ce i-ar 


spune tatălui său dacă l-ar întâlni vreodată - la 
cum ar șterge pe jos cu el pentru că fusese un 
nenorocit. Acum, când se uita la oglinda din 
bronz, Leo își dădea seama că tatăl lui îi 
urmărise evoluţia de-a lungul anilor, până și 
experimentul tâmpit de la școală. 

Poate că Hefaistos era un ticălos, dar într-un 
fel Leo înțelegea cum stau lucrurile. Leo știa 
ce înseamnă să fugi de oameni, să nu-ţi găsești 
locul. Ştia ce înseamnă să te ascunzi într-un 
atelier în loc să dai ochii cu formele de viaţă. 

— Deci, a mormăit Leo, ţii evidenţa tuturor 
copiilor tăi? Ai vreo doisprezece în tabără. 
Cum ai reușit... Nu contează. Nu vreau să știu. 

Poate că Hefaistos a roșit, dar faţa lui era 
atât de distrusă și roșie, că era greu să-ţi dai 
seama. 

— Zeii sunt diferiţi de muritori, băiete. Noi 
putem exista în mai multe locuri în același 
timp - oriunde ne cheamă oamenii, ori de câte 
ori sfera noastră de influenţă e puternică. De 
fapt, foarte rar se întâmplă ca întreaga noastră 
esenţă să fie într-un singur loc - adică forma 
noastră adevărată. Este și periculoasă, 
suficient de puternică încât să distrugă orice 
muritor care se uită la noi. Așa că, da, am 
mulţi copii. Dacă adaugi la asta și faptul că 
existăm în variante, cea greacă și cea 
romană... 

Degetele zeului au înţepenit pe motor. 

— Cu alte cuvinte, e complicat să fii zeu. Şi 


încerc să-mi ţin sub supraveghere toţi copiii, 
dar mai ales pe tine. 

Leo era sigur că pe Hefaistos îl luase gura 
pe dinainte și spusese ceva important, dar nu 
știa sigur ce anume. 

— De ce-ai luat legătura cu mine acum? a 
întrebat Leo. Credeam că zeii au mutit. 

— Așa e, s-a bosumflat Hefaistos. Ordinele 
lui Zeus - e foarte ciudat, chiar și pentru el. 
Ne-a blocat toate viziunile, visele și mesajele 
Iris din și spre Olimp. Her- mes stă și se 
plictisește de moarte pentru că nu poate livra 
poșta. Din fericire, mi-am păstrat vechiul 
echipa- ment-pirat de emisie. 

Hefaistos a mângâiat un aparat de pe masă. 
Arăta ca o antenă de satelit, un motor cu șase 
cilindrii în V și un espressor laolaltă. De 
fiecare dată când Hefaistos umbla la aparat, 
visul lui Leo pâlpâia și culoarea se schimba. 

— L-am folosit în timpul Războiului Rece, a 
spus zeul tandru. Radio Hefaistos Liber. Ce 
vremuri! L-am păstrat mai ales pentru 
posturile cu filme sau pentru a face filmuleţe 
cerebrale virale... 

— Filmulete cerebrale virale? 

— Dar acum îmi e util din nou. Dacă Zeus ar 
ști că am luat legătura cu tine, m-ar tăbăci rău 
de tot. 

— De ce e Zeus atât de ticălos? 

— Hm. Asta e talentul lui, băiete. 


Hefaistos i-a spus băiete de parcă Leo ar fi 
fost o piesă de schimb enervantă dintr-o 
mașinărie - o șaibă în plus, poate, care nu avea 
niciun scop clar, dar pe care Hefais- tos nu 
voia s-o arunce de teamă că ar putea avea 
nevoie de ea într-o zi. 

Nu era tocmai o plăcere. Pe de altă parte, 
Leo nu era sigur că voia să fie numit „fiu“ și n- 
avea de gând să înceapă să-i spună „tată“ 
bărbosului cel urât. 

Hefaistos s-a plictisit de motorașul lui și l-a 
aruncat peste umăr. înainte să lovească 
podeaua, din el au ieșit aripi de elicopter și a 
zburat într-un coș de gunoi. 

— Bănuiesc că în timpul celui de-al doilea 
război al titanilor, a spus Hefaistos, atunci s-a 
supărat Zeus. Noi, zeii, eram... cum să zic, 
rușinaţi. E adevărul gol-goluţ. 

— Dar aţi câștigat, a spus Leo. 

Zeul a mârâit. 

— Am câștigat pentru că semizeii din... 

A ezitat din nou, de parcă l-ar fi luat gura pe 
dinainte din nou. 

—  „.din Tabăra Semizeilor au preluat 
conducerea. Am câștigat datorită copiilor 
noștri care au luptat în locul nostru și mult mai 
inteligent decât am fi facut-o noi. Dacă ne 
bazam pe planul lui Zeus, am fi coborât cu toţii 
în Tartar ca să luptăm împotriva uriașului 
Tifon, iar Cronos ar fi câștigat. Și nu doar că 
muritorii au câștigat războiul pentru noi, dar 


tânărul acela impertinent, Percy Jackson... 

— Tipul care lipsește. 

— Hmm. Da. El. A avut tupeul să refuze 
oferta noastră de-a deveni nemuritor și ne-a 
spus să fim mai atenţi cu copiii noștri. Aăă, 
fără supărare. 

— O, cum aș putea să mă supăr? Te rog, 
continuă să mă ignori. 

— Eşti deosebit de înţelegător... 

Hefaistos s-a încruntat, apoi a oftat obosit. 

— Ăsta a fost sarcasm, nu-i așa? De obicei, 
mașinăriile nu folosesc sarcasmul. Dar, așa 
cum spuneam, zeii s-au rușinat după ce-au fost 
puși la punct de muritori. La început, desigur, 
am fost recunoscători. Dar după câteva luni, 
lucrurile s-au înrăutățit. Suntem zei, la urma 
urmei. Trebuie să fim admirati, veneraţi, priviţi 
cu uimire și preţuire. 

— Chiar dacă vă înșelaţi? 

— Mai ales atunci! Şi faptul că Jackson a 
refuzat darul nostru, de parcă să fii muritor 
era cumva mai bine decât să fii zeu... ei bine, 
Zeus n-a uitat ofensa asta. A hotărât că era 
timpul să ne întoarcem la valorile noastre 
tradiționale. Zeii trebuiau respectaţi. Trebuia 
să vedem de copiii noștri, nu să-i vizităm. 
Olimpul a fost închis. Cel puţin, ăsta a fost în 
parte raţionamentul lui. Și, desigur, ne-au 
ajuns la urechi vești despre toate lucrurile rele 
care se agită sub Pământ. 

— Te referi la uriași. La monștrii care se re- 


for- mează imediat. La morţii care se ridică din 
morminte. La fleacurile astea? 

— Da, băiete. 

Hefaistos a învârtit unul dintre butoanele 
staţiei de emisie pirat. Visul lui Leo a devenit 
colorat, dar pe chipul zeului se vedea un 
amalgam de crestături roșii și vână- tăi 
galbene și negre încât Leo ar fi preferat ca 
imaginea să redevină alb-negru. 

— Zeus crede că poate opri evoluţia 
lucrurilor, a spus Hefaistos, determinând 
pământul să revină în starea de somnolenţă 
dacă nu scoatem o vorbă. Niciunul dintre noi 
nu crede asta cu adevărat. Și nu mă tem să 
spun că nu suntem în stare să purtăm încă un 
război. Abia le-am supravieţuit titanilor. Dacă 
repetăm greșeala, ce va urma va fi și mai rău. 

— Uriașii, a spus Leo. Hera a spus că 
semizei și zeii ar trebui să-și unească forţele 
pentru a-i învinge. E adevărat? 

— Hm. In general nu-mi place să-i dau 
dreptate mamei, dar așa este. Uriașii sunt greu 
de ucis, băiete. Sunt o altă rasă. 

— Rasă? Parcă ai vorbi de cai de curse. 

— Ha! a spus zeul. Mai degrabă de niște 
câini războinici. Vezi tu, odinioară, întreaga 
creaţie a avut aceiași părinţi - Geea și Uranus, 
Pământul și Cerul. Ei au avut diferiți copii - 
titanii, ciclopii din vechime și așa mai departe. 
Apoi Cronos, conducătorul titanilor - probabil 
că ai auzit cum l-a ciopârţit pe tatăl său, 


Uranus, cu o coasă - a preluat conducerea 
lumii. Şi pe urmă am apărut noi, zeii, copiii 
titanilor, și i-am învins. Dar ăsta n-a fost 
sfârșitul. Pământul a mai născut o serie de 
copii, dar care erau progeniturile Tartarului, 
spiritul abisului veșnic - cel mai întunecat și 
mai malefic loc din Lumea Subpământeană. 
Acei copii, uriașii, au fost crescuţi cu un singur 
scop - să se răzbune pe noi pentru căderea 
titanilor. Ei s-au ridicat ca să distrugă Olimpul 
și aproape c-au reușit. 

Barba lui Hefaistos a început să fumege și a 
stins cu un gest absent flăcările. 

— Ce vrea să facă nemernica de maică-mea 
acum... e o nebună intrigantă care s-a băgat 
într-un joc periculos, dar are dreptate într-o 
privință: semizeii trebuie să 
se unească. Asta e singura cale de a-i deschide 
lui Zeus ochii, de a-i convinge pe olimpieni că 
trebuie să accepte ajutorul vostru. E singura 
cale de-a învinge în bătălia ce va să vie. Tu joci 
un rol important în povestea asta, Leo. 

Zeul privea în depărtare. Leo s-a întrebat 
dacă chiar se putea împărţi - oare unde mai 
era acum? Poate că varianta lui grecească 
repara o mașină sau mergea la o întâlnire, în 
timp ce partea lui romană urmărea un meci de 
fotbal și comanda pizza. Leo a încercat să-și 
imagineze cum ar fi să aibă mai multe 
personalităţi. Spera să nu fie ceva ereditar. 

— De ce eu? a întrebat el, și de îndată ce a 


spus asta, l-a asaltat cu un nou val de 
întrebări. De ce mă revendici acum? De ce nu 
când am împlinit treisprezece ani, așa cum ar 
fi trebuit? Sau m-ai fi putut revendica la șapte 
ani, înainte de moartea mamei! De ce nu m-ai 
căutat mai devreme? De ce nu m-ai avertizat 
cu privire la asta? 

Mâna lui Leo a izbucnit în flăcări. 

Hefaistos l-a privit cu tristeţe. 

— Asta-i partea cea mai grea, băiete. Să-mi 
las copiii s-o ia pe propriul drum. Nu pot 
interveni. Ursitoarele mă împiedică. în ceea ce 
privește revendicarea, ai fost un caz special, 
băiete. Sincronizarea trebuia să fie perfectă. 
Nu-ţi pot spune mai multe, dar... 

Imaginea din visul lui Leo a devenit neclară. 
Pentru o clipă, a văzut imagini din concursul 
Roata norocului. Apoi Hefaistos s-a întors. 

— La naiba, a spus el. Nu mai pot vorbi 
mult. Zeus a simţit prezenţa unui vis ilegal. în 
fond, e stăpânul aerului, inclusiv al undelor 
radio. Dar ţine minte, băiete: ai un rol de jucat. 
Prietenul tău Jason are dreptate - focul e un 
cadou, nu un blestem. Eu nu dau binecuvân- 
tare asta oricui. Ei nu vor putea învinge uriașii 
fără tine, ca să nu mai vorbim de stăpâna pe 
care o slujesc și care e mai rea decât orice zeu 
sau titan. 

— Cine e? a întrebat Leo. 

Hefaistos s-a încruntat, iar imaginea s-a 
înceţoșat. 


— Ti-am spus. Da, sunt sigur că ţi-am spus. 
Dar ai grijă: Vei pierde niște prieteni și niște 
scule valoroase pe parcurs. Dar nu din vina ta, 
Leo. Nimic nu e veșnic, nici măcar cele mai 
bune mașinării. Şi totul poate fi refolosit. 

— Ce vrei să spui? Nu-mi place cum sună. 

— Nu, și nici n-ar trebui să-ţi placă. 

Imaginea lui Hefaistos abia se mai vedea, 
era doar o pată pe un fond cu purici. 

— Să ai grijă la... 

în vis i-a apărut Roata norocului chiar când 
roata a ajuns la Faliment, iar publicul a 
exclamat „Oooooo!“ 

Apoi Jason și Piper au ţipat și Leo s-a trezit. 


Leo 


Festus cobora în picaj, învârtindu-se, cu cei 
trei călare pe spinarea lui rece. Ochii rubinii ai 
dragonului își pierdeau strălucirea. 

— Nu! a ţipat Leo. Nu se poate să cazi din 
nou! 

De-abia se mai putea ţine. îl pișcau ochii de 
la vânt, dar a reușit să deschidă panoul de pe 
ceafa dragonului. A apăsat pe butoane. A tras 
de fire. Dragonul a bătut o dată din aripi, dar 
Leo a simţit miros de bronz încins. Sistemul 
era supraîncălzit. Festus nu mai avea putere 
să zboare, iar Leo n-avea cum să ajungă la 
panoul principal de control de pe capul 
dragonului - nu în plin zbor. A văzut luminile 
orașului sub ei - ca niște scântei în întuneric - 
în timp ce se prăbușeau. 

— Jason! a ţipat el. Ia-o pe Piper și zburaţi 
de-aici! 

— Ce? 

— încărcătura trebuie să fie mai ușoară! 
Poate reușesc să-l repornesc pe Festus, dar 


greutatea pe care o transportă e mult prea 
mare! 

— Şi tu? a strigat Piper. Dacă nu poţi să-l 
repomești... 

— Nu păţesc nimic, a ţipat Leo. Zburaţi 
după mine spre pământ. Plecaţi! 


Jason a prins-o pe Piper de mijloc. Și-au 
desfăcut hamurile și, într-o clipită, duși au fost 
- zburând cu viteză. 

— Acum, a spus Leo. Suntem doar noi doi, 
Festus - și două cuști grele. Știu că poţi, 
băiete! 

Leo vorbea cu dragonul în timp ce lucra și 
coborau cu o viteză ameţitoare. Dedesubt se 
vedeau luminile orașului care se apropiau 
vertiginos de ei. A invocat focul în palmă ca să 
vadă ce se întâmplă, dar îl tot stingea vântul. 

A tras de un fir despre care credea că facea 
legătura cu sistemul nervos al dragonului, în 
speranţa că așa o să-l pornească. 

Festus a gemut și metalul din zona gâtului a 
scârţâit. Ochii i-au pâlpâit slab, revenindu-și la 
viață, și și-a deschis aripile. Nu se mai 
prăbușeau, ci doar planau cu o viteză un pic 
mai mare. 

— Bine! a spus Leo. Hai, băiete. Hai! 

Tot mai coborau cu repeziciune, iar 
pământul era prea aproape. Leo avea nevoie 
de un loc unde să aterizeze. Și asta cât mai 
repede. 

Râul acela mare - nu. Nu era potrivit pentru 
un dragon care scuipă foc. N-ar fi avut cum să- 
l scoată pe Festus de pe fundul râului dacă se 
scufundau, mai ales la cât era de frig. Apoi, 
Leo a detectat pe malul râului un conac alb cu 
o peluză imensă acoperită cu zăpadă și în- 
conjurată de un zid înalt de cărămidă - părea 


domeniul unui bogătaș, iluminat puternic. Un 
loc perfect pentru aterizare. S-a străduit să 
cârmească dragonul spre peluză și Festus a 
dat semne că-și revine. O să reușească! 

Apoi, totul s-a dus de râpă. Când s-au 
apropiat de peluză, luminile aflate de-a lungul 
zidului au început să bată pe ei, orbindu-l pe 
Leo. A auzit niște pocnituri de parcă s-ar fi tras 
cu trasoare și zgomote de metal sfâșiat - apoi 
BUM. 

Leo și-a pierdut cunoștința. 

* 


Când și-a venit în fire, Jason și Piper stăteau 
aplecaţi deasupra lui. Zăcea în zăpadă, plin de 
noroi și ulei. A scuipat un smoc de iarbă 
înghețată. 

— Unde... 

— Stai liniștit. 

Piper avea lacrimi în ochi. 

— Ai căzut rău când Festus... când Festus... 

— Unde e? 

Leo s-a ridicat în capul oaselor, dar parcă 
plutea. Aterizaseră pe domeniu. Se întâmplase 
ceva în timpul coborârii - fuseseră oare focuri 
de armă? 

— Serios, Leo, a spus Jason. Poate ești 
rănit. N-ar trebui să... 

Leo s-a ridicat în picioare. Apoi a văzut 
epava. Festus probabil că scăpase coliviile 
când trecuse peste gard, pentru că erau 


împrăștiate în direcţii diferite și aterizaseră 
pe-o parte, nevătămate. 

Festus nu fusese la fel de norocos. 

Dragonul se dezintegrase. Membrele îi erau 
împrăștiate pe peluză. Coada îi atârna pe gard. 
Săpase cu trupul lui un șanț lat de șapte metri 
și lung de cincisprezece prin curtea conacului 
și apoi se rupsese în bucăţi. Din partea 
posterioară nu mai rămăsese decât metal con- 
torsionat ars din care ieșea fum. Doar gâtul și 
capul mai erau oarecum intacte și zăceau pe 
un răzor de tufe îngheţate de trandafir, ca pe o 
pernă. 

— Nu, a suspinat Leo. 

A fugit spre dragon și l-a mângâiat pe bot. 
Ochii dragonului pâlpâiau slab. Din ureche îi 
curgea ulei. 

— Nu se poate să te duci, s-a rugat Leo de 
el. Ești cel mai bun lucru pe care l-am reparat 
vreodată. 

Capul dragonului a huruit de parcă ar fi 
tors. Jason și Piper stăteau lângă el, dar Leo 
nu-și dezlipea ochii de la dragon. 

Şi-a amintit ce-i spusese Hefaistos: „Dar nu 
din vina ta, Leo. Nimic nu e veșnic, nici măcar 
cele mai bune mașinării.“ Tatăl lui încercase 
să-l avertizeze. 

— Nu e corect, a spus el. 

Dragonul a păcănit. A scârţâit îndelung. A 
păcănit scurt de două ori. Scârț. Scârt. Era o 
succesiune de sunete cunoscută... care i-a 


trezit lui Leo o veche amintire. Şi-a dat seama 
că Festus încerca să spună ceva. Folosea codul 
Morse - așa cum îl învățase mama lui cu ani în 
urmă. Leo a ascultat cu atenţie, transformând 
păcăni- turile în litere: un mesaj simplu care se 
tot repeta. 

— Da, a spus Leo. înţeleg. Așa voi face. Iți 
promit! 

Ochii dragonului s-au întunecat. Festus nu 
mai era. 

Leo plângea. Nu se simţea nicicum jenat. 
Prietenii îi stăteau de-o parte și de alta, îl 
mângâiau pe spate și-l încurajau; dar bâzâitul 
din urechile lui Leo le acoperea cuvintele. 

în cele din urmă, Jason a spus: 

— îmi pare foarte rău, omule. Ce i-ai promis 
lui Festus? 

Leo și-a tras nasul. A deschis panoul de pe 
capul dragonului, ca să fie sigur, dar discul de 
control era crăpat și ars, imposibil de reparat. 

— Mi-a zis tata ceva, a spus Leo. Orice lucru 
poate fi refolosit. 

— Tatăl tău a vorbit cu tine? a întrebat 
Jason. Când? 

Leo nu i-a răspuns. A meșterit la balamalele 
de la gâtul dragonului până i-a desprins capul. 
Cântărea cam cincizeci de kilograme, dar Leo 
a reușit să-l ţină în braţe. Și-a ridicat privirea 
spre cerul înstelat și a zis: 

— Du-1 înapoi în buncăr, tată. Te rog, până 
când voi putea să-l refolosesc. Nu ţi-am cerut 


niciodată nimic. 

Vântul s-a întețit și capul dragonului s-a 
ridicat din braţele lui Leo de parcă ar fi fost 
ușor ca un fulg. A zburat spre cer și dus a fost. 

Piper l-a privit uimită. 

— Ţi-a răspuns? 

— Am avut un vis, a reușit Leo să spună. Vă 
povestesc mai târziu. 

Ştia că le datora prietenilor o explicaţie mai 
bună, dar de-abia putea vorbi. Şi el se simţea 
ca o mașinărie stricată - ca și cum cineva ar fi 
smuls o bucată din el și n-avea să mai fie 
întreg niciodată. Putea să se miște, să 
vorbească, să-și vadă mai departe de treabă. 
Dar avea să fie mereu dezechilibrat, calibrat 
incorect. 

însă nu-și permitea să se defecteze și el. Ar 
fi însemnat că Festus a murit degeaba. Trebuia 
să ducă la bun sfârșit misiunea - de dragul 
mamei lui, al prietenilor, al dragonului. 

S-a uitat înjur. Marele conac alb strălucea în 
mijlocul domeniului. Era înconjurat de ziduri 
înalte de cărămidă, prevăzute cu lumini și 
camere de supraveghere, însă Leo observa 
acum - sau mai degrabă simțea - cât de bine 
erau apărate acele ziduri. 

— Unde suntem? a întrebat. Adică în ce 
oraș? 

— Omaha, Nebraska, a spus Piper. Am văzut 
un panou pe drum încoace. Dar nu știu ce-i cu 
acest conac. Am venit chiar după tine, dar 


când ai aterizat, îţi jur, Leo, că mi s-a părut 
că... nu știu... 

— Lasere, a spus Leo. 

A luat o bucată din dragon și a aruncat-o 
spre gard. Din zidul de cărămidă a ieșit 
imediat o turelă și un fascicul de căldură a 
transformat platoșa din bronz în cenușă. 

Jason a fluierat. 

— Asta da sistem de apărare. Cum de mai 
suntem noi în viață? 

— Festus, a spus Leo trist. El a suportat 
tirul. Laserele l-au făcut arșice când s-a 
apropiat, așa că focul nu s-a mai concentrat pe 
noi. L-am condus direct într-o capcană care i-a 
adus moartea. 

— N-aveai de unde să știi, a spus Piper. Ne- 
a salvat din nou viaţa. 

— Şi acum ce facem? a întrebat Jason. 
Porţile principale sunt închise și bănuiesc că 
nu pot să vă scot în zbor de-aici fără să fim 
doborâţi. 

Leo s-a uitat de-a lungul aleii care ducea la 
marele conac. 

— De vreme ce nu putem ieși de-aici, va 
trebui să intrăm. 

CAPITOLUL 31 


Jason 


Jason ar fi murit de cinci ori în drum spre 
ușa de la intrare dacă n-ar fi fost Leo. 

Prima dată a fost trapa de pe trotuar 
activată cu senzori de mișcare, apoi laserele 
de pe trepte, apoi gazul iritant de pe 
balustrada pridvorului, ţepii otrăviți declanșaţi 
când călcâi pe covorul din fața casei și, 
desigur, soneria de la intrare care exploda. 

Leo le-a dezactivat pe toate. Parcă mirosea 
capcanele și scotea din centură unealta de 
care avea nevoie pentru a le scoate din 
funcţiune. 

— Eşti uimitor, omule, i-a spus Jason. 

Leo s-a încruntat în timp ce examina 
încuietoarea ușii de la intrare. 

— Da, uimitor, a spus. Nu pot repara un 
dragon, dar sunt uimitor. 

— Hei, n-a fost... 

— Ușa de la intrare e deja descuiată, a 
anunţat Leo. 

Piper s-a uitat spre ușă cu neîncredere. 

— Serios?  Atâtea capcane și ușa e 
descuiată? 

Leo a răsucit încuietoarea. Ușa s-a deschis 
cu ușurință șia intrat fără să ezite. 

înainte ca Jason să-l urmeze, Piper l-a prins 
de braţ. 

— Va avea nevoie de ceva timp ca să 
depășească episodul cu Festus. Nu o lua 
personal. 


— Da, a spus Jason. Da, bine. 

Totuși, se simţea groaznic. în magazinul 
Medeei spusese niște chestii nasoale despre 
Leo - lucruri pe care un prieten n-ar trebui să 
le spună, ca să nu mai vorbim de faptul că 
aproape îl măcelărise pe Leo cu o sabie. Dacă 
n-ar fi fost Piper, ar fi fost morţi amândoi. Şi 
nici Piper nu scăpase prea ușor. 

— Piper, a spus el, știu că eram confuz la 
Chicago, dar lucrurile alea despre tatăl tău... 
Dacă are probleme, vreau să te ajut. Nu-mi 
pasă dacă e o capcană sau nu. 

Ochii ei aveau mereu culori diferite, dar 
acum păreau fărâmiţaţi, de parcă ar fi văzut 
ceva ce pur și simplu nu putea accepta. 

— Jason, nu știi ce vorbeşti. Te rog, nu mă 
face să mă simt și mai rău. Haide. Trebuie să 
avem grijă unul de celălalt. 

S-a aplecat și a intrat. 

„Da“, și-a zis Jason. „Da, ne pricepem de 
minune la asta.“ 

x 


Prima impresie a lui Jason despre casă: Era 
întunecoasă. 

După ecoul pașilor, și-a dat seama că holul 
de la intrare era enorm, chiar mai mare decât 
penthouse-ul lui Boreas; dar singurele lumini 
erau cele care veneau de afară, din curte. O 
strălucire slabă se strecura prin perdelele 
groase de catifea. Ferestrele aveau cam trei 


metri înălțime. între ele, de-a lungul pereţilor, 
se înșirau niște statui din metal în mărime 
naturală. Pe măsură ce se obișnuia cu 
întunericul, Jason a dat cu ochii de niște 
canapele aranjate în formă de U în mijlocul 
camerei, o măsuţă de cafea și un scaun mare 
în partea opusă. Un candelabru masiv 
strălucea pe tavan. Pe peretele din spate erau 
mai multe uși închise. 

— De unde se aprinde lumina? 

Vocea îi răsună în încăpere cu un ecou 
îngrijorător. 

— Nu văd niciun întrerupător, a spus Leo. 

— Foc? a sugerat Piper. 

Leo a întins mâna, dar nu s-a întâmplat 
nimic. 

— Nu funcţionează. 

— Nu mai poţi controla focul? De ce? a 
întrebat Piper. 

— Păi dacă aș ști... 

— Bine, bine. Și acum ce facem - explorăm? 

Leo a clătinat din cap. 

— După toate capcanele de afară? Nu eo 
idee bună. 

Jason simţea fiori. Detesta să fie semizeu. 
Când s-a uitat în jur, încăperea nu i s-a părut 
primitoare. Şi-a imaginat că după perdele erau 
ascunse maleficele spirite ale furtunii, că sub 
covor erau dragoni, candelabrul era făcut din 
cioburi letale de gheaţă, gata să-i străpungă. 

— Leo are dreptate, a spus el. Nu ne mai 


despărțim din nou ca în Detroit. 

— O, îţi mulţumesc că mi-ai amintit de 
ciclopi. 

Lui Piper îi tremura vocea. 

— Aveam nevoie de asta. 

— Mai sunt câteva ore până în zori, a spus 
Jason. E prea rece să așteptăm afară. Hai să 
aducem cuștile înăuntru și să ne facem tabăra 
în camera asta. Vom aștepta să se lumineze; 
apoi vom decide ce-i de făcut. 

Cum niciunul nu s-a gândit la o soluţie mai 
bună, au rostogolit cuștile în care se aflau 
antrenorul Hedge și spiritele furtunii, apoi s- 
au instalat în casă. Din fericire, Leo n-a găsit 
perne otrăvitoare sau electrice pe canapele. 

Leo nu părea să aibă dispoziția necesară 
pentru a mai face tacos. în plus, nu aveau nici 
foc, așa că s-au mulţumit cu mâncare rece. 

în timp ce mânca, Jason studia statuile de 
metal de lângă pereţi. Semănau cu niște zei 
sau eroi greci. Poate că era un semn bun. Sau 
poate că erau folosite pentru trasul la ţintă. Pe 
măsuța de cafea era un serviciu de ceai și un 
teanc de reviste cu coperte lucioase, dar Jason 
nu vedea ce scrie pe ele. Scaunul cel mare din 
celălalt capăt al mesei semăna cu un tron. 
Niciunul nu s-a gândit să se așeze pe el. 

Cuștile dădeau și ele camerei un aer 
înfricoșător. Spiritele se agitau încontinuu, 
șuierau și se învârteau, iar Jason avea senzaţia 
neplăcută că îl urmăreau. Simţea ura lor 


pentru copiii lui Zeus - stăpânul cerului îi ordo- 
nase lui Eol să-i întemnițeze. Spiritele nu-și 
doreau altceva decât să-l sfâșie pe Jason. 

în ce-l privește pe antrenorul Hedge, era 
tot cu gura deschisă, cu bâta în aer. Leo 
meșterea la cușcă, încercând s-o deschidă cu 
diverse instrumente, dar încuietoarea îi dădea 
bătăi de cap. Jason și-a zis că e mai bine să nu 
să stea lângă el, în caz că Hedge era dezgheţat 
brusc și se apuca să facă pe ţapul-ninja. 

Chiar dacă se simţea plin de energie, odată 
ce și-a umplut stomacul, Jason a început să 


moţăie. Canapelele erau mult prea 
confortabile - era mult mai bine decât în 
spinarea dragonului - și stătuse treaz în 


ultimele două dăţi când prietenii lui dormiseră. 
Era epuizat. 

Piper se cuibărise deja pe cealaltă canapea. 
Jason se întreba dacă chiar dormea sau evita o 
discuţie despre tatăl ei. Ce spusese Medeea la 
Chicago despre cum Piper putea să-și recapete 
tatăl dacă coopera - nu suna bine. Dacă Piper 
riscase viața propriului tata ca să-i salveze, 
Jason să simțea și mai vinovat. 

Și începeau să simtă presiunea timpului. 
Dacă socotise bine, era dimineaţa zilei de 20 
decembrie. Ceea ce însemna că a doua zi era 
solstițiul de iarnă. 

— Dormi, a spus Leo, care încă meșterea la 
încuie- toarea cuștii. E rândul tău. 

Jason a oftat din greu. 


— Leo, îmi pare rău de lucrurile pe care le- 
am spus la Chicago. Nu eram în apele mele. 
Nu ești enervant și iei lucrurile în serios, mai 
ales munca. Mi-ar plăcea să pot face jumătate 
din lucrurile pe care le faci tu. 

Leo a pus șurubelniţa jos. A ridicat ochii 
spre tavan și a clătinat din cap de parcă s-ar fi 
gândit: „Ce-o să mă fac cu tipul ăsta?“ 

— Mă străduiesc din greu să fiu enervant, a 
spus Leo. Nu-mi insulta abilitatea de a enerva. 
Și cum să te detest dacă îţi ceri scuze? Sunt un 
simplu mecanic. Tu ești prinţul cerului, fiul 
Stăpânului Universului. Sunt obligat să te 
detest. 

— Stăpânul Universului? 

— Sigur, tu ai totul - pac! Omul-fulger. 
„Priviţi-mă cum zbor. Sunt vulturul care 
plutește...“ 

— Taci din gură, Valdez. 

Leo a reușit să schiţeze un zâmbet. 

— Vezi? Te enervez. 

— îmi cer scuze pentru că mi-am cerut 
scuze. 

— Mulţumesc. 

A revenit la treabă, dar tensiunea dintre ei 
se mai risipise. Leo încă părea trist și epuizat - 
dar nu la fel de supărat. 

— Du-te la culcare, Jason, i-a ordonat el. Va 
dura câteva ore să-l eliberez pe omul-țap. Apoi 
trebuie să mă gândesc cum pot face o cușcă 
mai mică pentru venti, pentru că nu am de 


gând să car cușca asta în California. 

— L-ai reparat pe Festus, a spus Jason. I-ai 
oferit un nou scop. Cred că misiunea asta a 
fost punctul culminant al vieţii lui. 

Jason s-a temut să n-o fi dat în bară și să-l fi 
supărat din nou pe Leo, dar acesta doar a 
oftat. 

— Așa sper, a spus el. Acum, la somn, frate. 
Vreau să stau o vreme fără forme de viaţă 
organică în jur. 

Jason nu era sigur ce însemna asta, dar n-a 
insistat. A închis ochii și a avut parte de un 
somn lung și, din fericire, fără vise. 

S-a trezit numai când au izbucnit ţipetele. 

* 


— Ahhhggggggh! 
Jason a sărit în picioare. Nu era sigur ce era 


mai supărător - lumina soarelui care scălda 
camera sau satirul care zbiera. 

— Antrenorul s-a trezit, a spus Leo, deși nu 
mai era nevoie. 

Gleeson Hedge tropăia pe picioarele lui 
păroase, lovind cu bâta și urlând „Muriţi!“ în 
timp ce zdrobea serviciul de ceai, sfâșia 
canapele și ataca tronul. 


— Domnule antrenor! a tipat Jason. 

Hedge s-a întors, respirând plin de năduf. 
Avea o privire atât de sălbatică, încât Jason s-a 
temut că-l va ataca. Satirul încă avea tricoul 
portocaliu și fluierul, dar coarnele îi erau 


foarte vizibile deasupra părului creţ, iar 
picioarele din spate erau, fără nicio urmă de 
îndoială, de tap. „Poţi spune despre un ţap că 
e puternic ca un taur?“ Jason și-a alungat 
gândul. 

— Eşti puştiul cel nou, a spus Hedge, 
coborând bâta. Jason. 

S-a uitat la Leo, apoi la Piper, care tocmai 
se treziseră. Părul ei părea să fi devenit cuibul 
unui hamster prietenos. 

— Valdez, McLean, a spus antrenorul. Ce se 
întâmplă? Eram la Marele Canion. Anemoi 
thuellai ne atacau și... 

Atunci a văzut colivia cu spiritele furtunii, 
iar ochii i-au luat-o iar razna: „Muriţi!“ 

— Hei, domnule antrenor! 

Leo i-a tăiat calea, lucru destul de curajos, 
chiar dacă Hedge era cu cincisprezece 
centimetri mai scund. 

— E în regulă. Sunt închise. Tocmai v-am 
scos din cealaltă cușcă. 

— Cușcă? Din cușcă? Ce se întâmplă? 
Faptul că sunt satir nu înseamnă că nu te pot 
pune să faci flotări, Valdez! 

Jason și-a dres glasul. 

— Domnule antrenor - Gleeson - sau cum 
dorești să-ţi spunem. Ne-ai salvat la Marele 
Canion. Ai fost foarte curajos. 

— Bineînţeles că am fost! 

— Echipa de intervenţie și-a făcut apariţia 
și ne-a dus în Tabăra Semizeilor. Credeam că 


te-am pierdut. 
Apoi am auzit că spiritele furtunii te-au dus 
înapoi la ăăă... operatorul lor, Medeea. 

— Vrăjitoarea aia! Stai așa - e imposibil. Ea 
e muritoare. E moartă. 

— Da, bine, a spus Leo, a reușit să nu mai 

fie moartă. Hedge a dat din cap privindu-i cu 

ochii mijiți. 

— Așa deci! Aţi fost trimiși într-o misiune 
periculoasă ca să mă salvaţi. Excelent! 

— Hm. 

Piper s-a ridicat în picioare, cu mâinile sus 
ca să n-o atace antrenorul. 

— De fapt, Glee..., pot să vă spun în 
continuare domnule antrenor Hedge? Sună 
aiurea să vă spun Gleeson. Misiunea noastră 
are alt scop. V-am găsit din întâmplare. 

— A. 

Antrenorul a părut să se dezumfle, dar 
numai pentru o secundă. Apoi privirea i s-a 
înflăcărat din nou. 

— Dar nu există accidente în misiuni. Așa a 
fost sortit să se întâmple! Deci ăsta e bârlogul 
vrăjitoarei, nu-i așa? De ce e totul din aur? 

— Din aur? 

Jason a privit în jur. 

Văzându-i pe Leo și Piper cum tresar, și-a 
dat seama că nici ei nu observaseră încă. 

Camera era plină de aur - statuile, serviciul 
de ceai pe care îl spărsese Hedge, scaunul 
care era cu siguranță un tron. Până și 


perdelele - care păreau să se fi dat la o parte 
singure în zori - păreau tesute din fir de aur. 

— Frumos, a spus Leo. Nu-i de mirare că au 
asemenea măsuri de securitate. 

— Asta... s-a bâlbâit Piper... Asta nu e casa 
Medeei, domnule antrenor. E casa unui 
bogătaș din Omaha. Am fugit de Medeea și am 
aterizat aici. 

— E mâna destinului, frumușeilor! a insistat 
Hedge. Sunt sortit să vă protejez. Ce căutaţi? 

înainte ca Jason să hotărască dacă vrea să 
dea explicaţii sau pur și simplu să-l bage pe 
Hedge înapoi în cușcă, o ușă s-a deschis din 
cealaltă parte a camerei. 

Un tip mic și îndesat într-un halat alb, a ieșit 
cu o periuță de dinţi de aur în gură. Avea o 
barbă albă și o scufie dintr-acelea lungi, de 
modă veche, trasă peste părul alb. A înlemnit 
când a dat cu ochii de ei și periuţa de dinţi i-a 
căzut din gură. 

A privit în camera din spatele lui și a strigat: 

— Fiule? Lit, vino te rog aici. Sunt niște 
oameni ciu- daţi în sala tronului. 

Antrenorul Hedge a făcut ce se aștepta 
toată lumea. Și-a ridicat bâta și a strigat: 
„Mori!“ 


Jason 


A fost nevoie să-și unească forţele ca să-l 
oprească pe satir. 

— Hei, domnule antrenor! a spus Jason. 
Potolește-te! 

Un tip mai tânăr a intrat în cameră. Jason 
și-a dat seama că trebuia să fie Lit, fiul 
bătrânului. Era îmbrăcat în pantaloni de 
pijama și un tricou fără mâneci pe care scria 
CORNHUSKERS’ și ţinea în mână o sabie care 
părea să poată tăia orice, numai porumb nu. 
Brațele lui  dezgolite erau acoperite de 
cicatrice, iar faţa, încadrată de un păr negru 
ondulat, ar fi fost frumoasă dacă n-ar fi fost și 
ea plină de tăieturi. 

Lit a pus imediat ochii pe Jason, ca și cum 
ar fi fost cea mai mare ameninţare, și s-a 
îndreptat spre el, ridicând sabia deasupra 
capului. 

— Stai! 

Piper a făcut un pas în faţă, încercând să 
aibă o voce cât mai împăciuitoare. 

— Este o neînțelegere! Totul e în regulă. 

Lit s-a oprit, dar încă părea precaut. 

Nu prea ajuta nici faptul că Hedge striga: 

— Mă ocup eu de ei! Nu vă faceţi griji! 

— Domnule antrenor, l-a rugat Jason, poate 
că sunt prietenoși. în plus, le-am pătruns în 
casă. 

— Vă mulțumesc! a spus bătrânul în halat 
de baie. Și acum spuneţi-mi, cine sunteţi și ce 
căutaţi aici? 

— Haideţi să lăsăm armele jos, a spus 
Piper. Domnule antrenor, dumneavoastră 
primul. 

Hedge a strâns din dinţi. 

— Nici măcar o lovitură? 

— Nu, a spus Piper. 

— Ce zici de un compromis? îi ucid și dacă 
se dovedește că erau prietenoși, îmi cer scuze. 

— Nu! a insistat Piper. 

— Hm. 

Antrenorul Hedge și-a coborât bâta. 

Piper i-a zâmbit prietenos lui Lit în semn de 
regret. Chiar și cu părul ciufulit și hainele 
neschimbate de două zile, era extrem de 
drăguță, și Jason a fost puţin gelos că-i 
zâmbea lui Lit. 

Lit a pufnit și și-a băgat sabia în teacă. 

—  Vorbești bine, fetițo, din fericire pentru 
prietenii tăi, altfel i-aș fi trecut prin sabie. 

— Apreciez asta, a spus Leo. încerc să nu fiu 
trecut prin sabie înainte de prânz. 


Bătrânul în halat a oftat și a tras un picior 
ceainicului distrus de Hedge. 

— Ei bine, dacă tot sunteţi aici, luaţi loc. 

Lit s-a încruntat. 

— Majestatea Voastră... 

— Nu, nu, e în regulă, Lit, a spus bătrânul. 
Ţară nouă, obiceiuri noi. Pot sta jos în 
prezența mea. La urma urmei, m-au văzut în 
hainele de noapte. N-are sens să mai ținem la 
formalităţi. 

A făcut tot posibilul să zâmbească, deși 
părea să se străduiască exagerat de mult. 

— Bine aţi venit în umila mea casă. Eu sunt 
regele Midas. 


* 


— Midas? Imposibil, a spus antrenorul 
Hedge. Midas e mort. 

Stăteau pe canapele, în timp ce regele se 
rezemase de spătarul tronului. E greu să faci 
asta când ești în halat de baie, iar Jason se 
temea ca bătrânul să nu uite și să-și ţină 
picioarele apropiate. Dar cine știe, poate că 
purta boxeri de aur pe dedesubt. 

Lit rămăsese în spatele tronului, cu ambele 
mâini pe sabie, uitându-se la Piper și flexându- 
și mușchii braţelor doar ca să-i enerveze. 
Jason s-a întrebat dacă și el arăta atât de bine 
când ţinea sabia. Se îndoia serios. 

Piper s-a ridicat. 

— Ce vrea să spună prietenul nostru satir, 


Maiestatea Voastră, este că sunteţi al doilea 
muritor pe care îl întâlnim și care ar trebui să 
fie - scuzaţi-mă - mort. Regele Midas a trăit cu 
mii de ani în urmă. 

— Interesant. 

Regele a privit pe fereastră la cerul albastru 
luminos și la lumina soarelui de iarnă. De la 
depărtare, centrul orașului Omaha semăna cu 
o grămadă de cuburi pentru copii - prea curat 
și mic ca să fie un oraș adevărat. 

— Ştiţi, a spus regele, cred că chiar am fost 
mort o vreme. E ciudat. Pare un vis, nu-i așa, 
Lit? 


— Un vis foarte lung, Maiestate. 

— Şi totuși, acum suntem aici. Mă simt 
foarte bine, îmi place mai mult să fiu în viaţă. 

— Dar cum s-a întâmplat? a întrebat Piper. 
Nu cumva aveți... o stăpână? 

Midas a ezitat, dar în ochi i-a jucat o sclipire 
vicleană. 

—  Contează, draga mea? 

— Îi putem ucide oricând, a sugerat Hedge. 

— Domnule antrenor, nu mă ajuţi, a spus 
Jason. Ce-ar fi să ieșiţi și să staţi de pază? 

Leo a tușit. 

— Crezi că e în regulă? Au niște măsuri de 
securitate grozave. 

— O, da, a spus regele. îmi cer scuze 
pentru asta. Dar sunt minunate, nu-i așa? E 
uimitor câte se mai pot cumpăra cu aur încă. 
Aveţi niște jucării excelente în ţara asta! 

A pescuit o telecomandă din buzunarul 
halatului și a apăsat niște butoane - un cod, 
bănuia Jason. 

— Așa, a spus Midas. Acum poţi ieși. 

Hedge a mârâit. 

— Bine. Dar dacă aveţi nevoie de mine... 

I-a făcut cu ochiul lui Jason cu subînţeles. 
Apoi a îndreptat un deget spre el însuși, a 
arătat cu două degete spre gazde și a mimat 
cu un deget că-și taie gâtul. Un limbaj al 
semnelor foarte subtil. 

— Da, mulțumesc, a spus Jason. 

După ce satirul a plecat, Piper a schițat încă 


un zâmbet diplomatic. 
— Deci... nu știți cum aţi ajuns aici? 
— Aăă, ba da. într-un fel, a spus regele. 


S-a încruntat la Lit. 

— De ce am ales Omaha, poţi să-mi spui? 
Știu că nu datorită vremii. 

— Oracolul, a spus Lit. 

— Da! Mi s-a spus că există un oracol în 
Omaha. 

Regele a ridicat din umeri. 

— Se pare că m-am înșelat. Dar casa asta e 
destul de frumoasă, nu-i așa? Lit - e 
prescurtarea de la Lityerses, apropo, un 
numele oribil, dar mama lui a insistat - Lit are 
spaţiu berechet ca să se antreneze cu sabia. E 
vestit pentru asta. Pe vremuri era supranumit 
Secerătorul de bărbaţi. 

— O! 

Piper a încercat să pară entuziasmată. 

— Foarte frumos. 

Zâmbetul lui Lit era mai degrabă un rânjet 
crud. Acum Jason era sută la sută sigur că nu-i 
place de tipul ăsta și începea să regrete că-l 
trimisese pe Hedge afară. 

— Deci, a spus Jason. Tot aurul ăsta... 

Ochii regelui s-au luminat. 

— Eşti aici pentru aur, băiete? Te rog, ia o 
broșură! 

Jason s-a uitat la broșurile de pe măsuţa de 
cafea. Titlul era: AURUL: Investește pentru 
totdeauna. 

— Ăăă... vindeti aur? 


— Nu, nu, a spus regele. Eu fac aur. în 
vremuri nesigure ca astea, aurul e cea mai 
înţeleaptă investiție, nu crezi? Guvernele cad. 
Morţii se ridică din morminte. Uriașii atacă 
Olimpul. Dar aurul își păstrează valoarea! 

Leo s-a încruntat. 

— Am văzut reclama aia. 

— O, nu te lăsa păcălit de imitaţiile ieftine! a 
spus regele. Te asigur, pot oferi cel mai bun 
preţ unui investitor serios. Pot să fac o gamă 
largă de obiecte din aur pe loc. 

— Dar... 

Piper a dat din cap confuză. 

— Maiestatea  Voastră a renunţat la 
abilitatea de a transforma totul în aur, nu-i 
așa? 

împăratul a părut uimit. 

— Să renunţ? 

— Da, a spus Piper. Aţi primit-o de la un 
zeu... 

— De la Dionysos, a încuviinţat regele. l-am 
salvat unul dintre satiri și, în schimb, zeul mi-a 
îndeplinit o dorinţă. Am ales să transform totul 
în aur. 

— Dar v-aţi transformat din greșeală 
propria fiică în aur, și-a amintit Piper. Și v-aţi 
dat seama cât de lacom aţi devenit. Așa v-aţi 
pocăit. 

— Pocăit! 

Regele Midas l-a privit pe Lit neîncrezător. 


— Vezi, fiule? Lipsești câteva mii de ani și 
povestea e complet răstălmăcită. Draga mea, 
chiar spun poveștile alea că mi-aș fi pierdut 
această abilitatea? 

— Păi, probabil că nu. Se spune că aţi 
învăţat să des- faceţi vraja folosind apă și că v- 
aţi readus fiica la viaţă. 

— Asta e adevărat. Uneori încă mai trebuie 
să dreg ce fac. Nu avem apă curentă în casă 
pentru că nu vreau să se producă accidente... 

S-a oprit și a arătat spre statui. 

— Dar am ales să locuim lângă un râu în 
caz de nevoie. Din când în când uit și îl bat pe 
Lit pe spate... 

Lit s-a retras câţiva pași. 

— E sinistru. 

— Ti-am spus că-mi pare rău, fiule. în orice 
caz, aurul e extraordinar. De ce aș renunţa la 
el? 

— Păi... 

Piper părea într-adevăr pierdută. 

— Nu asta e morala poveștii? Că v-aţi 

învăţat lecţia? Midas a râs. 

— Draga mea, pot să-ţi văd puţin rucsacul? 
Aruncă-l aici. 

Piper a ezitat, dar n-a vrut să-l jignească pe 
rege. A scos totul din rucsac și i l-a aruncat lui 
Midas. De îndată ce l-a prins, acesta s-a 
transformat în aur, așa cum gheaţa cuprinde o 
bucată de material. Părea în continuare flexibil 
și moale, dar era cu siguranţă din aur. Regele i 


l-a aruncat înapoi. 

— După cum vedeţi, încă pot transforma 
orice în aur, a spus Midas. Rucsacul e și el 
magic acum. Hai, bagă în el dușmanii, spiritele 
furtunii. 

— Serios? 

Leo a devenit brusc interesat. A luat 
rucsacul de la Piper și l-a ţinut în dreptul 
cuștii. De îndată ce a desfăcut rucsacul, 
vânturile s-au agitat și au început să urle în 
semn de protest. Barele  coliviei s-au 
cutremurat. Ușa închisorii s-a deschis brusc și 
vânturile au fost aspirate direct în rucsac. Leo 
a tras fermoarul și a zâmbit. 

— Trebuie să recunosc - asta e tare. 

— Vezi? a spus Midas. Cum să fie abilitatea 
mea un blestem? Să fim serioși. N-am învăţat 
nicio lecţie, iar viaţa nu e o poveste, fetiţo. 
Sincer, fiica mea Zoe a fost mult mai agreabilă 
ca statuie de aur. 

— Vorbea mult, a intervenit Lit. 

— Exact! Așa că am transformat-o în aur. 

Midas a arătat cu degetul. în colţ era statuia 
de aur a unei fete cu o expresie șocată, de 
parcă ar fi spus: „lată!“ 

— E oribil! a spus Piper. 

— Prostii. Nu se supără. în plus, dacă mi-aș 
fi învăţat lecţia, aș mai fi avut așa ceva? 

Midas și-a scos scufia, iar Jason nu știa cum 
să reacționeze - să râdă sau să i se facă rău. 
Din părul cărunt al lui Midas ieșeau niște 


urechi cenușii lungi și îmblănite - ca ale lui 
Bugs Bunny, doar că nu erau urechi de iepure. 
Erau urechi de măgar. 

— Uau, a spus Leo. Aș fi preferat să nu văd 
asta. 

— Groaznic, nu-i așa? a oftat Midas. La 
câţiva ani după incidentul cu aurul, am jurizat 
un concurs muzical între Apollo și Pan și l-am 
desemnat câștigător pe Pan. Apollo, care nu 
știe să piardă, a spus că trebuie să am urechi 
de măgar, și voila. Asta a fost răsplata mea 
pentru că am spus adevărul. Am încercat să 
păstrez secretul. Doar frizerul a știut de ele și 
nu s-a putut abţine să dea din gură. 

Midas a mai făcut semn spre o statuie - un 
chel într-o togă de aur, care ţinea în mână o 
foarfecă. 

— El este. Nu va mai împărtăși secretele 
nimănui. 

împăratul a zâmbit. Dintr-odată, lui Jason nu 
i s-a mai părut că e un bătrân inofensiv într-un 
halat de baie. Ochii lui aveau o strălucire 
veselă - privirea unui nebun care știa că e 
nebun, își accepta nebunia și se delecta cu ea. 

— Da, aurul are multe utilizări. Cred că de 
asta am fost adus înapoi, nu-i așa Lit? S-o 
finanţăm pe stăpâna noastră. 

Lit a dat din cap. 

— De-asta și pentru că sunt bun la mânuitul 
săbiei. 


Jason s-a uitat la prietenii lui. Aerul din 
încăpere i s-a părut brusc mult mai rece. 

— Deci, ai o stăpână, a spus Jason. Lucrezi 
pentru uriași. 

Regele Midas a făcut un semn plictisit cu 
mâna. 

— Ei bine, pe mine nu mă interesează 
uriașii. Dar chiar și armatele supranaturale 
trebuie plătite. îi sunt foarte îndatorat stăpânei 
mele. Am încercat să explic asta ultimului grup 
care a venit aici, dar au fost foarte 
neprietenoși. N-au cooperat deloc. 

Jason și-a strecurat mâna în buzunar și a 
scos moneda de aur. 

— Ultimul grup? 

— Vânătoresele, a mârâit Lit. Blestematele 
alea de fete ale lui Artemis. 

Jason a simțit o scânteie electrică - 
literalmente o scânteie - străbătându-i șira 
spinării. A simţit miros de ars, de parcă tocmai 
ar fi topit un arc din canapea. 

Sora lui fusese aici. 

— Când? a întrebat. Ce s-a întâmplat? 

Lit a ridicat din umeri. 

— Acum câteva zile. N-am apucat să le 
omor, din păcate. Căutau niște lupi malefici 
sau așa ceva. Au spus că se luaseră după o 
urmă care le purta spre vest. Un semizeu 
dispărut - nu-mi amintesc. 

„Percy Jackson“, și-a zis Jason. Annabeth 
spusese că Vânătoresele îl căutau. Iar în visul 


cu casa în flăcări din pădurea de sequoia, 
Jason auzise urletul unor lupi inamici. Hera îi 
numise apărătorii ei. Sigur exista o legătură. 

Midas și-a scărpinat urechile de măgar. 

— Nişte tinere foarte neplăcute, 
vânătoresele astea, și-a amintit el. Au refuzat 
categoric să fie transformate în aur. Sistemul 
de securitate de afară a fost instalat în 
principal pentru ca așa ceva să nu se mai 
întâmple. N-am timp pentru investitori 
neserioși. 

Jason s-a ridicat încetișor și s-a uitat la 
prietenii lui. Aceștia au înțeles mesajul. 

— Bine atunci, a spus Piper, schițând un 
zâmbet. A fost o plăcere. Bine aţi revenit la 
viață. Vă mulțumim pentru rucsacul din aur. 

— O, dar nu puteţi pleca! a spus Midas. Știu 
că nu sunteţi investitori serioși, dar e în 
regulă! Trebuie să-mi refac colecţia. 

Lit zâmbea plin de cruzime. împăratul s-a 
ridicat, iar Leo și Piper s-au îndepărtat de el. 

— Nu trebuie să vă faceţi griji, i-a asigurat 
regele. Nu trebuie să fiți transformați în aur. 
Eu le dau tuturor oaspeţilor mei posibilitatea 
de a alege dacă vor să se alăture colecţiei mele 
sau să moară de mâna lui Lityerses. Oricare 
dintre variante e la fel de bună. 

Piper a încercat să folosească magia 
cuvintelor. 

— Maiestate, nu puteţi... 

Mai repede decât te-ai fi așteptat de la un 


bătrân, Midas a ţâșnit și a apucat-o de 
încheietură. 

— Nu! a tipat Jason. 

Dar o pojghiță de aur a cuprins-o pe Piper și 
într-o fracțiune de secundă s-a transformat 
într-o statuie strălucitoare. Leo a încercat să 
invoce focul, dar uitase că abilitatea lui nu mai 
funcţiona. Midas i-a atins mâna, iar Leo s-a 
transformat în metal. 

Jason era atât de îngrozit că nu se mai putea 
mișca. Prietenii lui pur și simplu nu mai erau. 
Iar el nu fusese în stare să facă nimic. 

Midas a zâmbit ca și cum și-ar fi cerut 
scuze. 

— Mă tem că aurul bate focul. 

A făcut un semn cu mâna în jur, la perdelele 
și mobilierul din aur. 

— în această cameră, puterea mea le 
atenuează pe toate celelalte: Focul... Chiar și 
farmecele prin vorbe Așa că îmi mai rămâne 
un singur trofeu de luat. 

— Hedge! a tipat Jason. Avem nevoie de 
ajutor aici! 

De data asta satirul n-a mai apărut. Jason s- 
a întrebat dacă fusese răpus de lasere sau 
dacă se afla pe fundul unei gropi-capcană. 

Midas a chicotit. 

— 'Ţapul nu-ţi sare în ajutor? Trist. Dar nu-ţi 
face griji, băiete! Nu e foarte dureros. Lit îți 
poate confirma. 


Lui Jason i-a venit o idee. 

— Aleg lupta. Ai spus că pot alege să lupt 
cu Lit. 

Midas a părut ușor dezamăgit, dar a ridicat 
din umeri. 

— Am spus că poţi muri în luptă cu Lit. 
Sigur, dacă asta vrei. 

împăratul a făcut un pas înapoi, iar Lit și-a 
ridicat sabia. 

— O să-mi facă o deosebită plăcere, a spus 
Lit. Eu sunt Secerătorul de bărbaţi! 

— Hai, Cornhusker. 

Jason și-a invocat arma. De data asta era o 
suliță, iar Jason s-a bucurat pentru că era 
lungă. 

— O armă de aur! a spus Midas. Foarte 
frumos. 

Lit a atacat. 

Tipul era rapid. Secera în dreapta și în 
stânga, iar Jason de-abia putea să evite 
loviturile, dar mintea îi stătea la altceva - 
analiza mișcările, studia stilul lui Lit, care doar 
ataca, nu se apăra. 

Jason para, evita și bloca. Lit părea surprins 
că încă e în viaţă. 

— Ce stil e ăsta? a mârâit Lit. Nu lupţi ca un 
grec. 

— Antrenament de legionar, a spus Jason, 
deși nu era sigur de unde știa asta. E roman. 

— Roman? 


Lit a lovit din nou, iar Jason i-a deviat lama. 

— Ce înseamnă romani 

— Am vești pentru voi, a spus Jason. Cât 
timp eraţi morţi, Roma a învins Grecia și a 
creat cel mai mare imperiu din toate timpurile. 

— Imposibil, a spus Lit. Nici măcar n-am 
auzit de ei. 

Jason s-a răsucit pe călcâie, l-a împuns pe 
Lit în piept cu sulița și l-a aruncat în tronul lui 
Midas. 

— O, zei, a exclamat Midas. Lit? 

— Sunt bine, a mârâit Lit. 

— Ai face bine să-l ajuţi să se ridice, a spus 
Jason. 

Lit a strigat: 

— Tată, nu! 

Prea târziu. Midas i-a pus mâna pe umăr 
fiului său și dintr-odată o statuie din aur cu o 
înfățișare foarte supărată a apărut pe tronul 
lui Midas. 

— La naiba! s-a plâns Midas. A fost un truc 
murdar, semizeule. N-o să te uit pentru asta. 

L-a mângâiat pe umăr pe Lit. 

— Nu-ţi face griji, fiule. O să te duc la râu 
imediat ce pun mâna pe trofeul ăsta. 

Midas a atacat. Jason s-a ferit, dar bătrânul 
era rapid. Jason a aruncat măsuţa de cafea în 
picioarele bătrânului și l-a dat pe spate, dar 
Midas n-avea să rămână prea mult timp pe jos. 

Apoi Jason s-a uitat cuprins de furie la 


statuia din aur a lui Piper. Era fiul lui Zeus. Nu 
putea să-și abandoneze prietenii. 

A simţit un nod în stomac, iar presiunea 
aerului a scăzut atât de rapid, că i-au pocnit 
urechile. Probabil că Midas a simţit și el, căci 
s-a ridicat și și-a dus mâinile la urechile de 
măgar. 

— Au! Ce faci? a întrebat. Puterea mea e de 
neînvins aici! 

S-a auzit un tunet. Afară, cerul s-a înnegrit. 

— Ştii care mai e o altă excelentă utilizare a 
aurului? a spus Jason. 

Midas a ridicat din sprâncene, brusc 
interesat. 

— Care? 

— Este un excelent conductor de 
electricitate. 

Jason a ridicat sulița, iar plafonul a explodat. 
Un fulger a spart acoperișul de parcă ar fi fost 
o coajă de ou, a atins vârful suliței lui Jason și 
a creat niște arcuri electrice care au făcut 
țăndări canapelele. Din tavan au căzut bucăţi 
de ipsos. Candelabrul a gemut și s-a desprins 
de lanţ, iar Midas a ţipat când a fost țintuit de 
podea. Sticla s-a transformat imediat în aur. 

Când huruitul s-a oprit, o ploaie îngheţată a 
început să cadă în clădire. Midas înjura în 
greaca veche, prins sub candelabru. Ploaia a 
îmbibat totul, transformând candelabrul de aur 
înapoi în sticlă. Piper și Leo se transformau și 
ei la loc, laolaltă cu celelalte statui din cameră. 


Apoi ușa de la intrare s-a izbit de perete, iar 
antrenorul Hedge a năvălit cu bâta pregătită, 
plin de noroi, zăpadă și cu iarbă pe la gură. 

— Ce-am ratat? a întrebat el. 

— Unde ai fost? a întrebat Jason. 

I se învârtea capul din cauză că invocase 
fulgerul și se ţinea tare să nu leșine. 

— Am strigat după ajutor. 

Hedge a râgâit. 

— Luam o gustare. Scuze. Pe cine să ucid? 

— Acum pe nimeni! a spus Jason. Doar ia-l 
pe Leo. Eu o aduc pe Piper. 

— Nu mă lăsa așa! s-a tânguit Midas. 

Peste tot în jurul lui statuile victimelor 
reveneau la viaţă - fiica lui, bărbierul, o 
mulțime de tipi furioși cu săbii. 

Jason a apucat rucsacul de aur al lui Piper și 
proviziile. Apoi a aruncat un covor peste 
statuia de aur a lui Lit de pe tron. Poate că 
asta avea să-l împiedice pe Sece- rătorul de 
bărbaţi să revină la viaţă - cel puţin până își 
reveneau victimele lui Midas. 

— Haideţi să plecăm de aici, i-a spus Jason 
lui Hedge. Cred că oamenii ăștia vor să se 
distreze puţin cu Midas. 

CAPITOLUL 33 


Piper 


Piper s-a trezit înfrigurată, tremurând. 

Avusese un vis groaznic cu un bătrân cu 
urechi de măgar care alerga după ea și striga: 
„Leapşa!“ 

— O, Doamne! 

îi clănțăneau dinţii. 

— M-a transformat în aur! 

— Totul e bine acum. 

Jason s-a aplecat și a înfașurat-o într-o 
pătură călduroasă, dar ea se simţea la fel de 
rece ca un vânt îngheţat. 

A clipit, încercând să-și dea seama unde se 
aflau. Lângă ea ardea un foc de tabără care 
făcea ca aerul să miroasă înțepător a fum. 
Flăcările se proiectau pe pereţii de stâncă. 
Erau într-o mică peșteră, care nu reușea să-i 
adăpostească prea bine. Afară, vântul șuiera. 
Zăpada bătea din lateral. Ar fi putut să fie și zi 
și noapte, întunericul era prea adânc din cauza 
furtunii ca să-și dea seama. 

— L... Leo? a reușit Piper să articuleze. 

— Prezent și dez-aur-ificat. 

Și Leo era învelit în pături. Nu arăta grozav, 
dar era oricum mai bine decât se simţea Piper. 

— Şi eu am avut parte de același tratament 
preţios ca tine, dar mi-am revenit mai repede. 
Nu știu de ce. 

A trebuit să te scufundăm în râu ca să-ţi revii 
complet. Am încercat să te uscăm, dar... e 
foarte, foarte frig. 

— Ai hipotermie, a spus Jason. Ti-am dat cât 


de mult nectar s-a putut. Domnul antrenor 
Hedge a făcut puţină magie cu plante... 

— Medicină sportivă. 

Faţa urâtă a antrenorului a apărut deasupra 
ei. 

— E un hobby al meu. Poate că o să-ți 
miroasă câteva zile respiraţia a ciuperci 
sălbatice și Gatorade, dar o să treacă. Probabil 
că nu vei muri. Probabil. 

— Mulţumesc, a spus Piper cu voce slabă. 
Cum l-aţi învins pe Midas? 

Jason i-a povestit, punând totul pe seama 
norocului. 

Antrenorul a pufni. 

— Puștiul e modest. Trebuia să-l fi văzut. 
Ha! A spintecat! A aruncat cu fulgere! 

— Domnule antrenor, nici măcar n-aţi fost 
de față, a spus Jason. Eraţi afară și rumegaţi 
gazonul. 

Dar satirul de-abia se încălzise. 

— Apoi am apărut eu cu bâta și împreună 
am dominat încăperea. După aceea, i-am spus: 
„Puștiule, sunt mândru de tine! Dacă ai putea 
să mai lucrezi puţin la mușchii din partea 
superioară...“ 

— Domnule antrenor, a spus Jason. 

— Da? 

—  Liniște, vă rog. 

— Sigur. 

Antrenorul s-a așezat lângă foc și a început 


să-și roadă bâta. 

Jason i-a pus lui Piper mâna pe frunte să 
vadă dacă are febră. 

— Leo, aţâţi focul, te rog? 

— Sigur. 

Leo a invocat un ghem de flăcări cât o 
minge de base- ball și l-a aruncat în foc. 

— Așa de rău arăt? s-a înfiorat Piper. 

— Nu, a spus Jason. 

— Nu te pricepi deloc să minţi, a zis ea. 
Unde suntem? 

— Pikes Peak, a spus Jason. Colorado. 

— Dar asta e... la opt sute de kilometri de 
Omaha? 

— Cam așa ceva, a încuviinţat Jason. Am 
înhămat spiritele furtunii să ne aducă până 
aici. Nu le-a plăcut - au mers un pic mai 
repede decât am vrut noi - a fost cât pe ce să 
ne izbească de munte până să reușesc să le 
bag înapoi. N-o să mai încerc a doua oară. 

— De ce suntem aici? 

Leo a pufni. 

— Asta l-am întrebat și eu. 

Jason s-a uitat în furtună de parcă ar fi 
căutat ceva. 

— 'Ţineţi minte dâra strălucitoare lăsată de 
vânt pe care am văzut-o ieri? Era încă pe cer, 
deși pălise mult. M-am luat după ea până n-am 
mai văzut-o. Apoi... sincer să fiu, nu știu. Mi s-a 
părut locul potrivit să ne oprim. 


— Așa șie. 

Antrenorul Hedge a scuipat niște așchii. 

— Palatul plutitor al lui Eol ar trebui să fie 
ancorat deasupra noastră, chiar pe vârf. E unul 
dintre locurile lui preferate de oprire. 

— Poate de-asta. 

Jason s-a încruntat. 

— Nu știu. Parcă totuși alta e pricina... 

— Vânătoresele se îndreptau spre vest, și-a 
amintit Piper. Crezi că sunt prin preajmă? 

Jason și-a frecat antebraţul de parcă l-ar fi 
deranjat tatuajele. 

— Nu văd cum ar putea cineva supravieţui 
pe munte. Furtuna e violentă. E deja seara 
dinaintea solstițiului, dar n-avem ce face, 
trebuie să așteptăm aici ca să treacă furtuna. 
A trebuit să te lăsăm să te odihnești înainte să 
pornim mai departe. 

Nu era nevoie s-o convingă. Vântul care 
șuiera afară o speria și nu se putea opri din 
tremurat. 

— Trebuie să te încălzim. 

Jason s-a așezat lângă ea apoi și-a întins 
braţele într-un gest oarecum stângaci. 

— Te deranjează dacă... 

— Mă rog, a răspuns ea încercând să pară 
degajată. 

A cuprins-o cu braţele. S-au tras mai 
aproape de foc. Antrenorul Hedge își rodea 
bâta și scuipa așchii în foc. 


Leo a scos niște provizii și s-a apucat să 
prăjească niște burgeri într-o tigaie de fier. 

— Deci, prieteni, dacă tot v-aţi cuibărit așa 
bine... am tot vrut să vă spun ceva. în drum 
spre Omaha, am visat ceva. Destul de greu de 
înţeles cu toată electricitatea aia și cu 
imaginile din Roata norocului care tot in- 
terferau. .. 

— Roata norocului? 

Piper a presupus că Leo glumea, dar când a 
ridicat privirea de la burgeri, l-a văzut că era 
cât se poate de serios. 

— Chestia e, a continuat el, că Hefaistos, 
tatăl meu, mi-a vorbit. 

Leo le-a povestit visul. La lumina focului, cu 
vântul care urla, povestea a fost și mai 
înfricoșătoare. Piper își și închipuia vocea 
încărcată de electricitate a zeului avertizându- 
1 în legătură cu uriașii care erau fiii lui Tartar 
și cu faptul că Leo avea să piardă niște 
prieteni. 

Ea a încercat să se concentreze pe ceva bun: 
pe braţele lui Jason care o cuprindeau, pe 
căldura care i se răspândea încet în corp, dar 
era îngrozită. 

— Nu înţeleg. Dacă semizeii și zeii trebuie 
să colaboreze pentru a-i ucide pe uriași, de ce 
zeii nu zic nimic? Dacă au nevoie de noi... 

— Ha! a exclamat antrenorul Hedge. Zeii 
detestă faptul că au nevoie de oameni. Lor le 


place ca oamenii să aibă nevoie de ei, nu 
invers. Situația trebuie să se  agraveze 
considerabil până să recunoască Zeus că a 
greșit când a închis Olimpul. 

— Domnule antrenor, a zis Piper, aţi făcut o 
remarcă aproape inteligentă. 

Hedge a pufnit. 

— Ce? Sunt inteligent! Nu mă miră că voi, 
frumușeilor, nu ați auzit de Războiul Uriașilor. 
Zeilor nu le place să vorbească despre asta. 
Nu dă bine să recunoști că ai nevoie de 
muritori ca să învingi un dușman. E o rușine. 

— Mai e ceva, a spus Jason. Când am visat-o 
pe Hera în cușcă, mi-a spus că Zeus se 
comportă ca un paranoic, deși nu-i stă în fire. 
Până și Hera a zis că s-a dus la ruinele acelea 
pentru că a auzit o voce. Dacă cineva îi influ- 
enţează pe zei așa cum ne-a influenţat Medeea 
pe noi? 

Piper s-a cutremurat. Se gândise și ea la 
asta - că o forţă nevăzută manipula totul din 
umbră și-i ajuta pe uriași. Poate că aceeași 
forţă îl informa pe Enceladus în legătură cu ce 
făceau ei și poate chiar le doborâse dragonul 
în Detroit. Poate era doamna de pământ 
adormită a lui Leo sau vreun slujitor de-al ei... 

Leo a pus niște chifle la prăjit în tigaie. 

— Da, și Hefaistos a zis ceva de genul că 
Zeus se comportă mai ciudat decât de obicei. 
Dar ce m-a tulburat pe mine a fost ce nu mi-a 


spus tata. De vreo două ori a vorbit despre 
semizei și despre faptul că avea atâţia copii și 
așa mai departe. Nu știu ce să zic. S-a 
comportat de parcă era imposibil să aduni la 
un loc cei mai importanţi semizei - și Hera 
încerca asta, dar era o prostie și exista un 
secret pe care Hefaistos n-avea voie să mi-l 
spună. 

Jason s-a fâțâit și Piper a simţit că avea 
braţele încordate. 

— Şi Chiron s-a comportat așa în tabără, a 
zis el. A pomenit de un jurământ secret de care 
nu putem vorbi. Domnule antrenor, știți ceva 
despre asta? 

— Nu. Sunt doar un satir. Nu ne 
împărtășește nimeni chestii interesante. Mai 
ales unui bătrân... 

S-a oprit. 

— Unui bătrân ca tine? a întrebat Piper. Dar 
nu ești chiar așa bătrân, nu-i așa? 

— O sută șase, a mormăit antrenorul. 

Leo a tușit. 

— Poftim? 

— Nu te ambala așa, Valdez. în ani omenești 
asta înseamnă cincizeci și trei de ani. însă mi- 
am făcut niște dușmani în Consiliul bătrânilor 
copitaţi. Sunt protector de mult timp. Dar au 
început să susțină că am devenit imprevizibil. 
Prea violent. Vă daţi seama? 

— Uau! 

Piper a încercat să nu se uite la prietenii ei. 


— E greu de crezut. 

Antrenorul s-a încruntat. 

— Da, și când în sfârșit a început un război 
ca lumea, cu titanii, ce-au făcut? M-au trimis în 
linia întâi? Nu! M-au trimis cât mai departe cu 
putinţă - la granița cu Canada, vă vine să 
credeţi? Apoi, după război, m-au pensionat. 
Școala din Sălbăticie. Ptiu! De parcă aș fi prea 
bătrân să mai fiu de folos, doar pentru că sunt 
mai ofensiv. Toate panseluţele alea din 
Consiliul care pălăvrăgesc despre natură... 

— Am crezut că satirilor le place natura, a 
îndrăznit Piper. 

— La naiba, îmi place natura, a spus Hedge. 
Natura înseamnă chestii mari care omoară și 
mănâncă chestii mici! Şi când ești - cum să zic 
- un satir mai scund, ca mine, te menţii în 
formă, umbli cu o bâtă la tine și nu accepti 
obrăznicii! Asta-i natura. 

Hedge a pufnit indignat. 

— Panseluţele. Oricum, sper că gătești și 
ceva vegetarian, Valdez. Nu mă înţeleg bine cu 
carnea. 

— Sigur, domnule antrenor. Nu vă mâncaţi 
bâta. Am niște chiftele cu tofu. Și Piper e 
vegetariană. Le pregătesc imediat. 

Mirosea a burgeri prăjiți. De obicei lui Piper 
nu-i plăcea mirosul de carne gătită, dar îi 
ghiorăia grozav de tare stomacul. 

„îmi pierd minţile“, și-a zis. „Gândește-te 
labroccoli. Morcovi. Linte.“ 

Nu doar stomacul i se revolta. Cum stătea 


acolo lângă foc, în braţele lui Jason, Piper își 
simţea conștiința ca pe un glonţ fierbinte care 
topea totul în calea lui spre inimă. Toată vina 
pe care și-o înăbușise în ultima săptămână, de 
când uriașul Enceladus îi apăruse pentru 
prima oară în vis, o măcina. 

Prietenii voiau s-o ajute. Jason îi spusese 
chiar că ar intra cu dragă inimă într-o capcană 
ca să-i salveze tată. Dar Piper îi ţinuse la 
distanţă. 

Poate că deja își condamnase tatăl la moarte 
în clipa în care o atacase pe Medeea. 

Și-a înăbușit un suspin. Poate că procedase 
corect în Chicago atunci când își salvase 
prietenii, dar nu făcuse decât să amâne 
rezolvarea problemei. Nu-și putea trăda 
prietenii, dar o părticică din ea se gândea cu 
disperare: „Cum ar fi dacă aș face-o?“ 

A încercat să-și imagineze ce-ar spune tatăl 
ei. „Hei, tată, dacă ai fi înlănţuit de un uriaș 
canibal, iar eu ar trebui să-mi trădez prietenii 
ca să te salvez, ce-ar trebui să fac?“ 

Ciudat, dar nu se pusese niciodată problema 
asta pe când jucau Trei întrebări. Tatăl ei n-ar 
fi luat întrebarea în serios, desigur. Probabil că 
i-ar fi spus una dintre poveștile bunicului Tom 
despre arici strălucitori și păsări vorbitoare și 
apoi ar fi râs de naivitatea sfatului. 

Lui Piper i-ar fi plăcut să și-l amintească mai 
bine pe bunicul ei. Uneori visa casa cu două 
camere din Okla- homa. Se întreba cum ar fi 


fost dacă ar fi crescut acolo. 

Tatăl ei ar crede că asta era o nebunie. Se 
muncise toată viaţa să plece de-acolo, să lase 
rezervaţia în urmă, și jucase orice rol, numai 
cel de amerindian nu. îi spusese mereu lui 
Piper ce norocoasă era că-și petrecea copilăria 
într-o casă frumoasă din California, că avea 
bani și era bine îngrijită. 

Devenise oarecum stânjenită de strămoșii ei 
- așa cum era stânjenită de pozele cu tatăl ei 
din anii optzeci când avea părul lung și purta 
haine fanteziste. „îţi vine să crezi că am arătat 
vreodată așa?“ zicea el. La fel se simţea și cu 
faptul că era indian Cherokee - amuzant și 
ușor jenant. 

Dar ce altceva mai erau? Tatăl ei nu știa. 
Poate de aceea era întotdeauna atât de 
nefericit și schimba rolurile. Poate de aceea 
începuse Piper să fure, fiindcă se afla în 
căutarea acelui ceva pe care tatăl ei nu i-l 
putea oferi. 

Leo a pus chiftelele cu tofu în tigaie. Vântul 
bătea în continuare cu furie. Piper se gândea 
la o poveste veche pe care i-o spusese tatăl 
ei... Una care poate că i-ar fi oferit răspunsuri 
la niște întrebări. 


* 


Odată, când era în clasa a doua, venise 
acasă plângând și-l întrebase pe tatăl ei de ce 
o botezase Piper. Copiii își băteau joc de ea, 
pentru că Piper Cherokee era un model de 


avion. 

Tatăl ei a râs, de parcă n-ar fi făcut 
niciodată asocierea. „Nu, Pipes. E un avion pe 
cinste. Dar nu de aia te-am botezat așa. 
Bunicul 'Tom ţi-a ales numele. Prima dată când 
te-a auzit plângând, a spus că ai voce puter- 
nică - mai puternică decât a unui flautist. A zis 
că ai putea învăţa cele mai grele cântece 
Cherokee, chiar și Cântecul șarpelui. 

— Cântecul șarpelui? 

Tata i-a spus legenda - cum într-o zi o 
femeie Cherokee a văzut un șarpe care se juca 
prea aproape de copiii ei și l-a ucis cu o piatră, 
fără să știe că era regele șerpilor cu clopoței. 
Șerpii s-au pregătit de război împotriva 
oamenilor, dar soţul femeii a încercat să facă 
pace. A promis că va face orice pentru a-i 
răsplăti pe șerpii cu clopoței. Șerpii l-au 
obligat să-și țină promisiunea. l-au spus să-și 
trimită soţia la fântână, ca s-o muște și să-i ia 
viața în schimb. Bărbatul a fost devastat, dar a 
făcut întocmai. După aceea, șerpii au fost 
impresionați că omul a renunţat la ceva atât de 
important și și-a ţinut promisiunea. L-au 
învăţat cântecul șarpelui pe care să-l poată 
cânta toți indienii Cherokee. De atunci, dacă 
un indian Cherokee întâlnește un șarpe și-i 
fredonează acel cântec, șarpele îl recunoaște 
ca prieten și nu-l mușcă. 

— E îngrozitor! a spus Piper. Şi-a lăsat soţia 

să moară? Tatăl ei și-a deschis braţele. 


— A fost un sacrificiu necesar. Dar o singură 
viaţă luată a asigurat pacea între generaţii 
întregi de șerpi și indieni Cherokee. Bunicul 
Tom credea că muzica Cherokee poate rezolva 
aproape orice problemă. Credea că o să știi o 
mulțime de cântece și o să fii cel mai mare 
muzician din familie. De aceea ţi-am dat 
numele de Piper. 

Un sacrificiu necesar. Oare bunicul avusese 
o presimţire în ceea ce-o privește, chiar dacă 
era doar un bebeluș? Oare simţise că era 
copilul Afroditei? Tata i-ar spune probabil că 
vorbește prostii. Bunicul Tom nu era oracol. 

Totuși... Promisese să pună umărul la 
îndeplinirea misiunii. Prietenii se bazau pe ea. 
O salvaseră când Midas o transformase în aur. 
O readuseseră la viață. Nu putea să-i mintă. 

x 


încet, încet a simţit că se încălzește. Nu mai 
avea frisoane și s-a sprijinit de pieptul lui 
Jason. Leo le-a împărţit mâncarea. Piper n-ar fi 
vrut să se miște, să vorbească sau să facă orice 
altceva care ar fi putut strica momentul. Dar n- 
avea de ales. 

— Trebuie să vorbim. 

S-a ridicat în șezut ca să-l poată privi pe 
Jason în faţă. 

— Nu vreau să vă mai ascund nimic. 

S-au uitat la ea cu gurile pline de burgeri. 
Era prea târziu să se răzgândească. 


— Cu trei nopţi înainte de călătoria la 
Marele Canion, a spus ea, am avut o viziune în 
vis - un uriaș mi-a spus că tata a fost luat 
ostatic. Mi-a spus că trebuie să cooperez, altfel 
tata va fi omorât. 

Focul a trosnit. 

în cele din urmă Jason a întrebat: 

— Enceladus? I-ai mai pomenit numele. 

Antrenorul Hedge a fluierat. 

— Mare uriașul ăsta! Scuipă foc. N-aș vrea 
să-l pună la proțap pe tata. 

Jason i-a aruncat o privire sugerându-i să-și 
țină gura. 

— Piper, spune-ne mai departe. Ce s-a 
întâmplat după aceea? 

— Am... am încercat să dau de tata, dar am 
găsit-o doar peste asistenta lui personală, iar 
ea mi-a spus să nu-mi fac griji. 

— Jane? și-a amintit Leo. N-a zis Medeea că 
e sub controlul ei? 

Piper a încuviințat din cap. 

— Ca să-l salvez pe tata, trebuia să sabotez 
misiunea. Nu mi-am dat seama că noi trei vom 
fi implicaţi. Apoi, după ce-am pornit în 
misiune, Enceladus mi-a mai trimis un 
avertisment: Mi-a spus că vă vrea morţi pe 
amândoi. Vrea să vă duc pe un munte. Nu știu 
exact pe care, dar e în Bay Area - de pe vârful 
muntelui am văzut Podul Golden Gate. Trebuie 
să fiu acolo mâine la prânz, de solstițiul. Ca să 


facem schimbul. 

Nu și-a putut privi prietenii în ochi. Se 
aștepta ca aceștia să strige la ea sau să-i 
întoarcă spatele sau s-o azvârle afară din 
peșteră, în viscol. 

în schimb, Jason s-a apropiat de ea și a 
cuprins-o din nou cu brațul. 

— Dumnezeule, Piper! îmi pare atât de rău! 

Leo a dat din cap. 

— Serios. Porţi povara asta de o săptămână? 
Piper, te putem ajuta. 

Le-a aruncat o căutătură amenințătoare. 

— De ce nu ţipaţi la mine? Mi s-a ordonat să 
vă omor! 

— Of, fii serioasă, a zis Jason. Ne-ai salvat 
pe amândoi în misiunea asta. Mi-aș pune 
oricând viaţa în mâinile tale. 

— Şi eu la fel, a spus Leo. Primesc și o 
îmbrăţișare? 

— Nu înţelegeţi! a zis Piper. Probabil că 
tocmai mi-am ucis tatăl spunându-vă toate 
astea. 

— Mă îndoiesc. 

Antrenorul Hedge a râgâit. își mânca 
burgerul cu tofu învelit în farfuria de carton, 
ca pe un taco. 

— Uriașul n-a obţinut încă ce-și dorește, așa 
că încă mai are nevoie de tatăl tău. Va aștepta 
până expiră termenul, să vadă ce-ai de gând să 
faci, dacă o să apari. Vrea să deturnezi 
misiunea și să mergi pe muntele ăla, nu? 


Piper a dat din cap nedumerită. 

— Asta înseamnă că Hera e ţinută în altă 
parte, a zis Hedge. Și trebuie salvată în 
aceeași zi. Așa că trebuie să alegi - ori îţi 
salvezi tatăl, ori pe Hera. Dacă mergi s-o 
salvezi pe Hera, atunci Enceladus îl rezolvă pe 
tatăl tău. In plus, Enceladus nu te va lăsa 
niciodată să pleci, chiar dacă o să accepti să 
cooperezi. Ești fără doar și poate una dintre 
cei șapte pomeniţi în Marea Profeţie. 

Una dintre cei șapte. Mai vorbise despre 
asta cu Ja- son și Leo, și se gândea că era 
adevărat, dar tot îi venea greu să creadă. Nu 
se simţea atât de importantă. Era doar o copilă 
prostuţă a Afroditei. Nu merita să fie înșelată 
și ucisă. 

— înseamnă că n-avem de ales, a spus ea cu 
tristețe. Trebuie s-o salvăm pe Hera, altfel 
regele uriaș se va dez- lănţui. în asta constă 
misiunea noastră. E în joc soarta lumii. lar 
Enceladus se pare că are mijloace prin care 
mă supraveghează. Nu-i prost. O să știe dacă 
schimbăm direcţia. O să-l ucidă pe tata. 

— N-o să-l ucidă pe tatăl tău, a spus Leo. O 
să-l salvăm. 

— N-avem timp! a strigat Piper. Şi-apoi, e o 
capcană. 

— Suntem prietenii tăi, regină a frumuseţii, 
a zis Leo. N-o să-l lăsăm pe tatăl tău să moară. 
Doar că avem nevoie de un plan. 

Antrenorul Hedge a bombănit. 


— Bine ar fi să știm unde e muntele ăsta. 
Poate vă spune Eol. Bay Area are o reputaţie 
proastă pentru semizei. E vechea casă a 
titanilor, Muntele Othrys, deasupra Muntelui 
Tam, acolo unde Atlas ţine cerul în spate. Sper 
că nu ăsta e muntele pe care l-ai văzut. 

Piper a încercat să-și amintească priveliștea 
din vis. 

— Nu cred. Muntele ăsta nu era pe țărm. 

Jason se uita la foc, încruntat, de parcă 
încerca să-și amintească ceva. 

— Reputatie proastă... Ceva nu-i în regulă. 
Bay Area... 

— Crezi c-ai fost pe-acolo? l-a întrebat 
Piper. 

— Eu... 

Arăta de parcă era pe punctul de-a avea o 
cădere nervoasă. Apoi neliniștea i-a revenit în 
privire. 

— Nu știu. Hedge, ce s-a întâmplat cu 
Muntele Othrys? 

Hedge a mai luat o gură de carton cu 
burger. 

— Păi, Cronos a construit un palat nou 
acolo vara trecută. Unul mare și ameninţător, 
care urma să fie inima noului său regat. însă 
acolo nu s-au purtat lupte. Cronos a pornit 
spre Manhattan și a încercat să cucerească 
Olimpul. Dacă-mi amintesc bine, a lăsat alţi ti- 
tani să se ocupe de palat, dar după ce a fost 
învins în Manhattan, palatul s-a năruit de la 


sine. 

— Nu, a spus Jason. 

Toţi s-au uitat la el. 

— Cum adică nu? l-a întrebat Leo. 

— Nu așa s-a întâmplat. Eu... 

S-a uitat spre intrarea în peșteră și s-a 
încordat. 

— Aţi auzit? 

Pentru o secundă a fost liniște. Apoi Piper 
le-a auzit: Niște urlete străpungeau aerul 
noptii. 

CAPITOLUL 34 


Piper 


— Lupi, a spus Piper. Par să fie pe-aproape. 

Jason s-a ridicat și și-a invocat sabia. Leo și 
Hedge s-au ridicat și ei. Piper a încercat și ea 
să se ridice, dar puncte colorate au început să- 
i danseze în faţa ochilor. 

— Stai acolo, i-a spus Jason. Te protejăm 
noi. 

Ea a scrâșnit din dinţi. Detesta sentimentul 
de neputinţă. Nu voia s-o protejeze nimeni. 
Mai întâi, glezna aia tâmpită. Acum porcăria 
asta de hipotermie. Voia să stea pe propriile 
picioare, cu pumnalul în mână. 


Apoi, chiar în faţa focului de la intrarea în 
peșteră, a văzut doi ochi roșii strălucind în 
întuneric. 

„Bine“, și-a zis. „Poate că puţină protecţie 
nu strică.“ în lumina focului au mai apărut 
câţiva lupi - niște animale negre, mai mari 
decât un ciobănesc german, cu blana 
împestrițată de gheaţă și zăpadă. Colţii le scli- 
peau, și ochii lor roșii strălucitori păreau 
tulburător de inteligenţi. Lupul din faţă era 
aproape cât un cal și era murdar pe la gură de 
parcă tocmai ar fi ucis pe cineva. 

Piper și-a tras pumnalul din teacă. 

Apoi Jason a făcut un pas în faţă și a spus 
ceva în latină. 

Piper n-ar fi crezut că o limbă moartă poate 
avea efect asupra unor animale sălbatice, dar 
conducătorul lupilor și-a încreţit buza. Blana i 
s-a zbârlit pe spinare. Unul dintre locotenenţii 
lui a încercat să înainteze, dar conducătorul l-a 
mușcat de ureche. Apoi toţi lupii s-au retras în 
întuneric. 

— Frate, trebuie să învăţ și eu latina. 

Lui Leo îi tremura ciocanul în mână. 

— Ce-ai spus, Jason? 

Hedge a înjurat. 

— Indiferent ce le-a spus, n-a fost suficient. 
Priviţi. 

Lupii se întorceau, dar iară conducătorul 
lor. N-au atacat. Așteptau - erau cel puţin vreo 
doisprezece acum, dispuși într-un semicerc în 


jurul focului, blocând ieșirea din peșteră. 

Antrenorul a ridicat bâta. 

— Uitaţi care-i planul. li omor pe toți, iar voi 
scăpați. 

— O să te sfâșie în bucăţi, a spus Piper. 

— Nu, o să fie bine. 

Apoi Piper a văzut silueta unui om gonind 
prin furtună, care a trecut prin haita de lupi. 

— Să rămânem împreună, a spus Jason. Ei 
respectă haita. Și, Hedge, fără prostii. Nu 
rămâne nimeni în urmă, nici tu, nici altcineva. 

Piper a simţit un nod în gât. Ea era veriga 
slabă din „haita“ lor. Fără îndoială că lupii îi 
simțeau frica. Era ca și cum ar fi purtat o 
pancartă pe care scria „prânz gratuit“. 

Lupii s-au dat la o parte, iar omul a pășit în 
lumina focului. Pe părul unsuros și neîngrijit, 
de culoarea funinginii, avea o coroană făcută 
parcă din falange. Era îmbrăcat în haine 
peticite din blană - de lup, iepure, raton, cerb 
și alte câteva animale pe care Piper nu le-a 
putut identifica. Blănurile nu păreau tăbăcite 
și, după miros, nu erau foarte noi. Avea un 
corp sprinten și musculos, ca al unui alergător 
de cursă lungă. Dar cea mai sinistră parte era 
faţa. Pielea subţire și palidă stătea foarte în- 
tinsă pe craniu. Dinţii erau ascuţiţi ca niște 
colţi. Avea ochii de un roșu strălucitor ca ai 
lupilor - și îl fixa pe Jason cu o ură absolută. 

— Ecce, a spus el, filli Romani. 

— Vorbește în engleză, omule-lup! a strigat 


Hedge. Omul-lup a mârâit. 

— Spune-i faunului să aibă grijă ce spune, 
fiu al Romei. Altfel el va fi prima mea gustare. 

Piper și-a amintit că faunul era denumirea 
romană a satirului. Nu era o informaţie tocmai 
utilă. Dacă și-ar fi amintit cine era omul-lup în 
mitologia greacă și cum îl putea învinge, ar fi 
fost mult mai folositor. 

Omul-lup a studiat micul lor grup cu nări 
fremătătoare. 

— Deci e adevărat, a spus și a căzut pe 
gânduri. Un copil al Afroditei. Un fiu al lui 
Hefaistos. Un faun. Şi un copil al Romei, nici 
mai mult, nici mai puţin decât o odraslă a 
stăpânului Jupiter. Toți laolaltă fără să se 
ucidă unii pe ceilalți. Ce interesant! 

— Ai auzit de noi? a întrebat Jason. De la 
cine? 

Bărbatul a mârâit - poate era un râs, poate o 
provocare. 

— O, v-am căutat în tot vestul, semizeule, în 
speranța că vă vom găsi noi primii. Regele 
uriaș mă va răsplăti bine când se va ridica. 
Sunt Lycaon, regele lupilor. lar haita mea 
moare de foame. 

Lupii au mârâit în întuneric. 

Piper l-a văzut cu coada ochiului pe Leo 
ridicând ciocanul și înhățând încă ceva din 
centura pentru scule - un flacon de sticlă cu un 
lichid limpede. 

Piper se muncea încercând să-l identifice pe 


omul-lup. Ştia că-i mai auzise numele, dar nu- 
și amintea detalii. 

Lycaon s-a încruntat la sabia lui Jason. S-a 
mutat când într-o parte, când în cealaltă, de 
parcă ar fi căutat o breșă, dar sabia lui Jason s- 
a deplasat odată cu el. 

— Plecaţi, a ordonat Jason. Nu există 
mâncare pentru voi aici. 

— Doar dacă nu vreţi burgeri cu tofu, a 

intervenit Leo. Lycaon și-a dezvelit colții. Se 

pare că nu era fan tofu. 

— Dacă ar fi după mine, a spus Lycaon cu 
regret, pe tine te-aș omori primul, fiu al lui 
Jupiter. Tatăl tău m-a făcut ceea ce sunt. Eram 
puternicul rege muritor din Arcadia, aveam 
cincizeci de fii ascultători, iar Zeus i-a ucis pe 
toţi cu fulgere. 

— Ha, a exclamat antrenorul Hedge, și bine- 
a făcut! 

Jason a privit peste umăr. 

— Domnule antrenor, îl știți pe clovnul ăsta? 

— îl știu eu - a răspuns Piper. 

își amintise detaliile mitului - o poveste 
scurtă și sinistră de care ea și tatăl ei se 
amuzaseră la micul dejun. Acum nu-i mai 
venea să râdă. 

— Lycaon l-a invitat pe Zeus la cină, a spus 
ea. Dar regele nu era sigur că acela era într- 
adevăr Zeus. Așadar, pentru a-i testa puterile, 
Lycaon a încercat să-i ofere carne de om. Zeus 
s-a înfuriat... 


— Şi mi-a ucis fiii! a urlat Lycaon. 

Lupii din spatele lui au urlat și ei. 

— Așa că Zeus l-a transformat în lup, a spus 
Piper. Vârcolacii se numesc licantropi, după el, 
primul vârcolac. 

— Regele lupilor, a concluzionat antrenorul 
Hedge. O potaie nemuritoare, puturoasă și rea. 

Lycaon a mârâit. 

— O să te sfâșii în bucăţi, faunule! 

— O, vrei niște ţap, amice? îţi arăt eu tap! 

— Opriţi-vă, a strigat Jason. Lycaon, ai spus 
că m-ai omori pe mine primul, dar...? 

— Din păcate, fiu al Romei, ești promis. Din 
moment ce asta - a arătat cu gheara spre Piper 
- n-a reușit să te omoare, trebuie să te ducem 
la Casa Lupilor. Una dintre compatrioatele 
mele a cerut onoarea de a te omori chiar ea. 

— Cine? a întrebat Jason. 

Regele lupilor a chicotit. 

— O, e o mare admiratoare de-a ta. Se pare 
că ai impresionat-o profund. Se va ocupa de 
tine în scurt timp iar eu n-am nimic împotrivă. 
Sângele tău vărsat la Casa Lupilor ar trebui să 
marcheze destul de bine noul meu teritoriu. 
Lupa se va gândi de două ori înainte să-mi 
provoace haita. 

Inima lui Piper bătea să-i sară din piept. Nu 
înţelesese tot ce zisese Lycaon, dar femeia 
care voia să-l omoare pe Jason putea fi 
Medeea. într-un fel sau altul, supravieţuise 
exploziei. 


Piper s-a ridicat cu greu în picioare. înaintea 
ochilor îi jucau pete negre. Peștera parcă se 
învârtea. 

— Acum o să plecaţi, a spus Piper, până nu 
vă nimicim. 

A încercat să dea forţă cuvintelor, dar era 
prea slăbită. Tremura în pături, palidă și 
transpirată și abia ţinea în mână pumnalul. Nu 
arăta prea amenințătoare. 

în ochii roșii ai lui Lycaon se putea citi 
amuzamentul. 

— Bravo, fetiţo! Te admir pentru asta. Poate 
că-ţi voi curma suferinţa. Doar fiul lui Jupiter 
trebuie dus în viaţă. Restul, mă tem că sunteţi 
cina noastră. 

în acel moment Piper și-a dat seama că va 
muri. Dar că, cel puţin, avea să moară în 
picioare, luptând alături de Jason. 

Jason a făcut un pas înainte. 

— N-o să omori pe nimeni, omule-lup, decât 
dacă treci de mine. 

Lycaon a urlat și și-a pregătit ghearele. 
Jason a lovit, dar sabia de aur a trecut prin el 
de parcă regele lupilor nici n-ar fi fost acolo. 

Lycaon a râs. 

— Aurul, bronzul, oţelul nu sunt suficient de 
puternice împotriva lupilor mei, fiu al lui 
Jupiter. 

— Argint! a strigat Piper. Nu argintul le 
face rău vârcolacilor? 

— Nu avem argint! a spus Jason. 


Lupii au sărit în lumina focului. Hedge a 
atacat cu un vitejesc „înainte“! 

Dar Leo a lovit primul. Şi-a aruncat sticla 
care s-a spart și a împroșcat lupii cu un lichid - 
era mirosul in- confundabil al gazului lampant. 
A trimis o pală de foc spre balta care se făcuse 
și s-a ridicat un zid de flăcări. 

Lupii au scâncit și au dat înapoi. Câţiva au 
luat foc și au trebuit să se retragă în zăpadă. 
Chiar și Lycaon se uita neliniștit la bariera de 
flăcări care separa lupii de semizei. 

— Of, serios, s-a plâns Hedge. Nu-i pot lovi 
dacă sunt tocmai acolo. 

De fiecare dată când se apropia un lup, Leo 
crea cu mâinile un nou val de foc, dar fiecare 
încercare părea să-l mai stoarcă puţin de 
energie, iar gazul lampant începuse să se 
stingă. 

— Nu mai am de unde scoate gaze! a 
avertizat Leo. 

— Asta n-a sunat prea bine, a spus el roșu 
până în vârful urechilor. Mă refer la gaze care 
ard. Centura pentru scule va avea nevoie de 
ceva timp pentru a se reîncărca. Tu ce mai ai, 
frate? 

— Nimic, a spus Jason. Nici măcar o armă 
funcțională. 

— Vreun fulger? a întrebat Piper. 

Jason s-a concentrat, dar nu s-a întâmplat 
nimic. 

— Nu merge, cred că din pricina viscolului 


sau așa ceva. 

— Eliberează ventil a spus Piper. 

— N-o să mai avem nimic pentru Eol, a zis 
Jason. Ar însemna că am bătut drumul de 
pomană. 

Lycaon a râs. 

— Vă miros frica. Mai aveţi câteva minute, 
eroilor. Puteţi să vă rugaţi la ce zei doriţi. Lui 
Zeus nu i-a fost milă de mine și nici mie nu-mi 
va fi de voi. 

Flăcările au început să se stingă. Jason a 
blestemat, și-a coborât sabia și s-a ghemuit de 
parcă era gata să intre în luptă unu la unu. Leo 
și-a scos ciocanul din rucsac. Piper și-a ridicat 
pumnalul - nu era mare lucru, dar altceva nu 
avea. Antrenorul Hedge și-a pregătit bâta și 
părea singurul entuziasmat de perspectiva 
morții. 

Apoi vântul a fost acoperit de un sunet - ca 
atunci când rupi o bucată de carton. Din gâtul 
celui mai apropiat lup ieșea un băț lung - o 
săgeată de argint. Lupul a început să se 
zvârcolească și a căzut, topindu-se învăluit de 
fum. 

Alte săgeți. Alţi lupi căzuţi. Haita s-a 
împrăștiat confuză. O săgeată s-a îndreptat 
spre Lycaon, dar regele lupilor a prins-o din 
zbor. Apoi a tipat de durere. A aruncat săgeata 
care îi lăsase o tăietură carbonizată în palmă, 
din care ieșea fum. O altă săgeată l-a atins în 
umăr, iar regele lupilor s-a clătinat. 


— La naiba! a ţipat Lycaon. 

A urlat la haită, iar lupii s-au întors și au 
fugit. Lycaon l-a fixat pe Jason cu ochii lui roșii 
strălucitori. 

— Să nu crezi că s-a terminat, băiete! 

Regele lupilor a dispărut în noapte. 

Câteva secunde mai târziu Piper a auzit și 
alți lupi lătrând, dar sunetul era diferit - mai 
puţin ameninţător, mai degrabă ca niște câini 
de vânătoare care au luat o urmă. Un lup alb 
mai mic a intrat în peșteră, urmat de alţi doi. 

Hedge a spus: 

— îi ucid? 

— Nu! a strigat Piper. Așteaptă! 

Lupii și-au înclinat capetele și i-au studiat pe 
puști cu ochii lor mari și aurii. 

în momentul următor, au apărut și stăpânii 
lor: un grup de vreo șase vânători în haine de 
camuflaj albe și gri. Cu toţii aveau arcuri și 
tolbe cu săgeți argintii. 

Aveau fețele acoperite, dar era clar că toate 
erau fete. Una dintre ele, puţin mai înaltă 
decât restul, s-a ghemuit lângă foc și a smuls 
săgeata care îl rănise la mână pe Lycaon. 

— Atât de aproape. 

S-a întors spre însoţitoarele ei. 

— Phoebe, stai lângă mine.  Păzește 
intrarea. Restul urmăriţi-l pe Lycaon. Nu-l 
putem pierde acum. Vă ajung din urmă. 

Celelalte vânătorese au încuviinţat cu un 
mormăit și au dispărut în căutarea haitei lui 


Lycaon. 

Fata în alb s-a întors spre ei, cu chipul încă 
acoperit de glugă. 

— Ne ţinem după urma demonului de peste 
o săptămână. Toată lumea e bine? A fost 
cineva mușcat? 

Jason a îngheţat, uitându-se la fată. Piper și- 
a dat seama că vocea ei îi suna cunoscut. Nu 
reușea să-și dea seama de ce, dar felul în care 
vorbea și rostea cuvintele îi amintea de Jason. 

— Tu ești, a ghicit Piper. Tu ești Thalia. 

Fata s-a încordat. Piper s-a temut că o să-și 
scoată arcul, dar, în schimb, și-a dat jos gluga 
hanoracului. 

Părul ei era tepos și negru și avea o 
diademă de argint pe frunte. Faţa ei avea o 
strălucire super-sănătoasă, de parcă ar fi fost 
mai mult decât un simplu om, iar ochii îi erau 
de un albastru strălucitor. Era fata din 
fotografia lui Jason. 

— Te cunosc de undeva? a întrebat Thalia. 

Piper a oftat. 

— S-ar putea să ai un șoc, dar... 

— Thalia. 

Jason a făcut un pas înainte. 

— Sunt Jason, fratele tău, i-a spus cu o voce 
tremu- rândă. 

CAPITOLUL 35 


Leo 


Leo era convins că era cel mai ghinionist din 
grup și asta spunea multe. De ce nu avea elo 
soră pierdută sau un tată star de cinema pe 
care să fie nevoie să-i salveze? Tot ce avea era 
o centură pentru scule și un dragon care se 
stricase în toiul misiunii. Poate că era cauza 
tâmpi- tului de blestem al cabanei Hefaistos, 
dar Leo avea îndoieli. Fusese ghinionist și 
înainte să ajungă în tabără. 

Peste o mie de ani, când se va vorbi despre 
această misiune în jurul unui foc de tabără, 
oamenii aveau să vorbească despre Jason cel 
curajos, despre Piper cea frumoasă și despre 
ajutorul lor Flaming Valdez, care îi însoţise cu 
o geantă de șurubelniţe magice și, din când în 
când, mai făcuse burgeri cu tofu. 

Ca și cum lucrurile n-ar fi stat și așa 
suficient de rău, Leo se îndrăgostea de fiecare 
fată pe care o vedea - atâta vreme cât era clar 
că nu e de nasul lui. 

De cum a văzut-o pe Thalia, Leo și-a zis 
imediat că era mult prea frumoasă ca să fie 
sora lui Jason. Apoi și-a zis că n-ar fi bine să 
spună asta, ca să nu aibă probleme. îi plăcea 
părul ei negru, ochii albaștri și atitudinea 
încrezătoare. Părea genul de fată care putea 
umili pe oricine pe terenul de sport sau pe 
câmpul de bătălie și nu s-ar fi uitat la Leo nici 
moartă - adică era exact genul lui Leo! 


Jason și Thalia s-au privit uluiţi vreun minut. 


Apoi Thalia s-a repezit la el și l-a îmbrățișat. 

— Pe toţi zeii! Ea mi-a spus că ești mort! 

L-a prins pe Jason de obraji și l-a examinat 
pe îndelete. 

— Slavă lui Artemis, ești chiar tu. 
Cicatricea de la buză - ai încercat să mănânci 
un capsator când aveai doi ani! 

Leo a izbucnit râs. 

— Serios? 

Hedge a dat din cap de parcă ar fi aprobat 
gusturile lui Jason. 

— Capsatoarele - excelentă sursă de fier. 

— S-stai așa, s-a bâlbâit Jason. Cine ţi-a 
spus că sunt mort? Ce s-a întâmplat? 

Unul dintre lupii albi a lătrat la intrarea în 
peșteră. Thalia s-a uitat la el și a dat din cap, 
dar iară să-și ia mâinile de pe faţa lui Jason, de 
parcă s-ar fi temut că acesta ar putea dispărea. 

— Lupoaica mea îmi spune că nu avem prea 
mult timp la dispoziţie și are dreptate. Dar 
trebuie să stăm de vorbă. Hai să ne așezăm. 

Piper a făcut mai mult de atât. S-a prăbușit 
și și-ar fi spart capul de podeaua peșterii dacă 
n-ar fi prins-o Hedge. 

Thalia s-a grăbit spre ea. 

— Ce-i cu ea? A, da, lasă. Hipotermie. 
Glezna. 

S-a încruntat la satir. 

— Tu nu știi să vindeci folosind forța 
naturii? 

Hedge a pufnit. 


— De ce crezi că arată atât de bine? Nu 
simţi mirosul de Gatorade? 

Thalia s-a uitat la Leo pentru prima dată și, 
bineînţeles, era o privire acuzatoare. „De ce l- 
ai lăsat pe ţapul ăsta să facă pe doctorul?“ 
parcă îl întreba. Ca și cum ar fi fost vina lui 
Leo. 

— Tu și satirul, a ordonat Thalia, duceţi fata 
la prietena mea de la intrare. Phoebe eo 
excelentă vindecătoare. 

— E frig afară! a spus Hedge. O să-mi 
îngheţe coarnele. 

Dar Leo știa când nu era dorit. 

— Vino, Hedge. Au de discutat. 

— Hm. Bine, a mormăit satirul. Nici n-am 
apucat să sparg capul cuiva. 

Hedge a cărat-o pe Piper spre ieșire. Leo 
voia să-l urmeze când Jason a spus: 

— De fapt, n-ai putea... ăăă... să stai prin 
zonă? 

Leo a văzut în ochii lui Jason ceva ce n-ar fi 
crezut să vadă: Jason îi cerea sprijinul. Voia să 
mai fie cineva prezent. Se temea. 

Leo a zâmbit. 

— Statul prin zonă e specialitatea mea. 

Thalia n-a părut prea încântată, dar cei trei 
s-au așezat la foc. Timp de câteva minute, n-a 
scos nimeni nicio vorbă. Jason și-a studiat sora 
de parcă ar fi fost ceva înfricoșător, un 
dispozitiv care putea exploda dacă era 
manipulat incorect. Thalia părea mai degajată, 


obișnuită cu lucruri mai ciudate decât să dea 
peste rude pierdute. Dar tot se uita la Jason ca 
și cum ar fi fost în transă, amintindu-și poate 
de copilul de doi ani care încercase să 
mănânce un capsator. Leo a scos niște sârme 
de cupru din buzunare și a început să le 
răsucească. 

în cele din urmă, n-a mai suportat tăcerea. 

— Deci... Vânătoresele lui Artemis. Toată 
chestia cu „fără iubiți“ e pe vecie sau mai 
degrabă ceva sezonier sau cum? 

Thalia l-a privit de parcă tocmai ar fi ieșit 
dintr-o grămadă de gunoi. Da, cu siguranță îi 
plăcea de fata asta. 

Jason l-a lovit în tibie. 

— Nu te supăra pe Leo. încearcă doar să 
spargă gheaţa. Dar, Thalia... ce s-a întâmplat 
cu familia noastră? Cine ţi-a spus că am murit? 

Thalia se juca cu o brățară de argint de la 
încheietura mâinii. în lumina focului, în hainele 
de camuflaj, semăna cu prințesa Chione a 
zăpezii - la fel de rece și de frumoasă. 

— îţi amintești ceva? a întrebat ea. 

Jason a clătinat din cap. 

— M-am trezit acum trei zile într-un autocar 
cu Leo și Piper. 

— Nu din vina noastră, a adăugat Leo în 
grabă. Hera i-a furat amintirile. 

Thalia s-a încordat. 

— Hera? De unde știi asta? 

Jason i-a explicat ce era cu misiunea lor - 


profeția din tabără, faptul că Hera era 
prizonieră, că un uriaș îl răpise pe tatăl lui 
Piper și că termenul limită era sol- stițiul de 
iarnă. Leo a intervenit pentru a adăuga câteva 
lucruri importante: că reparase dragonul de 
bronz, că putea arunca mingi de foc și făcea un 
taco excelent. 

Thalia era o bună ascultătoare. Nimic nu 
părea s-o surprindă - monștrii, profeţiile, 
morții care înviau. Dar când Jason l-a pomenit 
pe regele Midas, a înjurat în greaca veche. 

— Am știut că ar fi trebuit să-i dăm foc la 
conac, a spus ea. Omul ăla e un pericol. Dar 
eram atât de dornice să-l urmărim pe Lycaon - 
ce să zic, mă bucur că aţi scăpat. Deci Hera... 
ce-a făcut, te-a ascuns în toţi acești sini? 

— Nu știu. 

Jason a scos fotografia din buzunar. 

— Mi-a lăsat atâta memorie cât să te 
recunosc. 

Thalia s-a uitat la imagine și expresia i s-a 
îndulcit. 

— Am și uitat de asta. Am lăsat-o în Cabana 
Unu, nu-i așa? 

Jason a dat din cap. 

— Cred că Hera a vrut să ne întâlnim. Când 
am aterizat aici, în peștera asta... am avut 
senzaţia că era important. De parcă aș fi știut 
că ești prin preajmă. Nu e o nebunie? 

— Nu, l-a asigurat Leo. E clar că destinul a 
vrut să ne întâlnim cu sora ta cea mișto. 


Thalia l-a ignorat. Probabil că pur și simplu 
nu voia să lase să se vadă cât de mult o 
impresiona Leo. 

— Jason, a spus ea, când ai de-a face cu 
zeii, nimic nu e o nebunie. Dar nu poţi avea 
încredere în Hera, mai ales că suntem copiii lui 
Zeus. Ea îi urăște pe toţi copiii lui Zeus. 

— Dar a spus ceva cum că Zeus i-ar fi dăruit 
viaţa mea ca ofertă de pace. înţelegi ceva din 
asta? 

Culoarea s-a scurs din obrajii Thaliei. 

— O, pe toţi zeii! Mama n-ar fi... Nu-ţi 
amintești... Nu, bineînţeles că nu. 

— Ce? a întrebat Jason. 

Thalia a părut să îmbătrânească în lumina 
focului, de parcă nemurirea ei nu funcţiona 
prea bine. 

— Jason... Nu știu cum să-ţi spun asta. 
Mama noastră n-a fost tocmai stabilă. Ea i-a 
atras privirea lui Zeus pentru că era actriţă de 
televiziune și era frumoasă, dar n-a gestionat 
faima prea bine. Obișnuia să bea, s-o facă lată. 
Apărea mereu în tabloide. Nu se mai sătura de 
atenţie. Chiar înainte să te naști tu, noi două 
ne certam întruna. Ea... știa că tata era Zeus și 
cred că nu putea suporta asta. Să-l vrăjească 
pe stăpânul cerului a fost realizarea ei 
supremă și n-a suportat când acesta a plecat. 
Faza cu zeii e că... nu rămân prea mult timp 
într-un loc. 

Leo și-a amintit de mama lui, de felul cum îl 


asigura întruna că tatăl său va reveni într-o zi. 
Dar ea nu se comportase nebunește. Nu părea 
să-l vrea pe Hefaistos pentru ea, ci doar ca Leo 
să-și cunoască tatăl. Avea o slujbă fără viitor, 
trăia într-un apartament mic, n-avea niciodată 
bani suficienţi și părea să fie mulțumită. Atâta 
timp cât îl avea pe Leo, spunea ea mereu, viaţa 
era frumoasă. 

L-a privit pe Jason, care părea tot mai 
devastat pe măsură ce Thalia o descria pe 
mama lor și, pentru prima dată, Leo nu s-a mai 
simţit gelos pe prietenul lui. Leo își pierduse 
mama. Trecuse prin perioade grele. Dar, cel 
puţin, și-o amintea. Se surprindea bătând pe 
genunchi în alfabetul Morse „te iubesc“. îi 
părea rău pentru Jason, care nu avea amintiri 
de genul ăsta - nu avea cu ce să se consoleze. 

— Deci... 

Jason nu părea capabil să termine 
propoziţia. 

— Jason, ai prieteni, i-a spus Leo. Acum ai o 
soră. Nu ești singur. 

Thalia i-a întins mâna, iar Jason a luat-o. 

— Când aveam vreo șapte ani, a spus ea, 
Zeus a început s-o viziteze din nou pe mama. 
Cred că-i părea rău că-i distrusese viaţa și 
părea să se fi schimbat. Era mai matur și mai 
ferm, ca un tată. O vreme, starea mamei s-a 
îmbunătăţit. Ii plăcea să-l aibă pe Zeus prin 
preajmă, care îi aducea cadouri sau facea să 
bubuie cerul. Mama și-a dorit întotdeauna mai 


multă atenţie. în acel an te-ai născut tu. 
Mama... ei bine, eu nu m-am înţeles niciodată 
cu ea, dar tu mi-ai oferit un motiv să mai 
rămân. Erai foarte frumușel. Şi n-aveam 
încredere că mama putea să aibă grijă de tine. 
Desigur, în cele din urmă Zeus n-a mai apărut. 
Probabil că s-a săturat de dorinţele mamei 
care îl tot bătea la cap s-o lase să viziteze 
Olimpul sau s-o facă nemuritoare sau să-i dea 
frumuseţe veșnică. Când a plecat de tot, mama 
a devenit tot mai instabilă, în perioada aia au 
început și monștrii să mă atace. Mama a dat 
vina pe Hera. Ea susținea că zeiţa te avea și pe 
tine în vizor - că Hera tolerase cu greu 
nașterea mea, dar doi copii semizei în aceeași 
familie era prea mult, era o insultă. Mama 
chiar a spus că nu ti-ar fi dat numele de Jason, 
dar Zeus a insistat, pentru a o calma pe Hera, 
căreia îi plăcea acest nume. Nu știam ce să 
cred. 

Leo își făcea de lucru cu sârmele lui de 
cupru. Se simţea ca un intrus. N-ar fi trebuit 
să audă toate astea, dar, în același timp, 
simţea că în sfârșit ajungea să-l cunoască pe 
Jason, de parcă faptul că se afla aici compensa 
cele patru luni de la Școala din Sălbăticie în 
care Leo pur și simplu își imaginase că erau 
prieteni. 

— Cum v-aţi despărţit? a întrebat el. 

Thalia i-a strâns mâna fratelui ei. 

— Dacă aș fi știut că trăiești... Pe toţi zeii, 


lucrurile ar fi fost foarte diferite. Dar când ai 
împlinit doi ani, mama ne-a băgat în mașină 
spunând că vom petrece vacanţa împreună. 
Am mers spre nord, spre patria vinurilor, într- 
un parc pe care voia să ni-l arate. Mi s-a părut 
ciudat, pentru că mama nu ne ducea nicăieri și 
era foarte neliniștită. Te ţineam de mână și te 
duceam spre o clădire mare din mijlocul 
parcului, și... 

A oftat adânc. 

— Mama mi-a spus să merg înapoi la mașină 
și să aduc coșul de picnic. N-am vrut să te las 
singur cu ea, dar era doar pentru câteva 
minute. Când m-am întors... am găsit-o pe 
mama îngenuncheată pe treptele de piatră, cu 
braţele strânse în jurul ei și plângând. Mi-a 
spus... Mi-a spus că ai plecat. A spus că Hera 
te-a revendicat și că erai ca mort. N-am știut 
ce-a făcut. Mi-era teamă că și-a pierdut 
complet minţile. Am alergat peste tot să te 
caut, dar dispăruseși. A trebuit să mă ia cu 
forța, pentru că dădeam din picioare și ţipam. 
Am fost isterică în următoarele zile. Nu-mi 
amintesc totul, dar am chemat poliţia și au 
interogat-o mult timp pe mama. După aceea, 
ne-am certat. Mi-a spus că am trădat-o, că ar fi 
trebuit s-o sprijin, că ea era singura care 
conta. în cele din urmă n-am mai suportat. 
Dispariţia ta a fost ultima picătură. Am fugit de 
acasă și nu m-am mai întors niciodată, nici 
măcar când mama a murit acum câţiva ani. Am 


crezut că ai dispărut pentru totdeauna. N-am 
povestit nimănui despre tine, nici măcar lui 
An- nabeth sau lui Luke, cei mai buni prieteni 
ai mei. Pur și simplu era prea dureros. 

— Chiron știa. 

Vocea lui Jason părea să vină de departe. 

— Când am ajuns în tabără, m-a privit și mi- 
a spus: „Ar trebui să fii mort.“ 

— Asta n-are sens, a insistat Thalia. Eu nu i- 
am spus. 

— Hei, a spus Leo. Lucrul cel mai important 
e că vă aveți unul pe celălalt acum, nu? Sunteţi 
norocoșşi. 

Thalia a dat din cap. 

— Leo are dreptate. Uită-te la tine. Eşti de-o 
vârstă cu mine. Ai crescut. 

— Dar unde am fost? a întrebat Jason. Cum 
de-am lipsit atâta timp? Şi chestiile astea 
romane... 

Thalia s-a încruntat. 

— Ce chestii romane? 

— Fratele tău vorbește în latină, a spus Leo. 
El le spune zeilor pe numele lor romane și are 
nişte tatuaje. 

Leo a arătat spre semnele de pe brațul lui 
Jason. Apoi a pus-o la curent pe Thalia cu 
privire la celelalte lucruri ciudate care se 
întâmplaseră: Boreas se transformase în 
Aquilon, Lycaon îl numise pe Jason copil al 
Romei și lupii se îndepărtaseră când Jason le 
vorbise în latină. 


Thalia a tras de coarda arcului. 

— Latină? Zeus obișnuia să mai vorbească 
în latină a doua oară când a rămas cu mama. 
După cum spuneam, părea diferit, mai formal. 

— Crezi că era varianta lui romană? a 
întrebat Jason. Și de asta mă consider un copil 
al lui Jupiter? 

— Posibil, a spus Thalia. N-am mai auzit să 
se întâmple ceva de genul ăsta, dar asta ar 
explica de ce gândești în termeni romani, de 
ce vorbești latina și nu greaca veche. Asta te- 
ar face special. însă nu explică felul cum ai 
supravieţuit iară Tabăra Semizeilor. Un copil 
de-al lui Zeus sau de-al lui Jupiter, cum vrei să- 
i spui, tot ai fi fost vânat de monștri. Dacă ai fi 
fost pe cont propriu, ai fi murit cu ani în urmă. 
Știu că eu n-aş fi reușit să supraviețuiesc iară 
prieteni. Ai avut nevoie de antrenament, de un 
adăpost sigur... 

— Nu a fost singur, a izbucnit Leo. Am mai 
auzit despre alţii ca el. 

Thalia l-a privit ciudat. 

— Ce vrei să spui? 

Leo i-a spus despre tricoul violet sfâșiat din 
magazinul Medeei și povestea pe care o 
spuseseră ciclopii despre fiul lui Mercur care 
vorbea latina. 

— Mai există un alt loc pentru semizei? a 
întrebat Leo. Adică în afară de Tabăra 
Semizeilor? Poate că un profesor nebun de 
latină răpește copiii zeilor și-i face să creadă 


că sunt romani. 

De îndată ce a spus-o, Leo și-a dat seama cât 
de prostește suna ideea lui. Ochii albaștri 
strălucitori ai Thaliei l-au studiat cu atenţie, 
facându-l să se simtă ca un suspect. 

— Am fost în toată ţara, a spus Thalia. N-am 
văzut vreo urmă de profesor latin nebun sau 
de semizei în tricouri violet. Cu toate astea... 

Vocea i s-a stins, de parcă i-ar fi venit o idee 
tulburătoare. 

— Ce e? a întrebat Jason. 

Thalia a clătinat din cap. 

— Va trebui să vorbesc cu zeița. Poate că 
Artemis ne va ghida. 

— încă vorbește cu tine? a întrebat Jason. 
Majoritatea zeilor au amuţit. 

— Artemis are propriile ei reguli, a spus 
Thalia. Trebuie să aibă grijă ca Zeus să nu afle, 
dar crede că ideea lui Zeus de a închide 
Olimpul e ridicolă. Ea ne-a pus pe urmele lui 
Lycaon. A spus că vom da peste o cale pentru a 
găsi un prieten care lipsește. 

— Percy Jackson, a presupus Leo. Tipul pe 
care-l caută Annabeth. 

Thalia a dat din cap, cu îngrijorare. 

Leo s-a întrebat dacă cineva arătase 
vreodată atât de îngrijorat când dispăruse el. 
Se cam îndoia. 

— Deci ce legătură are Lycaon cu asta? a 
întrebat Leo. Și cum se leagă asta de noi? 

— Trebuie să aflăm cât mai repede, a 


recunoscut Thalia. Dacă termenul limită e 
mâine, pierdem timp. Eol v-ar putea spune... 

Lupul alb a apărut din nou în ușă șia lătrat 
insistent. 

— Trebuie să plec. 

Thalia s-a ridicat. 

— Altfel voi pierde urma celorlalte 
vânătorese. Dar mai întâi vă voi conduce la 
palatul lui Eol. 

— Dacă nu poţi, e în regulă, a spus Jason, 
deși părea cam îngrijorat. 

— O, te rog! 

Thalia a zâmbit și l-a ajutat să se ridice. 

— Sunt ani de când n-am mai avut un frate. 
Cred că mai rezist câteva minute cu tine 
înainte să devii enervant. Acum, să mergem! 

CAPITOLUL. 36 


Leo 


Când a văzut cât de bine erau trataţi Piper 
și Hedge, Leo s-a simţit profund jignit. 

Işi închipuise că îngheţau în zăpadă, dar 
vânătoreasa Phoebe ridicase un cort argintiu 
chiar la intrarea în peșteră. Leo habar n-avea 
cum de reușise să-l ridice atât de repede, dar 
înăuntru aveau o sobă cu kerosen care-i 


încălzea și mai erau și niște perne confortabile. 
Piper arăta normal, îmbrăcată cu o geacă cu 
glugă, mănuși și pantaloni de camuflaj, ca o 
Vânătoreasă. Ea, Hedge și Phoebe stăteau 
relaxaţi și beau ciocolată caldă. 

— O, nu se poate așa ceva, a spus Leo. Noi 
stăm în peșteră și voi aveţi parte de cortul ăsta 
luxos? Vreau și eu hipotermie. Vreau și eu 
ciocolată caldă și o geacă! 

Phoebe a pufnit. 

— Băieţii ăștia, a spus ea, de parcă ar fi fost 
cea mai rea insultă. 

— E în regulă, Phoebe, a zis Thalia. Au 
nevoie de niște haine în plus. Și cred că avem 
destulă ciocolată să le dăm și lor. 

Phoebe a mormăit, dar în scurt timp Leo și 
Jason erau și ei îmbrăcaţi în haine argintii de 
iarnă care erau incredibil de ușoare și 
călduroase. Ciocolata fierbinte era bestială. 

— Noroc! a zis antrenorul Hedge. 

A mestecat cana de plastic. 

— Nu cred că-ţi face bine la maţe, a spus 
Leo. 

Thalia a bătut-o pe Piper pe spate. 

— Eşti gata de drum? 

Piper a încuviințat din cap. 

— Da, mulţumită lui Phoebe. Vă pricepeţi 
de minune să supravieţuiți în sălbăticie. Mă 
simt în stare să alerg cincisprezece kilometri. 

Thalia i-a făcut cu ochiul la Jason. 

— Pentru un copil al Afroditei, e rezistentă. 


îmi place fata asta. 

— Hei, și eu aș putea alerga cincisprezece 
kilometri, s-a oferit Leo. Sunt un puști 
rezistent, fiu al lui Hefais- tos. Să-i dăm 
drumul. 

Evident, Thalia l-a ignorat. 

Lui Phoebe i-a luat fix șase secunde să 
strângă tabăra, ceea ce lui Leo i s-a părut 
incredibil. Cortul s-a strâns singur într-un 
dreptunghi cât un pachet de gumă de 
mestecat. Leo ar fi vrut să-i ceară planul după 
care era construit, dar nu aveau vreme de 
asta. 

Thalia a luat-o la fugă la deal, prin zăpadă, 
pe o potecă îngustă, și în curând lui Leo i-a 
părut rău că a încercat să pară macho, pentru 
că Vânătoresele l-au lăsat de căruţă. 

Antrenorul Hedge ţopăia fericit ca o capră 
de munte, încercând să-i motiveze așa cum 
făcea și la orele de sport. 

— Hai, Valdez! Ţine ritmul! Hai să cântăm. 
Am o iubită în Kalamazoo... 

— Mai bine nu, s-a răstit Thalia. 

Așa că au fugit în liniște. 

Leo a ajuns lângă Jason, la coada grupului. 

— Cum ești, frate? 

Expresia lui Jason făcea cât o mie de 
cuvinte: „Nu prea bine.“ 

— Thalia e atât de liniștită, a spus Jason. De 
parcă n-ar fi mare scofală c-am apărut. Nu știu 
la ce mă așteptam, dar... nu-mi seamănă deloc. 


Pare mult mai stăpână pe situație. 

— Hei, ea nu suferă de amnezie, a zis Leo. 
Plus că a avut mult mai mult timp la dispoziţie 
să se obișnuiască cu faptul că e semizeu. După 
o vreme de luptat cu monștri și stat de vorbă 
cu zeii, te obișnuiești cu surprizele. 

— Poate, a spus Jason. Mi-ar plăcea să 
înţeleg ce s-a întâmplat când aveam doi ani, de 
ce s-a descotorosit mama de mine. Thalia a 
fugit din cauza mea. 

— Hei, indiferent ce s-a întâmplat, n-a fost 
vina ta. Iar sora ta e ca lumea. Semănaţi mult. 

Jason l-a ascultat fără să scoată o vorbă. Leo 
s-a întrebat dacă a zis ce trebuia. Voia să-l facă 
pe Jason să se simtă mai bine, dar chestia asta 
nu era din zona lui. 

Leo și-ar fi dorit să-și bage mâna în centura 
pentru scule și să scoată de-acolo cheia 
potrivită cu care să-i repare lui Jason memoria 
sau poate un ciocănel cu care să lovească o 
dată și totul să funcționeze cum trebuie. Ar fi 
fost mai ușor de rezolvat așa, decât prin vorbe. 
Nu mă pricep la formele de viață organică. 
„Mulţumesc de moștenire, tată.“ 

Căzuse pe gânduri și nu și-a dat seama că 
Vânătore- sele s-au oprit. S-a izbit de Thalia și 
aproape că s-au  rostogolit amândoi în 
prăpastie. Din fericire, Vânăto- reasa se ţinea 
bine pe picioare. A reușit să se redreseze și 
apoi a arătat în sus. 

— Aia, a zis Leo fără suflu, e o piatră cu 


adevărat mare. 

Stăteau lângă vârful Pikes Peak. Dedesubt, 
pământul era învăluit de nori. Aerul era atât de 
rarefiat încât lui Leo îi era greu să respire. Era 
noapte deja, dar răsărise luna plină și stelele 
erau incredibile. Spre nord și sud se vedeau 
doar vârfurile altor munţi, care se ițeau din 
nori ca niște insule - sau ca niște dinți. 

Dar adevăratul spectacol era deasupra lor. 
La vreo patru sute de metri, sus pe cer, plutea 
o insulă mare de piatră violet. Era greu de 
spus cât era de mare, dar lui Leo i s-a părut că 
era lată cât un stadion de fotbal și cel puţin la 
fel de înaltă. Marginile erau formate din stânci 
colțuroase, pline de peșteri și, din când în 
când, câte o rafală de vânt suna ca o orgă. în 
vârful stâncii era o fortăreață înconjurată de 
ziduri de alamă. 

Singurul lucru care lega Pikes Peak de 
insula plutitoare era un pod îngust de gheaţă 
care strălucea în lumina lunii. 

Apoi Leo și-a dat seama că podul nu era de 
gheaţă, pentru că nu era solid. Când vântul își 
schimba direcţia, podul se unduia - devenind 
neclar și subţiindu-se, tran- sformându-se pe 
alocuri într-o linie punctată, ca dâra lăsată de 
un avion. 

— Sper că nu trebuie să traversăm chestia 
aia, a spus Leo. 

Thalia a ridicat din umeri. 

— Recunosc că nu sunt un mare fan al 


înălțimilor. Dar dacă vrei să ajungi la 
fortăreaţa lui Eol, asta e singura cale. 

— Fortăreaţa atârnă mereu acolo? a 
întrebat Piper. Cum de oamenii nu văd că se 
află deasupra Pikes Peak? 

— Din cauza Ceţii, a răspuns Thalia. Insă 
oamenii o observă indirect. în unele zile, Pikes 
Peak e violet. Oamenii spun că ţine de lumină, 
dar de fapt e culoarea palatului lui Eol care se 
reflectă pe munte. 

— E enorm, a spus Jason. 

Thalia a râs. 

— Ar trebui să vezi Olimpul, frăţioare. 

—  Vorbești serios? Ai fost acolo? 

Thalia s-a strâmbat de parcă n-ar fi fost o 
amintire plăcută. 

— Ar trebui să traversăm în două grupuri. 
Podul e fragil. 

— M-am mai liniștit, a spus Leo. Jason nu 
ne poţi duce în zbor până acolo? 

Thalia a râs. Apoi și-a dat seama că Leo nu 
glumise. 

— Stai așa... Jason, tu poţi zbura? 

Jason s-a uitat la fortăreaţa plutitoare. 

— Oarecum.  Controlez vânturile mai 
degrabă. Dar curenţii de aici sunt atât de 
puternici încât nu-mi prea vine să încerc. 
Thalia, adică tu... nu poţi zbura? 

Pentru o secundă, Thalia a părut înfricoșată. 
Apoi a reușit să se stăpânească. Leo și-a dat 


seama că se temea mult mai mult de înălțimi 
decât lăsa să se vadă. 

— Ca să fiu sinceră, a spus ea, n-am 
încercat. Poate ar fi mai bine să folosim podul. 

Antrenorul Hedge a bătut cu copita în dâra 
de vapori apoi a sărit pe pod. în mod 
surprinzător, acesta n-a cedat sub greutatea 
lui. 

—  Ușurel! O iau eu înainte. Piper, hai, fată. 
Te ajut eu. 

— Nu, e în regulă, a dat Piper să spună, dar 
antrenorul a înhăţat-o de mână și a tras-o pe 
pod. 

La jumătatea drumului podul încă părea să 
reziste. 

Thalia s-a întors spre prietena «i 
Vânătoreasă. 

— Phoebe, mă întorc repede. Du-te și 
găsește-le și pe celelalte. Spune-le că sunt pe 
drum. 

— Eşti sigură? 

Phoebe s-a uitat cu ochii mijiți la Leo și 
Jason, de parcă i-ar fi suspectat că o s-o 
răpească pe Thalia. 

— E în regulă, i-a promis Thalia. 

Phoebe a dat din cap fără tragere de inimă, 
apoi a pornit în viteză pe potecă în jos, cu lupii 
albi pe urmele ei. 

— Jason, Leo, căleaţi pe urmele mele, a zis 
Thalia. Nu se rupe decât rareori. 

— încă n-a avut de-a face cu mine, a 


bolborosit Leo, dar s-a luat după Thalia 
împreună cu Jason. 

Pe la jumătatea drumului s-a întâmplat ceva 
și, desigur, a fost vina lui Leo. Piper și Hedge 
ajunseseră deja sus și le făceau cu mâna, 
încurajându-i să urce în continuare, dar Leo și- 
a pierdut concentrarea. Se gândea la poduri - 
cum ar proiecta el unul mult mai stabil decât 
dâra asta plutitoare de vapori dacă ar fi palatul 
lui. Se gândea la contrafișe, la stâlpi de 
susținere. Apoi o revelaţie bruscă l-a făcut să 
se oprească. 

— De ce au pod? a întrebat el. 

Thalia s-a încruntat. 

— Leo, nu e bine să ne oprim aici. Ce vrei 
să spui? 

— Sunt spirite ale vântului, a spus Leo. Nu 
zboară? 

— Ba da, dar uneori au nevoie de o 
modalitate de a se conecta la lumea de jos. 

— Deci podul nu e mereu aici? a întrebat 
Leo. 

Thalia a scuturat din cap. 

— Spiritelor vântului nu le place să există o 
legătură cu pământul, dar uneori e necesară. 
Cum ar fi acum. Ei știu că vii. 

Lui Leo i se învălmășeau gândurile în cap. 
Era atât de agitat încât a simţit că-i crește 
temperatura. Nu reușea să se exprime, dar știa 
că descoperise ceva important. 

— Leo? a spus Jason. La ce te gândești? 


— O, zei! a spus Thalia. Mergi, nu mai sta. 
Uită-te la picioare. 

Leo s-a tras înapoi. Și-a dat seama cu groază 
că temperatura chiar îi creștea, așa cum îi 
crescuse și în urmă cu mulţi ani la masa de 
picnic de sub nucul pecan, când se înfuriase 
peste măsură. Acum, reacţia era provocată de 
agitaţie. Din pantaloni îi ieșeau aburi în aerul 
rece. Pantofii îi fumegau la propriu, iar podului 
nu-i pria chestia asta. Gheaţa se subția. 

— Leo, oprește-te, l-a avertizat Jason. O să 
topești podul. 

— Mă străduiesc, a spus Leo. 

Dar corpul i se supraîncălzea rapid, așa cum 
i se învârteau și gândurile în cap. 

— Ascultă, Jason, cum te-a numit Hera în 
vis? A zis că ești un pod. 

— Leo, serios, încearcă să te răcorești, a zis 
Thalia. Nu știu despre ce vorbești, dar podul 
se... 

— Ascultă-mă, a insistat Leo. Dacă Jason 
este un pod, ce anume leagă? Poate două 
locuri care în mod normal nu sunt legate între 
ele - de exemplu, palatul aerian și pământul. 
Trebuia să te afli altundeva înainte de asta, nu- 
i așa? Și Hera a spus că ești un schimb. 

— Un schimb. 

Thalia a făcut ochii mari. 

— O, zei! 

Jason s-a încruntat. 

— Ce tot spuneţi acolo? 


Thalia a murmurat ceva ca o rugăciune. 

— Acum înţeleg de ce m-a trimis Artemis 
aici. Jason, ea mi-a spus să-l caut pe Lycaon și 
voi găsi un indiciu despre Percy. Tu ești 
indiciul. Artemis a vrut să te întâlnesc ca să-ţi 
aud povestea. 

— Nu înţeleg, a protestat el. Nu este nicio 
poveste de spus. Nu-mi amintesc nimic. 

— Dar Leo are dreptate, a spus Thalia. 
Toate se leagă. Dacă am ști unde... 

Leo a pocnit din degete. 

— Jason, cum i-ai spus locului acela din vis? 
Casa aceea distrusă. Casa lupului? 

Thalia simţea că se sufocă. 

— Casa lupului? Jason, de ce nu mi-ai spus 
asta! Acolo o ţin pe Hera? 

— Ştii unde e? a întrebat-o Jason. 

Apoi podul s-a dezintegrat. Leo și-ar fi găsit 
moartea dacă Jason nu l-ar fi prins de haină și 
nu l-ar fi tras la adăpost. Au urcat amândoi 
târându-se și când s-au întors au văzut că 
Thalia se afla de partea cealaltă a unei pră- 
păstii late de zece metri. Podul continua să se 
topească. 

— Mergeţi! le-a strigat Thalia înaintând cu 
spatele pe podul care se prăbușea. Aflaţi unde- 
1 ţine uriașul pe tatăl lui Piper. Eu merg cu 
Vânătoresele la Casa lupului și rezistăm acolo 
până veniţi voi. Putem să rezolvăm ambele 
probleme! 

— Dar unde este Casa lupului? a strigat 


Jason. 

— Ştii tu unde e, frăţioare! 

Era atât de departe că vocea de-abia mai 
acoperea vântul. Leo era destul de sigur că ea 
spusese: 

— Ne vedem acolo. Promit. 

Apoi ea s-a întors și a luat-o la fugă în jos pe 
podul care se dizolva. 

Leo și Jason n-aveau vreme de pierdut. Au 
urcat cu disperare în timp ce vaporii de gheaţă 
le dispăreau de sub picioare. De câteva ori 
Jason l-a prins pe Leo și s-a folosit de curenţii 
de aer ca să nu se prăbușească, dar parcă ar fi 
sărit cu coarda în gol. 

Când au ajuns pe insula plutitoare, Piper și 
antrenorul Hedge i-au tras sus chiar când a 
dispărut și ultima bucată din podul de vapori. 
S-au ridicat gâfâind la baza unei scări cioplite 
în stâncă, ce ducea la fortăreață. 

Leo s-a uitat în jos. Vârful Pikes Peak plutea 
sub ei într-o mare de nori, dar Thalia nu se 
vedea nicăieri. Şi Leo tocmai distrusese 
singura lor cale de retragere. 

— Ce s-a întâmplat? a întrebat Piper. Leo, 
de ce-ţi fumegă hainele? 

— M-am încins puţin, a icnit el. îmi pare 
rău, Jason. Pe bune. N-am... 

— E în regulă, a zis Jason, dar era întunecat 
la chip. Avem mai puţin de douăzeci și patru 
de ore să salvăm o zeiţă și pe tatăl lui Piper. Să 
mergem să-l întâlnim pe împăratul vânturilor. 


CAPITOLUL 37 


Jason 


în mai puţin de o oră Jason își găsise și-și 
pierduse sora. în timp ce urcau stâncile de pe 
insula plutitoare, a privit înapoi, dar Thalia 
dispăruse. 

Jason se îndoia că aveau să se mai 
întâlnească, deşi ea așa Îi spusese. 
Vânătoresele erau acum familia ei, iar Artemis 
noua ei mamă. Părea atât de încrezătoare și de 
confortabilă cu noua ei viaţă încât Jason nu era 
sigur că ar fi putut fi parte din ea. Şi părea 
foarte hotărâtă să-și găsească amicul, pe 
Percy. Oare îl căutase și pe Jason cu atâta 
ardoare? 

„Nu-i corect“, și-a spus el. „le-a crezut 
mort.“ 

îi venea greu să accepte lucrurile pe care ea 
i le spusese despre mama lor. Era ca și cum 
Thalia i-ar fi dat un bebeluș - unul foarte urât 
și gălăgios - și i-ar fi spus: „Poftim. E-al tău. 
Cară-1.“ Nu voia să-l care. Nu voia să se uite la 
el sau să-l revendice. Nu voia să știe că a avut 
o mamă dezechilibrată care se descotorosise 
de el ca să-i facă pe plac unei zeițe. Nici nu era 


de mirare că Thalia fugise de acasă. 

Apoi și-a amintit de Cabana lui Zeus din 
Tabăra Semizeilor - de nișa minusculă pe care 
o folosise Thalia pe post de pat, ferită de 
statuia încruntată a zeului cerului. Nici tatăl 
lor nu era mai breaz. Jason a înţeles de ce 
Thalia a renunţat la acea parte din viaţa ei, dar 
tot îi purta pică. El n-avea norocul ăsta. El 
rămăsese să care geanta - la propriu. 

Rucsacul din aur cu spiritele venti îi atârna 
pe umeri. Cu cât se apropiau de palatul lui Eol, 
cu atât devenea mai greu. Vânturile se 
zbăteau, vuiau și se izbeau de rucsac. 

Singurul care părea bine dispus era 
antrenorul Hedge. Urca și cobora scara 
alunecoasă iară nicio poticnire. 

— Haideţi, frumușeilor! Mai avem doar 
câteva mii de trepte! 

în timpul urcării Leo și Piper l-au lăsat pe 
Jason în pace. Poate că-și dăduseră seama că 
avea o stare proastă. Piper se tot uita înapoi, 
îngrijorată, de parcă el fusese pe punctul să 
moară din pricina hipotermiei, nu ea. Sau 
poate că se gândea la ideea Thaliei. îi 
spuseseră ce zisese Thalia pe pod - cum că 
puteau să-l salveze și pe tatăl ei și pe Hera - 
dar Jason nu înţelegea cum putea să facă asta 
și nu știa dacă această posibilitate o făcuse pe 
Piper mai încrezătoare sau doar mai 
nerăbdătoare. 

Leo se tot pipăia ca să vadă dacă nu i-au 


luat foc pantalonii. Nu mai scotea aburi, dar 
incidentul de pe podul de gheaţă îl speriase 
teribil pe Jason. Leo nu-și dăduse seama că-i 
ieșea fum pe urechi și flăcări din păr. Dacă Leo 
se aprindea de câte ori era cuprins de agitaţie, 
era greu să mergi cu el undeva. Jason și-a 
imaginat cum ar fi fost să încerce să comande 
de mâncare la restaurant. „Vreau un 
cheeseburger și... aaaa! Prietenul meu a luat 
foc! O găleată cu apă repede!“ 

Dar pe Jason mai ales îl îngrijora ce spusese 
Leo. Jason nu voia să fie un pod sau un schimb 
sau orice altceva. Voia doar să știe de unde se 
trage. Iar Thalia păruse atât de speriată când 
Leo pomenise de casa arsă ce-i apăruse în vise 
- casa despre care lupoaica Lupa îi spusese că 
e locul lui de baștină. Cum de știa Thalia de 
locul acela și de ce credea ea că Jason avea s-o 
găsească? 

Răspunsul plutea în aer. Dar când credea că 
se apropie de el, acesta se împotrivea să se 
dezvăluie ca vânturile pe care le purta în 
rucsac. 

In cele din urmă au ajuns în partea de sus a 
insulei. Zidurile de bronz înconjurau 
fortăreaţa, deși lui Jason nu-i trecea prin cap 
cine ar fi putut s-o atace. Porţile de șase metri 
s-au deschis și în faţă le-a apărut o alee de 
piatră violet care ducea la clădirea principală, 
o rotondă cu coloane albe în stil grecesc, 
asemenea monumentului din Washington, DC, 


doar că pe acoperiș avea o mulţime de antene 
parabolice și radio. 

— E straniu, a spus Piper. 

— Bănuiesc că nu poţi avea cablu pe o 
insulă plutitoare, a zis Leo. Măi să fie, ia uite 
ce curte are tipul ăsta. 

Rotonda se afla în mijlocul unui cerc cu o 
rază de patru sute de metri. Locul era uimitor, 
dar și înfricoșător. Era împărţit în patru 
secţiuni ca niște felii mari de pizza, fiecare 
reprezentând un anotimp. 

Secţiunea din dreapta era o pustietate 
acoperită de gheaţă, cu copaci desfrunziţi și un 
lac îngheţat. Oameni de zăpadă se rostogoleau 
pe acolo după cum bătea vântul, așa că Jason 
nu-și dădea seama dacă erau de decor sau 
erau vii. 

în stânga era un parc în vreme de toamnă, 
cu copaci aurii și roșii. Grămezi de frunze erau 
purtate de vânt și dădeau viaţă unor forme de 
zei, oameni, animale, care se fugăreau și apoi 
se dezintegrau. 

în depărtare, Jason a mai văzut două zone în 
spatele rotondei. Una arăta ca o pășune 
înverzită cu oi plămădite din nori. Ultima 
secţiune era un deșert unde scaieţii scrijeleau 
în nisip modele ciudate, ca niște litere 
grecești, fețe zâmbitoare și un anunţ imens 
care spunea: Urmăriți-l pe Eol în fiecare seară! 

— Câte o secţiune pentru fiecare dintre cei 
patru zei ai vântului, a presupus Jason. Patru 


puncte cardinale. 

— E splendidă pășunea aia. 

Antrenorul Hedge s-a lins pe buze. 

— Vă deranjează dacă... 

— Poţi să mergi, i-a răspuns Jason. 

Era chiar ușurat să-l expedieze pe satir. Le- 
ar fi fost greu să-l impresioneze pe Eol cu 
antrenorul Hedge de faţă, care-și flutura bâta 
și striga: „La moarte cu tine!“ în timp ce 
satirul lua cu asalt secţiunea Primăvara, Jason, 
Leo și Piper au luat-o pe alee spre scările pala- 
tului. Au trecut de ușile de intrare și au ajuns 
într-un foaier de marmură albă decorat cu 
steaguri violet pe care scria: Canalul meteo 
olimpian, sau CMO| 

— Bună ziua! 

O femeie s-a apropiat plutind de ei. Plutea /a 
propriu. Avea o frumuseţe de elf pe care Jason 
o asocia cu frumuseţea spiritelor naturii din 
Tabăra Semizeilor - era micuță, cu urechile 
ușor ascuţite, un chip fără vârstă. Ar fi putut 
avea și șaisprezece, și treizeci de ani. Ochii ei 
căprui sclipeau vesel. Deși nu bătea vântul, 
părul ei negru flutura cu încetinitorul, ca în 
reclamele la șampon. Rochia albă flutura în 
jurul ei ca materialul unei parașute. Jason nu 
și-a putut da seama dacă avea picioare, dar și 
dacă avea, nu atingeau podeaua. în mâini avea 
o tabletă albă. 

— Veniţi din partea Stăpânului Zeus? a 
întrebat ea. Vă așteptam. 

Jason a încercat să răspundă, dar îi era greu 


să se concentreze pentru că și-a dat seama că 
femeia era străvezie. Forma ei pălea în 
răstimpuri de parcă ar fi fost făcută din ceaţă. 

— Eşti o fantomă? a întrebat-o. 

A înţeles imediat că apariţia din faţa lui s-a 
simţit insultată. Zâmbetul ei s-a transformat 
într-o strâmbătură. 

— Sunt o aură, domnule. O nimfa a 
vântului, după cum probabil vă închipuiţi, în 
slujba stăpânului vânturilor. Numele meu e 
Mellie. Noi nu avem fantome. 

Piper i-a sărit în ajutor lui Jason. 

— Nu, bineînţeles că nu! Prietenul meu pur 
și simplu v-a confundat cu Elena din Troia, cea 
mai frumoasă muritoare din toate timpurile. O 
greșeală de înţeles. 

Uau, ce bine minţea! Complimentul a părut 
puţin exagerat, dar aura Mellie a roșit. 

— 0... bine, atunci. Deci veniţi din partea 
lui Zeus? 

— Aă, a zis Jason, sunt fiul lui Zeus, da. 

— Excelent! Vă rog să mă urmați. 

I-a condus prin porţi bine păzite într-un alt 
hol, consultându-și tableta în timp ce plutea. 
Nu se uita pe unde merge, dar se pare că nici 
nu conta pentru că a trecut direct printr-o 
coloană de marmură fără nicio problemă. 

— Nu mai suntem în ora de maximă 
audienţă, asta-i bine, a gândit ea cu voce tare. 
Pot să vă bag chiar înainte de spotul lui de la 
11:12. 

— Aă, bine, a spus Jason. 


Pe hol erau multe elemente care-ţi 
distrăgeau atenţia. Vânturi băteau în jurul lor 
și asta îi dădea lui Jason senzaţia că era împins 
printr-o mulţime invizibilă. Ușile se deschideau 
și se trânteau de capul lor. 

Lucrurile pe care Jason le putea vedea erau 
la fel de ciudate. Avioane de hârtie de toate 
formele și mărimile zburau în toate direcţiile și 
alte nimfe ale vântului, au- rai, le prindeau din 
zbor, le despătureau și le citeau, apoi le 
aruncau, iar avioanele se pliau la loc și zburau 
mai departe. 

O creatură urâtă a trecut în zbor pe lângă 
ei. Era o combinaţie între o femeie bătrână și 
un pui umflat cu steroizi. Avea faţa plină de 
riduri, părul negru prins într-o plasă, braţe de 
om, aripi de găină și un corp gras și acoperit 
de pene, cu gheare în loc de picioare. Era ui- 
mitor cum de putea zbura. Se tot învârtea pe- 
acolo și se izbea de lucruri ca baloanele la 
paradă. 

— Nu eo aură ? a întrebat-o Jason pe Mellie 
în timp ce creatura a trecut bălăbănindu-se. 

Mellie a râs. 

— E o harpie, desigur. Surorile noastre 
vitrege mai urâte, am putea spune. Voi n-aveţi 
harpii în Olimp? Sunt spiritele rafalelor 
violente, spre deosebire de noi, aurai. Noi 
suntem niște brize blânde. 

A bătut din pleoape. 

— Desigur, a spus el. 


— Deci, a insistat Piper, ne duci la Eol? 

Mellie i-a condus prin niște uși care arătau 
ca ușile unei ecluze pneumatice. Deasupra ușii 
din interior a pâlpâit un bec verde. 

— Avem câteva minute până începe, a zis 
Mellie veselă. Probabil n-o să vă ucidă dacă 
intrăm acum, îndrăzniţi! 

CAPITOLUL. 38 


Jason 


Lui Jason i-a căzut fața. Partea centrală a 
fortăreței lui Eol era cât o catedrală, cu un 
tavan înalt și curbat acoperit în argint. Prin 
aer pluteau la întâmplare echipamente de 
televiziune - camere de luat vederi, reflec- 
toare, elemente de decor, ghivece cu plate. Și 
nu exista podea. Leo mai-mai să cadă în 
prăpastie, dar Jason l-a tras înapoi. 

— Fir-ar...! a făcut Leo. Hei, Mellie. Data 
viitoare avertizează-ne! 

O groapă circulară enormă cobora spre 
inima muntelui. Avea vreo opt sute de metri 
adâncime și era perforată de peșteri. Probabil 
că unele dintre tunele dădeau direct afară. 
Jason și-a amintit că văzuse ieșind prin ele 
rafale de vânt când se aflau pe Pikes Peak. 


Altele erau închise cu un material care sclipea, 
probabil sticlă sau ceară. Toată peștera colcăia 
de harpii, aurai și avioane de hârtie, dar cineva 
care nu putea zbura ar fi avut parte de o 
cădere foarte lungă, fatală. 

— Pe toţi zeii, a icnit Mellie. îmi pare foarte 
Tău. 

A scos un aparat de emisie-receptie și a zis: 

— Alo, studioul? Tu ești Nuggets? Bună, 
Nuggets. Putem face o podea în studioul 
principal, te rog? Da, una solidă. Mulţumesc. 

Câteva secunde mai târziu, o armată de 
harpii s-a ridicat din groapă - vreo treizeci și 
ceva de demoni-găini care cărau materiale de 
construcţie. S-au pus pe lucru, bocănind și 
lipind - și folosind cantităţi impresionante de 
bandă adezivă, ceea ce nu l-a liniștit deloc pe 
Jason. Cât ai bate din palme a apărut o podea 
improvizată care șerpuia deasupra prăpastiei. 
Era făcută din placaj, bucăţi de marmură, 
covoare și bucăţi de gazon - de toate. 

— N-are cum să fie sigură, a spus Jason. 

— O, dar este! l-a asigurat Mellie. Harpiile 
sunt foarte pricepute. 

Fi îi era ușor să vorbească. A plutit mai 
departe fără să atingă podeaua, dar Jason a 
hotărât că el are cele mai mari șanse să 
supravieţuiască, de vreme ce putea să zboare, 
așa că a pășit primul. Surprinzător, a rezistat. 

Piper l-a prins de mână și l-a urmat. 

— Să mă prinzi dacă mă prăbușesc. 


— Ăă, sigur. 

Jason a sperat că nu s-a înroșit. 

Leo s-a luat după ei. 

— Să mă prinzi și pe mine, Superman. Dar 
eu nu te ţin de mână. 

Mellie i-a condus spre mijlocul încăperii, 
unde o sferă de ecrane plate plutea în jurul 
unui centru de control. Un om a intrat plutind 
înăuntru, a verificat monitoarele și a citit 
mesajele de pe avioanele de hârtie. 

Bărbatul nu i-a băgat în seamă când Mellie a 
intrat cu ei. Ea a dat la o parte un ecran Sony 
de patruzeci și doi de inci și i-a dus în regia de 
emisie. 

Leo a fluierat. 

— Vreau și eu o cameră ca asta. 

Pe ecranele plutitoare rulau tot felul de 
programe de televiziune. Jason le-a recunoscut 
pe unele - în special emisiuni de știri - dar 
altele arătau mai ciudat: lupte de gladiatori 
sau semizei care luptau cu monștri. Poate că 
erau filme, dar arătau mai degrabă ca niște 
reality show-MT|. 

In celălalt capăt al sferei se afla un ecran 
albastru ca de cinema în jurul căruia pluteau 
camere de luat vederi și lumini de studio. 

Bărbatul din centru vorbea în cască. Avea 
câte o telecomandă în fiecare mână și le 
îndrepta spre diferite ecrane, aparent la 
întâmplare. 

Purta un costum care arăta ca cerul - 


albastru, în principal, dar presărat cu nori care 
își modificau forma și se întunecau și se 
mișcau. Arăta de șaizeci de ani, cu o claie de 
păr alb, dar avea o tonă de machiaj pe faţă și 
părea să fi avut operaţii estetice pentru că 
avea fața întinsă, așa că nu arăta nici tânăr, 
nici bătrân, ci doar aiurea - ca o păpușă Ken 
topită pe jumătate în cuptorul cu microunde. 
Ochii i se mișcau încontinuu de la un ecran la 
altul, de parcă ar fi încercat să surprindă totul. 
Mormăia ceva în telefon și fălcile i se tot 
contractau. Fie era amuzat, fie nebun, fie 
ambele. 

Mellie a plutit spre el. 

— A, domnule Eol, acești semizei... 

— Staţi așa! 

A ridicat mâna ca s-o facă să tacă și apoi a 
arătat spre unul dintre ecrane. 

— Priviţi! 

Era una dintre emisiunile acelea în care 
niște nebuni în căutare de senzaţii tari 
urmăresc tornade. Jason a văzut cum un Jeep a 
pătruns într-o pâlnie și a fost ridicat în aer. 

Eol a tipat încântat. 

— Canalul Dezastrelor. Oamenii fac asta 
intenționat] 

S-a întors spre Jason cu un rânjet de ţicnit. 

— Nu e fascinant? Hai să ne mai uităm o 
dată. 

— Ăă, domnule, a zis Mellie, el e Jason, fiul 
lui... 


— Da, da, îmi amintesc, a spus Eol. Te-ai 
întors. Cum a fost? 

Jason a ezitat. 

— Poftim? Cred că mă confundați... 

— Nu cred, ești Jason Grâce, nu-i așa? Când 
s-a întâmplat asta... anul trecut? Cred că te 
duceai să te lupti cu un monstru marin. 

— Nu... nu-mi amintesc. 

Eol a râs. 

— Probabil că n-a fost o întâlnire prea 
plăcută! îmi amintesc fiecare erou care-a venit 
vreodată la mine să-mi ceară ajutorul. Odiseu - 
pe toţi zeii, a ancorat lângă insula mea vreme 
de-o lună! Tu măcar ai stat doar câteva zile. 
Acum, uită-te la videoclipul ăsta. Rațele sunt 
aspirate direct în... 

— Domnule, l-a întrerupt Mellie. Mai sunt 
două minute până intraţi în direct. 

— în direct! a exclamat Eol. Ce-mi place! 
Cum arăt? Machiajul! 

Asupra lui a coborât instantaneu o mică 
tornadă de perii, șerveţele și dischete de vată. 
Au roit în jurul feţei lui într-un nor de fum de 
culoarea pielii până i-au dat o nuanţă și mai 
înfiorătoare decât înainte. Vântul i-a răscolit 
părul și i l-a ridicat de parcă era un pom de 
Crăciun îngheţat. 

— Domnule Eol. 

Jason și-a dat jos rucsacul auriu. 

— V-am adus niște spirite ale furtunii 
buclucașe. 


— Nu mai spune! 

Eol s-a uitat la geantă de parcă ar fi fost un 
cadou de la un fan - ceva ce chiar nu-și dorea. 

— Ce drăguţ. 

Leo i-a dat un ghiont și Jason i-a întins 
geanta. 

— Boreas ne-a trimis să le prindem pentru 
dumneavoastră. Sperăm să le primiţi și - cum 


să spun - să nu mai ordonaţi uciderea 
semizeilor. 

Eol a izbucnit în râs și s-a uitat neîncrezător 
la Mellie. 


— Uciderea semizeilor - am ordonat eu așa 
ceva? 

Mellie s-a uitat pe tabletă. 

— Da, domnule, pe cincisprezece 
septembrie. Spirite ale furtunii eliberate odată 
cu moartea lui Typhon, semizeii vor fi trași la 
răspundere etc... Da, e un ordin să fie uciși cu 
toţii. 

— O, pfui! a făcut Eol. Eram morocănos. 
Anulează ordinul, Mellie, și ăă, cine e de pază 
acum - Teriyaki? Teri, du, te rog, spiritele 
astea în aripa 14E a închisorii. 

O harpie a apărut de nicăieri, a apucat 
rucsacul auriu și a coborât în abis. 

Eol i-a zâmbit lui Jason. 

— îmi pare rău că am dat ordin să fie 
omorâţi pe loc. Dar eram nervos, pe toţi zeii. 

S-a întunecat brusc la chip și la fel s-a 
întâmplat și cu costumul ale cărui revere erau 


luminate de fulgere. 

— Ştii ceva? Acum îmi amintesc. Parcă aș fi 
auzit o voce care îmi spunea să dau ordinul. Ca 
un fior rece pe ceafă. 

Jason s-a încordat. Ca un fior rece pe ceafa... 
De ce-i suna atât de cunoscut? 

— Ca o voce, domnule? 

— Da. Ce ciudat. Mellie, să-i omoram? 

— Nu, domnule, a spus ea răbdătoare. Ne- 
au adus spiritele furtunii, așa că totul e în 
regulă. 

— Desigur. 

Eol a râs. 

— îmi pare rău. Mellie, hai să le trimitem 
semizeilor ceva frumos. Poate o cutie de 
bomboane de ciocolată. 

— O cutie de bomboane de ciocolată pentru 
fiecare semizeu din lume, domnule? 

— Nu, e prea scump. Las-o baltă. Stai așa, e 
timpul! Sunt în direct! 

Eol a zburat spre ecranul albastru când a 
început melodia de generic a buletinului de 
știri. 

Jason s-a uitat la Piper și Leo, care păreau la 
fel de nedumeriţi ca el. 

— Mellie, a spus el, întotdeauna e... așa? 

Ea a zâmbit timid. 

— Ei bine, știi ce se spune: Dacă nu-ţi place 
dispoziţia în care se află, așteaptă cinci 
minute. Expresia - după cum bate vântul - de la 
el se trage. 


— Şi povestea aia cu monstrul marin, a zis 
Jason. Chiar am mai fost aici? 

Mellie s-a înroșit. 

— îmi pare rău, nu-mi amintesc. Sunt 
asistenta domnului Eol de puţin timp. Lucrez 
pentru el de mult, dar nu chiar așa de demult. 

— Cât timp rezistă asistentele lui? a 
întrebat Piper. 

— O... 

Mellie s-a gândit pentru o clipă. 

— Fac chestia asta de... douăsprezece ore? 

Din boxele plutitoare s-a auzit urlând o voce: 

— Şi acum, prognoza meteo din 
douăsprezece în douăsprezece minute! lată 
prognoza pentru vremea olimpiană - Canalul 
MO! - Eol! 

Eol, care stătea în fața ecranului albastru, a 
fost învăluit în lumina reflectoarelor. Zâmbetul 
lui era nenatural de alb și arăta de parcă avea 
să-i explodeze faţa de la atâta cafeină. 

— Bună ziua, Olimp! Eol, maestrul 
vânturilor, vă aduce prognoza meteo la fiecare 
douăsprezece minute! Astăzi vom avea o 
presiune scăzută datorită frontului atmosferic 
care înaintează dinspre Florida, așa că ne 
aşteptăm la temperaturi plăcute pentru că 
Demetra s-a îndurat de cultivatorii de lămâi! 

A arătat cu mâna spre ecranul albastru, dar 
când Jason s-a uitat la monitoare, a văzut 
proiectată în spatele lui Eol o imagine digitală, 
așa că părea că stă în faţa hărţii Statelor Unite 


pe care apăreau sori zâmbitori și nori de 
furtună încruntaţi. 

— De-a lungul coastei estice... O, staţi așa. 

A bătut cu degetul în cască. 

— îmi pare rău, oameni buni! Lui Poseidon 
i-a cășunat pe Miami astăzi, prin urmare, 


înghețul va lovi din 
A A 


nou Florida! îmi pare rău, Demetra. In 
Midwest, nu știu ce-a făcut St. Louis de l-a 
supărat pe Zeus, dar vă puteţi aștepta la 
furtuni de zăpadă! Boreas însuși e chemat să 
pedepsească zona cu o portie de gheaţă. Veşti 
proaste, Missouri! Nu, staţi. Lui Hefaistos îi 
pare rău pentru partea centrală a statului 
Missouri, așa că veţi avea parte de temperaturi 
blânde și un cer senin. 

Eol a ţinut-o tot așa - dând o prognoză 
pentru fiecare zonă a ţării pentru ca apoi s-o 
schimbe de două-trei ori pe măsură ce primea 
mesaje în casă - se pare că zeii dădeau tot felul 
de ordine legate de vânturi și vreme. 

— Ceva nu e în regulă, a șoptit Jason. Nu se 
poate ca vremea să fie atât de haotică. 

Mellie a rânjit. 

— Cât de des o nimeresc meteorologii 
muritori? Vorbesc despre fronturi și presiune 
atmosferică și umiditate, dar vremea îi ia 
mereu prin surprindere. Măcar Eol ne spune 
de ce e vremea atât de imprevizibilă. E dificil 
să-i mulțumești pe toţi zeii deodată. Suficient 


cât s-o iei... 

A tăcut, dar Jason și-a dat seama ce voia să 
spună. 

Razna. Eol era complet dus cu pluta. 

— Acestea au fost știrile, a încheiat Eol. Ne 
vedem peste douăsprezece minute, pentru că 
sunt sigur că vom avea modificări! 

Luminile s-au stins, pe monitoare au apărut 
din nou imagini neutre și, pentru o clipă, 
chipul lui Eol s-a pleoștit de oboseală. Apoi, și- 
a amintit că avea musafiri și a zâmbit din nou. 

— Deci mi-aţi adus niște spirite ale furtunii 
buclucașe, a zis Eol. Presupun că vă datorez 
mulțumiri! Mai voiaţi și altceva? Mă gândesc 
că da. Semizeii întotdeauna vor și altceva. 

Mellie a spus: 

— Ăă, domnule, acesta e fiul lui Zeus. 

— Da, da. Știu asta. Am zis că-mi amintesc 
de el. 

— Dar, domnule, au venit din Olimp. 

Eol avea un aer uimit. Apoi a început brusc 
să râdă de Jason care era să cadă în prăpastie. 

— Vrei să spui că de data asta ai venit din 
partea tatălui tău? în sfârșit! Ştiam eu că vor 
trimite pe cineva să-mi renegocieze contractul! 

— Aă, ce? a întrebat Jason. 

— O, slavă zeilor! 

Eol a oftat ușurat. 

— Cât să fi trecut? Trei mii de ani de când 
Zeus m-a numit stăpânul vânturilor. Nu că n-aș 


fi recunoscător, desigur! Dar, serios, 
contractul meu e atât de vag. Evident că sunt 
nemuritor, dar „stăpân al vânturilor“. Ce 
înseamnă asta? Sunt un spirit al naturii? Un 
semizeu? Un zeu? Vreau să fiu zeul vânturilor, 
fiindcă beneficiile sunt mult mai mari. începem 
cu ele? 

Jason s-a uitat pierdut la prietenii lui. 

— Omule, a spus Leo, crezi că suntem aici 
ca să te promovăm? 

— Nu? 

Eol a zâmbit. 

Costumul i s-a făcut complet albastru - nu se 
vedea niciun nor pe el. 

— Minunat! Adică, mi se pare că am dat 
dovadă de destulă iniţiativă cu canalul meteo, 
nu-i așa? Și, desigur apar tot timpul în presă. 
S-au scris o mulțime de cărţi despre mine: In 
aerul rarefiat, Up in the Air, Pe aripile 
vântului... 

— Aă, nu cred că sunt despre tine, a zis 
Jason, înainte s-o observe pe Mellie clătinând 
din cap. 

— Prostii, a spus Eol. Mellie, sunt biografiile 
mele, nu-i așa? 

— Absolut, domnule, a chiţăit ea. 

— Aţi văzut? Eu nu citesc. Cine are timp? 
Dar este evident că muritorii mă iubesc. Așa că 
schimbăm titulatura oficială în zeul vânturilor. 
Apoi, în legătură cu salariul și personalul... 


— Domnule, a spus Jason, nu venim din 
Olimp. 

Eol a clipit. 

— Dar... 

— Chiar sunt fiul lui Zeus, a spus Jason, dar 
n-am venit să negociem contractul. Suntem în 
misiune şi avem nevoie de ajutorul 
dumneavoastră. 

Expresia lui Eol s-a înăsprit. 

— Ca data trecută? Ca toți eroii care vin 
aici? Voi, semizeii! Numai de voi vă pasă, nu-i 
așa? 

— Domnule, vă rog, nu-mi amintesc ce-a fost 
data trecută, dar dacă m-aţi mai ajutat o dată... 

— Eu ajut mereu! Mă rog, uneori distrug, 
dar de obicei ajut și câteodată mi se cere să le 
fac pe amândouă deodată! Enea, de pildă, 
primul de teapa ta... 

— De teapa mea? a întrebat Jason. Adică, 
semizeu? 

— O, zău așa! a spus Eol. Cu descendenta ta 
adică. Știi tu, Enea, fiul lui Venus - singurul 
erou care a supravieţuit războiului troian. 
Când au dat foc orașului, el a fugit în Italia 
unde a fondat împărăţia care avea să devină 
Roma, bla, bla, bla. Asta am vrut să spun. 

— Nu înţeleg, a recunoscut Jason. 

Eol și-a dat ochii peste cap. 

— Ideea e că și eu am fost prins la mijloc! 
Iunona îmi spune: „O, Eol, distruge navele lui 
Enea de dragul meu. Nu-mi place de el.“ Apoi 


Neptun îmi spune: „Nu, nu! Acesta e teritoriul 
meu. Oprește vânturile.“ După aia venea 
Iunona și zicea: „Nu, distruge navele altfel îi 
spun lui Jupiter că nu vrei să cooperezi!“ Crezi 
că e ușor să jonglezi cu astfel de cereri? 

— Nu, a spus Jason. Bănuiesc că nu e. 

— Ca să nu mai spun de Amelia Earhart! 
încă mai primesc telefoane din Olimp în care 
mi se reproșează că am doborât-o de pe cer! 

— Noi nu vrem decât niște informaţii, a zis 
Piper cu cea mai liniștită voce de care era în 
stare. Am auzit că știți tot. 

Eol și-a îndreptat reverele și a părut că s-a 
mai îmblânzit. 

— Ce să zic... e adevărat. De exemplu, știu 
că afacerea asta - și-a fluturat degetele spre ei 
- manevra asta a lunonei de a vă aduna la un 
loc se va sfârși probabil cu vărsare de sânge. 
Cât despre tine, Piper McLean, știu că tatăl 
tău are probleme serioase. 

A întins mâna și o bucată de hârtie i-a 
aterizat în palmă. Era o fotografie cu Piper și 
un tip care trebuie să fi fost tatăl ei. Lui Jason 
chiar îi părea cunoscut chipul lui. Probabil îl 
văzuse în filme. 

Piper a luat fotografia. îi tremurau mâinile. 

— Asta... asta era la el în portofel. 

— Da, a zis Eol. Ce e luat de vânt ajunge în 
cele din urmă la mine. Fotografia a zburat 
când a fost prins de telurici. 

— De cine? a întrebat Piper. 


Eol i-a ignorat întrebarea cu un gest al 
mâinii și l-a privit pe Leo printre gene. 

— Iar, tu, fiu al lui Hefaistos... Da, văd ce-ţi 
rezervă viitorul. 

O altă bucată de hârtie a aterizat în mâna 
zeului vântului - un desen zdrenţuit făcut în 
creion. 

Leo l-a luat de parcă ar fi fost îmbibat cu 
otravă. A făcut un pas înapoi împleticindu-se. 

— Leo? a întrebat Jason. Ce este? 

— E un desen pe care l-am... l-am făcut 
când eram copil. 

L-a împăturit repede și l-a băgat în buzunar. 

— E... da, lipsit de importanţă. 

Eol a râs. 

— Serios? Nu e nici mai mult nici mai puţin 
decât reţeta succesului tău! Unde rămăsesem? 
A, da, vreţi informaţii. Sunteţi siguri? Uneori 
informaţiile pot fi periculoase. 

I-a zâmbit lui Jason de parcă i-ar fi lansat o 
provocare, în spatele lui, Mellie a scuturat din 
cap în semn de avertizare. 

— Da, a spus Jason. Trebuie să găsim 
vizuina lui Enceladus. 

Lui Eol i-a pierit zâmbetul. 

— Uriașul? De ce-aţi vrea să mergeţi acolo? 
E oribil! Nici măcar nu se uită la emisiunea 
mea! 

Piper a ridicat fotografia. 

— Eol, l-a prins pe tata. Trebuie să-l salvăm 
și să aflăm unde e ţinută captivă Hera. 


— Asta nu se poate, a spus Eol. Nici măcar 
eu nu pot vedea asta și crede-mă c-am 
încercat. Locul în care se află Hera e ascuns cu 
un văl magic - e foarte puternic, imposibil de 
localizat. 

— Se află într-un loc numit Casa lupului, a 
zis Jason. 

— Stai! 

Aelous și-a dus o mână la frunte și a închis 
ochii. 

— Simt ceva! Da, e într-un loc care se 
numește Casa lupului! Din păcate nu știu unde 
se află. 

— Enceladus știe, a insistat Piper. Dacă ne 
ajuţi să-l localizăm, stilăm și unde se află 
zeiţa... 

— Da, a spus Leo, intrând în joc. Şi dacă o 
salvăm, îţi va fi foarte recunoscătoare... 

— Şi poate te promovează Zeus, a încheiat 
Jason. 

Eol a ridicat din sprâncene. 

— Mă promovează - și voi nu vreţi de la 
mine decât să vă spun unde e uriașul? 

— Ei, dacă ne-ai putea și duce acolo, a 
intervenit Jason, ar fi grozav. 

Mellie a bătut din palme de emotie. 

— O, ar putea face asta! Trimite adesea 
vânturi în ajutorul... 

— Mellie, taci! s-a răstit Eol la ea. Mai că-mi 
vine să te concediez pentru că i-ai lăsat să 
intre folosindu-se de minciuni. 


— Da, domnule, a spus ea cu o voce pierită. 
îmi cer iertare, domnule. 

— N-a fost vina ei, a spus Jason. în legătură 
cu ajutorul... 

Aelous și-a înclinat capul de parcă ar fi căzut 
pe gânduri. Apoi Jason și-a dat seama că 
stăpânul vântului asculta vocile care-i răsunau 
în cască. 

— Ei bine... Zeus e de acord, a mormăit Eol. 
El zice... zice că ar fi mai bine dacă n-aţi salva- 
o decât după weekend, pentru că are în plan o 
mare petrecere - Au! Acum Afrodita strigă la 
el, îi amintește că solstițiul începe în zori. Ea 
zice că ar trebui să vă ajut. Și Hefais- tos... Da. 
Hmm. Rar se pun de-acord. Staţi așa... 

Jason le-a zâmbit prietenilor. în sfârșit, le 
surâdea și lor norocul. Părinţii lor, zeii, le 
veneau în ajutor. 

Jason a auzit o râgâială puternică în spate, 
lângă intrare. Antrenorul Hedge a apărut în 
hol cu mersul lui legănat, cu faţa plină de 
iarbă. Mellie l-a văzut venind pe podeaua 
improvizată și a exclamat surprinsă. 

— Cine-i creatura asta? 

Jason s-a abținut să tușească. 

— El? E antrenorul Hedge. Ăă, Gleeson 
Hedge. E... 

Jason nu știa cum să-l prezinte: profesor, 
prieten, belea? 

— Ghidul nostru. 


— Seamănă cu o capră, a murmurat Mellie. 

In spatele ei, Piper și-a umflat obrajii, 
prefacându-se că vomită. 

— Care-i treaba, băieţi? 

Hedge s-a apropiat. 

— Uau, ce frumos e. O! Gazon! 

— Domnule antrenor, tocmai aţi mâncat, a 
spus Jason. Şi gazonul are rol de podea. Ea e... 
Mellie. 

— O aură. 

Hedge i-a zâmbit fermecător. 

— Frumoasă ca o adiere de vară. 

Mellie s-a înroșit. 

— Eol tocmai se pregătea să ne dea o mână 
de ajutor, a zis Jason. 

— Da, a murmurat stăpânul vântului. Așa se 
pare, îl găsiţi pe Enceladus pe Muntele Diablo. 

— Muntele Diavolului? a întrebat Leo. Nu 
sună bine. 

— îmi amintesc unde e! a spus Piper. Am 
fost acolo o dată cu tata. E aproape de Golful 
San Francisco, spre est. 

— Iarăşi? 

Antrenorul a scuturat din cap. 

— Nu e bine. Nu e bine deloc. 

— Așa... 

Eol a început să zâmbească. 

— Cât despre felul în care veţi ajunge 
acolo... 

Dintr-odată s-a pleoștit. S-a aplecat și a lovit 
în cască de parcă ar fl fost defectă. Când s-a 


îndreptat din nou de spate, avea o privire 
sălbatică. în ciuda machiajului, arăta ca un 
bătrân - un bătrân speriat. 

— N-a mai vorbit cu mine de secole. Nu 
pot... da, da, am înţeles. 

A înghiţit în sec, uitându-se la Jason de 
parcă s-ar fi transformat brusc într-un gândac 
uriaș. 

— îmi pare rău, fiu al lui Jupiter. Ordine noi. 
Trebuie să muriti cu toţii. 

Mellie a chiţăit. 

— Dar... dar, domnule! Zeus a zis să-i 
ajutaţi. Afrodita, Hefaistos... 

— Mellie! a strigat Eol. Slujba ta e oricum 
în pericol, în plus, unele ordine sunt mai 
importante decât dorinţele zeilor, mai ales 
când e vorba de forțele naturii. 

— Ordinele cui? a întrebat Jason. Zeus te va 
concedia dacă nu ne ajuţi! 

— Mă îndoiesc. 

Eol a făcut o mișcare din încheietura mâinii 
și sub ei, în groapă, s-a deschis ușa unei celule. 
Jason a auzit ieșind de-acolo spiritele furtunii 
însetate de sânge care ţipau și zburau spre ei. 

— Până şi Zeus înțelege ordinea 
priorităţilor, a spus Eol. Şi dacă ea chiar se 
trezește - pe toţi zeii! - nu poate fi ignorată. La 
revedere, eroilor! îmi pare tare rău, dar va 
trebui s-o fac repede. Intru din nou în direct în 
patru minute. 

Jason a invocat sabia. Antrenorul Hedge și-a 


scos bâta. Aura Mellie a ţipat: 

— Nu! 

A plonjat la picioarele lor chiar când 
spiritele furtunii au lovit cu forța unui uragan, 
aruncând podeaua în aer, mărunţind mostrele 
de covor, marmură și linoleum în bucățele care 
ar fi fost niște proiectile letale dacă veșmintele 
lui Mellie nu s-ar fi desfășurat ca un scut, 
atenuând forţa impactului. Au căzut cu toţii în 
puț și Eol a ţipat după ei: 

— Mellie, ești concediată! 

— Repede, a tipat Mellie. Fiu al lui Zeus, ai 
vreo putere asupra aerului? 

— Am ceva! 

— Atunci ajută-mă sau veţi muri cu toţii! 

Mellie l-a apucat de mână, iar Jason și-a 
simţit braţul străbătut de un curent electric. A 
înţeles de ce avea ea nevoie. Trebuiau să 
controleze căderea și să se îndrepte spre unul 
dintre tunelurile deschise. Spiritele furtunii se 
țineau după ei, apropiindu-se cu repeziciune, 
aducând cu ei un nor de schije mortale. 

Jason a prins-o pe Piper de mână. 

—  îmbrăţișare în grup! 

Hedge, Leo și Piper au încercat să se 
înghesuie laolaltă, agăţându-se de Jason și 
Mellie în cădere liberă. 

— NU-IA BUNĂ! a tipat Leo. 

— Daţi-i drumul, lăudăroșilor! le-a strigat 
Hedge spiritelor furtunii. Praf vă fac! 

— E magnific! a oftat Mellie. 


— Te concentrezi? a îndemnat-o Jason. 

— Da, bine! a spus ea. 

Au direcționat vântul și căderea lor s-a 
transformat într-o rostogolire, ajungând în cel 
mai apropiat puț deschis. Chiar și-așa, s-au 
izbit de tunel cu viteză și au căzut unii peste 
alţii într-un burlan abrupt care nu era făcut 
pentru oameni. Le era imposibil să-și 
controleze căderea. 

Rochia lui Mellie s-a înfoiat în jurul ei. Jason 
și ceilalți s-au agăţat disperaţi de ea și s-a mai 
redus viteza, dar spiritele furtunii ţipau în 
urma lor în tunel. 

— Nu... mai rezist... mult, i-a avertizat 
Mellie. Staţi laolaltă! Când o să lovească 
vânturile... 

— Te descurci grozav, Mellie, a spus Hedge. 
Și mama mea a fost aură, să știi. Nici ea nu s- 
ar fi descurcat mai bine. 

— O să-mi trimiți mesaje Iris? l-a rugat 
Mellie. 

Hedge i-a făcut cu ochiul. 

— Puteţi să vă planificaţi întâlnirea mai 
târziu? a ţipat Piper. Priviţi! 

In spatele lor, tunelul era tot mai întunecat. 
Jason simțea cum îi ţiuie urechile din cauza 
presiunii. 

— Nu le mai pot opri, a avertizat Mellie. Dar 
o să încerc să vă protejez, să vă mai fac o 
favoare. 

— Mulţumim, Mellie, a spus Jason. Sper să- 


ți găsești o slujbă nouă. 

Ea i-a zâmbit și s-a dizolvat, învăluindu-i 
într-o briză caldă și blândă. Apoi au fost loviți 
de vânturile adevărate care i-au proiectat în 
aer cu o viteză așa de mare încât Jason a 
leșinat. 

CAPITOLUL. 39 


Piper 


Piper a visat că se afla pe acoperișul 
căminului de la Școala din Sălbăticie. 

în deșert noaptea era rece, dar își adusese 
pături și, cu Jason alături, n-avea nevoie de 
mai multă căldură. 

Aerul mirosea a salvie și a lemn ars. La 
orizont, vârfurile Spring Mountains dominau 
ca niște dinţi negri zimţaţi, iar dincolo de ei se 
zărea strălucirea palidă a Las Vegas-ului. 

Stelele erau atât de strălucitoare încât lui 
Piper îi era teamă că n-o să poată vedea ploaia 
de stele. Nu voia ca Jason să creadă că-l 
minţise când îl adusese acolo. (Chiar dacă, 
într-adevăr, motivele ei fuseseră cu totul 
altele.) Dar meteoriţii nu i-au dezamăgit. 
Traversau cerul la fiecare minut, lăsând o dâră 


de lumină albă, galbenă sau albastră. Piper era 
convinsă că bunicul ei, Tom, ar fi știut vreun 
mit Cherokee care să explice fenomenul, dar 
deocamdată era preocupată să-și creeze 
propria poveste. 

Jason a luat-o de mână - în sfârșit - și i-a 
arătat doi meteoriți care au trasat o cruce pe 
cer. 

— Uau! a exclamat el. Nu-mi vine să cred că 
Leo n-a vrut să vadă chestia asta. 


— De fapt, nu l-am invitat, a zis Piper pe un 
ton degajat. 

Jason a zâmbit. 

— A, da? 

— Ihm. Nu ţi se pare că uneori trei oameni 
la un loc e prea mult? 

— Ba da, a recunoscut Jason. Cum ar fi 
acum. Ştii ce necazuri am avea dacă am fi 
prinși aici? 

— O, aș inventa eu ceva, a spus Piper. Pot 
să fiu foarte convingătoare. Deci, vrei să 
dansezi sau nu? 

El a râs. Avea niște ochi uimitori și un 
zâmbet pe care lumina stelelor îl punea și mai 
bine în valoare. 

— Fără muzică. Noaptea. Pe un acoperiș. 
Sună periculos. 

— Sunt o fată periculoasă. 

— Sunt convins. 


El s-a ridicat în picioare și i-a întins mâna. 
Au făcut câţiva pași de dans, dar, după o clipă, 
deja se sărutau. Piper aproape că nu l-a mai 
putut săruta, așa de tare zâmbea. 

Apoi, imaginea din vis s-a schimbat - sau 
poate că era moartă în Lumea Subpământeană 
- pentru că se afla din nou în magazinul 
universal al Medeei. 

— Doamne, dă să fie doar un vis, a 
murmurat ea, nu pedeapsa mea veșnică. 

— Nu, dragă, s-a auzit o voce de femeie, 
toată numai lapte și miere, nu e nicio 
pedeapsă. 

Piper s-a întors, temându-se că va da cu 
ochii de Me- deea, dar lângă ea se afla o altă 
femeie, care răscolea printre hainele aflate la 
reducere. 

Femeia era superbă - părul îi cădea pe 
umeri, avea un gât grațios, trăsături perfecte 
și o siluetă uimitoare, pusă în evidenţă de blugi 
și de o bluză albă. 

Piper văzuse destule actrițe la viaţa ei - 
majoritatea femeilor cu care se întâlnea tatăl 
ei erau extrem de frumoase - dar această 
doamnă era diferită. Era elegantă fără să se 
străduiască, distinsă fără niciun efort și su- 
perbă fără machiaj. După ce-l văzuse pe Eol, 
cu operaţiile lui estetice și cu toate porcăriile 
de cosmeticale pe care le folosea, Piper 
considera și mai uimitoare femeia din faţa ei. 


N-avea un aer artificial. 

Insă, în timp ce Piper se uita la ea, 
înfățișarea doamnei s-a schimbat. Piper nu și-a 
dat seama ce culoare aveau ochii sau părul ei. 
Femeia s-a făcut tot mai frumoasă, de parcă 
imaginea ei se sincroniza cu gândurile lui 
Piper - apropiindu-se cât de mult de idealul de 
frumuseţe al lui Piper. 

— Afrodita, a spus Piper. Mamă? 

Zeița a zâmbit. 

— E doar un vis, scumpo. Dacă te-ntreabă 
cineva, n-am fost aici. Bine? 

— Eu... 

Piper voia să-i pună o mie de întrebări, dar 
acestea i-au învăluit toate mintea deodată. 

Afrodita a ridicat o rochie turcoaz. Lui Piper 
i s-a părut că arăta minunat, dar zeița s-a 
strâmbat. 

— Nu mi se potrivește culoarea asta, nu-i 
așa? Păcat, e drăguță. Medeea chiar are 
lucruri minunate aici. 

— „Clădirea asta a sărit în aer, s-a bâlbâit 
Piper. Am văzut cu ochii mei. 

— Da, a încuviinţat Afrodita. Cred că de asta 
e totul la reducere. Acum nu mai e decât o 
amintire. îmi cer scuze că te-am scos din 
celălalt vis. Era mult mai plăcut, știu. 

Piper era roșie ca focul la față. Nu știa dacă 
de supărare sau de rușine, dar mai ales era 
dezamăgită. 

— Nu a fost real. Nu s-a întâmplat de fapt. 


Atunci de ce-mi amintesc atât de clar totul? 

Afrodita a zâmbit. 

— Pentru că ești fiica mea, Piper. Vezi 
posibilităţile mult mai clar decât alţii. Tu vezi 
ce ar putea să se întâmple. încă mai e timp - 
nu-ţi pierde speranţa. Din păcate... 

Zeița a arătat în jur, în magazin. 

— Mai întâi trebuie să treci de niște 
încercări. Medeea se va întoarce, alături de 
mulți alţi dușmani. Porţile morţii s-au deschis. 

— Ce vrei să spui? 

Afrodita i-a făcut cu ochiul. 

— Eşti o fată deşteaptă, Piper. Ştii prea 
bine. 

A trecut-o un fior. 

— Femeia adormită, cea pe care Medeea și 
Midas o numesc protectoarea lor. A reușit să 
deschidă o nouă intrare în Lumea 
Subpământeană. îi lasă pe morţi să se întoarcă 
în lume. 

— Hm. Şi nu sunt orice morţi. Sunt cei mai 
răi, cei mai puternici, cei care-i urăsc cel mai 
tare pe zei. 

— Același lucru se petrece și cu monștrii 
din Tartar, și-a dat Piper cu părerea. De aceea 
nu se dezintegrează pentru totdeauna. 

— Da. Protectoarea lor, cum îi spui tu, are o 
relaţie specială cu Tartar, spiritul abisului. 

Afrodita a ridicat un top auriu cu paiete. 

— Nu... aș arăta ridicol în el. 

Piper a râs stânjenită. 


— Tu? N-ai cum să arăţi altfel decât 
perfect. 

— Eşti drăguță, a spus Afrodita. Dar 
frumuseţea înseamnă să găsești potrivirea 
perfectă, potrivirea naturală. Ca să fii perfect 
trebuie să te simţi perfect în pielea ta - nu să 
încerci să fii ceva ce nu ești. E ceva deosebit 
de greu pentru o zeiță. Nouă ne vine foarte 
ușor să ne schimbăm. 

— Tata te-a considerat perfectă. 

Lui Piper i-a tremurat vocea. 

— Nu te-a uitat. 

Afrodita a privit în gol. 

— Da... Tristan. O, era uimitor. Atât de 
blând și bun, amuzant și frumos. însă purta 
atâta tristeţe în suflet. 

— Am putea, te rog, să nu vorbim despre el 
la trecut? 

— îmi pare rău, dragă. N-am vrut să-l 
părăsesc pe tatăl tău, desigur. întotdeauna mi- 
e greu s-o fac, dar a fost mai bine așa. Dacă și- 
ar fi dat seama cine sunt cu adevărat... 

— Stai, adică el nu știa că ești zeiţă? 

— Bineînţeles că nu. 

Afrodita a părut ofensată. 

— Nu i-aș face una ca asta. Pentru 
majoritatea muritorilor e prea greu de 
acceptat. Le poate strica viaţa! întreabă-l pe 
prietenul tău, Jason - minunat băiat, apropo. 
Sărmana lui mamă a fost distrusă când a aflat 
că s-a îndrăgostit de Zeus. Nu, a fost mult mai 


bine că Tristan a crezut că eram o muritoare 
care l-a părăsit fără nicio explicaţie. Mai bine o 
amintire  dulce-amară decât o zeiță 
nemuritoare, inaccesibilă. Că tot veni vorba, 
am o chestiune importantă... 

Și-a deschis pumnul și i-a arătat lui Piper un 
flacon strălucitor de sticlă plin cu un lichid roz. 

— E unul dintre amestecurile mai slabe ale 
Medeei. Şterge doar amintirile recente. Când îl 
vei salva pe tatăl tău, dacă vei reuși, ar trebui 
să i-l dai să bea. 

Lui Piper nu-i venea să creadă ce auzea. 

— Vrei să-l droghez pe tata? Vrei să-l fac să 
uite prin ce-a trecut? 

Afrodita a ridicat flaconul. Lichidul a 
aruncat o umbră roz pe chipul ei. 

— Tatăl tău e foarte sigur pe sine, Piper, dar 
e la limita fragilă dintre două lumi. Toată viața 
a încercat să nege vechile povești despre zei și 
spirite, dar se teme că acele povești ar putea fi 
adevărate. Se teme că a blocat o parte 
importantă din el, iar asta îl va distruge într-o 
bună zi. Acum a fost prins de un uriaș. Trăiește 
un coșmar. Chiar dacă supraviețuiește... dacă 
va trebui să-și petreacă tot restul vieții 
purtând acele amintiri, știind că zeii și spiritele 
trăiesc aici, pe pământ - asta l-ar distruge. 
Asta speră și dușmanul nostru. II va distruge 
pe el și, prin urmare, îți va sfărâmă și ţie 
spiritul. 

Piper a vrut să strige că Afrodita se înșela. 


Tatăl ei era cea mai puternică persoană pe 
care o cunoștea. Piper n-avea să-i fure 
amintirile așa cum făcuse Hera cu Jason. 

Dar, cumva, nu se putea supăra pe Afrodita. 
Și-a amintit ce-i spusese tatăl ei cu luni în 
urmă, pe plaja din Big Sur: „Dacă chiar aș 
crede în Tara Fantomelor sau în spiritele 
animalelor sau în zeii greci... Nu cred că aș 
putea dormi noaptea. Aș căuta mereu pe 
cineva pe care să dau vina.“ 

Acum și Piper căuta pe cineva pe care să 
dea vina. 

— Cine e ea? a întrebat Piper. Cea care-i 
controlează pe uriași? 

Afrodita și-a ţuguiat buzele. S-a dus la 
celălalt suport pe care erau armuri ponosite și 
togi rupte, dar le-a privit ca și cum ar fi fost 
haine create de mari designeri. 

— Ai o voinţă puternică, a zis ea meditativ. 
Nu prea sunt apreciată printre zei. De copiii 
mei râde toată lumea. Sunt consideraţi 
vanitoși și superficiali. 

— Unii dintre ei chiar sunt. 

Afrodita a râs. 

— Așa e. Poate că și eu sunt încrezută și 
superficială uneori. E apanajul fetelor. O, asta 
e drăguță. 

A scos o platoșă de bronz arsă și pătată și a 
ridicat-o s-o vadă și Piper. 

— Nu crezi? 

— Nu, a spus Piper. Ai de gând să-mi 


răspunzi la întrebare? 

— Răbdare, scumpa mea, a spus zeița. Ce 
vreau să spun e că iubirea e cel mai motivant 
lucru din lume. îi îndeamnă pe muritori să facă 
lucruri măreţe. Cele mai nobile și curajoase 
fapte se datorează iubirii. 

Piper și-a tras pumnalul și i-a studiat lama. 

— Așa cum a declanșat Elena Războiul 
troian? 

— A, Katoptris. 

Afrodita a zâmbit. 

— Mă bucur că l-ai găsit. Mi s-a făcut capul 
calendar cu războiul ăla, dar, sinceră să fiu, 
Paris și Elena erau un cuplu drăguţ. Iar eroii 
din acel război sunt acum nemuritori - cel 
puţin în amintirea oamenilor. lubirea e 
puternică, Piper. îi poate îngenunchea chiar și 
pe zei. 

I-am spus asta fiului meu, Enea, când a fugit 
din Troia. El credea că a dat greș. Credea că e 
un ratat! Dara mers în Italia... 

— Şi a devenit strămoșul Romei. 

— Exact. Vezi tu, Piper, copiii mei pot fi 
puternici. Poți fi destul de puternică fiindcă 
moștenirea mea e unică. Sunt mai aproape de 
începutul creaţiei decât orice alt olimpian. 

Piper s-a străduit să-și amintească mitul 
despre nașterea Afroditei. 

— N-ai... apărut din mare? Intr-o scoică? 

Zeița a râs. 

— Botticelli a avut o imaginaţie bogată. N- 


am stat niciodată într-o scoică, mulţumesc 
frumos. Dar am apărut din mare. Primele fiinţe 
care s-au născut din Haos au fost Pământul și 
Cerul - Geea și Uranus. Când fiul, titanul 
Cronos, l-a ucis pe Uranus... 

— L-a tăiat în bucățele cu o coasă, și-a 

amintit Piper. Afrodita a strâmbat din nas. 

— Da. Bucăţile din Uranus au căzut în mare. 
Esenţa lui nemuritoare a creat spuma de mare. 
Şi din spuma aceea... 

— Te-ai născut tu. îmi amintesc acum. 
înseamnă că ești... 

— Ultimul copil al lui Uranus, care a fost 
mai puternic decât zeii sau titanii. Așa că, în 
mod ciudat, sunt cel mai bătrân zeu olimpian. 
Cum spuneam, iubirea e o forţă puternică. Iar 
tu, fiica mea, ești mai mult decât o fată 
frumușică. De aceea știi deja cine îi trezește pe 
uriași și cine are puterea de a deschide ușile 
din adâncurile pământului. 

Afrodita a așteptat, ca și cum și-ar fi dat 
seama că Piper punea, încet, cap la cap toate 
informaţiile, ca pe piesele unui puzzle, 
formând o imagine îngrozitoare. 

— Geea, a spus Piper. Pământul însuși. Ea e 
dușmanul nostru. 

Spera că Afrodita va nega, dar zeiţa a rămas 
cu ochii pe suportul cu armuri ponosite. 

— A dormit vreme de eoni, dar se trezește 
treptat. E puternică chiar și când doarme, însă 
odată ce se trezește... suntem condamnaţi. 


Trebuie să-i învingi pe uriași înainte să se 
întâmple asta și s-o adormi la loc pe Geea. 
Altfel, rebeliunea de-abia începe. Morţii vor 
continua să se ridice. Monștrii se vor regenera 
și mai repede. Uriașii vor distruge locul de 
baștină al zeilor. Şi dacă reușesc să facă asta, 
civilizaţia va dispărea. 

— Dar Geea? Planeta-mamă? 

— N-o subestima, a avertizat-o Afrodita. E o 
zeitate plină de cruzime. Ea a orchestrat 
moartea lui Uranus. Fa i-a dat lui Cronos 
secera și l-a îndemnat să-și omoare propriul 
tată. Câtă vreme titanii au condus lumea, ea a 
dormit liniștită. Dar când zeii i-au biruit, Geea 
s-a trezit din nou, furioasă, și a dat naștere 
unei noi rase - uriașii - ca să distrugă Olimpul 
o dată pentru totdeauna. 

— Şi acum se întâmplă din nou asta, a spus 
Piper. Se ridică uriașii. 

Afrodita a dat din cap. 

— Acum știi. Ce-o să faci? 

— Eu? 

Piper și-a încleștat pumnii. 

— Ce-ar trebui să fac? Să-mi iau o rochie 
frumoasă și s-o conving pe Geea cu vorbe dulci 
să se culce la loc? 

— Mi-ar plăcea să meargă, a spus Afrodita. 
Dar nu e suficient, va trebui să-ţi găsești 
puterea de a lupta pentru ce iubești. Ca 
preferaţii mei, Elena și Paris. Ca fiul meu, 
Enea. 


— Elena și Paris au murit, a zis Piper. 

— Şi Enea a devenit erou, a contracarat 
zeița. Primul mare erou al Romei. Rezultatul 
va depinde de tine, Piper, dar îţi spun încă 
ceva: Pentru a-i învinge pe uriași trebuie 
adunaţi laolaltă cei mai puternici șapte 
semizei, iar asta nu se poate fără ajutorul tău. 
Când cele două tabere se vor întâlni... tu vei fi 
mediatorul. De tine depinde dacă va fi pace 
sau vărsare de sânge. 

— Care sunt cele două tabere? 

Imaginea a început să pălească. 

— în curând va trebui să te trezești, copilă, 
a spus zeița. Nu sunt întotdeauna de acord cu 
Hera, dar și-a asumat un risc uriaș și sunt de 
acord că trebuie acţionat. Zeus a ţinut prea 
multă vreme la distanță cele două tabere. 
Numai împreună vom avea puterea de-a salva 
Olimpul. Acum trezește-te, și sper să-ţi placă 
hainele pe care le-am ales. 

— Ce haine? a mai apucat Piper să întrebe, 
dar imaginea s-a întunecat. 

CAPITOLUL. 40 


Piper 


Piper s-a trezit la o masă de pe terasa unei 


cafenele. 

Pentru o secundă, a crezut că încă visa. Era 
o dimineaţă însorită. Era răcoare, dar puteai 
sta afară. La celelalte mese stăteau de vorbă și 
beau cafea tot soiul de bicicliști, oameni de 
afaceri și studenţi. 

Mirosea a eucalipt. Prin faţa magazinașelor 
pitorești treceau o mulţime de pietoni. Pe 
marginea străzii erau tufe de Callistemon și 
azalee înflorite, de parcă iarna nici n-ar fi 
existat. 

Altfel spus, se afla în California. 

Prietenii ei stăteau în jurul său, cu mâinile 
încrucișate calm pe piept și moţăiau. Erau 
îmbrăcaţi cu toţii în haine noi. Piper s-a uitat 
să vadă cu ce era îmbrăcată și a exclamat: 

— Mamă! 

A vorbit mai tare decât a crezut. Jason a 
tresărit, lovind masa cu genunchii și s-au trezit 
cu toții. 

— Ce? a întrebat Hedge. Cu cine să mă 
lupt? Unde? 

— Cădem! a zis Leo și s-a prins de masă. 
Nu, nu cădem. Unde suntem? 

Jason a  clipit, încercând să se 
dezmeticească. Privirea i-a căzut pe Piper și a 
scos un sunet ca și cum s-ar fi înecat. 

— Cu ce ești îmbrăcată? 

Piper probabil că s-a înroșit. Purta rochia 
turcoaz care-i apăruse în vis, cu jambiere 
negre și bocanci negri de piele. Avea pe mână 


brăţara ei preferată, deși o lăsase acasă în 
L.A., și geaca ei veche de snowboarding pe 
care o primise de la tatăl ei, care, surprinzător, 
dar se potrivea cu restul ţinutei. A scos 
pumnalul Katoptris și, judecând după imaginea 
reflectată în lamă, părea că-și aranjase și 
parul. 

— Nu-i mare scofală, a spus ea. E doar... 

Și-a amintit că Afrodita o avertizase să nu 
pomenească de faptul că stătuseră de vorbă. 

— Nimic. 

Leo a zâmbit. 

— E tot mâna Afroditei, nu-i așa? O să fii cel 
mai bine îmbrăcat războinic din oraș, regină a 
frumuseţii. 

— Hei, Leo! 

Jason l-a înghiontit. 

— La tine te-ai uitat? 

— Ce... 000! 

Cu toţii trecuseră printr-o transformare. Leo 
purta pantaloni cu dungi, pantofi negri de 
piele, o cămașă albă iară guler, bretele și 
centura lui pentru scule, ochelari de soare Ray 
Ban și pălărie. 

— Dumnezeule, Leo! 

Piper s-a abținut să nu izbucnească în râs. 

— Cred că așa a fost îmbrăcat tata la ultima 
premieră, mai puţin centura pentru scule. 

— Hei, ţine-ţi gura! 

— Eu cred că arată bine, a zis antrenorul 
Hedge. Bineînţeles că eu arăt mai bine. 


Satirul era un coșmar cromatic. Afrodita îi 
dăduse un costum larg de dandy, de un galben 
aprins și niște pantofi în stilul lui Al Capone 
care-i ascundeau copitele. Purta o pălărie cu 
boruri largi asortată, o cămașă roza- lie, o 
cravată bleu și o garoafa albastră la rever, pe 
care Hedge a mirosit-o și apoi a mâncat-o. 

— Ei bine, a spus Jason, măcar de mine a 
uitat mama ta. 

Piper știa că nu era tocmai adevărat. Când 
s-a uitat la el, i-a tresărit inima de bucurie. 
Jason era îmbrăcat simplu, cu blugi și un 
tricou violet curat, ca cel pe care-l purtase în 
Marele Canion. Avea pantofi sport noi și era 
tuns proaspăt. Avea ochii de culoarea cerului. 
Mesajul Afroditei era clar: Tipul n-avea nevoie 
de îmbunătățiri. 

Și Piper îi dădea dreptate. 

— în fine, a spus ea stânjenită, cum am 
ajuns aici? 

— O, e mâna lui Mellie, a zis Hedge, 
mestecând vesel garoafa. Vânturile ne-au 
azvârlit în celălalt capăt al ţării, cred. Ne-am fi 
zdrobit la impact, dar ultimul dar al lui Mellie - 
o briză blândă - ne-a amortizat căderea. 

— Şi a fost concediată din pricina noastră, a 
zis Leo. Suntem o pacoste. 

— A, se descurcă ea, a spus Hedge. în plus, 
n-a avut de ales. Am acest efect asupra 
nimfelor. Când terminăm cu misiunea asta o 
să-i trimit un mesaj și o s-o ajut să-și găsească 


ceva. Cu aura asta m-aș putea așeza și eu la 
casa mea, să cresc o turmă de iezi. 

— Mi-e rău, a spus Piper. Mai vrea cineva 
cafea? 

— Cafea! 

Hedge avea dinţii albaștri de la floare. 

— îmi place cafeaua! 

— Ăă, a zis Jason, dar bani? Rucsaci? 

Piper s-a uitat în jos. Rucsacii erau la 
picioarele lor, cu conţinutul intact, se pare. A 
băgat mâna în buzunarul gecii și a simţit două 
lucruri la care nu se aștepta. Unul dintre ele 
era un teanc de bani. Celălalt era un flacon de 
sticlă - poţiunea care provoacă amnezie. A 
băgat flaconul înapoi în buzunar și a scos 
banii. 

Leo a fluierat. 

— Bani de buzunar? Piper, mama ta e cea 
mai tare! 

— Chelner! Şase eșpresso-uri duble și ce 
mai vor oamenii ăștia. Plătește fata. 


x 


Nu le-a luat mult să-și dea seama unde se 
aflau. Pe meniuri scria Cafe Verve, Walnut 
Creek, CA. Și, după cum le-a spus chelneriţa, 
era 21 decembrie, ora 9 dimineaţa, solstițiul 
de iarnă, adică mai aveau trei ore până la 
termenul limită dat de Enceladus. 

Nu trebuia să-și bată capul nici cu Muntele 
Diablo. II vedeau la orizont, chiar în capătul 


străzii. în comparaţie cu Munţii Stâncoși, 
Muntele Diablo nu părea prea mare și nici nu 
era acoperit cu zăpadă. Părea de-a dreptul 
liniștit, cu văi aurii acoperite cu pomi de un 
verde-ce- nușiu. Dar când vine vorba de munţi, 
mărimea poate fi înșelătoare. Piper știa asta. 
Probabil că de aproape era mult mai mare. Și 
aparențele înșală. Iată-i din nou în California, 
acasă la ea, cu cer senin, vreme bună, oameni 
relaxaţi, cafea și o farfurie cu fursecuri cu 
ciocolată. lar la numai câţiva kilometri 
depărtare, undeva pe muntele învăluit în 
liniște, un uriaș super puternic și super rău se 
pregătea să-l mănânce pe tatăl ei. 


Leo a scos ceva din buzunar - vechiul desen 
în creion pe care i-l dăruise Eol. Probabil că 
Afrodita îl considerase important din moment 
ce i-l transferase prin magie în buzunarul 
noului său costum. 

— Ce e asta? a întrebat Piper. 

Leo l-a împăturit cu grijă și l-a băgat în 
buzunar. 

— Nimic. N-ai ce să vezi la desenele mele 
de la grădiniță. 

— E mai mult decât atât, și-a dat Jason cu 
presupusul. Eol a spus că e cheia succesului 
nostru. 

Leo a clătinat din cap. 

— Nu azi. Vorbea de o dată ulterioară. 

— De unde știi? l-a întrebat Piper. 


— Ai încredere în mine, i-a răspuns Leo. 
Acum, care-i planul de joc? 

Antrenorul Hedge a râgâit. Băuse deja trei 
espre- sso-uri și mâncase o farfurie de gogoși, 
două șerveţele și floare din vaza de pe masă. 
Ar fi mâncat și tacâmurile dacă nu i-ar fi dat 
Piper peste mână. 

— Urcăm pe munte, a spus Hedge. Ucidem 
tot ce mișcă, exceptându-l pe tatăl lui Piper. 
Plecăm. 

— Mulţumesc, generale Eisenhower, a 
bombănit Jason. 

— Hei, ziceam și eu! 

— Băieți, a zis Piper. Trebuie să mai știți 
ceva. 

Era complicat, pentru că nu trebuia să 
pomenească nimic de mama ei; dar le-a spus 
că și-a dat seama în vis de niște chestii. Le-a 
spus cine era adevăratul lor dușman: Geea. 

— Geea? 

Leo a clătinat din cap. 

— Ea nu e Mama Natură? Ar trebui să aibă 
flori în păr și păsări care să cânte în jurul ei și 
căprioare și iepurași care să-i spele rufele. 

— Leo, aia e Albă ca Zăpada, a spus Piper. 

— Bine, dar... 

— Ascultă, frumușelule. 

Antrenorul Hedge și-a șters picăturile de 
espresso din barbă. 

— Piper ne spune chestii serioase. Geea nu 
e o sentimentală. Nici măcar eu nu i-aș putea 


veni de hac. 

Leo a fluierat. 

— Serios? 

Hedge a dat din cap. 

— Femeia asta de pământ - ea și bărbatul ei, 
cerul, au fost daţi naibii. 

— Uranus, a spus Piper. 

Nu s-a putut abţine să ridice ochii spre cer, 
întrebân- du-se dacă avea ochi. 

— Corect, a spus Hedge. Deci Uranus nu e 
cel mai grozav tată. li aruncă pe primii săi 
copii, ciclopii, în Tartar. Geea se enervează, 
dar așteaptă răbdătoare. Apoi mai au niște 
copii, pe cei doisprezece titani, iar Geea se 
teme că vor sfârși și ei în închisoare. Se duce 
la fiul ei, Cronos... 

— Tipul ăla mare și rău, a zis Leo. Cel pe 
care l-au învins vara trecută. 

— Corect. Geea e cea care-i dă coasa și-i 
spune: „Hei, ce-ar fi să-l chemi pe taică-tău 
aici? Și în timp ce stă de vorbă cu mine, profiţi 
de neatenţia lui și-l faci bucăţi. După aia pui 
stăpânire pe lume. N-ar fi grozav?“ 

Nimeni n-a spus nimic. Fursecul cu ciocolată 
al lui Piper Scone nu mai părea așa de 
apetisant. Chiar dacă mai auzise povestea, tot 
nu reușea s-o înţeleagă. A încercat să-și 
închipuie un fiu atât de tulburat încât să-și 
ucidă tatăl pentru putere. Apoi și-a închipuit o 
mamă atât de tulburată încât să-și convingă 
fiul să facă una ca asta. 


— Cu siguranță nu e Albă ca Zăpada, a 
hotărât ea. 

— Nu, Cronos era un tip rău, a spus Hedge. 
Dar Geea este literalmente mama tuturor 
băieţilor răi. E atât de bătrână și de puternică, 
atât de mare, încât îi e greu să fie pe deplin 
conștientă. în cea mai mare parte a timpului 
doarme, și nouă așa ne place s-o vedem - 
sforăind. 

— Dar a vorbit cu mine, a spus Leo. Cum e 
posibil să doarmă? 

Gleeson a îndepărtat niște firimituri de pe 
reverul costumului galben. Ajunsese la cel de- 
al șaselea espre- sso și avea pupilele mari cât 
niște monede. 

— O parte a conștiinței sale e activă chiar și 
în somn - visează, stă de veghe, face mici 
chestii, cum zv- fi să facă vulcanii să erupă și 
să trezească monștri. Nici acum nu e complet 
trează. Credeţi-mă, nu vreţi s-o vedeţi complet 
trează. 

— Dar devine tot mai puternică, a spus 
Piper. Din pricina ei se ridică uriașii. Şi dacă 
regele lor se întoarce - tipul ăla, Porfirion... 

— El va ridica o armată pentru a distruge 
zeii, a intervenit Jason. începând cu Hera. Va fi 
un nou război. Și Geea se va trezi complet. 

Gleeson a dat din cap. 

— De asta e o idee bună să rămânem la 
nivelul solului cât mai puţin posibil. 

Leo s-a uitat precaut la Muntele Diablo. 


— Așadar... escaladăm un munte. Asta nu-i 
prea bine. 

Piper avea inima grea. In primul rând, i se 
ceruse să-și trădeze prietenii. Acum, ei 
încercau s-o ajute să-și salveze tatăl, chiar 
dacă știau că era o capcană. Ideea de-a lupta 
cu un uriaș era înfricoșătoare. Dar ideea că 
Geea era în spatele lui - o forță mai puternică 
decât un zeu sau un titan... 

— Băieți, nu vă pot cere să faceţi asta, a 
spus Piper. E prea periculos. 

— Glumești? 

Gleeson a rânjit arătându-le dinţii mânjiţi cu 
albastru. 

— Cine se bagă la o bătaie? 


CAPITOLUL 41 


Leo 


Leo sperase că taxiul îi va duce până în vârf. 

Ghinion. Taxiul s-a hurducăit și a scrâșnit 
urcând pe drumul de munte, iar pe la 
jumătatea lui au dat peste cabana pădurarului 
care era închisă, iar drumul era blocat cu un 
lant. 

— Până aici, a spus taximetristul. Sunteţi 
siguri de ce faceţi? Drumul de întoarcere e 
lung, iar mașina îmi face figuri. Nu vă pot 
aștepta. 

— Suntem siguri. 

Leo a coborât primul. Avea o presimţire 
legată de problemele taxiului și când s-a uitat 
în jos presimţirea i s-a adeverit. Roţile se 
scufundau în pământ de parcă ar fi fost pe 
nisipuri mișcătoare. Ușor - suficient cât să-l 
facă pe șofer să creadă că avea o problemă cu 
transmisia sau cu una dintre osii - dar Leo știa 
cum stăteau lucrurile. 

Drumul era bătătorit. N-ar fi trebuit să fie 
moale, dar Leo simţea cum i se scufundă 
pantofii. Geea se juca cu ei. 

Până când au coborât și prietenii lui, Leo a 


plătit taxiul. A fost generos - la naiba, de ce 


nu? Erau banii 
A 


Afroditei. In plus, avea sentimentul că nu va 
mai cobori niciodată de pe acest munte. 

—  Păstraţi restul, a spus el. Și plecaţi de 
aici. Repede. 

Şoferul n-a avut nimic împotrivă. în scurt 
timp în urma lui nu se mai vedea decât un nor 
de praf. 

Priveliștea de pe munte era uimitoare. Valea 
din jurul muntelui Diablo era un mozaic de 
orașe - șiruri de străzi cu copaci aliniaţi și case 
frumoase ale celor din clasa de mijloc, 
magazine și școli. Atâţia oameni normali care 
își trăiau vieţile lor normale - de care Leo nu 
avusese parte niciodată. 

— Acolo e Concord, a spus Jason, arătând 
spre nord. Walnut Creek e dedesubt. La sud, 
Danville, dincolo de dealurile alea. Iar acolo... 

A arătat spre vest, spre niște dealuri aurii 
acoperite de un văl de ceaţă. 

— Berkeley Hills. East Bay. Mai încolo, San 
Francisco. 

— Jason? 

Piper i-a atins braţul. 

— îţi amintești ceva? Ai mai fost aici? 

— Da... Nu. 

I-a aruncat o privire chinuită. 

— Doar că mi se pare important. 

— Acesta e ţinutul titanilor. 


Antrenorul Hedge a arătat cu capul spre 
vest. 

— E un loc rău, Jason. Crede-mă, nu vrei să 
ne apropiem și mai mult de Frisco. 

Dar Jason privea spre golful ceţos cu atâta 
dor încât Leo s-a simţit prost. De ce se simţea 
Jason atât de legat de locul ăsta - un loc 
despre care Hedge spunea că era rău, plin de 
magie neagră și vechi dușmani? Dacă Jason 
venea de aici? Toată lumea dădea de înţeles că 
Jason era un dușman, că sosirea lui în Tabăra 
Semizeilor fusese o greșeală periculoasă. 

Nu, și-a zis Leo. Era ridicol. Jason era 
prietenul lor. 

Leo a încercat să-și miște piciorul, dar 
călcâiele îi erau scufundate cu totul în noroi. 

— Hei, băieţi, a spus el. Să ne mișcăm. 

Ceilalţi au observat și ei problema. 

— Geea e mai puternică aici, a bombănit 
Hedge. 

Și-a scos copitele din pantofi și i-a întins 
pantofii lui Leo. 

—  Ţine-mi-i tu, Valdez. Sunt frumoși. 

Leo a pufnit. 

— Da, domnule antrenor, să trăiţi. Nu vreţi 
să-i și lustruiesc? 

— Drăguţ din partea ta, Valdez, l-a aprobat 
Hedge. Dar deocamdată ar trebui să urcăm pe 
munte cât mai avem timp. 


8 Prescurtare a numelui orașului San Francisco. 


— Cum știm unde se află uriașul? a 
întrebat Piper. 

Jason a arătat spre creastă. Pe culme plutea 
un nor de fum. De la depărtare, Leo crezuse că 
era un nor, dar nu era. Ceva ardea. 

— Nu iese fum iară foc, a spus Jason. Să ne 
grăbim! 


* 


La Şcoala din Sălbăticie Leo mersese în mai 
multe marșuri forțate. Iși închipuia că avea o 
condiţie fizică bună. Dar să escaladezi un 
munte când pământul încearcă să te înghită e 
ca și cum ai face jogging pe o bandă de alergat 
pe care e lipită hârtie de prins muște. 


în scurt timp, Leo și-a suflecat mânecile 
cămășii, chiar dacă vântul era rece și tăios. Ar 
fi preferat ca Afrodita să-i fi dat niște pantaloni 
scurţi și pantofi mai confortabili, dar îi era 
recunoscător pentru pălăria care-l proteja de 
soare. Și-a băgat mâinile în centura pentru 
scule și a început să invoce echipamente - tot 
felul de mecanisme, o cheiță, bucăţi de bronz. 
Apoi a început să construiască ceva din mers, 
fără să se concentreze, doar așa, în joacă. 

Când s-au apropiat de creasta muntelui, Leo 
arăta ca cel mai șic erou transpirat și murdar 
din istorie. Era plin de vaselină pe mâini. 

Micuţul obiectul pe care îl construise părea 
o jucărie cu cheiță care zornăie și se 


deplasează singură. Nu era sigur ce știa să 
facă, dar a băgat-o în centura pentru scule. 

îi lipsea haina lui militară cu multe 
buzunare. Dar și mai mult îi lipsea Festus. l-ar 
fi prins bine un dragon de bronz care scuipa 
flăcări. Dar Leo știa că Festus nu se putea 
întoarce - cel puţin, nu în forma lui de 
dinainte. 

A mângâiat desenul din buzunar pe care îl 
făcuse la masa de picnic de sub pecan când 
avea cinci ani. Și-a amintit de Tia Callida 
cântând în timp ce el lucra și că se supărase 
tare atunci când vântul smulsese desenul, 
„încă n-a venit timpul, micule erou“, îi spusese 
Tia Callida. într-o zi, vei avea parte de o 
misiune. îţi vei găsi calea, și călătoria ta 
zbuciumată va căpăta, în cele din urmă, sens.“ 

Acum Eol îi înapoiase desenul. Leo știa că în 
curând avea să-și împlinească destinul; dar 
călătoria fusese la fel de frustrantă ca muntele 
acesta nenorocit. De fiecare dată când Leo 
credea că vor ajunge pe culme, acesta se 
dovedea doar o altă creastă după care apărea 
una și mai mare. 

„Să le luăm pe rând“, și-a zis Leo. „Astăzi 
supraviețuim. Ne dăm seama mai târziu ce 
înseamnă desenele în creion ale destinului.“ 

In cele din urmă, Jason s-a ghemuit în dosul 
unui perete de stâncă și le-a făcut semn și 
celorlalţi să facă la fel. Leo s-a târât lângă el. 
Piper a trebuit să-l tragă în jos pe antrenorul 


Hedge. 

— Nu vreau să mă murdăresc pe haine! s-a 
plâns Hedge 

— Şşş! a spus Piper. 

Fără tragere de inimă, satirul a 
îngenuncheat. 

Chiar dincolo de coama în dosul căreia se 
ascundeau, în umbra ultimei creste a 
muntelui, se afla o depresiune împădurită, de 
mărimea unui teren de fotbal, unde uriașul 
Enceladus își instalase tabăra. 

Tăiase copaci pentru a face un impunător 
foc de tabără violet. Marginile luminișului erau 
ticsite cu bușteni și utilaje de construcţii - un 
utilaj pentru terasamente; o macara mare cu 
lame rotative ca un aparat de ras electric - 
probabil pentru a scoate copacii din rădăcini, 
și-a zis Leo - și un stâlp metalic lung cu o lamă 
de topor, ca o ghilotină laterală - un topor 
hidraulic. 

Leo nu știa de ce ar avea nevoie un uriaș de 
utilaje de construcţii. Nu-și dădea seama cum 
ar fi încăput creatura din faţa lui în scaunul 
șoferului. Uriașul Enceladus era atât de mare 
și de sinistru că Leo nici nu se putea uita la el. 

Dar și-a impus să se concentreze asupra 
monstrului. 

în primul rând că avea nouă metri înălțime - 
cel puţin la fel de înalt ca vârfurile copacilor. 
Leo era sigur că uriașul îi vedea în timp ce se 


ascundeau după creste, dar părea concentrat 
pe ciudatul foc de tabără violet, căruia îi tot 
dădea ocol și mormăia ceva. De la brâu în sus 
uriașul semăna cu un om și avea pieptul 
musculos protejat de o armură de bronz 
decorată cu flăcări. Braţele lui erau umflate. 
Fiecare biceps era mai mare decât Leo. Pielea 
îi era de bronz, dar mânjită cu cenușă. Avea 
trăsături grosolane, ca o figurină de lut 
neterminată, și ochii de un alb strălucitor, iar 
în părul împletit în codițe slinoase lungi până 
la umeri avea prinse oase. 

De la brâu în jos era și mai înfricoșător. 
Avea picioarele verzi, cu gheare - ca membrele 
anterioare ale unui dragon. în mână, 
Enceladus ţinea o suliță cât un catarg de 
mare. Din când în când îi înmuia vârful în foc, 
înroșindu-l. 

— Bine, a șoptit antrenorul Hedge. lată 
care-i planul... 

Leo i-a tras un cot. 

— Nu-l ataci singur! 

— Of, haide. 

Piper și-a înăbușit un suspin. 

— Priviţi! 

De-abia vizibil de cealaltă parte a focului 
era un bărbat legat de un stâlp. Capul îi atârna 
de parcă ar fi fost inconștient, așa că Leo nu-i 
vedea fața, dar Piper nu părea să aibă vreo 
îndoială. 

— Tata, a spus ea. 


Leo a înghiţit în sec. I-ar fi plăcut să fie doar 
un film cu Tristan McLean. Caz în care tatăl lui 
Piper s-ar fi prefăcut că e inconștient. Ar fi 
rupt legăturile și l-ar fi făcut cnocaut pe uriaș 
cu un gaz anti-uriaș ascuns ingenios. Ar fi 
răsunat o muzică de învingător, iar Tristan 
McLean ar fi evadat spectaculos, alergând în 
timp ce era filmat cu încetinitorul, în timp ce 
coasta muntelui ar fi explodat în urma lui. 

Dar nu era un film. Tristan McLean era pe 
jumătate mort și urma să fie devorat. Singurii 
care puteau împiedica să se întâmple asta 
erau trei semizei adolescenţi îmbrăcaţi șic și 
un ţap megaloman. 

— Noi suntem patru, a insistat Hedge. Iar el 
e numai unul. 

— Ai observat că are nouă metri? a întrebat 
Leo. 

— Bine, a spus Hedge. Deci tu, cu mine și 
cu Jason îi distragem atenţia. Piper se 
furișează și-l eliberează pe tatăl ei. 

S-au uitat cu toţii la Jason. 

— Ce? a întrebat Jason. Nu sunt eu 
conducătorul. 

— Ba da, a spus Piper. Tu ești. 

Nu  discutaseră deloc despre asta, dar 
nimeni n-a părut să se împotrivească, nici 
măcar Hedge. Faptul că ajunseseră până aici 
era meritul tuturor, dar când venea vorba de 
luarea unei decizii de viaţă și de moarte, Leo 
știa că Jason era cel care hotăra. Chiar dacă 


nu avea amintiri, Jason avea un anumit 
echilibru. îţi dădeai seama că mai participase 
la bătălii și știa să-și păstreze calmul. Leo nu 
era omul care să aibă încredere în cineva, dar 
avea încredere oarbă în Jason. 

— Nu-mi place să recunosc, a oftat Jason, 
dar antrenorul Hedge are dreptate. 
Distragerea atenţiei e soluţia cea mai bună 
pentru Piper. 

„Nu e o soluţie bună“, s-a gândit Leo. „Nici 
măcar o soluţie de supravieţuire. E doar cea 
mai bună soluţie.“ 

Dar nu puteau despica firul în patru toată 
ziua. Probabil că se apropia prânzul - 
termenul-limită al uriașului - iar pământul 
continua să-i tragă în jos. Genunchii lui Leo se 
scufundaseră deja cinci centimetri. 

Leo s-a uitat la utilajele de construcţii și în 
minte i-a răsărit o idee nebunească. A scos 
jucărioara pe care o construise la urcare și și-a 
dat seama ce știa ea să facă - dacă avea noroc, 
ceea ce foarte rar se întâmpla. 

— Să-i dăm bătaie, a spus el, până nu mă 
răzgândesc. 


CAPITOLUL 42 


Leo 


Planul a mers prost aproape de la început. 
Piper s-a căţărat pe creastă încercând să se 
strecoare, în timp ce Leo, Jason și antrenorul 
Hedge au intrat în luminiș. 

Jason a invocat lancea de aur. Şi-a rotit-o 
deasupra capului și a strigat: 

—  Uriașule! 

A sunat foarte bine și mult mai încrezător 
decât ar fi reușit Leo. El se gândise la ceva de 
genul: „Suntem niște umile furnici! Nu ne 
omori!“ 

Enceladus s-a oprit din mormăit. S-a întors 
spre ei și a zâmbit, dezvăluindu-și colții ca de 
tigru. 

— Măi să fie, a mârâit uriașul. Ce surpriză 
plăcută! 

Lui Leo nu i-a plăcut cum sunat asta. A 
strâns în palmă jucăria cu cheiță. A apucat-o 
într-o parte, îndrep- tându-se spre buldozer. 

Antrenorul Hedge a strigat: 

— Eliberează vedeta de cinema, prăjiturică 
mare și urâtă! Altfel îmi bag copita tocmai... 

— Domnule antrenor, a spus Jason. Ţine-ţi 


gura Enceladus a hohotit. 

— Uitasem ce amuzanţi sunt satirii. Când 
vom conduce lumea, cred că o să-i ţin prin 
preajmă. O să mă distreze în timp ce-i mănânc 
pe ceilalţi muritori. 

— E un compliment? 

Hedge s-a încruntat la Leo. 

— Nu cred că a fost un compliment. 

Enceladus a deschis gura larg și dinţii au 
început să-i strălucească. 

—  împrăștiaţi-vă! a ţipat Leo. 

Jason și Hedge s-au aruncat în stânga exact 
când uriașul a scuipat foc - o pală atât de 
fierbinte că l-ar fi făcut gelos până și pe 
Festus. Leo s-a ascuns în spatele buldozerului, 
a învârtit cheița jucăriei și a pus-o în scaunul 
șoferului. Apoi a alergat în dreapta, spre 
utilajul de smuls copaci. 

L-a surprins pe Jason cu coada ochiului 
ridicându-se și atacându-l pe uriaș. Antrenorul 
Hedge și-a smuls de pe el geaca galben canar, 
care luase foc, și a behăit furios: 

— îmi plăcea haina aia! 

Apoi a ridicat bâta și a atacat și el. 

N-au ajuns prea departe pentru că 
Enceladus a lovit cu sulița în pământ. Muntele 
s-a cutremurat. 

Unda de soc l-a azvârlit cât colo pe Leo, 
care a înţepenit surprins. Prin ceaţă și fum, l-a 
văzut pe Jason chinuindu-se să se ridice în 
cealaltă parte a luminișului. Hedge zăcea 


inconștient. Căzuse și se lovise cu capul de un 
buștean. Picioarele lui îmblănite erau ridicate, 
iar pantalonii galbeni i se adunaseră în jurul 
genunchilor - o priveliște pe care Leo chiar nu 
voia s-o vadă. 

Uriașul a strigat: 

— Te văd, Piper McLean! 

S-a întors și a scuipat foc spre un șir de 
tufișuri din dreapta lui Leo. Piper a alergat în 
poiană ca o prepeliţă speriată, lăsând în urmă 
tufișurile în flăcări. 

Enceladus a izbucnit în râs. 

— Sunt fericit că ai sosit. Şi mi-ai adus și 
premiile! 

Leo a simţit un nod în stomac. Era 
momentul despre care îi avertizase Piper. 
Căzuseră în mâinile lui Enceladus. 

Uriașul trebuie să fi văzut expresia lui Leo, 
pentru că a râs și mai tare. 

— Așa e, fiu al lui Hefaistos. Nu mă 
aşteptam să rămâneţi în viaţă atâta timp, dar 
nu contează. Aducân- du-vă aici, Piper McLean 
a respectat înţelegerea. Dacă vă trădează, îmi 
respect cuvântul. Poate să-și ia tatăl și să 
plece. Ce-mi pasă mie de o vedetă de cinema? 

Leo îl vedea mai clar pe tatăl lui Piper. Avea 
pe el o cămașă zdrenţuită și pantaloni rupti. 
Picioarele goale îi erau acoperite cu noroi. Nu 
era complet inconștient, pentru că a ridicat 
capul și a gemut - mda, era chiar Tristan 
McLean. Leo îi văzuse faţa în multe filme. Dar 


avea o tăietură urâtă pe obraz și părea slab și 
bolnav - nu arăta deloc eroic. 

— Tată! a tipat Piper. 

McLean a clipit cu greutate, încercând să se 
concentreze. 

— Pipes...? Unde... 

Piper și-a scos pumnalul și s-a întors la 
Enceladus. 

— Eliberează-l! 

— Desigur, dragă, a mârâit uriașul. Jură-mi 
loialitate și suntem în regulă. Numai ceilalţi 
trebuie să moară. 

Piper s-a uitat la Leo și apoi la tatăl ei. 

— O să te omoare, a avertizat-o Leo. Să n-ai 
încredere în el! 

— O, serios, a zbierat Enceladus. Ştii că m- 
am născut să lupt cu Atena însăși? Mama Geea 
i-a creat pe toţi uriașii cu un singur scop: Să 
luptăm și să distrugem un anumit zeu. Eu am 
fost dușmanul Atenei prin excelenţă, am putea 
spune. în comparaţie cu fraţii mei sunt mic! 
Dar sunt inteligent. Şi o să-mi respect 
înţelegerea pe care o avem, Piper McLean. 
Face parte din planul meu! 

Jason se ridicase, cu sulița pregătită; dar 
până s-apuce să facă ceva, Enceladus a urlat 
atât de tare încât a răsunat toată valea, 
probabil, până în San Francisco. 

La marginea pădurii s-au ridicat șase 
creaturi monstruoase. Leo și-a dat seama cu o 
certitudine înfricoșătoare că nu se ascunseseră 


pur și simplu acolo, ci se ridicaseră din 
pământ. 

Căpcăunii au înaintat. Erau mici în 
comparaţie cu Enceladus, puţin peste doi 
metri în înălţime. Fiecare avea șase braţe - 
două normale, apoi o pereche suplimentară 
care porneau din umeri și alte două din cutia 
toracică. în jurul brâului purtau doar niște 
bucăţi zdrenţuite de piele și Leo le simţea 
duhoarea din cealaltă parte a luminișului. Șase 
tipi care nu făcuseră baie niciodată, cu șase 
subsuori fiecare. Leo și-a promis că dacă va 
supravieţui, va face un duș de trei ore doar ca 
să uite de putoarea aia. 

Leo s-a îndreptat spre Piper. 

— Ce... sunt ăștia? 

Lama  pumnalului ei reflecta lumina 
purpurie a focului. 

— Gegenees. 

— Tradu, te rog, a rugat-o Leo. 

— Telurici, a spus ea. Cei șase uriași cu 
care s-a luptat Iason. 

— Foarte bine, draga mea! 

Enceladus a părut încântat. 

— Au locuit într-un loc mizerabil din Grecia 
numit Muntele Urșilor. Pe Muntele Diablo e 
mult mai frumos! Ei sunt copiii mai slabi ai 
Mamei Pământ, dar se descurcă bine cu 
utilajele de construcții... 

— Vroom, vrooml a răcnit unul dintre 
telurici, iar ceilalţi l-au imitat, dând din cele 


șase braţe ca și cum ar conduce o mașină, ca 
într-un ritual religios ciudat. Vroom, vrooml 

— Da, vă mulţumesc, băieţi, a spus 
Encedalus. De asemenea, trebuie să le 
plătească o poliţă eroilor. în special celor pe 
care îi cheamă Jason. 

—  Iai-sonl au ţipat teluricii. 

Au luat de pe jos bulgări de pământ care li 
s-au întărit în mâini, transformându-se în 
pietre tăioase. 

— Unde Iai-son? Noi omorâm lai-son! 

Enceladus a zâmbit. 

— Vezi, Piper, ai de ales. îl salvezi pe tatăl 
tău... încerci să-ţi salvezi prietenii și mori 
sigur. 

Piper a făcut un pas înainte. Era atâta furie 
în privirea ei că până și teluricii s-au dat 
înapoi. Radia putere și frumuseţe, dar asta n- 
avea nimic de-a face cu hainele sau cu felul în 
care era machiată. 

— Nu-i vei lua pe oamenii pe care îi iubesc, 
a spus ea. Pe niciunul! 

Cuvintele ei s-au unduit peste luminiș cu o 
asemenea forţă, că teluricii au mormăit: 

— Bine. Bine, scuze, și au început să se 
retragă. 

— Nu părăsiţi poziţiile, proștilor! a urlat 
Enceladus. 

— De asta te-am vrut în viaţă, draga mea, a 


mârâit la Piper. Ne-ai fi putut fi de mare folos. 
Dar să fie precum dorești. Telurici! 0 să vi-l 
arăt pe Iason. 

Lui Leo i-a stat inima în loc. Dar uriașul n-a 
arătat spre Jason, ci spre cealaltă parte a 
focului, unde Tristan McLean atârna 
neajutorat și pe jumătate conștient. 

— Acela e lason, a spus Enceladus cu 
delectare în voce. Distrugeţi-l! 

x 


Leo a avut parte de o mare surpriză: a fost 
suficientă o singură privire de-a lui Jason ca să 
înţeleagă toți trei care era planul de bătaie. 
Cum se întâmplase asta, cum ajunseseră să se 
cunoască atât de bine? 

Jason l-a atacat pe Enceladus în timp ce 
Piper s-a repezit la tatăl ei, iar Leo s-a repezit 
spre utilajul de smuls copaci care se afla între 
McLean şi telurici. 

Teluricii erau rapizi, dar Leo a alergat la fel 
de repede ca un spirit al furtunii. A sărit spre 
utilaj de la un metru și jumătate și s-a trântit 
în scaunul șoferului. Mâinile i-au zburat peste 
comenzi, iar mașinăria a răspuns cu o viteză 
nefirească - punându-se în funcţiune ca și cum 
ar fi știut cât era de important. 

— Ha! a exclamat Leo și a trecut cu braţul 
macaralei prin foc, răsturnând bușteni în 
flăcări peste telurici și împrăștiind scântei 
peste tot. Doi uriași au dispărut sub o avalanșă 
de foc și s-au prefăcut la loc în pământ, pentru 


cât mai mult timp, spera el. 

Când a întors Leo mașinăria, ceilalţi patru 
căpcăuni s-au împiedicat de buștenii în flăcări 
și de cărbunii fierbinţi. A apăsat un buton, iar 
în vârful braţului macaralei au început să 
vâjâie sinistrele lame rotative. 


Cu coada ochiului a văzut-o pe Piper lângă 
stâlp, eli- berându-și tatăl. în cealaltă parte a 
luminișului Jason lupta cu uriașul, reușind cu 
greu să se ferească de lancea acestuia și de 
proiectilele de foc pe care le scuipa. An- 
trenorul Hedge era încă leșinat eroic, cu coada 
de tap ţeapănă în aer. 

în curând versantul muntelui avea să fie 
cuprins de flăcări. Focul nu-l deranja pe Leo, 
dar dacă prietenii lui rămâneau prinși aici... 
Nu. Trebuia să acţioneze rapid. 

Unul dintre telurici - probabil, nu cel mai 
inteligent - a atacat utilajul de smuls copaci, 
iar Leo a balansat brațul macaralei în direcția 
lui. De îndată ce lama a atins căpcăunul, 
acesta a fost spulberat peste tot în luminiș, ca 
și cum ar fi fost făcut din lut ud. Cea mai mare 
parte i-a zburat lui Leo în faţă. 

A scuipat lutul care îi intrase în gură și a 
întors mașinăria spre cei trei telurici rămași, 
ce s-au retras rapid. 

— Vroom-vroom rău! a tipat unul dintre ei. 

— Da, așa e! a tipat Leo spre ei. Mai vreţi 
vroom-vroom rău? Haideţi încoace! 

Din păcate, l-au ascultat. Trei căpcăuni cu 


câte șase braţe, care aruncau pietre ascuţite 
cu o viteză fenomenală - și Leo și-a dat seama 
că totul s-a terminat. A reușit să facă un salt 
înapoi din mașinărie cu o jumătate de secundă 
înainte ca un bolovan să distrugă scaunul 
șoferului. Pietrele s-au izbit de metal. Până să 
apuce Leo să se ridice, utilajul arăta ca o doză 
de suc turtită care se scufunda în noroi. 

— Buldozer! a strigat Leo. 

Căpcăunii au luat alţi bulgări de pământ, 
dar de data asta s-au întors înspre Piper. 

La zece metri depărtare, buldozerul a prins 
viață zgomotos. Jucăria improvizată a lui Leo 
își făcuse treaba, umblând la comenzile 
buldozerului și trezindu-l la viață. Acesta s-a 
pus în mișcare urlând spre inamic. 

Exact în momentul în care Piper își elibera 
tatăl și îl lua în braţe, uriașii au lansat al doilea 
tir de pietre. Buldozerul se învârtea în noroi, 
încercând să intercepteze pietrele, cele mai 
multe izbindu-se de cupa acestuia. Loviturile 
erau atât de puternice încât au împins buldo- 
zerul înapoi. Două pietre au ricoșat și i-au lovit 
pe cei care le aruncaseră. Alţi doi telurici s-au 
transformat în lut. Din păcate, o piatră a lovit 
motorul buldozerului. A ieșit un nor de fum 
înecăcios, buldozerul a gemut și s-a oprit. încă 
o minunată jucărie stricată. 

Piper și-a târât tatăl la adăpost. Ultimul 
teluric s-a repezit după ea. 

Leo nu mai avea trucuri la îndemână, dar 


nu-i putea permite monstrului să ajungă la 
Piper. A luat-o la fugă prin flăcări și a scos 
ceva - nu conta ce - din centura pentru scule. 

— Hei, prostule! a ţipat el și a aruncat cu o 
șurubelniță spre teluric. 

Căpcăunul n-a păţit nimic, dar cu siguranţă 
i-a atras atenţia. Șurubelnița a intrat până la 
plasele în fruntea teluricului ca și cum ar fi 
fost din plastilină. 

Teluricul a scâncit de durere și a frânat 
până s-a oprit. A scos șurubelniţa, s-a întors și 
i-a aruncat lui Leo o privire ucigătoare. Din 
păcate, acest ultim căpcăun părea să fie cel 
mai mare și mai urât. Geea se ocupase pe 
îndelete de el - mai mulți mușchi, o faţă urâtă 
cu spume - tot ce trebuie. 

„O, splendid“, s-a gândit Leo. „Tocmai mi- 
am făcut un prieten.“ 

— Tu mori! a urlat teluricul. Prietenul lui 
Ilai-son moare! 

Căpcăunul a luat doi pumni zdraveni de 
pământ, care s-au transformat imediat în 
proiectile de piatră. 

Lui Leo i s-a întunecat mintea. A dus mâna 
la centură, dar nu i-a venit nicio idee care să-l 
poată ajuta. O fi fost el inteligent, dar nu putea 
meșteri, construi sau drege ceva care să-l 
scoată din beleaua asta. 

„Bine“, și-a zis. „O să-mi fac o ieșire de 
pomină.“ 

A izbucnit în flăcări, a tipat: „Hefaistos!“ și 


l-a atacat pe căpcăun cu mâinile goale. 

N-a apucat să ajungă la el. 

O ceaţă turcoaz și neagră a apărut în 
spatele  căpcăunului. O lamă de bronz 
strălucitor l-a despicat din două mișcări. 

Şase braţe mari au căzut pe jos, iar 
bolovanii s-au rostogolit din mâinile lor inerte. 
Teluricul s-a uitat în jos, foarte surprins. A 
murmurat: „Brate, pa, pa.“ 

Apoi s-a ales praful de el, la propriu. 

Piper stătea acolo, gâfâind, cu pumnalul plin 
de lut. Tatăl ei era lângă culme, ametit și rănit, 
dar în viaţă. 

Expresia lui Piper era feroce - aproape 
nebună, ca a unui animal încolţit. Leo se 
bucura c-o avea de partea lui. 

— Nimeni nu-i rănește pe prietenii mei, a 
spus ea și, cu o senzaţie bruscă de căldură, 
Leo și-a dat seama că se referea la el. Apoi ea 
a strigat: 

— Haideţi! 

Leo a văzut că bătălia nu se terminase. 
Jason încă se lupta cu uriașul Enceladus - și 
situaţia nu era deloc roz. 

CAPITOLUL. 43 


Jason 


Când i s-a rupt sulița, Jason a știut că era ca 
mort. 

Bătălia începuse destul de bine. Instinctul 
lui Jason s-a activat și și-a dat seama că mai 
luptase cu adversari aproape la fel de mari. 
Mărimea și puterea însemnau încetineală, așa 
că Jason trebuia doar să fie mai rapid - să 
stabilească el ritmul, să-și  obosească 
adversarul și să aibă grijă să nu fie strivit sau 
prăjit. 

S-a rostogolit evitând prima lovitură cu 
sulița a uriașului și l-a lovit pe Enceladus în 
gleznă. Suliţa lui Jason a reușit să străpungă 
pielea groasă de dragon, iar ichor-ul - sângele 
nemuritorilor - s-a prelins pe piciorul cu 
gheare al uriașului. 

Enceladus a urlat de durere și a scuipat foc 
înspre el. Jason s-a îndepărtat, rostogolindu-se 
în spatele uriașului, și l-a lovit din nou în 
articulaţia genunchiului. 

Lupta a continuat așa timp de secunde sau 
minute - era greu să-și dea seama. Jason a 
auzit zgomote de luptă în cealaltă parte a 
luminișului - utilaje de construcţii care 
scrâșneau, foc care trosnea, monștri care 
strigau și pietre care se loveau de metal. I-a 
auzit pe Leo și pe Piper strigând sfidător, ceea 
ce însemna că erau încă în viaţă. Jason a 
încercat să nu se gândească la asta. Nu-și 
putea permite să fie distras. 

Suliţa lui Enceladus l-a ratat la milimetru. 


Jason se tot ferea, dar i se lipea pământul de 
picioare. Geea era mai puternică, iar uriașul 
era tot mai rapid. Poate că Enceladus era lent, 
dar nu era tâmpit. A început să anticipeze 
mișcările lui Jason, iar atacurile acestuia nu 
faceau decât să-l irite și să-l înfurie și mai tare. 

— Nu sunt un monstru minor, a urlat 
Enceladus. Sunt un uriaș născut pentru a 
distruge zei! Scobitoarea ta de aur nu mă 
poate ucide, băiete! 

Jason nu și-a irosit energia ca să-i răspundă. 
Deja era obosit. Pământul îl trăgea de picioare, 
facându-l să se simtă mai greu cu o sută de 
kilograme. Aerul era încărcat de un fum, care 
îi ardea plămânii. Incendiile mugeau în jurul 
lui, ațâţate de vânt, iar temperatura era 
aproape la fel de ridicată ca într-un cuptor 
încins. 

Jason a ridicat sulița pentru a bloca 
următoarea mișcare a uriașului - mare 
greșeală. „Nu riposta cu forță la forţă“, l-a 
dojenit o voce - lupoaica Lupa, care îi spusese 
asta cu mult timp în urma. A reușit să devieze 
sulița, dar aceasta i-a zgâriat umărul, iar 
braţul i-a amortit. 

A făcut câţiva pași în spate și mai-mai să se 
împiedice de un buștean în flăcări. 

Trebuia să tragă de timp - pentru ca uriașul 
să se concentreze pe el în timp ce prietenii lui 
se ocupau de telurici și-l salvau pe tatăl lui 
Piper. N-avea voie să dea greș. 


S-a retras, încercând să-l atragă pe uriaș la 
marginea luminișului. Enceladus i-a simţit 
slăbiciunea. Uriașul a zâmbit, dezvelindu-și 
colții. 

— Marele Jason Grace, l-a ironizat el. Da, 
știm cine ești, fiu al lui Jupiter. Cel care a 
condus asaltul asupra Muntelui Othrys. Cel 
care l-a ucis de unul singur pe titanul Krios și 
a răsturnat tronul negru. 

Jason a căzut pe gânduri. Nu cunoștea 
numele astea, dar ele i-au dat fiori, de parcă 
trupul lui și-ar fi amintit de durerea pe care 
mintea o uitase. 

— Despre ce vorbești? a întrebat el. 

Și-a dat seama de greșeală când Enceladus 
a scuipat o nouă flacără. 

Distras de asta, Jason a fost prea lent. Focul 
nu l-a nimerit, dar căldura i-a umplut de bășici 
pielea de pe spate. A căzut la pământ cu 
hainele mocnind. Era orbit de cenușă și fum și 
se sufoca încercând să respire. 

S-a tras în spate chiar când sulița uriașului 
a străpuns pământul între picioarele lui. 

Jason a reușit să se ridice. 

Dacă ar fi putut invoca măcar un singur 
fulger ca lumea... dar era secătuit de puteri, 
iar în starea asta efortul l-ar fi putut ucide. 
Nici măcar nu știa dacă electricitatea l-ar fi 
rănit pe uriaș. 

„Moartea în luptă e onorabilă“, a auzit 
vocea lui Lupa. 


„Ce reconfortant! “, și-a zis Jason. 

Cu un ultim efort, Jason a tras adânc aer în 
piept și a atacat. 

Enceladus l-a lăsat să se apropie, rânjind. în 
ultima clipă, Jason s-a făcut că lovește și s-a 
rostogolit printre picioarele uriașului. S-a 
ridicat rapid și a lovit cu toată puterea, vrând 
să-l înjunghie pe uriaș între omoplaţi, dar 
Enceladus i-a anticipat mișcarea. S-a ferit într- 
o parte cu o viteză și o agilitate prea mari 
pentru un uriaș, de parcă pământul l-ar fi 
ajutat să se deplaseze. A măturat cu sulița într- 
o parte, întâlnind în cale sulița lui Jason - și cu 
un pocnet ca de împușcătură, armele de aur s- 
au ciocnit. 

Explozia a fost mai fierbinte decât respiraţia 
uriașului, orbindu-l pe Jason cu o lumină 
aurie. Forţa loviturii l-a doborât de pe picioare 
storcând din el și ultima suflare. 

Când și-a revenit, se afla pe marginea unui 
crater. Enceladus era de cealaltă parte, 
clătinându-se confuz. Distrugerea  suliţei 
eliberase atâta energie că formase o groapă 
conică adâncă de vreo nouă metri, topind 
pământul și stânca într-o pastă sticloasă. Jason 
nu știa cum de supravieţuise, dar din haine îi 
ieșeau aburi. Nu mai avea energie. Nu mai 
avea arme. lar Enceladus era încă plin de 
viaţă. 

Jason a încercat să se ridice, dar își simţea 
picioarele ca de plumb. Enceladus a privit 


dezastrul cu ochi mijiţi, apoi a izbucnit în râs. 

— Impresionant! Din păcate, asta a fost 
ultima ta șmecherie, semizeule. 

Enceladus a sărit peste crater înfigându-și 
picioarele de-o parte și de alta a lui Jason. 
Uriașul a ridicat sulița, cu vârful la doi metri 
deasupra pieptului lui Jason. 

— Şi acum, a spus Enceladus, e timpul să-i 
aduc prima ofrandă Geei! 


Jason 


Timpul a părut să încetinească, ceea ce era 
foarte frustrant având în vedere că Jason încă 
nu se putea mișca. Simţea cum se scufundă în 
pământ ca într-un pat cu apă confortabil care 
îl îndemna să se relaxeze și să nu se mai 
opună. S-a întrebat dacă poveștile despre 
Lumea Subpământeană erau adevărate. Urma 
să ajungă pe Câmpiile pedepsei sau în 
Elysium? Dacă nu-și mai amintea propriile 
fapte, oare mai aveau valoare? S-a întrebat 
dacă judecătorii vor lua asta în considerare 
sau dacă tatăl lui, Zeus, o să-i scrie un bileţel: 
„Vă rugăm să-l absolviţi pe Jason de osânda 
veșnică. A avut amnezie.“ 

Jason nu-și simţea braţele. Vedea vârful 
suliței îndrep- tându-se ca în reluare spre 
pieptul lui. Știa că trebuia să se miște, dar nu 
era în stare. „Ce ciudat“, și-a zis. „Atâta efort 
pentru a rămâne în viaţă, și apoi, pac. Stai ca 
lemnul, neputincios, în timp ce un uriaș care 
scuipă foc te trage în ţeapă.“ 


S-a auzit vocea lui Leo: 

— Capul sus! 

O steluță din metal l-a lovit cu zgomot pe 
Enceladus! Uriașul s-a răsturnat și a alunecat 
în groapă. 

— Jason, ridică-te! a strigat Piper. 


Vocea ei îi dădea energie, îl scotea din 
amorțeală. S-a ridicat ameţit, iar Piper l-a 
apucat de braţe și l-a ridicat în picioare. 

— N-o să mori acum, a ordonat ea. Nu mori 
acum și basta! 

— Da, doamnă. 

Se simţea ametit, dar ea era cel mai frumos 
lucru pe care îl văzuse vreodată. Din păr îi 
ieșea fum. Era plină de funingine pe faţă. Avea 
o tăietură pe braţ, i se rupsese rochia și îi 
lipsea o cizmă. Era frumoasă. 

La vreo treizeci de metri în spatele ei, Leo 
era căţărat pe un utilaj de construcţii - o 
chestie lungă ca un tun cu un piston masiv, 
care era rupt. 

Apoi Jason s-a uitat în crater și a văzut unde 
se afla cealaltă bucată a pistonului hidraulic. 
Enceladus se chinuia să se ridice, cu platoșa 
străpunsă de un topor cu lama de mărimea 
unei mașini de spălat. 

în mod uimitor, uriașul a reușit să smulgă 
toporul. A urlat de durere și muntele s-a 
cutremurat. Partea din faţă a armurii era 
îmbibată cu sânge auriu de zeu, dar Enceladus 
s-a ridicat. 

S-a aplecat clătinându-se și și-a recuperat 
sulița. 

— Nu-i rău. 

Uriașul s-a strâmbat. 

— Dar eu nu pot fi învins. 


Armura uriașului s-a reparat singură sub 
ochii lor, iar sângerarea s-a oprit. Până și 
rănile de pe picioarele lui solzoase, pe care 
Jason se chinuise atâta să le facă, erau acum 
niște biete cicatrice. 

Leo a venit în fugă, a dat cu ochii de uriaș și 
a blestemat. 

— Ce e cu tipul ăsta? Mori odată! 

— Soarta mea e predeterminată, a spus 
Enceladus. Uriașii nu pot fi uciși de zei sau 
eroi. 

— Doar de zei și eroi, a spus Jason. 

Zâmbetul uriașului a pălit, iar Jason i-a citit 
teama din privire. 

— Așa e? Zeii și semizeii trebuie să lupte 
împreună ca să te omoare. 

— N-apucaţi voi clipa aia! 

Uriașul a început să urce poticnit panta 
craterului, alunecând pe margini. 

— Are cineva un zeu la îndemână? a 
întrebat Leo. 

Jason a simţit cum îl cuprinde groaza. S-a 
uitat la uriașul de dedesubt, care se chinuia să 
iasă din groapă, și a știu ce avea de făcut. 

— Leo, a spus el, dacă ai cumva o frânghie 
în centură, pregătește-o. 

A sărit la uriaș iară nicio armă, cu mâinile 
goale. 

— Enceladus! a ţipat Piper. Uită-te în 
spate! 

Era doar o șmecherie, dar vocea ei a fost 


atât de convingătoare, încât până și Jason a 
crezut-o. Uriașul a spus „Poftim?“ și s-a întors 
de parcă un păianjen enorm i s-ar fi cățărat pe 
spinare. 

Jason l-a placat exact la timp. Uriașul s-a 
dezechilibrat. Enceladus a căzut în crater. 
Când a încercat să se ridice, Jason l-a prins cu 
braţele de gât. După ce s-a ridicat, Jason l-a 
apucat de umeri. 

— Dă-te jos! a ţipat Enceladus. 

A încercat să-l apuce pe Jason de picioare, 
dar eroul s-a răsucit și s-a zbătut până când s- 
a căţărat agăţân- du-se de părul uriașului. 

„Tată“, şi-a zis Jason. „Dacă am făcut 
vreodată ceva bine, ceva pe placul tău, ajută- 
mă acum. îmi dau viaţa ca să-mi salvez 
prietenii.“ 

Dintr-odată a simţit mireasma metalică a 
unei furtuni. Soarele a fost înghiţit de beznă. 
Uriașul a simţit și el și a înlemnit. 

Jason le-a strigat prietenilor săi: 

— La pământ! 

Şi i s-a ridicat părul pe cap. 

Trosc! 

Trăsnetul a trecut prin corpul lui Jason, apoi 
prin Enceladus și apoi a lovit pământul. 
Spinarea uriașului a înţepenit, iar Jason a fost 
aruncat jos. Când s-a dezmeticit, aluneca în 
crater, iar craterul se deschidea larg. Fulgerul 
despărțise muntele în două. Pământul a vuit și 
s-a crăpat, iar picioarele lui Enceladus au 


alunecat în prăpastie. A încercat să se agaţe 
de marginile hăului și, pentru un moment, a 
reușit să se prindă, cu mâinile tremurându-i. 

L-a fixat pe Jason cu o privire plină de ură. 

— N-ai câștigat nimic, băiete. Fraţii mei se 
ridică și sunt de zece ori mai puternici ca 
mine. Vom distruge zeii unul câte unul! Vei 
muri, iar Olimpul va muri cu... 

Uriașul nu s-a mai putut sprijini și a căzut în 
crevasă. 

Pământul s-a cutremurat. Jason a alunecat 
spre fisură. 

— Prinde asta! a ţipat Leo. 

Picioarele lui Jason erau pe marginea 
prăpastiei când a înhăţat coarda, iar Leo și 
Piper l-au tras sus. 

Stăteau acolo, epuizați și îngroziţi, în timp 
ce prăpastia se închidea ca o gură furioasă. 
Pământul nu-i mai trăgea de picioare. 

Deocamdată, Geea se retrăsese. 

Muntele era în flăcări. Fumul se ridica la 
câteva sute de metri. Jason a reperat un 
elicopter - poate erau pompieri sau reporteri - 
care se îndrepta spre ei. 

în jurul lor era un adevărat haos. Teluricii se 
topiseră în grămezi de lut, lăsând în urmă doar 
proiectilele de piatră și veșmintele lor 
scârboase, dar Jason s-a gândit că în scurt 
timp se vor reface. Utilajul pentru construcții 
era distrus. Pământul era răscolit și înnegrit. 

Antrenorul Hedge a început să se miște. S-a 


ridicat cu un geamăt și și-a frecat capul. 
Pantalonii lui galbeni aveau acum culoarea 
muștarului de Dijon amestecat cu noroi. 

A clipit și a privit în jur la câmpul de luptă. 

— Eu am făcut asta? 

înainte ca Jason să-i poată răspunde, Hedge 
și-a luat bâta și s-a ridicat cu greutate. 

— Da, aţi vrut copite? V-am dat copite, 
frumușeilor! Cine-i cel mai tare țap? 

S-a pus pe dansat, lovind cu picioarele în 
pietre și făcând spre grămezile de lut niște 
gesturi considerate probabil ofensatoare în 
lumea satirilor. 

Leo a schițat un zâmbet, iar Jason nu s-a 
putut abţine - a început să râdă. Probabil că 
suna puţin isteric, dar era atât de ușurat că 
scăpase cu viaţă încât nu-i mai păsa. 

Apoi cineva s-a ridicat din cealaltă parte a 
luminișului. Tristan McLean a înaintat abia 
ţinându-se pe picioare. Privirea îi era goală și 
era în stare de șoc, de parcă ar fi traversat un 
ţinut devastat de o explozie nucleară. 

— Piper? a strigat el. 

Glasul i s-a frânt. 

— Pipes, ce... ce se... 

Nu și-a putut termina ideea. Piper a alergat 
la el și l-a îmbrățișat strâns, dar el părea că 
nici nu o recunoaște. 

Jason se simţise la fel în dimineaţa 
episodului de la Marele Canion, când se 
trezise iară amintiri. Dar problema domnului 


McLean era alta. El avea prea multe amintiri, 
prea multe traume pe care creierul nu le putea 
procesa. Omul era pe punctul să cedeze 
nervos. 

— Trebuie să-l scoatem de aici, a spus 
Jason. 

— Da, dar cum? a zis Leo. Nu poate merge 
pe jos. 

Jason a ridicat ochii la elicopterul care acum 
se învârtea deasupra lor. 

— Poţi face o portavoce sau așa ceva? l-a 
întrebat pe Leo. Piper are ceva de spus. 


CAPITOLUL 45 


Piper 


l-a fost ușor să împrumute elicopterul. 
Partea grea a fost să-l urce pe tatăl ei la bord. 

Piper n-a trebuit să rostească decât câteva 
cuvinte prin portavocea improvizată de Leo ca 
să-l convingă pe pilot să aterizeze pe munte. 
Elicopterul de la Agenţia Parcurilor era 
suficient de mare pentru evacuări de urgenţă, 
căutări și salvări, iar când Piper i-a spus doam- 
nei foarte simpatice care îl pilota că ar fi o 
idee excelentă să-i transporte la Aeroportul din 
Oakland, ea a fost imediat de acord. 

— Nu, a bolborosit tatăl ei când l-au ridicat 
de jos. Piper, erau monștri... erau monștri. 

A avut nevoie de ajutorul lui Leo și al lui 
Jason ca să-l ţină, în timp ce antrenorul Hedge 
aduna proviziile. Din fericire își luase pe el 
pantalonii și pantofii, așa că Piper n-a trebuit 
să mai dea explicaţii în legătură cu picioarele 
lui de ţap. 

Lui Piper i se rupea inima să-și vadă tatăl în 
starea asta - scos din minţi, plângând ca un 
copil. Nu știa ce-i făcuse uriașul, cum îl 
chinuiseră monștrii, dar nici n-ar fi suportat să 


afle. 

— O să fie bine, tată, a spus ea cu cea mai 
liniștitoare voce. 

N-ar fi vrut să-și vrăjească tatăl, dar se 
părea că nu avea de ales. 

— Fi sunt prietenii mei. Te vom ajuta. Acum 
ești în siguranţă. 

Și-a îngustat ochii și s-a uitat la rotoarele 
elicopterului. 

— Lame. Aveau o mașină cu multe lame. 
Aveau șase braţe... 

Când au ajuns la uși, doamna pilot a venit 
să-i ajute. 

— Ce-a păţit? a întrebat. 

— A inhalat mult fum, a încercat Jason. Sau 
e epuizat din cauza căldurii. 

— Ar trebui să-l ducem la spital, a spus 
doamna. 

— E în regulă, a spus Piper. La aeroport e 
bine. 

— Da, la aeroport e bine, a încuviinţat 
imediat doamna. 

Apoi s-a încruntat, nedumerită de faptul că 
se răzgândise. 

— Nu e Tristan McLean, vedeta de cinema? 

— Nu, a spus Piper. Doar seamănă cu el. 
Hai să o lăsăm așa. 

— Da, a spus doamna pilot. Doar seamănă 
cu el. Eu... 

A clipit confuză. 

— Am uitat ce spuneam. Să mergem. 


Jason a ridicat din sprâncene spre Piper, 
foarte impresionat, dar Piper se simţea 
mizerabil. Nu-i plăcea să se joace cu minţile 
oamenilor, să-i convingă de lucruri pe care nu 
le credeau. I se părea foarte greșit și o dovadă 
de aroganță - genul de lucru pe care l-ar fi 
făcut Drew în tabără sau Medeea în magazinul 
ei malefic. Și cum își ajutase tatăl? Nu-l 
convinsese că va fi bine sau că nimic nu se 
întâmplase. Trauma era pur și simplu prea 
adâncă. 

în cele din urmă l-au suit la bord, iar 
elicopterul a decolat. Doamna pilot era 
întrebată prin staţie încotro se îndrepta, dar a 
ignorat întrebările. S-au îndepărtat de muntele 
în flăcări și s-au îndreptat spre Berkeley Hills. 

— Piper. 

Tatăl ei a prins-o de mână și tinut-o de 
parcă s-ar fi temut să nu cadă. 

— Tu ești? Mi-au spus... Mi-au spus că vei 
muri. Au spus... că se vor întâmpla lucruri 
sinistre. 

— Eu sunt, tată. 

Trebuia să-și folosească toată voinţa ca să 
nu plângă. Trebuia să fie puternică pentru el. 

— Totul va fi în regulă. 

— Erau monştri, a spus el.  Monștri 
adevăraţi. Spirite ale pământului, ca acelea 
din poveștile bunicului Tom - iar Pământul- 
Mamă era supărat pe mine. lar uriașul 
Tsul'kalu, care scuipa foc... 


S-a concentrat din nou asupra lui Piper, iar 
în privirea lui rătăcită se putea citi nebunia. 
— Au spus că ești semizeu. Că mama ta a 


fost... 

— Afrodita, a spus Piper. Zeița iubirii. 

— Eu... Eu... 

A tras aer în piept, apoi parcă a uitat să-l 
expire. 


Prietenii lui Piper se uitau în altă parte. Leo 
se juca cu o piuliță din centură. Jason se uita la 
valea de dedesubt - drumurile se blocau pe 
măsură ce muritorii își opreau mașinile și se 
holbau la muntele în flăcări. Gleeson mesteca 
tulpina garoafei și, pentru prima oară, satirul 
nu părea dornic să ţipe sau să se laude. 

Tristan McLean nu trebuia văzut așa. Era o 
vedetă. Era încrezător, elegant, plăcut - 
deţinea mereu controlul. Era imaginea publică 
pe care și-o crease. Piper mai văzuse imaginea 
asta pălind. Dar acum era altceva. Acum era 
distrusă, anihilată. 

— N-am știut de mama, i-a spus Piper, decât 
după ce ai fost răpit. Când am aflat unde erai, 
am venit imediat. Prietenii mei m-au ajutat. 
Nu-ţi va mai face nimeni niciun rău. 

Tatăl ei tremura în continuare. 

— Sunteţi niște eroi - tu și prietenii tăi. Nu 
pot să cred. Ești o adevărată eroină, nu ca 
mine. Tu nu joci un rol. Sunt atât de mândru 
de tine, Pipes. 

Dar cuvintele erau bolborosite fără cap și 


coadă, într-un soi de transă. 

A privit în jos, spre vale, și a dat drumul 
mâinii lui Piper. 

— Mama ta nu mi-a spus. 

— A crezut că așa era mai bine. 

Vorbele ei sunau jalnic chiar și în urechile 
lui Piper, și nicio vrajă nu le putea îndulci. Dar 
nu i-a spus tatălui ei motivul pentru care 
Afrodita se îngrijorase de fapt: „Dar dacă chiar 
aș crede în Ţara Fantomelor sau în spiritele 
animalelor sau în zei greci... Nu cred că aș 
putea dormi noaptea. Aș căuta mereu pe 
cineva pe care să dau vina.“ 

Piper a băgat mâna în buzunarul hainei. 
Flaconul era tot acolo, cald. 

Dar cum să-i șteargă amintirile? Tatăl ei 
afla, în sfârșit, adevărul despre ea. Era mândru 
de ea și, pentru prima dată, ea era eroul ei, nu 
invers. Acum n-ar mai fi  îndepărtat-o. 
împărtășeau un secret. 

Cum să lase ca lucrurile să revină la starea 
de dinainte? 

îl ţinea de mână și-i vorbea despre fleacuri - 
despre timpul petrecut la Şcoala din 
Sălbăticie, despre cabana ei din Tabăra 
Semizeilor. I-a spus că antrenorul Hedge 
mânca garoafe și fusese pus la pământ pe 
muntele Diablo, că Leo domesticise un dragon 
și că Jason alungase lupii vorbind în latină. 
Prietenii ei au râs fără tragere de inimă în 
timp ce ea i-a povestit aventurile prin care 
trecuseră. Tatăl ei părea să se relaxeze auzin- 


du-i vorbele, dar nu zâmbea. Piper nici măcar 
nu era sigură c-o auzea. 

Când au ajuns deasupra dealurilor și au 
intrat în East Bay, Jason s-a încruntat. S-a 
aplecat atât de tare în afară, încât Piper s-a 
temut că va cădea. 

El a arătat spre ceva. 


— Ce-i acolo? 
Piper s-a uitat în jos, dar n-a văzut nimic 
interesant - doar dealuri, păduri, case, 


drumeaguri care șerpuiau prin canioane. O 
autostradă trecea printr-un tunel săpat în 
dealuri, legând East Bay cu orașele din 
interiorul uscatului. 

— Unde? a întrebat Piper. 

— Drumul acela, a spus el. Cel care trece 

prin dealuri. Piper a luat casca pe care i-o 

dăduse doamna pilot și 
i-a transmis întrebarea prin staţie. Răspunsul 
n-a fost foarte interesant. 

— Spune că e Autostrada 24, a raportat 
Piper. Acela e tunelul Caldecott. De ce? 

Jason s-a uitat atent la intrarea în tunel, dar 
fără să spună nimic. Acesta a dispărut când au 
ajuns deasupra centrului orașului Oakland, dar 
Jason rămăsese cu privirea pierdută în zare, 
părând aproape la fel de neliniștit ca tatăl lui 
Piper. 

— Monștri, a spus tatăl ei, și o lacrimă i-a 
curs pe obraz. Trăiesc într-o lume de monștri. 

CAPITOLUL. 46 


Piper 


Controlorul de trafic aerian n-a vrut să 
permită unui elicopter  neprogramat să 
aterizeze pe aeroportul din Oakland - până 
când n-a vorbit Piper în staţie. în cele din urmă 
s-a dovedit că nu era niciun fel de problemă. 

Au coborât pe pistă și toată lumea se uita la 
Piper. 

— Şi acum? a întrebat-o Jason. 

Se simțea inconfortabil. Nu voia să fie ea 
responsabilă, dar trebuia să pară încrezătoare 
de dragul tatălui ei. Nu avea niciun plan. 
Tocmai își amintise că el zburase la Oakland, 
iar asta însemna că avionul lui privat era aici. 
Dar era și ziua solstițiului. Trebuiau s-o sal- 
veze pe Hera. N-aveau nicio idee încotro să 
meargă sau dacă nu cumva era prea târziu. Și 
cum să-și lase tatăl într-o asemenea stare? 

— întâi de toate, a spus ea, trebuie să-l duc 
pe tata acasă. îmi pare rău. 

Feţele prietenilor ei s-au pleoștit. 

— O, a spus Leo. Vreau să spun, sigur că 
da. El are nevoie de tine acum. Ne ocupăm noi 
de aici încolo. 

— Pipes, nu. 


Tatăl ei stătuse în ușa elicopterului, cu o 
pătură pe umeri. Dar reușise să se ridice. 

— Ai o misiune de dus la capăt. Nu pot... 

— Voi avea eu grijă de el, a spus antrenorul 
Hedge. 

Piper s-a uitat la el. Satirul era ultima 
persoană la care se așteptase să se ofere. 

— Tu? a întrebat ea. 

— Sunt un apărător, a spus Gleeson. La 
asta mă pricep, nu la lupte. 

Părea cam mohorât și Piper s-a gândit că 
poate n-ar fi trebuit să pomenească cum 
rămăsese el lat în ultima bătălie. în felul lui, 
poate că satirul era la fel de sensibil ca tatăl 
ei. 

Apoi, Hedge s-a îndreptat de spate și și-a 
ridicat bărbia. 

— Desigur, sunt bun și la luptă. 

S-a încruntat la cei din jur, provocându-i să-l 
contrazică. 

— Da, a spus Jason. 

—  'Terifiant, a fost și Leo de acord. 

Antrenorul a mârâit. 

— Dar sunt un apărător și o să mă descurc. 
Tatăl tău are dreptate, Piper. Trebuie să-ţi 
continui misiunea. 

— Dar... 

Pe Piper au început s-o usture ochii, de 
parcă ar fi fost din nou în incendiul din pădure. 

— Tată... 

Tatăl ei și-a deschis braţele și ea l-a 


îmbrățișat. îl simţea fragil. Tremura atât de 
tare, încât Piper s-a speriat. 

— Să-i lăsăm un minut, a spus Jason, și s-au 
îndepărtat împreună cu doamna pilot. 

— Nu pot să cred, a spus tatăl ei. Te-am 
dezamăgit. 

— Nu, tată! 

— Lucrurile pe care le-au făcut, Piper, 
viziunile pe care mi le-au arătat... 

— Tată, ascultă-mă. 

A scos flaconul din buzunar. 

— Afrodita mi-a dat asta, pentru tine. îţi 
șterge amintirile recente. Ca și cum toate 
astea nu s-ar fi întâmplat niciodată. 

S-a uitat la ea ca și cum i-ar fi tradus 
cuvintele dintr-o limbă străină. 

— Dar ești o eroină. Voi uita și asta? 

— Da, a șoptit Piper. 

S-a străduit să pară încrezătoare. 

— Da, vei uita. Va fi ca... ca înainte. 

El a închis ochii și a tras aer în piept. 

— Te iubesc, Piper. Mereu te-am iubit. Te- 
am îndepărtat pentru că n-am vrut să fii 
expusă la viaţa pe care o duc eu. Nici la felul 
în care am fost eu crescut - în sărăcie și 
disperare - nici la nebunia de la Hollywood. 
Am crezut... am crezut că te protejez. 

A reușit să râdă nervos. 

— Ca și cum fără mine ai fi avut o viață mai 
bună sau mai sigură. 

Piper l-a luat de mână. îl mai auzise vorbind 


despre protecţia ei, dar nu-l crezuse. își 
închipuise întotdeauna că exagera. Tatăl ei 
părea atât de încrezător și de sigur, de parcă 
viaţa lui ar fi fost o veșnică vacanţă. Cum să 
susțină că ea trebuia protejată de asta? 

în cele din urmă Piper înțelesese că el 
acţiona pentru binele ei, încercând să nu lase 
să se vadă cât de speriat și nesigur era. Chiar 
încercase s-o protejeze. Și acum capacitatea 
lui de-a face faţă situaţiei fusese distrusă. 

I-a întins fiola. 

— la-o! Poate că într-o bună zi vom fi 
pregătiţi să vorbim din nou despre asta. Când 
vei putea. 

— Când voi putea, a murmurat el. Parcă... 
parcă eu aș fi adolescentul, când ar trebui să 
mă port ca un părinte. 

A luat flaconul. în ochi îi licărea o urmă de 
speranţă și disperare. 

— Te iubesc, Pipes. 

— Şi eu te iubesc, tată. 

A băut lichidul roz. A dat ochii peste cap și 
s-a prăbușit. Piper l-a prins, iar prietenii i-au 
sărit în ajutor. 

— L-am prins, a spus Hedge. 

Satirul s-a clătinat, dar era suficient de 
puternic ca să-l ţină pe Tristan McLean în 
poziţie verticală. 

— Am rugat-o deja pe prietena noastră pilot 
să-i cheme avionul. E pe drum. Care e adresa 
de acasă? 


Piper a dat să-i spună. Apoi i-a venit o idee. 
A verificat buzunarul tatălui ei, și BlackBerry- 
ul lui era încă acolo. Părea ciudat că încă îl 
avea asupra lui după ce trecuse prin atâtea, 
dar probabil că Enceladus nu văzuse niciun 
motiv să i-l ia. 

— Totul e aici, a spus Piper. Adresa, 
numărul șoferului. Doar să ai grijă cu Jane. 

Ochii lui Hedge s-au luminat, de parcă ar fi 
întrezărit posibilitatea unei lupte. 

— Cine e Jane? 

Până când Piper i-a explicat, avionul alb și 
elegant al tatălui ei a ajuns lângă elicopter. 
Hedge și însoţitoarea de zbor l-au dus pe tatăl 
lui Piper la bord. Apoi Hedge a coborât să-și ia 
la revedere. A îmbrăţișat-o pe Piper și s-a 
încruntat la Jason și la Leo. 

— Voi, frumușeilor, să aveţi grijă de fata 
asta, aţi auzit? Altfel vă pun la flotări. 

— Am priceput, domnule antrenor, a spus 
Leo, încercând să nu zâmbească. 

— Nu va fi cazul, i-a promis Jason. 

Piper l-a mai îmbrățișat o dată pe bătrânul 
satir. 

— Mulţumesc, Gleeson. Ai grijă de el, te 
rog. 

— O să am grijă, McLean, a asigurat-o el. în 
avion au bere de rădăcini şi enchiladas 
vegetariene și şervețele de in sută la sută - 
uau! M-aș putea obişnui cu așa ceva. 

Când a urcat tropăind pe scări și-a pierdut 


un pantof și pentru o secundă i s-a văzut 
copita. însoţitoarea de zbor a făcut ochii mari, 
dar și-a întors privirea de parcă nu s-ar fi 
întâmplat nimic. Piper și-a zis că probabil 
văzuse lucruri mai ciudate de când lucra 
pentru Tristan McLean. 

în timp ce avionul se îndrepta spre pistă, 
Piper a început să plângă. Se abţinuse prea 
mult și pur și simplu nu mai rezista. Jason a 
îmbrăţișat-o imediat, iar Leo stătea stânjenit în 
apropiere, scoțând șerveţele din centura 
pentru scule. 

— Tatăl tău e pe mâini bune, a spus Jason. 
Te-ai descurcat minunat. 

A continuat să plângă pe tricoul lui. S-a 
lăsat ţinută în braţe preţ de șase suspine. Ba 
șapte. Apoi s-a smuls din acea stare. Aveau 
nevoie de ea. Doamna care pilotase elicopterul 
părea deja nelămurită, de parcă începea să se 
întrebe de ce-i adusese aici. 

— Vă mulţumesc, băieţi, a spus Piper. Eu... 

Ar fi vrut să le spună ce mult însemnau 
pentru ea. Sacrificaseră totul, poate chiar 
misiunea lor, ca s-o ajute. Nu-i putea răsplăti, 
nu putea nici măcar să-și exprime 
recunoștința. Dar după expresiile lor și-a dat 
seama că au înţeles. 

Apoi, chiar lângă Jason, aerul a început să 
vibreze. La început Piper a crezut că era 
căldura pistei sau poate vaporii de benzină de 
la elicopter, dar mai văzuse așa ceva în 


fântâna Medeei. Era un mesaj Iris. în faţa lor a 
apărut o imagine - o fată cu părul negru, în 
haine argintii de camuflaj, cu un arc în mână. 

Jason a făcut surprins un pas în spate. 

— Thalia! 

— Slavă zeilor, a spus Vânătoreasa. 

Era greu să-ți dai seama ce se petrecea în 
spatele ei, dar Piper a auzit ţipete, metal lovit 
de metal și explozii. 

— Am găsit-o, a spus Thalia. Unde sunteţi? 

— în Oakland, a spus el. Tu unde ești? 

— La Casa Lupilor! Oakland e OK; nu 
sunteţi prea departe. Le ţinem piept 
slujitorilor uriașului, dar n-o să rezistăm la 
infinit. Trebuie să ajungeţi aici înainte de apus, 
altfel e sfârșitul. 

— Deci nu e prea târziu? a strigat Piper. 

A părut să-și recapete speranţa, dar Thalia a 
rea- dus-o rapid cu picioarele pe pământ. 

— Nu încă, a spus Thalia. Dar Jason... e mai 
rău decât mi-am închipuit. Porfirion se ridică. 
Grăbiţi-vă! 

— Dar unde e Casa Lupilor? a întrebat el. 

— îţi amintești de ultima noastră călătorie? 
a întrebat Thalia, iar imaginea a început să 
pâlpâie. Parcul. Jack London. 

Piper nu înțelegea nimic, dar Jason simţea 
că a primit un pumn în plină figură. S-a 
clătinat, alb la faţă, iar mesajul Iris a dispărut. 

— Frate, ești bine? a întrebat Leo. Ştii unde 
e? 


— Da, a spus Jason. Valea Sonoma. Nu e 
departe dacă zburăm până acolo. 

Piper s-a întors către doamna pilot, care 
urmărise totul cu o faţă din ce în ce mai 
nedumerită. 

— Doamnă, a spus Piper cu cel mai frumos 
zâmbet de care era în stare. Nu vă deranjează 
să ne mai ajutaţi încă o dată, nu-i așa? 

— Nu mă deranjează, a încuviințat doamna 
pilot. 

— Nu putem duce un muritor în luptă, a 
spus Jason. E prea periculos. 

S-a întors spre Leo. 

— Crezi că ai putea pilota chestia asta? 

— Ăăă.,. 

Expresia lui Leo n-a fost de natură s-o 
liniștească pe Piper. Dar el și-a pus mâna pe 
peretele elicopterului, concentrându-se din 
greu, de parcă asculta cum funcţionează 
motorul. 

— Elicopter utilitar Beli 412HÎJ a spus Leo. 
Rotor principal compozit cu patru palete, 
viteza de croazieră douăzeci și două de noduri, 
altitudine maximă şase mii de metri. 
Rezervorul e aproape plin. Sigur, îl pot pilota. 

Piper a zâmbit din nou spre doamna pilot. 

— Nu aveţi nicio problemă că un copil 
minor, fără licenţă de pilot, vă împrumută 
elicopterul, nu-i așa? O să vi-l înapoiem. 

— Eu... 

Doamna pilot a simţit un nod în gât, dar a 


reușit să rostească: 
— Nuam o problemă cu asta. 
Leo a zâmbit. 
—  Urcaţi, copii. Unchiul Leo vă duce la 
plimbare. 

Leo 


Să piloteze un elicopter? Sigur, de ce nu. 
Leo făcuse o mulţime de lucruri mai nebunești 
de atât în ultima săptămână. 

Soarele apunea, ei zburau spre nord, peste 
Podul Richmond, iar lui Leo nu-i venea să 
creadă că ziua trecuse atât de repede. încă o 
dată era clar că nimic nu se compara cu 
ADHD-ul și o luptă pe viaţă și pe moarte dacă 
voiai ca timpul să zboare. 

în timp ce pilota elicopterul, a trecut de la 
încredere la panică și viceversa. Dacă nu se 
concentra, apăsa pe butoanele corecte, 
verifica altimetrul, se relaxa cu manșa și zbura 
drept. Când se gândea la ce făcea, îl cuprindea 
spaima. Și-o și imagina pe Tia Rosa ţipând la el 
în spaniolă, spunându-i că era un nebun 
delincvent care va face un accident și va lua 
foc. Parţial îi dădea dreptate. 


— Cum merge? l-a întrebat Piper de pe 
scaunul co- pilotului. 

Părea mai neliniștită decât el, așa că Leo a 
afișat o mină curajoasă. 

— Splendid, a spus el. Deci ce e Casa 
Lupilor? 

Jason a îngenuncheat între scaunele lor. 

— Un conac abandonat din Valea Sonoma. 
Un semizeu a construit-o - Jack London. 

Leo nu știa de unde să-l ia. 

— A fost actor? 

— Scriitor, a spus Piper. A scris cărţi de 
aventuri, nu știi? Chemarea sălbăticiei? Colț 
Alb? 

— Da, a spus Jason. Era fiul lui Mercur - 
adică al lui Hermes. A fost un aventurier, a 
călătorit în lume. A fost chiar vagabond un 
timp. Apoi a făcut o avere din scris. Şi-a 
cumpărat o fermă mare la ţară și a hotărât să 
construiască acest conac imens - Casa Lupilor. 

— l-a spus așa pentru că a scris despre 
lupi? a ghicit Leo. 

— Partial, a spus Jason. Dar locul ales și 
motivul pentru care a scris despre lupi - de 
fapt, lăsa indicii despre propria lui experienţă. 
Sunt o mulţime de necunoscute în povestea 
vieţii lui - unde s-a născut, cine a fost tatăl lui, 
de ce a rătăcit atât de mult - lucruri pe care le 
poţi explica doar dacă știi că era un semizeu. 

Golful a rămas în urma lor, iar elicopterul a 


continuat să zboare spre nord. In fața lor se 
întindeau dealuri galbene cât vedeai cu ochii. 

— Deci, Jack London a fost în Tabăra 
Semizeilor, a ghicit Leo. 

— Nu, a spus Jason. Nu, nu a fost. 

— Frate, mă sperii cu felul ăsta misterios al 
tău de-a vorbi. îţi amintești de trecutul tău sau 
nu? 

— Bucăţi din el, a spus Jason. Numai bucăţi. 
Nimic de bine. Casa Lupilor se află pe pământ 
sacru. E locul unde London și-a început 
călătoria în copilărie, unde a aflat că era 
semizeu. De aceea s-a întors acolo. A crezut că 
putea trăi acolo și a revendicat pământul, dar 
nu a fost să fie. Casa Lupilor era blestemată. A 
ars într-un incendiu cu o săptămână înainte ca 
el și soţia lui să se mute acolo. Câţiva ani mai 
târziu, London a murit, iar cenușa lui a fost 
îngropată acolo. 

— Deci, a spus Piper, de unde știi toate 
astea? 

O umbră a traversat chipul lui Jason. 
Probabil fusese doar un nor, dar Leo putea 
jura că semănase cu un vultur. 

— Acolo mi-am început și eu călătoria, a 
spus Jason. E un loc puternic pentru semizei, 
un loc periculos. Dacă Geea îl revendică, își 
folosește puterea pentru a o înmormânta pe 
Hera de solstiţiu și-l trezește pe Porfirion, s-ar 
putea să fie de ajuns pentru ca zeiţa 


pământului să se trezească de-a binelea. 

Leo își ţinea mâna pe manșă, pilotând 
elicopterul la viteză maximă - gonind spre 
nord. Vedea în faţă semne de vreme proastă - 
o pată întunecată ca o masă de nori sau o 
furtună, chiar în direcţia în care mergeau. 

Tatăl lui Piper îl numise erou mai devreme. 
lar lui Leo nu-i venea să creadă că făcuse 
unele din lucrurile pe care le făcuse - dăduse 
de pământ cu ciclopii, demontase sonerii care 
explodau, luptase cu căpcăuni cu șase braţe 
folosind utilaje de construcţii. Parcă ar fi fost 
vorba de o altă persoană. El era doar Leo 
Valdez, un puști orfan din Houston. își 
petrecuse viaţa pe fugă, și o parte din el încă 
dorea s-o ia la goană. Ce fusese în mintea lui 
când pornise înspre un conac blestemat pentru 
a lupta cu și mai mulţi monștri? 

Vocea mamei i-a răsunat în cap: „Totul 
poate fi reparat.“ 

„Cu excepţia faptului că ai plecat pentru 
totdeauna“, și-a zis Leo. 

Când a văzut-o pe Piper cu tatăl ei, l-a 
copleșit dorul. Chiar dacă scăpa cu viaţă din 
misiune și o salva pe Hera, Leo n-avea să aibă 
parte de întâlniri fericite. El nu avea să se 
întoarcă la o familie iubitoare. El n-avea să-și 
mai vadă mama. 

Elicopterul s-a cutremurat. Metalul a 
început să scâr- ţie, iar Leo și-a imaginat că 
zgomotele erau un mesaj în alfabetul Morse: 


„Nu e sfârșitul. Nu e sfârșitul.“ 

A îndreptat elicopterul, iar scârţâitul s-a 
oprit. începea să audă lucruri. Nu se putea 
gândi întruna la mama lui sau la ideea care nu- 
i dădea pace - că Geea readucea sufletele pe 
pământ - așa că ce-ar fi fost să vadă partea 
pozitivă? Gândul ăsta îl facea să-și piardă 
minţile. Avea o treabă de făcut. 

Și-a lăsat instinctele să preia comanda - la 
fel ca în cazul pilotării elicopterului. Dacă se 
gândea prea mult la misiune sau la ce se putea 
întâmpla după aceea, intra în panică. 
Smecheria era să nu gândească - ci doar să 
meargă înainte. 

— Mai avem treizeci de minute, le-a spus 
prietenilor săi, deși nu era sigur cum de știa. 
Dacă vreţi să vă odihniţi, acum e momentul. 


* 


Jason s-a dus în spatele elicopterului, și-a 
pus centura și a adormit aproape imediat. 
Piper și Leo au rămas treji. 

După câteva minute de tăcere jenată, Leo a 
spus: 

— Tatăl tău va fi bine, să știi. Nimeni n-o să 
se lege de el, cât e cu ţapul ăla nebun. 

Piper s-a uitat la el, iar Leo a fost uimit de 
cât se schimbase. Nu doar fizic. Prezenţa ei 
era mai impunătoare. Părea mult mai... 
prezentă. La Şcoala din  Sălbăticie îşi 
petrecuse tot semestrul încercând să fie 
invizibilă, as- cunzându-se în băncile din 


spatele clasei, pe bancheta din spate a 
autocarului, într-un colţ al sălii de mese, cât 
mai departe de copiii zgomotoși. Acum era 
imposibil să n-o observi. Nu conta cum era 
îmbrăcată - trebuia să te uiţi la ea. 

— Tata... a spus ea gânditoare. Da, știu. Mă 
gândeam la Jason. Sunt îngrijorată pentru el. 

Leo a dat din cap. Cu cât se apropiau de 
norii negri, cu atât mai mult se îngrijora și 
Leo. 

— începe să-și amintească. Asta o să-l facă 
mai nervos. 

— Dar dacă... dacă e altfel? 

Leo se gândise și el la asta. Dacă Ceaţa le 
putea afecta amintirile, poate că și 
personalitatea lui Jason era o iluzie. Dacă 
prietenul lor nu era de fapt prietenul lor, iar ei 
se îndreptau spre un conac blestemat - un loc 
periculos pentru semizei - ce s-ar fi întâmplat 
dacă lui Jason i-ar fi revenit memoria în toiul 
luptei? 

— Neah, a spus Leo. După ce am trecut prin 
atâtea? Nu prea cred. Suntem o echipă. Jason 
se va descurca. 

Piper și-a netezit rochia albastră, zdrenţuită 
și arsă după lupta de pe Muntele Diablo. 

— Sper să ai dreptate. Am nevoie de el... 

Şi-a dres vocea. 

— Vreau să spun că am nevoie să mă încred 
în el... 

— Știu, a spus Leo. 


După ce fusese martorul căderii psihice a 
tatălui ei, Leo înţelesese că Piper nu putea să-l 
piardă și pe Jason. Tocmai văzuse cum Tristan 
McLean, tatăl ei, vedeta de cinema sigură pe 
ea și plăcută, aproape își pierduse minţile. 
Dacă lui îi fusese greu să asiste la așa ceva, 
pentru Piper trebuie să fi fost... Leo nici nu-și 
putea imagina. Se gândea că asta o facea și pe 
ea să se simtă nesigură. Dacă slăbiciunea se 
moștenea, probabil că se întreba ea, era 
posibil ca și ea să cedeze la fel ca tatăl ei? 

— Hei, nu-ţi face griji, a spus Leo. Piper, tu 
ești cea mai puternică, cea mai rezistentă 
regină a frumuseţii pe care am întâlnit-o 
vreodată. Poţi avea încredere în tine. Dacă te 
ajută, poţi avea încredere și în mine. 

Elicopterul a fost lovit de o pală de vânt și 
Leo a blestemat. A înjurat și a redresat 
elicopterul. 

Piper a râs neliniștită. 

— Să am încredere în tine, zici? 

— O, ţine-ţi gura! 

Dar i-a rânjit și, pentru o secundă, a părut 
să se relaxeze în compania unei prietene. 

Apoi au intrat în norii de furtună. 


CAPITOLUL 48 


Leo 


La început, Leo a crezut că parbrizul era 
lovit de pietre. Apoi și-a dat seama că era 
lapoviţă. La marginile ferestrelor s-a format 
gheaţă, iar vizibilitatea era blocată de valuri 
consistente de gheaţă. 

— O furtună de gheaţă? a strigat Piper ca să 
acopere zgomotul motorului și vântul. Se 
anunţa vreme rece în Sonoma? 

Leo nu era sigur, dar furtuna asta avea ceva 
premeditat, răuvoitor - de parcă ar fi fost 
trimisă în mod intenţionat. 

Jason s-a trezit repede. S-a târât înainte, și 
s-a prins de scaunele lor. 

— Probabil că ne apropiem. 

Leo era prea ocupat să se lupte cu manșa ca 
să-i răspundă. Dintr-odată nu mai era chiar 
atât de ușor să conducă elicopterul. Mișcările 
au devenit lente și  sacadate. întreaga 
mașinărie se cutremura în vântul rece ca 
gheaţa. Elicopterul probabil că nu era pregătit 
să zboare pe vreme rece și refuza să răspundă 
la comenzi. Au început să piardă din 
altitudine. 


Dedesubt, pământul era acoperit de copaci 
și ceaţă, în faţă le-a apărut creasta unui deal și 
Leo a tras de manșă, trecând razant pe 
deasupra copacilor. 

— Priviţi! a strigat Jason. 

în fața lor se deschidea o mică vale, iar în 
mijloc răsărea silueta întunecată a unei clădiri. 
Leo a îndreptat elicopterul într-acolo. Peste tot 
în jurul lor sclipeau lumini care îi aminteau lui 
Leo de trasoarele de pe domeniul lui Midas. 
Copacii se rupeau și explodau la marginile 
luminișului. Prin ceaţă treceau siluete. Peste 
tot părea să se ducă o luptă. 

A aterizat pe un câmp îngheţat, la vreo 
cincizeci de metri de casă, și a oprit motorul. 
Era gata să se relaxeze când a auzit un șuierat 
și a văzut o siluetă întunecată care se 
năpustea spre ei prin ceaţă. 

— Ieșiţi! a ţipat Leo. 

Au sărit din elicopter și abia au trecut de 
rotoare când un zgomot puternic a zdruncinat 
pământul, dobo-  rându-l pe Leo și 
împroșcându-l cu gheaţă. 

S-a ridicat abia ţinându-se pe picioare și a 
văzut că elicopterul fusese turtit complet de 
cel mai mare bulgăre de zăpadă din lume - o 
bucată de zăpadă, gheaţă și pământ de 
mărimea unui garaj. 

— Eşti bine? 

Jason a alergat la el, însoțit de Piper. 
Amândoi păreau să fie bine, doar pătați cu 


zăpadă și noroi. 

— Da. 

Leo s-a cutremurat. 

— Cred că îi suntem datori doamnei pilot cu 
un elicopter nou. 

Piper a arătat spre sud. 

— Lupta se dă acolo. 

Apoi s-a încruntat. 

— Ba nu... e peste tot. 

Avea dreptate. Sunetele de luptă răsunau în 
toată valea. Zăpada și ceața îi împiedicau să-și 
dea seama, dar peste tot în jurul Casei Lupilor 
păreau să se dea lupte. 

în spatele lor se înălța casa de vis a lui Jack 
London - o ruină masivă din piatră roșie și 
cenușie și grinzi necioplite din lemn. Leo și-a 
imaginat cum arătase înainte să ardă - o 
combinaţie de cabană și castel, așa cum ar fi 
construit-o un tăietor de lemne miliardar. Dar 
acum, înconjurat de ceaţă și lapoviţă, locul 
avea un aer singuratic, bântuit. Leo era 
convins că ruinele erau blestemate. 

— Jason! s-a auzit o voce de fată. 

Din ceaţă a apărut Thalia, cu hanoracul 
acoperit de zăpadă. Avea arcul în mână și 
tolba aproape goală. S-a apropiat în goană, dar 
a apucat să facă doar câţiva pași până când un 
căpcăun cu șase braţe - unul dintre telurici - a 
apărut din furtună în spatele ei cu câte o bâtă 
în fiecare mână. 

— Ai grijă! a tipat Leo. 


S-au grăbit s-o ajute, dar Thalia avea 
situația sub control. A făcut un salt, scoțând o 
săgeată în timp ce pivota ca o gimnastă și a 
aterizat în genunchi. Căpcăunul a primit o 
săgeată de argint între ochi și s-a topit, 
transformându-se într-o grămadă de lut. 

Thalia s-a ridicat și și-a recuperat săgeata, 
dar vârful era rupt. 

— Asta a fost ultima. 

A tras iritată un șut grămezii de lut. 

— Căpcăun tâmpit! 

— Frumoasă lovitură, totuși, a spus Leo. 

Thalia l-a ignorat ca de obicei (ceea ce 
însemna, fără îndoială, că ea îl credea mai 
mişto ca oricând). Ea l-a îmbrățișat pe Jason și 
a salutat-o din cap pe Piper. 

— La fix. Vânătoresele mele deţin controlul 
în jurul conacului, dar putem fi depășite 
oricând. 

— De telurici? a întrebat Jason. 

— Şi de lupi - slujitorii lui Lycaon. 

Thalia și-a îndepărtat un fulg de pe nas. 

— Şi de spiritele furtunii. 

— Dar i le-am dat lui Eol! a protestat Piper. 

— Care a încercat să ne omoare, i-a amintit 
Leo. Poate că a trecut iar de partea Geei. 

— Nu știu, a spus Thalia. Dar monștrii se 
refac aproape la fel de repede cum îi omoram. 
Am cucerit Casa Lupilor fără nicio problemă: 
am surprins gardienii și i-am trimis direct în 
Tartar. Dar apoi s-a stârnit viscolul ăsta 


ciudat. Am fost atacate de valuri de monștri. 
Acum suntem înconjurate. Nu știu cine sau ce 
conduce atacul, dar cred că a fost bine pus la 
punct. A fost o capcană menită să ucidă pe 
oricine încearcă s-o salveze pe Hera. 

— Ea unde e? a întrebat Jason. 

— înăuntru, a spus Thalia. Am încercat s-o 
eliberez, dar nu știm cum să rupem gratiile 
cuștii. Mai sunt doar câteva minute până la 
apus. Hera crede că acela e momentul când 
Porfirion va renaşte. In plus, majoritatea 
monștrilor sunt mai puternici noaptea. Dacă n- 
o eliberăm pe Hera în curând... 

Nu era nevoie să-și termine gândul. 

Leo, Jason și Piper au urmat-o spre conacul 
în ruine. 


Æx 


Jason a trecut pragul și s-a prăbușit imediat. 

— Hei! 

Leo l-a prins la timp. 

— Fără de-astea, omule. Ce s-a întâmplat? 

— Locul ăsta... 

Jason a clătinat din cap. 

— îmi pare rău... M-au năpădit amintirile. 

— Deci ai mai fost aici, a spus Piper. 

— Amândoi am mai fost, a spus Thalia. 

Faţa ei era sumbră, de parcă ar fi retrăit 
moartea cuiva. 

— Aici ne-a adus mama când era Jason mic. 
L-a lăsat aici și mi-a spus că a murit. Pur și 


simplu a dispărut. 

— M-a dat la lupi, a murmurat Jason. La 
insistenţele Herei. Ea m-a dat Lupei. 

— Partea asta n-o știu. 

Thalia s-a încruntat. 

— Cine e Lupa? 

O explozie a zguduit clădirea. în apropiere 
s-a format un nor albastru în formă de 
ciupercă, făcând fulgii de zăpadă și gheaţă să 
zboare ca o explozie nucleară rece. 

— Poate că nu e momentul pentru 
întrebări, a sugerat Leo. Arată-ne-o pe zeiţă. 

Odată ajuns înăuntru, Jason a părut să se 
descurce singur. Casa era construită sub 
forma unui U gigantic, și Jason i-a condus între 
cele două aripi, spre o curte interioară, unde 
era o piscină goală. Pe fundul piscinei, exact 
cum îi apăruse lui Jason în vis, două turnuri 
din piatră și rădăcini penetraseră fundaţia. 

Unul dintre turnuri era mult mai mare - o 
chestie întunecată, masivă, înaltă de șase 
metri, care, credea Leo, arăta ca un sac pentru 
cadavrele de la morgă, doar că din piatră. Sub 
masa aceea diformă putea distinge forma unui 
cap, niște umeri lăţi, un piept masiv și braţe, 
ca o creatură băgată în pământ până la brâu. 
Nu, nu băgată - ci care ieșea din pământ. 

în celălalt capăt al piscinei, celălalt turn era 
mai mic și mai firav. Lujerii erau cât niște 
stâlpi de înaltă tensiune, iar Leo se îndoia că 
și-ar fi putut băga mâna printre ei. Dar chiar și 


așa vedea ce e înăuntru. în mijlocul cuștii era 
Tia Callida. 

Arăta exact așa cum și-o amintea Leo: Părul 
negru acoperit cu un șal, rochia neagră de 
văduvă, fața ridată, ochii înfricoșători. 

Nu strălucea și nu radia niciun fel de 
putere. Arăta ca o muritoare obișnuită, ca 
fosta lui bonă nebună. 

Leo a coborât în piscină și s-a apropiat de 
cușcă. 

— Hola, Tia. Ceva probleme? 

Ea și-a încrucișat braţele și a suspinat 
exasperată. 

— Nu mă inspecta ca pe o mașinărie de-a 
ta, Leo Valdez. Scoate-mă de aici! 

Thalia s-a apropiat și s-a uitat dezgustată la 
cușcă - sau poate la zeiţă. 

— Am încercat tot ce-am putut, Leo, dar 
poate că nu m-am implicat cu totul. Dacă ar fi 
după mine, aș lăsa-o pur și simplu acolo. 

— O, Thalia Grace! a spus zeiţa. Când voi 
ieși de-aici, îţi va părea rău că te-ai născut. 

— Termină! a izbucnit Thalia. N-ai fost 
decât un blestem pentru toţi copiii lui Zeus. Ai 
trimis niște vaci cu probleme intestinale după 
prietena mea Annabeth... 

— A fost lipsă de respect! 

— Mi-ai scăpat o statuie pe picioare. 

— A fost un accident! 

— Şi l-ai luat pe fratele meu! 


Vocea Thaliei era gâtuită de emoție. 

— Aici - chiar în locul ăsta. Ne-ai distrus 
vieţile. Ar trebui să te lăsăm pe mâna Geei! 

— Hei, a intervenit Jason. Thalia - surioară - 
te înţeleg. Dar nu e momentul. Ar trebui să-ţi 
ajuţi Vânăto- resele. 

Thalia și-a încleștat fălcile. 

— Bine. Fac asta pentru tine, Jason. Dar, 
dacă mă întrebi pe mine, nu merită. 

Thalia s-a întors, a sărit din piscină și a ieșit 
furtunos din clădire. 

Leo s-a întoarse spre Hera, cu un respect 
prefăcut. 

— Vaci cu probleme intestinale? 

— Concentrează-te pe cușcă, Leo, a 
bombănit ea. Şi Jason - ești mai înţelept decât 
sora ta. Mi-am ales bine salvatorul. 

— Nu sunt salvatorul tău, doamnă, a spus 
Jason. Te ajut doar pentru că mi-ai furat 
amintirile și ești mai bună decât alternativa. 
Că veni vorba, ce-i cu chestia aia? 

A arătat spre celălalt turn care semăna cu 
un sac de granit. Oare i se părea lui Leo sau 
turnul chiar se înălțase de când ajunseseră 
acolo? 

— Acela, Jason, a spus Hera, este regele 
uriaș care renaște. 

— Oribil, a spus Piper. 

— Intr-adevăr, a spus Hera. Porfirion, cel 
mai puternic din neamul lui. Geea avea nevoie 


de multă putere pentru a-l face să se ridice 
din nou - de puterea mea. De câteva săptămâni 
devin tot mai slabă pe măsură ce esenţa mea e 
folosită pentru a-l face pe el să crească sub o 
nouă formă. 

— Deci ești ca o lampă cu infraroșu, a spus 
Leo. Sau ca îngrășământul. 

Zeița i-a aruncat o privire amenințătoare, 
dar lui Leo nu-i păsa. Bătrâna aceea îi făcuse 
viața mizerabilă încă din copilărie. Avea tot 
dreptul s-o chinuiască. 

— N-ai decât să glumești cât vrei, a spus 
Hera tăios. Dar la apus va fi prea târziu. 
Uriașul se va trezi și mă va pune să aleg: Mă 
mărit cu el sau ajung în pământ. Și nu pot să 
mă mărit cu el. Asta ne-ar distruge. Și, după 
ce vom muri, Geea se va trezi. 

Leo s-a uitat încruntat la turnul uriașului. 

— Nu-l putem arunca în aer sau așa ceva? 

— Fără mine, sunteţi lipsiți de putere, a 
spus Hera. Ar fi ca și cum aţi încerca să 
distrugeţi un munte. 

— Am făcut deja asta azi, a spus Jason. 

— Tu grăbește-te și eliberează-mă! i-a 
cerut Hera. 

Jason s-a scărpinat în cap. 

— Leo, poţi să faci ceva? 

— Nu știu. 

Leo a încercat să nu se panicheze. 

— în plus, dacă e zeiță, de ce nu s-a 
eliberat singură? 


Hera se foia furioasă în cușcă, blestemând 
în greaca antică. 

— Folosește-ţi creierul, Leo Valdez! Te-am 
ales pentru că ești inteligent. Odată ce un zeu 
e prins, puterea lui e inutilă. Şi tatăl tău m-a 
prins odată într-un scaun de aur. A fost 
umilitor! A trebuit să-l implor - să-l implor să 
mă elibereze și să-mi cer scuze pentru că l-am 
gonit din Olimp. 

— Mi se pare corect, a spus Leo. 

Hera s-a uitat atât de urât la el, cum numai 
o zeiță o poate face. 

— Te urmăresc de când erai copil, fiu al lui 
Hefaistos, pentru că am știut că va veni acest 
moment când m-ai putea ajuta. Dacă e cineva 
care poate găsi o cale de a distruge 
monstruozitatea asta, tu ești acela. 

— Dar nu este o mașină. E ca și cum Geea 
și-ar fi scos mâna din pământ și... 

Leo a ametit. Şi-a amintit cuvintele profeţiei 
lor: „Fierarul și porumbiţa cușca o vor nimici.“ 

— Stai. Am o idee. Piper, am nevoie de 
ajutorul tău. Și vom avea nevoie de timp. 

Aerul s-a răcit brusc. Temperatura a scăzut 
atât de repede, că lui Leo i-au crăpat buzele, 
iar respiraţia i s-a transformat în aburi. 
îngheţul a acoperit pereţii Casei Lupilor. Au 
intrat mai multe spirite venti - dar în loc să fie 
oameni înaripaţi, aveau forma unor cai, cu 
trupul din nori întunecaţi de furtună și 
coamele brăzdate de fulgere. Din câţiva dintre 
ei ieșeau săgeți de argint. în urma lor veneau 


lupi cu ochii roșii și telurici cu șase braţe. 

Piper și-a scos pumnalul. Jason a smuls o 
scândură îngheţată din podeaua piscinei. Leo 
a dus mâna la centura pentru scule, dar era 
atât de șocat, că tot ce a putut scoate a fost o 
cutie de bomboane mentolate. Le-a băgat 
înapoi, sperând că n-a observat nimeni, și a 
scos un ciocan. 

Unul dintre lupi a înaintat. Trăgea după el 
statuia unui om pe care o ţinea de un picior. 
Ajuns la marginea piscinei, lupul a dat drumul 
statuii ca s-o poată vedea și ei - o sculptură în 
gheaţă a unei fete, o vânătoreasă cu părul 
scurt ţepos și o expresie surprinsă. 

— Thalia! 

Jason s-a repezit în faţă, dar Piper și Leo l- 
au tras înapoi. Pământul din jurul statuii 
Thaliei era deja îngheţat. Leo s-a temut că 
dacă Jason o atingea, ar putea îngheţa și el. 

— Cine a făcut asta? a tipat Jason. 

Corpul lui era plin de energie electrică. 

— O să te omor cu mâna mea! 

De undeva, din spatele monștrilor, Leo a 
auzit un râs de fată, limpede și rece. Ea a ieșit 
din ceaţă în rochia ei albă ca zăpada, cu o 
coroană de argint prinsă în părul ei lung și 
negru. I-a privit cu aceiași ochi căprui adânci 
despre care Leo spusese în Quebec că sunt 
atât de frumoși. 

— Bon soir, mes amis, a spus Chione, zeiţa 
zăpezii. 


I-a oferit lui Leo un zâmbet îngheţat. 

— Vai, fiu al lui Hefaistos, ai spus că ai 
nevoie de timp? Mă tem că timpul e un 
instrument de care nu dispui. 


CAPITOLUL 49 


Jason 


După lupta de pe Muntele Diablo, Jason n-ar 
fi crezut că-l mai poate speria ceva sau mai 
poate fi doborât de ceva. 

Acum, sora lui zăcea la picioarele sale, 
îngheţată. Era înconjurat de monștri. Işi 
rupsese sabia de aur și o înlocuise cu o bucată 
de lemn. Mai avea cam cinci minute până când 
regele uriaș urma să se elibereze și să-i dis- 
trugă. Jason își folosise deja asul din mânecă 
invocând fulgerul lui Zeus în timpul luptei cu 
Enceladus și se îndoia că va mai avea puterea 
sau aprobarea de sus s-o facă din nou. Asta 
însemna că singurele lui arme erau una bucată 
zeiță  plângăcioasă întemniţată, o posibilă 
iubită cu un pumnal și Leo, care părea să 
creadă că putea învinge armatele întunericului 
cu dropsuri. 

Colac peste pupăză, Jason era chinuit de 
cele mai rele amintiri. Ştia că făcuse multe 
lucruri periculoase în viaţă, dar nu fusese 
niciodată mai aproape de moarte ca acum. 

Inamicul era frumos. Chione a zâmbit. Avea 
ochii negri strălucitori și în mână i-a apărut un 


pumnal de gheaţă. 

— Ce-ai mai făcut? a întrebat Jason. 

— O, foarte multe, s-a pisicit zeița zăpezii. 
Sora ta nu e moartă, dacă asta vrei să știi. Ea 
și vânătoresele ei vor fi niște jucării excelente 
pentru lupii noștri. Mă gândeam să le 
decongelăm pe rând și să le vânăm ca să ne 
distrăm. Să fie și ele măcar o dată pradă. 

Lupii au mârâit aprobator. 

— Da, dragii mei. 

Chione nu-și lua ochii de la Jason. 

— Sora ta aproape că le-a ucis regele, să 
știi. Lycaon e undeva, într-o peșteră, probabil, 
lingându-și rănile. Dar slujitorii lui ni s-au 
alăturat pentru a-și răzbuna stăpânul. Iar 
Porfirion se va trezi și în curând vom conduce 
lumea. 

— Trădătoareo! a strigat Hera. Zeiță 
băgăcioasă de care nu a auzit nimeni! Nu ești 
vrednică nici să-mi torni vin, darămite să 
conduci lumea. 

Chione a oftat. 

— Obositoare ca întotdeauna, regină Hera. 
De milenii întregi îmi doresc să-ţi închid gura. 

Chione a făcut un semn cu mâna și 
închisoarea a fost învăluită de gheaţa care a 
pătruns printre lujeri. 

— Așa e mai bine, a spus zeiţa zăpezii. 
Acum, semizei, haideţi să vorbim despre 
moartea voastră. 

— Tu ești cea care a păcălit-o pe Hera să 


vină aici, a spus Jason. Tu i-ai dat lui Zeus 
ideea să închidă Olimpul. 

Lupii au mârâit, iar spiritele furtunii au 
nechezat, gata de atac, dar Chione a ridicat 
mâna. 

— Răbdare, dragii mei. Dacă el vrea să 

vorbească, ce mai contează? Soarele apune, 
iar timpul e de partea noastră. Desigur, Jason 
Grace. La fel ca zăpada, vocea mea e liniștită 
și blândă și foarte rece. Pentru mine e ușor să 
le șoptesc celorlalţi zei, mai ales când nu 
trebuie decât să le confirm propriile și cele 
mai profunde temeri. 
Tot eu i-am șoptit în ureche lui Eol că ar trebui 
să emită un ordin de ucidere a semizeilor. E un 
serviciu mic pentru Geea, dar sunt sigură că 
voi fi răsplătită pe măsură când fiii ei, uriașii, 
vor ajunge la putere. 

— Ai fi putut să ne omori în Quebec, a spus 
Jason. De ce ne-ai lăsat în viaţă? 

Chione a strâmbat din nas. 

— Ar fi fost complicat să vă omor în casa 
tatei, mai ales când el insistă să-i întâlnească 
pe toţi vizitatorii. Am încercat, dacă îţi 
amintești. Ar fi fost minunat dacă accepta să 
vă transform în gheaţă. Dar, odată ce v-a 
garantat că veţi putea pleca în siguranţă, n-am 
putut să-l trădez pe faţă. Tatăl meu e un prost 
bătrân. El trăiește cu frica de Zeus și de Eol, 
dar este încă puternic, în scurt timp, când noii 
mei stăpâni se vor trezi, îl voi detrona pe 


Boreas și voi lua tronul vântului de nord, dar 
încă n-a venit vremea. în plus, tatăl meu a avut 
dreptate. Misiunea voastră a fost sinucigașă. 
Mă aşteptam să eșuaţi lamentabil. 

— Şi ca să ne ajuţi, a spus Leo, ne-ai 
doborât dragonul în Detroit. Firele îngheţate 
din cap - tu ai fost de vină. Vei plăti pentru 
asta. 

— Tu ești și cea care l-a informat pe 
Enceladus despre noi, a adăugat Piper. Am 
fost loviți de viscol pe timpul întregii călătorii. 

— Da, mă simt atât de apropiată de voi 
acum! a spus Chione. Odată ce aţi trecut de 
Omaha, am hotărât să-l rog pe Lycaon să vă 
urmărească, pentru ca Jason să moară aici, la 
Casa Lupilor. 

Chione i-a zâmbit. 

— Vezi tu, Jason, sângele tău vărsat pe 
acest pământ sacru îl va spurca generaţii de- 
acum încolo. Fraţii voștri semizei vor fi furioși, 
mai ales când vor găsi corpurile celor doi din 
Tabăra Semizeilor. Vor crede că grecii au 
conspirat cu uriașii. Va fi... delicios. 

Piper și Leo nu păreau să înţeleagă la ce se 
referea. Dar Jason știa. Amintirile îi reveneau 
suficient de rapid ca să-și dea seama cât de 
periculos și eficient putea fi planul lui Chione. 

— îi vei ațâța pe  semizei împotriva 
semizeilor, a spus el. 

— Este atât de ușor! a spus Chione. După 
cum spuneam, doar vă încurajez să faceţi ceva 


ce-aţi face oricum. 

— Dar de ce? 

Piper și-a desfăcut braţele. 

— Chione, vei distruge lumea. Uriaşii vor 
distruge tot. Nu-ţi dorești asta. Cheamă-cţi 
monștrii înapoi. 

Chione a ezitat, apoi a râs. 

— Puterea ta de convingere e tot mai mare, 
fetițo. Dar eu sunt zeiță. Pe mine nu mă poti 
vrăji. Noi, zeii vânturilor, suntem creaturi ale 
haosului! îl voi răsturna pe Eol și voi elibera 
furtunile. Dacă distrugem lumea muritorilor, 
cu atât mai bine! Nu m-au slăvit oricum nici pe 
vremea vechilor greci. Oamenii și discuţiile lor 
despre încălzirea globală. Ha! O să-i răcesc 
destul de repede. Când vom recuceri vechile 
locuri, voi acoperi Acropolele cu zăpadă. 

— Vechile locuri. 

Leo a făcut ochii mari. 

— La asta s-a referit Enceladus când a 
vorbit de distrugerea rădăcinilor zeilor. Se 
referea la Grecia. 

— Mi te-ai putea alătura, fiu al lui Hefaistos, 
a spus Chione. Știu că mă găsești frumoasă. E 
de ajuns pentru planul meu ca ceilalţi doi să 
moară. Respinge destinul ridicol pe care 
ursitoarele ţi l-au hărăzit. Trăiește și fi 
campionul meu. Abilităţile tale vor fi foarte 
utile. 

Leo părea uimit. S-a uitat în spate, 
așteptându-se ca Chione să fi vorbit cu 


altcineva. Pentru un moment, Jason s-a 
îngrijorat, gândindu-se că Leo nu primea toată 
ziua asemenea oferte din partea unor zeițe 
frumoase. 

Apoi Leo a izbucnit atât de tare în râs, că s-a 
îndoit de spate. 

— Să mă alătur ţie? Da, sigur. Până când te 
plictisești de mine și mă transformi într-o 
îngheţată pe băț? Cucoană, cine se pune cu 
dragonul meu nu scapă teafăr. Nu-mi vine să 
cred că m-ai pus pe jar. 

Chione s-a înroșit. 

— Pe jar? îndrăznești să mă insulţi? Sunt 
rece, Leo Valdez. Foarte, foarte rece. 

A trimis un val de lapoviţă spre semizei, dar 
Leo a ridicat mâna. Un zid de foc s-a format în 
faţa lor, iar zăpada s-a dizolvat într-un nor. 

Leo a zâmbit. 

— Vezi, doamnă, asta se întâmplă cu zăpada 
în Texas. Se topește al naibii de repede. 

Chione a șuierat. 

— Destul! Hera e tot mai slăbită. 

Porfirion s-a ridicat. 

— Să-i ucidem pe semizei. Să fie asta prima 
masă a regelui nostru! 

Jason și-a ridicat scândura îngheţată - o 
armă total nepotrivită cu care să mori în mână 
- iar monștrii au atacat. 

CAPITOLUL. 50 


Jason 


Un lup a sărit la Jason. Acesta s-a dat înapoi 
și, cu un pocnet satisfăcător, a lovit fiara în bot 
cu lemnul din mână. Chiar dacă numai argintul 
îi putea ucide, o scândură de lemn sănătoasă 
le putea da dureri de cap. 

S-a întors înspre direcţia de unde se auzea 
tropăit de copite și a văzut un spirit al furtunii 
în formă de cal care se îndrepta spre el. Jason 
s-a concentrat și a invocat vântul. Chiar 
înainte ca spiritul să-l calce în picioare. Apoi s- 
a ridicat în aer, a prins calul de gâtul lui de 
fum și i-a sărit în spate. 

Spiritul furtunii s-a ridicat pe două picioare. 
A încercat să se scuture de Jason, apoi a 
încercat să se dizolve în ceaţă ca să scape de 
el, dar Jason a rezistat. I-a poruncit calului să 
rămână în formă solidă, iar calul a părut 
incapabil să refuze. Jason simţea cum i se 
opunea. Simţea și că acesta își ieșise din minţi 
- că mintea i-o luase razna tot încercând să se 
elibereze. Jason s-a folosit de toată voinţa lui 
ca să-și impună propriile dorinţe și să 
controleze calul. S-a gândit la Eol, care 
supraveghea mii și mii de spirite de acest fel, 
unele mult mai rele. Nu era de mirare că după 
secole de presiune Stăpânul Vânturilor era 
cam nebun. Dar Jason avea de stăpânit un sin- 
gur spirit și trebuia să reușească. 

— Al meu ești acum, a spus Jason. 

Calul a bătut din copite, dar Jason se ţinea 
bine. Coama îi pâlpâia în timp ce înconjura 


piscina goală, iar copitele stârneau mici 
furtuni - vijelii - de câte ori atingeau podeaua. 

— Vijelie? a spus Jason. Așa te cheamă? 

Spiritul-cal și-a scuturat coama, bucuros să 
fie recunoscut. 

— Bine, a spus Jason. Acum, la luptă. 

S-a năpustit în luptă, agitând scândura 
îngheţată, azvârlind cu lupi în stânga și-n 
dreapta și dând năvală printre venti. Vijelie 
era un spirit puternic, și de fiecare dată când 
trecea printr-unul dintre fraţii lui descărca 
atâta energie electrică încât celălalt spirit se 
evapora într-un nor de ceaţă inofensiv. 

Prin tot haosul, Jason și-a  întrezărit 
prietenii. Piper era înconjurată de telurici, dar 
părea să se descurce. Era atât de 
impresionantă în timp ce lupta, aproape strălu- 
cind de frumoasă ce era, încât teluricii o 
priveau cu venerație, uitând că ar fi trebuit s-o 
omoare. Işi coborâseră bâtele și se uitau 
prostiți în timp ce ea le zâmbea și-i ataca. [i 
întorceau zâmbetul înapoi - până când ea îi 
spinteca, iar ei se dezintegrau, transformându- 
se în mormane de lut. 

Leo și-o rezervase pe Chione. Dacă era 
sinucidere curată să lupţi cu o zeiţă, Leo era 
persoana potrivită pentru asta. Ea invoca 
întruna pumnale de gheaţă pe care le arunca 
înspre el, săgeți de aer iernatic și tornade de 
zăpadă. Leo le ardea pe toate. Tot corpul îi 
pâlpâia de la limbile roșii de foc de parcă 
fusese stropit cu benzină. Se apropia de zeiță 


cu două ciocane cu vârf de argint cu care îi 
lovea pe toţi monștrii ce-i ieșeau în cale. 

Jason și-a dat seama că Leo era singurul 
motiv pentru care încă erau în viaţă. Aura lui 
de foc încălzea întreaga curte, luptând contra 
magiei iernii folosite de Chione. Fără el, ar fi 
înghețat demult la fel ca  Vânătoresele. 
Oriunde mergea Leo, gheaţa se topea de pe 
pietre. Până și Thalia a început să se dezgheţe 
puţin când Leo a ajuns lângă ea. 

Chione se retrăgea încet, dar sigur. Pe 
măsură ce Leo se apropia, expresia ei se 
schimba de la furie la șoc și groază. 

Jason rămânea fără inamici. Lupii zăceau în 
grămezi. Unii rătăceau dezorientaţi printre 
ruine, schelălăind din cauza rănilor. Piper a 
înjunghiat ultimul teluric, care a căzut la 
pământ sub forma unei grămezi de nămol. 
Jason a trecut cu Vijelie prin ultimul ventus, 
transfor- mându-l în aburi. Apoi s-a întors și l- 
a văzut pe Leo năpustindu-se spre zeiţa 
zăpezii. 

— Aţi ajuns prea târziu, a mârâit Chione. S- 
a trezit! Și să nu credeţi că aţi câștigat ceva 
aici, semizeilor. Planul Herei nu va funcţiona. 
Veţi sări unul la gâtul altuia înainte să ne 
puteţi opri. 

Leo și-a aprins ciocanele și le-a aruncat spre 
zeiță, dar aceasta s-a transformat într-o formă 
albă de zăpadă care avea chipul ei. Ciocanele 
lui Leo au lovit femeia de zăpadă, 
transformând-o într-un terci noroios. 


Piper gâfâia, dar i-a zâmbit lui Jason. 

— Ce cal frumos. 

Vijelie s-a ridicat pe picioarele din spate, 
creând arcuri electrice între copite. O 
adevărată vedetă. 

Apoi Jason a auzit un zgomot puternic în 
urma lui. 

Gheaţa de pe cușca Herei se topise și s-a 
desprins, iar zeiţa a strigat: 

— O, nu mă băgaţi în seamă! Sunt doar eu, 
regina cerurilor, în pragul morții! 

Jason a descălecat și i-a spus lui Vijelie să 
stea locului. Cei trei semizeii au sărit în 
piscină și au alergat spre turn. 

Leo s-a încruntat. 

— Aăă, Tia Callida, ești cumva mai scundă? 

— Nu, neisprăvitule! Pământul mă trage în 
jos. Gră- biţi-vă! 

Oricât ar fi detestat-o Jason pe Hera, ce a 
văzut în cușcă l-a alarmat. Nu numai că Hera 
se scufunda, ci pământul creștea în jurul ei ca 
apa într-un rezervor. Roca lichidă îi trecuse 
deja de gambe. 

— Uriașul se trezește! i-a avertizat Hera. 
Mai aveţi doar câteva secunde! 

— La treabă, a spus Leo. Piper, am nevoie 
de ajutorul tău. Vorbește cu cușca. 

— Poftim? a întrebat ea. 

— Vorbește cu ea.  Folosește-ţi toate 
resursele. Con- vinge-o pe Geea să doarmă. 
Amăgește-o. încetinește-o, încearcă s-o faci să- 
și destindă lujerii până când eu... 


— în regulă! 

Piper și-a dres glasul: 

— Hei, Geea. Ce noapte frumoasă, nu-i așa? 
Doamne, tare am obosit. Tu ce mai faci? Gata 
de somn? 

Cu cât vorbea mai mult, cu atât părea mai 
încrezătoare. Jason a simţit că i se îngreunează 
pleoapele și s-a forțat să nu se concentreze pe 
cuvintele ei care păreau să dea rezultate în 
privinţa cuștii. Noroiul nu mai creștea cu 
aceeași viteză. Lujerii păreau că s-au mai 
destins - ajungând să semene mai degrabă cu 
niște rădăcini decât cu piatra. 

Apoi Leo a scos un ferăstrău circular din 
centură. Cum încăpuse acolo, Jason n-avea 
nicio idee. Leo s-a uitat la cablu și a gemut 
nemulțumit. 

— N-am unde să-l bag în priză! 

Calul Vijelie a sărit în groapă și a nechezat. 

— Serios? a întrebat Jason. 

Vijelie și-a coborât capul și s-a îndreptat 
spre Leo. Leo a părut sceptic, dar a ridicat 
ștecherul și o adiere l-a lipit de coastele 
calului. Un arc electric s-a conectat cu dinţii 
ștecherului și ferăstrăul circular a pornit. 

— Super! a zâmbit Leo. Calul tău are prize 
cu curent alternativ! 

Bucuria lor n-a fost de lungă durată. De 
cealaltă parte a piscinei, turnul uriașului s-a 
prăbușit și a trosnit ca un copac care se rupe. 
Lujerii din partea superioară au explodat de 


sus în jos, împroșcând cu piatră și așchii de 
lemn în timp ce uriașul se elibera și se ridica 
din pământ. 

Jason n-ar fi crezut că poate exista ceva mai 
înfricoșător decât Enceladus. Se înșelase. 

Porfirion era și mai înalt, și mai musculos. 
Nu radia căldură și nici nu dădea semne că ar 
scuipa foc, dar avea ceva și mai îngrozitor - o 
putere, un magnetism chiar, de parcă uriașul 
era atât de mare și de compact, încât avea 
propriul câmp gravitațional. 

La fel ca Enceladus, regele uriaș semăna cu 
un om de la brâu în sus, era îmbrăcat în 
armură de bronz, iar de la brâu în jos avea 
picioarele solzoase ale unui dragon; dar pielea 
lui era verzuie. Avea părul verde, ca frunzele 
vara, împletite în cozi lungi împodobite cu 
arme - pumnale, topoare și săbii în mărime 
naturală, unele îndoite și însângerate - poate 
trofee luate de la semizei cu eoni înainte. Când 
uriașul a deschis ochii, erau perfect albi, ca de 
marmură. A respirat adânc. 

— Trăiesc! a răcnit el. Slăvită fie Geea! 

Jason a scos un scâncet extrem de eroic pe 
care a sperat că prietenii lui nu l-au auzit. Era 
convins că ni- ciun semizeu n-ar fi putut lupta 
singur cu tipul ăsta. Porfirion putea muta 
munţii din loc. îl putea zdrobi pe Jason cu un 
singur deget. 

— Leo, a spus Jason. 

— Ha? 


Gura lui Leo era larg deschisă. Chiar și 
Piper părea confuză. 

— Vedeţi-vă de treabă, a spus Jason. 
Eliberaţi-o pe Hera! 

— Ce-ai de gând să faci? a întrebat Piper. 
Doar nu te gândești serios... 

— Să distrez un uriaș? a spus Jason. N-am 
de ales. 


Æx 


— Excelent! a urlat uriașul când Jason s-a 
apropiat. Un aperitiv! Cine eşti - Hermes? 
Ares? 

Lui Jason i-a trecut prin cap să se prefacă a 
fi unul dintre aceştia, dar ceva i-a spus să n-o 
facă. 

— Sunt Jason Grace, a spus el. Fiul lui 
Jupiter. 

Ochii aceia albi îl fixau. în spatele lui, se 
auzea ferăstrăul circular al lui Leo, iar Piper 
vorbea mai departe cuștii pe un ton liniștitor, 
încercând să nu pară speriată. 

Porfirion și-a dat capul pe spate și a izbucnit 
în râs. 

— Remarcabil! 

A ridicat privirea spre cerul întunecat 
acoperit de nori. 

— Deci, Zeus, îţi sacrifici un fiu pentru 
mine? E un gest binevenit, dar asta nu te va 
salva. 


Din cer n-a răsunat niciun bubuit. Nu venea 


niciun ajutor. Jason era pe cont propriu. 

A aruncat bâta improvizată. Avea mâinile 
pline de așchii, dar asta nu mai conta acum. 
Trebuia să le ofere lui Leo și lui Piper ceva 
timp și nu putea face asta fără o armă 
adecvată. 

Era timpul să acţioneze mult mai încrezător 
decât se simţea. 

— Dacă ai ști cine sunt, a ţipat Jason în sus 
spre uriaș, ţi-ai face griji în privinţa mea, nu a 
tatei. Sper că ţi-au plăcut cele două minute și 
jumătate de renaștere, uriașule, pentru că am 
de gând să te trimit înapoi în Tartar. 

Uriașul și-a mijit ochii. A scos un picior din 
piscină și s-a aplecat ca să-și vadă mai bine 
adversarul. 

— Deci... vrei să începem cu laudele? Ca în 
vremurile bune! Foarte bine, semizeule. Eu 
sunt Porfirion, regele uriașilor, fiul Geei. Pe 
vremuri, m-am ridicat din Tartar, abisul tatălui 
meu, ca să-i provoc pe zei. Ca să pornesc 
războiul, i-am furat lui Zeus regina. 

A zâmbit spre cușca zeiţei. 

— Bună, Hera. 

— Soţul meu te-a distrus o dată, monstrule! 
a spus Hera. O va face din nou! 

— Dar n-a făcut asta, scumpa mea! Zeus nu 
era suficient de puternic cât să mă omoare. A 
trebuit să se bazeze pe ajutorul unui semizeu 
plăpând și, chiar și-așa, aproape am învins. De 


data asta, vom duce la bun-sfârșit ce-am 
început. Geea se trezește. Ea ne-a oferit mulţi 
servitori valoroși. Armatele noastre vor zgudui 
pământul și vă vom distruge din rădăcini. 

— N-o să îndrăznești, a spus Hera, dar 
vocea îi era tot mai slabă. 

Jason își dădea seama. Piper continua să-i 
șoptească cuștii, iar Leo îi dădea înainte cu 
ferăstrăul, dar pământul continua să se ridice 
în închisoarea Herei, ajungân- du-i până la 
talie. 

— O, da, a spus uriașul. Titanii s-au gândit 
să-ţi atace noua casă din New York. îndrăzneţ, 
dar ineficient. Geea este mai înțeleaptă și mai 
răbdătoare. lar noi, copiii ei mai mari, suntem 
mult, mult mai puternici decât Cro- nos. Noi 
știm cum să-i ucidem pe olimpieni o dată 
pentru totdeauna. Trebuie să fiți smulși din 
rădăcini cu totul, ca niște copaci uscați - cele 
mai vechi rădăcini ale voastre trebuie rupte și 
arse. 

Uriașul s-a încruntat la Piper și Leo, de 
parcă tocmai ar fi observat că meștereau la 
cușcă. Jason a făcut un pas înainte și a ţipat 
pentru a-i atrage atenţia lui Por- firion. 

— Ai spus că un semizeu te-a ucis, a strigat 
el. Cum, dacă suntem atât de firavi? 

— Ha! Crezi c-o să-ţi explic? Am fost creat 
ca să fiu înlocuitorul lui Zeus, născut ca să-l 
distrug pe stăpânul cerului. îi voi ocupa tronul. 
îi voi lua soţia sau, dacă ea nu mă va vrea, voi 


lăsa pământul să-i stoarcă forţa vitală. Ce vezi 
tu acum, copile, e doar forma mea slăbită. Voi 
fi mai puternic cu fiecare oră, până când voi 
deveni invincibil. Dar sunt deja capabil să te 
fac una cu pământul! 

S-a ridicat și a întins mâna. O suliță de șase 
metri s-a ivit din pământ. El a apucat-o, apoi a 
lovit în pământ cu picioarele lui de dragon. 
Ruinele s-au cutremurat. Peste tot în jur 
monștrii au început să se refacă - spirite ale 
furtunii, lupi și telurici, răspunzând chemării 
regelui uriașilor. 

— Splendid, a mormăit Leo. Chiar avem 
nevoie de mai mulţi dușmani. 

— Trebuie să vă grăbiţi, a spus Hera. 

— Ştiu! a izbucnit Leo. 

— Du-te la culcare, cușcă, a spus Piper. Eşti 
o cușcă cuminte, somnoroasă. Da, vorbesc cu o 
grămadă de lujeri de pământ. Nu e deloc 
ciudat. 

Porfirion a fărâmițat cu sulița vârful 
ruinelor, distrugând un coș de fum și 
împrăștiind lemn și piatră în curte. 

— Deci, copil al lui Zeus! Eu am terminat cu 
laudele. Acum e rândul tău. Ce voiai să spui în 
legătură cu distrugerea mea? 

Jason s-a uitat la monștrii care îi înconjurau, 
așteptând cu nerăbdare porunca stăpânului lor 
de a-i face fărâme. Ferăstrăul circular al lui 
Leo zbârnâia, Piper continua să vorbească, dar 


totul părea lipsit de speranţă. Cușca Herei era 
aproape plină de pământ. 

— Sunt fiul lui Jupiter! a strigat el, și pentru 
un efect mai puternic, a invocat vânturile, 
ridicându-se câteva picioare de la pământ. 

— Sunt un copil al Romei, consul al 
semizeilor, pretor al Primei Legiunii. 

Jason nu prea știa ce tot spunea acolo, dara 
turuit cuvintele de parcă le-ar meii fi spus de 
multe ori. Și-a desfăcut braţele, dezvelind 
tatuajul cu vulturul și inscripţia SPOR și, spre 
surprinderea lui, uriașul a părut să-l 
recunoască. 

Pentru un moment, Porfirion a părut 
tulburat. 

— Am ucis monstrul marin troian, a 
continuat Jason. Am răsturnat tronul cel negru 
al lui Cronos și l-am nimicit pe titanul Krios cu 
propriile mele mâini. lar acum te voi distruge 
pe tine, Porfirion, și vei deveni hrană pentru 
propriii tăi lupi. 

— Stai puţin, amice, a mormăit Leo. Ai 
mâncat carne de vacă nebună? 

Jason s-a năpustit la uriaș, hotărât să-l facă 
bucăţi. 

* 


Ideea de a lupta cu un uriaş nemuritor înalt 
de nouă metri era atât de ridicolă, că până și 
uriașul a părut uimit. Pe jumătate zburând, pe 
jumătate sărind, Jason a aterizat pe 


genunchiului solzos al uriașului și i s-a cățărat 
pe braţ înainte ca Porfirion să-și dea seama ce 
se întâmplă. 

— îndrăznești? a mugit uriașul. 

Jason a ajuns în dreptul umerilor și a scos o 
sabie din codiţele împletite ale uriașului. Apoi 
a strigat: 

— Pentru Roma! 

Și a înfipt sabia în cea mai apropiată și 
convenabilă ţintă - imensa ureche a uriașului. 

Un fulger a lovit și a nimerit sabia, 
eliberându-l pe Jason, care a aterizat 
rostogolindu-se la pământ. Când a privit în 
sus, uriașul se clătina. Părul îi era în flăcări, 
iar un obraz era înnegrit de la fulger. Sabia îi 
despicase urechea. Sângele auriu i se scurgea 
pe falcă. Celelalte arme din codițe scoteau 
scântei și mocneau. 

Porfirion mai-mai să cadă. Monștrii din jur 
au început să mârâie pe măsură ce înaintau - 
lupii și căpcăunii nu-l scăpau din ochi pe 
Jason. 


— Nu! a ţipat Porfirion. 

Și-a recăpătat echilibrul și s-a încruntat la 
semizeu. 

— II voi ucide chiar eu. 

Uriașul a ridicat sulița, care a început să 
strălucească. 

— Vrei să te joci cu fulgerul, băiete? Las-o 
baltă. Eu sunt blestemul lui Zeus. Am fost 


creat să-l distrug pe tatăl tău, așa că știu exact 
ce te va ucide pe tine. 

Ceva îi spunea lui Jason că nu era o 
cacealma. 

Jason și prietenii lui se descurcaseră grozav. 
Făcuseră toţi trei lucruri uimitoare. Da, lucruri 
de-a dreptul eroice. Dar când uriașul a ridicat 
sulița, Jason a știut că nu va putea para 
lovitura. 

Acesta era sfârșitul. 

— Am înţeles! a ţipat Leo. 

— Dormi! a spus Piper atât de tare, încât 
cel mai apropiat dintre lupi a căzut la pământ 
și a început să sforăie. 

Cușca din piatră și lemn a crăpat. Leo 
retezase cel mai gros lujer și, se pare, tăiase 
legătura dintre cușcă și Geea. Lujerii s-au 
făcut praf și pulbere. Noroiul ce o împresura 
pe Hera s-a dezintegrat. Zeița s-a făcut mai 
mare, plină de forţă. 

— Da! a spus zeiţa. 

Și-a aruncat hainele negre și a rămas într-o 
rochie albă, cu braţele împodobite cu bijuterii 
de aur. Chipul ei era deopotrivă ameninţător și 
frumos, iar în părul ei lung și negru strălucea 
o coroană de aur. 

— Acum mă voi răzbuna! 

Uriașul Porfirion a făcut un pas în spate. N-a 
scos niciun cuvânt, dar i-a aruncat lui Jason o 
ultimă privire încărcată de ură. Mesajul lui era 
clar: „Pe data viitoare.“ Apoi a bătut cu sulița 


în pământ și a dispărut în subteran de parcă ar 
fi coborât pe un jgheab. 

în curte, monștrii s-au speriat și au început 
să se retragă, dar nu aveau scăpare. 

Hera devenea tot mai luminoasă. 

A strigat: 

— Acoperiţi-vă ochii, eroii mei! 

Dar Jason era prea șocat. A înţeles mesajul 
prea târziu. 

A privit-o pe Hera transformându-se într-o 
supernovă, explodând și dând naștere unui inel 
de forţă care a făcut ca monștrii să se evapore 
instantaneu. Jason a căzut, cu creierul mistuit 
de lumină, iar ultimul lui gând a fost că trupul 
îi luase foc. 


CAPITOLUL 5l 


Piper 


—Jason! 

Piper îl ţinea în braţe, repetându-i numele, 
deși își pierduse aproape orice speranţă. Era 
inconștient de două minute. Din el ieșea fum și 
avea ochii daţi peste cap. Nu-și dădea seama 
nici măcar dacă respira. 

— Degeaba, copilă. 

Hera s-a aplecat peste ei în hainele ei negre 
simple și cu șal. 

Piper n-o văzuse pe zeiţă explodând. Din 
fericire, ea închisese ochii, dar vedea efectele. 
Orice urmă de iarnă dispăruse din vale. Nu 
mai era niciun semn de luptă. Monștrii se 
evaporaseră. Ruinele fuseseră restaurate în 
forma anterioară - tot ruine, dar iară semne că 
ar fi fost atacate de o hoardă de lupi, spirite 
ale furtunii și căpcăuni cu șase braţe. 

Până și Vânătoresele fuseseră readuse la 
viaţă. Majoritatea așteptau la o distanţă 
respectuoasă în luncă, dar Thalia era 
îngenuncheată alături de Piper, cu mâna pe 
fruntea lui Jason. 

Thalia s-a încruntat la zeiţă. 


— E vina ta. Fă ceva! 
— Nu-mi vorbi așa, fetițo! Eu sunt regina... 
— Vindecă-l! 


Puterea a strălucit în ochii Herei. 

— L-am avertizat. Nu  l-aș fi rănit 
intenționat pe băiat. A fost menit să fie 
salvatorul meu. Le-am spus să-și închidă ochii 
înainte să-mi dezvălui adevărata formă. 

— Ăăă... 

Leo s-a încruntat. 

— Adevărata formă e rea, nu-i așa? Atunci 
de ce ai făcut-o? 

— Mi-am dezlănţuit puterea ca să vă ajut, 
prostule! a strigat Hera. Am devenit energie 
pură ca să dezintegrez monștrii, să refac acest 
loc și chiar să le salvez pe aceste Vânătorese 
mizerabile de la îngheţ. 

— Dar muritorii nu te pot privi în această 
formă! a strigat Thalia. L-ai omorât! 

Leo a clătinat din cap consternat. 

— Asta spunea profeția. „Furia Herei 
moarte va dez- lănţui.“ Hai, doamnă! Doar ești 
zeiță. Fă o magie voo- doo! Adu-l înapoi. 

Piper le auzea conversaţia doar pe jumătate, 
dar toată atenţia ei era îndreptată asupra lui 
Jason. 

—  Respiră! a anunţat ea. 

— Nu se poate, a spus Hera. Aș vrea să fie 
adevărat,  copilă, dar niciun muritor, 
niciodată... 

— Jason, a strigat Piper, rostindu-i numele 


cu toată convingerea de care era în stare. 

Nu-l putea pierde tocmai acum. 

—  Ascultă-mă! Poţi să faci asta. Intoarce-te. 
Vei fi bine. 

Nu s-a întâmplat nimic. Oare doar își 
imaginase că respiră? 

— Vindecarea nu se numără printre 
puterile Afrodi- tei, a spus Hera cu părere de 
rău. Nici eu nu pot rezolva problema asta, 
fetiţo. Spiritul lui muritor... 

— Jason, a spus Piper din nou, și și-a 
imaginat că vocea îi rezonează cu întreg 
pământul, tocmai până în Lumea 
Subpământeană. 

— 'Trezește-te! 

Jason a icnit și a deschis ochii. Pentru o 
clipă, privirea i-a fost invadată de o lumină 
aurie strălucitoare. Apoi lumina s-a stins și 
ochii i-au revenit la normal. 

— Ce... ce s-a întâmplat? 

— Imposibil! a spus Hera. 

Piper l-a strâns într-o îmbrăţișare, până 
când el a gemut: 

— Mă doare. 

— Îmi pare rău, a spus ea, atât de ușurată, 
încât a început să râdă în timp ce-și ștergea o 
lacrimă. 

Thalia i-a luat mâna fratelui ei. 

— Cum te simţi? 

— Fierbinte, a murmurat el. Am gura 
uscată. Și am văzut ceva... îngrozitor. 


— A fost Hera, a bombănit Thalia. 
Maiestatea Sa, Dezlănţuita. 

— Destul, Thalia Grace, a spus zeița. O să te 
transform într-un furnicar, ascultă la... 

— Opriţi-vă odată, a spus Piper. 

Spre surprinderea ei, au tăcut amândouă. 

Piper l-a ajutat pe Jason să se ridice și i-a 
dat ultima portie de nectar din proviziile lor. 

— Acum... 

Piper s-a întors spre Thalia și Hera. 

— Hera... Maiestate - nu te-am fi putut 
salva fără ajutorul Vânătoreselor. Iar Thalia, 
nu l-ai fi revăzut pe Jason dacă n-ar fi fost 
Hera. împăcaţi-vă, pentru că avem probleme 
mai mari. 

S-au încruntat la ea amândouă și pentru 
câteva clipe care au părut nesfârșite, Piper n-a 
știut care dintre ele o va omori prima. 

în cele din urmă, Thalia a mârâit: 

— Ai tupeu, Piper. 

A scos o carte de vizită argintie din pufoaică 
și a stre- curat-o în buzunarul gecii de 
snowboarding a lui Piper. 

— Dacă vreodată vei vrea să devii 
Vânătoreasă, sună-mă. Avem nevoie de fete ca 
tine. 

Hera și-a încrucișat braţele. 

— Din fericire pentru această Vânătoreasă, 
ai dreptate, fiică a Afroditei. 

A privit-o pe Piper de parcă era prima dată 
când o vedea cu adevărat. 


— Te întrebai, Piper, de ce te-am ales pentru 
această misiune, de ce nu ţi-am dezvăluit 
secretul de la început, chiar dacă știam că 
Enceladus te folosea. Trebuie să recunosc, 
până acum n-am fost sigură. Ceva mi-a spus că 
aveai să joci un rol esenţial în misiune. Acum 
văd că am avut dreptate. Ești mai puternică 
decât mi-am închipuit. Și ai dreptate cu privire 
la pericolele care urmează. Trebuie să ne unim 
forţele. 

Piper își simţea fața caldă. Nu era sigură 
cum trebuia să reacționeze la complimentul 
Herei, dar Leo a intervenit. 

— Da, a spus el, nu cred că Porfirion s-a 
topit și a murit pur și simplu, nu-i așa? 

— Nu, a încuviințat Hera. Salvându-mă pe 
mine și salvând acest loc, aţi împiedicat-o pe 
Geea să se trezească. Am câștigat ceva timp. 
Dar Porfirion a înviat. A știut că nu e cazul să 
rămână aici, mai ales că nu și-a recăpătat încă 
puterea deplină. Uriașii pot fi uciși doar de 
echipe de zei și semizei care luptă împreună. 
Odată ce m-aţi eliberat... 

— A fugit, a spus Jason. Dar unde? 

Hera n-a răspuns, dar Piper a avut o 
revelaţie sinistră. Și-a amintit ce spusese 
Porfirion despre uciderea olimpienilor prin 
tăierea rădăcinilor. Grecia. S-a uitat la 
expresia sumbră a Thaliei și și-a dat seama că 
Vână- toreasa ajunsese la aceeași concluzie. 

— Trebuie s-o găsesc pe Annabeth, a spus 


Thalia. Ea știe ce s-a întâmplat aici. 

— Thalia... 

Jason a apucă-o de mână. 

— N-am apucat să vorbim despre acest loc 
și... 

— Știu. 

Expresia i s-a înmuiat. 

— Te-am pierdut aici o dată. Nu vreau să te 
părăsesc din nou. Dar ne vom întâlni în 
curând. Ne vedem în Tabăra Semizeilor. 

S-a uitat la Hera. 

— îi conduci acolo în siguranță? Măcar atât 
poţi să faci. 

— Nuetreaba ta să-mi spui... 

— Regină Hera, a intervenit Piper. 

Zeița a oftat. 

— Bine. Da. Dar pleacă odată, Vânătoreaso! 

Thalia l-a îmbrățișat pe Jason și și-a luat la 
revedere. După ce Vânătoresele au plecat, 
curtea a părut ciudat de liniștită. în piscina 
goală nu mai rămăsese nici urmă din lujerii de 
pământ care îl aduseseră aici pe regele uriaș și 
o ţinuseră pe Hera prizonieră. Cerul nopţii era 
senin și înstelat. Vântul foșnea în pădurea de 
sequoia. 

Piper și-a amintit de seara din Oklahoma când 
ea și tatăl ei dormiseră în curtea din fața casei 
bunicului Tom. Şi-a amintit şi de noaptea de pe 
acoperişul dormitorului de la Şcoala din 
Sălbăticie, când Jason o sărutase - chiar dacă 
asta se petrecuse În amintirile ei modificate de 


Ceaţă. 

— Jason, ce s-a întâmplat cu tine aici? a 
întrebat. Adică știu că mama ta te-a abandonat 
aici. Dar ai spus că aici e un pământ sacru 
pentru semizei. De ce? Ce s-a întâmplat după 
ce-ai rămas singur? 

Jason a clătinat din cap confuz. 

— încă mi-e neclar. Lupii... 

— Ţi-a fost încredinţat un destin, a spus 
Hera. Mi-ai fost oferit să mă slujești. 

Jason s-a încruntat. 

— Pentru că ai silit-o pe mama să facă asta. 
N-ai suportat să știi că Zeus avea doi copii cu 
mama. Să știi că se îndrăgostise de ea de două 
ori. Am fost preţul pe care l-ai cerut ca să-mi 
lași în pace familia. 

— A fost alegerea potrivită și pentru tine, 
Jason, a insistat Hera. A doua oară mama ta a 
reușit să-l prindă în cursă pe Zeus pentru că și 
l-a imaginat în altă formă - forma lui Jupiter. 
Asta nu s-a mai întâmplat niciodată - să aibă 
doi copii, unul grec, altul roman, născuţi în 
aceeași familie. A trebuit să fii despărțit de 
Thalia. Așa își încep călătoria toţi semizeii ca 
tine. 

— Ca el? a întrebat Piper. 

— Adică romani, a spus Jason. Semizeii sunt 
lăsaţi aici, unde ne întâlnim cu zeița lupoaică, 
Lupa, aceeași lupoaică nemuritoare care i-a 
crescut pe Romulus și pe Remus. 

Hera a dat din cap. 

— Şi dacă ești suficient de puternic, 


supraviețuiești. 

— Dar... 

Leo părea dezorientat. 

— Ce s-a întâmplat după aceea? Jason n-a 
ajuns în tabără. 

— N-a ajuns în Tabăra Semizeilor, a fost de 
acord Hera. 

Piper a simţit că se crapă cerul deasupra ei 
și o ia cu amețeli. 

— Te-ai dus în altă parte. De asta ai lipsit 
atâţia ani. Un al loc pentru semizei - unde? 

Jason s-a întors spre zeiţă. 

— Amintirile îmi revin, dar nu și locul exact. 
N-ai de gând să-mi spui, nu-i așa? 

— Nu, a spus Hera. Face parte din destinul 
tău Jason. Trebuie să-ţi găsești singur drumul 
înapoi. Dar și când o vei face... Vei uni două 
mari puteri. Ne vei da speranţă împotriva 
uriașilor și, mai important, chiar împotriva 
Geei. 

— Vrei să te ajutăm, a spus Jason, dar ne 
ascunzi informaţii. 

— Dacă v-aș oferi răspunsurile astea ele n- 
ar mai valora nimic, a spus Hera. E voinţa 
ursitoarelor. Trebuie să-ţi creezi propria cale 
pentru ca ea să însemne ceva. Voi trei m-aţi 
surprins deja. N-aș fi crezut că e posibil... 

Zeița a clătinat din cap. 

— Trebuie să recunoaștem că v-aţi 
descurcat bine, semizeilor. Dar ăsta e doar 
începutul. Acum trebuie să vă întoarceţi în 


Tabăra Semizeilor, pentru a plănui următorul 
pas. 

— Despre care nu ne spui nimic, a bombănit 
Jason. Şi bănuiesc c-o să distrugi și frumuseţea 
asta de cal, spirit al furtunii, așa că va trebui 
să merg pe jos acasă. 

Hera i-a respins întrebarea cu un gest al 
mâinii. 

— Spiritele furtunii sunt creaturi ale 
haosului. Pe acesta nu l-am distrus eu, deși n- 
am idee unde a plecat sau dacă îl vei mai 
întâlni. Dar există o cale mai ușoară să 
ajungeţi acasă. Pentru că mi-aţi făcut un mare 
serviciu, vă pot ajuta - cel puţin de data asta. 
Pentru moment, rămas-bun, semizei! 

Lumea s-a întors cu susul în jos și Piper 
aproape că a leșinat. 


* 


Când și-a mai revenit, era din nou în tabără, 
în pavilionul de luat masa, în toiul cinei. 
Stăteau în picioare, pe masa rezidenţilor din 
cabana Afroditei, iar Piper avea un picior în 
pizza lui Drew. Șaizeci de puști s-au ridicat 
deodată, holbându-se la ei uluiţi. 

Manevra prin care Hera îi expediase de-a 
curmezișul ţării nu-i căzuse bine la stomac lui 
Piper. De-abia își putea controla greaţa. Leo n- 
a fost la fel de norocos. A sărit de pe masă, a 
fugit la cel mau apropiat vas de bronz și a 
vomitat în el. Probabil că nu era cea mai 


inspirată ofrandă adusă zeilor. 

— Jason? 

Chiron s-a apropiat în galop. Cu siguranţă 
că bătrânul centaur văzuse chestii ciudate în 
ultimele mii de ani, dar chiar și el părea uimit. 

— Ce...? Cum...? 

Puștii din Cabana Afroditei se uitau la Piper 
cu gurile căscate. Piper și-a zis că probabil 
arăta groaznic. 

— Bună, a spus ea, cu cel mai normal ton. 
Ne-am întors. 


CAPITOLUL 52 


Piper 


Piper nu-și mai amintea mare lucru din ce-a 
urmat. 

Şi-au spus povestea și au răspuns la un 
milion de întrebări din partea colegilor, dar în 
cele din urmă Chi- ron a văzut cât erau de 
obosiţi și i-a trimis la culcare. 

Era atât de bine să dormi pe o saltea 
adevărată, iar Piper era atât de epuizată, încât 
s-a prăbușit imediat, scăpând de efortul de-a 
se gândi cum va fi revenirea în Cabana 


Afroditei. 

A doua zi dimineaţa s-a trezi în patul ei, 
simțindu-se plină de forţă. Soarele pătrundea 
pe ferestre însoţit de o briză plăcută. Parcă era 
primăvară, nu iarnă. Păsările cântau. Monștrii 
urlau în pădure. Dinspre pavilionul de luat 
mase veneau arome de mic dejun - bacon, 
clătite și alte minunății. 

Drew și gaşca ei o priveau încruntaţi, cu 
braţele încrucișate. 

— Bună dimineaţa! 

Piper s-a ridicat zâmbind. 

— Frumoasă zi. 

— O să ne faci să întârziem la micul dejun, a 
spus Drew, ceea ce înseamnă că vei face curat 
în cabană pentru inspecţie. 

Cu o săptămână în urmă, Piper fie ar fi 
pocnit-o pe Drew, fie s-ar fi ascuns sub pături. 
Acum, când se gândea la ciclopii din Detroit, la 
Medeea din Chicago, la Midas care în Omaha o 
transformase în aur... S-a uitat la Drew, care 
obișnuia să-i dea dureri de cap, și a izbucnit în 
râs. 

Lui Drew i-a pierit expresia îngâmfată de pe 
chip. A făcut un pas în spate, apoi și-a amintit 
că ar fi trebuit să fie furioasă. 

— Ce faci... 

— Te provoc, a spus Piper. Ne vedem la 
prânz în arenă? Alege tu armele. 

A coborât din pat, s-a întins pe îndelete și și- 


a studiat colegii. I-a văzut pe Mitchell și Lacy, 
care o ajutaseră să-și facă rucsacul pentru 
misiune. Zâmbeau timid, ui- tându-se când la 
Piper, când la Drew ca și cum ar fi urmărit un 
meci de tenis foarte interesant. 

— Mi-a fost dor de voi! a anunţat Piper. Ne 
vom distra de minune când voi deveni 
consilier-șef. 

Drew s-a înroșit ca un rac. Chiar și cei mai 
apropiaţi  locotenenţi ai ei păreau cam 
neliniștiți. Chestia asta nu fusese planificată. 

— Tu... a bolborosit Drew. Vrăjitoare mică și 
urâtă! Sunt aici de mai mult timp. Nu poţi pur 
și simplu... 

— Să te provoc? a spus Piper. Sigur că pot. 
Regulile sunt clare: Am fost revendicată de 
Afrodita. Am dus o misiune la bun sfârșit, 
adică o misiune în plus faţă de câte ai încheiat 
tu. Dacă simt că mă pot descurca mai bine, te 
pot provoca. Asta dacă nu vrei să demisionezi. 
Am reţinut bine, Mitchell? 

— Perfect, Piper. 

Mitchell rânjea. Lacy sărea încontinuu de 
parcă ar fi vrut să-și ia zborul. 

Și alţi puști au început să rânjească, de 
parcă i-ar fi distrat diferitele culori pe care le 
lua faţa lui Drew. 

— Să demisionez? a ţipat Drew. Ai 
înnebunit! 

Piper a ridicat din umeri. Apoi iute ca o 
viperă l-a scos pe Katoptris de sub pernă, a 


scos din teacă pumnalul și i l-a băgat lui Drew 
sub bărbie. Toată lumea s-a dat înapoi. Un tip 
a răsturnat o masă de machiaj și camera s-a 
umplut de praf roz. 

— Un duel, atunci, a spus Piper veselă. 
Dacă nu vrei să aștepți până la prânz, e bine și 
acum. Ai transformat cabana într-o dictatură, 
Drew. Silena Beauregard era mai înţeleaptă. 
Afrodita e zeiţa iubirii și a frumuseţii. Trebuie 
să fii iubitor. Să răspândești frumuseţea. Să ai 
prieteni buni. Să te distrezi. Să faci fapte bune. 
Nu doar să arăţi bine. Silena a făcut greșeli, 
dar în cele din urmă a fost alături de prietenii 
ei. De aceea a fost eroina mea. Voi îndrepta 
lucrurile și am sentimentul că mama va fi de 
partea mea. Vrei să verifici? 

Drew se uita cruciș la pumnalul lui Piper. 

S-a scurs o secundă. Apoi a doua. Piper era 
impasibilă. Era pe deplin fericită și 
încrezătoare. Probabil că și zâmbetul ei 
transmitea asta. 

— Eu... demisionez, a bombănit Drew. Dar 
dacă îţi închipui că voi uita vreodată asta, 
McLean... 

— Sper că nu vei uita, a spus Piper. Acum, 
fuga la pavilionul de luat masa și explicați-i lui 
Chiron de ce întârziem. A avut loc o schimbare 
în conducere. 

Drew s-a îndreptat spre ușă. Nici măcar cei 
mai apropiați locotenenţi ai ei n-au urmat-o. Se 
pregătea să iasă când Piper i-a spus: 


— O, și încă ceva, Drew, scumpete? 

Fosta consilieră a privit peste umăr fără 
tragere de inimă. 

— în cazul în care crezi că nu sunt o 
adevărată fiică a Afroditei, a spus Piper, nici 
măcar să nu te uiti spre Jason Grace. Poate că 
el nu știe încă, dar e al meu. Dacă încerci să 
faci chiar și o singură mișcare, te bag într-o 
catapultă și te expediez peste estuarul Long 
Island. 

Drew s-a întors atât de repede, că s-a lovit 
de cadrul ușii. Apoi a dispărut. 

în cabana s-a lăsat liniștea. Ceilalţi s-au uitat 
la Piper. De asta se temea. Nu voia să conducă 
prin frică. Nu era ca Drew, dar nu știa dacă o 
vor accepta. 

Apoi, toţi copiii Afroditei au izbucnit deodată 
în urale atât de puternice, încât probabil că i-a 
auzit toată tabăra. Au scos-o pe Piper din 
cabană, au ridicat-o pe umeri și au purtat-o 
până la pavilion - încă în pijama, cu părul 
ciufulit, dar nu-i pasa. Nu se mai simţise 
niciodată atât de bine. 

x 


Până după-amiaza, Piper se schimbase în 
nişte haine comode şi participase alături de 
colegii ei din cabana Afroditei la activitățile de 
dimineață. Era pregătită să ia o pauză. 

Euforia victoriei se atenuase pentru că avea 
o întâlnire la Casa cea Mare. 


Chiron o aștepta pe veranda din faţă, în 
forma lui umană, așezat în scaunul cu rotile. 

— Intră, draga mea. Video-conferința e 
pregătită. 

Singurul computer din tabără era în biroul 
lui Chiron, și toată încăperea era placată cu 
bronz. 


— Semizeii și tehnologia nu se împacă, a 
explicat Chiron. Apeluri telefonice, mesaje, 
chiar și navigarea pe Internet - toate astea pot 
atrage monștri. Chiar în această toamnă, la o 
școală din Cincinnati, a trebuit să salvăm un 
tânăr erou care a căutat cuvântul gorgone și s- 
a ales cu mai mult decât putea duce, dar asta 
nu contează. Aici, în tabără, ești în siguranţă. 
Dar... încercăm să fim precauţi. Vei putea 
vorbi câteva minute. 

— Am înţeles, a spus Piper. Mulţumesc, 
Chiron. 

El a zâmbit și a ieșit din birou. Piper a ezitat 
înainte să apese pe butonul de apel. în biroul 
lui Chiron era dezordine, te  simţeai 
confortabil. Un perete era acoperit cu tricouri 
de la diferite convenţii - Poneii petrecăreţi '09 
Vegas, Poneii petrecăreţi '10 Honolulu și așa 
mai departe. Piper nu știa cine erau Poneii 
petrecăreţi, dar judecând după petele, arsurile 
și găurile provocate de arme în tricouri, 
trebuie să fi avut niște întâlniri cam sălbatice. 
Pe raftul de deasupra biroului lui Chiron era 
un casetofon de pe vremuri și casete pe care 


scria Dean Martin, Frank Sinatra și Hiturile 
anilor '40. Chiron era atât de bătrân, încât 
Piper s-a întrebat dacă era vorba de anii 1940, 
anii 1840 sau poate chiar 40 d.Hr. 

Dar cea mai mare parte a pereţilor din birou 
era acoperită cu fotografii ale unor semizei, ca 
un panou de onoare. în câteva dintre pozele 
mai noi era un adolescent cu părul închis la 
culoare și ochii verzi. Având în vedere că era la 
braţ cu Annabeth, Piper a presupus că trebuie 
să fi fost Percy Jackson. în câteva dintre 
fotografiile mai vechi, a recunoscut oameni 
celebri: oameni de afaceri, sportivi, chiar și 
câţiva actori pe care tatăl ei îi știa. 

— Incredibil, a mormăit ea. 

Piper s-a întrebat dacă și fotografia ei va 
ajunge pe acel perete într-o bună zi. Pentru 
prima dată a avut sentimentul că era implicată 
în ceva măreț. Semizeii existau de secole. 
Acţiunile ei se răsfrângeau asupra tuturor. 

A tras aer în piept și a sunat. A apărut un 
ecran. 

Gleeson Hedge îi rânjea din biroul tatălui ei. 

— Ai văzut știrile? 

— Sunt cam greu de ratat, a spus Piper. 
Sper că știi ce faci. 

Chiron îi arătase un ziar la prânz. 
întoarcerea misterioasă a tatălui ei dispărut 
ajunsese pe prima pagină. Asistenta lui 
personală, Jane, fusese concediată pentru că-i 
ascunsese dispariţia și pentru că nu anunţase 


poliția. Fuseseră angajaţi oameni noi verificaţi 
de Gleeson Hedge - life coach-lil lui Tristan 
McLean. Potrivit ziarului, domul McLean 
susținea că nu-și amintea nimic din ultima 
săptămână, iar mass-media fusese total capti- 
vată de poveste. Unii credeau că e vorba de un 
truc de marketing bine pus la punct pentru un 
nou film - poate că McLean urma să joace rolul 
unui amnezic? Alţii credeau că fusese răpit de 
teroriști sau de fani înrăiţi sau că scăpase 
eroic de vânătorii de recompense folosindu-și 
incredibilele abilităţi de luptător din Regele 
Spartei. Oricare ar fi fost adevărul, Tristan 
McLean era mai faimos ca oricând. 

— Merge grozav, i-a promis Hedge. Dar nu- 
ți face griji. O să-l ţinem departe de ochii 
publicului vreo lună, până când se mai 
liniștesc lucrurile. Tatăl tău are lucruri mai 
importante de făcut - cum ar fi să se odih- 
nească și să stea de vorbă cu fiica lui. 

— Nu te obişnui prea tare acolo, la 
Hollywood, Gle- eson, a spus Piper. 

Hedge a pufnit. 

— Glumești? Pe lângă oamenii ăștia Eol 
pare în toate minţile. O să mă întorc cât de 
repede pot, dar mai întâi tatăl tău trebuie să se 
refacă. E băiat bun. O, și apropo, m-am ocupat 
și de cealaltă problemă. Agenţia parcurilor din 
Bay Area tocmai a primit cadou un elicopter 
nou. lar doamna pilot care ne-a ajutat a primit 
o ofertă excelentă de a lucra pentru domnul 


McLean. 

— Mulţumesc, Gleeson, a spus Piper, 
pentru tot. 

— Da, bine. Nu trebuie să mă străduiesc să 
fiu minunat. E ceva natural. Că veni vorba de 
Eol, fa cunoștință cu noua asistentă a tatălui 
tău. 

Hedge a fost înghiontit la o parte și o tânără 
drăguță a rânjit la cameră. 

— Mellie? Piper a făcut ochii mari, dar era 
cu siguranţă ea: aura care îi ajutase să 
evadeze din fortăreaţa lui Eol. Lucrezi pentru 
tata acum? 

— Nu e super? 

— Ştie că ești... știi tu... un spirit al 
vântului? 

— O, nu! Dar îmi place slujba asta. E așa... 

ca o adiere. Piper nu s-a putut abţine să 

izbucnească în râs. 

— Mă bucur. E minunat. Dar unde... 

— Stai o secundă. 

Mellie l-a sărutat pe Gleeson pe obraz. 

— Hai, ţap bătrân. Nu mai acapara ecranul. 

— Poftim? a spus Hedge. 

Dar Mellie l-a tras deoparte și a strigat: 

— Domnule McLean? E în direct! 

O secundă mai târziu, a apărut tatăl lui 
Piper. 

Rânjea cu toată gura. 

— Pipes! 

Arăta super - părea să-și fi revenit. Ochii 


căprui scânteietori, barba de o jumătate de zi, 
zâmbetul încrezător și părul proaspăt tuns de 
parcă era gata să filmeze o scenă. Piper era 
ușurată, dar și puţin tristă. Revenirea la 
normalitate nu era în mod necesar ceea ce și- 
ar fi dorit. 

în mintea ei, a pornit cronometrai. La o 
convorbire normală ca asta, într-o zi 
lucrătoare, nu avea parte de atenţia tatălui ei 
mai mult de treizeci de secunde. 

— Hei, a spus ea șovăitoare. Te simţi bine? 

— Draga mea, îmi pare rău că te-am făcut 
să suferi cu povestea asta cu dispariţia. Nu 
știu... 

Zâmbetul i s-a stins și ea și-a dat seama că 
încerca să-și amintească - căuta amintiri care 
ar fi trebuit să fie acolo, dar nu erau. 

— Nu sunt sigur ce s-a întâmplat, sincer. 
Dar sunt bine. Antrenorul Hedge a fost o mană 
cerească. 

— O mană cerească, a repetat ea. Ce 
interesant că te exprimi astfel. 

— Mi-a povestit despre noua ta școală, a 
spus tata, îmi pare rău că lucrurile n-au mers 
la Şcoala din Sălbăticie, dar ai avut dreptate. 
Jane a greșit. Am fost un prost că am ascultat- 
O. 

Zece secunde rămase, cel mult. Dar, cel 
putin, tatăl ei părea sincer, de parcă chiar ar fi 
avut remuşcări. 

— Nu-ţi amintești nimic? a spus ea, puțin 


nostalgică. 

— Ba da, a spus el. 

Piper a simţit un fior pe șira spinării. 

— Serios? 

— îmi amintesc că te iubesc, a spus el. Şi 
sunt mândru de tine. Ești fericită la noua 
școală? 

Piper a clipit. Nu avea de gând să plângă 
acum. După ce trecuse prin atâtea, ar fi fost 
ridicol. 

— Da, tată. E mai mult o tabără, nu o 
școală, dar... Da, cred că voi fi fericită aici. 

— Sună-mă cât de des poţi, a spus el. Și să 
vii acasă de Crăciun. Și, Pipes... 

— Da? 

El a pus mâna pe ecran de parcă ar fi 
încercat s-o atingă. 

— Eşti o domnişoară minunată. Nu-ţi spun 
sista destul de des. îmi amintești foarte mult 
de mama ta. Ar fi mândră. Și bunicul Tom - a 
chicotit el - spunea mereu vei fi cea mai 
puternică voce din familia noastră. O să mă 
eclipsezi într-o bună zi, să știi. Voi fi cunoscut 
drept tatăl lui Piper MclLeans, și asta e cea mai 
grozavă moștenire care-mi trece prin minte. 

Piper a încercat să răspundă, dar s-a temut 
că va izbucni în plâns. A atins și ea ecranul și a 
dat din cap. 

Mellie a spus ceva, iar tatăl ei a oftat. 

— Mă cheamă la studio. îmi pare rău, 
dragă. 


Părea să-i pară cu adevărat rău că trebuie 
să plece. 

— E în regulă, tată, a îngăimat ea. Te 
iubesc. 

El i-a făcut cu ochiul. Apoi ecranul s-a 
înnegrit. 

Patruzeci și cinci de secunde? Poate un 
minut. Piper a zâmbit. Era un pas mic, dar era 
un progres. 


x 


Pe Jason l-a găsit relaxându-se pe o bancă în 
zona comună, cu o minge de baschet la 
picioare. Era transpirat de la efort, dar arăta 
perfect în maioul portocaliu și pantaloni scurți. 
Cicatricile și vânătăile cu care se alesese în 
ofereau cei din cabana Apollo. Braţele și 
picioarele lui musculoase și bronzate o 
zăpăceau mereu. Părul lui blond, tuns scurt, 
reflecta lumina după-amiezii și părea de aur, 
de parcă ar fi fost atins de Midas. 

— Hei, a spus el. Cum a mers? 

Ei i-a luat o secundă să se concentreze 
asupra întrebării. 

— Hmm? A, da. Super. 

S-a așezat lângă el și a rămas cu privirea la 
puștii care se antrenau. Câteva fete din cabana 
Demeter le jucau feste unor ţipi din cabana lui 
Apollo - făceau să le crească iarbă în jurul 
gleznelor când marcau. La magazinul din 


tabără, copiii lui Hermes puneau un anunţ pe 
care scria: Pantofi de zbor, puţin folosiţi, 50% 
reducere astăzi! Copiii lui Ares își acopereau 
cabana cu sârmă ghimpată nouă. în cabana lui 
Hipnos se sforăia de zor. O zi normală în 
tabără. 

între timp, copiii Afroditei îi pândeau pe 
Piper și Jason și se prefăceau că n-o fac. Piper 
era convinsă că văzuse bani circulând de la 
unul la altul, de parcă ar fi pus pariuri pe un 
posibil sărut. 

— Ai dormit vreun pic? l-a întrebat ea. 

A privit-o de parcă i-ar fi citit gândurile. 

— Nu prea. Am visat. 

— Despre trecutul tău? 

Jason a dat din cap. 

Ea n-a insistat. Dacă voia să vorbească era 
în regulă, dar ea îl cunoștea prea bine ca să 
forțeze nota. Nici nu-și făcea griji că tot ce știa 
despre el se baza în principal pe trei luni de 
false amintiri. „Tu simţi posibilităţile“, îi 
spusese mama ei. Piper era hotărâtă să 
transforme posibilităţile în realitate. 

Jason învârtea mingea de baschet pe deget. 

— Nu e de bine, a avertizat-o. Amintirile 
mele nu sunt bune... pentru niciunul dintre 
noi. 

Piper era convinsă că el fusese gata să 
spună „pentru noi doi“ și s-a întrebat dacă își 
amintise de vreo fată din trecutul lui. Dar nu s- 
a lăsat deranjată de asta, mai ales într-o zi de 


iarnă însorită ca asta, cu Jason lângă ea. 

— Ne vom descurca, i-a promis ea. 

A privit-o nesigur, de parcă și-ar fi dorit 
foarte mult s-o creadă. 

— Annabeth și Rachel vin la întâlnirea de 
diseară. Probabil c-o să aștept până atunci cu 
explicaţiile... 

— Bine. 

A smuls un fir de iarbă. Ştia că amândoi 
aveau secrete periculoase. Ea trebuia să se 
confrunte cu trecutul lui Jason și era posibil ca 
nici măcar să nu supraviețuiască războiului 
împotriva uriașilor. Dar acum erau amândoi în 
viață și ea era hotărâtă să se bucure de 
moment. 

Jason a studiat-o precaut. Tatuajul de pe 
antebraț era albastru în lumina soarelui. 

— Eşti într-o dispoziţie bună. Cum poţi fi 
atât de sigură că lucrurile se vor rezolva? 

— Pentru că tu vei fi cel care ne va 
conduce, a spus ea simplu. Te-aș urma 
oriunde. 

Jason a clipit. Apoi a zâmbit. 

— E periculos să spui asta. 

— Sunt o fată periculoasă. 

— Te cred. 

S-a ridicat și și-a scuturat pantalonii scurții. 
Apoi i-a întins mâna. 

— Leo spune că vrea să ne arate ceva în 
pădure. Vii? 

— Nici nu mă gândesc să lipsesc. 


L-a luat de mână și s-a ridicat. 

S-au ţinut de mâini o clipă. Jason a înclinat 
capul. 

— Ar trebui să plecăm. 

— Da, a spus ea. O secundă. 

I-a dat drumul la mână și a scos o carte de 
vizită din buzunar - cartea argintie pe care i-o 
dăduse Thalia, a Vânătoreselor lui Artemis. A 
aruncat-o în foc și s-a uitat la ea cum arde. 
Gata cu inimile frânte în cabana Afro- ditei de 
acum încolo. Era un rit de trecere inutil. 

Dincolo de zona verde, colegii ei dezamăgiţi 
că nu asistaseră la un sărut au început să-și 
încaseze pariurile. 

Dar era în regulă. Piper era răbdătoare și 
vedea o mulţime de posibilităţi. 

— Să mergem, i-a spus ea lui Jason. Avem 
aventuri de plănuit. 


CAPITOLUL 53 


Leo 


Leo nu se mai simţise atât de neliniștit de 
când le oferise burgeri cu tofu vârcolacilor. 
Când a ajuns la stânca de calcar din pădure, s- 
a întors spre grup și a zâmbit nervos. 

— Să-i dăm drumul. 

Și-a aprins mâna și a lipit-o de ușă. 

Colegii lui au ţipat. 

— Leo! a strigat Nyssa. Stăpânești focul! 

— Da, mulţumesc, a spus el. Ştiu asta. 

Jake Mason, care nu mai avea ghips, dar 
încă se folosea de câije, a spus: 

— Sfinte Hefaistos! Asta înseamnă... e ceva 
atât de ren- că... 

Ușa masivă de piatră s-a deschis și au 
înmărmurit cu toţii. Mâna în flăcări a lui Leo 
părea nesemnificativă acum. Până și Piper și 
Jason păreau uimiţi, și văzuseră destule lucruri 
uimitoare în ultima vreme. 

Numai Chiron n-a părut surprins. Centaurul 
și-a încruntat sprâncenele stufoase și și-a 
mângâiat barba, de parcă grupul era pe cale 
să pătrundă pe un teren minat. 

Asta l-a făcut pe Leo să fie și mai nervos, 


dar nu mai era timp să se răzgândească. 
Instinctele îi spuneau că era sortit să împartă 
acest loc - cel puţin cu colegii din cabana 
Hefaistos - și nu putea să-l ascundă de Chiron 
sau de cei doi buni prieteni ai lui. 

— Bine aţi venit în Buncărul Nouă, a spus 
el, pe un ton cât mai încrezător. Să intrăm. 


* 


Nimeni n-a scos o vorbă cât au inspectat 
locul. Totul era la fel ca atunci când Leo 
plecase - mașinării gigantice, mese de lucru, 
hărți vechi și scheme. Un singur lucru se 
schimbase. Capul lui Festus era pus pe masa 
centrală, lovit și pârjolit după prăbușirea din 
Omaha. 

Leo s-a apropiat de el cu un gust amar și a 
mângâiat fruntea dragonului. 

— îmi pare rău, Festus. Nu te voi uita 
niciodată. 

Jason și-a pus mâna pe umărul lui Leo. 

— Hefaistos ţi l-a adus? 

Leo a dat din cap. 

— Dar nu-l poţi repara, a ghicit Jason. 

— Nu, a spus Leo. Dar capul va fi refolosit. 
Festus va merge cu noi. 

Piper s-a apropiat privind încruntată. 

— Ce vrei să zici? 

înainte ca Leo să răspundă, Nyssa strigat: 

— Băieți, priviţi! 

Stătea lângă una dintre mesele de lucru și 


răsfoia un caiet de schițe - diagrame pentru 
sute de mașini și arme. 

— N-am mai văzut așa ceva, a spus Nyssa. 
Sunt idei mai uimitoare decât în atelierul lui 
Dedal. îţi ia un secol și numai ca să creezi 
prototipurile. 

— Cine a construit acest loc? a întrebat 
Jake Mason. Și de ce? 


Chiron a tăcut, dar Leo s-a concentrat pe 
harta pe care o văzuse în timpul primei vizite. 
înfățișa Tabăra Semizeilor, cu un șir de 
trireme în estuar, catapulte montate pe 
dealurile din jurul văii și însemne pentru 
capcane, tranșee și locuri de ambuscadă. 

— Este un centru de comandă din timpul 
războiului, a spus el. Tabăra a fost atacată 
odată, nu-i așa? 

— în timpul Războiului Titanilor? a întrebat 
Piper. 

Nyssa a clătinat din cap. 

— Nu. în plus, harta asta pare foarte veche. 
Datează... nu scrie 1864 aici? 

S-au întors cu toţii spre Chiron. 

Centaurul dădea nervos din coadă. 

— Această tabără a fost atacată de multe 
ori, a recunoscut el. Harta e din timpul 
ultimului război civil. 

Se pare că Leo nu era singurul confuz. 
Ceilalţi copii ai lui Hefaistos s-au uitat unii la 
ceilalţi și s-au încruntat. 

— Războiul Civil... a spus Piper. Adică 


Războiul Civil American, cel de acum o sută 
cincizeci de ani? 

— Da și nu, a spus Chiron. Cele doi conflicte 
- cel al muritorilor și cel al semizeilor - s-au 
oglindit reciproc, așa cum se întâmplă de 
obicei în istoria occidentală. Uitaţi-vă la orice 
război civil sau revoluţie de după căderea 
Romei și până în prezent - ele marchează 
momente în care și semizeii s-au războit. Dar 
acel Război civil a fost deosebit de sinistru. 
Pentru muritorii americani, e încă cel mai 
sângeros conflict din toate timpurile - a avut 
mai multe victime decât amândouă războaiele 
mondiale. Pentru semizei, a fost la fel de 
devastator. Și pe vremea aceea, în această 
vale era Tabăra Semizeilor, în pădurile astea s- 
a dus o luptă teribilă care a durat zile întregi, 
cu pierderi groaznice de ambele părți. 

— Ambele părţi, a spus Leo. Adică tabăra s- 
a rupt în două? 

— Nu, a spus Jason. Se referă la două 
grupuri diferite. Tabăra Semizeilor era una 
dintre părțile beligerante. 

Leo nu era sigur că vrea un răspuns, dar a 
întrebat: 

— Care era cealaltă? 

Chiron s-a uitat la steagul zdrenţuit al 
Buncărului 9, de parcă și-ar fi amintit ziua în 
care fusese înălţat. 

— Răspunsul e periculos, i-a avertizat el. Am 
jurat pe râul Styx să nu vorbesc niciodată 


despre asta. După Războiul Civil American, 
zeii au fost atât de oripilaţi de numărul de 
victime din rândul propriilor odrasle, că au 
jurat că așa ceva nu se va mai întâmpla 
niciodată. Cele două grupuri s-au separat. Zeii 
le-au modificat voinţa, au creat o Ceaţă foarte 
puternică pentru a se asigura că dușmanii nu- 
și vor aminti niciodată unii de ceilalţi și nu se 
vor mai întâlni în misiuni, pentru ca vărsarea 
de sânge să fie evitată. Această hartă e din 
ultimele zile întunecate ale lui 1864, ultima 
dată când cele două grupuri s-au luptat. Au 
fost câteva întâlniri evitate la mustață. Anii 
1960 au fost extrem de instabili. Dar am reușit 
să evităm un alt război civil - cel puţin până în 
prezent. Așa cum bine a ghicit Leo, buncărul a 
fost un centru de comandă al cabanei 
Hefaistos. în secolul trecut, a fost redeschis de 
câteva ori, de obicei ca adăpost pentru 
vremuri de restriște. Dar e periculos să vii aici. 
Amintiri vechi sunt răscolite, conflicte vechi 
reînvie. Nici anul trecut, în războiul cu titanii, 
n-am considerat că merită riscul să folosim 
acest loc. 

Dintr-odată, sentimentul de triumf al lui Leo 
s-a transformat în vinovăţie. 

— Hei, locul ăsta m-a găsit pe mine. Trebuia 
să se întâmple așa. Este un lucru bun. 

— Sper că ai dreptate, a spus Chiron. 

— Am! 

Leo și-a scos vechiul desen din buzunar și l- 


a întins pe sub privirile tuturor. 

— Iată, a spus el cu mândrie. Eol mi-a 
înapoiat asta. L-am desenat când aveam cinci 
ani. Asta e destinul meu. 

Nyssa s-a încruntat. 

— Leo, este o corabie desenată cu creionul. 

— Priviţi! 

A arătat spre cea mai mare schiță de pe 
panou - planul unei trireme grecești. Treptat, 
tot uitându-se la cele două desene, colegii au 
făcut ochii mari. Numărul de catarge și vâsle, 
chiar și decoraţiunile de pe scuturi și vele erau 
identice cu cele din desenul lui Leo. 

— Nu se poate, a spus Nyssa. Planul ăsta 
trebuie să fie vechi de cel puţin un secol. 

— Profeţie - neclar - zbor, a citit Jake 
Mason pe plan. Este diagrama unei nave 
zburătoare. Uite, ăsta e trenul de aterizare. Și 
armamentul - Sfinte Hefaistos: balistă rotativă, 
arbalete montate, placate cu bronz celest. Asta 
ar fi o mașină de război dată naibii. A fost 
construită vreodată? 

— încă nu, a spus Leo. Uită-te la vârful 
catargului. 

Nu era nicio îndoială - în faţa navei era un 
cap de dragon. Și nu orice dragon. 

— Festus, a spus Piper. 

Toată lumea s-a întors și s-a uitat la capul 
balaurului așezat pe masă. 

— E destinat să fie capul catargului, a spus 
Leo. Talis- manul nostru norocos, cel ce ne- 


arată calea pe mare. Trebuie să construiesc 
corabia asta. O s-o numesc Argo II. Şi, băieţi, 
voi avea nevoie de ajutorul vostru. 

— Argo II. 

Piper a zâmbit. 

— După numele navei lui Iason. 

Jason a părut ușor jenat, dar a dat din cap. 

— Leo are dreptate. Corabia asta e exact ce 
ne trebuie pentru călătorie. 

— Ce călătorie? a spus Nyssa. De-abia v-aţi 
întors! 

Piper și-a trecut degetele peste vechiul 
desen în creion. 

— Trebuie să-l înfruntăm pe Porfirion, 
regele uriașilor. A zis că va distruge zeii din 
rădăcini. 

— Într-adevăr, a spus Chiron. Marea 
Profeţie a lui Rachel e încă un mister pentru 
mine, dar un lucru e clar. Voi trei - Jason, 
Piper, Leo - vă numărați printre cei șapte 
semizei care trebuie să plece în această misi- 
une. Trebuie să înfruntaţi uriașii în patria lor, 
acolo unde sunt cei mai puternici. Trebuie să-i 
opriți înainte s-o trezească de tot pe Geea, 
înainte să distrugă muntele Olimp. 

— Aăă... 

Nyssa a ezitat. 

— Nu e vorba de Manhattan, nu-i așa? 

— Nu, a spus Leo. Vorbesc de Muntele 
Olimp cel original. Trebuie să navigăm spre 
Grecia. 


CAPITOLUL 54 


Leo 


Au avut nevoie de câteva minute ca să-și 
revină. Apoi toţi colegii din cabana Hefaistos i- 
au asaltat cu întrebări. Cine erau ceilalți patru 
semizei? Cât dura să construiască corabia? De 
ce nu puteau merge cu toţii în Grecia? 

— Eroi! 

Chiron a lovit cu copita în podea. 

— Detaliile nu sunt clare încă, dar Leo are 
dreptate. Va avea nevoie de ajutorul vostru 
pentru a construi Argo Il. Probabil că e cel mai 
important proiect în care e implicată Cabana 
Nouă, chiar mai important decât dragonul de 
bronz. 

— Va dura cel puţin un an, a încercat Nyssa. 
Avem atâta timp? 

— Aveţi cel mult șase luni, a spus Chiron. Ar 
trebui să plecaţi până la solstițiul de vară, 
atunci când zeii sunt mai puternici. în plus, e 
clar că nu putem avea încredere în zeii 
vânturilor, iar vânturile de vară sunt mai puţin 
puternice și cele mai potrivite pentru navigat. 
Nu puteţi pleca mai târziu, altfel s-ar putea să 


fie prea târziu pentru a-i opri pe uriași. 
Trebuie să evitaţi deplasările pe pământ și să 
mergeţi doar prin aer și pe apă, așa că 
vehiculul este perfect. Jason fiind fiul zeului 
cerului... 

Vocea i s-a stins, dar Leo și-a dat seama că 
Chiron se gândea la elevul dispărut, Percy 
Jackson, fiul lui Posei- don. Şi el ar fi meritat 
să plece în misiune. 

Jake Mason s-a întors spre Leo. 

— Un lucru e sigur. Tu ești acum 
consilierul-șef. Asta e cea mai mare onoare de 
care a avut parte această cabană vreodată. 
Obiectează cineva? 

Nimeni n-a spus nimic. Toți colegii i-au 
zâmbit, iar Leo aproape că a simţit cum 
blestemul  cabanei lor se spulberă și 
sentimentul de inutilitate dispare. 

— Atunci așa rămâne, a spus Jake. Tu ești 
șeful. 

Pentru prima dată, Leo a rămas fără 
cuvinte. încă de la moartea mamei lui, își 
petrecuse viața pe drumuri. Acum găsise o 
casă și o familie. Găsise ceva de făcut. Și, chiar 
dacă era înfricoșător, Leo n-a fost tentat să 
fugă - nici măcar un pic. 

— Ei bine, a spus el în cele din urmă, dacă 
mă alegeţi lider, sunteţi și mai nebuni decât 
mine. Așa că haideţi să construim o mașină de 
război dată naibii! 


CAPITOLUL 55 


Jason 


Jason era singur în Cabana Unu. 

Annabeth și Rachel trebuiau să apară din 
clipă-n clipă pentru întâlnirea consilierilor-șefi, 
iar Jason avea nevoie de timp de gândire. 

Visele din noaptea trecută fuseseră mai 
neplăcute decât era dispus să recunoască - 
chiar și în faţa lui Piper. Amintirile lui era încă 
tulburi, dar începea să-şi amintească 
fragmente. Noaptea în care Lupa îl testase la 
Casa Lupilor pentru a hotărî dacă avea să facă 
parte din haită sau avea să fie doar o bucată 
de carne pentru haită. Apoi călătoria lungă 
spre sud, către... nu-și amintea către ce, dar 
avea flash-wi cu viaţa de dinainte. Ziua în care 
își făcuse tatuajul. Ziua în care fusese ridicat 
pe un scut și proclamat pretor. Chipurile 
prietenilor săi: Dakota, Gwendolyn, Hazel, 
Bobby. Şi Reyna. Categoric existase o fată pe 
nume Reyna. Nu era sigur ce însemnase 
pentru el, dar amintirea l-a făcut să se întrebe 
ce simţea faţă de Piper - și să se întrebe dacă 
nu greșea cumva. Doar că îi plăcea foarte mult 


de Piper. 

Jason și-a mutat lucrurile în alcovul din colţ, 
acolo unde sora lui dormise cândva. A pus 
fotografia Thaliei la loc pe perete, ca să nu se 
mai simtă singur. S-a uitat la statuia 
încruntată a lui Zeus, puternic și mândru, dar 
statuia nu-l mai speria. Doar îl întrista. 

— Știu că mă auzi, i-a zis Jason statuii. 

Statuia n-a spus nimic. Ochii ei vopsiți 
păreau să se holbeze la el. 

— Mi-ar plăcea să pot vorbi cu tine în 
persoană, a continuat Jason, dar am înţeles că 
nu poţi face asta. Zeilor romani nu le prea 
place să interacţioneze cu muritorii, și - ei 
bine, tu ești regele. Trebuie să oferi un 
exemplu. 

Tăcere. Jason sperase la un răspuns - un 
tunet mai puternic ca de obicei, o lumină 
strălucitoare, un zâmbet. Nu. Un zâmbet ar fi 
fost înfricoșător. 

— îmi amintesc niște lucruri, a spus el. 

Cu cât vorbea mai mult, cu atât mai 
dezinhibat se simţea. 

— îmi amintesc că e greu să fii un fiu de-al 
lui Jupiter. Toată lumea se uită la mine ca la 
un conducător, dar mă simt mereu singur. 
Poate că așa te simţi și tu în Olimp. Ceilalţi zei 
îti contestă deciziile. Uneori trebuie să iei 
hotărâri dificile, iar ceilalţi te critică. Şi nu 
poţi să-mi sari în ajutor ca alţi zei. Trebuie să 
păstrezi distanţa ca să nu pară că ai preferaţi. 


Cred că voiam doar să spun că... 

Jason a tras aer în piept. 

— înţeleg toate astea. E în regulă. Am de 
gând să încerc să fac tot ce pot. Voi încerca să 
te fac mândru de mine. Dar tare mi-ar folosi 
niște îndrumări, tată. Dacă poţi face ceva - 
ajută-mă, ca să-mi pot ajuta prietenii. Mi-e 
teamă să nu-i duc spre moarte. Nu știu cum 
să-i protejez. 

A simţit un gâdilat în ceafa. Şi-a dat seama 
că cineva stătea în spatele lui. S-a întors și a 
văzut o femeie într-o haină cu glugă neagră, cu 
o mantie din piele de capră pe umeri și o sabie 
romană - o gladius - în mâini. 

— Hera, a spus el. 

Ea și-a scos gluga. 

— Pentru tine, am fost întotdeauna Iunona. 
Iar tatăl tău te-a îndrumat deja, Jason. El ţi i-a 
trimis pe Piper și pe Leo. Ei nu sunt doar 
responsabilitatea ta. îţi sunt și prieteni. 
Ascultă-i și va fi bine. 

— Jupiter te-a trimis să-mi spui asta? 

— Nimeni nu mă trimite nicăieri, eroule, a 
spus ea. Nu sunt un mesager. 

— Dar tu m-ai băgat în povestea asta. De ce 
m-ai trimis în tabăra asta? 

— Cred că știi, a spus Iunona. Se impunea o 
schimbare a conducătorilor. A fost singura 
cale de a compensa o lipsă. 

— Eu n-am fost de acord. 


— Nu. Dar Zeus mi-a încredinţat viaţa ta, iar 
eu te ajut să-ţi îndeplinești destinul. 

Jason a încercat să-și controleze furia. S-a 
uitat la tricoul lui portocaliu, apoi la tatuajele 
de pe braţ, și și-a dat seama că elementele 
astea n-aveau ce căuta împreună. Devenise o 
contradicţie - un amestec la fel de periculos ca 
licorile Medeei. 

— Nu-mi înapoiezi toate amintirile, a spus 
el. Chiar dacă ai promis. 

— Cele mai multe îţi vor reveni cu timpul, a 
spus Iunona. Dar trebuie să-ţi găsești singur 
drumul înapoi. Ai nevoie de următoarele luni 
alături de noii tăi prieteni, în noua ta casă. Le 
câștigi încrederea. Când vei pleca în călătorie 
cu corabia, vei fi un conducător în tabăra asta. 
Și vei fi pregătit pentru rolul de negociator 
între cele două mari puteri. 

— Şi dacă nu spui adevărul? a întrebat el. 
Dacă faci asta pentru a provoca încă un război 
civil? 

Expresia lunonei era imposibil de citit - 
amuzament? Dispreţ? Afecţiune? Poate toate 
trei. Oricât de mult semăna cu un om, Jason 
știa ce era ea. El încă avea în faţa ochilor 
lumina orbitoare - adevărata formă a zeiţei 
care i se întipărise în creier. Ea era lunona și 
Hera. Exista în mai multe locuri deodată. 
Motivele ei nu era niciodată simple. 

— Sunt zeiţa familiei, a spus ea. Familia 


mea a fost divizată prea mult timp. 

— Ne-au împărţit ca să nu se omorâm unul 
pe altul, a spus Jason. Pare un motiv destul de 
bun. 

— Profeţia cere schimbare. Uriaşii se vor 
ridica și ei pot fi uciși doar de un zeu și un 
semizeu care acţionează împreună. Semizeii 
trebuie să fie cei mai grozavi șapte semizei ai 
acestor vremuri. Acum ei sunt împărţiţi în 
două. Dacă rămânem divizați, nu vom câștiga. 
Geea se bazează pe asta. Trebuie să-i unești pe 
eroii din Olimp și să navigaţi împreună ca să-i 
înfruntaţi pe uriași pe vechile câmpuri de luptă 
din Grecia. Numai atunci vor fi convinși zeii să 
vi se alăture. Va fi cea mai periculoasă 
misiune, cea mai importantă călătorie 
întreprinsă vreodată de copiii zeilor. 

Jason s-a uitat din nou la statuia încruntată 
a tatălui său. 

— Nu e corect, a spus Jason. Aș putea strica 
totul. 

— Ai putea, a încuviinţat Iunona. Dar zeii au 
nevoie de eroi. Așa a fost dintotdeauna. 

— Chiar și tu? Am crezut că urăști eroii. 

Zeița i-a zâmbit sec. 

— Da, am această reputaţie. Dar, dacă vrei 
să știi adevărul, Jason, de multe ori îi invidiez 
pe copiii muritori ai altor zei. Voi, semizeii, 
puteţi ajunge în ambele lumi. Cred că asta îi 
ajută pe părinţii voştri zei - chiar și pe Jupiter, 
blestemat fie el, să înţeleagă lumea muritorilor 


mai bine ca mine... 

Iunona a oftat cu atâta obidă, încât, în ciuda 
mâniei, lui Jason aproape că i-a părut rău 
pentru ea. 

— Sunt zeiţa căsătoriei, a spus ea. Nu-mi stă 
în fire să fiu necredincioasă. Am doar doi copii 
zei - Ares și Hefaistos - două dezamăgiri. Nu 
am eroi muritori care să-mi fie supuși, motiv 
pentru care sunt atât de des nedreaptă cu 
semizeii - cu Hercule, Enea, cu toţi. Dar ăsta e 
și motivul pentru care l-am favorizat pe Iason, 
un muritor, care nu avea un părinte zeu care 
să-l ghideze. Și de aceea mă bucur că Zeus mi 
te-a dat. Vei fi salvatorul meu, Jason. Vei fi cel 
mai măreț dintre eroi și vei aduce unitate între 
semizei și, astfel, în Olimp. 

Cuvintele ei l-au copleșit ca niște saci grei 
de nisip. Cu două zile în urmă fusese îngrozit 
de ideea de a-i conduce pe semizei spre 
împlinirea unei mari profeţii, de a merge la 
luptă cu uriașii și de a salva lumea. 

încă era îngrozit, dar ceva se schimbase. Nu 
se mai simţea singur. Avea prieteni acum, și o 
casă pentru care să lupte. Avea chiar și o 
stăpână zeiţă care avea grijă de el, ceea ce nu 
era de lepădat, chiar dacă nu părea tocmai 
demnă de încredere. 

Jason trebuia să se pună pe treabă și să-și 
accepte destinul, așa cum făcuse și când îl 
înfruntase pe Porfi- rion cu mâinile goale. 
Sigur, părea imposibil. Ar fi putut muri. Dar 


prietenii se bazau pe el. 

— Şi dacă dau greș? a întrebat el. 

— Marile victorii implică mari riscuri, a 
recunoscut ea. Dacă dai greș, va fi o vărsare 
de sânge cum nu s-a mai văzut. Semizeii se vor 
distruge unii pe ceilalţi. Uriașii vor cuceri 
Olimpul. Geea se va trezi și pământul va 
distruge tot ce am construit în peste cinci 
milenii. Va fi sfârșitul tuturor. 

— Grozav. Perfect. 

Cineva a bătut în ușa cabanei. 

Iunona și-a tras gluga la loc peste față. Apoi 
i-a întins lui Jason gladius-vi în teacă. 

— Ia asta în locul armei pe care ai pierdut- 
o. Mai vorbim. îţi place sau nu, Jason, eu sunt 
mentorul tău și legătura ta cu Olimpul. Avem 
nevoie unul de celălalt. 

Zeița a dispărut când ușa s-a deschis cu un 
scârțâit și Piper a intrat. 

— Annabeth și Rachel sunt aici, a spus ea. 
Chiron a convocat consiliul. 


CAPITOLUL 56 


Jason 


Consiliul nu semăna deloc cu ce-și 
imaginase Jason. în primul rând, se ţinea în 
camera de recreere a Casei celei Mari, în jurul 
unei mese de ping-pong, iar unul dintre satiri 
servea nachos și sucuri. Cineva îl adusese pe 
Seymour, capul de leopard, din camera de zi 
și-l atârnase pe perete. Din când în când, un 
consilier îi arunca câte un biscuite pentru 
câini. 

Jason s-a uitat în jur și a încercat să-și 
amintească numele tuturor. Din fericire, Leo și 
Piper erau așezați lângă el - era prima lor 
întâlnire în calitate de consi- lieri-șefi. 
Clarisse, conducătoarea cabanei Ares, își pu- 
sese picioarele încălţate cu cizme pe masă, dar 
nu părea să-i pese nimănui. Clovis din cabana 
Hipnos sforăia în colţ în timp ce Butch din 
cabana Iris încerca să vadă câte creioane 
încăpeau în nările lui Clovis. Travis Stoll din 
cabana Hermes ţinea o brichetă sub o minge 
de ping-pong ca să vadă dacă arde, Will Solace 
din cabana Apollo își înfășură și desfășura 
absent o fașă elastică în jurul încheieturii. 


Consiliera din cabana Hecate, Lou Ellen Nu 
știu cum, se juca cu Miranda Gardiner din 
cabana Demeter de-a furatul nasului, doar că 
Lou Ellen chiar desprinsese nasul Mirandei cu 
ajutorul magiei, iar aceasta încerca să și-l 
pună la loc. 

Jason sperase că va apărea și Thalia, așa 
cum promisese, dar ea nu era acolo. Chiron îi 
spusese să nu se îngrijoreze. Thalia era adesea 
distrasă de luptele cu monștrii sau de 
misiunile ei pentru Artemis, și urma, probabil, 
să ajungă în scurt timp. Dar asta nu-l împie- 
dica pe Jason să fie îngrijorat. 

Rachel Dare, Oracolul, stătea alături de 
Chiron în capul mesei. Purta uniforma școlară 
de la Academia Clarion, ceea ce părea un pic 
ciudat, dar i-a zâmbit lui Jason. 

Annabeth nu părea la fel de relaxată. Purta 
armură peste hainele ei de tabără, avea cuțitul 
la îndemână și părul blond prins în coadă. De 
îndată ce a intrat Jason, ea l-a fixat cu o privire 
interogativă, de parcă încerca să extragă 
informaţii de la el prin puterea voinţei. 

—  Liniște, a spus Chiron. Lou Ellen, 
înapoiază-i, te rog, nasul Mirandei. Travis, te- 
aș ruga să stingi mingea de ping-pong și, 
Butch, cred că douăzeci de creioane sunt cam 
multe pentru o nară de om. Mulţumesc. Acum, 
după cum se poate vedea, Jason, Piper, și Leo 
s-au întors cu bine... mai mult sau mai puţin. 
Unii dintre voi aţi auzit câte ceva, dar o să-i las 


pe ei să vă pună la curent. 

Toată lumea s-a uitat la Jason. El și-a dres 
vocea și a început să povestească. Piper și Leo 
mai interveneau din când în când, adăugând 
detaliile pe care el le uitase. 

A durat doar câteva minute, dar i s-a părut 
mai mult, pentru că îl priveau cu toţii. S-a lăsat 
o tăcere grea și, după numărul semizeilor cu 
ADHD care stătuseră și ascultaseră atâta timp, 
Jason și-a dat seama că povestea trebuie să fi 
fost destul de nebunească. A încheiat cu vizita 
Herei de dinainte de întâlnire. 

— Deci Hera a fost aici, a spus Annabeth. Și 
a vorbit cu tine. 

Jason a dat din cap. 

— Uite ce e, nu vreau spun că am încredere 
în ea... 

— Şi bine faci, a spus Annabeth. 

— ...dar n-a inventat existenţa celuilalt grup 
de semizei. De acolo am venit eu. 

— Romani. 

Clarisse i-a aruncat lui Seymour un biscuite. 

— Te aștepți să credem că mai există o 
tabără cu semizei, care se închină variantei 
romane a zeilor. lar noi n-am auzit niciodată 
de ei. 

Piper s-a ridicat. 

— Zeii au ţinut cele două grupuri separate 
pentru că, de fiecare dată când se întâlnesc, 
încearcă să se omoare unii pe ceilalţi. 

— Pot să înţeleg asta, a spus Clarisse. însă, 


nu ne-am întâlnit niciodată în timpul 
misiunilor? 

— O, ba da, a spus Chiron cu tristeţe. De 
mai multe ori. Este întotdeauna o tragedie, și 
întotdeauna zeii se străduiesc să șteargă 
amintirile celor implicaţi. Rivalitatea asta a 
apărut tocmai în timpul Războiul Troian, 
Clarisse. Grecii au invadat Troia și au 
incendiat-o. Eroul troian Enea a scăpat și în 
cele din urmă a reușit să ajungă în Italia, unde 
a pus bazele unui popor ce avea să devină 
poporul roman. Romanii au devenit tot mai 
puternici, s-au închinat acelorași zei, dar cu 
alte nume și personalităţi puţin diferite. 

— Mai războinici, a spus Jason. Mai uniţi. 
Mai interesați de expansiune, cuceriri și 
disciplină. 

—  Urât, a intervenit Travis. 

Și alţi puști au părut la fel de deranjaţi, deși 
Clarisse a ridicat din umeri de parcă i s-ar fi 
părut în regulă. 

Annabeth și-a rotit cuțitul pe masă. 

— Iar romanii îi urau pe greci. S-au 
răzbunat când au cucerit insulele grecești și 
le-au inclus în Imperiul Roman. 

— N-aș zice că i-au urât, a spus Jason. 
Romanii admirau cultura greacă și erau puţin 
geloși. în schimb, grecii îi considerau barbari 
pe romani, dar le respectau puterea militară. 
Așa că, în epoca romană, semizeii au început 
să se împartă - în greci sau romani. 


— Şi de-atunci au procedat la fel, a ghicit 
Annabeth. Dar e o nebunie. Chiron, unde au 
fost romanii în timpul Războiului Titanilor? N- 
au vrut să dea o mână de ajutor? 

Chiron s-a tras de barbă. 

— Au dat o mână de ajutor, Annabeth. în 
timp ce tu și Percy conduceaţi lupta pentru 
salvarea Manhattanului, cine crezi că a cucerit 
Muntele Othrys, baza titanilor din California? 

— Stai așa, a spus Travis. Ai spus că 
Muntele Othrys pur și simplu s-a prăbușit când 
l-am învins pe Cronos. 

— Ba nu, a spus Jason. 

A revăzut imagini din luptă - un uriaș într-o 
armură înstelată și un coif cu coarne de 
berbec. Şi-a amintit de armata lui de semizei 
care a urcat pe Muntele Tam și a luptat cu 
hoarde de șerpi monstruoși. 

— Nu s-a prăbușit pur și simplu. Noi le-am 
distrus palatul. Eu însumi l-am învins pe 
titanul Krios. 

Privirea lui Annabeth era tulbure ca un 
ventus. Jason aproape că vedea ce gândește, 
punând informaţiile laolaltă. 

— Bay Area. Nouă, semizeilor, ni s-a spus 
tot timpul să nu ne apropiem pentru că acolo e 
Muntele Othrys. Dar ăsta n-a fost singurul 
motiv, nu-i așa? Tabăra romanilor trebuie să 
fie undeva în apropiere de San Francisco. Pun 
pariu că a fost înfiinţată acolo pentru a 


supraveghea teritoriul titanilor. Unde este? 

Chiron s-a foit în scaunul lui cu rotile. 

— Nu vă pot spune. Sincer, nici chiar mie nu 
mi-a fost comunicată această informaţie. 
Omologul meu, Lupa, nu e tocmai genul care 
să împărtășească informaţii cu ceilalţi. lar 
memoria lui Jason a fost ștearsă. 

— Tabăra e ascunsă de un văl puternic de 
magie, a spus Jason. Şi e bine păzită. Am 
putea-o căuta ani la rând iară s-o găsim. 

Rachel Dare și-a încrucișat degetele. Dintre 
toţi cei prezenţi, era singura pe care 
conversaţia nu o neliniștea. 

— Dar o să încercaţi, nu-i așa? Veţi construi 
corabia lui Leo, Argo II. Și înainte să plecaţi 
spre Grecia, veţi merge în tabăra romană. O să 
aveţi nevoie de ajutorul lor în confruntarea cu 
uriașii. 

— Nu e un plan bun, a avertizat Clarisse. 
Dacă romanii vor vedea că se apropie o 
corabie de război, vor crede că-i atacăm. 

— Probabil că ai dreptate, a încuviinţat 
Jason. Dar trebuie să încercăm. Am fost trimis 
aici ca să aflu mai multe despre Tabăra 
Semizeilor, ca să încerc să vă conving că cele 
două tabere nu trebuie să fie dușmane. E o 
ofertă de pace. 

— Hmm, a spus Rachel. Pentru că Hera e 
convinsă că e nevoie de ambele tabere pentru 


a câștiga războiul cu uriașii. Șapte eroi din 
Olimp - câţiva greci, câţiva romani. 

Annabeth a dat din cap. 

— Care e ultimul vers din Marea profeție? 

— Spre Porţile Morţii dușmanii merg cu 
arme. 

— Geea a deschis porţile morţii, a spus 
Annabeth. A eliberat cele mai sinistre 
personaje din Lumea Subpământeană ca să 
lupte cu noi. Medeea, Midas - mai sunt și alţii, 
sunt sigură. Poate că versul spune că semizeii 
romani și greci se vor uni și vor găsi porțile, ca 
să le închidă. 

— Sau poate însemna că vom lupta unii cu 
ceilalţi la porţile morţii, a spus Clarisse. Nu 
spune că vom coopera. 

S-a lăsat tăcerea. Toată lumea medita la 
noua perspectivă. 

— Vreau să merg, a spus Annabeth. Jason, 
după ce construiești corabia, dă-mi voie să 
merg cu tine. 

— Speram c-o să te oferi, i-a spus Jason. 
Dintre toţi - de tine aveam cea mai mare 
nevoie. 

— Așteaptă. 

Leo s-a încruntat. 

— Din partea mea e perfect. Dar de ce 
Annabeth, dintre toţi? 

Annabeth și Jason s-au studiat reciproc, iar 
Jason și-a dat seama că ea a înţeles. A văzut 


periculosul adevăr. 

— Hera a spus că venirea mea aici a fost un 
schimb de conducători, a spus Jason. O cale 
prin care cele două tabere să afle de existenţa 
celorlalţi. 

— Așa, a spus Leo. Și? 

— Un schimb e un schimb, a spus Jason. 
Când am ajuns aici, memoria mi-a fost ștearsă. 
Nu știam cine 


sunt sau de unde vin. Din fericire, voi m-aţi 
primit și mi-aţi oferit un nou cămin. Știu că nu 
sunteţi dușmanii mei. Cei din tabăra romană 
nu sunt la fel de prietenoși. Trebuie să dai 
rapid dovadă de forţă, altfel nu supravieţuiești. 
S-ar putea să nu fie prea blânzi cu el, iar dacă 
află de unde vine, va avea mari probleme. 

— El? a spus Leo. Despre cine vorbești? 

— Despre prietenul meu, a spus Annabeth 
încruntată. A dispărut în aceeași perioadă în 
care a apărut Jason. Dacă Jason a venit în 
Tabăra Semizeilor... 

— Exact, a încuviinţat Jason. Percy Jackson 
se află în cealaltă tabără, și probabil, nici 
măcar nu-și amintește cine este. 


